
[. KÖNYV 


A GAZDAGSÁG 
DISZKRÉT BÁJA 


1. FEJEZET 
Kísérteties hasonlóság 


Oly korban, mint a miénk, amikor a kancellár , gazdasági" kancellár, és 
a politika gazdaságpolitikává satnyul, a Fuggerek története megdöb- 
bentően időszerűnek hat. 

Korábban sohasem, de később is csak ritkán fordul elő, hogy a gaz- 
daság oly egyértelmű meghatározója lett volna a világpolitikának, mint 
, Gazdag" Jakob Fugger idejében: államférfi helyett egy magánvállalko- 
zó kormányozta a világot. Az augsburgi pénzember döntött háború és 
béke dolgában. Tőle függött, hogy egy Habsburgot vagy egy Valois-t vá- 
lasszanak-e német-római császárnak. A Fuggerek végül a hit dolgába is 
beavatkoztak: kétes búcsúügyleteik indították el a reformációt, majd az 
ő pénzük akadályozta meg, hogy Európa protestáns hitre térjen. 

Egyes ifjúszocialisták teóriái - melyek szerint a világ minden nya- 
valyája az állam és a monopolkapitalizmus összefonódásából ered - 
már négyszáz évvel ezelőtt megvalósultak a legtúlzóbb formában. 
A korai kapitalizmus első szakaszában ugyanis az állam már teljesen a 
magángazdaságtól függött, csakhogy az elkerülhetetlen káosz nem 
az államot tette tönkre, hanem éppen azokat a nagykereskedőket, 
akik oly kiválóan értettek az állam kiszipolyozásához. 

Az európai történelemnek ama , nagy" - 1480 és 1560 közötti - kor- 
szaka híven tükrözi sok mai gondunkat-bajunkat. A harmadik világ ki- 
zsákmányolása, a nyersanyagok egyenlőtlen megoszlása, munkanél- 
küliség és bérkonfliktusok, áruzsora és technológiai fejlődés - mind- 
ez nem újdonság, annak idején is létezett. A termékek és a termelési 
folyamatok változtak azóta, de nem úgy az emberek. Akkoriban is 
éppoly jó- és rosszindulatúak, szellemesek és ostobák, szilárd jelle- 
műek és megvesztegethetők voltak, mint ma. A Fuggerek példátlan si- 
kereinek és kudarcainak története legföljebb csak a dimenziók tekin- 
tetében különbözik a jelen nagy vállalkozói dinasztiáinak történeté- 
től. Ami a Fuggereket mégis oly egyedülállóvá teszi, az a kor, amely- 
ben éltek. Óriási előnyük volt, hogy egy fejlődési folyamat kezdetén 
állrak, mi - talán - még megéljük a végét. 

Velük kezdődött az európai gazdaság diadalmenete. Az ő nevük- 
hoz fűződik a világ első multinacionális konszernjének és vele olyan 

szervezeti formáknak a létrehozása, amelyek máig sem avultak el. 
A modern vegyes konszern, például a Flick-csoport vagy az amerikai 
Litton-konglomerátum, bármely hagyományos egyedi vállalatnál job- 
ban hasonlít az egykori Fugger-konszernhez. A középkori menedzs- 
ment" ugyan még komputer és vállalati repülőgép nélkül, de megle- 
pő gyorsasággal és pontossággal működött. 

A Fuggerek kétségkívül hétpróbás üzletemberek voltak, igen fejlett 
érzékkel a technika fejlődéséből származó üzleti haszon és az emberi 
gyengék iránt. Hasznot húztak a fejedelmek bűnös szenvedélyeiből 
és a tengeri hajósok fölfedezéseiből, hidegvérrel használták ki a hí- 
vők félelmét a túlvilágtól és a tudósok e világi felismeréseit. Ugyan- 
olyan kíméletlenséggel aknázták ki az Alpok természeti kincseit, mint 
évszázadokkal később az olajtársaságok az arab világ energiakészle- 
teit, és legalább olyan eredményesen vesztegették meg koruk politi- 
kusait, mint napjainkban a Lockheed-konszern lobbistái. Csak valami- 
vel még több hatalmuk volt, mint a jelenkor bármelyik óriáskonszern- 
jének: amikor például Jakob Fugger már megkaparintotta Tirol vala- 
mennyi ércbányáját, rövid úton menesztette az alpesi AMOTT feje- 
delmét, Zsigmond herceget. 

Már ez a kora kapitalista iparmágnás is félelmetes következetesség: 
gel használta ki piaci hatalmát. Mindenkori célja a monopólium volt. 
Addig manipulálta kénye-kedve szerint az árakat, míg az utolsó kon- 
kürensi is föl nem adta csüggedten a harcot, hogy aztán őmaga annál 
tartósabban szipolyozhassa saját vevőkörét. Amikor a német birodal- 
mi rendek - a parlament egyfajta előfutára - véget akartak vetni a jö- 
vedelmező profitszerzési játéknak, a császár kénytelen volt személye- 
sen gondoskodni legfontosabb tőkepénzesének védelméről. 

Azzal a hihetetlen energiával, amivel a Fuggerek a világot behálózó 
konszernjüket felépítették, növelni lehetett volna az egész nemzet jólé- 
tét. A népvagyon jelentős részét azonban értelmetlenül elpazarolták a 
csatatereken. A németek és franciák, katolikusok és protestánsok, vagy 
a keresztények és muzulmának között szakadatlanul dúló háborúkra 
gondolni sem lehetett volna a termelőerők nagyméretű fejlődése nél- 
kül. Épp ezért az európai gazdaság első virágkora nyílegyenesen veze- 
tett a hanyatláshoz, és évszázadokig tartott, amíg ismét elérte a Fug- 
gerek korának kereskedelmi, technológiai és szervezeti színvonalát. 

A Függerek mind a mai napig mintaképei a német vállalkozóknak, 
de egyikük sem közelítette meg soha az ő teljhatalmukat és történel- 
mi jelentőségüket. A nemzetség, amely egykor a világot uralta - befo- 
lyási övezete Dél-Amerika nyugati partjaitól az európai kontinensen 

át a Molokai-fűszerszigetekig terjedt -, legföljebb két másik európai 
családhoz hasonlítható: a Medicikhez és a Rothschildokhoz. De ők 
sem tettek szert soha olyan gazdasági egyeduralomra, mint a Fug- 
gerek a bányászatban, valamint a pénz- és áruforgalomban. 

Habár a Fuggerek mint műgyűjtők, mecénások és építtetők távol- 
ról sem hasonlíthatók a Medicikhez, kulturális teljesítményeik mesz- 
sze túlszárnyalják korunk gazdasági hatalmasságainak ez irányú kí- 
sérleteit. Az úgynevezett Fuggerei" szociális létesítménye mellett, ami- 
nek a dinasztia a jó hírét köszönheti máig is, meglehetősen szerény- 
nek hatnak a mai szövetségi német alapítványozók fáradozásai. A haj- 
dani sváb nagykereskedőket persze nem a puszta emberszeretet ve- 
zérelte. A bérvitákat olykor ágyúval és bárddal intézték el, s kései utó- 
daik ebben, szerencsére, mégiscsak jelentősen különböznek tőlük. 

A jelenkor nagy családjai kétségtelenül gazdagabbak, mint a Fug- 
gerek voltak fénykorukban. A Német Szövetségi Köztársaság két leg- 
hatalmasabb magántőkése, August von Finck müncheni bankár és 
Friedrich Karl Flick düsseldorfi konszernörökös egyenként négy-öt 
milliárd márka vagyonnal rendelkezik. Daniel L. Ludwignak, a leggaz- 
dagabb amerikainak állítólag még egy-két milliárddal többje van a 
dollárárfolyam ingadozása ellenére. És ezeket az ipari óriásokat is 
messze túlszárnyalják a közel-keleti olajmágnások, például Szalem al- 
Szabbah kuvaiti sejk, Khaled, Szaúd-Arábia királya vagy Reza Pahlavi, 
az iráni sah. 

Anton Fugger mérlege 1550-ben nem milliárdokat, hanem , csak" 
hatmillió guldent mutatott."" Ennek ellenére napjaink szupergazdag- 
jai sohasem érhetik el az újkor hajnalán élt svábföldi kereskedő hatal- 
mát és történelmi jelentőségét. 


MINDEN MAI KONSZERNNÉL HATALMASABB 


Ha a Fugger kor kemény aranyguldenét egyszerűen csak átszámítjuk 
1978 puha papírmárkájára, nyomban kiderül, mennyivel többet ért a 
Fugger-vagyon. Az egyetlen használható átszámítási kulcs az arany " 
ára. Egy rajnai aranygulden annak idején 3,25 gramm tisztasúlyban 


" Városrész Augsburgban. Ulrich, Georg és Jakob Fugger építtette a város szegé- 
nyeinek. 
"t 100 rajnai gulden kb. 112 aranyguldennek vagy 117 egykorú magyar forintnak 
felelt meg; az érmék értékét mindig a nemesfémtartalom határozta meg. 

tartalmazott aranyat. A mai árakat alapul véve, a rajnai forintnak csu- 
pán az aranyértéke kb. 30 márka volna. Ezen az alapon Anton Fugger 
legkevesebb 180 millió márkát , nyomott". 

A valóságban azonban természetesen sokkal gazdagabb volt. Leg- 
jobb napjaiban ugyanis nemzetsége a Német-római Szent Birodalom 
teljes nemzeti vagyonának tíz százalékával rendelkezett. Aki manap- 
ság a Német Szövetségi Köztársaság nemzeti vagyonának tíz százalé- 
kát mondhatná a magáénak, legalább százszoros milliárdos volna. 

Napjainkban egyszerűen elképzelhetetlen a Fuggerek túlsúlyával 
bíró konszern, mert az NSZK mintegy száz legnagyobb vállalatát kel- 
lene magában foglalnia - a VEBA-konszerntől a Volkswagenen, a 
Thyssenen, a Siemensen, a Daimler-Benzen át a Ouelle kataló- 
gusáruházig -, rajtuk kívül pedig még a Nemzeti Bankot és a Szövetsé- 
gi Hírszerző Hivatalt. A Fugger-cég egy időben ötvenszer nagyobb 
volt a második legerősebb német vállalatnál, az ugyancsak augsburgi 
illetőségű Welser-háznál. Ez az arány nagyjából a világot átfogó 
Thyssen-konszern és a 4711-est előállító parfümgyár közötti különb- 
ségnek felel meg. 

A Fuggerek a kor gazdasági életének úgyszólván minden ágazatát 
uralták. A birodalom legnagyobb birtokosai közé tartoztak, a világ 
legjelentősebb bankárai, messze a legelső kereskedőház tulajdonosai 
voltak, a legtekintélyesebb bányavállalkozók, a kézműipar legjelentő- 
sebb munkáltatói, fegyvergyárosok és pénzverők - egyszóval első- 
rendű fontosságú politikai nagyhatalom. 

Egyetlen cégnek sem volt soha olyan befolyása Európa és a világ 
gazdasági életére, mint nekik azokban az években, amikor , Gazdag" 
Jakob tartotta kézben a hatalmat. V. Károly császár birodalmában, 
ahol a nap sohasem nyugodott le, nem volt nagyobb hatalmú férfiú az 
augsburgi kereskedőfejedelemnél - a császárt is beleértve. Fugger fe- 
dezte a császárválasztás költségeit, ő fizette a seregeit, és végső soron 
a császár politikájába is beleszólt. Ebben az európai világbirodalom- 
ban nem a levitézlett nemesség, hanem egy sváb üzletember uralko- 
dott, aki mind a mai napig utolérhetetlen példaképe nagytőkéseknek, 
iparmágnásoknak és bankfejedelmeknek egyaránt. 


2. FEJEZET 
Látogatóban egy idős úrnál 


A kastély hidegen és elutasítóan hat. Tornya húsz kilométeres körzet- 
ben uralja a vidéket. A magas, kopár falak mintha erődöt határolnának 
körül, árnyékában szinte félve húzódnak meg a falu házai. 

Erőt kell venni magamon, hogy áthaladjak a nyitott kapun és belép- 
jek a hatalmas kastélyudvarba. Közel s távol sehol egy lélek, őrszem, 
kertész vagy udvarmester. Élettelenül és komoran tornyosul előttem a 
kőtömeg. 

Minden a múlté. Csupán egyszer egy évben, a nyári hónapokban 
költözik élet a kastélyba, amikor a herceg vendégeket hív Kirchheim 
híres cédrustermébe a hagyományos , zenei napok"-ra. Európa min- 
den tájáról érkeznek ide ilyenkor a klasszikus muzsika rajongói, hogy 
áhítattal hallgassák az eredeti barokk hangszerek hangjait. 

Amikor az imént egy hentesüzletben a kirchheimi kastély ura felől 
érdeklődtem, tisztelettel emlegették , őfenségét". - Jöjjön, kérem, 
őfensége már várja önt. - Öregedő, kontyos lány ül parányi szobában 
a kastély bejáratánál, ő jelentette be érkezésemet. Kis idő elteltével far- 
mernadrágos fiú jelenik meg, kér, hogy kövessem. Végtelennek tetsző 
folyosókon vezetget. A fehérre meszelt falakon képek. A portrék ün- 
nepélyes, gőgös arcokat ábrázolnak. Feltűnően hosszú az orruk. 

Az idős úrnak is ilyen orra van. Ezüstszürke hajával, keret nélküli 
szemüvegével és enyhén hajlott testtartásával úgy fest, mint egy nyu- 
galmazott németnyelv- és irodalomtanár. Őfensége Josef Ernst Fug- 
ger von Glött herceg nyolcvankét esztendős. 

Kezdem jobban érezni magam. Az öregúr rokonszenves nekem. 
Miért érdekelnek az ősei? - tudakolja. Tényleg, miért is? Meséljem el 
neki, hogy évekkel ezelőtt egy brüsszeli antikváriumban százhuszonöt 
márkát adtam azért a megsárgult kis kötetért, amelyben egy bizonyos 
Ulrich von Hutten leszedi a keresztvizet a ,Fukkerek"-ről? Vagy talán 
érdekelné, milyen megdöbbentő a párhuzam , Gazdag" Jakob veszte- 
getési praktikái és a nemrégiben kitört Lockheed-botrány között? 

Nem hiszem, hogy ezt szeretné hallani. Ezért inkább azt mondom 
el neki, milyen nagyszerűnek tartom a Fuggerek teljesítményét. Jól tu- 
dom, hogy elődei a public relation, a reklám mesterei voltak, és azt is, 

hogy neki mint a dinasztia legidősebb tagjának legfőbb feladata az 
ősök makulátlan hírnevének az ápolása. 

- Nagyon sokat írtak már rólunk - szólal meg kis idő múltán. Lenye- 
lem a megjegyzést, hogy a legátfogóbb Fugger-életrajzok íróinak a 
többsége a család szolgálatában állt. Egyetlen nemzetség sem szőtte 
oly makacsul a saját legendáját évszázadokon át, mint a Fuggerek. 

Eszembe jut a Fuggerei, abőkezűség emlékműve, amely a valóság- 
ban nem volt más, mint a zseniális Jakob Fugger ügyes propagandafo- 
gása. A beköszöntő újkor leggazdagabb férfiúja , fekete" pénzen épít- 
tette fel hajdanán, hogy kivédje a monopóliumellenes törvény" sú- 
lyos megsértése miatt fenyegető eljárást. Óriási ötlet volt: az iskola- 
könyvek mind a mai napig a jóságos Fuggerekről regélnek. 

Vendéglátóm megszeghetetlen parancsnak tekinti az egykori 
krőzus végrendeletét. Az alapítvány kezelői betű szerinti hűséggel 
tartják magukat a 457 évvel ezelőtti előírásokhoz. Mivel valamikor a 
múlt században egy rajnai forint értékét 1,72 aranymárkában állapí- 
tották meg, a Fuggerei lakói mais pontosan ennyit fizetnek egyévi bér 
fejében, noha az öreg Jakob által követelt forintösszeg mai pénzre át- 
számítva legkevesebb negyven márka lenne. És ahogy annak idején, a 
XVI. századi jámbor Augsburgban szólt a parancs, a világ legrégibb 
szociális lakótelepének kapuit ma is pontosan 22 órakor zárják be. 
A későbben érkezőnek az éjjeliőrtől kell elkérnie a kulcsot, ötven 
pfennig büntetés ellenében. 

Manapság már nem is kis fáradságába kerül a hercegnek a felebará- 
ti szeretet gyakorlása. Míg korábban a családok százai iratkoztak fel a 
várakozók listájára, a Fuggereci összesen száznegyvennyolc lakásából 
ma már tizenhárom üresen áll. - Honnan vegyük a szegényeket? - 
zsémbel őfensége. 

Valóban nem egyszerű feladat. Az alapítólevél szerint a Fuggerei la- 
kója csak az lehet, aki Augsburgban született, katolikus vallású és , sze- 
gény, de szorgalmas". Az ilyen ember pedig hiánycikk a rugalmas 
nyugdíjrendszer korában. Mi történjék hát a Fuggereijel? Bontsák le 
talán a hatvanhét sorházat, amelynek a napnyugat egykor leggazda- 
gabb és leghatalmasabb vállalkozói dinasztiája a jó hírét köszönheti? 
Az efféle galád tettnek még a gondolata is elegendő ahhoz, hogy a 
szégyen pírját kergesse beszélgetőtársam arcába. A nagy múlt ellen 
a legparányibb tiszteletlenség is súlyos vétek. 


" A monopóliumellenes törvényt 1512-ben fogadta el a trieri és a kölni birodal- 
mi gyűlés. 

A háziasszony maga készítette kávéját isszuk. A férjénél jóval fiata- 
labb hercegné élettel tölti meg a holt kastélyt. Kávé után korpakenyér, 
vaj, nyers füstölt sonka és saját termesztésű, ropogós hónapos retek 
kerül az asztalra. 

Vajon mit csinálnak a Füuggerek ma? Nagy példaképeik és riválisaik, 
a firenzei Medicik már 1737-ben kihaltak, de a Rothschildok még aktív 
üzleti tevékenységet folytatnak. 

A herceg széttárja karját: - Mi, kérem, nem vagyunk olyan jelenté- 
keny egyéniségek, mint őseink voltak. - Nem tiltakozom. Elődeinek 
talán még a szolgái sem éltek olyan szerényen, mint ez az idős úr. 
A száznál is többszobás kastély három kis szobáját lakja - inas és szo- 
balány nélkül. A hercegné maga hordja fel a pincéből a szenet, és az 
volt róla abenyomásom, hogy nem is esik nehezére. A háromszobás 
hercegi lakás falain kívül farkasordító hideg van a kastélyban. - Csak 
a fűtőolaj egy vagyonba kerülne - magyarázza őfensége. 


KASTÉLYPATKÁNYOK RANDEVÚJA 


Eszembe jut a kirchheimi kastély hajdani építője, bizonyos Johannes 
Fugger. Nem volt túlságosan jelentékeny kereskedő; egyszerűen csak 
pénze volt, mégpedig annyi, hogy második lakhelyként megenged- 
hette magának ezt a pompás építményt. Övé volt a vidék, ameddig 
csak a szem ellát. Beleértve az ott élő embereket, jószágot, erdőt és 
mezőt. 

Jakob Eschay és Wendel Dietrich augsburgi építőmestereknek hét 
esztendőre (1578-1585) volt szükségük a megbízás teljesítéséhez. 
Amikor elkészült a négyszögletes kastélyudvar köré épített négy 
szárny, az építmény meglepően hasonlított a Madrid melletti híres 
Escorialra, de ezt a kortársak közül senki sem találta vakmerőségnek. 
II. Fülöp, Spanyolország királya ugyanis jóval szegényebb volt ennél a 
Fugger nemzetségből származó, sváb , playboy"-nál. Pontosabban 
mondva, az Escorial építtetője takaros kis summával, hatmillió arany- 
forinttal tartozott a kirchheimi kastély építtetőjének, mai pénzre át- 
számítva 240 millió márkával. Szegény ördög! 

A kastély ma az egyik legjelentősebb reneszánsz épületnek számít 
német földön. Dimenziói egy konszern központjáéhoz hasonlítha- 
tók, de itt már csak a múltat igazgatják. 

Miközben télikabátban rójuk a folyosókat, szinte szemet szúr, mily 
kispolgári módon élnek napjaink gazdagjai a hajdani , jelentéktelen" 

reneszánsz Fuggernek az allűrjeihez képest. Óriási termek, ahol több 
száz személyre terítettek ünnepi étkezéshez, meghitt budoárok érté- 
kes csillárokkal és selyemtapétával, mennyezetes ágyak a kettesben 
töltött gyönyörűséges órákhoz. Ám ott, ahol valamikor a leghíresebb 
művészek találkoztak a vidék legszebb asszonyaival, manapság leg- 
följebb néhány patkány vagy szú randevúzik. 

A négyszáz négyzetméteres díszteremben a herceg fölfelé mu- 
tat: - Belémászott a szú. - Igencsak tiszteletlen állatkák lehetnek, hogy 
neki mertek esni Wendel Dietrich cédrusfa mennyezetének. A német 
reneszánsz legszebb - lentről alig kivehető - faragványa igen bonyo- 
lult szerkezetű. A mesternek több évre volt szüksége a sok ezer figura 
és díszítés elkészítéséhez. A dombormű kazetták mélysége majdnem 
két méter. 

A Bajor Tartományi Műemlékvédelmi Hivatal szakértői hatvanezer 
márkára becsülték a javítás költségeit. A felét, közölték a ház urával, az 
állam vállalja. Csakhogy számításon kívül hagyták a kastély urának ta- 
karékosságát. A herceg télre halasztotta a javítást, ingyenállványzatot 
és olcsó restaurátorokat szerzett. A végén mindössze negyvenezer 
márkába került a munka. - Így csak tízezer márkát kellett a saját zse- 
bemből kifizetni - emlékezik önelégült mosollyal őfensége. 


CSEKÉLY 250 MILLIÓS MARADÉK 


Úgy látszik, a takarékosság az egyetlen erény, amit e tizenhetedik ge- 
nerációs Fugger ősei üzleti érzékéből örökölt. A sok pénz keresésé- 
nek a tehetsége egyébként már négyszáz évvel ezelőtt kihalt családjá- 
ban, akkor, amikor Anton, az utolsó nagy Fugger 1560-ban mindörök- 
re lehunyta szemét. 

Szerencsére olyan gazdagon mérték az örökséget, hogy mind a 
mai napig egyetlen Fugger sem kényszerült rá, hogy maga keresse 
meg a létfenntartáshoz szükséges aprópénzt. A családhoz méltó élet- 
vitelhez mindenkor elegendő volt a vagyon, amely a sok háború, vál- 
ság és csőd ellenére a következő nemzedékre maradt. 

Akármilyen szerénynek látszik is, az én vendéglátóm sem szegény 
ember. Bár kopottas a kabátja, agyonhasznált, háború utáni évjáratú 
BMW-n jár, s leginkább csak az árpalevest, a sört és a forró virslit ked- 
veli, kétségkívül a nemzet módos polgárai közé tartozik. 

Tizenkét alkalmazottal - erdészek, mezőgazdák és kereskedelmi 
személyzet - igazgatja örökségét, mely a fölbecsülhetetlen értékű mű- 

kincseken kívül ezerötszáz hektárnyi földbirtokból, számtalan bér- 
házból, egy kisebb villamos erőműbóől, egy szerelvényüzletből, továb- 
bá részvényekből és kölcsönkötvényekből áll, hozzávetőleg nyolcvan- 
millió márka értékben. 

Amellett ő, a dinasztia rangidőse a ,szegényebb" Fugger. Rokona, 
az Augsburg melletti Wellenburg-kastélyban lakó Friedrich Carl 
Fugger-Babenhausen herceg megközelítőleg kétszer ilyen gazdag. 
A család emez ágának a vagyona: ötezer hektár föld, még több bérház, a 
Fürst-Fugger Bank 200 millió márka mérlegvagyonnal, egy nagy sör- 
gyár, haltenyészet és három kastély. Ezenkívül: az Augsburg központ- 
jában levő híres Függer-házak és a különböző alapítványok vagyoná- 
nak kezelése. Ezekhez tartozik többek között a Fuggerei, háromezer 
hektár erdő, számos bérház, még egy serfőzde és sok-sok ipari része- 
sedés, összesen legkevesebb százmillió márka értékben. 

A Fugger-vagyon valószínűleg összesen mintegy 250-300 millió 
márkára tehető. Ez ugyan valamivel kevesebb annál, amennyivel - 
mondjuk - a Sachs-örökösök rendelkeznek, de lényegesen nagyobb a 
legtöbb átlagmilliomos vagyonánál. Legalábbis a hagyatéki vagyon te- 
kintetében a tradíciókban gazdag Fuggerek még mindig toronymaga- 
san állnak napjaink újgazdagjai felett, hívják őket Absnak, Gerlingnek 
vagy akár Neckermann-nak. 

A nagy elődökhöz képest természetesen a mai Fugger hercegek 
szinte szűkölködőknek mondhatók. Vendéglátóm számításai szerint 
egyedül a Habsburgok hozzávetőleg kétszázötven-milliárd márkával 
tartoznak a családnak - a kamatokkal együtt. Ez nagyjából a másfél- 
szerese a Német Szövetségi Köztársaság egyévi teljes költségve- 
tésének. 


EGY FUGGER, AKI A MÚLTNAK ÉL 


Ha tehát az egykori pénzügyi nagyhatalom viszonylag szerény ma- 
radványai is bőségesen elegendők ahhoz, hogy gondtalan életet biz- 
tosítsanak minden mai és jövendő Fuggernek, mire véljük akkor őfen- 
sége már-már különcködő takarékosságát? 

A herceg szerint erre több oka is van. A család már jó négyszáz éve 
csak a tőkéből él, fogyaszt és nem gyarapít. Az üzleti tevékenység újra- 
kezdésének minden kísérlete kudarcot vallott. A Fuggerek csak az Is- 
ten és az öreg Jakob kegyelméből lettek gazdagok. Később, ha egyál- 
talán kereskedtek, mindig csak földesurak módjára tették. 

A nagy Anton idejétől számított tizenkét nemzedéken át a család- 
ban mindig többségben voltak a magánzók, a hivatásos kastélytulaj- 
donosok. Néha felbukkant közöttük egy tudós, egy püspök vagy - mi- 
nő csoda - egy marsall is. Mindenesetre az eltett , dunsztos" nem gya- 
rapodott, hanem fogyott. 

Hogy a vagyon egyáltalán ilyen sokáig tart, és nem pocsékolódott 
el már régen, nem játszották vagy vesztették el, azt Antonnak köszön- 
heti a család. A társasági tőke tekintélyes részét idejében válságbiztos 
földbirtokba fektette, és elrendelte, hogy abból semmit sem szabad 
eladni. Volt idő, amikor átmenetileg a Fuggereké volt a Svábföld fele, 
egy csinos darabka Bajorország, egy adag Svájc, Elzász nagyobb ré- 
sze, valamint némi apróság Tirolban, Magyarországon, Lengyelor- 
szágban, Csehországban és Szászországban. 

A birtokon ugyan pompásan lehetett élni bölcsőtől a koporsóig, de 
e jövedelmek az évszázadok folyamán állandóan csökkentek. A di- 
nasztiának ma összesen tízezer hektárnyi földje van; a Fuggerek kö- 
rülbelül a tizedik helyet foglalják el az NSZK nagybirtokosainak listá- 
ján, olyan rendbéli kollégák után, mint a Thurn und Taxis, Waldburg- 
Zeil, Fürstenberg, Hohenzollern és Hohenlohe hercegek. 

Ellentétben sok kevésbé vagyonos, de a képes lapokban annál töb- 
bet szereplő milliomossal, az augsburgi nagykereskedők ivadékai 
nem tudnak megélni az osztalékokból. Nekik ,a mező- és erdőgazda- 
ságból származó jövedelmekből" kell kastélyaikat karbantartani és a 
különböző alapítványokat finanszírozni. - Csak ezek az átkozott kas- 
télyok ne volnának, egész rendesen lehetne boldogulni - zsémbel a 
herceg, miközben letekintünk az udvarra, ahol két hatalmas snaucer 
őrködik. 

Már-már sajnálni kezdem az öregurat az ő fűtetlen kastélyában, 
amikor eszembe jut, hogy ha akarná, mégiscsak kényelmesen elélde- 
gélhetne a 80 milliójából. Miért nem akarja? Őfensége rám mered, 
mintha középkori kísértet volnék: - Amíg élek, mindent megteszek 
azért, hogy ezt itt - és körbemutat - jó állapotban megőrizzem. 

Egy Fugger, aki a múltért él: amajdnem négyezer négyzetméternyi 
kastélytetőért, melyet időnként ki kell javíttatni, Wendel Dietrich cédl- 
rusfa mennyezetéért, a sok régi mesterért a falakon, a család nevének 
jó híréért. A herceg, ha rajta múlna, talán egész otthonosan érezné ma- 
gát egy Neckermann-házban, de ez egyszerűen lehetetlen. Inkább 
maga kopogtatja le írógépén ügyetlen ujjakkal a leveleit, de az örök- 
lött tájról, kastélyról nem mond le. 

MÉLYREHATÓ ÉLMÉNY A MAGÁNZÁRKÁBAN 


A család mindig nagy (kamat-) lábon élt, ám a szépséges hercegi cím 
majdnem vadonatúj. Noha , Gazdag" Jakobnak már Miksa császár gró- 
fi rangot adományozott, az Öntudatos kereskedő egyszerűen csak 
, Fugger"-nak nevezte magát, szerinte ez elegendő volt. Grófok, herce- 
gek és királyok mindig szép számmal akadtak, de Jakob Fuggerből 
csak egy volt. Az egész világot behálózó konszernje, politikai befolyá- 
sa és óriási vagyona tudatában, kora minden kékvérű arisztokratájá- 
nál többre tartotta magát. Unokaöccse, Anton is így gondolkodott, s 
csak a későbbi nemzedékek próbálták címekkel pótolni a tetteket. 

1803-at írtak, amikor az utolsó német-római császár, II. Ferenc egy 
bizonyos Anselm-Maria Fugger-Babenhausennek adományozta az 
örökölhető hűbéruralmat a tekintélyes Babenhausen, Boos és Ket- 
tershausen Birodalmi Hercegség fölött. A privát miniállam a szép 
Svábföldön tizenegyezer lakost számlált ötvenkét négyzetkilométe- 
ren. Ez a Fugger-sarj mindazonáltal csupán három évig volt szuverén 
fejedelem, azután a fiatal Bajor Királyság alattvalója lett. A cím mégis 
napjainkig ékesíti a dinasztia babenhauseni ágát. 

Az én vendéglátóm címe még későbbi keltezésű. A kastély jelenlegi 
urának édesapját, Karl Ernst Fugger von Glött grófot III. Lajos bajor ki- 
rály egy évvel az első világháború kitörése előtt emelte hercegi rangra 
királyi ezredparancsnoki, koronaőr-parancsnoki és azon érdemeiért, 
melyeket sok éven át a birodalmi tanács tartományi képviselő-testü- 
letének elnöki tisztében szerzett. 

Fia eleinte tudni sem akart a családi hagyományról. Az első világhá- 
ború sok nyomorúsága után, amit a Függerek sértetlenül vészeltek át 
kastélyaikban, eltökélte, hogy szakít a múlttal. - Ki akartam vándorol- 
ni Amerikába - emlékszik vissza fájdalmasan, miközben visszatérünk 
a meleg szobába, hogy felhajtsunk egy pohárkával. Természetesen - 
maradt. Egy Fugger, amint éppen hot dogot fal a Broadwayn - ezt va- 
lóban különös elképzelni. 

Őfenségének később jó oka volt rá, hogy megbánja tétovázását. 
Amikor Hitler hatalomra jutott, azok közé a nagyurak közé tartozott, 
akik egyszerűen őrültnek tartották a cseh őrvezetőt. Csakhogy ő, a 
rangjabéliek többségével ellentétben, nem átallotta ezt nyíltan ki is 
mondani. Néhány arisztokratához hasonlóan ő is a Wehrmachtban 
látta az egyetlen erőt, amely megbuktathatja a diktátort. Önként je- 
lentkezett, de elutasították. Mert politikailag megbízhatatlannak szá- 
mított. Az ok: - Egyszer kidobtam egy körzetvezetőt a házamból. 

Megakadályoztatván a hadseregen belüli ellenállásban, a herceg 
csatlakozott a Kreisaui Körhöz, melyet barátja, Helmuth James von 
Moltke, a Hitler elleni keresztény ellenállás szervezője vezetett. Egy 
Fugger mint lázadó - ez már balul végződött egyszer: az 1848-as forra- 
dalomban kivégezték Theodor Fugger von Glött grófot. A nemesi 
származású forradalmárt bajor gyalogosok lőtték agyon a pfalzi Lan- 
dau erődben. 

Ezúttal is kudarc lett a vége. Stauffenberg merénylete után letartóz- 
tatták a Kreisaui Kör egyik összeesküvőjét, Alfred Delp pátert. A Ges- 
tapo kegyetlen kínzásától megtörten kicsúszott a száján a Fugger név. 
1944. október 3-án a herceget is letartóztatták. Berlinbe vitték, ahol 
Roland Freisler elnökletével a bíróság életfogytiglani fegyházra ítélte. 
Kezén és lábán megbilincselve élte át magánzárkájában a Berlin elle- 
ni légitámadásokat. - Halálosan féltem - emlékszik vissza az idős úr. - 
Bármelyik pillanatban becsaphatott egy bomba. A börtön egy része 
már romokban hevert, a por kínná változtatta a lélegzést. Azt hittem, 
megfulladok. 

Röviddel a háború befejezése előtt a foglyokat a lebombázott fővá- 
rosból a Bayreuth melletti Sankt Georgenbe vitték. A véletlen akaratá- 
ból éppen egy indián, a győztes amerikai hadsereg őrnagya hozta ki 
őt a börtönből. Négyszáz évvel korábban, amikor még fél Dél-Ameri- 
ka a Fuggereké volt, a felszabadított ősei voltak a felszabadító őseinek 
az elnyomói. 

Porrá és hamuvá lett a nagy múlt. A kastélyok ugyan túlélték a hábo- 
rút, de az augsburgi Fugger-házak súlyos károkat szenvedtek, és a 
Fuggerei is egyetlen romhalmazzá lett. Úgy tetszett, végérvényesen el- 
pusztult az öreg Jakob évszázadokon át féltve őrzött hagyatéka. 


HELYTÁLLÁS A MÉLYPONTON 


A mélyponton azonban , Gazdag" Jakob utódai meglepő erélyt mutat- 
tak. Fugger-Babenhausen herceg a városközpont, Fugger von Glött 
herceg pedig a Fuggerei korhű újjáépítéséről gondoskodott. A meg- 
szálló hatalom és a városi közigazgatás ellenállásával dacolva haladék- 
talanul hozzálátott a romok eltakarításához, munkabrigádok szerve- 
zéséhez - és a sokáig virágzó feketekereskedelem létrehozásához. 

Az újjáépítés költségeinek fedezésére a Fuggerek kiirtatták erdősé- 
geik jó részét, és a fát cementre, kőre és homokra cserélték. Amikor a 
város főépítésze akadékoskodott, mert szerinte fontosabb munkák is 


A FUGGEREK 19 


akadnának holmi műemlékek restaurálásánál, a herceg hűvösen em- 
lékeztette a hatóság képviselőjét barna múltjára, és azt javasolta, hogy: 
, Szükségtelen az építkezésen mászkálnia!" 

Joseph Ernst herceg kizárólag az alapítványvagyonból, egyetlen fil- 
lér közpénz igénybevétele nélkül, az eredeti tervrajz alapján építtette 
fel az új Fuggereit, és hogy mégse legyen túlságosan drága, maga to- 
borozta az építőmunkásokat. A Keresztény Szocialista Unió, a CSU 
augsburgi szervezete hálából képviselőnek jelölte az NSZK első parla- 
mentjébe. 

Vajon ő sem különbözött azoktól a javíthatatlan konzervatívoktól, 
akik kihasználták a kedvező pillanatot régi kiváltságaik visszaszerzé- 
sére? Őfensége szerint politikai befolyása szóra sem érdemes: , Nem 
volt elég időm Bonn számára." Négy év után visszaadta a mandátu- 
mát; a család előbbre való volt. . 

A szegények lakótelepe és a többi Fugger-alapítvány teljesen lekö- 
tötte a herceg munkaerejét. A leghíresebb közülük az Anton által 
1548-ban alapított Himlősök Faháza, amely nem holmi deszkabódé, 
ahogy azt a neve sugallná, hanem nagyon is szilárd alapokon nyugvó 
klinika. Specialitása a középkor vége felé az úgynevezett fa-kúra volt. 
A pácienseknek egy förtelmes ízű, az amerikai guajakfából nyert 
kotyvalékot kellett meginniuk - behozatalán a Fuggerek töméntelen 
pénzt kerestek. A főzet egy pusztító betegségen volt hivatva segíteni, 
nevét, a , szifilisz"-t, akkor még nem ismerték. 

Az egészséggel mindig is sokat törődő Anton gyógyászati alapítvá- 
nyai közé tartozik még a Schneidhaust, Németország legrégibb sebé- 
szeti magánklinikája, valamint a waltenhauseni ispotály a krumbachi 
járásban. S ezek a nem minden hátsó gondolat nélkül alapított privát 
jótékonysági intézmények évszázadok óta működnek. Miként már 
szó volt róla, a család már akkor értett a reklámhoz, amikor ez a foga- 
lom még ismeretlen volt. 


A VILÁG ELSŐ ÚJSÁGAI 
Hogy a Fuggerek gazdagabbak és hatalmasabbak lettek, mint más ke- 
reskedőcsaládok előttük és utánuk, azt kétségkívül jelentős részben 
ügyes információs politikájuknak köszönhették. , Gazdag" Jakob min- 


den konkurensénél előbb ismerte fel az információ hasznát és jelen- 


" Schneiden : vágni, metszeni. 

tőségét. Ő volt az, aki a Thurn und Taxis családot megelőzve létrehoz- 
ta a világ első magánhírszolgálatát, és minden elképzelhető módon 
kihasználta az ebből származó előnyöket. 

Megbízható előrejelzések segítségével császárokat és királyokat 
nyert meg szövetségesül, miközben versenytársait félrevezető infor- 
mációkkal tette tönkre. A fuggeri kereskedőbirodalom minden részé- 
ben fizetett ügynökök ezrei gyűjtötték folyamatosan a jelentős híre- 
ket. Írásbeli üzenetként, többnyire szállítmányokba rejtve jutottak el a 
legközelebbi faktorián" át az augsburgi központba. 

Mivel azonban olykor a lovas futárok is heteken át voltak úton, 
Jakob hamarosan azon töprengett, miként lehetne meggyorsítani az 
információk áramlását. A különösen fontos jelentéseket tükrök segít- 
ségével továbbították, ami természetesen csak napsütésben volt le- 
hetséges. Állítólag ezen a módon mindössze két óra alatt hidalták át a 
dél-spanyolországi Fugger-higanybányák és az augsburgi központ 
közötti távolságot. A Fuggerek hírközlési szisztémája eleinte egyfajta 
titkosszolgálatként működött, de később úgyszólván nyilvánossá vált. 
A beérkező hírek tömegéből kiszűrték azokat, amelyek nem kifejezet- 
ten egyéni célokat szolgáltak, és az akkoriban feltalált könyvnyom- 
tatás segítségével sokszorosították őket: így keletkeztek a világ első 
újságai. 

Ingyen osztogatták őket kedvelt üzletbarátaiknak azzal a kis szép- 
séghibával, hogy nem mindig a tiszta igazat tartalmazták. A Fuggerek 
mindenekelőtt hatalmi eszközt s nem annyira újabb bevételi forrást 
láttak bennük, habár olykor szenzációs híreket is kinyomtattak, pél- 
dául Stuart Mária lefejezéséről. 

Sajnos a , Fugger-lapok" legtöbbje, akárcsak a kereskedelmi társa- 
ság felbecsülhetetlen értékű archívuma, elveszett. A nagy Anton egyik 
utóda, hitelezőitől szorongattatva, potom pénzért adta el a dokumen- 
tumokat a Habsburgoknak. Csakhogy a hajó, mely Bécsbe szállította 
volna a fóliánsokat, rakományával együtt a Duna habjaiba veszett. 

, Szép erény a hallgatás" - hangzott a nagy Anton jelszava, ám ha a 
cég érdeke úgy kívánta, a beszédet sem vetették meg. Nem csoda, 
hogy az évszázadok folyamán annyi szép Fugger-legenda keletkezett, 
például V. Károly császár adósleveleinek elégetéséről. , Gazdag" 
Jakob állítólag egy napon minden fizetési kötelezettsége alól felmen- 
tette az uralkodót, s bizonyságul széttépte, és a kandallóba vetette 
váltóit. Festők örökítették meg a szívhez szóló jelenetet, de egy szó 


" Külföldön létesített kereskedelmi telephely. 


A FUGGEREK 21 


sem igaz belőle. Egy Fugger nem éget el adósleveleket! A legenda va- 
lószínűleg arra a levélre vezethető vissza, melyet a Függerek alkalma- 
zottja, dr. Holtzapfel írt haza Spanyolországból 1647. október 2-án. 
Ebben az áll, hogy Anton (és nem Jakob) Fugger száz évvel azelőtt, 
1546-ban a császárral folytatott súlyos pénzügyi tárgyalásai során kije- 
lentette: , Németországban ez idő szerint csupán Őfelsége néhány 
váltójával rendelkezik, de azokat is széttépi vagy elégeti, Csak hogy 
Őfelsége lássa, nincs hőbb óhaja, mint egész lényével őt szolgálni." 

V. Károlv ugyanis a schmalkaldeni háborúban" ekkor hódította 
meg Ingolstadtot, és sürgősen pénzre volt szüksége, hogy kifizethes- 
se csapatait. Anton Fugger azonban V. Károly protestáns ellenfeleivel 
sem akart ujjat húzni, s ezért azt állította, hogy pillanatnyilag nincs fo- 
lyósítható pénze. De nehogy a császár gyanút fogjon, elmondta a me- 
sét az elégetett váltókról. A legendabeli nagyvonalú gesztus csupán 
teátrális trükk volt. 

- Főleg a Habsburgok kerültek nekünk nagyon sokba - mosolyog 
a herceg, miközben átmegyünk a szalonba, ahol néhány egészen kü- 
lönleges ritkaságot akar megmutatni. Mivel egyetlen Fugger sem 
égette el vagy tépte szét az uralkodóház adósleveleit, a kétszázötven- 
milliárd márkás követelés ma is jogos lenne, ha a törvény nem ismer- 
né az elévülés fogalmát. 

A Fuggerek már évszázadokkal ezelőtt belenyugodtak abba, hogy 
Európa valamikor leghatalmasabb uralkodóházánál nincs mit keres- 
niük. - Ottó - meséli őfensége nem minden káröröm nélkül - előadá- 
sokból kénytelen ma eltartani a családját. - A fenséges úr természete- 
sen arról sem feledkezik meg, hogy a következő mondatban kifejezze 
az utolsó Habsburg iránti barátságát. 


KÉT KANDELÁBER ELZÁSZÉRT 


Itt a pillanat, én is megtekinthetem a ritkaságokat, amelyekről a her- 
ceg az imént szólt. Két igénytelen rézkandeláber. - Ezek ellenében 
vette el tőlünk XIV: Lajos Elzászt - veti oda az öregúr mellékesen. Mi- 
előtt a Napkirály kisajátította, a Fuggerek tizennégy kiterjedt birtokkal 
rendelkeztek Elzász- Lötárinsiában, jóindulata jeléül őfelsége e két 
kandelábert küldte Augsburgba, miközben a sváb család milliós tulaj- 


" 1546-1547. A császárnak és a szövetségeseinek a schmalkaldeni szövetségben tö- 
mörülő protestáns fejedelmek fölött aratott győzelmével végződött. 

donát felosztotta érdemes tábornokai között. Hát igen, a Fuggereket 
nem akármilyen személyes kapcsolatok fűzik a történelemhez. 

És a jövőhöz? A herceg elgondolkodik. Házassága - mint , Gazdag" 
Jakobé is - gyermektelen maradt. Hogy a dinasztia neve fennmarad- 
jon, örököst kellett adoptálnia. Ő sem akármilyen szülőktől szárma- 
zik: született Graf von und zu Arco-Zinneberg. Vendéglátóm sem hiszi 
azonban, hogy az örökös képes lesz eleget tenni a dinasztia sok évszá- 
zados óhajának, és visszatér a nagy üzletek világába. Nyilván az ifjú 
grófnak és leendő hercegnek sem marad más hátra, mint hogy gon- 
dozza, és mai állapotában megőrizze az örökséget. 

De hogy az se legyen egészen egyszerű, arról gondoskodik a kincs- 
tár. Hogy előteremtsék a majdan esedékes örökösödési adóhoz szük- 
séges pénzösszeget, az öregúr máris feláldozta birtokának jelentős 
részét. 1976-ban ezer hektár erdőt adott el a Donauwörth melletti 
Obeerndorf község területén, ahol a schmalkaldeni háború óta a Fug- 
gerek az urak. A herceg elég józanul gondolkodik ahhoz, hogy belás- 
sa azt is: családja csak akkor lesz képes a költséges kastélyok fenntar- 
tására, ha az állam adókedvezményekkel segíti. 


, NINCS TÖBB MONDANIVALÓNK 
EGYMÁSNAK" 


A Babenhausen-ág kétségtelenül jobban áll örökös dolgában, 
Friedrich Carl Georg Mariának, a Fugger-Babenhausen család hetedik 
hercegének, teljes címén Boos, Heimertingen, Wald, Wellenburg, 
Burgwalden és Markt urának, Kirchberg és Weissenhorn grófjának 
négy fia és egy lánya van. A ma élő Fuggerek közül ő számít üzletileg a 
legügyesebbnek, habár neki is voltak kudarcai. 

1973-ban például el kellett adnia a wellenburgi nagy fűrészüzemet, 
a hozzá tartozó irodabútorgyárral együtt, az augsburgi Hermann Mel- 
cernek, miután a száz főt foglalkoztató üzem forgalma ötmillió márká- 
ra esett vissza. A herceg más vállalkozasai ellenben igen jól mennek. 
Egyedül a Fürst-Fugger Bank 232 millió márkára növelte forgalmát 
1976-ban. A céget nem családtagok, hanem alkalmazott igazgatók 
vezetik. 

A herceg - pontosan háromszáz esztendei szünet után - csak az Öt- 
venes évek közepén kezdett bankügyletekkel foglalkozni. Míg a Fug- 
ger-bank egykor az egész európai pénzvilágot uralta, ma, a szerény 
kezdetek után, regionális pénzintézetté fejlődött, hét fiókkal a bajor- 

országi Svábföldön. A tőke hatvan százaléka a család kezében van, a 
többi a betéti társaság három kültagja között oszlik meg: a legna- 
gyobb részesedés, huszonöt százalék, a düsseldorfi Ipari Hitelbank 
Részvénytársaságé. - Családunk jó hangzású neve nélkül bizonyára 
nem fejlődött volna olyan zavartalanul a cég - állapítja meg öntudato- 
san a bankár. 

A bankügyletek azonban csak mellékesen érdeklik az egy méter ki- 
lencven centi magas vidéki nemesurat a Wellenburgi kastélyban. 
A Potsdamban született és szigorú porosz tiszti hagyományokon ne- 
velkedett Fugger-ivadéknak ugyanis a haltenyésztés a hobbija. - Több 
mint hatvanhektárnyi vízfelülettel a miénk a legnagyobb tógazdaság 
Svábföldön - adja tudtomra büszkén az egykori páncélos-vadásztiszt. 
Pontyai és pisztrángjai többször nyertek első díjat mezőgazdasági ki- 
állításokon. 

Szívesen kocsikázik kiterjedt erdőségeiben, viszonya a négyszáz 
éves családi birtokhoz mégis mentes a szentimentalizmustól. Mivel a 
szarvasmarha-tenyésztés nem jövedelmezett, habozás nélkül beszün- 
tette, és helyette tyúkfarmot létesített. A szenvedélyes vadásznak 
azonban, a bank mellett, a sörgyártás a legfontosabb jövedelemforrá- 
sa. A múlt évben százezer hektolitert adtak el a hatféle Fugger-sörből, 
s a már 1505-ben alapított serfőzde vezetését a konkurencia is tökéle- 
tesen szakszerűnek tekinti. 

Ez a Fugger, aki a svéd Gunilla Rielke grófnővel lépett házasságra, 
éppenséggel nem szenved önbizalomhiányban, amióta - édesapja, 
Georg 1935-ben bekövetkezett halálával - nemzetségének feje lett. 
Mercedeséről például levétette és a három Fugger-liliomot ábrázoló 
címerrel helyettesítette a jól ismert csillagot. - Képzelheti, hogy mér- 
gelődnek ezen Mercedesék - kommentálja elégedetten tréfáját. 

Ám ennek a rusztikus, őskonzervatív vidéki hercegnek is gondjai 
vannak az utánpótlással. Nem tartja elég ,stramm"-nak a fiait, noha 
másodszülött fia, Hubertus úgy fest, mint egy tartalékos tiszt. A jó kül- 
sejű Fugger-sarj, miután egy ideig Christina Onassisszal flörtölt, 1977 
októberében feleségül vette gyerekkori pajtását, Alexandra zu Oettin- 
gen Spielberg hercegkisasszonyt; egyszer nyilván Hubertus lesz a 
Babenhausen-ház feje. Bátyja, Karl Anton Maria Fugger gróf a család 
fekete báránya, mert hagyta, hogy néhány közönséges kis szélhámos 
átejtse. 

A hercegfiúű, aki elég korán kivonta magát az atyai felügyelet alól, és 
unottan abbahagyta banktanulmányait, 1974-ben pénzzavarba került. 
Miután édesapjától már semmit sem remélhetett, eszébe jutottak te- 

hetséges ősei, és elhatározta, hogy ő is beszáll nagystílűen az üzleti 
életbe. 

Újsághirdetés útján , fizetőképes bankárokat" keresett egy építke- 
zéshez. Jelentkezett is egy állítólagos Velva gróf, aki két társával együtt 
ajánlkozott, hogy kihúzza a csávából az ifjú Fuggert. Mindazonáltal 
közölték vele üzlettársai, köteleznie kell magát, hogy jó csengésű ne- 
vével kezeskedik az összegért. 

Az efféle csekélység nem téríthette el nagyszabású terveitől a volt 
bankgyakornokot, habozás nélkül aláírt huszonhét darab váltót, ösz- 
szesen 2,36 millió márkáról. A pénzt természetesen haladéktalanul át- 
utalják a számlájára, biztosította Őt a trió. 

A milliók azonban csak nem érkeztek meg, és Velva gróf címe 
ugyanolyan hamisnak bizonyult, mint hitelígérete. A Fugger fiú csu- 
pán a szerencsés véletlennek köszönhette, hogy megúszta nagyobb 
veszteség nélkül. A hitelhiénák ugyanis egy ingatlanügynöknek aján- 
lották fel a váltókat, aki azonnal gyanút fogott, és először a grófot, 
majd az államügyészt riasztotta. A szélhámos trió bíróság elé került, 
amely csalásért, orgazdaságért és okirat-hamisításért ítélte el ahárom 
jómadarat. A herceget a gazdasági bűncselekmény okozta közfeltű- 
nésnél is jobban bőszítette az a tény, hogy fiát ilyen könnyen át lehe- 
tett verni. Egy Fugger mint dörzsölt csirkefogó áldozata - micsoda 
blamázs! Hát van igazság a földön? A család évszázadokon át egész 
Európát oktatta, hogyan is kell üzletet csinálni, majd sváb agyafúrtság- 
gal felépítette a napnyugat legnagyobb gazdasági birodalmát - és 
most tessék. Őfensége Fugger-Babenhausen herceg őszintén fel volt 
háborodva. Apa és fiú külön utakon járnak. 

Karl Anton előre kifizettette magának örökségét, ám készpénz he- 
lyett megkapta a Meitingen melletti hatszáz holdas markti birtokot az 
augsburgi járásban. A biztonság kedvéért a herceg elővásárlási jogot 
jegyeztetett be a birtokra. , Nincs több mondanivalónk egymásnak" - 
döntött az idősebb herceg. 

Így azután csak a lapokból tudta meg, hogy engedetlen fia mégsem 
olyan tehetségtelen, mint amilyennek eddig mutatkozott. A fiatal gróf 
Párizsban eljegyezte magát a gazdag francia Héléne de Polignac her- 
cegnővel - a Pommery pezsgőpincészet tulajdonosának lányával. Jól- 
lehet olyan hírek kaptak szárnyra, hogy a zsémbes herceg állítólag le- 
beszélte jövendő menyének édesapját az esküvőről, a jegyespár 1975 
júliusában nagy pompával kelt egybe a párizsi St. Eustache-templom- 
ban. Fugger herceg természetesen távol maradt az esküvőről, és csak 

otthon adta ki mérgét: , Ha a fiam megnősül, az az ő dolga. De eszébe 
ne jusson anyagi problémákkal zaklatni a családot." 

Josef Ernst Fugger von Glött herceg, a kirchheimi kastély lakója 
sem becsüli sokra az olyan családtagokat, akiket könnyű rászedni, ha- 
bár Augsburg városa éppen az egyetlen csődbe jutott Fuggernek 
emelt szobrot. Őfensége szárazon jegyezte meg, miközben a kastély- 
udvaron elbúcsúzott tőlem: - Aki nem ért hozzá, jobb, ha meg sem 
próbál kereskedni. 

Hajdanában, ötszáz évvel ezelőtt, kissé másképp gondolkodtak 
a Fuggerek... 


[I. KÖNYV 


HANS ÉS FIAI 


3. FEJEZET 
A városi levegő szabaddá tesz 


A XX. század nagystílű vállalkozóinak jelentős előnyük van a Fug- 
gerekkel szemben: többen közülük egyetlen emberöltő alatt építették 
fel gazdasági birodalmukat. A középkorban és az újkor kezdetén 
ugyanis nemzedékekre volt szükség, hogy annyi pénzt halmozzanak 
fel, amennyivel a nagyvállalkozók élvonalába emelkedhetnek. Így tör- 
tént ez a firenzei Medicik - talán az egyetlen, a Fuggerekhez hasonlít- 
ható európai család -, majd később a frankfurti Rothschildok eseté- 
ben is. Mivel akkoriban a mainál sokkal kevesebb pénz volt a földön, 
lényegesen hosszabb időre is volt szükség nagyobb összegek egyet- 
len kézben való felhalmozódásához. Éppen ezért a társadalmi fel- 
emelkedés legfontosabb előfeltétele volt, hogy a nagy családoknak 
mindig sok utódjuk legyen. Kitűnő üzleti érzéke ellenére Jakob Fug- 
ger sem ért volna el sohasem olyan hatalmat és gazdagságot, ha elő- 
dei nem teremtik meg a szükséges előfeltételeket. 

Ha egészen alacsonyról, paraszti vagy egyszerű kézművesi sorból 
indul, legföljebb vászonkereskedő lehetett volna belőle, de nagyban- 
kár és bányatulajdonos semmiképpen sem. A két zseniális Fugger, 
, Gazdag" Jakob és unokaöccse, Anton sohasem ülhetett volna a keres- 
kedőkirályok trónjára ősei fáradságos, szívós és konok munkája nél- 
kül. És a kedvező körülmények kegye is segítségükre volt. A Római Bi- 
rodalom bukása óta nem zajlott le olyan gyökeres változás Európa 
történetében, mint a Fuggerek fölemelkedésének éveiben. Az embe- 
rek lassan már ébredeztek a középkor nyomasztó vallásosságából, és 
hozzákezdtek az e világi élet meghódításához: a fölfedezések és talál- 
mányok, a mélyreható társadalmi változások, a művészet megújhodá- 
sának és a reformációnak a kora ez. 

E gazdasági fejlődés csakis olyan korszakban volt lehetséges, amely 
minden újra roppant fogékony volt. Néhány sokoldalú művész, kö- 
zöttük Leonardo da Vinci találmányai, az újfajta emelők és egyéb gé- 
pek nélkül elképzelhetetlen lett volna például a bányászat rohamos 
fejlődése a Fuggerek alatt. És a római katolikus egyház erkölcsi ha- 
nyatlása nélkül a Fugger család feje sohasem szervezhette volna meg 
a búcsú- és ereklyekereskedelmet. És ha a Fuggerek idején nem bo- 

csátják áruba a hitet, valószínűleg Luther Mártonból sem lett volna re- 
formátor. 

Három generációra volt szükségük a Fuggereknek ahhoz, hogy a 
napnyugati gazdasági élet vezetői legyenek. , Gazdag" Jakob elődei 
nem voltak vállalkozói zsenik, de valamennyien hihetetlenül szívó- 
sak. A kényeskedésnek amúgy sem igen volt helye abban a korban, 
amikor a néhány évenként visszatérő pestisjárvány egész országré- 
szeket néptelenített el, a gazdaságilag életképtelenek elpusztultak, és 
a társadalom minden rétegében elkeseredett harc folyt az életben ma- 
radásért. 

A korai Fuggerek közül a legjelentősebb kétségkívül a nemzetség 
ősatyja, I. Hans volt. A Lech-parti aprócska Graben faluban élt, Augs- 
burgtól délre, a várostól harminc kilométerre. Édesapja, akit ugyan- 
csak Hansnak hívtak, takács volt. Feleségével, a szomszédos Kirch- 
heim faluból származó Maria Messnerrel, kis házat és némi szántóföl- 
det szerzett. Hogy Hans ősei honnan jöttek, az már nem állapítható 
meg. Feltehető azonban, hogy a Fugger név a latin fucare: festeni szó- 
ból származik. 

A legidősebb fiú, I. Hans 1367-ben elhagyta a szülői házat, hogy 
Augsburg szabad birodalmi városban keresse boldogulását. Tíz évvel 
később öccse, Ulin (Ulrich) is követte. 

Hans Fugger bizonyára rájött, hogy mint takács nem sokat remél- 
het a jövőtől falun. A falusi takácsok teljes mértékben a városi kereske- 
dőktől függtek, tőlük kapták a nyersanyagot, ők vitték el a készárut. 
A falusi takácsokat rosszul fizették, naponta mintegy tíz krajcárt ke- 
restek. Ez, ha folyamatosan volt munkájuk, nagyjából heti egy, illetve 
évi ötven forintot jelentett. A városi takácsoknak többet kellett fizetni, 
és ezért az augsburgi közvetítő urak, ahogy akkoriban a kereskedőket 
nevezték, inkább a szerényebb falusiakat foglalkoztatták. Egyszerű 
szövőszéken szőttek, főként barhentet, tartós, egyik oldalán bolyho- 
zott kelmét pamutból és lenből. A parasztok és a polgárok durva ruhá- 
zatához készült, míg a tehetős kereskedők és a nemesség inkább a 
selymet és a damasztot kedvelte. 

Néhány város, például Ulm és Augsburg a barhentszövésnek kö- 
szönhette gyors fölemelkedését. Az Augustus római császár által ala- 
pított település a Lech és a Wertach összefolyásánál Augusta Vin- 
delicorum néven nyert városjogot, és a középkorban Európa egyik 
legjelentősebb gazdasági centrumává fejlődött. Amikor München 
még legföljebb provinciális jelentőséggel bírt, aszomszédos Augs- 
burg a délnémet kereskedelem központja volt. A szorgos sváb metro- 

polis mégis csak ama iparoslegény utódainak köszönhette igazi jelen- 
tőségét, aki délről érkezvén kopogtatott kapuin. 

A faluról való első nagyobb elvándorlás kora volt ez. Parasztok és 
szolgák, kézművesek és kereskedők hagyták el a falvakat, hogy a váro- 
sokban próbáljanak szerencsét. , A városi levegő szabaddá tesz" - ez 
volt a jelszó, mely ösztönözte őket. 

Városlakóként nem kellett robotmunkárt teljesíteni, városlakóként 
sikerült megszabadulni a hűbérúr egyeduralmától és önkényétől. 
A városi polgár szabad ember volt. 

A síkvidékről annyian áramlottak a városokba, hogy falaik hamaro- 
san szűknek bizonyultak. Amit ott találtak, természetesen csak ritkán 
felelt meg a jövevények várakozásának. Szabadságban és jólétben 
folytatott kényelmes élet helyett a már korábban megtelepedett vá- 
rosiak legföljebb napszámos munkát kínáltak nekik. Vagy egyáltalán 
be sem engedték őket. 


A TAKÁCSOK FELKELÉSE 


Hans Fugger idejében gondoskodott boldogulásáról. Már megérke- 
zésének évében letelepedhetett Augsburgban mint önálló takács. Fel- 
tehetően még az édesapja teremtett kapcsolatot augsburgi takácsok- 
kal, akik megszerezték a fiúnak a tartózkodási engedélyt. Hogy 
I. Hans nem holmi nincstelenként érkezett, azt a városi adókönyvek 
1367. évi bejegyzése bizonyítja. Ebből arra lehet következtetni, hogy 
vagyonnal nem rendelkezett. Nem tudjuk, mennyjije lehetett. Első 
adóbefizetése negyvennégy pfenniget említ. 

Amikor Hans Fugger Augsburgban felállította a szövőszékeit, a vá- 
rosban már puskaporos volt a levegő. A céhek felkelésekkel pró- 
bálkoztak a patríciusok szilárd uralma ellen. Mint a birodalom 
minden városában, Augsburgban is vékony vezető réteg uralta a poli- 
tikai és a gazdasági életet. A nagy kereskedelmi társaságok és nem- 
zetközi jövedelmi forrásaik a jómódú polgári arisztokrácia tulajdoná- 
ban voltak. 

Míg a patríciusok óriási összegeket kerestek a fűszerrel, kelmével 
és nemesfémmel folytatott távolsági kereskedelmen, a kevésbé tehe- 
tős polgárok szinte sohasem jutottak a város falain túlra, és ez nyeresé- 
güknek is határt szabott. A városi tanácsban csak az őslakos családok 
tagjai ültek, következésképpen adótörvényeik is antiszociálisak vol- 

tak. A kézművesektől magas illetéket követeltek, míg saját vállalataik 
gyakorlatilag adómentesek maradtak. 

Akkoriban, amikor a kézművesség még távolról sem volt aranybá- 
nya, a városi mesterek szervezkedni kezdtek. Céhekbe tömörültek, 
hogy jobban védekezhessenek a kereskedők és a patríciusok ellen. 
A céhek sok mindent szabályoztak: az áruk minőségét és árát, az 
inasképzést és a segédek bérét. 

Minél öntudatosabbá tette a , szakszervezet" a kézműveseket, annál 
elkerülhetetlenebbé vált az összeütközés az uralkodó réteggel. Augs- 
burgban Fugger megérkezése után egy esztendővel tört ki a német 
föld elsőkézműveslázadása. 

A céhek, mindenekelőtt a jól szervezett takácsok, magasabb ha- 
szonrést, igazságosabb adórendszert követeltek és beleszólási jogot a 
városi tanács munkájába. A takácsmesterek több száz fős csapattal vo- 
nultak a városháza elé, s mindaddig ostromzár alatt tartották az össze- 
gyűlt tanácsurakat, míg ki nem adták nekik a város főkönyvét, a város- 
jog elnyeréséről szóló okmányokat, a pecsétet, a kulcsokat és a ta- 
nácsülések viharcsengőjét, a polgári uralom gyakorlásának jelképeit. 
A patríciusok - elég bölcsen - nem engedték, hogy az ügy fegyveres 
összecsapássá fajuljon, mert tartottak tőle, hogy a rövidebbet húznák. 
Egyezséget kötöttek abban a reményben, hogy valamikor majd újra 
átvehetik a hatalmat. 

Hans Fugger távol tartotta magát a céhperpatvaroktól. Nem akart 
harcolni a kézművesek ügyéért, egyedül óhajtott boldogulni. Így azu- 
tán illedelmesen lerótta adóját a városházának, és a céhbeli kollégákkal 
is jó kapcsolatot tartott fenn. Mondjuk meg kereken: opportunista volt. 

A céhmestereknek azzal magyarázta visszahúzódását, hogy még 
nem szabad polgára Augsburgnak, ezért a polgárháborúban sem ve- 
het részt. Erre nehéz lett volna ellenérvet találni. A faluról érkezettek 
csak akkor lehettek városi polgárok, ha valaki kezeskedett értük, vagy 
ha vagyonnal rendelkeztek, és így meg tudták vásárolni maguknak a 
polgárjogot. A takarékos falusi takács bizonyára megengedhetetlen 
pazarlásnak tekintette az efféle kiadást, ezért azon igyekezett, hogy ol- 
csóbban érje el a célját. 


KARRIER EGY , VÉNLÁNY? SEGÍTSÉGÉVEL 


Mintegy három év múlva, 1370 körül, sikerült is neki, amit akart. 
Hans Fugger feleségül vette Oswald Widolf takács-céhmester lányát, 

Klarát. Az igencsak szerény külső adottságokkal felruházott hölgy fé- 
nyes partinak bizonyult. Hans az esküvő napján Augsburg polgára, 
a takácscéh tagja és tekintélyes hozomány tulajdonosa lett. Az ifjú 
pár beköltözött a lány szüleinek a Szent Kereszt Alapítvány mögötti 
házába. 

Az, hogy az első Fugger párválasztását nem csak gyengéd érzelmek 
vezérelték, félreérthetetlenül kiderült tizenkét év múlva. Hans Fugger 
másodszor is megnősült, és ismét csak egy céhmester leányát vette fe- 
leségül, akinek segítségével tovább gyarapította vagyonát. A legalább 
olyan okos, mint erélyes asszonnyal, Elisabeth Gfattermann-nal kötött 
házassága révén sikerült bejutnia a takácsok , tizenkettes tanács"-ába. 
Hans Fugger a vezető céhmesterek egyike lett. Első felesége halálá- 
nak körülményeiről semmit sem tudunk. Valószínűleg jóval idősebb 
volt a férjénél, már a házasságkötés időpontjában is ,vénlánynak" szá- 
mított; a szülők bizonyára örültek, hogy végre bekötötték a fejét. Mi- 
közben Hans Fugger, az érzelmekkel nem sokat törődve, karriert csi- 
nált, öccse, Ulin is megérkezett Augsburgba. Mivel nem nagyon re- 
ménykedhetett bátyja támogatásában, rosszul fizetett céhlegényként 
kellett munkába állnia egy takácsnál. Csak 1382-től szerepel az adó- 
könyvekben mint , vagyonos". Bizonyos jólétet ez a Fugger is elért: fe- 
leségül vette Radigunde Mundsam polgárlányt, és szövödét nyitott. 
Olykor több adót is fizetett, mint a bátyja, ez azonban inkább a becsü- 
letessége, mint ügyessége mellett szól. Amikor apjuk, az idősebb 
Hans, Grabenben meghalt, édesanyjuk is Augsburgba költözött. Ám - 
és ez jellemző - nem elsőszülöttjéhez, hanem Ulinhoz, a Benjámin- 
hoz. Hansot túl hidegnek és önzőnek találta. 

Ulin Fuggertől távol álltak az akkori üzleti életben dívó nyers szoká- 
sok. Rosszul is végezte: amikor be akarta hajtani rajta a pénzét, adósa, 
egy fehérítő agyonütötte. Röviddel utána, 1402-ben három háza le- 
égett; valószínűleg gyújtogatás történt. Ulin fiait is üldözte a balsze- 
rencse. Hans kereskedő akart lenni, de lefülelték Salzburg mellett, a 
határon, vámcsalásért, és börtönbe került. Öccse, Konrad takács 
maradt, de elszegényedett, és neve hamarosan eltűnt a város adó- 
könyveiből. A Fugger nemzetség eme ágából csupán két csodaszép, 
régi kelme maradt az utókorra, Konrad Fugger munkái. Jelenleg 
a Fugger-Babenhausen hercegi család, illetve a Bajor Tartományi 
Múzeum tulajdonában vannak. 

Hans nagybácsi nyilván nem nagyon igyekezett öccse családjának 
segítségére sietni. Minden erejével azon volt, hogy a takácsműhely 
mellett textilkereskedelemmel is foglalkozzék. Nagyon érthette a dol- 

gát, mert vagyona, melynek igazi nagyságáról egyedül ő tudott, adó- 
bevallásai szerint is évről évre nőtt. Augsburgban kitűnően megfigyel- 
hette, hogyan kell kereskedni, miben áll a kereskedők üzleti tevékeny- 
sége, akik Velencében megvásárolják a távoli Egyiptom gyapotját, át- 
hozzák az Alpokon, és lennel keverve kelmévé szövetik a takácsokkal. 
Miért ne keresne ő is a nyersáru és a végtermék közötti hatalmas árkü- 
lönbségen? 

Miután sikereinek gyorsan híre járt Grabenben és a környező fal- 
vakban, hamarosan néhány paraszt és falusi takács kisebb összegeket 
bízott rá abban a reményben, hogy Hans Fugger ott, a városban, ért a 
pénz gyarapításához. Ritkán kellett csalódniuk, 1385-ben már 1500 
gulden vagyon után adózott: jómódú, sikeres kereskedő lett. Hol volt 
már az a szegény, ágrólszakadt takácslegény Grabenből, aki elindult, 
hogy szerencsét próbáljon a városban?! 

Elérkezettnek látta az időt, hadd tudják meg polgártársai is, mire 
vitte. Így történt, hogy 1397-ben Heinrich Grau kötélverőtől 500 
guldenért megvette a tekintélyes Haus am Rohrt. Fugger új lakhelye a 
város üzleti negyedének közepén volt, a takácscéh székházának köze- 
lében. Azért adták viszonylag olcsón, mert az úgynevezett Juden- 
berggel volt határos. Ebben a negyedben laktak a tehetős, mégis meg- 
vetett zsidó pénzkereskedők, akiket - mint már annyiszor - ez idő tájt 
ismét kiűztek a városból. Ettől aztán egy csapásra hatalmasat nőtt az új 
Fugger-ház értéke. 


A KAMATTILALOM FÉKEZI A GAZDASÁGOT 


Hithű kereszténynek - és akkoriban annak tekintette magát minden- 
ki, aki adott valamit magára - nem illett váltóüzleteket kötni. Büntetés 
terhe mellett tilos volt a hitelek után kamatot felszámítani. Az egyház- 
jogi tilalom éveken át fékezhette az európai gazdasági élet fejlődését, 
nem úgy a hívők nyereségvágyát. 

A kamattilalom miatt csak a zsidók kereskedhettek pénzzel. Mivel 
azonban a , piszkos anyagiakra" mégiscsak szükség volt a gazdasági 
élet működéséhez, a tilalmat, legalábbis a latin országokban, nem vet- 
ték nagyon szigorúan. Csupán a németek - akiknek már akkor meg- 
volt az a szép vonásuk, hogy a törvény előírásait komolyan vegyék - 
féltek az ördöggel való paktálástól. 

Gyakorlat hiányában nem értettek hozzá, hogyan kell bánni a tőké- 
vel. Míg Olaszországban néhány bankár, a firenzei Bardi, Frescobaldi, 

Peruzzi és mindenekelőtt a Medici család a pénzügyi műveletek mű- 
vészetének magasiskoláját hozta létre, a kor teuton üzletemberei csu- 
pán kontárok voltak. Nem ismerték sem a csekket, sem a váltót, és 
csak akkor kezdtek beruházni, ha már elég pénz gyűlt össze a haris- 
nyaszárban. 

A zsidók idejében felismerték a keresztény napnyugat gazdasági 
rendszerében tátongó űrt. Jólétet teremtettek maguknak, ám ez egy 
szemernyivel sem tette őket rokonszenvesebbé a derék keresztények 
szemében. A mindig újra és újra fellángoló pogromokban a németek 
erőszakkal szerezték vissza maguknak azt, amit a Rothschildok ősei 
fortéllyal és fejlettebb pénzügyi érzékkel legomboltak róluk. 

Ma már nem állapítható meg pontosan, hogy Hans Fugger is profi- 
tált volna a zsidók elűzéséből. Bizonyos azonban, hogy vagyona jelen- 
tősen gyarapodott abban az időben. Augsburg városának tizenötezer 
lakosa volt, s 2930 adóköteles polgárának a listáján ő a negyvenegye- 
dik helyen szerepelt adóköteles vagyonával. 1409-ben bekövetkezett 
haláláig számos tiszteletbeli hivatalt - közöttük nem utolsósorban a 
vesztfáliai vésztörvényszék egyik bírói tisztét - és háromezer guldent 
sikerült összegyűjtenie. 

Csupán az anyagiakat tekintve Hans Fugger teljesítménye kezdet- 
nek nem is volt rossz. Ahhoz természetesen távolról sem volt elegen- 
dő, hogy említésre méltó rangot biztosítson neki választott hazája gaz- 
daságtörténetében. Augsburg leggazdagabb polgárának tizenhatszor 
annyija volt, és a kor kiemelkedő családjaitól, mondjuk a Mediciktől, 
óriási távolság választotta el. Augsburg határain kívül a Fugger név 
még nem volt fogalom. De ez sem váratott magára sokáig. 

Hans Fugger halálakor két fia, Andreas és Jakob még nem volt 
nagykorú, ezért édesanyjuk vette át a cég vezetését. Elisabeth Fugger- 
Gfattermann határozott, kemény sváb asszonyság volt, akinek családi 
érzületét csak üzleti érzéke szárnyalta túl. A dinasztia későbbi hatal- 
mának megalapozásában majdnem ugyanolyan szerepet játszott, 
mint az ősapa. 

A veszteségek kockázatának csökkentésére a tőke egy részét kez- 
detben ingatlanokba fektette. Burtenbach, Scheppach (Günzburg 
mellett) és Hiltenfingen (Schwabmünchen mellett) községekben 
meglehetősen tekintélyes birtokokat vásárolt. 1417-ben már nagyobb. 
vagyon után adózott, mint a tekintélyes Welser, akinek családja a kö- 
vetkező évszázadban a Fuggerek után a legfontosabb szerepet fogja 
játszani a délnémet gazdasági életben. 


36 GÜNTER OGGER 


Fiai foglalkozásának megválasztásával végképp bebizonyította 
okosságát a Fugger nemzetség nagyasszonya. Kézenfekvő lett volna, 
hogy valamelyik takácshoz küldje őket inasnak, de Andreasnak és 
Jakobnak az aranyművességet kellett kitanulnia. A takácsmesterség- 
gel és a textilkereskedelemmel maga is megismertethette őket. Ha 
azonban mindezeken kívül a nemesfémekhez is konyítanak va- 
lamicskét, az csak hasznos lehet. Habár bizonyára nem is sejtette, 
hogy egyszer majd a bányászat és az érckereskedelem lesz családja 
igazi gazdagságának a forrása, döntése mégis jelentős üzleti érzékről 
árulkodik. 


4. FEJEZET 
Kezdetben vala a csőd 


Amikor az édesanya 1436-ban meghalt, a fiúk jól menő, középszintű 
kereskedőcéggel, több házzal, földbirtokkal és akkora készpénzva- 
gyonnal rendelkeztek, hogy függetlennek érezhették magukat. De 
még semmiben sem különböztek más, jólétre és tekintélyre törekvő, 
becsvágyó családoktól. Kitűntek azonban rendkívül fejlett valóságér- 
zetükkel, magukkal és másokkal szemben tanúsított keménységük- 
kel, amely minden akadály legyőzésében segítette őket. 

A kor kedvezett azoknak az üzletembereknek, akik mertek kockáz- 
tatni is. Új idők szele fújt, de még senki sem tudta, hová sodorja a vilá- 
got. Az egyház mindjobban belebonyolódott belső hatalmi harcaiba, 
és sokat veszített erkölcsi tekintélyéből. 1378-ban bekövetkezett az 
egyház kettészakadása. Avignonban VII. Kelemen néven ellenpápát 
választottak. 1415-ben Konstanzban máglyára vetették az eretnek 
Husz Jánost. Angliában, Franciaországban és Németországban meg- 
kezdődött a boszorkányperek kora. Európában mindenütt ott lesel- 
kedtek az invizíció emberei. 1431-ben Rouenban máglyán fejezte be 
életét Jeanne d" Arc, az orléans-i szűz. 

Az emberek láthatólag csillapíthatatlan tudásszomjából pattant ki 
minden, ami új. Nem elégedtek meg már azzal, hogy a világot a sira- 
lom völgyének tekintsék, hanem kutatni kezdték titkait. Portugál ha- 
jósok 1427-ben felfedezték az Azori-szigeteket, és a nyugat-afrikai par- 
tok mentén továbbhajóztak Guineáig. S alig néhány év elteltével Fi- 
renzében már működött is az első rabszolgapiac. A kalandorok épp- 
oly jellemző figurái voltak a kornak, mint a kereskedők, művészek, 
kutatók és feltalálók. 

Itáliában Piero della Francesca lélegzetelállító szépségű freskókat 
festett. Firenzében Cosimo, az öreg Medici, megalapította az első 
európai nagybankot. Franciaországban Jacgues Coeur pénzelte 
VII. Károly királyt, s közben őmaga tönkrement. Mainzban egy bizonyos 
Johannes Gensfleisch, alias Gutenberg, betűöntéssel próbálkozott. 
1455-ben kinyomtatta az úgynevezett 42 soros" Gutenberg-bibliát, 


" Minden hasábja 42 sort tartalmaz. 

s ezzel forradalmi útjára indította a kézzel írt könyvek helyébe lépő 
nyomtatott könyvet. 

Európában ekkor a Habsburg-házé volt a legfőbb politikai hata- 
lom. III. Frigyes trónra lépésével, 1452 óta, a német-római császárt is a 
Habsburg-család adja. 

Az augsburgi polgárok elsősorban az adók emelkedésén észlelték, 
hogy visszavonhatatlanul új korszak kezdődött. A Fuggerek is kényte- 
lenek voltak tehetségük szerint hozzájárulni az , eretnek" husziták el- 
leni harchoz. Kelletlenül tették. Püspökük, Anselm von Nonningen 
szemében már régen szálka volt az augsburgiak szorgossága és va- 
gyonszerzési ösztöne. Mivel véleménye szerint a kereskedelemmel 
és kézművességgel foglalkozó város lakóiból hiányzott az őszinte 
vallásos hit, a szigorú egyházfő hosszas viták után elérte Rómában 
az engedetlen svábok kiközösítését. Alig csitult el az emiatti izgalom 
a városban, híre terjedt Agnes Bernauer tragédiájának. Egy augsburgi 
mesterember csinos leánya olyan nagyon megtetszett Albrecht 
bajor hercegnek, hogy egybekeltek. Természetesen titokban, mert 
annak idején elképzelhetetlen lett volna hivatalos házasság egy her- 
ceg és egy polgárlány között. Amikor kapcsolatuk kitudódott, a her- 
ceg édesapja gyors megoldást talált: Straubing mellett a Dunába 
fojtatta a Bernauer lányt. Évszázadokkal később ez a tragédia ihlette 
meg Friedrich Hebbelt, a drámaírót, Carl Orff német zeneszerzőt és 
másokat. 

A két Fugger fiú valószínűleg merő fényűzésnek tartotta az efféle 
ügyeket: mint polgárok és üzletemberek nem engedhettek meg ma- 
guknak szerelmi konfliktusokat. Összeütközéseik egészen más ter- 
mészetűek voltak. 


CIVAKODÁS A FIVÉREK KÖZÖTT 


Eleinte az 1406-ban született Andreas látszott ügyesebbnek. Magától 
értetődött, hogy édesanyjuk halála után harmincévesen ő vette át a 
cég vezetését. A takácsműhellyel nem voltak további tervei, kizárólag 
kereskedni akart. Sokszor utazott Innsbruckba, Salzburgba, Velencé- 
be és Frankfurtba, hogy olcsón vásároljon és drágán adjon el kelmé- 
ket. Az adásvétel jól jövedelmezett, ezért úgy vélte, nem árt, ha gazdag- 
ságát mások is látják. Andreas mindig pompás ruhákat viselt, és több 
díszes hintót tartott. Barbara Stammler polgárlánnyal kötött házassá- 


A FUÜGGEREK 39 


ga után tágas házba költözött, amely nagyjából a mai Maximilian- 
strasse 64. számú épület helyén állt, Augsburgban. 

Az Andreasnál néhány évvel fiatalabb Jakobról, képmásáról ítélve, 
senki sem gondolná, hogy királyi kalmár volt. Egy korabeli rézkarc 
széles parasztarcot mutat feltűnően nagy orral, keskeny, ferde szájjal 
és barázdált homlokkal. Az aranyművesség kitanulása után főként a 
takácsműhellyel törődött, természetesen őmaga nem állt a szövőszék- 
hez. Túlnyomórészt falusi takácsokat foglalkoztatott - hajdan édesap- 
ja is az volt -, és tovább bővítette a barhenttel való kereskedést. 

Jakob mindig az ügyesebbnek látszó testvér árnyékában állt, noha 
hamarosan többel járult hozzá a közös kasszához, mint Andreas. 
Emiatt érzett dühe gyakran robbantki heves szócsatákban. Az idősebbel 
szembeni kisebbrendűségi érzése ellensúlyozására Jakob hagyta, 
hogy elhalmozzák tiszteletbeli hivatalokkal. Kereskedelmi bíró, vá- 
szonvizsgáló, adóbeszedő és a nagy tanács tagja lett. Higgadt, méltó- 
ságteljes viselkedése és állandó jelenléte Augsburgban hivatottá tette 
arra, hogy részt vegyen a városi és a rendi politika alakításában. 
Andreas túlszárnyalásához azonban hivataloknál és méltóságnál 
többre volt szüksége. 1441. április 13-án feleségül vette Barbara 
Básingert, a város egyik leggazdagabb polgárának a lányát. 

Feleségének édesapja augsburgi pénzverőmester volt, és ,nagyban 
űzte az ipart és üzletelést mindenféle kereskedőnépséggel". Ám alig 
három esztendővel az esküvő után kiderült, hogy az após és az anyós 
fényes anyagi helyzete körül valami nincs egészen rendjén. Franz 
Básingert pénzhamisítással és csalással vádolták, nagy összegek visz- 
szafizetésére kötelezték, úgyhogy végül huszonnégyezer guldennel 
terhelten, csődöt kellett kérnie maga ellen. Az adósok tornyába zár- 
ták, majd megszégyenülten, gyalázatban hagyta el családjával Augs- 
burgot. A nemesfémek avatott szakértője a tiroli Schwazban teremtett 
magának új életet; később Hallban ismét pénzverőmester lett. 

Jakob nem törte magát, hogy apósát kisegítse a bajból. Boldogul- 
jon mindenki maga, ahogy tud. És gondjai a Fugger-cégnek is voltak. 
Az állandó viták ellenére a fivérek eleinte közösen vezették tovább a 
vállalatot. A cég jövője minden személyes ügynél előbbre való volt. 
Részben fiaik sürgetésére, csak nem sokkal az idősebb testvér halála 
előtt határozták el a viszálykodó családok a cég szétválasztását. 1454- 
et írtak. Mindenki kivette az üzletből a járandóságát, és ettől kezdve 
saját számlára gazdálkodtak. 

Egy 1462-ben készült leltárból kiderül, hogy Jakob volt a gazda- 
gabb Fugger. Vagyonával a tizenkettedik helyen állt az augsburgi pol- 

gárok között, Andreas özvegye ezzel szemben csupán a huszonhar- 
madikon. A két családnak együttesen már 10 390 guldene lehetett vol- 
na, és ezzel a negyedik legnagyobb vagyont mondhatták volna magu- 
kénak Augsburgban. A Fuggereket három őshonos patríciuscsalád, a 
Meutting, a Hámmerlin és az Öhem nemzetség előzte meg. Cosimo, 
az Öreg Medici ugyanabban az időben már 270 000 gulden után adó- 
zott Firenzében. A Német Birodalomban is voltak a Fugger nemzet- 
ségnél jóval tehetősebbek: először is a Hanza-városi kereskedőfeje- 
delmek, aztán annak a ravensburgi kereskedelmi társaságnak a rész- 
tulajdonosai, amely a XV. század vége felé a legjelentősebb vállalat 
volt német földön, valamint a nürnbergi vállalkozódinasztiák. A két 
Fugger testvér fiai igen becsvágyóak voltak. Valamennyien képesnek 
tartották magukat arra, hogy atyáiknál eredményesebben gazdálkod- 
janak. A cég kettéválása serkentőleg hatott versengésükre. Elsőnek 
Andreas utódai bizonyíthattak, a négy fiú és egy lány: Jakob (1430), 
Lukas (1439), Mattháus (1443), Hans (1443) és Anna. A kereskede- 
lemben sikeres polgárcsaládok leányainak csupán két választásuk 
lehetett akkoriban. Vagy férjhez mentek társadalmi rangjukhoz illőn, 
azaz egy hasonlóan gazdag család fiához, vagy kolostorba küldték 
őket. Anna apáca lett. 


LUKAS FUGGER SZUPERSZTÁR 


Andreas Fugger négy fia közül a másodszülött Lukas volt a legtehetsé- 
gesebb menedzser. Benne nyilatkozott meg először - jóllehet, még 
korántsem kiérlelt formájában - a Fuggerekkel született kiemelkedő 
kereskedelmi talentum. Jámbor elődeivel ellentétben Lukas nem 
szűk helyi kategóriákban, hanem világméretű dimenziókban gondol- 
kodott. Amint az a Fuggerek Emlékkönyvében olvasható, rövid időn 
belül ,nagyszabású kereskedést űzött vala... Velencétől Leipczigen 
(Lipcse) és See-steten (Seestádte) át Németalföldig fűszerszámokkal, 
selyemmel és gyapjú kelmékkel." 

Az augsburgi Winmarkton emelkedő pompás épületből irányítot- 
ták az európai kereskedelmi központokban működő közvetítők sere- 
gét. Vele szemközt ma is állnak a Fugger-házak. Lukas Fugger felismer- 
te, hogy a távolsági kereskedelmet csupán Augsburgból nem irányít- 
hatja. Faktoriákat, telephelyeket létesített Velencében, Bozenban, Mi- 
lánóban, Nürnbergben, Frankfurtban, Bruges-ben és Antwerpenben. 
Ezek tágas kereskedelmi udvarok voltak raktárakkal, irodákkal és üz- 

lethelyiségekkel. A faktoriát a nyereségből részesedő faktor vezette, a 
munkatársak száma helyenként a húszat is elérte. 

Egyedül a faktoriaszisztéma tette lehetővé a XV. század nagy keres- 
kedő impériumainak a kiépítését. Bizonyára nem a Fuggerek találták 
ki, de ők hasznosították a legjövedelmezőbben. A faktoriák az áruház, 
a bankfiók, a lovasfutár-állomás, istálló, raktár, postahivatal és diplo- 
máciai képviselet sajátos keverékei voltak. Mivel olykor hetekig, sőt 
hónapokig tarthatott, míg a lovas futárok megérkeztek az augsburgi 
központból a távoli telephelyekre, a folyamatban lévő üzletek dolgá- 
ban a helyi képviselőknek (a faktoroknak) kellett dönteniük. Tehetsé- 
gük és a céghez való hűségük döntően befolyásolta a nagy kereske- 
dőházak fölemelkedését vagy hanyatlását. 

Lukas szüntelenül úton volt, hogy új üzleteket hajtson fel. Cége jó- 
formán mindennel kereskedett, ami vevőre talált. Ám szinte már bete- 
ges terjeszkedési vágya a fiatal augsburgi kereskedőt olyan üzletekbe 
is belevitte, amelyek keveset vagy semmit sem hoztak: fő, hogy , a ké- 
mény füstöljön". 

Dinamikus sikerembernek akart látszani, és a többi kereskedő va- 
lóban elképesztően sokoldalú és villámgyors versenytársnak tartotta. 
Bárhol jártak, bármihez nyúltak, Lukas, mint a sündisznó az ismert 
mesében, mindenütt ott volt. 

Fivérei teljes bizalommal engedték át neki a cég teljhatalmú irányí- 
tását, hisz a Fugger nemzetség minden tagja úgy vélte, megtakarított 
garasaik jobb helyen nem is lehetnének, mint Lukasnál. Mámoros Si- 
kervágyában a fiatal Fugger mindent akart: hivatalt, megbecsülést és 
pénzt. Beválasztották a városi nagy tanácsba, kinevezték adófelügye- 
lőnek, barhentszakértőnek, kereskedelmi döntőbírónak, és noha bi- 
zonyára sohasem állt szövőszék mögé, a takácsok céhmesterének, vé- 
gezetül még katonai megfigyelőnek is. 

Ennyi feladatot, bármilyen ügyes volt is, nem láthatott el tökélete- 
sen. És valóban, sok üzlet látta kárát annak, hogy akárcsak faktorai, 
menedzserei és könyvelői, ő sem volt elég kitartó és következetes. 
S jóllehet Augsburgban senkinek sem voltak olyan kiterjedt kap- 
csolatai, mint Lukas Fuggernek, sem a Canal Grande, sem a Schelde 
partján, de még Augsburgban sem Lukas Fugger volt a , nagyágyú". 

Mivel gátlástalanul pazarolta önmaga és cége erejét, sokszor kapa- 
rintottak meg előtte üzleteket nála kevésbé ravasz, de megfontolt és 
állhatatos versenytársak. Az effajta vereségektől szinte megbokroso- 
dott a zseniális, de forrófejű Fugger. Egyetlen augsburgi cég sem pe- 

reskedett annyit azokban az években, gyakran semmiségekért, mint a 
Lukas Fuggeré. I 

A konszern rendkívül elfoglalt, állandó időzavarral küzdő fejéről 
többször bebizonyosodott, hogy képtelen összefogni az ügyeit. Üzle- 
ti körökben hamarosan nyersnek és hozzáférhetetlennek számított. 
Ő azonban fáradhatatlanul hajszolta az újabb és újabb ötleteket. Túl 
egyszerűnek találta már a kelmével és fűszerrel folytatott kereskedést. 
Nyereséges volt ugyan, de mindent egybevetve, csak kisebb összegek 
folytak be. A konok augsburgi azonban többet akart: égett a vágytól, 
hogy végre ő is kapcsolatba kerüljön a királyi házzal, mint Meutting és 
Rehm, a két patrícius. Igazán nagy üzletet kötni abban a korban az 
arisztokratákkal, kiváltképpen az uralkodó fejedelmekkel lehetett. 


TÉKOZLÓ FEJEDELMEK 


A beköszöntő újkor nemessége még a középkori pompa fényében 
sütkérezett: felcicomázva, súlyos fegyverzetben vívott az elegáns lova- 
gi tornákon, és buzgón gyakorolta az udvarlás művészetét. Az előkelő 
lovagok közül csak kevesen vették észre, miként csúsznak ki kezük- 
ből a költekező életmódhoz szükséges anyagiak. 

Volt idő, amikor a nemesség örökös dínomdánom közepette élhe- 
tett a falusi lakosság rovására. De a városok gyors fejlődésével és a fal- 
vak elnéptelenedésével alaposan megcsappant a hűbérurak jövedel- 
me, holott mind több tőkére volt szükségük. A még bizonytalanul kör- 
vonalazódó újkor költséges hadi- és termelési technikát, egyre bonyo- 
lultabb gazdasági folyamatokat hozott magával. 

Az egyszerű falusiak nemigen tudtak mit kezdeni a sok , újmódi" 
kacattal. Fel sem fogták a kézműipar forradalmát, Berthold Schwarz, 
Johannes Gutenberg, Peter Henlein vagy, mondjuk, Leonardo da Vin- 
ci találmányairól nem is beszélve. Azok a lovagok, akik csupán az alatt- 
valóiktól beszolgáltatott tizedből éltek, néhány év leforgása alatt kol- 
dusszegények lettek. Nem maradt más választásuk: beállnak rablólo- 
vagnak és a kereskedők szállítmányait fosztogatják, vagy hűbérurak 
szolgálatába szegődve gazdag zsákmányt ejtenek hadjárataikon. Lé- 
nyegesen jobb helyzetben voltak a jómódú városokkal is rendelkező, 
uralkodó fejedelmek. Alattvalóikból magas adót préselhettek ki, de az 
sem bizonyult mindig elegendőnek a költséges udvartartás növekvő 
kiadásainak fedezésére. Elsősorban a lőpor feltalálása óta kifejlesztett 
új fegyverek nyeltek el óriási összegeket. És amit nem mozsárágyúkra 

és zsoldoshadseregekre költöttek, az ráment a művelt főnemesek kas- 
télyaira, parkjaira és képgyűjteményeire. A földesurak többsége állan- 
dó pénzszűkében szenvedett, mert a nélkülözhetetlen ismeretek, te- 
hetség és akaraterő híján nem értett a technikai újdonságok gazdasá- 
gi hasznosításához. A fejedelmek, kevés kivétellel, beérték azzal, hogy 
két kézzel szórják a néptől behajtott pénzt. Az agyafúrt polgároknak 
annál jövedelmezőbb üzleteket kínált a fejedelmek telhetetlen pénz- 
éhsége. De ha szűkös volt is a tartományurak kasszája, valójában nem 
voltak szegények. 

Egyszerűen csak nem értettek hozzá, hogyan kell csengő fémpénz- 
zé változtatni kincseiket. Az uralkodó fejedelmek legértékesebb va- 
gyona a területükön található természeti kincsek bányászati joga volt. 
A természeti kincsek akkoriban nem olajat vagy uránt, hanem aranyat, 
ezüstöt, rezet jelentettek. 

Különösen gazdag nemesfémkészletekkel rendelkezett Zsigmond 
tiroli fejedelem, aki ezért a ,,okpénzű" melléknevet kapta, valamint 
III. Frigyes, Róma királya és annak fia, al labsburg-házból való Miksa 
főherceg. A három délnémet uralkodó, aki az üzlethez édeskeveset, 
ám az udvari pompához annál többet értett, igencsak kedvelt üzletfe- 
le volt az augsburgi és nümbergi kereskedőknek. 

Pénzt kölcsönöztek nekik, fölszerelték hadseregeiket, ékszerrel, 
kelmékkel és élelmiszerekkel látták el az udvart. A fejedelmek több- 
nyire nem készpénzzel, hanem adóslevelekkel fizettek. Az előlegezett 
összegek zálogaként az üzletemberek bányaművelési vagy pénzveré- 
si jogot kértek. A fejedelmek a polgári hitelezőknek szívesen adomá- 
nyozták az , udvari szállító" címet is. 

Adósságaikat persze csak ritkán fizették vissza. Törlesztés fejében a 
kereskedők megkapták a fejedelmi ércbányák kiaknázásának jogát. 
Némi ügyeskedéssel csinos kis nyereséget tudtak zsebre vágni. Ele- 
gendő volt csupán kissé több ezüstöt kiásatni, mint amennyit a szer- 
ződés előírt; természetesen ehhez az kellett, hogy a kirendelt udvari 
tisztviselő szemet hunyjon. No persze ez a kis szemhunyás is kóstált 
valamit. 

A kecsegtető kilátások ellenére a fejedelmekkel folytatott kereske- 
désnek is megvolt a hátulütője. A fizetésképtelen, ám magas rangú és 
nagy hatalmú adós ugyanis egyetlen intésével börtönbe zárathatta a 
terhére vált , udvari szállító"-t. És ki óhajtotta volna bíróság elé citálni 
a legkeresztényibb uralkodót?! 

Ha a fejedelemnek vagy a királynak nem volt kedve kiegyen- 
líteni az esedékessé vált adósságot, vagy megfelelő biztosítékot adni 

hitelezőjének, a kereskedő legföljebb óva inthette társait a további hi- 
telüzletektől. Ezzel azonban, hitelképességét csorbítva, elismerte vol- 
na, hogy ő is pórul járt egy nagyobb összeggel. Inkább hallgatott hát, 
ha az udvar rászedte. 


KÉK ALAPON ARANY ŐZ 


A becsvágyó Lukas Fugger mindenáron kereste az uralkodóházak kö- 
zelségét. Jacgues Coeur, a fejedelmekkel kapcsolatban álló ravasz 
francia bankár kellemetlen tapasztalatai sem riasztották vissza ettől. 
Ma már nem állapítható meg pontosan, hogy Lukas Fugger mikor lé- 
pett először üzleti kapcsolatba az 1452-ben német császárrá koroná- 
zott III. Frigyessel. A Habsburg uralkodó gyakran utazott át Augsburg 
birodalmi városon, valószínű, hogy a Fuggerek egy ilyen alkalommal 
környékezték meg ajándékaikkal. 

Nem volt szokatlan lépés; sok kereskedő remélte, hogy ezáltal leg- 
alább parányi szikrához juthat az uralkodót övező fényből. Lukas, az 
augsburgi üzleti világ sztárja, mindenesetre nem akárhogyan fejez- 
hette ki császára iránt érzett háláját, mert III. Frigyes 1462-ben ünne- 
pélyes keretek között címert adományozott neki, A címerállat szökel- 
lő arany őz volt kék alapon. A kitüntetéssel nem jártak ugyan különö- 
sebb kiváltságok, de ahhoz mégis elegendő volt, hogy Lukas és nem- 
zetsége ,Fugger von Reh"" néven vonuljon be a gazdaságtörténetbe. 

A kellő időben és helyen fitogtatott császári kegy a fejedelem inns- 
brucki udvarában is jól jött az augsburgi kereskedőnek. , Sokpénzű" 
Zsigmond többrendbeli hitelt vett fel Lukas Fuggertől, és zálogul ne- 
mesfémet adott neki látszólag kimeríthetetlen schwazi és rattenbergi 
bányáiból. Mindazonáltal a Fugger név csupán a , futottak még" cím- 
szó alatt szerepelt a fejedelem hitelezőinek hosszú listáján. A kufsteini 
Hans Baumgartnernek és más augsburgi kereskedőknek sokkal töb- 
bel tartozott az életvidám fejedelem. 

Eszményi adósnak bizonyult azonban a császár fia, Miksa főher- 
ceg, akiről édesapja előre megjósolta: ,Feneketlen zsák lesz belőle." 
Az ifjú, jóvágású lovag nagystílű álmodozó volt, és amint később kide- 
rült, a Fuggerek legerősebb támasza a világhatalom felé vezető úton. 
Miksa nagyszabású terveket kovácsolt, s közben kedves hátaslovait 
sem tudta kifizetni. Lukas 1489-től állt vele üzleti kapcsolatban. 

Ilyen nagystílű férfiúval szemben nem mutatkozhatott szűkkeblű- 
nek. Mintha egymásnak teremtették volna őket: Lukas Fugger világ- 
méretű pénzbirodalomról ábrándozott, Miksa pedig egy dúsgazdag 
világbirodalom kiválasztott uralkodójának hitte magát. A kereskedő- 
nek imponált a Habsburg fejedelmi magatartása, az pedig a kereske- 
dő merészségét csodálta, és az egeket ostromló tervek mellett köny- 
nyen eltörpültek a holmi tízezer guldenes kölcsönök. Ennyit csalt ki 
ugyanis Miksa az augsburgitól, akinek teljes üzleti tőkéje sem lehetett 
sokkal több akkoriban. 

Biztosítékként Leuvent, a gazdag belga várost ajánlotta fel. És Lukas 
Fugger, a gondolattól megmámorosodva, hogy a főherceg mindjárt 
egy egész város tulajdonjogát adja neki, észre sem vette, hogy a zálog 
alapjában véve fabatkát sem ér. A büszke brabanti város ugyanis nem 
sok kedvet mutatott a távoli Habsburg adósságainak átvállalásához. 

Lukasban egy világ omlott össze, magas rangú adósa azonban rá 
sem hederített. Fugger lehetőleg tartózkodják attól, hogy efféle apró- 
ságokkal terhelje, szíveskedjék a jótállókhoz fordulni - tudatta a ke- 
reskedő megbízottaival. Lukas mindig habozás nélkül beperelte a ki- 
sebb adósokat, most azonban nem fűlt hozzá a foga, hogy idegenben 
bizonytalan kilátású, hosszadalmas perbe kezdjen. 

Leuven egyszerűen válasz nélkül hagyta a legfelsőbb németalföldi 
bíróságtól kapott fizetési meghagyásokatis, noha tudta, hogy legfőbb 
büntetésként kitaszíthatják a várost a birodalmi jogközösségből. 
A brabantiakat azonban ez a fenyegetés sem rendítette meg, mert be- 
váltása tulajdonképpen csak annyit jelentett, hogy ellenséges táma- 
dás esetén a császár megvonja védelmét a várostól. Mivel azonban 
ama bizonyos dél-németországi kereskedőn kívül egy szál ellenség 
sem mutatkozott a láthatáron, a leuveni polgárok akkor sem izgatták 
magukat különösebben, amikor - Fugger sürgetésére - a császár 
1499-ben végül valóban elrendelte a kiközösítést. 

Ettől eltekintve Miksa a kisujját sem mozdította rászedett hitelező- 
jéért. Különben is, ki akarta volna egy sváb kedvéért magára vonni a 
gazdag németalföldiek haragját, akikről köztudott, hogy ilyen esetek- 
ben szorosan összetartanak. Burgundia visszahódításával Miksa 
pénzügyi helyzete sokat javult, s így nyugodt lélekkel nézte végig 
a sváb kereskedő bukását. Csődbe ment a Fugger? Annál jobb, meg- 
szűnt az adósság. 

Az , utolsó lovag"-ot - ahogyan a történészek nevezik - apja halála 
után, 1493-ban kikiáltották császárnak. Mit számított neki egy kis sza- 
tócs sorsa! A kereskedők meggazdagodtak a fejedelmek pénzínsé- 

gén, a fejedelmek zilált pénzügyei pedig némileg rendeződtek a ke- 
reskedők csődje révén. 

A kor hívő keresztényeinek szemében a pénzszűke volt a legna- 
gyobb szégyen. Ezért minden kereskedő és lovag igyekezett legalább 
kifelé megőrizni a jólét látszatát. Csakhogy Lukas Fugger brabanti 
fiaskója súlyosabb volt annál, semhogy titokban maradhatott volna. 


MÉG KÉST IS FOGTAK RÁ 


Amikor a hír eljutott Augsburgba, szerencsétlenségek sorozata zúdult 
lavinaként az őzcímeres Fuggerekre. Aki korábban az , Augsburgi 
Midasz"-ra bízta megtakarított guldenjeit, mert miként mondla- 
beli elődjének, minden arannyá változott kezében, most sürgősen 
visszakövetelte pénzét. Hasonlóképpen jártak el a közeli rokonok is, 
közöttük veje, Andreas Grander, 1484 óta Lukas általános megha- 
talmazottja. 

Mind az első, mind a második házasságából származó fiai erélye- 
sen követelték örökségük azonnali kifizetését, azon az áron is, ha a 
cég tönkremegy. A Fugger vom Reh nemzetség trónörököse, II. Lukas 
nem átallott késsel rontani atyjára, komoly sebet ejtve rajta. A város- 
ban gyorsan híre terjedt a családi viszálynak, és semmi sem tartóztat- 
hatta fel többé a vállalat összeomlását. 

Lukas Fugger második felesége is menteni próbálta hozományát, 
és azt követelte hatvanöt éves férjétől, hogy a még meglévő vagyontár- 
gyakat mielőbb tegyék pénzzé. Hitelezőitől üldözve, a csalódott idős 
ember 1504-ben a Fuggerek szülőfalujába, a Lech-parti Grabenbe me- 
nekült. Ott még maradt egy szerény kis vidéki hajléka, tizennégy hold 
legelővel és szántóval. 

Ennek a kis birtoknak sem örvendhetett azonban sokáig. Sürgető 
hitelezőinek kielégítésére végül 1512-ben maradék vagyonát is fel kel- 
lett áldoznia. A földet egyik agyafúrt unokaöccse vásárolta meg, aki 
élénk figyelemmel kísérte a Fugger vom Reh család emelkedését és 
bukását. Ez a rokon már akkor sokkal gazdagabb és hatalmasabb volt, 
mint Lukas Fugger fénykorában. A neve Jakob Fugger volt. 

Négy ezüstkehely és négy , rozsdás kanál" volt a megalázott aggas- 
tyán minden vagyona, amikor visszatért Augsburgba, hogy egyik veje, 
Hans Raiser házában, az Afragássleinen várja a halált. I. Lukas halálá- 
nak pontos dátuma ismeretlen. A Fugger-archívumokban egyébként 
is alig található okmány arról az ágról, mely oly kevéssel járult hozzá a 

család dicsőségét sugárzó imázsának kialakításához. A Fugger név 
viselői ma is bosszankodva emlékeznek vissza arra az ősre, aki volt 
olyan arcátlan, hogy csődbe jutott. 

Lukas Fugger üstökösszerű felemelkedésének és bukásának mégis 
volt némi haszna a dinasztia számára. Megtanította a családtagokat ar- 
ra, mily gazdag és hatalmas lehet egy kereskedő, ha ügyesen lát mun- 
kához, valamint kíméletlen nyíltsággal fedte fel előttük a fejedelmek- 
kel folytatott ígéretes kereskedés kockázatait. 

Nagy árat fizettek a tanulságért, mert Lukasszal végérvényesen 
tönkrement az egész Fugger vom Reh nemzetség. Lukas gyermekei- 
nek csakúgy, mint fivéreinek s azok fiainak még szerény jólétre sem 
futotta. Legtöbbjük elhagyta Augsburgot, és áttelepült Nürnbergbe, 
Regensburgba, sőt a távoli Lengyelországba is. 

Rosszul fizetett írnokként dolgoztak más kereskedők irodáiban, 
vagy mint szűcsök, aranyművesek, címfestők és kürtösök próbáltak 
szerencsét. A legjobban azok jártak, akik később sikeres rokonaik 
sokoldalú vállalkozásaiban tehették hasznossá magukat. A rövid ideig 
dúsgazdagnak számító Fugger vom Reh nevet csupán a varsói Fukier 
borozó cégtáblája hirdeti. 


5. FEJEZET 
Az augsburgi maffia 


Mialtt Andreas Fugger fiai szégyenletesen eltékozolták örökségüket, 
idősebb Jakob családjának története eleinte csendesen folydogált. 
A nemzetség nagyasszonya, Barbara Fugger, született Básinger, irigy- 
kedve figyelte - férjének 1469-ben bekövetkezett halála után - Lukas 
sógor szédületes karrierjét. Az augsburgi Rindermarkton lévő Haus 
am Rohrban élt gyermekeivel együtt, és legalább olyan eréllyel igaz- 
gatta az immár tekintélyes Jakob Fugger és Fiai céget, mint a családot. 
Hét fiúról és három lányról kellett gondoskodnia, a legfiatalabb gyer- 
mek, Ursula, röviddel a születése után meghalt. 

Férje halála után házába fogadta Georg Pechert, a puskaművest, 
hogy segítőtársa legyen a nevelés gondjaiban, no meg azért is, mert 
korántsem akart örökké gyászoló özvegy maradni. Ennek ellenére is 
nehéz ma már elképzelni, miként sikerülhetett Barbara Fuggernek a 
kiterjedt céget és családot mindaddig összetartania, amíg fiai elég na- 
gyok lettek ahhoz, hogy önmagukról gondoskodjanak. Őrá hárult a 
vászon- és fűszerüzlet mellett fiai képzésének, leányai férjhez adásá- 
nak minden gondja. 

Legidősebb lánya, az 1444-ben született Anna, tizenhat éves korá- 
ban férjhez ment Hieronymus Meuttinghoz, az egyik leggazdagabb 
augsburgi család fiához. Az egy esztendővel fiatalabb Barbara az ifjú 
Konrad Meuttingot kapta férjül anno 1467-ben, végül Walpurga a leg- 
alább olyan tehetős Wilhelm Rehmet. 

Jakob hét fia közül ötnek: Ulrichnak, a legidősebbnek és négy öcs- 
csének, Andreasnak, Hannsnak, Peternek és Georgnak kereskedői 
pályára kellett lépnie. Az 1448-ban született Markus és öccse, Jakob, a 
benjámin, az egyház szolgálatára rendeltetett. 

Az öt , menedzser"-nek a korban lehetséges legkitűnőbb képzés- 
ben kellett részesülnie. Valószínűleg idősebb Jakob rendelkezését kö- 
vetve, Fugger asszony idegenbe küldte a fiait, mert világot láthatnak, 
és jobban megismerhetik a kereskedés fortélyait, mint Augsburgban. 
Tapasztalatokra, az üzleti élet új, gyakorlati fogásainak ismeretére van 
szükségük. E tekintetben sehol sem lehetett többet tanulni, mint az Al- 
poktól délre, Velence és Róma között. 

De nem minden Fugger fiú tért vissza egészségben külföldi utazá- 
sairól. Hanns, alig tizenhat évesen, magas lázban halt meg Velencé- 
ben. Két évvel idősebb bátyját, Andreast, nyolc évvel később hasonló 
sors érte utol a lagúnák városában. 


KÉT SVÁB VELENCÉBEN... 


Fugger asszony nem véletlenül küldte éppen a Rialtóhoz két fiát. 
A mesésen gazdag Velencei Köztársaság a világkereskedelem forgó- 
színpada és a nagytőke központja volt. Európa legjelentősebb útjai 
Velence kikötőjébe vezettek. Hanza-városi koggék, arab sajkák és spa- 
nyol galleonák, vitorlás gályák találkoztak itt egymással. A hajók sely- 
met, gyapotot, fűszereket és nemesfémeket hoztak, a Brenneren le- 
ereszkedő kereskedőkaravánok pedig szőrmét, bőrt, szarut, rezet és 
lenvásznat. 

A svábok és az itáliaiak már Barbarossa Frigyes császár idejében föl- 
fedezték és hasznosították a kölcsönös árucsere előnyeit. Pietro Ziani 
dózse már a XIII. században megépítette a , Német [Iázat" az északi 
kereskedők számára. Az volt az előírás, hogy a németek itt, a Rialto- 
hídhoz közeli, az 1318-as tűzvész után újjáépített Fondaco dei 
Tedeschiben, velencei hivatalnokok felügyelete alatt bonyolítsák le 
üzleteiket. A gondolások szigorú utasítást kaptak a dózsétól, hogy 
minden érkező német kereskedővel azonnal a Fondacóhoz evezze- 
nek. Itt lajstromozták és raktározták minden árujukat. Az eladásokból 
származó készpénzt a németek nem vihették ki; ott helyben, a Fon- 
dacóban kellett érte velencei árut vásárolniuk. 

Ma a velencei főposta működik abban az épületben, ahol hajdan a 
kereskedőudvar ötvenhat raktárában nyüzsgött az élet, akárcsak egy 
méhkasban. A szolgák, málhahordók és kocsisok gyakran éjszakáztak 
a folyosókon, mert minden ágy foglalt volt. Amikor Andreas és Hanns 
Fugger megérkezett az Adria menti, lármás kerecskedővárosba, a Fon- 
daco már a köztársaság egyik legjelentősebb gazdasági tényezője 
volt. Az 1472-ben elhunyt humanista tudós, Gregor von Himburg be- 
számolói szerint a német kereskedők hozzávetőleg évi egymillió du- 
kát forgalmat bonyolítottak le. 

A Fugger név a velenceieknek ugyanolyan ismerősen csengett, 
mint a Fondacóban megforduló németek körében; közöttük a nürn- 
bergi, regensburgi, ravensburgi és augsburgi kereskedők voltak a 
hangadók. Eleinte a híres Lukas Fugger fiainak hitték azt a két ifjú svá- 

bot, aki éppen arról tárgyalt Gian Galeazzo Sforza herceggel, hogy Mi- 
lánóban is létesítsenek egy Német Házat, amely a Fondaco verseny- 
társa lehet. 

A sváb tájakról érkezett két ifjú vállalkozó bámulattal figyelte, mi- 
lyen szédületes tempóban cserélnek itt gazdát hatalmas összegek. 
Megilletődve csodálták a lagúnaváros templomainak és palotáinak 
pompáját. Sajátszemükkel láthatták Jacopo de Barbari fametszeteit és 
rézkarcait, Piero della Francesca freskóit, és annak a Giovanni 
Bellininek a mesterműveit, aki néhány évvel később megfestette 
Georg bátyjuk portréját. 

De a ,Serenissima"" minden pompájánál is jobban imponált nekik, 
hogy az itáliaiak milyen ügyesen bánnak a pénzzel és áruval. Bátyja 
korai halála után Andreas egyedül látott neki a fáradságos munkának, 
hogy becsületet szerezzen a Rialtónál a Jakob Fugger-háznak. Amikor 
őt is elragadta a halál, már olyan jelentős volt a kereskedelmük Velen- 
cében, hogy Ulrich, a cég feje, kénytelen volt sürgősen utánpótlásról 
gondoskodni. 

Először Georgot küldte délre, aki addig az augsburgi központban 
dolgozott. Georgnak Clemens Sender, korabeli augsburgi krónikás 
szerint , szinte tökéletesen szép orcája és termete volt". A szép sváb if- 
jú bizonyára jobban illett a fényűző városba, mint darabosabb fivérei. 
Kegyének jeleként a dózse hamarosan külön raktárat adott neki a 
Fondacóban, és ettől kezdve a Fuggereknek nem kellett többé áruju- 
kat a ,rakodón", a szabad ég alatt tárolniuk. 

Hogy meggyőzzék a velenceieket cégük gazdagságáról, pompásan 
berendeztették a helyiséget, amelyet azelőtt Judenburg városa 
birtokolt. A köztársaság uraira ez olyan mély benyomást tett, hogy 
VIII. Ince pápa közbenjárására örökre átengedték nekik a raktárat. 


.. ÉS EGY SZEMFÜLES RÓMÁBAN 


Mindazonáltal nem a Fondaco volt a fivérek egyetlen bástyája az Al- 
pokon túl. Néhány száz kilométerrel délre, a legerősebb világhatalom 
központjában, ott ült Markus Fugger kanonok, Augsburgból. Soha- 
sem derült ki, hogy az előrelátó édesanya stratégiai meggondolások- 
ból küldte-e őt Rómába, avagy a szabad tudományok tanulékony 


" A középkori Velencei Köztársaságot nevezték így, a latin őfensége szóból 
eredően. 

diákja önszántából vette útját délnek. Csupán annyi bizonyos, hogy a 
Szentszéknél elfoglalt helye a család későbbi üzleteinek is helyet biz- 
tosított a nap alatt. 

Markus 1462-ben iratkozott be a Lipcsei Egyetemre, és ott szerezte a 
, Baccalaureatus Magister"" címet, mielőtt a freisingi Szent János Ala- 
pítvány és a regensburgi ó-kápolna prépostja lett volna. , Marco 
Fukiereo" neve 1471-ben szerepel először a Vatikán aktáiban. 

Az északról jött, művelt hittestvér, aki az üzleti ügyekben feltűnően 
ügyesnek bizonyult, hamar elnyerte a magas rangú szentszéki tisztvi- 
selők bizalmát. Titkár lett a kérvényeket intéző pápai hivatalban 
(Scriptor in Registro Scuolicationum), s alig három év múlva az augs- 
burgi dóm kanonoki stallumát kapta a pápától. 

Hihetetlen karrier volt ez egy polgári kereskedőcsalád ivadéka szá- 
mára, mert kanonokok csak a nemesség soraiból kerülhettek ki. 
Markus Fugger valószínűleg egyetlenegyszer sem foglalt helyet augs- 
burgi szentélyszékében, mert a székesegyház könyveiben sehol sem 
szerepel a neve. 

A pápai előléptetés azonban félreérthetetlen jele volt annak, hogy a 
fiatal Fugger nagy tekintélynek örvendett Rómában. Ő közvetítette 
a német egyháztartományból Rómába küldött bizalmas üzenetek 
többségét, és szavának súlya volt, ha német papok jövedelmei- 
nek emeléséről döntöttek. A Fuggerek életrajzírója, Götz von Pölnitz 
báró szerint Markus római tevékenysége hasonló lehetett egy virágzó 
,vezérképviselethez, amely német egyházi javadalmak ügyeit 
intézte". 

Ezek szerint Markus Fugger a Szentszék bonyolult pénzügyeinek 
kulcsfigurájává lépett elő, mert a német hívők minden más egyháztar- 
tománynál többel járultak hozzá a Vatikán költségvetéséhez. És 
amennyiben közvetve az ő hatáskörébe tartozott a német papok java- 
dalmainak engedélyezése, úgy valóban rendkívüli hatalommal járó 
pozíciót töltött be. 

Miután annak idején nem az állam hajtotta be az egyházi adót, a pa- 
poknak maguknak kellett bevételükről gondoskodni, s ebben az egy- 
házi méltóságok igencsak ötletesnek bizonyultak. Minden lehetséges 
- és lehetetlen - alkalommal pénzt szedtek a hívőktől, de bevételeik- 
ből természetesen a római központnak is le kellett adni a sápot. A püs- 
pökök és apátok például kinevezésükkor , servitiát" fizettek a Szent- 
széknek várható jövedelmük arányában. 


" A legalsó tudományos fokozat. 

A javadalmakból származó pénz előírt részének a befizetését ár- 
nyaltan és jól szervezték meg: minden lelkipásztor gátlástalanul ki- 
használhatta saját híveit, de nyereségének egy részét le kellett adnia 
Rómának. A javadalmak utáni hányadok, palliumok és annáta-pénzek 
folyama bőven áradt Rómába a keresztény világ minden részéből, és 
hamarosan új, gazdag források egészítették ki a régieket. 

Markus Fugger személyes jövedelmeit a Freising melletti Szent 
János Alapítványtól és a regensburgi ó-kápolnától húzta. Bízvást felté- 
telezhetjük, hogy a kitűnő üzleti érzékkel megáldott kereskedőivadék 
alaposan kihasználta a befolyásos pozíció kínálta lehetőségeket. 

A keleti baksiselv ugyanis már a keresztény Nyugaton is közismert 
volt. A különösen zsíros javadalmakra szemet vető papok között be- 
vett szokás lett, hogy gavallérosan meghálálják befolyásos pártfogóik 
kegyét. Mivel egyetlen német sem állt olyan közel a Szentszékhez, 
mint az ifjú Fugger, szinte magától adódott, hogy a Rómába zarándok- 
lók nála kössenek ki, és gazdagon elhalmozzák ajándékokkal. 

Ki tudja, milyen sokra vihette volna még a zsíros javadalmak ügyes 
közvetítője, ha 1478. április 19-én, alig harmincévesen, utol nem éri a 
halál. Markus Fuggert, aki a hajdanában gyakran dúló járványok áldo- 
zata lett, a németek templomában, a Santa Maria dell Animában 
temették el. 


BELESZÓLÁSI JOG KIZÁRVA 


Markus halálával súlyos veszteség érte az augsburgi fivéreket. De 
nemcsak a fontos római poszt elárvulása jelentett gondot; a többi, 
mindjobban fejlődő üzletág is a legfelső vezetés megerősítését sürget- 
te. Ulrich azonnal Rómába utazott, hogy megrendezze öccse temeté- 
sét, átvegye Markus esedékes járandóságait, és körülnézzen, ki lehet- 
ne az elhunyt utóda. De az augsburgi üzletközpontban folyó lázas 
munka miatt nem maradhatott sokáig távol. 

Idősebb Jakob halála után a cég rohamosan fejlődött tovább. Az őz- 
címeres Fuggerek sikerén felbuzdulva Ulrich és fivérei kezdték szétfe- 
szíteni az édesapjuk által megszabott üzleti kereteket. Markus az egy- 
házzal építette ki a kapcsolatot, Ulrich pedig a természeti kincsekben 
gazdag Tirol és a nagy felvevőpiacot jelentő Velence között mind fon- 
tosabbá váló fémkereskedelemmel foglalkozott. 

Georg és Peter dolga a keleti kereskedelem bővítése volt. Fiókot 
hoztak létre Nürnbergben, hogy üzleti kapcsolatokat építsenek ki a 
balti-tengeri kikötőkkel. Ulrich - Lukas Fuggerrel ellentétben - vállal- 

kozói alapelvnek tekintette, hogy aki nem csalácdltag, az ne tekinthes- 
sen be kiterjedt üzleteikbe. A , jól szituált" sógorokkal: Hieronymus és 
Konrad Meuttinggal, Anna második férjével, Hektor Muelichhel, vala- 
mint Wilhelm Rehmmel is udvariasan, de határozottan közölték, hogy 
eltekintenek a közreműködésüktől. 

Ulrich tűzzel-vassal védelmezte azt az elvet, hogy a családi tőke 
oszthatatlan legyen. A nemzetség minden tagjának külön számlája 
volt, de a közös tőke befektetéséről mindig az örökösödés alapján so- 
ros cégfőnök döntött. 

Ez a maga korában meglepően előrelátó döntés tette lehetővé első 
ízben, hogy a Fuggerek belépjenek az igazán nagy üzletkötések vilá- 
gába. Ha idősebb Jakob halála után a fiúk és a lányok kifizettetik ma- 
guknak örökrészüket, évtizedekre visszavethették volna a cég fejlődé- 
sét. Valószínűleg az édesanya, a mindenki által tisztelt és legfőbb te- 
kintélynek elismert Barbara asszony vasakaratának volt köszönhető, 
hogy a szerteágazó családból senki sem vált ki, és valamennyien felté- 
tel nélkül tudomásul vették Ulrich döntéseit. 

A cégfőnök fáradhatatlan és körültekintő kereskedő volt, de vállal- 
kozóként nem emelkedett ki az átlagból. Nem volt fantáziája, és hiány- 
zott belőle az az acélos erejű bús vágy is, ami később oly híressé tette a 
Fuggereket. Ulrich elégedett volt, ha a cég fejlődése elérte az évi tíz 
százalékot, ha minden családtag megtalálta a számítását, és a belső vi- 
szályok nem lépték túl az elviselhetőség határait. Az volt a célja, hogy 
bekerüljön az augsburgi kereskedőcsaládok felső rétegébe - amit Ve- 
ronika Leuginger patríciuslánnyal kötött házasságával el is ért -, de 
nagy formátumú üzletember sohasem lett belőle. 


CÍMERT A FELTÖREKVŐNEK 


Azért Ulrich Fuggernek is volt érzéke a társadalmi és politikai változá- 
sokhoz. Ilyen fordulat jelei mutatkoztak 1473-ban, amikor III. Frigyes 
császár és fia, Miksa, kíséretével betért Augsburgba. A Habsburg ural- 
kodó úton volt Trier felé, ahol Merész Károly burgundiai herceggel 
akart találkozni. 

Nemzetségének későbbi jelmondatához híven: , Tu, felix Austria, 
nube! - Te, boldog Ausztria, házasodj! - ő is házassági szerződéssel 
akarta elérni azt, amit kard sohasem harcolhat ki számára. Úgy számí- 
tott, hogy fiának, Miksának a házassága Károly lányával, Máriával, 
megnyitja előtte az utat a merész fejedelem legendás kincseihez. 

Károly Burgundiája sem földrajzilag, sem politikailag nem csupán 
az azonos nevű, mai francia területet foglalta magában. Az Autuni Ri- 
chárd alapította hercegség Merész Károly idejében már rég európai 
nagyhatalomnak számított. Burgundiához tartozott Hollandia, Bel- 
gium, Luxemburg nagy része, a mai szövetségi német tartományok, 
Észak-Rajna-Vesztfália és Rajna-Pfalz néhány vidéke, gyakorlatilag 
az egész felső-rajnai síkság, Lotaringia, Elzász és Svájcból is egy jókora 
terület. 

A Máriával kötendő házasság kétségkívül döntő előnyhöz juttathat- 
ta volna III. Frigyest a régi ellenféllel, Franciaországgal szemben, és az 
uralkodóház zilált anyagi helyzetén is segített volna. Ahhoz azonban, 
hogy a gazdag burgund színe elé kerülhessen, Frigyesnek fényes kísé- 
retet kellett volna kiállítania, csakhogy az állampénztár üres volt. Jó 
oka volt tehát arra, hogy éppen Augsburgban szálljon meg, ahol köz- 
tudomásúan a legtehetősebb német kereskedők éltek. 

Hans Rebweinnek, a császár kancellárjának jutott az a csöppet sem 
hálás feladat, hogy az udvaroncok által megvetően , kufárok"-nak titu- 
lált üzletembereket az uralkodó megajándékozására ösztökélje. A tős- 
gyökeres, régi kereskedőket nem lelkesítette túlságosan a kilátásba 
helyezett császári kegy. Amit ugyanis a császár adhatott - valamilyen 
titulus, esetleg egy címer -, már a birtokukban volt. Amit pedig hőn 
óhajtottak volna, nevezetesen: régóta esedékes számláik kiegyenlíté- 
sét, azt ettől a látogatástól sem igen remélhették. A svábok úgy meg- 
makacsolták magukat, hogy nem engedték továbbutazni a császárt, 
mert 1750 guldennel maradt adósa pékeknek, henteseknek és kéz- 
műveseknek. Hans Asch patkolókovács megragadta a császári pari- 
pák gyeplőjét, és addig el nem engedte, amíg az uralkodónak nem si- 
került kikunyerálnia 1500 guldent a városi tanácstól. Zálogként Augs- 
burgban kellett hagynia hadisarcból származó értékes arany- és ezüst- 
készletének egy részét. 

A ravasz kancellár így hát a feltörekvők között nézett széjjel, jól tud- 
ván, hogy köztük biztosan akad néhány, aki egy mutatós címerért haj- 
landó értékes árut adni. Ulrich Fugger , derék és szolgálatkész férfiú- 
nak találtatott, kiben megvolt a hajlandóság, hogy jóféle selyem- és 
vászonneművel lássa el Őfelségét", olvashatjuk a Fugger-krónikában. 

A cégfőnök természetesen tisztában volt vele, hogy ezt a tételt vesz- 
teségként könyvelheti el, ám az uralkodóházzal kötendő jövedelmező 
üzletek kilátása megérte az effajta kezdeti beruházást. És elérkezett a 
nap: 1473. június 9-én, pünkösd utáni szerdán, szolgálataiért őfelsége 

, címerrel, drcrágasággal ajándékozá és tisztelé meg, melyekért fizetség 
nem járt vala". 

A 9 4x6 9 centiméteres címer két bivalyszarvval és egy liliommal 
ékesített sisakot ábrázolt; a kék-arany alapon még két liliom pompá- 
zott. Megkülönböztetésül az őzcímert viselő Fuggerektől, Jakob utó- 
dai ettől kezdve , liliomos" Fuggereknek (Fugger von der Lilie) nevez- 
ték magukat, és eltökélték, hogy a háromágú szigonyt ábrázoló Fug- 
ger-védjegy és a liliomos címer a gazdasági hatalom jelképe lesz. 

Jóllehet kezdetben ráfizetett, Ulrich mégis sokkal jobb üzletet 
csinált, mint a császár. A Burgund Hercegséggel létrejött kötelék 
ugyanis távolról sem volt olyan eredményes a Habsburg-ház számára, 
mint ahogyan azt III. Frigyes remélte. Az erős svájci kantonok szö- 
vetsége" ugyanis 1476-ban Grandsonnál megverte Merész Károlyt, 
és így váratlanul a mesés burgundi kincstár birtokába jutott. Egy év 
múlva a herceg elesett Nancy ostrománál. Ausztriai Miksa ennek 
ellenére még ugyanabban az esztendőben feleségül vette Burgundi 
Mária trónörökösnőt, kinek kezéért IV. Edward angol király is ver- 
sengett. Mária fiút szült Miksának, a későbbi Szép Fülöp herceget, 
majd alig öt évvel esküvője után, vadászszerencsétlenség áldozata 
lett. Miksa, kit a történetírók az , utolsó lovag"-ként dicsőítenek, az el- 
ső lett Európa fejedelmei között. És a Fuggerek értettek hozzá, hogy 
ebből is hasznot húzzanak. 


A NAGY HATÁSÚ KANONOK 


Egyelőre azonban a sors még további csapásokat mért a cégre. Alig 
zajlott le Augsburgban az ünnepélyes címeradományozás, amikor 
egy lóhalálában érkező futár azt a hírt hozta Nürnbergből, hogy a hu- 
szonhárom éves Peter halálán van. Fivérei, Andreas, Hanns és Markus 
halála után Jakobnak ez a fia is valószínűleg járvány áldozata lett. 
A nürnbergi Sebaldus-templom északi oldalán ma is áll a híres augsburgi 
família sarjára emlékeztető sírkő. Ulrichnak egy időre félre kellett 
tennie Szilézia, Lengyelország és a Balti-tenger felé terjeszkedő nagy- 
szabású terveit. Sürgős erősítésre volt szüksége, ezért futárt menesz- 
tett Frankföldre, ahol Ansbach mellett, a herriedeni Szent Vitus-káptalan 
kanonokai közt a Fugger család benjáminja - meglehetősen kellet- 
lenül - mélyedt el a katolikus hit- és erkölcstan misztériumaiban. 


" Franciaország Svájccal szövetkezett Merész Károly ellen. 

Aligha szabad akaratából, sokkal inkább édesanyja utasítására vá- 
lasztotta Jakob a papi hivatást. A Hans am Rohrban 1459. március 6-án 
született legfiatalabb fiúnak nem sok reménye lehetett rá, hogy fontos 
szerephez jusson a cégnél, következésképpen úgy érezte, hogy hát- 
térbe szorították, száműzték, félreállították. Valószínűleg itt, ebben az 
isten háta mögötti közép-frankföldi faluban támadt benne az az oltha- 
tatlan vágy, hogy egyszer majd bizonyíthasson mindazoknak, akik 
többre tartották magukat nála. 

Amikor azután négy bátyjának halálával elérkezett a nagy pillanat, 
az ifjú kanonok nem sokat töprengett azon, vajon az alsóbb rendek 
fölvétele, melyeknek szentségében csak nemrégiben részesült, meg- 
engedi-e, hogy belépjen az üzleti világba. 1478. szeptember 19-én ha- 
bozás nélkül elutazott, először a nürnbergi telephelyre, majd onnan 
haza, Augsburgba. 

Jakob tizenkilenc éves volt, meglehetősen átlagos képzésben ré- 
szesült, és halvány fogalma sem volt az üzletről. Bizonyára tudatában 
is volt eme hiányosságának, mert eszébe sem jutott, hogy idősebb 
testvéreivel egyenrangúnak tekintse magát. Persze ahhoz sem volt 
sok kedve, hogy a kisinas szerepét játssza Augsburgban. Tanulni fog, 
természetesen ezt megígérheti, de nem szülővárosában. 

Semmiképpen sem sajátíthatja el a Fuggerek irodáiban azt, amit 
tudnia kellett ahhoz, hogy testvérei és más augsburgi kereskedők fö- 
lébe kerekedjék. Alig néhány nap elteltével fel is kerekedett, és délnek 
vette útját: csak Velencében tanulhatott újat. Fiatalkori itáliai tanul- 
mányútja mindössze egy bő esztendeig tartott, de Jakob Fugger - a maj- 
dani nagy hírű német - ezekben a hónapokban mégis többet tanult, 
mint amennyi későbbi versenytársainak ínyére lehetett. 


III. KÖNYV 


JAKOB ÉS TESTVÉREI 


6. FEJEZET 
Tirol kifosztása 


Négylovas hintón utazott Jakob Tirolon és Brenneren át Velencébe, 
hogy rövid pihenő után továbbutazzon Rómába. A Rione di Ponte üz- 
leti és banknegyedben lévő faktorián sem időzött sokáig. Sajnos nem 
tudjuk, hogy milyen elintéznivalója akadt a Vatikánban, csupán annyi 
bizonyos, hogy néhány hét múlva ismét a Rialtónál volt, Velencében. 

A higgadt sváb fiú éber figyelemmel kísérte az olaszok ezernyi 
nagyszabású és apró-cseprő üzletét: látta és átlátta ,a XV. század Wall 
Streetjén" folyó csereműveleteket, intrikákat és manipulációkat. Egy 
csapásra megértette az üzletemberek apró bűvészmutatványait, me- 
lyeknek végcélja mindig a partner rászedése volt. Némi fogalmat al- 
kothatott a sikeres kereskedéssel megszerezhető hihetetlen hatalom- 
rólés gazdagságról is. 

Velence ekkor már hétszázötven éve a gazdaságból és a gazdaság- 
nak élt. A Rialtónál minden az üzlet körül forgott - a politikai hatalom 
is. A távoli Cipruson élt például Andrea Cornaro velencei kereskedő, 
kiterjedt cukornádültetvények tulajdonosa, aki szépséges unokahú- 
gátés gyámlányát, Catrinát, a földközi-tengeri sziget utolsó királyához 
adta feleségül. Ügyes fondorlattal a cselszövő kalmár úgy kergette az 
adriai köztársaság karjaiba a ciprusi királyságot, hogy Velence tekin- 
télyes flottával sietett Cornaro unokahúga, a királyné ,védelmére". 
Nem csoda, ha sokan Velence titkos urát látták az üzletemberben, aki 
a történtek után nem engedett más választást Giovanni Mocenigo ve- 
lencei dózsénak, mint hogy teljesítse minden követelését. Vajon nem 
lehetne-e az Alpokon túl is eljátszani a ,szürke eminenciás" szerepét? 
- tette fel magának a kérdést az északról jött ifjú kereskedő. 

Meglehetősen robbanékony keverék származik abból, ha a velen- 
cei mesterdiplomáciává nemesített itáliai szemfülesség német követ- 
kezetességgel és sváb szorgalommal párosul. Hogy a rövid itáliai tar- 
tózkodás milyen mély nyomokat hagyott ifjabb Jakob Fuggerben, az 
abból is kitűnik, hogy leveleit még évtizedek múlva is nevének olasz 
változatával, Jacopó"-val írta alá. 

Amikor 1479-ben visszatért Augsburgba, éppen jókor érkezett, 
hogy jellemző példán tanulmányozhassa a Velence és Augsburg közti 

különbségeket, de a közös vonásokat is. Míg a Rialtónál óvatosan 
szőtt intrikákkal, olykor persze csipetnyi gyorsan ölő méreg vagy egy- 
egy megvillanó penge segítségével vívták a hatalmi harcokat, otthon, 
szülővárosában, a harcmodor nem volt olyan kifinomult, de legalább 
olyan hatékony. 

Már a harmadik törvényhozási periódusban ült ott például az augs- 
burgi városházán az az Ulrich Schwarz nevezetű polgármester, aki 
a kisemberek érdekében merészelt politizálni. Az 1370-es kézműves- 
lázadás tanulságai alapján keményen meg akarta adóztatni a nagy ke- 
reskedelmi társaságokat. Az volt a szándéka, hogy megtöri ár- és érté- 
kesítési politikájukat a kis céhmesterek javára. Ennek természetesen 
nem lehetett jó vége a fölfelé törekvő, nagyjából az 1960 és 1975 
közötti Frankfurthoz hasonlítható metropolisban. 

A Fuggerek először békés úton próbáltak megszabadulni a gyűlölt 
polgármestertől. Mivel Ulrich Schwarz szívesen szerepelt a nyilvános- 
ság előtt mint alapítványozó és mecénás, hajlandók voltak áldozni va- 
lamicskét a Sankt Ulrich-székesegyház megépítésére. De hogy a pol- 
gármester úr ne feledkezzék meg róla, kinek köszönheti az ado- 
mányt, Ulrich a dóm egyik szentélyszékébe vésette liliomos címerét, 
és az ulmi Michael Erhart mesterrel külön Fugger-oltárt állíttatott. 


KÍNZÁS ÉS AKASZTÁS 


A város vezetőjének törvényes leváltására gondolni sem lehetett, mert 
Schwarz maga mögött tudhatta a lakosok többségét. A kereskedő 
urak ezért titokban küldöttséget menesztettek Bécsbe, hogy ráve- 
gyék II. Frigyes császárt az augsburgi polgármester leváltására. 
Ulrich Schwarz értesült a dologról, de a legcsekélyebb tiszteletet sem 
tanúsította a Habsburg uralkodó hatalma iránt. Amikor a patríciusok 
küldöttei visszaérkeztek Augsburg birodalmi városba, letartóztatták, 
halálra ítélték, és nyilvánosan lefejezték őket. Ezzel betelt a pohár a 
Fuggerek és a többi nagykereskedő számára. Ha a császár eltűri az 
ilyesmit, ám legyen, az ő dolga. Ők mindenesetre nem hajlandók le- 
nyelni az efféle inzultust. Természetesen nem léphettek nyíltan szín- 
re, nehogy a népharag cégeik ellen forduljon. Segítőtársban persze 
nem volt hiány, csak a kellő alkalmat kellett kivárni. Amikor elérkezett- 
nek látszott az idő, a tartományi helytartó váratlanul megjelent Augs- 
burgban, és a javában folyó tanácsülésen letartóztatta a polgármes- 
tert. Mielőtt még a céhek megegyezhettek volna a közös fellépésben, 

Ulrich Schwarzot kínvallatásnak vetették alá, majd , vallomása" alap- 
ján felakasztották. 

Attól kezdve a patríciusoké volt a városháza: Veronika Laugingerrel 
kötött házassága óta Ulrich Fugger is közéjük tartozónak számította 
magát. Ulrich volt és maradt a cégfőnök. Személyes vagyona a több- 
szöröse volt az ifjabb Jakobénak, kinek neve 1479-ben bukkant föl 
először Augsburg adókönyveiben: hatvan egész gulden bevallott 
vagyonnal. 

Első két üzleti évét Jakob főleg utazással töltötte. Lovon járta be a 
cég valamennyi külföldi telephelyét, az északnyugati Antwerpentől 
a délkeleti Ofenig, a mai Budapestig. Csillapíthatatlan tudásvággyal 
faggatta az üzletkötés minden apró részletéről a faktorokat, írnokokat 
és fuvarosokat. A cég különösen tekintélyes külföldi képviselőit min- 
dig megkérte, mutassák be őt a meglátogatott fővárosok polgármes- 
terének, patríciusainak és nemesurainak. Nem egy Fugger-képviselő 
már valóságos diplomatafeladatokat látott el, és úgy képviselte a cé- 
get, mintha baráti országok követe lett volna fejedelmi udvarokban. 

Hazatérve az ifjú üzlettárs mindenekelőtt az ügyvitel korszerűsíté- 
sét ajánlotta fivérei figyelmébe. Velencében látta, hogy az itáliai keres- 
kedők milyen magas színvonalon vezetik könyveiket. Egy Fugger-féle 
szerteágazó vállalat is csak így szerezhet kellő áttekintést a folyó 
ügyekről. Ajánlata a következő volt: minden egyes üzleti mozzanatot 
azonnal regisztráljanak, majd kettősen vezessék a könyvekben, mint 
árukiadást és mint pénzbevételt, vagy megfordítva. A hármas könyve- 
lés rendszerét - amelyet a német kereskedők a XV. század utolsó évti- 
zedeiben még nem alkalmaztak - Jakob tovább tökéletesítette az évek 
folyamán. 

Miután pontosan áttekintette a család valamennyi üzleti ügyét, csal- 
hatatlan ösztönnel döntött a vállalat legígéretesebb üzletága, az ércke- 
reskedelem és a vele összefüggő bányászat mellett. A cég ugyan min- 
dig jelen volt ebben a szektorban, de vezető pozíciót sohasem ért el. 
Jakob Fugger vállalkozói képességeit egyértelműen bizonyította az a 
mód, ahogyan hozzáfogott, hogy megvesse lábát a sokak által kemé- 
nyen ostromolt üzletágban. Borotvaéles eszével azonnal felismerte az 
alpesi fémkereskedelem bonyolult rendszerének leggyengébb lánc- 
szemét. Figyelme azok felé az önálló, de tőkeszegény bányavállalko- 
zók felé fordult, akik a Salzburgi-Alpokban kitermelt aranyat és ezüs- 
töt Velencében értékesítették. 

Franz Básinger nagypapa tanácsára és édesanyja anyagi támogatá- 
sával, Jakob pénzzel kezdte támogatni a kisebb bányarészvényeseket. 

A hitelezett összegek fejében nem adóslevelet, hanem kuxákat, 
bányarészjegyeket kért. Ulrich, a barátságos természetű, lassan koro- 
sodó rangidős főnök eltűrte legfiatalabb öccsének üzleteit, mert nem 
tartotta őket kockázatosnak. Az Ulrich Fugger cég nevében Jakob idő- 
vel mind nagyobb részesedéshez jutott gasteini, raurisi, schladmingi 
és rottenmanni ezüstbányákból. 

Amikor azután szinte észrevétlenül a salzburgi ércüzlet fontos gaz- 
dasági tényezője lett, azzal a követeléssel állt elő, hogy a bányatulajdo- 
nosok kizárólag neki engedjék át az üzemükben kitermelt ércet, hogy 
Velencébe már ő szállíthassa, és ott ő értékesíthesse. Ezen az üzleten 
addig a stájerországi Judenburg kis- és közepes kereskedői osztoztak, 
akiknek nem véletlenül kellett a dózse utasítására éppen a Fug- 
gereknek átadniuk a velencei Fondacóban bérelt raktárukat. 


AZ ARANYGÚNÁR 


A tehetséges Jakobnak persze csupán könnyű , inasmunkát" jelentett 
a beszállás a salzburgi ezüstüzletbe. A segédi remek Tirolban készült, 
ahol abban a korszakban Európa leggazdagabb érclelőhelyei voltak. 
Csakhogy a nagy és dús hozamú tiroli ezüstbányák tulajdonosai álta- 
lában igen vagyonosak voltak, és nem tartottak igényt a Fugger fiú 
pénzére. Jakobnak ezúttal más stratégiát kellett alkalmaznia. 

Nem a bányarészvényesekkel, hanem a fejedelemmel kereste a 
kapcsolatot. ,Sokpénzű" Zsigmond herceg ugyan Európa legértéke- 
sebb természeti kincseivel rendelkezett, csak igazi hasznosításukhoz 
nem volt tehetsége. Az élvhajhász és mindig nagy lábon élő fejedelem 
ugyanis hamar rájött, hogy az ezüstbányák jövedelmének elzálogosí- 
tásáért innsbrucki, kufsteini, augsburgi vagy nürnbergi kereskedők 
mindig bőségesen ellátják pénzzel. 

Zsigmond akkor volt a legelégedettebb, ha újabb és újabb kastélyo- 
kat építtethetett, és nem kellett korlátoznia pazar udvartartásának 
költségeit. A szükséges pénz előteremtését nagylelkűen átengedte hi- 
vatalnokainak vagy bizalmasainak, például Anton vom Ross főudvar- 
nagynak. A fejedelem pénzügyi rendszere roppant egyszerű volt: a 
bányaregále egyedüli birtokosaként, magánvállalkozóknak - bánya- 
részvényeseknek - adta át a tartomány ércbányáinak művelési jogát. 
Ellenszolgáltatásképpen a bányabérlők kötelesek voltak jövedelmük 
egy részét beszolgáltatni az innsbrucki udvarnak. 

A schwazi ezüstérc nagy részét Innsbruckban olvasztották be, majd 
Hallban vertek belőle pénzt. Csinos kis nyereségre lehetett szert ten- 
ni, ha nem tiszta ezüstből verték az érméket, hanem jóval olcsóbb fé- 
meket, például rezet kevertek hozzá. Az érme minőségének rontása - 
ami a késői középkor óta az európai fejedelmek egyik legkedveltebb 
pénzszerzési módja volt - természetesen felbőszítette a lakosságot, 
ezért e műveletnek lehetőleg titokban kellett maradnia. Mivel azon- 
ban Franz Básinger nagypapa maga is pénzverőmester volt Hallban, 
Augsburgban természetesen mindent tudtak a tiroli , szokások"-ról. 

Noha Zsigmondnak, az ,aranygúnár"-nak, 1478-ban már 80 ezer 
forintot jövedelmezett a bányaregále, a tékozló innsbrucki udvar 
állandóan újabb kölcsönök felvételére kényszerült, hogy kiadásait 
fedezze. 

Zsigmond hitelezőinek listáján, különös módon, éppen Anton 
vom Ross neve szerepelt első helyen, akinek pedig Tirol pénzügyeit 
kellett volna rendben tartania. Abban az időben ez korántsem volt 
szokatlan. Mivel a fejedelmek hitelképessége általában nem volt egé- 
szen kifogástalan, gyakran legtehetősebb alattvalójukat bízták meg 
pénzügyeik kezelésével, s annak személyi hitele és vagyona biztosí- 
totta a költségvetési kiadások fedezését. 

Jakob Fugger egy , stróman", Hans Suiter - a korábbi innsbrucki 
polgármester, majd a Fugger cég faktora - útján adta az első hiteleket 
InnsbDrucknak. Nyilván nem akarta, hogy konkurensei túl korán felfi- 
gyeljenek rá. A kereskedők alaposan kihasználták Zsigmond herceg 
állandó pénzzavarát. A kufsteini bajor Hans Baumgartner volt közü- 
lük a legrafináltabb, de a Fuggerek augsburgi versenytársának, 
Jossembrolnak is benne volt a keze az innsbrucki játszmában. 

1484-ben a kereskedők végzetes lépésre vették rá az üzleti ügyek- 
ben járatlan herceget. Valószínűleg Jakob , strómanja" is azoknak a 
,"lobbistáknak" a köréhez tartozott, akik sürgetve követelték Inns- 
bruckban, hogy a herceg szabjon végre gátat a hatalomra éhes Velen- 
ce terjeszkedésének, és foglalja le az értékes primierói ólombányákat. 

Zsigmond jövedelmező üzletnek gondolta a rabló hadjáratot, és 
1484-ben lecsapott. Velence azonnal magas kártérítést követelt, és ke- 
reskedelmi bojkottal fenyegetőzött. Zsigmond azonban nem ijedt 
meg, sőt parancsára még három évvel később is elkobozták a velencei 
kalmárok áruit a bolzanói vásáron. Válaszul a Velencei Köztársaság el- 
indította csapatait Tirol felé. 

A háború természetesen nem tetszett a kereskedőknek, akik Dél-Ti- 
rollal folytatott kereskedelmüket féltették, de a császár érdekeivel is 

ellenkezett, mert nem óhajtotta volna itáliai kézben tudni az érté- 
kes tiroli ércet. Szorongatott helyzetében Zsigmond 1487-ben kény- 
telen volt békét kötni, és felajánlott százezer gulden kártérítést 
Velencének. 

Jakob Fugger régóta várt erre a pillanatra. Az ifjú augsburgi folya- 
matosan tájékozódott mindkét hadviselő fél terveiről. Kitűnő kapcso- 
latai voltak mind a dózsepalotához, mind az innsbrucki kastélyhoz, 
és sietve felajánlotta cége szolgálatait. Anton vom Ross-szal már 1485. 
decembere 5. óta állt hivatalos összeköttetésben. 8000 guldent köl- 
csönzött neki 561 márka" tizenkét latos"" ezüstért, és a rövid ideig tar- 
tó háború alatt még 10 ezer guldent adott. Csakhogy ennél jóval na- 
gyobb tétért folyt a játék. Jakob Fugger mindenáron ki akarta ütni a 
nyeregből a kufsteini Baumgartnert, aki 38 ezer guldennel szerepelt 
a herceg hitelezőinek listáján. Ekkor pontosan 23 627 gulden hiányzott 
még abból az összegből, amelyet Tirolnak át kellett utalnia Velence 
számlájára. Jakob Fugger és Anton vom Ross sebtiben konzorciumot 
hozottlétre, és az - mielőtt még Baumgartnernek ideje lett volna ilyen 
sok pénzt folyósítani - Innsbruckban letétbe helyezte az összeget. 
Egy esztendő sem telt bele, és Zsigmond már 15 ezer guldennel tarto- 
zott a Fuggereknek. 


A FUGGEREK PÉNZE NÉLKÜL 
MOCCANNI SEM LEHET 


Jakob azonban nem annyira hitelüzleteinek hallatlan mérvű kiterjesz- 
tésével, hanem inkább a pénzkölcsönzés módjával szerezte meg az 
uralmat a tiroli ezüst felett. A pénzt ugyanis nem bocsátotta a herceg 
szabad rendelkezésére, hanem maga kapcsolódott be Tirol pénz- 
ügyeinek intézésébe. Az udvari tisztviselőket, akik a háború kitörése 
óta hiába vártak pénzükre, ismét busásan megfizették. A kézművesek 
hozzájutottak régóta esedékes számláik ellenértékéhez, a zsoldosve- 
zérek pedig megkapták régen ígért bérüket. Az augsburgi kereskedő 
kasszája kimeríthetetlennek látszott; közmondásossá vált pontosság- 
gal tett eleget fizetési ígéreteinek. Mivel Jakob fényes névre tett szert 
Innsbruckban, a konkurencia megfúrása szinte már gyerekjáték volt. 


" Arany, ezüst mérésére használt súlyegység volt, megközelítőleg 250 grammal 
egyenlő. 
"" A márka maximális 16 latjából csupán 12 lat volt színezüst. 

Tirol fővárosában egyszerre csak híre terjedt, hogy a gyermektelen fe- 
jedelem, Hans Baumgartner kereskedő közvetítésével, el akarja adni 
a tartományt , Gazdag" György hercegnek, Bajorország és Landshut 
urának. Burgau őrgrófságot Zsigmond már át is engedte a Wittels- 
bachnak. 

Kit érdekelt már, hogy a hírt a Fuggerek röppentették-e fel, vagy 
csak a nemzeti érzületű tiroliak aggodalma szülte! Csupán az volt a 
fontos, hogy megakadályozzák a tartomány kiárusítását az utált bajor 
szomszédnak. Kínálhatott Hans Baumgartner Zsigmondnak annyi 
kölcsönt, amennyit csak akart, a bajorellenes hangulatot már nem vál- 
toztathatta meg a , kollaboránsgyanús" kufsteini. 

Ezalatt Jakob Fugger szívósan erősítgette innsbrucki bástyáját. 
Minden egyes kölcsönadott guldenért tiroli ezüstöt kért és kapott. 
A hitelek visszafizetéséért nemcsak a hercegnek és legfőbb hivatalno- 
kainak kellett kezeskedniük: Jakob a leggazdagabb tiroli bányarészvé- 
nyesek aláírását is szigorúan megkövetelte az adósleveleken. Ha tehát 
az államadósságokat nem fizetik vissza pontosan, a Fuggerek Tirol 
legértékesebb ezüstbányáinak birtokába jutnak. Arról pedig, hogy a 
részvényesek ne tudják törleszteni a fejedelem adósságait, Jakob ide- 
jében gondoskodott. Az innsbrucki udvar hamarosan moccanni sem 
tudott az augsburgi kereskedő pénze nélkül. Egyetlen hivatalnok, 
katona vagy udvaronc sem óhajtotta veszélyeztetni a hőn áhított 
és a Fugger-kasszából mindig a legnagyobb pontossággal kifizetett 
pénzeket. Az 1488-as esztendő végén Jakob Fugger már Tirol titkos 
ura volt. 

Az alpesi tartomány valamennyi ezüstbányája a felügyelete alatt 
állt, és az aknákból felszínre hozott érc teljes mennyisége felett ő ren- 
delkezett. Fugger öt guldent fizetett egy márka ezüstért a részvénye- 
seknek, és nyolc guldenért adta tovább az ugyancsak a vezetése alatt 
álló halli állami pénzverdének. 

Ahhoz, hogy az üzlet virágozzék, az kellett, hogy a bányatulaj- 
donosok növeljék a kitermelést, a málhás lovak gyorsabban halad- 
janak, a halli pénzverők pedig serényebben dolgozzanak. A Fuggerek 
egyetlen év alatt a huszonötszörösére növelték az állami pénzér- 
mék kibocsátását. A herceg, akinek valószínűleg fogalma sem volt 
róla, mi folyik a háta mögött, mindig lelkendezve örült, ha Ulrich 
vagy Jakob Fugger személyesen jelent meg színe előtt, hogy 
zsákszámra adja át neki a saját pénzverdéjében frissiben vert, szép új 
érméket. 

ZSIGMONDOT KICSELEZIK 


Jakob Fugger sokkal okosabb volt annál, semhogy ne értette volna 
meg: a tiroli ezüstkincset más eszközökkel is biztosítani kell a maga 
számára. Ha a fejedelmet egy alig harmincesztendős kereskedősarj is 
az orránál fogva vezetheti, akkor nyilván a kemény politikai ellenfe- 
lekkel szemben sem tud védekezni. Ráadásul Tirolban, a sváb pénz- 
eső keltette első ámulat után, kritikus hangok is hallatszottak. 

Hans Baumgartner és az üzletből kiszorított többi kereskedő buz- 
gón tájékoztatta Fugger ellenfeleit, ,15-40 százalékra" becsülve az 
augsburgi kereskedő nyereségét. Jóllehet ezt a valóságosnál inkább 
alacsonyabbra taksálták, ahhoz elegendő volt, hogy az innsbrucki 
kincstár előtt felvessék a kérdést: ki a hasznosabb a tartomány számá- 
ra, Fugger vagy Baumgartner? Jakob hűvösen válaszolta: egyetlen szá- 
zalék kamatot sem kér nagy összegű kölcsönei után. Ez megfelelt 
ugyan a valóságnak, de az igazi cél az ezüstüzletből származó nyere- 
ség diszkrét leplezése volt. Fugger rövid, de tömör válasza elegendő 
volt bírálóinak átmeneti elnémítására. A sváb kereskedő csak akkor 
került újra a kritika kereszttüzébe, amikor kiderült, hogy tonnaszámra 
viszi ki a tartományból az ezüstöt, és még állami kíséretet is kap a szál- 
lítnányokhoz. 

Politikai hátfedezetre volt hát szüksége. És mivel a herceget gyen- 
gének találta, hathatósabb védelem után kellett néznie: például az ifjú 
Miksa főhercegnek, a császár fiának személyében, akivel már unoka- 
testvére, Lukas Fugger is kapcsolatban állt. Noha a Fugger vom Reh 
ágnak már voltak rossz tapasztalatai a felséges adós fizetőképességé- 
ről, Jakob ahhoz is elég erősnek érezte magát, hogy a minimálisra 
csökkentse az üzlet kockázatait. 

A Habsburg uralkodó már régóta pihentette sóvár tekintetét a gaz- 
dag tiroli hercegségen, amely addig is csak nehezen őrizte meg önál- 
lóságát a Velence, Bécs és Bajorország alkotta hatalmi háromszögben. 
A tiroliak felbőszültek, ha csak eszükbe jutottak a bajor Wittelsba- 
chok, Velencével pedig éppen nemrégiben kényszerültek meglehe- 
tősen dicstelen békekötésre. Egyedül a Hasburg-ház jöhetett hát szá- 
míiításba mint partner, 

Jakob Fugger nem habozott, hogy megtegye az üzlettől a hatalmi 
politikához vezető lépést. Eddig megelégedett azzal, hogy ügyes 
sakkhúzásokkal meggazdagodjék egy tartományi fejedelem tehet- 
ségtelenségén, most már azonban olyan politikai viszonyok kialakítá- 
sában is részt akart venni, amelyek cégének üzleti hasznot jelentettek. 

Jakob Fugger Miksában látta Európa legerősebb uralkodóját, mivel az 
ifjú főherceg Burgundiai Máriával kötött házassága és győzelmes csa- 
tái révén majdnem a kétszeresére növelte a Habsburgok uralta terü- 
leteket. 

1473 óta, amikor címert kaptak, a , liliomos" Fuggerek mindig éb- 
ren tartották kapcsolatukat a Habsburg-házzal. Néhány ezüstszállít- 
mányt például Jakob azért küldött át a tiroli határon, hogy abból fe- 
dezzék a Habsburg-zsoldosok bérét Németország délnyugati részé- 
ben és a Németalföldön. Ott Miksa elsőnek Amszterdamot foglalta el, 
majd Brugesz-ért, az Északi-tenger legjelentősebb kereskedővárosáért 
harcolt. De a gazdag flandriai város hatalmas zsoldossereget tobor- 
zott, visszaszorította Miksa csapatait, és a főherceget is foglyul ejtette. 

Tetemes váltságdíj fejében - amelyhez a Fuggerek 15 000 gulden- 
nel járultak hozzá - szabadon engedték Miksát. Valószínűleg 1489- 
ben, a frankfurti vásáron találkozott első ízben személyesen Jakob 
Fuggerrel. A higgadt svábföldi kereskedő olyan férfiúnak látta a lovagi 
uralkodót, aki - legalábbis világhódító terveit tekintve - megütötte azt 
a mércét, amelyet önmagának felállított. 

Jakob Fugger hamarosan tárgyalhatott is tiroli terveiről az 1486-ban 
Róma királyává választott Habsburg főherceg megbízottaival: Hans 
Kellerer birodalmi fiskálissal, Johann Waldner kancellárral és doktor 
Stürtzllel. Zsigmond fejedelem gyanútlan volt. Megbízott fiatal, min- 
denütt jelen lévő üzleti partnerében, aki olykor még azt is nyíltan be- 
vallotta neki, hogy milyen szép keresethez jutott őfelsége révén. 

A leszámolás napja 1490. március 16-án érkezett el az innsbrucki fe- 
jedelmi rezidencián. Aligha véletlen, hogy Miksa király jelen volt, ami- 
kor Zsigmond a tartományi rendek, a legbefolyásosabb és legtekinté- 
lyesebb tiroliak elé lépett. Taps és hűségnyilatkozatok helyett gyűlölet 
és árulás volt a jutalma. Nemes urak, bányatulajdonosok és hivatalno- 
kok vetették nyíltan a szemére, hogy gazdaságilag és politikailag tönk- 
retette Tirolt. Zsigmondot készületlenül érte az államcsíny, és még az- 
nap lemondott a trónról és a hatalomról. Miksa lett Tirol új ura: ettől 
kezdve az ércben gazdag alpesi vidék is a Habsburgok örökös tarto- 
mánya lett, miután az új uralkodó írásban kötelezte magát, hogy az 
utolsó fillérig visszafizeti elődje adósságait. 

A tiroli ezüstüzletben természetesen minden maradt a régiben, csu- 
pán új uralkodó felügyelete alá került. Miksa, akit Richard Ehrenberg 
gazdaságtörténész 1896-ban ,minden Habsburgok legrosszabb sáfá- 
rának és esztelen pazarlónak" nevezett, azoktól a Fuggerektől remélte 
ebek harmincadjára jutott pénzügyeinek jelentős javulását, akik Tirol- 

ban már bizonyságot adtak rendkívüli képességeikről. Jakob Fugger 
nem is kívánhatott volna magának jobb üzletfelet a nagy hatalmú, de 
alapjában koldusszegény , utolsó lovag"-nál. 

Ha egy olyan tartományt, mint Tirol, ily könnyű volt kizsákmányol- 
ni a tehetségtelen Zsigmond idejében, miért ne lehetne Miksa segítsé- 
gével egy kis privát kincseskamrát csinálni fél Európából? Lehet, hogy 
Jakob gondolatai megdöbbenést, csodálkozást vagy akár elutasítást 
váltottak ki a testvérekből, Ulrichból és Georgból, de a szédítő tiroli si- 
kerek mégiscsak azt bizonyították, hogy Jakob merőben új üzleti stílu- 
sa mégsem légvárakra épül. 


MIKSÁT SEM EJTETTÉK A FEJÉRE 


Jakob Fugger mindazonáltal hamarosan tapasztalhatta, hogy új üzlet- 
felét más fából faragták, mint a könnyelmű, de jóhiszemű Zsigmond 
herceget. Miksának ugyanis nem voltak gátlásai, attól sem riadt vissza, 
hogy akár Jakob Fuggert is két vállra fektesse. Habár eleinte kifogásta- 
lanul teljesítette szerződéseit, sőt elődjénél is kedvezőbb feltételeket 
kínált a Fuggereknek, habozás nélkül és hidegvérrel válaszolt, amikor 
1492-ben Jakob első ízben utasított vissza hitelkérelmet. 

Mindaddig Miksa és Jakob Fugger a korábbiaknál is gyorsabb 
ütemben aknázta ki Tirol ezüstkincsét. Csupán 1492-ben, abban az 
esztendőben, amikor Kolumbusz Kristóf, a genovai kapitány Kasztí- 
liai Izabella és Aragóniai Ferdinánd spanyol uralkodók megbízásából 
felfedezte a Karib-tengeri Guanaja-szigetet, és ezzel döntő lépést tett 
az amerikai kontinens felé, Jakob Fugger félmillió gulden értékű 
ezüstöt termelt ki a tiroli bányákból. A rakomány háromnegyed részét 
állig felfegyverzett csapatok őrizete alatt, málhás szamarakon és lovas 
szekereken vitette át a határon. A többit az állami pénzverdének kel- 
lett visszavásárolnia magas áron, hogy pénzzel láthassa el a tarto- 
mányt. A vert ezüst kivitele is bomba üzletnek bizonyult, s a követke- 
zőképpen működött: a német érméknél magasabb ezüsttartalmú ti- 
roli érmékből nagy mennyiséget átcsempésztek a határon, majd ott 
beolvasztották. Aztán nem volt már más teendő, mint olcsóbb fémek- 
kel addig elegyíteni az ötvözetet, míg ezüsttartalma pontosan megfe- 
lelt a németének, és máris másfélszer annyi pénzt lehetett belőle ver- 
ni. Ehhez persze vagy állami pénzverési engedélyre, vagy kellő bá- 
torságra volt szükség, hogy a drákói szigorúságú büntetés kockázatát 
vállalják. A Jakob Fugger és az uralkodó közötti jó viszonyba termé- 

szetesen ez a rizikó is belefért. A Tirol és a birodalom ezüstje közötti 
, árrés" örök bosszúság forrása volt, és néhány év múlva felkeléshez 
vezetett Tirolban a császár és a kereskedők ellen. 

A tiroli ezüst nagy része, ha sokszor kerülő utakon is, de végül Mik- 
sát gazdagította. Az első nagyobb hitelt, 200 000 guldent, 1491-ben 
kérte a Fuggerektől. Időközben Miksa visszaszerezte a magyarok által 
elfoglalt Bécset, és apozsonyi béke révén a magyar király címének vi- 
selője is lett. Ezek után az volt a legfőbb célja, hogy VII. Henrik angol 
királlyal és Ferdinánddal, Aragónia királyával szövetkezve, bekerítse 
VIII. Károly francia királyt, utolsó nagy ellenfelét az európai kontinen- 
sen. Ehhez azonban pénzre, sok pénzre volt szüksége. 

A majdani állami bevételekre fölvett előlegei , akkora összeget tet- 
tek ki, hogy ahhoz képest Sokpénzű Zsigmond pazarlása semmiség 
volt", állapítja meg Götz von Pölnitz történész. Annál nagyobb lehe- 
tett a könnyelmű uralkodó megdöbbenése, amikor Fugger, aki min- 
dig oly készségesen szolgálta, elzárkózott a további hitelkérések telje- 
sítése elől. 

Jakob semmitől sem rettegett annyira, mint hogy cége bizonytalan 
fizetőképességű adóstól függjön. Szüntelenül Lukas unokatestvé- 
rének dicstelen példája lebegett a szeme előtt. Miksát azonban nem 
olyan fából faragták, akinek egy polgár, egy kereskedő szabhatja meg 
a kiadásait. Noha nem is olyan régen még fejedelmi vendéglátásban 
részesítette Jakob Fuggert a martinswandi vadászkiránduláson, elha- 
tározta, hogy móresre tanítja. 

Jakob háta mögött, aki máris a Habsburg uralkodó házi bankárának 
hitte magát, Fugger versenytársaihoz, a memmingeni Vöhlinhez, az 
augsburgi Gossembrothoz, sőt a kufsteini Baumgartnerhez fordult 
újabb hitelekért. Ha azt hitte, hogy ezzel megfélemlíti az ifjú augsbur- 
gi kereskedőt, hamar be kellett látnia tévedését. Fugger ugyanis nyíl- 
tan azzal fenyegetőzött, hogy azonnal és végérvényesen kivonul Ti- 
rolból és a Habsburg-házzal folyamatban lévő valamennyi üzletből. 
Az innsbrucki kincstár adóhivatalnokai, akik természetesen véletle- 
nül értesültek elsőként a fenyegetésről, jövedelmüket féltve megro- 
hanták a királyt, hogy semmiképp ne járuljon hozzá Fugger távozásá- 
hoz. Miksa megdöbbenve jött rá, hogy legfontosabb személyi tanács- 
adóinak némelyike is már régóta a Fuggerek bérlistáján szerepel. 
Pénzt kapott Augsburgból például Hans Peter zu Moosach gróf, 
Andreas von Liechtenstein, Christoph Sigmund von Welsperg és Jörg 
von Eberstein. 

Az uralkodó hirtelen rádöbbent, hogy birodalmi üzleteinek lebo- 
nyolításában rá van utalva a Fugger-pénzre. Jakob azzal erősítette meg 
ebben a feltevésében, hogy minden tekintetben a szolgálatára állt: 
1492. március 1-jén 14 200 guldenért visszavásárolta a Habsburgok- 
nak Burgaut, kifizette Miksa adósságait Raymund Peraudi római bí- 
borosnak (négyezer guldent), a Sváb Szövetségnek" (háromezer 
guldent), valamint számos kisebb hitelezőjének. Miksa vérszemet ka- 
pott, ő sem akart lemaradni, és Fugger - látszólag kimeríthetetlen - 
kincsesládájából havi 10 000 gulden járadékot fizettetett magának. 

Tirol új uralkodója a rendszeres jövedelemtől elbűvölten végül ma- 
ga segített Jakobnak, hogy döntő csapást mérjen legádázabb ellenfe- 
lére, Hans Baumgartnerre. Miksa arra kényszerítette a bajor polgárt, 
hogy 24 000 mázsa" rezet szállítson a királyi udvar számára nevetsé- 
ges áron: 142 500 guldenért. Az áru természetesen nem Bécsbe ment, 
hanem Fugger külföldi faktorainál kötött ki, majd Velencében adták 
el, összesen 156 800 guldenért. A király tetemes közvetítői nyereséget 
vághatott zsebre, és azonnal megkapta a pénzét, míg Hans Baumgart- 
ner, fizetségképpen, kénytelen volt megelégedni az évekig elhúzódó 
ezüstszállítmányokkal. A király és kereskedő szövetsége kiállta az első 
próbát, sőt még szorosabbá vált, miközben Miksa biztosra vette, hogy 
eljön az az idő, amikor megleckéztetheti a minden hájjal megkent 
augsburgit. 


SZÖKIK A MENYASSZONY 


1493 elején, amikor VII. Henrik angol király és Aragóniai Ferdinánd 
megvonták támogatásukat Miksától a francia királlyal kiéleződött vi- 
szályában, a Habsburg újabb kísérletet tett. Ismét hitelt kért Jakob 
Fuggertől, és biztosítékként az állítólag határozottan megígért angol 
segélyösszegeket ajánlotta fel. Csakhogy a Fuggerek hírszerző szolgá- 
lata már annak idején jobban működött, mint a legtöbb állam diplo- 
máciai szolgálata. Az augsburgi főirodában már tudták, hogy egyetlen 
hajó sem fog átkelni pénzzel a Csatornán. Jakob mégsem adta a sértet- 
tet Miksa megtévesztési manővere miatt, hanem inkább jókedvre de- 


" A Svábföld egyházi és világi fejedelmeinek, birtokosainak, nagyszámú birodal- 
mi lovagjainak és huszonkét birodalmi városának politikai és hadi szervezete 
1488 februárjában alakult meg, azzal a céllal, hogy gátat vessen a bajor Wittelsbach 
hercegek egyre fenyegetőbb terjeszkedésének. 

"t Egy bécsi mázsa - 56 kg, egy velencei mázsa - kb. 47 kg. 

rült. Természetesen ő is régóta kettős játékot folytatott, és üzleti kap- 
csolatokat épített ki a Habsburgok ellenfeleivel, a franciákkal. Mivel 
pontos értesülése volt arról, hogy Miksa nem tudta kifizetni svájci 
zsoldosait, elküldte a király táborába Georg Fuggert, hogy megakadá- 
lyozza az uralkodóház újabb, szégyenletes vereségért. A senlis-i béke is 
csupán azért jöhetett létre 1493 májusában, mert a kedélyek lecsillapí- 
tásáról - mindkét oldalon - a Fuggerek pénze gondoskodott. 

A Franciaország elleni háborút Miksa egyebek között azért robban- 
totta ki, mert úgy érezte, VIII. Károly francia király megsértette őt fér- 
fiúi becsületében. Hitvese, Mária halálos kimenetelű vadászszeren- 
csétlensége után ugyanis a szép és gazdag Bretagne-i Annát óhajtotta 
volna nőül venni. ám miközben Miksa háztűznézőbe készülődött, a 
menyasszony észrevétlenül eltűnt. Anna titokban a francia király kar- 
jaiba menekült, aki megostromolta országát, Miksa pedig gúny tárgya 
lett Európa fejedelmi udvaraiban. A lóvá tett lovag végül Bianca Maria 
Sforzával és a vele kapott 400 000 dukát hozománnyal vigasztalódott, 
amit a dúsgazdag milánói fejedelem unokahúga hozott magával a há- 
zasságba. 

A sikertelen nyugati kaland után, anyagilag megerősödve, Miksa 
kelet felé fordult. Corvin (Hunyadi) Mátyás 1490-ben bekövetkezett 
halála után II. Ulászló király viselte István koronáját Magyarországon. 
A hódító magyarok megjelenése Bécsben olyan maradandó hatással 
volt Miksára, hogy tartós békére törekedett a keleti fronton. Sikerült is 
a magyar királyt olyan megállapodásra rábeszélnie, amely roppant sú- 
lyos következményekkel járt. Eszerint, a Jagelló-ház kihalása után, 
Szent István koronája harc nélkül a Habsburgokra száll, Miksa viszont 
kötelezi magát, hogy támogatja a magyarokat a mindjobban fenye- 
gető törökök ellen. 


7. FEJEZET 
Előnyomulás Magyarország felé 


De nem csak Miksa nyújtotta ki csápjait kelet felé. Mire aláírták a szer- 
ződést a Jagellókkal, Jakob Függer már mindent elrendezett, hogy el- 
sőnek és a legtöbbet ő nyerjen az új szövetségből. 

Legfőbb célja a fémüzlet kiterjesztése volt. Noha a tiroli és a salzbur- 
gi ezüstből hatalmas nyereségeket zsebelt be - Max Jansen történész 
400 000 guldenre becsülte a Fuggerek ezüstből eredő hasznát 1487 és 
1494 között -, az augsburgi kereskedő még többet akart. 

Kortársait messze megelőző éleslátással ismerte fel, milyen jelen- 
tős üzletággá fejlődhet a bányászat. Keletről, Velence közvetítésével, 
egyre pontosabb ismeretek jutottak el Európába az ércnyerés, a csur- 
gatás" és a fémötvözés technikájáról; a termelési ágazat pompás kilá- 
tásokkal kecsegtetett. 

Szakértők becslése szerint 1450-ben az egész európai bányaipar va- 
lamivel több mint tízezer embert foglalkoztatott. Alig ötven évvel ké- 
sőbb azonban már harmincezren, és 1550 körül - a Fuggerek részvé- 
telének köszönhetően is - százezren voltak. A fémipar a kezdet kezde- 
tétől fogva rendkívül tőkeigényes volt. Az aknák kimélyítéséhez és 
aládúcolásához, az érc fejtéséhez és elszállításához szükséges hatal- 
mas összegeket a bányarészvényesek egyedül aligha tudták volna elő- 
teremteni. Az európai bányászat fejlődését csak a gazdag nemzetközi 
kereskedelmi társaságok megjelenése tette lehetővé. 

Az ezüst után - a még értékesebb aranyból viszonylag kisebb 
mennyiségeket találtak - a réz volt a legkeresettebb fém. A tűzfegyve- 
rek feltalálása óta óriásira nőtt a kereslet, mert az ágyúk többségét réz- 
ből öntötték, és azok nem voltak nagyon hosszú életűek. 

A legnagyobb ismert rézkészletek Tirolban voltak. Ezért Jakob Fug- 
ger mindent elkövetett annak érdekében, hogy Baumgartnert, Her- 
wartot, Gossembrotot és a többi versenytársát kiszorítsa az alpesi réz- 
lelőhelyekről. Minden annál több fáradságába került, minél nyilván- 
valóbbá vált hatalma és gazdagsága. 


" A fölösleges kőzetelemektől már megtisztított ezüsttartalmú nyersrézből ólom 
hozzáadásával ,csurgatták" ki az ezüstöt. 

Egyebek között éppen tiroli riválisainak heves ellenállása irányítot- 
ta Jakob figyelmét azokra a híresztelésekre és jelentésekre, amelyek 
szerint a Kárpátokban jelentős mennyiségű rezet találtak. Nem mesz- 
sze a Lengyel és a Magyar Királyság közötti határtól, az északi Krakkó, 
a nyugati Brünn és a déli Ofen, a mai Budapest alkotta háromszög kö- 
zéppontjában, helyi vállalatok megbízásából, német bányászok már 
régóta kutattak ércek után. 

Egy idő óta azonban már nem érkeztek hírek arról, hogy nürnbergi 
és Hanza-városi cégek rezet szállítottak el arról a területről, mégpedig 
azért, mert a Kárpátok-beli bányák többsége állítólag víz alá került. 
A sváb kereskedő, akinek minden adottsága megvolt ahhoz, hogy az 
új korszellemnek megfelelő , iparmágnássá" váljék, a tőle megszokott 
céltudatossággal járt utána a dolognak. Végül is Kilian Auertől, 
boroszlói összekötőjétől kapott pontosabb felvilágosítást. 

A Fuggerek kipróbált faktora hírt adott egy neves bányamérnökről, 
a magyar ércbányák kitűnő ismerőjéről. Ez a bizonyos Thurzó János 
rendkívüli figyelmet érdemelt. A szepességi Lőcséről származott, 
és évtizedek óta tudományos alapossággal foglalkozott a bányá- 
szattal. Amikor Georgius Agricola" német orvos és mineralógus De 
re metallica című híres művében módszeresen összefoglalta isme- 
reteit a technika akkori állásáról, Thurzó János már régen tudott 
mindent, amit abban a korban ércekről, bányákról és fémkitermelés- 
ről tudni lehetett. 

Kitűnően értett a csurgatás és a bányaépítés művészetéhez, de a 
legnagyobb megbecsülést a , vízkiemelés" terén nyújtott teljesítmé- 
nyeivel érdemelte ki. Így hívták annak idején a víz alá került bányák ki- 
szárításának a technikáját. A középkori bányászat egyik legnagyobb 
réme a talajvízbetörés volt. Pusztító katasztrófákkal járt, ha vágathajtás 
közben, mit sem sejtve, vízérre bukkantak. Bányászok ezrei haltak 
meg a föld alatt, mert abányamérnökök nem értettek a víz elvezetésé- 
hez vagy kiszivattyúzásához. 

Thurzó János szellemes vízkiemelő és csatornázási berendezése- 
ket tervezett, hogy az elárasztott bányák újra járhatók legyenek. Neve 
a goslari bányában vált ismertté, amikor eljárást dolgozott ki arra, 
hogy a Rammelsberg bányáiban talált réztartalmú ólomércből ho- 
gyan válasszák ki a rezet; addig ugyanis egyszerűen beolvasztották az 
ólommal együtt. És az önálló mérnök már 1475-ben megbízást kapott 
hét Kárpátok-beli magyar várostól, szabadítaná meg bányáikat a víztől. 


" Georg Bauer (1494-1555) írói neve. Fő műve az említett De re nietallica libri XTI. 

Szívesen megragadta volna az alkalmat, hogy részesedjék a bányák 
hasznából, csakhogy az ötletekből soha ki nem fogyó feltalálónak 
hiányzott az ehhez szükséges tőkéje. 


PARTNERVÁLASZTÁS - HÁTSÓ GONDOLATOKKAL 


Ma már nem állapítható meg egész pontosan, mikor találkozott első 
ízben Jakob Fugger és Thurzó János. Valószínűleg a legnagyobb titok- 
ban történt, mert a Tirolban hevesen támadott kereskedőfejedelem 
mindig ügyelt rá, hogy tervei ne váljanak idő előtt ismertté. Magasra 
törő célja volt: ellenőrzése alá akarta vonni Európa összes jelentős 
rézkincsét. Tirolban már ő volt az úr e téren, s ha most sikerülne a ma- 
gyar bányák felett is megszereznie az uralmat, senki sem vitathatná el 
tőle a réz monopóliumát. 

Mert ez a kereskedő már az újkor hajnalán az abszolút monopó- 
liumról álmodott. Jakob Fugger John D. Rockefellert, az amerikai olaj- 
királyt évszázadokkal megelőzve ismerte fel a monopolhelyzet hal- 
latlan lehetőségeit, és - amint még látni fogjuk - ezt céltudatosan ki 
is harcolta magának. Jakob módszerét akár tanítani is lehetne: szinte 
iskolapéldája a modern gazdasági kalózkodásnak. Kereskedői zse- 
nialitását ékesen bizonyítja az a mód, ahogy betört a magyar bá- 
nyászatba. 

Egy hatalma tudatában lévő reneszánsz fejedelemtől mindenek- 
előtt azt várnánk, hogy látványosan fitogtassa erejét. Jakob Fugger 
azonban sokkal okosabb volt annál, semhogy fölfedje kártyáit. Hu- 
nyadi Mátyás Bécs ellen vezetett hadjárata előtt is jól tudta már, hogy a 
magyarok bárminek nevezhetők, csak németbarátnak nem. Hideg 
fejjel azt is számításba vette, milyen érzelmeket válthat ki fellépése Ma- 
gyarországon annak ellenére, hogy a Habsburg uralkodó nemrégi- 
ben békét kötött a magyar trónon ülő Jagelló királlyal. Thurzó János 
lehetőségeit és képességeit is helyesen mérte fel, mert - az akkori fo- 
galmak szerint szokatlanul - azonos részesedést ajánlott fel neki. 

Thurzó János, a Fuggerek pénzén, észrevétlenül jutott résztulaj- 
donhoz Magyarország valamennyi nagyobb rézbányájában, vagy 
hosszú lejáratú bérleti szerződéseket kötött a tulajdonosokkal. Jakob 
Fugger csak akkor fedte föl magát, amikor gyakorlatilag már az ő kezé- 
ben volt a Kárpátok egész rézkészlete. A bányászat hatalmas kockáza- 
tai, a magyarországi labilis politikai viszonyok és az állandó török ve- 
szély miatt, a Fugger testvérek elkülönítették a törzscég ügyeitől a ke- 


A FÜGGEREK 75 


leti üzletet, és Thurzó Jánossal Közös Magyar Üzlet néven új társasá- 
got alapítottak. 

Noha a Fuggerek gyakorlatilag egyedül pénzelték a vállalkozást, 
Thurzó János ötven százalékkal részesedett, aminek fejében neki kel- 
lett vállalnia a cég teljes vezetését és kereskednie a mihamarabbi ma- 
gas nyereségért. Hamarosan bebizonyosodott, hogy Jakob Fugger jó 
érzékkel választotta meg partnerét. A tapasztalt mérnök a lehető leg- 
rövidebb időn belül megkétszerezte, majd a háromszorosára növelte 
a bányák hozamát. 

Hogy az ércből , portéka" legyen, Thurzó nagy kohókat és hámoro- 
kat létesített Besztercebányán és Hohenkirchenben; egy harmadikat 
pedig a karintiai Villach mellett. Két év múlva, 1495-ben Jakob ennek 
közelében építette fel a Fuggerek első kastélyát, Fuggeraut, ezt a csur- 
gatókohókból, hámorokbáól, rézöntödéből, ágyúgyárból álló ,kombi- 
nátot" és erődöt. 

Jakob Fugger már 1490-től tárgyalt e stratégiailag kedvező fekvésű 
terület megvételéről a bambergi hercegérsekkel, akinek kiterjedt hű- 
bérbirtokai voltak Karintiában. A későbbi Fuggerau területe a bencés 
kolostor apátjának egyházkerületéhez tartozott, ő pedig, mivel , vélet- 
lenül" a Fuggerek adósa volt, hamar beadta a derekát. 

A 2166 méter magas Dobratsch lejtőin magasodó, nehézágyúkkal 
őrzött erődítés közelében szintén réz után kutattak. Paracelsus - ere- 
deti nevén: Theophrastus Bombastus von Hoheim -, a híres orvos és 
természetfilozófus, azonnal engedélyt kapott a Fuggerektől, hogy al- 
kimista kísérleteket folytasson a Fuggerauban. A tudós azonban 
arany helyett fölfedezte, hogyan hatnak a fémek az emberi szervezet- 
re, és miként használhatók a gyógyászatban. Az új vállalkozás jelentő- 
ségét egyedül az a tény is mutatja, hogy a Fuggerau 1500-ig mintegy 
50 000 mázsa rezet és 22 000 mázsa ezüstöt adott el összesen 160 000 
dukátért a velencei fémtőzsdén. Ennél is nagyobb eredménye- 
ket kellett elérnie a hohenkircheni olvasztóműnek, amelyet a cég 
1495-ben épített a Türingiai-erdő északi lejtőjén, egy cisztercita kolos- 
tor területén. 

A kereskedelem, mindenekelőtt az érc- és ftémkereskedelem legna- 
gyobb gondja abban a korban a szállítás volt. A technikai nehézségek- 
től eltekintve - hisz szállítóeszközökként csupán lovas szekerek, mál- 
hás szamarak és teherszállító dereglyék álltak rendelkezésre - a sok 
felségjog, országhatár és útjog is akadályozta a közlekedést. A felvevő- 
piacok zavartalan ellátása érdekében apátokkal, püspökökkel, gró- 

fokkal, hercegekkel, és ha másként nem ment, császárokkal és kirá- 
lyokkal kellett hosszú lejáratú szerződéseket kötni. 

Még így is gyakran megtámadták és kirabolták a szállítmányokat. 
Ez történt például az őzcímert viselő Lukas Fuggerrel is, amikor a Ve- 
lencébe vezető úton több mint tízezer gulden értékű ezüstszállítmá- 
nya veszett oda. Akkoriban még ismeretlen volt a szállítmányok bizto- 
sítása. A Fugger testvérek értékes fémkonvojainak útvonalát ezért 
szinte stratégiai szempontok szerint tervezték meg, és jól felfegyver- 
zett kísérettel őriztették. 

A magyar réz nagy részét eleinte szekerek vitték Krakkóba, ott de- 
reglyékre rakták, és a Visztulán lehajóztak vele Danzigba. Egy másik 
,réz-út" Oderburgon, Boroszlón és az Oderán át vitt Stettinbe. A balti- 
tengeri kikötőkből Hanza-városi vagy németalföldi hajókon jutott el a 
fém Hamburgba és Antwerpenbe. Az eladatlan áru francia, spanyol 
vagy portugál kikötőkbe vándorolt tovább, egyes maradék tételek Ná- 
polyba és Rómába is eljutottak. Mivel a Karintiából érkező konvojok- 
nak is Velence volt a végállomása, a Fugger-réz európai körforgása Itá- 
liában fejeződött be. Max Jansen becslése szerint egyedül a Közös Ma- 
gyar Üzlet összesen 1,5 millió gulden tiszta nyereséggel gazdagította a 
Fuggereket. 


MATT A THURZÓKNAK 


Minél jelentősebbé vált a Thurzó Jánossal kötött paktum, annál maka- 
csabbul igyekezett Jakob Fugger megkaparintani a közös üzletet. 
Ő rendelkezett az ehhez szükséges kiterjedt értékesítési hálózattal, és 
csak neki volt elegendő pénze a mindjobban bővülő és egyre több 
pénzt fölemésztő olvasztóművek, csurgatókemencék és bányaüze- 
mek fenntartásához. A társaság csupán a Fuggerauba 17 000 guldent 
ruházott be. Thurzó János és az örökébe lépő fiúk tevékenysége las- 
sanként másból sem állt, mint az augsburgi kereskedő elképzelései- 
nek végrehajtásából, noha a külvilág továbbra is egyenrangú résztu- 
lajdonosoknak hitte őket. 

Jakob Fugger a bizalmi embereit ültette a vállalat kulcspozícióiba. 
Menesztette Kilian Auer boroszlói faktort, miután az nem titkolta, 
hogy Thurzó Jánossal való barátsága legalább olyan fontos neki, mint 
üzleti kapcsolata a Fuggerekkel. Jakob Fuggernek természetesen 
eszébe sem jutott mindaddig megszabadulni hozzáértő üzlettársától, 
míg az hajlandó volt tudomásul venni, hogy az övé a döntő szó. Götz 
von Pölnitz báró, Jakob életrajzírója, így ír erről: ,A Thurzókat kímélet- 

lenül, jóllehet minden fölösleges keménység kerülésével, fokozato- 
san félreállították." A bányamérnök - feladatainak súlya alatt szemlá- 
tomást megroppanva - eltűrte, hogy az erősebb fél lépésről lépésre 
kiszorítsa a hatalomból. Thurzó ielentős kiváltságokat élvezett a ma- 
gyar udvarnál, és ha akarja, talán ő szoríthatta volna ki a Fuggereket, 
mégis megelégedett a nyereség felével. Alapjában véve többet jelen- 
tett neki a bányatechnika állandó fejlesztése, mint a hatalom és a befo- 
lyás. Bezzeg a fiai jóval többször mutatkoztak bőséges lakomákon és 
a budai udvarban, mint a bányák homályos aknáiban. 

Mivel Jakob nagyra értékelte üzlettársának tanácsait és szakértel- 
mét, családi kapcsolatokkal igyekezett hosszú távra biztosítani az üz- 
lettársi viszonyt. Ahogyan a Habsburg-ház okos házasodási politiká- 
val szilárdította meg hatalmát, a Fuggerek is házasságkötés útján akar- 
ták megpecsételni a magyar bányászat feletti uralmukat. Ezért adták 
férjhez Ulrich Fugger legidősebb lányát, Annát, Thurzó János fiához 
és üzlettársához, Györgyhöz. Az esküvőt nagy pompával ülték meg 
1497-ben, Augsburgban. Tizenhat év múlva újabb rokoni kapocs jött 
létre, amikor Georg Fugger fia, Raymund oltárhoz vezette Thurzó Ka- 
talint. A családi krónika lebilincselő nyíltsággal számol be arról, hogy 
mindez ,a Fugger üzleti ügyeinek előmozdítása érdekében" történt. 


HARC AZ EGYENJOGÚSÁGÉRT 


A fémüzlet néhány esztendő leforgása alatt gyökeresen megváltoztat- 
ta az egykor textilkereskedelmi társaság arculatát. Hálózata gyors 
ütemben bővült: időközben szinte valamennyi európai országban 
fiókot nyitott, és a cég gazdasági súlya is sokat növekedett. A Fuggerek 
ekkor már kétségtelenül a középkori üzleti világ , felső tíz"-éhez tar- 
toztak. 

Az augsburgi központ is sokat változott. A Judenberg negyed mel- 
letti, viszonylag kisméretű Hans am Rohr már nem felelt meg egy 
multinacionális vállalat igényeinek. Ulrich Fugger tehát 1488 áprilisá- 
ban, 2032 forintért, tekintélyes házat vásárolt az augsburgi Rinder- 
markton. A több szárnyból álló, nagy épület négyszögletes belső ud- 
vart zárt körül. Alapos renoválás után ez a ház lett a Fuggerek gazda- 
sági birodalmának új , vezérlőterme". 

Az irodákban a pulpitusok előtt állva dolgozó munkatársak tucatjai 
koptatták fényesre többnyire fekete, durva szövésű kabátjuk könyö- 
két. A művészi fafaragásokkal díszített iratszekrények a vállalat ezer- 

nyi titkát őrizték. Hatalmas istállók, lovasfutár-szobák, konyhák, gyü- 
mölcstároló pincék, boltíves pincefolyosók, cselédszobák, mosó- 
konyhák, hálókamrák, pompás fogadótermek, úriszobák, fürdőszo- 
bák és fegyvertárak tartoztak az épületegyütteshez. A kereskedőház 
szíve egy 7,3 méter hosszú és 6,ó méter széles helyiség volt az északi 
szárny első emeletén. Berendezése pompás volt, falainak nagy részét 
jávorfa burkolat borította. A falakat szegélyező aranyozott lécdíszítés- 
ről az , arany írószoba" nevet kapta, s a Fuggerek gazdagságának szim- 
bóluma lett. A legnagyobb megtiszteltetésnek számított, ha valakit eb- 
ben a helyiségben fogadtak. Európa sok fejedelmi udvarában járt 
szájról szájra, hogy az arany írószobában valódi csodák történnek. 

Ha késő este, alig valamivel nyolc óra előtt, eloltották a kanócot a 
faggyúlámpákban, a Fugger testvérek közül kettőnek csupán egy 
emelettel kellett feljebb hágnia. Ulrich és Georg a feleségével és össze- 
sen tizenöt gyermekével az irodahelyiségek fölött lakott, még mindig 
ők számítottak a cég egyedüli főnökeinek, legalábbis a külvilág sze- 
mében. A legfiatalabb üzlettárs, Jakob még nőtlen volt, neki nem volt 
joga ahhoz, hogy a központban lakjon. Gyalog kellett átmennie a tér 
túlsó oldalára, édesanyja házába. 

Egy idő óta célszerűtlennek és igazságtalannak találta a cégen be- 
lüli viszonyokat. Minden fontos kérdésben valósággal harcolnia kel- 
lett a beleszólási jogért, jóllehet néhány év óta ő járult hozzá a legtöb- 
bel a vagyon gyarapításához. Csakhogy Jakob Fugger nem az az em- 
ber volt, aki megelégszik ily mellékszereppel. Közömbös volt számá- 
ra, ha a cég üzletfelei és versenytársai nem ismerték fel fontosságát, de 
a cégen belül világos helyzetet akart teremteni. 


KÖNYÖRTELEN URALOMVÁGY 


Jakob ragaszkodott hozzá, hogy szerkesszenek végre olyan társasági 
alapszabályt, amely egyenjogúságot biztosít neki. Amikor ennek is el- 
jött a napja, és 1494. augusztus 18-án a három Fugger testvér viaszba 
nyomta a pecsétjét, Jakob elégedett lehetett. Keresztülvitte, amit akart, 
és nekilátott, hogy kidolgozza az új vállalati koncepciót. 

Ez a német cégek körében példa nélkül való volt, legföljebb Itáliá- 
ban ismertek hasonló konstrukciókat. Jakob legfőbb célja: a cég fenn- 
maradásának és teljesítőképességének biztosítása, ha kell, a család- 
tagok személyes érdekeinek rovására is. Miután még nőtlen és gyer- 

mektelen volt, könnyebben mondhatta ki követelményként az utó- 
dok lemondását az örökösödés jogáról. 

Nagy vonalakban így szólt a szerződés: egyedüli tulajdonos és dön- 
tésre jogosult személy a három fivér: Ulrich, Georg és Jakob Fugger. 
A családhoz nem tartozókat - bárkiről legyen is szó -, eltávolítják a ve- 
zetésből, és amennyiben részesedésük van, kifizetik őket. Közéjük 
tartozott néhány befolyásos faktor is, például a nürnbergi Hans 
Kramer, a boroszlói Johann Metzler és Otto Russwurm. A szerződés 
arra kötelezte a három fivért, hogy az , alaptőke és a nyereség" hat 
éven át a cégnél maradjon. A személyes szükségleteket szolgáló kivé- 
tek nem haladhatták meg a fejenkénti betét 25 százalékát. A három fő- 
nök egyike sem dönthetett egyedül, a másik kettő hozzájárulása nél- 
kül. A három testvér közül az egyik, netán kettőnek a halála esetén, va- 
gyonuknak a szerződés lejártáig a cégnél kell maradnia. Ez esetben 
csak az egyedüli vagy a két túlélő jogosult cselekvésre. Az örökösök 
kötelesek a hátrahagyott iratokat kiadni és tudomásul venni, hogy 
nincs beleszólásuk a cég ügyeibe. Meg kell elégedniük azzal, amit a 
főnökök részesedésként megítélnek nekik. 

E megállapodások tehát nem sokban különböznek egyes mai 
konstrukcióktól, melyeknek az a céljuk, hogy megóvják a széthullás- 
tól az olyan családi részvénytársaságokat, mint például a Flick, a Grun- 
dig, az Oetker vagy a Reemtsma. Az 1494-ben kelt társasági alapsza- 
bály azonban, a dicséretes előrelátás ellenére is, kezdetben számos 
súlyos gondot okozott. A három fivér könyörtelen uralomvágya szük- 
ségszerűen együtt járt a tőkealap meggyengülésével. 

A pénztárak ugyanis a fémüzletből származó nagy nyereségek elle- 
nére sem voltak teli azokban az években, mert a magyarországi és 
karintiai beruházások csak hosszú idő múlva fizetődtek ki. Az uralko- 
dóház mindig újabb és újabb kölcsönkérelmekkel állt elő, és a tőkeré- 
szes faktorok kifizetése is tetemes összegekbe került. 

Nagyszabású terveinek megvalósításához Jakobnak sokkal na- 
gyobb tőkére volt szüksége, mint amekkora abban az időben rendel- 
kezésére állt. A gazdaság a korábbi évszázadok történetében példátlan 
konjunktúra elé nézett. Hihetetlenül megnőtt a kereslet mindennemű 
portéka, de kiváltképpen a hadiipari termékek iránt. Az új találmá- 
nyok és fölfedezések óriási összegeket nyeltek el. 

A délnémet nagykereskedők közül elsőként a Fuggerek vetélytár- 
sának, Ambrosius Höchstetternek támadt az az ötlete, hogy úgyneve- 
zett ,kisemberekhez" forduljon idegen tőkéért. A gondolat - amely 
évszázadokkal később egy bizonyos Bernie Cornfeldet segít majd 

gyors meggazdagodáshoz - már annak idején is nagy lelkesedést vál- 
tott ki. A ravasz Ambrosius időközben Antwerpenben, a gyorsan fejlő- 
dő kikötővárosban is fióktelepet létesített, és busás hasznot ígért Dél- 
Németországban a parasztoknak és kézműveseknek, ha őrá bízzák 
megtakarított pénzüket. 

Ügyes megbízottait szétküldte a falvakba és a városokba, hogy mi- 
hamarabb gyűjtsék össze a beruházási tőkét. Korabeli krónikások 
szerint majdnem egymillió guldent szedett össze ily módon. Ha az 
összeg csak megközelítőleg felel is meg a valóságnak, a Fuggereknek 
náluk tőkeerősebb vetélytársa akadt. Csakhogy ők ekkor már arisz- 
tokratáknak tartották magukat a kereskedők között, és lelkük mélyé- 
ből irtóztak Höchstetter módszerétől. Mindenképpen előkelőbb, de 
legalább olyan bőven buzgó forrásokból kellett meríteniük. 

A három fivér szavatolt - és adóköteles - társasági tőkéje összesen 
54 385 guldent tett ki a szerződés megkötésekor, ami ugyan jelentős, 
ám Höchstetteréhez képest szerény tőke volt. Mindazonáltal azt is 
figyelembe kell venni, hogy a Fuggerek általában lefelé kerekítettek, 
és minden árutételt, épületet, szállítóeszközt vagy ércbányát a leg- 
alacsonyabb értéken tüntettek fel a mérlegben. Ezenkívül ekkor már 
kivált a cégből a Közös Magyar Üzlet, melybe jelentős összegeket 
invesztáltak. 

A legnagyobb résztulajdonos továbbra is Ulrich volt 21 656 gulden 
szavatolt tőkével, utána Georg következett 17 177 guldennel. Jakob, 
aki tizenkilenc éves korában gyakorlatilag egy fillér nélkül lépett a 
cégbe, harmincöt éves korára 15 552 gulden társasági tőkével rendel- 
kezett, amit kétségkívül nem ajándékba kapott. 

Természeténél fogva neki nem is annyira a tulajdon volt a fontos, 
mint a tulajdonnal járó hatalom. Alaptőkeszámláját is minden bizony- 
nyal azért növelte olyan magasra, hogy egyenrangú legyen testvérei- 
vel. Habár abban az időben már kétségtelenül Jakob volt a hangadó, a 
szerződés értelmében a vállalatot továbbra is Ulrich Fugger és Testvé- 
rei néven jegyezték. 


8. FEJEZET 
A Borgiáknál is ravaszabb 


A nemzetközi kereskedelmi társaságokon kívül a legnagyobb gazdag- 
ság évszázadok alatt egy minden vihart kiállt szervezet, az egyház ke- 
zében halmozódott fel. Német földön is voltak hercegérsekek, akik- 
nek a vagyona messze túlszárnyalta a császárét és némely fejedele- 
mét. A világi fejedelmekkel ellentétben a gazdag egyházi javadalmak 
birtokosainak nemigen állt érdekükben, hogy kérkedjenek a vagyo- 
nukkal. Inkább rejtegették a római egyházi vezetők mohó pillantásai 
elől. Csak a beavatottak ismerték az egyházfejedelmek tényleges va- 
gyoni helyzetét. 

Az egyik leggazdagabb, talán mind közt a legvagyonosabb, 
Melchior von Meckau, Brixen hercegérseke volt. Kiterjedt uradal- 
mak és jelentős ércbányák tulajdonosaként vagyont érő kincseket 
halmozott fel drága ékszerek, arany evőeszközök, értékes drágakő- 
gyűjtemények és hihetetlen mennyiségű készpénz formájában, amit 
különböző cégeknél és bankoknál helyezett letétbe. A hercegérsek- 
nek a nürnbergi Hirschvogel cég volt a házibankárja. A bank a saját 
nevén kölcsönözte ki az egyházi főméltóság pénzét, de a kamatot 
ügyfele javára írta, noha az egyházi kamattilalom még mindig érvény- 
ben volt. 

Meckau pénzéből, a szokásos öt százalék kamatra, nem kisebb sze- 
mélyiség, mint Miksa király is kapott hitelt Hirschvogeltől. Amikor 
1496 tavaszán megállapodásuk értelmében visszafizetett Hirschvo- 
gelnek 20 000 guldent, a tekintélyes summa nyomtalanul eltűnt a for- 
galomból, pedig Habsburg Miksa hosszabbításra számított. Csak sok 
évvel később bukkantak fel arra utaló nyomok, hogy a hercegérsek 
pénze a Fuggerek kasszájában kötött ki. 

Melchior von Meckau sok Fugger-üzletet pénzelt titokban a cég 
csendestársaként. Betétje olykor a teljes társasági tőkét is meghaladta, 
de neve természetesen sohasem szerepelt a cég könyveiben. Mindkét 
fél jól járt: a hercegérsek azért, mert a Fuggerek kiterjedt üzletei lehe- 
tetlenné tették, hogy bárki is átlásson mesterkedésein, Jakob pedig 
azért, mert a hercegérseki pénz nagy kaliberű titkos fegyverhez juttat- 
ta. A Függerek ügyességének köszönhetően az idegen tőke is szép ka- 


82 GÜNTER OGGER 


matot hozott, így az együttműködés megelégedéssel töltötte el mind a 
hercegérseket, mind a kereskedőcéget. 

Mivel Melchior von Meckauval ily szépen virágzott az üzlet, Jakob 
hamarosan más egyházi méltóságoknak is felkínálta a tőkebefektetés 
lehetőségét, és sohasem felejtett el utalni cége különleges diszkré- 
ciójára. 

Sajnálkozva állapította meg, hogy Markus fivére halála óta szinte 
teljesen elsorvadt a Szentszékkel folytatott, szép reményekkel kecseg- 
tető üzlet. Miután a Fuggerek már 1476-ban sikeresen utaltak Rómába 
svéd búcsúpénzeket, miért engednék át most teljes egészében firen- 
zei és genovai bankoknak a pápák kiterjedt pénzügyeinek lebonyo- 
lítását? 

A Fuggerek utolsó jelentős tranzakciója Rómával 1488-ban történt, 
amikor Berthold von Henneberg grófot mainzi érsekké nevezték ki. 
Azóta itáliai pénzfejedelmek: a genovai Grimaldi, Lomellino, Gentili, 
illetve a firenzei Strozi, Rucellai és de la Cassa cégek sajátították ki ma- 
guknak a hittel folytatott üzletelést. A legzsírosabb falatokat azonban 
többnyire a firenzei Bindo Altoviti és Giovanni Gaddi kaparintotta 
meg, akik nyilvánvalóan szoros kapcsolatban álltak a camerlengóval, 
a római kúria bíborosi rangban lévő pénzügyi igazgatójával. A német- 
országi üzletet, amelyben Jakob Fugger még igen sok lehetőséget 
látott, a toscanai Ricasoli grófok szerezték meg maguknak. 


MINDENHATÓ , PLAYBOY" 


A Fuggerek sváb szívóssággal követték a Jakob által kitűzött célt, hogy 
legalább a német egyházi pénzek Rómába utalásának kizárólagos jo- 
gát megszerezzék. Így ahagyományos árukereskedelmen és az ércüz- 
leten kívül a jövőben a bankügyletek lebonyolítása legyen a vállalat 
harmadik oszlopa. Így akarta ezt az ifjú augsburgi. Az egyház szerte- 
ágazó pénzügyi műveletei, a Habsburg-házzal és más fejedelmi udva- 
rokkal már folyamatban lévő pénzügyletek kitűnő előfeltételeket kí- 
náltak tervei megvalósításához. 

Markus Fugger egyházi ténykedésének napjai óta Augsburgban 
nagyon is jól ismerték a Szentszék bonyolult pénzgazdálkodását, és 
az ,arany írószobá"-ba Itáliából befutó hírek csak serkentőleg hatot- 
tak a Fuggerek vállalkozó kedvére. VIII. Ince pápa halála után, 1492- 
ben a spanyol Rodrigo de Borga (olaszul: Borgia) bíboros fejére ke- 
rült a pápai tiara, aki már huszonnyolc éves korában Valencia püspö- 

ke volt. VI. Sándor néven mindent megtett hogy a legelvetemültebb 
pápaként vonuljon be az egyház történetébe. 

A legfőbb egyházfejedelem mindenható , playboynak" és gátlásta- 
lan politikusnak bizonyult: semmi érzéke sem volt az alázat és az asz- 
kézis iránt. Számos szeretőjével számtalan utódot nemzett, közülük 
Cesare és Lucrezia tűnt ki különösképpen. Az 1475-ben született 
Cesare Borgia már tizenhét évesen Valencia hercegérseke volt, rövid- 
del utána bíboros lett. Később francia hercegként" spanyol szolgálat- 
ban esett el. Gátlástalansága miatt - az árulástól és a méreggel vagy 
tőrrel elkövetett gyilkosságtól sem riadt vissza - Niccoló Machiavelli 
államfilozófus bálványa lett, aki a hatalom emberének prototípusát 
látta benne. Testvére, Lucrezia, Európa egyik legszebb asszonyának 
számított, három férje azonban csak rövid ideig élvezhette bájait, mi- 
vel a hölgy egyrészt szerette a változatosságot, másrészt - a róla elter- 
jedt hírek szerint - mindenáron be akarta bizonyítani a gyakorlatban 
is, hogy konyít valamit a méregtanhoz. 

A Borgiák következetesen bizonyosfajta családi vállalkozássá alakí- 
tották át az egyházi államot. VI. Sándornak már számos elődje szentelt 
több időt a nagyon is földi hatalmi politikának, mint a jámbor lelkek 
gondozásának. Nem a véletlen műve, hogy a Vatikán a középkorban 
Itália legjelentősebb politikai tényezője és egyidejűleg vezető euró- 
pai nagyhatalom volt. 

Az , Egyház" nevezetű vállalkozást ősidők óta a hívők milliói tartják 
el az egész világon. A Rómának járó pénzek nagy része úgynevezett 
begyűjtendő járandóság volt, a Szentszéknek magának kellett össze- 
szednie a pénzt az egyházközségektől, kolostoroktól vagy püspöki 
székhelyektől. Ezért célszerűségből a Vatikán hivatalnokai magán- 
bankházakat bíztak meg a pénzek beszedésével. A várt összeget 
többnyire előre jóváíratták Róma javára, s a behajtás feladata a ban- 
károkra hárult. Az ő nyereségük a Rómának kifizetett összegek és 
a különféle egyházi helyektől inkasszált summák közötti különbség- 
ből származott. 

Mivel hónapokig is eltartott, amíg egy ezüstszállítmány északról 
Rómába érkezett - az útközben fenyegető veszélyekről nem is szólva 
- , a római hivatalnokok és a kereskedők már annak idején váltóleve- 
lekkel dolgoztak. A bank váltót állított ki az egyháznak, kötelezve 
magát, hogy a nevezett összeget meghatározott időpontban kifizeti. 


" Egyházi pályafutása alatt mint Romagna hercege, a franciákkal szövetkezve meg- 
hódította Közép-Itália nagy részét. 

Az ezüstöt azután gyakran nem is Rómába, hanem üzletileg kedvezőbb 
helyre szállították, ahol eladásából más adósságot egyenlítettek ki. 

Kiterjedt kereskedelmi hálózatuk előnyös helyzetet biztosított a 
Fuggereknek itáliai vetélytársaikkal szemben. Míg a firenzei és geno- 
vai bankok hatásköre a mediterrán térségre korlátozódott, az augs- 
burgi kereskedők egész Közép- és Észak-Európára kiterjedő fakto- 
riahálózatot építettek ki. A hitelüzlettel vagy az ércbányászattal keresett 
guldeneket a három testvér szerteágazó kereskedelmi szervezetük 
bővítésére fordította. Csupán emiatt is alkalmasabbak voltak az észak- 
ról származó javadalomadók és annátapénz behajtására, mint a pápa 
itáliai házi bankárai. Mindazonáltal Jakob Fugger tisztában volt azzal, 
hogy egyvalamiben feltétlenül hátrányosabb helyzetben van, mint az 
itáliaiak: nincs ütőképes ,lobbija" a Vatikánban. 

A Fuggerek, ahol csak befolyásra tettek szert, azonnal megkezdték 
a módszeres behatolást az egyházi üzletbe. Így például - ingyen vagy 
csekély haszon ellenében - elvállalták azoknak a javadalomadóknak 
az átutalását Rómába, amelyeket a javadalmak birtokosainak maguk- 
nak kellett volna Rómába küldeniük. Az olcsó pénzügyi szolgáltatás 
olyannyira megtetszett például az utrechti püspöknek, hogy hamaro- 
san nagyobb összeg átutalásával bízta meg az augsburgiakat. Nem telt 
bele sok idő, és több német fejedelem és egyházi méltóság is igénybe 
vette a Fuggerek szolgálatait. Pénzt utaltak át Augsburgból, Strass- 
burgból, Mainzból, Konstanzból, sőt a távoli Svédországból, számos 
francia egyháztartományból, valamint Svájcból, Brixenből és 
Padovából is: 1496-ban összesen hétezer guldent továbbított a Fugger 
cég Rómába. 

A Borgia pápának tetszettek a precíz és korrekt északi kereskedők, 
akik a kellő időben és helyen mindig készségesen támogatták a szent- 
széki hivatalnokok buzgólkodását, és ha olykor ők maguk álltak elő 
egy-egy szerény kéréssel, például hogy segítse az egyház Olmütz 
megüresedett püspöki székébe jutni a köztiszteletben álló Thurzó 
Szaniszló prelátust, sohasem feledkeztek meg arról, hogy kérésüknek 
némi ajándékkal adjanak nyomatékot. 

A sok gyermekkel megáldott Thurzó János fia 1497-ben valóban el- 
nyerte a püspöki gyűrűt. A Fuggerek később Thurzó Szaniszló bátyjá- 
nak, Zsigmondnak is megszerezték a püspöki méltóságot: Nyitra, 
majd Erdély, végül Nagyvárad püspöke lett. Thurzó János bányamér- 
nöknek, a Fuggerek üzlettársának még egy fia részesült hasonló kegy- 
ben: ifjabb Thurzó Jánosnak sikerült felkapaszkodnia a gazdag bo- 
roszlói egyházi terület elnöki székébe, sőt később kinevezték a Len- 

gyelországból és Magyarországból származó egyházi járadékok kol- 
lektorának. 


JOHANNES ZINK, A LOBBIVEZÉR 


Jakob Fugger a firenzei Jacobus de Doffis klerikust bízta meg a cég ál- 
landó római képviseletével. A Szentszékkel, a magyar királyi udvarral 
és a Velencei Köztársasággal meglévő kitűnő kapcsolataik révén a 
Fuggerek hozzájutottak az első nagy egyházi üzlethez. VI. Sándor pá- 
pa ugyanis szövetséget kötött II. Ulászló magyar királlyal és a dózséval 
a török szultán muzulmán lovas hadseregének távol tartására. A Bor- 
gia pápa részletben, összesen 40 ezer dukátot utaltatott át a Fug- 
gerekkel hadi célokra, Magyarországnak és Velencének. A pápai flot- 
tát - bátyjával, Benedetto admirálissal - Pesaro püspöke vezette, aki 
Tiziano egyik jelentős korai művén látható. 

Jakob Fugger azonban nemcsak efféle alkalmi, bár jól jövedelmező 
üzletet remélt római megbízottjától: az egyház legelőkelőbb bankára 
akart lenni. Csakhogy ehhez kellően meg kellett erősítenie a Tevere 
menti kirendeltséget. Olyan képviselőre volt szüksége Rómában, aki 
az egész Borgia rokonságnál rafináltabb; aki legalább olyan magas fo- 
kon űzi a diplomácia művészetét, mint az alantas cselszövését; jám- 
borságot mímel, de közben az ördöggel is cimborál. 

Jakob választása biztos érzékkel végül is Johannes Zinkre, Burkhart 
Zink augsburgi történetíró fiára esett, aki prokurátor volt a frauen- 
schiemseei kolostor főnökasszonya mellett. Ez a vagyonkezelői tiszt- 
ség egy válfaja volt. 1501-ben vette át a Rione di Ponte-i Fugger-fakto- 
ria vezetését, és maradéktalanul beváltotta az augsburgi kereskedő re- 
ményeit: Zink az egyháztörténet egyik legvisszataszítóbb figurája lett. 

,Mivel nyilvánvalóan teljesen gátlástalan volt" (írja Pölnitz), az agya- 
fúrt sváb semminemű cseltől és becstelenségtől nem riadt vissza, 
hogy a maga és ura vagyonát gyarapítsa. A bőven rendelkezésre álló 
Fugger-pénzből habozás nélkül vesztegetett meg mindenkit, aki 
előnyhöz juttathatta őt Rómában. 

Senki sem volt nála gyorsabb és ravaszabb, ha új, jól jövedelmező 
javadalomhoz lehetett jutni. Nyolc év alatt nem kevesebb, mint hatvan 
zsíros javadalmat szerzett meg: Mainzból, Kölnből, Salzburgból, Augs- 
burgból és sok más egyházterületből inkasszált pénzeket. Igazán nem 
lehetett ráfogni, hogy akár csak egyetlen guldent is tisztességes úton 
keresett volna meg. 

Soha nem fordult meg egyetlen plébániáján sem. A lelkipásztorko- 
dás joga az ő számára csupán kényelmes jövedelemforrást jelentett. 
A prédikálást vagy a gyóntatást és számos hivatalának minden egyéb 
kötelezettségét fiatalabb vagy szegényebb papokra hárította; a bevé- 
telek nagy részét a Fuggereknél vezetett Zink-számlára kellett átutalni. 
Egyedül szülővárosában hat helyről húzott javadalmat, úgyhogy 
Bernhard Adelmann augsburgi kanonok gyanakodva mondta: , Tar- 
tok tőle, hogy más úton, és nem az ajtón át jutott be az akolba, mert a 
szagukról megismerem azokat, akikkel Rómában üzletelt." 

A Fuügger-faktor előtt minden ajtó megnyílt Rómában, és minden le- 
hetséges üzletet kiszimatolt. Gyorsan emelkedett a pápai írnok, pápai 
lovag, magiszter és palotagróf rangjára. Ulrich von Hutten német lo- 
vag így ír Zink működéséről: , Láttam az öreg Zinket nagy buzgón 
munkálkodni. A Fuggerek megérdemlik, hogy a kurtizánok fejedel- 
mének nevezzék őket... Felállították piaci standjukat, és amit meg- 
vásárolnak a pápától, azt később jóval drágábban adják tovább; nem- 
csak egyházi javadalmakat, hanem tartós kegyeket is; bullákat árulnak, 
diszpenziumok mennek át bankjukon, és ha a Függerek a barátaid, mi 
sem könnyebb annál, mint hogy papi hivatalhoz juss... Egyedül őnáluk 
érhető el minden Rómában..." 


, KEGYOSZTÁSI" MONOPÓLIUM 


Akkor is bebizonyította, mi mindent tud elintézni Rómában a befolyá- 
sos faktor, amikor Georg Fugger egyházi szolgálatra szemelte ki fiát, 
(a fiatalabbik) Markust. Az 1488-ban született ifjú, Zinknek hála, már 
tizenhárom éves korában a speyeri székesegyház prépostja volt, mi- 
közben magasabb rangú, érdemes papok ennél sokkal szerényebb ja- 
vadalmaknak is nagyon örültek volna. Az ifjú Fugger útja a sokak által 
áhított posztig egyet és mást elárul a javadalmakat hajhászó Zink 
munkamódszereiről. Az egész ügy azzal kezdődött, hogy befutott 
Augsburgba Eberhard von Neuenhausan kanonok megbízása, aki 
Ludwig speyeri püspök halála után a székesegyház kántori és prépos- 
ti javadalmainak megszerzésére spekulált. A pap 48 guldent küldött 
,a futár bérére és egyéb költségekre". Szíveskedne a cég közreműköd- 
ni, hogy ,a római Szentszék nekem juttassa" nevezett javadalmakat - 
hangzott a kérés. 

Habár az agyafúrt kanonok hite szerint a legbefolyásosabb lob- 
bihoz fordult, kénytelen volt megelégedni egy távolról sem olyan jö- 

vedelmező speyeri poszttal. Nagyot nézett, amikor az , ő" préposti ki- 
nevezése bizonyos Markus Fuggernek jutott, míg akanonokság von 
Emmersofen báróra szállt, aki ugyancsak az augsburgi kereskedőház 
ügyfele volt. 

Felháborodott tiltakozására a Fuggerek azt válaszolták, hogy 
48 guldenért nem várhat többet, hiszen a három javadalom összesen 
560 dukátba kerülne Rómában. Amikor a kanonok kijelentette, hogy 
hajlandó az összeg megfizetésére, Jakob Fuggernek nyilván kezdett 
elege lenni az ügyből. Zink útján elérte Rómában, hogy a pápa kétszer 
is maga elé idézze Neuenhausent, és megtagadja tőle az adomány- 
levelet. 

A rászedett kanonok ekkor a római királyhoz és az augsburgi 
tanácshoz fordult vélt jogának érvényesítéséért. Jakob Fuggert mindez 
hidegen hagyta, mert biztos volt a király és a tanács támogatásában. 
Nem Eberhard Neuenhausen volt az egyedüli, akit lóvá tettek. 

1506. január 13-án például Albert bajor herceg fordult panasszal 
Miksához, mert a Fuggerek a regensburgi dóm kanonoki és préposti 
javadalmait is a tizennégy esztendős Markusnak kaparintották meg. 
Albert úgy vélekedett, hogy mivel a fiú polgári származású, és sem a 
doktori címet, sem pedig valamelyik teológiai fakultás licenciátusá- 
nak címét nem szerezte meg, a javadalmak odaítélése akár a német 
konkordátum" megsértésének is tekinthető. Jakob azonban könyör- 
telenül ragaszkodott a Zink segítségével unokaöccse javára kieszkö- 
zölt kegy érvényesítéséhez, aki ezzel olyan kiváltságok birtokába ju- 
tott, amelyek egyébként csak az arisztokrácia felső rétegének tagjait il- 
lették meg. 

Az efféle üzleti módszerek révén a Fuggerek hamarosan a Vatikán 
legbefolyásosabb javadalomüzérei közé tartoztak. 1503 körül már va- 
lóságos ,kegyosztási" monopóliummal rendelkeztek Németország- 
ban, Magyarországon, Lengyelországban és Skandináviában. Minden 
papnak, ha csak a legszerényebb plébániához akart is jutni, minden 
apátnak és kanonoknak az augsburgi kereskedőkhöz kellett fordul- 
nia. Zink nélkül, szó szerint, semmit sem lehetett elérni Rómában. 

A javadalmakkal való kufárkodás azonban csak egy volt a római 
Fugger-fiók kiterjedt üzletei közül. Az ötletdús faktor fáradhatatlanul 
kutatott újabb jövedelemforrások után, s közben olyan kifizetődő üzlet- 
ágakra bukkant, mint például a búcsúhirdetés és az ereklyeüzlet. Jámbor 
keresztények a középkor óta mindig szívesen gyűjtögették - és drágán 


" A pápaság és az állam közötti megállapodás. 


88 GÜNTER OGGER 


megfizették - az ereklyéket: elhunyt szentek maradványait, beleértve 
ruházatuk, sőt megkínzatásuk eszközeinek darabjait is. 

Bölcs Frigyes szász választófejedelem például a halála előtti évek- 
ben nem kevesebb mint 19 013 darab ereklyét vásárolt össze, túlnyo- 
mórészt csontokat, kelmefoszlányokat és faszilánkokat. Mivel az után- 
pótlás igen korlátozott és az azonosítás is nagyon nehéz volt, kézen- 
fekvőnek látszott a folyamatos újratermelés ötlete. Ahogy ma megle- 
pően jól utánzott, szúette és , patinás" régiségeket gyártanak, annak 
idején is virágzott a , valódi antik" ereklyék készítése. A Függerek sze- 
kerei kocsiszámra szállítottak ,kultikus tárgyakat" Itáliából a Bren- 
neren át Németországba, és busás haszonnal adták tovább kis tételek- 
ben a naiv hívőknek. 


ELADÓ LELKEK 


A búcsúüzletis azért jöhetett létre, mert - a korra jellemzően - egyház 
és üzlet szorosan összefonódott. Az a nagy hasznot ígérő ötlet, hogy a 
túlvilági tisztítótűz kínjai pénzzel és vezekléssel megválthatók, nem 
a Fuggerektől származott ugyan, de kiaknázásához senki sem értett 
náluk jobban. 

Franciaországban már a XI. században adtak ki búcsúcédulákat, s 
jövedelmezőségük oly mély benyomást tett a pápákra, hogy minden 
lehető és lehetetlen alkalmat megragadtak a hívők kizsebelésére. Ere- 
detileg csak az új évszázad kezdetét jelentő szentévben adtak ki bú- 
csúcédulákat. Mivel azonban a szentéveket túlságosan hosszú idő vá- 
lasztotta el egymástól, hamarosan minden ötvenedik, később minden 
huszonötödik évet szentévnek nyilvánítottak. 

Természetesen VI. Sándor pápa sem akart engedni ebből a szép 
szokásból, és 1500. október 5-én kiadta a Domini et Salvatoris" kezde- 
tű jubileumi bullát. A purgatóriumtól rettegő hívők félelméből hasz- 
not húzó, hagyományokban gazdag üzlet a fejedelmek pénzügyi tiszt- 
viselőinek vérét is megbizsergette, Németországban egyidejűleg két 
állami intézmény is hasznot akart húzni a gyűjtésből: a császári udvar 
és a birodalmi kormányzat, azaz a rendi gyűlés. 

A szentévi gyűjtés lebonyolítására a pápa minden ország részérc ki- 
jelölt egy - többnyire püspöki vagy bíborosi rangban lévő - kollek- 
tort, azzal a feladattal, hogy az egyházkerületek pénztárába befolyó 
adományokat összegyűjtse és átutalja Rómának. Németország megbí- 
zottja - valószínűleg Zink közbenjárására - Raymund Peraudi francia 

bíboros, Gurk (a későbbi Klagenfurt) püspökségének hercegérseke, 
a Fuggerek régi, jócskán eladósodott ügyfele lett. A pápai legátus fé- 
nyes kísérettel érkezett Augsburgba, és az egybegyűlt tömeg előtt 
meghirdette a szentévi bűnbocsánatot. Mielőtt azonban az ügy üzleti 
részének lebonyolítása megkezdődhetett volna, fáradságos és időrab- 
ló tárgyalásokat kellett folytatnia a király és a birodalmi rendek megbí- 
zottaival. A búcsúpénzek felosztását szabályozó szerződés végül is 
csak 1501. szeptember 11-én jött létre. 

A megállapodás értelmében Róma kénytelen volt megelégedni a 
bevételek egyharmadával. A fennmaradó részt a birodalmi kormány- 
zat őrzi, és kizárólag a török elleni keresztes hadjáratra fordíthatja - 
állt aszerződésben. Ezenkívül Miksa még egy feltételhez kötötte a 
bűnbocsánat meghirdetésének engedélyezését: a végérvényes fel- 
osztásig a pénzt az augsburgi Fuggereknél és Welsereknél kell letétbe 
helyezni. Jakob nem ellenezte a konkurencia bevonását a szerződés- 
be. Jól tudta ugyanis, hogy az üzlet erkölcsileg kifogásolható, nem 
bánta tehát, ha megoszlik a felelősség. A gyűjtőládákra négy lakat ke- 
rült, hogy a csalás lehetőségét kizárják. Egy-egy kulcsot csak a pápai 
legátus, a birodalmi kormányzat képviselője, a legmagasabb rangú 
helyi papi személy és a község polgári vezetője kapott. 

A biztonsági intézkedések ellenére a búcsú lebonyolítása Németor- 
szágban, enyhén szólva, szokatlan fordulatot vett. Miután a hívők áhí- 
tatosan meghallgatták templomaikban a prédikációt, és emelkedett 
lélekkel hajigálták megtakarított guldenjeiket a vaspántos ládákba, a 
kulisszák mögött megindult a harc a pénzért. 

1503 végén, Miksa parancsának engedelmeskedve, katonái lefog- 
lalták és erőszakkal felnyitották a ládákat. A pénz később, némi kerülő 
út után, a Fuggereknél vezetett számlákon bukkant fel, és a három fi- 
véren kívül valószínűleg senki sem tudta egész pontosan, mennyit is 
adtak össze a német katolikusok. 

Miután a birodalmi gyűlés időközben feloszlott, csak a pápai legá- 
tus tiltakozhatott a rablás ellen. Az ő hatalma azonban nem volt ele- 
gendő ahhoz, hogy a Habsburg uralkodót a pénz visszaadására kény- 
szerítse. Peraudi csalódottan vonult vissza Strassburgba, majd Bázel- 
be, végül az Alpokon túlra. Jakob Fugger eközben csupán arra ügyelt, 
hogy egyik féllel se rontsa el a jó viszonyát, és ő keresse a legtöbbet az 
üzleten. 

Miksát hálára kötelezte, mert úgyszólván tisztára mosta az igencsak 
mocskos búcsúpénzt, majd rendelkezésére bocsátotta kalandos há- 
borús terveinek fedezeteként. Peraudi bíborostól nem kellett tarta- 

nia, az ő magánadósságai ugyanis akkorák voltak, hogy örülhetett, ha 
a Fuggerek nem zálogosítják el utolsó javait is. Rómával Jakob ismét 
helyreállította a jó viszonyt azzal, hogy a következő években összesen 
3600 guldent utalt át abúcsúpénzekből. 

A Vatikánban sem feltételezték, hogy a meglehetősen szerény ösz- 
szeg valóban a teljes bevétel egyharmada lenne, de a szentszéki tiszt- 
viselők valószínűleg örültek, hogy egyáltalán kerestek valamit Perau- 
di küldetésén. A bíboros, rászedetten és keserűen, 1505. szeptember 
5-én halt meg Vitorbóban, és a Fuggerek sietve lefoglalták vagyoná- 
nak a roncsait is. 


KI FIZETI A SVÁJCI GÁRDÁT? 


A német búcsúadományok körüli zavaros játékot megkönnyítette, 
hogy VI. Sándor pápa már nem élvezhette a befolyt pénzt. 1503. au- 
gusztus 18-án, hetvenkét éves korában meghalt. A konklávé, a bíboro- 
sok pápaválasztó gyűlése a Johannes Zink által támogatott és német- 
barátnak ismert Francesco Tedeschini-Piccolomini bíborost válasz- 
totta meg. III. Pius néven lépett a pápai trónra, ám két hónap múlva 
már ő sem volt az élők sorában. 

Ismét pápát kellett választani. Október 31-én a bíborosok Giuliano 
della Rovere mellett döntöttek, aki II. Gyula néven vonult be az egy- 
ház történetébe. Piccolomini pápasága, majd a halála utáni konklávé 
között eltelt rövid idő alatt kiderült, hogy a Borgiák anyagilag teljesen 
tönkretették a Vatikánt. A meglévő készpénz ahhoz sem volt elegen- 
dő, hogy a hosszúra nyúlt pápaválasztás ideje alatt ellássák a bíborosi 
testületet. Itt volt hát az újabb kedvező alkalom a Fuggerek befolyásá- 
nak növelésére. 

Zink 4500 dukáttal támogatta Rovere megválasztását. II. Gyula 
megkoronázására a cég finom velencei abroszokat adományozott, és 
római fiókjának közvetlen közelében diadalívet építtetett. Amikor az 
új pápa elvonult alatta, tekintete önkéntelenül is az ünnepélyesen fel- 
díszített Fugger-bankra esett, amely a következő esztendőben máris 
megduplázhatta, 14 ezer guldenre növelhette római kifizetéseit. 

Hálából a Rovere pápa legmerészebb álmának megvalósításakor 
sem feledkezett meg a Fuggerekről: ők kaptak megbízást arra, hogy a 
világ minden táján gyűjtött Péter-filléreket átutalják Rómába. Az álom 
egy monumentális római székesegyház felépítése volt. Dédelgetett 
tervének kivitelezésére II. Gyula pápa Bramantét - eredeti nevén: 

Donato d Angelo Lazzarit - kérte fel. A Szent Péter-bazilika alapkövét 
1506. április 18-án rakták le, és száznyolc évig tartott, amíg teljesen el- 
készült. A hatalmas művön a kor legismertebb művészei dolgoztak, 
közöttük az ifjú Raffaello Santi és Michelangelo Buonarroti: ő tervezte 
a székesegyház jellegzetes kupolaépítményét. 

Jakob Fugger nem sokra tartotta a Rovere pápa költséges terveit. 
Habár olyan művészekkel készíttette el portréját, mint Thomas 
Burgkmair és Albrecht Dürer, és a híres augsburgi humanista, Konrad 
Peutinger is házának gyakori vendége volt, a művészethez és a kultú- 
rához fűződő viszonyát mindenekelőtt azon egyszerű kérdés hatá- 
rozta meg, hogy , mit hoz a konyhára", 

A reneszánsz kor vágyakozását a pompa, a szépség és az előkelőség 
után a józan sváb kóros kinövésnek tartotta, ami eltereli a figyelmet 
a lényegről: a hatalomról, a pénzről és a sikerről. Sokkal megértőb- 
ben fogadta hát a pápa egy másik tervét: II. Gyula a Borgiák által 
toborzott spanyolok helyett megbízható svájci zsoldosokat óhajtott 
testőreinek. 

Az első, 150 tagú svájci gárda 1506. január 22-én vonult be Rómába 
Kaspar von Silenens parancsnoksága alatt. Csak a beavatottak tudták, 
hogy a zsoldosokat a Fuggerek pénzéből toborozták és fizették. Az 
augsburgi kereskedőcsalád hétezer dukátot költött a pápa védelmére. 


9. FEJEZET 
A szindikátus-trükk 


Miközben a római üzletek fokozatosan fellendültek, az innsbrucki ud- 
varnál a Fuggerek nem győztek védekezni a konkurencia állandó int- 
rikái és a király alkalmankénti zsarolásai ellen. Apjának, III. Frigyes- 
nek 1493. augusztus 19-én bekövetkezett halála után Miksa örökölte a 
Német-római Szent Birodalom trónját, de nem úgy a császári koronát. 
Azt csak a pápa adományozhatta neki. 

A legmagasabb címre azonban VIII. Károly francia király is igényt 
tartott, amiért is Miksa ismét a ,hadiösvényre lépett". 1495. március vé- 
gén sietősen létrehozta a Szent Ligát, a Habsburg-ház, a Szentszék, a 
Spanyol Királyság, a Milánói Hercegség és a Velencei Köztársaság szö- 
vetségét, amely nem volt hosszú életű. Miksa így máris Európa vezető- 
jének képzelte magát. Itália azonban ezzel a sakkhúzással csupán a 
francia királyt akarta távol tartani, aki éppen akkor szállta meg a Ná- 
polyi Királyságot, és egész Itália meghódítására készült. 

Amikor Miksa egy esztendő múlva átkelt az Alpokon, hogy az itá- 
liaiakat felszabadítsa a francia iga alól, meglepetésére nem fogadták 
tárt karokkal. Nekik ugyanis egyik megszálló hatalom sem volt ked- 
vesebb a másiknál. A Velencei Köztársaság is visszavonta ígéretét, 
s a Habsburg megint csak hoppon maradt. 

A pénzügyek már hosszú ideje sok gondot okoztak az uralkodó- 
nak. A kasszában sohasem volt elegendő pénz hirtelen támadt és csak 
ritkán átgondolt terveinek megvalósításához. A pénzgazdálkodás 
alapvető reformjára lett volna szükség, de attól a konzervatív udvari 
tisztviselők mindig visszariadtak, az uralkodó pedig szívesebben töl- 
tötte idejét sólyomvadászattal és íjászattal, mint költségvetési tervek- 
kel. És mivel a Fuggerek valósággal elhalmozták gyöngyökkel, brokát- 
tal és velencei ezüstneművel, nem látott rá okot, hogy holmi nyomo- 
rúságos pénzügyekkel bíbelődjék. 

De adósságai mind nyomasztóbbakká váltak, és a pénzzavar is egy- 
re kínosabb helyzeteket szült. Ezért a Szent Liga megalapításakor Mik- 
sa elhatározta, hogy egy csapásra elintéz minden anyagi problémát. 
Az 1495. évi wormsi birodalmi gyűlésen meghirdette az általános bi- 
rodalmi adó, az úgynevezett , közös garas" bevezetését. A birodalmi 

rendektől várt hozzájárulásnak összesen mintegy 15 ezer guldent kel- 
lett volna eredményeznie. Vélt sikerének fennkölt tudatában Miksa 
azonnal felmondta a tiroli ftémszerződéseket, hogy megszabaduljon 
az augsburgi pénzügyi maffiától. 

Jakob Fugger és az érintett üzletemberek higgadtan vették tudomá- 
sul a császár sértő lépését, habár az a legkiadósabb bevételi forrásaik 
elvesztését jelentette. Jól ismerték ugyanis az állami pénzgazdálkodás 
nehézkességét és a király alattvalóinak krónikus undorát attól, hogy 
pénztárcájukat megnyissák. Az , arany írószobában" azon a vélemé- 
nyen voltak, hogy a kényszerű önmegtartóztatás egyenesen hasznos 
a vállalat mostani kritikus helyzetében. Keleten ugyanis jelentős beru- 
házásokra volt szükség a magyar üzlet fellendítéséhez: így például 
több közlekedőutat kellett törni a Tauernen át, és meg kellett építeni a 
Jablonkai-hágón átvezető utat is, hogy a besztercebányai réz a legrövi- 
debb úton jusson el az Oderáig. Ezenkívül a fuggeraui (ma: Arnold- 
stein) ágyúgyár építéséhez is sok pénz kellett, amit így tekintve, hogy 
a király leállította a kölcsönüzletet, könnyebb lesz előteremteni. 


MEGSÉRTIK A KIRÁLYT 


De amint várható volt, nem telt bele sok idő, és Miksa újabb hitelt kö- 
vetelt. Már 1495 őszén kiderült, hogy a ,közös garas"-ból sokkal keve- 
sebb gyűlik össze, mint ahogy azt a király pénzügyeinek intézői első 
lelkesedésükben feltételeztek. Ezúttal egyértelműen a király került 
hátrányos helyzetbe, és Jakob Fuggert nem olyan fából faragták, hogy 
előnyét kihasználatlanul hagyja. Hűvösen közölte Cyprian von 
Norheim királyi követtel, hogy az eddig adott kölcsönök az ő számára 
, mindig csak fáradsággal, munkával és kegyvesztettséggel" jártak. 
Amikor a Német-római Szent Birodalom uralkodója válaszképpen 
bejelentette, hogy személyesen kíván megjelenni a frankfurti őszi vá- 
sáron, Jakob sürgősen elhagyta a várost, hogy kitérjen Miksa sürgető 
követelései elől. Ilyen egyértelműen ez ideig még egyetlen kereskedő 
sem mutatta meg a királyának, meddig terjed a hatalma. A fiatal, har- 
minchat éves Fugger pályafutásának tizenöt esztendeje alatt oly ala- 
posan kiismerte az uralkodó fejedelmek erejét és gyengéit, hogy úgy 
vélte, efféle sértést bármikor megkockáztathat. Cégének hatalmas fel- 
lendülése jócskán megnövelte az augsburgi Rindermatrkt józan kal- 
kulátorának önbizalmát. Főnöki tekintélye vitán felül állt. Igazságos- 
nak, pontosnak és bizalomra méltónak ismerték. Jól megfizette em- 

bereit, de a végsőkig kihasználta őket. A cég szokatlan üzleti stílusa, 
terjeszkedésének hihetetlen üteme és hallatlan befolyása Európa feje- 
delmi udvaraiban a kiválasztottak büszkeségével töltötte el alkalma- 
zottait. 

A Fuggerek munkatársának lenni legalább annyit jelentett a XVI. 
század elején, mint ha valaki napjainkban részt vesz az IBM legfelső 
vezetésében. A Fugger-faktorok kétszer-háromszor annyit kerestek, 
mint egy egyetemi tanár, de többet is kellett teljesíteniük más cégek al- 
kalmazottainál. Soha és sehol sem érezhették magukat biztonságban 
azoktól a villámlátogatásoktól, melyekkel a legifjabb cégfőnök időről 
időre meglepte munkatársait a Fugger-birodalom tartományaiban. 
Jakob Fugger az agyát foglalkoztató ezernyi üzlet ellenére előszeretet- 
tel foglalkozott a részletkérdésekkel. 

Amikor a hohenkircheni kohóműben tett látogatásakor meg- 
állapította, hogy a fiatal bányászok szemmel láthatóan rosszul táp- 
láltak, Johannes Zink útján azonnal elérte VI. Sándor pápánál a szi- 
gorú böjti előírások enyhítését. És mivel a balesetet szenvedett 
bányászok gyógyulása a besztercebányai ispotályban túl sokáig tar- 
tott, haladéktalanul elrendelte az orvosi ellátás lényeges javítását. 
Túlzás lenne azt állítani, hogy a lelkiismerete vezérelte, inkább éles- 
látása: azonnal felismerte, milyen intézkedésekkel fokozhatja a vál- 
lalat hatékonyságát. 

Jakob szűkmarkúsága szorongatott helyzetbe hozta Miksát. Miköz- 
ben vetélytársa, VIII. Károly francia király óriási összegeket moz- 
gósított, hogy még több svájci zsoldost toborozzon, a Habsburg 
uralkodónak arra sem volt elegendő pénze, hogy csapatait Genová- 
ból Pisába szállíttassa. Ismét egy Fugger-faktornak kellett őt kisegíte- 
nie a bajból. A ferde tornyú várost sikerült ugyan meghódítania, de 
Firenze szilárdan megerősített falai alatt ereje végérvényesen csődöt 
mondott. 

A toscanai nagyvárosban éppen a Medicik elűzésére készültek: az 
aszketikus erkölcsprédikátor, Girolamo Savonarola ellenállásra tüzel- 
te a népet, amiért VI. Sándor pápa később máglyára küldte az erkölcs 
e kellemetlen apostolát. A Habsburg uralkodó rosszul és pontatlanul 
fizetett zsoldosai Firenze alatt megismerkedhettek a legújabb 
hajítólövedékekkel - a Firenzében felnőtt Leonardo da Vinci talál- 
mányával, aki ebben az időben éppen híres Utolsó vacsorá-ját festette 
Milánóban. 

Miksa kénytelen volt dolgavégezetlen hazatérni: soha ilyen égető- 
en nem volt még szüksége pénzre, mint most. Lóhalálában futárt kül- 

dött Augsburgba a következő üzenettel: , Tegyetek meg mindent, 
életről vagy halálról van szó!" De bármint igyekezett is a király kül- 
dötte, a kereskedők szíve nem lágyult meg. Innsbruckba visszatérve 
az uralkodó tombolt: majd ő térdre kényszeríti a nyakas pénzeszsá- 
kokat, számukra , elvész és zároltatik" a kereskedelem Németország 
déli részében. Azt is megparancsolta pénzügyi szakértőinek, hogy 
azonnal szüntessék be a kamatok fizetését a Fuggerektől kapott 
hitelek után. 

Ez már azonban túl sok volt a fizetésükért aggódó udvari tisztvise- 
lőknek, és - bárhogy haragudott is a király - az innsbrucki kincstár 
gondoskodott róla, hogy a Fuggerek megkapják pénzüket. A hivatal- 
nokok az uralkodónál jóval tisztábban látták, mennyire függ az udvar 
és vele együtt az egész ország a kereskedők pénzétől. Nem véletlenül 
rendezkedett be a kipróbált faktor, Hans Suiter, majd később a veje, 
Wendel Iphofer az innsbrucki Silborgassén. 

Jakob, aki Suiter révén mindenről tudott, ami az udvarban történt, 
kis ideig még váratta a királyt. Amint az előre látható volt, Miksa a lin- 
daui és a wormsi birodalmi gyűléseken sem tudott a rendektől na- 
gyobb összegeket kicsalni. 1497 júniusában ezért a király Füssenbe 
rendelte a Fuggereket, Georg Herwartot, Franz és Hans Baumgatrt- 
nert, valamint Georg és Siegmund Gossembrotot, hogy újabb kölcsö- 
nökről tárgyaljon velük. 

Abban a reményben, hogy végre-valahára kiüthetik a nyeregből az 
udvarnál a Fuggereket, augsburgi vetélytársai sürgősen útra keltek, de 
Jakob távol maradt a találkozótól. A kereskedők között kivívott külön- 
leges helyzetének bizonyítékaként tíz napig váratta híradásával a ki- 
rályt. Ekkor végre futár érkezett Augsburgból azzal az üzenettel, hogy 
az Ulrich Fugger és Testvérei cég jelenlegi helyzetében képtelen to- 
vábbi hitelkéréseknek eleget tenni. Erre már Miksa tárgyalópartnerei- 
nek ereiben is meghűlt a vér, kiváltképpen a Gossembrot fivéreké- 
ben, ők ugyanis 20 ezer guldenükért reszkethettek. Az uralkodó az 
előző hét évben nem kevesebb mint 625 ezer guldent vett föl a Fug- 
gerektől, de csak most döbbent rá igazán, milyen mértékben függ 
a kereskedőktől. 


HARC FUGGERAUÉRT 
A konkurencia persze nyomban felismerte a helyzetből adódó elő- 


nyét, és a karintiai Fugger-művek azonnali bezáratását követelte Mik- 
sától. Eppen elég régen bosszankodtak már az olcsó magyarországi 

és a karintiai érc miatt, amivel a Fuggerek tönkretették az ő ércüzletü- 
ket. Miksa eleinte habozott, azután zöld utat engedett a Fuggerau elle- 
ni hadjáratnak. A kereskedők ügyesen a háttérben maradtak, s maguk 
helyett az innsbrucki tanács tagjait szólaltatták meg, akik - legalábbis 
kifelé - Tirol érdekeit képviselték. 

Jakob gyorsan Innsbruckban termett, hogy megállítsa ellenfelei ve- 
szélyes támadását. Miksa azonban nem felejtette el a füsseni megszé- 
gyenítést, hajthatatlan maradt, és elrendelte a Villach körüli üzemek 
bezárását. Jakob dühösen megfordult, és Bambergbe vágtatott, hogy 
védelmet kérjen a hercegérsektől, mert üzemei az ő felségterületén 
működtek. Hasonló kéréssel fordult Frigyes szász fejedelemhez is, az- 
zal érvelve, hogy Miksa a szász földön lévő hochenkircheni üzemet is 
megtámadhatja. Miután az ifjú augsburgi mindkét nagyurat meggyőz- 
te, azonnal futárt menesztettek az innsbrucki udvarba. A hamburgi 
hercegérsek azt is megüzente, hogy felségjogainak megsértését 
a freiburgi birodalmi gyűlés elé viszi. 

A Fuggerau elleni támadás várható diplomáciai bonyodalmaitól 
megrettenve Miksa beadta a derekát. Amúgy sem akarta volna kenyér- 
törésre vinni a dolgot a gazdag Fuggerekkel, akiknek pénzére oly 
nagy szüksége volt. A tekintélye megóvása érdekében elengedhetet- 
len figyelmeztetést már amúgy is megkapták. 

Fiának, Szép Fülöpnek házassága Johanna kasztíliai királynővel 
drága mulatság volt Miksa számára. A renitens svájci kantonok ellen 
indítandó háborúhoz pedig nagyszámú zsoldosra volt szüksége, 
és azokat sem adták ingyen. Jakob Fugger sem feszíthette túl a húrt, 
különben elveszthette volna az üzleteihez szükséges politikai hát- 
fedezetet. 

A további terveket tehát minden oldalon a józan számítások vezé- 
relték. A királynak sürgősen pénz kellett, de nem akart ismét függő vi- 
szonyba kerülni a Fuggerektől. Ők ismét meg akarták vetni lábukat a 
tiroli ércüzletben, miközben a három vetélytárs, Herwart, Gossem- 
brot és Baumgartner célja az volt, hogy megtörje a Füuggerek egyed- 
uralmát mind a fémpiacon, mind az innsbrucki udvarnál. 

Szinte adott volt a patthelyzetet feloldó logikus kiút: az érintett cé- 
gek összefogtak, és 15 ezer gulden hitelt nyújtottak a királynak. Ellen- 
szolgáltatásképpen kizárólagos jogot kaptak Tirol rézkészleteinek ki- 
aknázására. Az 1498. március 12-én kelt szerződés figyelemre méltó 
eredményeként létrejött az első rézszindikátus a német gazdaság tör- 
ténetében. 

PÁNIK AZ ÜZLETI ,PARTNEREKNÉL" 


A ,Négyek Klubja" tehát a tiroli rézmonopólium birtokába jutott, és 
tagjai közül minimum hárman azon voltak, hogy azt maximálisan ki is 
használják. Mint a fémüzlet elismert szakértője, üzletbarátai Jakob 
Fuggert bízták meg azzal, hogy a szindikátus rézvagyonát a lehető leg- 
drágábban adja el a velencei ftémtőzsdén. Amit tehát négyszáz évvel 
később bizonyos Marx Károly a legnagyobb baj okozójának és a kapi- 
talista gazdasági rend végső állomásának tartott, az már a korai kapita- 
lizmus kezdeti szakaszában tökéletesen kifejlődött. 

Hogy milyen tökéletesen, azt Jakob Fugger világosan bebizonyítot- 
ta a következő hónapokban. Még az első szindikátus létrejötte előtt 
felismerte az új gazdasági szervezeti formában rejlő valamennyi lehe- 
tőséget, és egy percig sem habozott, hogy a fölfedezett esélyeket kí- 
méletlenül kihasználja a maga javára. Mialatt ugyanis Augsburgban 
üzlettársaival megállapodott a követendő árpolitikában, és az első 
rézszállírmányokat Velencébe irányította, egyidejűleg elrendelte, 
hogy erőteljesen fokozzák a termelést karintiai és magyarországi bá- 
nyáiban. Ezek ugyanis nem tartoztak a szindikátushoz. Valahányszor 
a tiroliak kirakatták árujukat, és már régen visszafelé tartottak, Villach- 
ból mindig új, hatalmas rézszállítmányok érkeztek Velencébe. Ugyan- 
az a Fugger-faktor, akit a szindikátus a tiroli áru eladásával bízott meg, 
vitte piacra a magyar rezet is. , Magyar" bal kezével mindig alákínálta a 
jobbjával a tiroli rézért követelt árat. Logikus, hogy a szindikátus raktá- 
rai hamarosan zsúfolásig megteltek, míg a szindikátuson kívüli szí- 
nesfém figyelemre méltó gyorsasággal kelt el. 

Jakob üzlettársai későn fedezték fel a trükköt ahhoz, hogy gyorsan 
egy másik értékesítőt küldjenek Velencébe. A hatalmas mennyiség- 
ben felhalmozódott és nyilvánvalóan eladhatatlan réz biztos anyagi 
csőddel fenyegette őket. Amikor végre teljes súlyában felfogták a tör- 
téntek horderejét, Baumgartner, Gossembrot és Herwart irodáiban 
pánik tört ki. Mindegyik a lehető leggyorsabban akart kikerülni az el- 
merüléssel fenyegető, halálos velencei örvényből. Jakob Fugger szá- 
mára ekkor már szinte gyerekjáték volt a korábban oly nagy hatalmú 
szindikátus robbantása. 

Az a látszólag képtelen ötlet, hogy a magyar rézzel alákínálja önma- 
gát, és így magas veszteségek kockázatát is vállalja, óriási nyereséghez 
juttatta Jakob Fuggert a világ legfontosabb fémpiacáért folyó játszmá- 
ban. A kalandos vállalkozás 55 ezer guldenébe került ugyan, de a kö- 
vetkező években ennek a tízszeresét is megkereste vele. 

Kereskedői agyafúrtsága azonban csak akkor mutatkozott meg iga- 
zán, amikor elhatározta, hogy a szindikátusi veszteség őt terhelő há- 
nyacának nagy részét a magyarországi üzletben részes Thurzókra há- 
rítja. Így érvelt: a tiroli szindikátus szétzúzásából a közös magyar üzlet, 
és vele a Thurzó család is jelentős hasznot húzott, ezért helyes és mél- 
tányos, ha a Thurzók átvállalják veszteségei egy részét, hiszen ők az 
egész tranzakcióval semmit sem kockáztattak. A bányamérnök és fiai 
kénytelenek voltak meghajolni Jakob kényszerítő erejű logikája előtt. 

A kartellcsata idejére politikai hátfedezetről is gondoskodott a cég: 
váratlanul ismét nagyvonalúnak mutatkozott a királlyal. Miksa megbí- 
zottait ritkán fogadták oly barátságosan, mint ezekben a napokban. 
S amikor már biztosnak látszott a Fuggerek győzelme, maga a király is 
tetszését nyilvánította: az ő ízlése szerinti manőver volt ez, jóllehet sa- 
ját hadjáratai többnyire nem végződtek ilyen programszerűen. 

A Fuggerek karintiai kohóműveinek bezárása helyett az , utolsó lo- 
vag" közvetítők útján megkérdezte, nem juthatna-e ő is részesedéshez 
az eredményes cégben. Jakob nyíltan válaszolta, hogy ez aligha lenne 
előnyös a Habsburg számára, mert részestársként Miksa nemigen vál- 
lalhatná a hitelezés felelősségét olyan megbízhatatlan adóssal szem- 
ben, mint az innsbrucki udvar, 1499 márciusára Jakob Fugger már el is 
érte Tirolban, amit akart. Miksa jóváhagyásával, cége számlájára új 
rézszerződést kötött a legjelentősebb schwazi bányarészvényesekkel. 
Ezzel gyakorlatilag lehetetlenné tette a szindikátust, és Jakob Fugger 
másodszor is korlátlan ura lett a tiroli színesfémnek. A király 70 ezer 
gulden előleget kapott az új szerződés terhére, így semmi oka sem le- 
hetett elégedetlenkedésre. 

A tiroli tartományurak, a kincstár és a király pénzügyi tanácsadói 
azonban, érthető okokból, más véleményen voltak. Jakob innsbrucki 
fő ellenlábasa továbbra is Georg Gossembrot maradt, aki újra és újra 
figyelmeztette a királyt arra, milyen végzetes következményei lesznek 
az országra nézve a Fuggerek monopolhelyzetének. Neni csoda, mert 
bátyja, Siegmund révén őt is érzékenyen érintette a rézszindikátus 
szétzúzása, s ráadásul mint őshonos augsburgi, esküdt ellensége volt 
az újgazdag Fuggereknek. Egy ideig azonban semmi sem zavarhatta 
meg a király és a kereskedő közötti egyetértést. 


10. FEJEZET 
Sybille megkapja 
a burgundi kincset 


A Fuggerek már a leggazdagabb családnak számítottak ugyan szülő- 
városukban, de még távol voltak attól, hogy a legtekintélyesebbek is 
legyenek. Az ősi patríciusnemzetségek makacsul tartották a távolsá- 
got a gyanús gyorsasággal felkapaszkodott újgazdagokkal. 1495-ben a 
leghatározottabban megtagadták Jakob felvételét a , patríciuskör"-be, 
a város tényleges hatalmi centrumába, ahol minden nagy családnak 
ott volt a címere és az állandó ülőhelye. Jaj lett volna a betolakodónak, 
ha bitorolni merészeli e megszentelt székek egyikét! 

A Fuggereknek súlyos tekintélyveszteséget jelentett felvételi kérel- 
mük elutasítása. Jakob bosszúsan törte a fejét, hogy társadalmilag is- 
mét tért hódítson. Ellenfeleit a szindikátusi csata kellős közepén lepte 
meg a hír: a város legkapósabb legényembere eldöntötte, kit választ. 

Jakob választottja nemcsak rendkívül csinos, művelt és öntudatos 
leányzó volt, hanem ami még fontosabb, a város egyik nevesebb csa- 
ládjából származott. Sybille Artzt egy hajdani augsburgi polgár- 
mester, a Sváb Szövetség kapitányának unokahúga volt. Édesapja, 
Wilhelm Artzt, és édesanyja, született Sybille Sulzer, jelentős va- 
gyonuk mellett több augsburgi polgárház tulajdonosai voltak, de 
gazdagságukat természetesen még csak hasonlítani sem lehetett 
a Fuggerekéhez. 

Valószínűleg a menyasszony édesanyja mesterkedett a kapcsolat 
létrehozásán, mert Jakob aligha találhatott időt magának a hosszas ud- 
varlásra. Az egykori kanonok és későbbi kereskedő szerelmi életéről 
mind a mai napig nem tudunk semmit. A szép Sybillével való viszonya 
is megindító gyámoltalanságról tanúskodik. Mindenesetre a művelt 
polgárlány, aki szívesen kereste művészek és tudósok társaságát, alig- 
ha ajándékozta szívét önszántából a józan, mindig csak számokkal bí- 
belődő Jakob Fuggernek. 

Az 1498. január 9-én nagy pompával megült menyegző célja túlsá- 
gosan nyilvánvaló volt ahhoz, hogy a két család tagjai illúziókban rin- 
gathatták volna magukat. Mindenekelőtt Jakob unokaöccsei, Georg 
és Ulrich bátyjának a fiai fanyalogtak az új rokonságtól. A Thomas 
Burgkmair festette esküvői kép kissé suta vőlegényt és fölényesen 

merész tekintetű menyasszonyt mutat, mindkettőt pompás öltözék- 
ben és ékszerekkel gazdagon feldíszítve. A kép hosszú időn át von 
Schroeder báró londoni bankár birtokában volt, ma pedig egy ameri- 
kai milliomos képtárát ékesíti. Keretén ez áll: , 1498 januárjának 9. 
napján, amikor egybekeltünk, valóban így festettünk." 


, SZÉP TISZTELETTEL ÉS SZERETETTEL BÁNT VELE" 


Jakob - bár ennek a tudománynak valóban nem volt mestere - tiszte- 
lettel, szinte hódolattal bánt ifjú hitvesével, mindennel elhalmozva ké- 
nyeztette, ahogy csak tőle telt, de az ajándék bizony leginkább csak 
arany és drágakő lehetett. Clemens Sender korabeli krónikás csak 
ámuldozott: , Olyan kincsei valának aranyból és ds/ágakőből, hogy egy 
hercegnő is megirigyelhette volna." Jakob , szép tisztelettel és szeretet- 
tel bánt" feleségével - tudósít Sender. Hogy mindez nem elégít ki egy 
temperamentumos fiatalasszonyt, azt - fájdalom - Jakobnak bőven 
volt alkalma tapasztalni. Az a férfiú, aki az üzleti világban mindent el- 
ért, amit akart, otthon kénytelen volt tudomásul venni, hogy vannak 
szférák, amelyekben csupán éles elmével semmire sem lehet menni. 
Jakob Fugger házassága boldogtalan volt. Felesége érzelmi világa egy 
életen át zárva maradt előtte, és sem érdeklődési, sem baráti körével 
nem tudott mit kezdeni. Valószínűleg nem is volt képes kimutatni a 
szeretetét. 

A legsúlyosabban azonban az a felismerés érintette, hogy ő, aki oly- 
annyira dinasztikus méretekben gondolkodott, minden bizonnyal 
gyermektelen marad. Ez a tény nemcsak a magánéletét, hanem egész 
életének értelmét és tartalmát érintette; a céget is sújtotta. Az okot fel- 
tehetően már annak idején is homály födte. Abban a korban, amikor a 
bő gyermekáldás majdhogynem kötelező volt, végzetes következmé- 
nyei lehettek volna a férfiúi erő hiányáról keringő kósza híreknek. Há- 
zasságuk meddő voltának következményei világosak, okai azonban 
annál homályosabbak voltak. Sybille Artzt volt az egyetlen ember, aki 
megingathatta a királyi kalmár sziklaszilárd önbizalmát. 

Ennek bizonyítéka az a különös üzlet is, amelybe Jakob házassága 
után négy évvel szállt be - az egyetlen, amelyen semmit sem keresett. 
A legendás burgundi kincs volt a tét. A svájciak elleni 1476. évi hadjára- 
tába Merész Károly burgundi herceg magával vitte ékszergyűjtemé- 
nyét, amely minden bizonnyal a legértékesebb volt napnyugaton. 

Valószínűleg nagyobb biztonságban hitte a kincset katonái között, 
mivel egy pillanatig sem kételkedett a svájciak feletti győzelmében. 

Várakozása ellenére azonban a szívósan védekező svájciak felülke- 
rekedtek a Grandsonnál és Murtennél vívott csatában; Károlynak 
csak a puszta élete maradt meg. Az egyszerű zsoldosok nemigen tud- 
tak mit kezdeni a csillogó-villogó , kacattal": tehát elitták vagy örömlá- 
nyokra költötték a látszólag jelentéktelen zsákmányt. Az okosabb sváj- 
ci polgárok agyában végül derengeni kezdett, hogy az a holmi talán 
mégsem volt egészen értéktelen. Ezért az 1476. április 24-i luzerni gyű- 
lésen kimondták, hogy minden katona, aki készpénzt, ezüstöt, ara- 
nyat vagy drágakövet zsákmányolt, köteles azt legkésőbb május 15-ig 
elöljáróinak beszolgáltatni. 

Erre ébredezni kezdett a svájciakban mindmáig közmondásos 
anyagiasságuk, és minden kapitány, minden város, minden kanton ti- 
tokban megkezdte a vadászatot a burgundi kincsekre. A legeredmé- 
nyesebb munkát a bázeli városatyák végezték: apránként megszerez- 
ték a burgundi zsákmány legértékesebb darabjait. 

Csakhogy az egész Európában ismert kincset sehol sem lehetett 
pénzzé tenni, mert azzal a rabló leleplezte volna magát. Az agyafúrt 
bázeliek ezért úgy határoztak, jobb, ha az ügy egy időre feledésbe me- 
rül. Anno 1491-ben, tehát tizenöt évvel később tettek először kísérle- 
tet arra, hogy közvetítők útján túladjanak a burgundi kincs egy részén. 
De mert egy akkora gyémántért, mint , egy fél dió", mindössze ötezer 
guldent kaptak, elhatározták, hogy még néhány évet várnak. 

1502-t írtak, amikor a bázeli tanács három előkelő tagja, Michael 
Maier von Baldersdorf, Hans Hiltbrandt nemes úr és Johann Gerster 
városi jegyző titokban bejelentette magát Augsburgban. Bázelben hí- 
rét vették, hogy Jakob Fuggernek gyengéje az értékes drágakő, és ék- 
szerekkel halmozza el hitvesét. Csak nemrégiben vett Sybillének a 
frankfurti vásáron egy drága zafírgyűrűt, Magyarország királynéjának 
pedig olyan értékes nyakéket vásároltatott Velencében, hogy Bécsbe 
szállításához tíz fölfegyverzett lovast bérelt. 

A svájciak nem csalódtak: a legértékesebb darabokról készített raj- 
zok és kicsinyített másolatok megpillantásakor elgyengült az egyéb- 
ként mindig oly szilárd kereskedő. Talán abban reménykedett, hogy 
végre meghódíthatja megközelíthetetlen Sybilléje szívét, ha a lába elé 
rakja a világ legnagyobb kincsét. Mert hogy az ékszerek éveken át 
nem hozhatnak nyereséget, azt minden más vevőnél jobban tudhatta 
- éppen ő. A svájciak olyan árat követeltek, hogy aligha lehetett folya- 
matos értéknövekedésre számítani. 

Hónapokon át folytak a titkos tárgyalások a svájci polgárokkal. 
Jakob újra és újra megszemlélte a négy legpompásabb darabot: a 
,Bóbitácská"-t, a legnemesebb drágakövekkel berakott fejéket; 
a ,Fehér rózsá"-t, az angol yorki hercegek címerképét; az , vecskér"-t, 
mely olyan volt, mint a térdszalagrend, és a , Három fivér"-t, egy víz- 
tisztaságú gyémántot három rubinnal, melyet boglárként és függő- 
ként viseltek. 

Jakob - különböző pénznemekben és több részletben - összesen 
40 ezer rajnai guldent fizetett a bázeli ékszergyűjteményért. A svájciak 
csak akkor adták át a készletet, amikor már az utolsó gulden is a birto- 
kukban volt. A kincs azután éveken át a Fuggerek egyik ládájában pi- 
hent. Az összeg, amelyet Jakob kedvtelésére áldozott, a Fuggerek né- 
hány évvel korábbi teljes üzleti tőkéjének felelt meg. 

Mily gyönyörűséggel nyithatta ki titokban ez a rejtélyes sváb a 
ládát, hogy kiemelje és Sybillének ajándékozza a drága kincseket! 
Annyira azonban nem volt elragadtatva, hogy észre ne vegye, 
az egyik köve szemmel láthatóan hamis". Azonnal Bázelbe küld- 
te megbízottait, minthogy nem óhajt , drágakő helyett üvegért fi- 
zetni". A városatyák kénytelenek voltak engedni az árból, amit annál 
is könnyebben megtehettek, mivel az összeget sehova sem köny- 
velték el. 

Legkevesebb tíz éven át pihent a burgundi kincs a Fuggerek kin- 
csesládájában anélkül, hogy valaki is tudott volna róla. Nem kamato- 
zott, inkább komoly rizikót jelentett. Mint pénzbefektetés nem sokat 
ért, hobbinak pedig kissé költséges volt. 

Jakob csak 1515 táján tudta eladni az első darabot a burgundi kincs- 
ből. Miksa, ekkor már mint német császár, 30 ezer guldent fizetett a 
,Bóbitácská"-ért. A , Három fivér" még harminc évig maradt a Fug- 
gerek tulajdonában, mielőtt VIII. Henrik angol király a brit koronaék- 
szerek sorába iktatta. 


AZ , UTOLSÓ LOVAG" ÁLMAI 


Valójában még Jakob Fugger sem engedhetett meg magának azok- 
ban az években ilyen horribilis kiadást csak hogy birtoklási vágyát 
szinte már érzéki módon kielégítse. Jóllehet az 1499 őszén kötött új 
szerződéssel ragyogó üzletet csinált, azzal is számolnia kellett, hogy 
régi tiroli és augsburgi ellenfeleitől nem lesz nyugta. Mindezen felül 
Miksa mindig újabb és újabb kalandos és rendkívül költséges hódítási 

terveket kovácsolt, azok megvalósításához pedig jelentős hitelekre 
volt szüksége. 

Az augsburgi cégnek például 100 ezer guldenjébe került az 1499. 
évi sváb háború". A Habsburg uralkodó és a Sváb Szövetség hadba 
vonult a svájciak ellen, akik makacsul megtagadták az 1495-ben elha- 
tározott birodalmi reform elismerését. 

Amilyen hanyagul készítették elő a háborút anyagi és katonai szem- 
pontból, olyan tudathasadásos volt az indítóoka is. A Berthold von 
Henneberg mainzi érsek és választófejedelem által szorgalmazott bi- 
rodalmi reform ugyanis egyértelműen a király rovására ment. Célkitű- 
zései voltak többek között az örökös országos béke, a rendek részvé- 
tele a birodalmi kormányzatban, a Legfelsőbb Birodalmi Törvény- 
szék létrehozása, mely részben megfosztja a királyt a törvénykezési 
hatalomtól. 

Az évszázadokkal később az alkotmány alapját képező elképzelé- 
sek tehát, ha még kezdetleges formában is, már akkor léteztek. Az ős- 
konzervatív Habsburg természetesen nem akarta győzelemre segíte- 
ni a birodalmi reformot, az ő célja a Svájci territórium bekebelezése 
volt. Terve azonban kudarcot vallott, és a bázeli békében, még abban 
az esztendőben el kellett ismernie Svájc függetlenségét. 

Az , utolsó lovag" nagyhatalmi álmai azonban korántsem értek ez- 
zel véget. Külpolitikai célja továbbra is az volt, hogy - Franciaország és 
Anglia kivételével - egész Európát a Habsburg-család , magántulajdo- 
nává" tegye. A kilátások nem is voltak olyan kedvezőtlenek, amióta 
fia, Szép Fülöp a később Őrültnek nevezett Johannával kötött házas- 
sága révén Kasztília királya lett, és az ifjú Carlos személyében sokat 
ígérő trónörökös nevelkedett udvarában. 

Kivihetőnek látszott tehát az a terv, amely szerint Spanyolországot 
valamikor egyesítik a német hatalommal, sőt egyszer talán a Magyar 
és a Lengyel Királyság is a ,birodalom kebelébe" tér. Utána már 
nem hiányzott volna más, csupán egy darabka Felső-Itáliából és 
- mindenekelőtt - a császári korona ahhoz, hogy az imperátor álmai 
teljesüljenek. 

Csakhogy e nagyhatalmi álmok egyik napról a másikra semmivé 
válhattak, ha a király kincstárnoka az augsburgi birodalmi gyűlésen 
benyújtott számlákat sem tudja kiegyenlíteni, az újabb zsoldos hadse- 
regek toborzásához szükséges pénzről nem is beszélve. 

Az évezred második felének elején tartott augsburgi birodalmi gyűlés 
jó alkalmat kínált a Fuggereknek, hogy megszilárdítsák a királyhoz fű- 
ződő kapcsolataikat és kihasználják a maguk javára belpolitikai gyen- 
geségét. 

1500. április 9-én, a birodalmi gyűlés megnyitásának előestéjén a 
Fugger fivérek pompás fogadást adtak őfelsége tiszteletére egyik vi- 
déki birtokukon, a város kapuitól nem messze. Kiváltképpen Jakob is- 
merte a király ízlését, és mindent került, ami kérkedésnek vagy bizal- 
maskodásnak tűnhetett volna fel. Szándékosan tervezett vidéki , par- 
tit", és nem fényes lakomát a Rindermarkton lévő ház pompázatos ter- 
meiben, ami a királyt talán saját szegénységére emlékeztethette volna. 

A langyos tavaszi éjszakán, a csillagfényes mennybolt alatt a külön- 
ben oly száraz kereskedők tökéletesen elbűvölték a magas vendéget. 
Miksa táncolt és évődött a szép számban felvonultatott sváb lányok- 
kal, kiknek nem volt okuk a búslakodásra, ha a magas vendég zálogos- 
di közben csupán aprópénzt vetett oda nekik, mert a Fuggerek utána 
busásan kárpótolták őket. 

A vidám zene mellett és a nehéz sváb ételek élvezete közben, oldott 
hangulatban, emberileg közelebb kerültek egymáshoz a rangban és 
jellemben oly különböző üzletfelek. A büszke lovagnak tetszett a pol- 
gár látszólag egyszerű és közvetlen stílusa, akit eddig csak mint szívós 
tárgyalópartnert ismert és rettegett. Jakob Fuggernek ugyanakkor 
minden oka megvolt királyának kényeztetésére. Tisztán látta, milyen 
nagy üzleti lehetőségek rejlenek Miksa külpolitikai terveiben és bel- 
politikai kényszerhelyzetében. Ha cégének sikerülne bankárként is 
monopolhelyzetet elérnie az udvarnál, akkor semmi sem állhat továb- 
bi fölemelkedésének útjába - feltéve, ha megóvhatja az uralkodót a 
túlságosan kockázatos politikai kalandoktól. 

Két akadály állott a Fuggerek totális pénzügyi hatalmának útjában: 
először, az augsburgi vetélytársak, élükön Siegmund Gossembrottal, 
másodszor pedig a birodalmi kormányzat, mely jobban szerette vol- 
na, ha a király inkább a népnek, mint néhány kereskedőnek kötelezi 
el magát. 

A savanyú káposztával tálalt szalonna, augsburgi perecek és a bősé- 
gesen ömlő méhsör mellett Jakob még az ünnepség alatt nekilátott, 
hogy mindkét akadályt elhárítsa. Tapintatosan felhívta a király figyel- 
mét arra, hogy Gossembrot, Baumgartner és Herwart urak sem Csu- 
pán az uralkodó iránti szeretetüktől vezérelve alapították meg a réz- 

szindikátust, és hogy hárman együtt sem igen tudnának feleannyi 
pénzt sem felhajtani, mint a Fuggerek egyedül. 

Az efféle beszédet hamarabb értette az , utolsó lovag", mint azt a 
nyakatekert szakértői véleményt, melyet a három ellenfél ravaszul 
éppen a Fugger-barát Konrad Peutingertől rendelt a szindikátus létjo- 
gosultságának igazolására. A gazdaságtörténet számára jelentős érve- 
lésével a tudós humanista az addig érvényes és Aguinói Tamásig visz- 
szavezethető , jogos haszon" dogmájával ellentétben azt állította, 
hogy mindenkinek az a legelőnyösebb, ha egy kereskedő a lehető 
legnagyobb haszon elérésére törekszik. 

Mégis, a szindikátuseszme jogi alátámasztásához meglehetősen 
kétes bizonyítékul szolgált számára az a körülmény, hogy annak fenn- 
állása idején a rézárak nem emelkedtek, hanem estek Velencében. Az 
árzuhanást okozó hatalmas magyarországi szállítmányokról mélyen 
hallgatott a tudós férfiú. Azt vallotta, hogy nem önmagában a mono- 
pólium, hanem csupán , burjánzó kinövései" büntetendők. 

Ha a királynak volt is érzéke a finom megkülönböztetésekhez, a 
kézzelfogható előnyöket nyilván többre értékelte az efféle szőrszálha- 
sogatásnál. A Fuggerekre nézve ezért sokkal veszélyesebb volt az az 
intrika, amelyet Georg Gossembrot, a király pénzügyi tanácsadója 
az innsbrucki udvarban szövögetett. Egyszer csak váratlanul több 
tanácsos is panaszt emelt Miksánál: a Fugger nem fizet pontosan, 
és a megígért ezüstöt is késlekedve szállítja. 

Az ezüstüzletért felelős hivatalnok erre nagy sietve felmondta a 
Fugger fivérekkel kötött szerződéseket. Jakob azonnal maga vágtatott 
Innsbruckba, hogy faktorával, Hans Suiterrel kitervelje az ellentáma- 
dást. A pénzügyi kamara előtt leleplezte a királlyal kötött titkos szerző- 
déseket, nevetségessé téve a mit sem sejtő tanácsosokat, majd Hans 
Suiter olyan bizonyítékokkal állt elő, amelyekből kiderült, hogy a 
Gossembrot fivérek az előírtnál alacsonyabb értékű ezüstöt szállítot- 
tak apénzverdének. 


KÜLÖNÖS VÉLETLEN 


A csataéppen döntetlenre állt, amikor Miksa a Fuggerek vendégszere- 
tetét élvezte. Két évvel később a kereskedőfejedelmek teljes győzel- 
mével végződött. 1502 nyarán ugyanis a két Gossembrot váratlanul 
meghalt. Különös, de az idevágó archívumokban egyetlen sor sem ta- 
lálható a közelebbi körülményekről. Von Pölnitz, a Fuggerek életrajz- 

írója sokat sejtetően állapítja meg: , Ha reneszánsz kori, itáliai kereske- 
dőkről lett volna szó, talán titkos szerek hatásának tudják be a két 
Gossembrot, a királyi tanácsos (Georg) és az augsburgi polgármester 
(Siegmund) hirtelen távozását az élők sorából." 

Még ha feltételezzük is, hogy az újkor hajnalán a német kereskedők 
üzleti módszerei sem voltak a leggáncstalanabbak, máig sem bukkan- 
tak fel sehol helytálló bizonyítékok arra, hogy a Fuggerek felelősek 
legveszedelmesebb vetélytársaik haláláért. 

A második akadályt, a birodalmi kormányzat beleszólási jogát ma- 
ga Miksa is szívesen elhárította volna az útból, ha tudja. Irigykedve kel- 
lett néznie, hogy francia riválisa, XII. Lajos, akit elődje, VIII. Károly ha- 
lála után 1498-ban koronáztak meg, szuverén uralkodó módjára kor- 
mányozhat. A föderalista Habsburg Birodalommal ellentétben a fran- 
ciáknak már akkor is szigorú, Párizsra koncentrált kormányzati rend- 
szerük volt. 

A francia tartományurak adózási kötelezettséggel tartoztak kirá- 
lyuknak, így az jelentős adóbevételekkel rendelkezett. A nagyobb sza- 
bású tervek, háborúk vagy pompás kastélyok építésének anyagi fede- 
zetét a francia királyok ősidők óta kényszerkölcsönökből teremtették 
elő, amelyek alól egyetlen lovag vagy kereskedő sem vonhatta ki ma- 
gát. Hasonlóan hatékonyan szervezte meg pénzügyeit VII. Henrik, 
Anglia királya is, úgyhogy számára fejedelmi mulatság volt Miksa ál- 
landó pénzzavara. 

A Habsburg uralkodó eközben német alattvalói körében is siralma- 
san rossz gazdának számított. A már idézett augsburgi krónikás, 
Clemens Sender a következő képet festi uralkodójáról: Jámbor és 
nem túlságosan nagy eszű és mindig szegény volt. Országában sok vá- 
rost és kastélyt, járadékot és földhaszonbérletet zálogosított el, s így 
alig maradt valamije. Tanácsosai nagy imposztorok voltak, akik telje- 
sen a markukban tartották. Szinte valamennyien meggazdagodtak, 
ám a császár elszegényedett. Akinek kérése volt a császárhoz, annak 
ajándékot kellett adnia a tanácsosainak - akkor eligazították az ügyet. 
Ha azután jött az ellentábor, tőlük is elfogadták az ajándékokat, és 
cserébe olyan írásokat adtak, melyekben az előzőknek éppen az el- 
lenkezője állt. És a császár tűrte. Állandóan háborúzni akart, csak 
éppen pénze nem volt hozzá. Hadba akart vonulni, miközben a 
szolgái oly szegények voltak, hogy a szálláshelyükről sem tudták 
kiváltani magukat." 

Elsősorban az uralkodó krónikus pénzügyi bajai eredményeztek 
olyan forradalmi fejlődést, amely lehetőséget adott a birodalmi refor- 

mokra. És ki tudja - ha a pénzügyi hatalmasságok nem gátolják meg -, 
nem jön-e létre német földön már az újkor kezdetén a nemesi demok- 
rácia egy válfaja? A király állandó pénzzavara egyedülálló esélyt kínált 
e hatalmaknak arra, hogy kölcsöneikkel hathatósan befolyásolják a vi- 
lágpolitika menetét. 


SZÖVETSÉG A HABSBURG 
ÉS AUGSBURG KÖZÖTT 


Jakob Fugger lankadatlanul szította az uralkodó ellenszenvét az im- 
pertinens, követelődző birodalmi rendek iránt, akik kicsinyes gon- 
dolkodásmódjukkal képtelenek voltak fölfogni a király nagyhatalmi 
terveit. ,Meglátja felséged, a rendek ezúttal is tartózkodni fognak" - 
jövendölte a Fugger. 

És igaza lett: az augsburgi gyűlésen Miksa hozzájárulásukat kérte 
egy birodalmi milícia felállításához, hogy ne kelljen minden alkalom- 
mal drága zsoldosseregeket toboroznia. A rendek azonban csak ak- 
kor voltak hajlandók ehhez hozzájárulni, ha az új védelmi szervezet 
élén nem a király, hanem az ő bizalmukat élvező hadvezér áll. Egyben 
több beleszólási jogot is követeltek a külpolitikába. Minden olyan 
indítványt visszautasítottak, amely a király uralmát erősítette volna. 
A birodalmi gyűlés befejeztével, amely Miksának olyan nagy csaló- 
dást okozott, a Fuggerek ismét a fehér asztal mellé invitálták az ural- 
kodót, hogy végre megpecsételjék a Habsburg és Augsburg közötti 
szövetséget. 

Jakob megmagyarázta a királynak, hogy csak az ő segítségével való- 
síthatja meg európai nagyhatalmi álmait. Egyedül a Fuggerek képe- 
sek előteremteni a tiroli állami üzemek jövedelmező működtetéséhez 
és a nemesfém biztos értékesítéséhez szükséges pénzt. A rendek nya- 
kassága miatt elkeseredett uralkodó fülének mennyei zene volt Jakob 
Fugger minden szava. Vajon miért is ne bízhatná errc a tehetséges üz- 
letemberre a Korona anyagi ügyeit? - gondolhatta Miksa. Akkori han- 
gulatában valószínűleg elhessegette magától a gondolatot, hogy az ál- 
lami üzemek többsége már régóta a Fuggerek kezén van, őt magát pe- 
dig az a veszély fenyegeti, hogy teljesen kiszolgáltatja magát a keres- 
kedőknek. 

A következő hónapokban a Fuggerek mindent elkövettek, hogy el- 
nyerjék a király jóindulatát. Miksa menyének, Johannának arannyal 
átszőtt kelméket és brokátot küldetett Jakob Madridba, a királlyal pe- 

dig titkos üzletet is kötött azon kívül, hogy a birodalmi gyűlés alatt, 
augsburgi tartózkodásának minden költségét fedezte. Miksa, a tiroli 
tanácsosok tudta nélkül, zálogba adta a Fuggereknek azt a hadizsák- 
mányt, amit zsugori apja gyűjtött össze. 

Hogy tovább erősítse helyzetét az udvarnál, Jakob megszerezte ma- 
gának a király legbefolyásosabb pénzügyi tisztviselőinek a kegyét. 
Paul von Liechtensteint, Tirol marsallját már lekenyerezte. Jakob Fug- 
ger évi kétezer guldent fizetett neki: ennek fejében ő lett a cég legérté- 
kesebb szószólója az udvarnál. Hasonlóan nagy befolyása volt Jakob 
Villinger főkincstárnoknak is, aki kezdetben mindössze nyomorúsá- 
gos 326 guldent kapott évente, később azonban ő is részt vehetett 
egynéhány jövedelmező Fugger-üzletben. 

A Fuggerek bérlistáján szerepelt még Georg Ilsung (négyszáz 
gulden), Eck von Reischach és Christoph von Thun (kétszáz-kétszáz 
gulden), Jobst von Schall, Christoph Schenk, Melchior von Hirnheim 
és Peter von Vilhelmsdorf (száz-száz gulden); valamennyien az udvar 
tisztviselői. Ennyi királyi kegy birtokában magától értetődő volt, hogy 
a vám- és úthivatalok utasítást kaptak Innsbruckból: a Fuggerek szál- 
lítmányai soron kívül és nagyvonalúan kezelendők. 


11. FEJEZET 


, Isten kegyelméből gazdag" 


Jakob Fugger nemcsak a Habsburg-udvarban járt el furfangosan, ha- 
nem Velencében, Magyarországon, Rómában és Európa más főváro- 
saiban is. Az Adria-parti köztársaságban azzal erősítette meg helyze- 
tét, hogy kisegített a bajból egy bankházat, Magyarország királyát, 
Ulászlót pedig Thurzó Elek révén igyekezett minden jóval elhalmoz- 
ni, jóllehet a magyar nemesség állandóan intrikált a sváb betolakodó 
ellen. 

Jakob Fugger egyidejűleg Miksa ősi ellenségével, a francia királlyal 
is ápolta a kapcsolatokat, de - politikai okokból - csak közvetítőkön 
keresztül. A francia tartományokból a Fuggerek útján Rómába utalt 
segélypénzek egyértelműen bizonyítják, milyen élénk üzleti tevé- 
kenységet fejtett ki a cég XII. Lajos király birodalmában. 

A Fuggerek országhatárokkal és hatalmi tömbökkel mit sem törőd- 
ve működtek. Faktoraik mindenütt megjelentek, ahol csak pénzt lehe- 
tett keresni. És kis idő múltán a Fuggerek máris a többi versenytárs fö- 
lébe kerekedtek. Kiterjedt és remekül működő kereskedelmi szerve- 
zetük, elsőrendű összeköttetéseik és kimeríthetetlen anyagi erejük 
révén az évezred második felének első éveiben már Európa leg- 
nagyobb cégének a tulajdonosai voltak. A család szerteágazó vál- 
lalkozásainak a motorja kétségkívül Jakob Fugger volt. Az 1494-ben 
kelt, hat évre szóló társasági szerződés lejárta után szüntelenül 
sürgette is a szerződés újrafogalmazását, hogy tovább erősítse pozí- 
cióját. De a becsvágyó öcs ugyanazzal a nehézséggel találta magát 
szembe a családban, mint az innsbrucki udvarban és másutt: 
nem akarták, hogy mindenki számára nyilvánvalóan ő játssza az első 
hegedűs szerepét. 

Két bátyja minden kísérletet megakadályozott, amely különle- 
ges helyzetet biztosított volna neki a cégnél. A lejárat után több 
mint két évig tartott, amíg végre 1502 karácsonyán aláírták az új 
társasági szerződést. Lényegében csak a régi szerződést hosszabbí- 
tották meg további hat évre, de az a magyarországi kereskedelemre 
és az üzletvezetésre vonatkozólag néhány kiegészítő cikkelyt is tartal- 
mazott. 

A három fivér egymás közötti helyzete változatlan maradt, jóllehet a 
szerződés nyomatékosan utalt rá, hogy egy vagy két testvér halála 
után egyedül a túlélő rendelkezik kizárólagos joggal a teljes családi 
vagyon felett. Világos, hogy mint a legfiatalabb, Jakob nyerhetett eb- 
ből a legtöbbet. Egyben azonnali hatállyal kizárták az örökségből a 
nőket és a papi pályát választó férfi családtagokat. Lehetséges, hogy 
ezt a kitételt Jakob akarata ellenére vették be a szerződésbe, hiszen 
eredetileg neki is papnak kellett volna lennie. 

Új pont volt az úgynevezett családi tanács bevezetése, amelyben 
minden örökösödésre jogosult Fugger szavazati joggal bírt. A család- 
nak hasonló jogai voltak, mint ma egy részvénytársaság közgyű- 
lésének. A családi tanács választotta meg a három vagyonkezelő 
(üzletvezető) egyikét, és a bányák vételéhez vagy eladásához is hozzá 
kellett járulnia. 

A társasági szerződéssel egyidejűleg a fivérek külön megállapodást 
írtak alá arról, hogy az augsburgi Rindermarkton álló ház, a göggin- 
geni kúria és a várostól tíz mérföldnél nem messzebb fekvő birtokok 
közös vagyonnak tekintendők. A családi vagyon szolgálatában vég- 
zett munkájáért mind a három testvérnek évente kifizetik a nyereség 
öt százalékát. 


AZ , IGAZI SÁFÁR" 


Ha az új szerződés fenntartotta is a három fivér látszólagos egyenjo- 
gúságát, a külvilág pontosan ismerte a tényleges hatalmi viszonyokat. 
Amikor például Wilhelm von Henneberg gróf kancellárja 1503 elején 
megkérdezte az öreg Lukas Fugger von Reh egyik fiát, hol érhető el ez 
idő szerint az Ulrich Fugger és Testvérei, Augsburg cég három tulaj- 
donosa, azt a választ kapta, hogy Ulrich Augsburgban van, Georg a 
nürnbergi, Jakob pedig a frankfurti vásáron, hamarosan azonban 
mindhárman Augsburgban találkoznak. Amennyiben a kancellár 
vagy a gróf üzleti kapcsolatba akar lépni a Fuggerekkel, a legjobb, 
ha Jakobra, a legfiatalabbra bízza magát, ő az , igazi sáfár". Ennél ki- 
tüntetőbb címet egyébként ma sem igen kívánhat magának egy 
vérbeli sváb. 

Jakob Strieder professzor, aki hosszú éveken át vezette a Fugger 
Archívumot és Jakob Fugger életrajzírója volt, így vélekedett 
1926-ban: , Ha 1500 után a fuggeri kereskedelmi föderációban valami 
jelentős dolog történt, az döntő mértékben Jakob művének te- 
kinthető." 

Ennek a rendkívüli férfiúnak, akinek nevéhez később a történelem 
a , Gazdag?" jelzőt illesztette, meglehetősen ellentmondásos lehetett 
a lénye és a jelleme, és kortársai is csak nehezen értették meg. Ha, 
amint azt a tudomány feltételezi, az augsburgi Fugger-kripta három 
szarkofágja közül a bal oldaliban valóban Jakob földi maradványai 
pihennek, akkor valószínűleg 1,73 méter magas és vékony testalkatú 
volt. Clemens Sender, Jakob kevés barátainak egyike, kissé túláradóan 
ábrázolja: Pompás, sudár, csinos... személy volt vala." A Fugger 
Emlékkönyv szerint haját általában ,aranysipka alá szorította, fő- 
tartása büszke, egyenes volt". A legjelentékenyebb Fuggerről ké- 
szült számos portré közül kétségkívül Albrecht Dürer festménye árulja 
el a legtöbbet. 

Az 1517. évi augsburgi birodalmi gyűlésen a nürnbergi mester 
Jakob Fuggeren kívül Miksa császárt, a tudós Konrad Peutingert, 
Brandenburgi Albrecht bíborost, Mainz érsekét, Philipp von Solms 
grófot és művésztársát, Hans Burgkmairt is lefestette. Dürer néhány 
gyorsan odavetett vázlat alapján enyves festékkel vitte vászonra Jakob 
Fugger képmását. A 69x53 centiméteres kép - a müncheni Alte 
Pinakothekben - ötvennyolc éves korában ábrázolja a kereskedőt. 
A kemény és parancsoló tekintet vasakaratról árulkodik. 

Idősebb Hans Holbein ezüstvessző-rajza is ugyanezeket a vo- 
násokat domborítja ki. , Az arc uralkodó kifejezése rendkívüli férfi- 
erőről tanúskodik, és ezt hangsúlyozza a tekintet, az összepréselt, 
keskeny ajak és az erélyes áll is. Uralomvágy és önuralom egyesül 
benne" - értelmezi a Fugger-fejet Norbert Lieb augsburgi művészet- 
történész. 


KÖTÉLIDEGEI VOLTAK 


A levéltárak sok mindent elárulnak a legfiatalabb Fugger testvér üzleti 
tranzakcióiról és gazdaságáról, de Jakob Fuggerről, az emberről, ke- 
veset tudunk. Sok mai nagyvállalkozóhoz hasonlóan, magánéletét il- 
letően ő is rendkívül tartózkodó volt, irtózott a nyilvánosságtól. 

Tudjuk, valóban hívő keresztény volt, ugyanakkor nem riadt vissza 
attól, hogy a leghitványabb módon kufárkodjék a hittel. Sok búűcsúév 
jövedelmét vásárolta meg magának, jóllehet ő tudta a legjobban, mi- 
lyen kétes is ez az egész búcsúüzlet. 

Hasonlóképpen ellentmondásos volt viszonya a császárhoz és ki- 
rályhoz: habár mindenki másnál jobban tudta, mennyire lezüllesztet- 
ték az állam pénzgazdálkodását, és bár többször is nyílt lehetősége, 

hogy a hatalmi viszonyokat megváltoztassa Európában, mégis halá- 
láig hű maradt a Habsburgokhoz. Az üzleti életben semmilyen trükk- 
től és fortélytól nem riadt vissza, hogy célját elérje, mint magánember 
azonban rettentően felháborodott, amikor rájött kedvelt temploma, 
az augsburgi Szent Móric-templom papjának visszaélésére. 

Minden erejével a hagyományos rendet és pénzének hatalmát vé- 
delmezte, miközben vállalkozói elképzeléseivel néhány száz évvel 
kora előtt járt. Kifinomult érzékkel támogatta a technika és a szerveze- 
ti struktúrák fejlesztését, de művészeti vagy kulturális téren minden 
újítást kategorikusan elutasított. 

Barátokkal és rokonokkal hideg és kíméletlen, sőt brutális tudott 
lenni, miközben munkatársaival gyakran meglepő nagyvonalúsággal 
és tapintattal bánt. Otthon, családi körben olykor kicsiségeken is ékte- 
len haragra gerjedt, de irodájában a legnagyobb nyugalommal és hi- 
degvérrel tervezett olyan műveleteket, amelyek anyagi csődbe juttat- 
hatták volna a családot. 

Amikor unokaöccsei már elég idősek voltak ahhoz, hogy felfogják 
az efféle vállalkozói sakkhúzások méreteit és veszélyességét, szeret- 
ték volna megtudni tőle, hogyan győzi idegekkel. Megbízható forrá- 
sok szerint Jakob válasza így hangzott: , Ha éjszaka aludni térek, sem- 
mi sem akadályoz az elalvásban, mert az ingemmel együtt az üzleti 
gondokat és viszontagságokat is levetem." 

Ellentétben napjaink sok neurotikus menedzserével, akik munka- 
idő után parancsnoki posztjukról egyenesen a pszichiáter pamlagára 
menekülnek, a mi cégfőnökünknek minden jel szerint erős ideg- 
rendszere volt. 

Mi hajtotta, hogy még időskorában is napi tizenkét órát töltsön iro- 
dájában? Erről maga beszélt egyszer egyik bizalmasának, egy Thurzó- 
nak, aki azután elmondta: , Nem volt más vágya, mint nyerni, ameddig 
csak tud." Ennél pontosabban ritkán írták le egy vállalkozó tetteinek 
mozgatórugóját. Játszott, mert mindenki másnál jobban értett a játsz- 
mához, és mert a győzelem örömet szerzett neki. A gazdagság, az ék- 
szerek iránti titkos vonzalma, a hatalom magasztos érzése, mindez 
mellékes volt. Hasonló egyszerűséggel válaszolt ötszáz évvel később 
John F. Kennedy amerikai elnök a kérdésre, miért akar kiadni 100 mil- 
liárd dollárt csupán azért, hogy két amerikait a Holdra küldjön: 
, Azért, mert a Hold van." 

Jakob Fugger lényének egyik fele a tőrőlmetszett sváb, paraszti 
volt: aki biztos érzékkel ismerte fel a megbízhatót, a tartóst, az éssze- 
rűt. Lényének másik fele pedig előszeretettel viseltetett minden iránt, 

ami művészi, rafinált és itáliai. Tettetés nélkül tudott a polgár alázatá- 
val közeledni egy fejedelemhez, hogy utána rútul rászedje. A császár 
személyét mindig tisztelte, akkor is, ha fölényben érezte magát vele 
szemben. Büszkén ismerte be egyszer, hogy , Isten kegyelméből gaz- 
dag", ugyanakkor azzal utasította vissza valamelyik felség újabb hi- 
telkérését, hogy ez idő szerint , anyagilag meglehetősen rosszul áll 
a szénája". 

Mindaz, ami a kortársak személyes benyomásai alapján maradt 
ránk Jakob Fuggerről, arra enged következtetni, hogy önfegyelme 
megóvta a meggondolatlan kijelentésektől. Fugger fitogtatta a gaz- 
dagságát, ha azt politikusnak tartotta, és szegényebbnek mutatta ma- 
gát, mint amilyen volt, ha attól előnyöket remélt. 

Szaktörténészek feladata válaszolni a kérdésre, milyen mérték- 
ben befolyásolta Jakob Fugger a világtörténelmet. Annyi azonban 
bizonyos, hogy semmivel vagy csak kevéssel járult hozzá a politi- 
kai tájkép megváltoztatásához, de annál többel a konszolidálásá- 
hoz. Nagy hatalma ellenére Jakob Fugger nem a jövőben gondolkodó 
politikus, hanem üzletember volt. Szilárdan kitartott az ősi mellett, 
akkor is, amikor a reformációval véglegesen megingott a középkor 
világa. 

Ha Luther Márton barátainak sikerült volna ezt a kereskedőt az ol- 
dalukra állítani, a németek talán megtakaríthatták volna maguknak a 
harmincéves háborút. Bármily csábító is eljátszogatni az efféle gon- 
dolatokkal - fölösleges, mert a Jakob Fugger formátumú kereskedők 
már annak idején is viszolyogtak mindentől, ami reform- és forrada- 
lomgyanús volt. Főként akkor, ha olyan veszedelmessé váltak, mint a 
dél-németországi parasztok és a tiroli bányászok lázadása. 

Habár Jakob Fugger sohasem vett fegyvert a kezébe, és a fejedel- 
mek hadijátékai és lovagi tornái csupán fölényes mosolyt váltottak ki 
belőle, ujjaihoz több vér tapadt, mint a legtöbb uralkodó és tábornok 
ujjaihoz. Az ő pénzéből fizették a Sváb Szövetség seregeit, amelyek ha- 
lomra gyilkolták a parasztokat, és nem utolsósorban az ő akarata volt 
a Habsburgok ősi, konzervatív uralmának a támogatása a nép, a biro- 
dalmi rendek és a fejedelmek többségének érdekei ellen. 

A gyönge, együgyű és a világ problémáit nem ismerő császár ked- 
vesebb volt neki egy pénzügyileg egészséges rendi államnál. Így segí- 
tett azután a dekadenciától idegenkedő sváb végül is a Habsburgok 
ingatag birodalmát világbirodalommá építeni, amelyben, mint tud- 
juk, sohasem nyugodott le a nap. 

ULRICH, A VENDÉG-DIREKTOR? 


Bármennyire vágyott is a hatalomra Jakob, az , arany írószobában" to- 
vábbra is az idősebb Ulrich számított a legfőbb főnöknek. Elképzel- 
hetjük, milyen feszültségek keletkeztek, amikor a meggondolt, de fan- 
táziátlan elsőszülött a jogaira hivatkozott, miközben a fiatalabb, zse- 
niális Jakob egyszerűen átnyúlt Ulrich feje fölött, maga döntött, és 
egyre merészebb terveket kovácsolt. Georg, a harmadik Fugger test- 
vér, alig vett részt a belső hatalmi harcokban, mert idejének nagy ré- 
szét házon kívül töltötte. Nürnbergből irányította a mind fontosabbá 
váló keleti üzletet Lengyelországgal és a Hanza-városokkal. 

Annak ellenére, hogy külső posztján kétségkívül fontos feladatot 
kellett ellátnia, Georg játszotta a legjelentéktelenebb szerepet a fivé- 
rek triójában. Ulrichhal ellentétben elismerte a legfiatalabb igényét a 
vezetésre, és csodálta rendkívüli üzleti érzékét. A kényelemszerető 
Ulrich boldogan sütkérezett a sikerek fényében, melyeket a cég ter- 
mészetesen neki is, de sokkal nagyobb mértékben Jakobnak köszön- 
hetett. Minden valószínűség szerint nem a vállalat hajtóereje, hanem 
inkább , vendég-direktora" volt. Büszkeséggel tölthette el, hogy a Fug- 
gerek közül elsőként neki sikerült rokonságba kerülni egy igazi 
nemesi családdal. Leánya, Ursula 1503-ban feleségül ment Philipp 
von Stein zu Jettingen lovaghoz. Míg Jakobtól az augsburgi patrí- 
ciusok megtagadták a felvételt a Patrícius Körbe - jóllehet felajánlotta, 
hogy saját költségén tataroztatja az ősi családok refúgiumát a pincétől 
a padlásig -, Ulrich családjának sikerült bejutnia a középnemesek 
soraiba. 

Leendő vejének édesapja, Diepold von Stein a király fővadásza volt 
Burgau őrgrófságban, az édesanyja, Anna von Rechberg pedig egy 
szerteágazó grófi nemzetség tagjaként született. Tekintettel a kékvérű 
rokonságra, a kelleténél is jobban kitett magáért; a lányával adott ho- 
zomány mintegy a tízszerese volt a vidéki nemesség köreiben szoká- 
sosnak. 

A menyegző a Fuggerek gazdagságát és a régi kívánság beteljesülé- 
sét demonstrálta: végre sikerült bekerülni az uralkodó rétegbe. A ki- 
rály személyesen is megtisztelte az ünnepséget, és a menyasszonyt 
két legelőkelőbb udvaronca, Adolf von Nassau gróf és Niklas von Fir- 
mian vezette oltárhoz. Ursula Fugger gyönggyel hímzett pompás ru- 
hát és négy súlyos aranyláncot viselt. 

A templom után a városi táncházban folytatódott az ünnepség, 
melyre Augsburg legelőkelőbb családjai kaptak meghívást. A nemes 

vendégek sem finnyáskodtak, és vidáman ropták a táncot a polgár- 
lány esküvőjén. Sajátos módon a krónika, mely oly részletesen tudósít 
a sok híres vendég felszabadult álarcos mulatságáról, a maszk leple 
alatti évődéséről, egy szóval sem tesz említést a Jakob és Sybille Fug- 
ger házaspárról. Aligha képzelhető el, hogy mindketten távol marad- 
tak volna a családi látványosságtól; bizonyára jól szórakoztak, és a hát- 
térből talán kissé cinikusan is figyelték a hiúság vásárát. 

Georg és felesége, Regina nyilván jelen voltak, de legalábbis Georg 
aligha élvezhette igazán a mulatságot. A középső, ifjúként is feltűnően 
törékeny és érzékeny Fugger testvér ugyanis már ötvenéves korában 
öregembernek érezte magát. A munkával járó állandó izgalom, a hu- 
zatos kocsikban, járhatatlan utakon a Tauerntől Lengyelországig 
vagy még északabbra, Rigáig és Revalig tett szüntelen utazások tönk- 
retették az egészségét. Az Ursula esküvőjét megelőző esztendőben 
feladta állandó nürnbergi székhelyét a fáradhatatlan és robusztus 
Jakob javára, és visszavonult az Augsburg kapuihoz közeli göggingeni 
kúriájába. 

Teljesen átadta magát a halál gondolatának, végrendeletet készített, 
és arra kérte fivéreit: építtessenek családi kriptát az augsburgi Szent 
Anna-templomban. Néhány évvel később, 1506. március 14-én, ötven- 
három éves korában , Isten kegyelméből csendben befejezte földi éle- 
tét" - tudósít Clemens Sender. 


TISZTES OTTHON" AZ ÖZVEGY SZÁMÁRA 


Az 1502-ben kötött társasági szerződés értelmében az örökösök - a fe- 
leség és a négy gyerek - csupán Georg szerény magánvagyonára tart- 
hattak igényt, cégbeli részesedésére azonban nem. Jakob, mint a , ha- 
talom birtokosa", csak öt esztendő elteltével kötött vagyoni szerző- 
dést bátyjának özvegyével. Élethossziglani használatra , illően tisztes 
otthont" biztosított neki az Annastrasse 19. alatt , ninden velejáró be- 
rendezéssel és ezüst étkészlettel", valamint kétezer gulden végkielégí- 
tést, készpénzben. A legidősebb fiú, Markus, és testvére, Regina is 
megkapta a maga részét, a két fiatalabb fiút, Raymundot és Antont 
azonban Georg fő örököseinek nyilvánították. 

Markus, habár ő volt a legidősebb, a papi pálya mellett döntött, és 
ezzel eleve kizárta magát az örökségből. A Fugger-krónika így tudósít 
Georg Rómába delegált fiáról: ,A pápai udvarnál, nevezetesen a má- 

sodik Gyula pápánál, Markus Fugger úr minden időkben nagy tekin- 
télynek örvendett, tudományos jártasságát gyakran fel is használták." 

De ez a Markus is fiatalon, huszonkét éves korában halt meg Rómá- 
ban, 1511. október 26-án. Testvére, Regina, 1512-ben, Augsburgban 
férjnez ment Hans Baumgartner császári titkos tanácsoshoz, a Fug- 
gerek régi vetélytársának legidősebb fiához, aki úgy megnehezítette 
Jakob dolgát Tirolban. A két fő örökösről, Raymundról és Antonról 
még szó lesz. 


12. FEJEZET 


Szegény Max 


Fivérének halála arra az időre esett, amikor Jakob éppen világpoliti- 
kai terveket kovácsolt. 1506-ban ugyanis elhatározta, hogy végre a 
császári címhez segíti Miksát. A terv kudarca esetén fennállt az a ve- 
szély, hogy XII. Lajos francia király Rómába vonul, és a fejére téteti 
a Római Szent Birodalom koronáját. Ez azonban a Fuggerek európai 
pénzügyi egyeduralmának a végét, új és hosszan tartó francia orien- 
tációt jelentett volna, Jakob pedig gyűlölt minden fölösleges pénz- 
kiadást. 

A Habsburg uralkodó és Franciaország között 1504-ben fárad- 
ságosan létrehozott blois-i béke után Európa hatalmi szerkezete 
ismét alaposan megváltozott. A két király akkor II. Gyula pápával 
szövetkezett Velence ellen, ami persze a Fuggereket egyáltalán nem 
akadályozta meg abban, hogy a Velencei Köztársaság legnagyobb 
bankját támogatva megerősítsék pozíciójukat a Rialtónál. Jakob 
amúgy sem tartotta sokra a két király szövetségét, amelynek fejében 
Miksa átengedte XII. Lajosnak Milánót. Oly nagy volt a vetélkedés 
Európa két uralkodó hatalma között, hogy a szerződés egy év múlva 
valóban fel is bomlott. 

XII. Lajos francia király rövidesen Aragóniai Ferdinánddal szövet- 
kezett Miksa ellen, aki a Habsburg-házból való Szép Fülöp után a má- 
sodik legnagyobb hatalomnak számított az Ibériai-félszigeten. 

Mindaddig, amíg egyetlen fia, Fülöp tartani tudta a Habsburgok 
állását Spanyolországban, könnyen beteljesedhetett volna Miksa 
álma egy olyan európai birodalomról, amely az Atlanti-óceántól 
a Boszporuszig terjed. 1506 szeptemberében azonban a király hírt 
kapott fia haláláról. Ezzel egy csapásra szertefoszlottak nagyha- 
talmi álmai, mert Fülöp özvegye, Johanna megőrült, a két gyermek 
pedig még kisfiú korban volt. Károly, a trónörökös hatéves, öccse, 
Ferdinánd pedig mindössze hároméves volt. Miksa csak akkor re- 
mélhette, hogy a Habsburgok meg tudják tartani spanyolországi 
uralmukat, ha megszerzi Rómában a császári koronát, mielőtt még 
XII. Lajos és Aragóniai Ferdinánd kihasználhatja az uralkodóház 
gyengeségét. 

A birodalomra váró nehéz idők miatt a királyt még kínosabban 
érintette, hogy az augsburgi kereskedőktől függött. A tiroli bányarész- 
vényesek, valamint a Fuggerek konkurensei: Baumgartner, Herwart, 
Adler és Höchstetter szüntelenül figyelmeztették az ércüzletben ki- 
alakult tarthatatlan állapotra. Amikor megtudta, hogy magát a fémet is 
- amelyre az ágyúkhoz és az alabárdokhoz oly sürgős szüksége volt - 
a Fuggerektől kell drága pénzért megvásárolnia, kijött abéketűrésből. 
, Iogyan, hát Kegyelmed véleménye szerint a kemény szikla által rej- 
tett rezet, mely a Mi tulajdonunk, ezt a rezet, minden mennyiségben, 
mintha nem is a Miénk lenne, fizessük meg, mint valami idegen? Hi- 
szen ez méltánytalanság!" - panaszkodott Jakob Fuggerhez intézett 
levelében. 

Mindaddig, amíg a bányákból kitermelt ércet csak érmékre, ékszer- 
re és háztartási felszerelésekre fordították, az , utolsó lovag"-nak egy 
szava sem volt a Fuggerek üzlete ellen, amint azonban a hadviselés le- 
hetősége egyszerű polgárok jóindulatától függött, uralkodói büszke- 
sége fellázadt. A gazdasági összefüggésekről csak hiányosan tájékoz- 
tatott egyeduralkodó így panaszkodott a tiroli pénzügyi kamara előtt: 
, Udvari kincstári hivatalunktól innsbrucki fegyvertárunkig talán ha 
harminc lépés vezet. Mégis, ha ágyúhoz kell rezet vásárolnunk, Fug- 
ger kezében - ugyanazon harminc lépés alatt - máris ott terem érte a 
váltó." 

Ezt kétségkívül helyesen ismerte fel. De még ennél is keser- 
vesebbnek találta a politikai függőséget: , Mindennél jobban ártana 
védelmünknek és becsületünknek, ha azt mondhatnák: bármily vi- 
tézek és derekasak is a tetteik, még sincs annyi hatalmuk, hogy sza- 
badon rendelkezzenek a rézzel." Nos, az egyeduralkodó nyilván- 
valóan nem annyira katonái jó híréért, mint inkább saját presztízséért 
aggódott. 

Első haragjában ismét megparancsolta udvari marsalljának, Paul 
von Liechtensteinnek, hogy bontsa fel a Fuggerekkel kötött vala- 
mennyi fémszerződést. Csak éppen azt nem vette észre, hogy már rég 
nincs abban a helyzetben, hogy ezt megtehesse. A marsall ugyanis 
többet adott Jakob Fugger szavára, mint kenyéradó gazdájáéra, akár- 
csak Jakob Villinger, a király főkincstárnoka. 

Jakob Fugger maga utazott Innsbruckba, hogy tisztázza a helyzetet. 
A királynak világosan értésére adta, hogy csak akkor van kilátása a 
császári koronára, ha a Fuggerek támogatják. Leplezetlenül utalt 
olyan befolyásos egyházfejedelmekkel való barátságára, mint Mel- 
chior von Meckau és Jakob von Trier, és ez nem tévesztette el a hatá- 

sát. A királynak fel kellett ismernie, hogy az augsburgi kereskedőnek 
olyan kapcsolatai vannak, amilyenekkel ő nem rendelkezik, és hogy 
a Fugger-cég szervezete kiterjedtebb és jobban működik, mint az ő 
államapparátusa. 

Jakob félreérthetetlenül a tudomására hozta, hogy a Fuggereken kí- 
vül senki sem teremtheti elő a , császári koronaakció"-hoz szükséges 
summákat. A Német Birodalom királya nem jelenhetett meg Rómá- 
ban egyszerű utazóként, hogy a pápával császárrá koronáztassa ma- 
gát. Matalmas hadsereget kellett állítania, hogy egyáltalán kikénysze- 
rítse az átvonulást az egyházi államhoz. Velence azonban határozot- 
tan kijelentette: ellene szegül minden efféle szándéknak. 


AZ UTOLSÓ ÉRCBÁNYÁTIS 
ELZÁLOGOSÍTJÁK 


Miksa még mindig remélte, hogy a következő év tavaszán, a konstanzi 
birodalmi gyűlésen megnyerheti magának a rendeket császárpoliti- 
kája számára. Tanácsadói kiszámították, hogy 30 ezer katonával 120 
ezer guldenbe kerülne a menet Rómába - ennyi pénzt pedig képte- 
len volt egyedül előteremteni. És minél jobban közeledett a birodalmi 
gyűlés, annál észrevehetőbb volt az egyházi személyek, fejedelmek és 
városok tartózkodása, amelyeknek, illetve akiknek követeket kellett 
küldeni Konstanzba. 

A császárrá választási manővernél, amelyet szerintük csak a becs- 
vágy irányított, sokkal jobban foglalkoztatta őket a mindjobban fenye- 
gető török veszély, a növekvő népharag az egyháznak és a királynak 
fizetendő magas adók miatt, és a helyenként kirobbanó zavargások, 
mint például az első parasztfelkelések a Bundschuh" jegyében. 

Miksa tehát már a gyűlés kezdete előtt érintkezésbe lépett udvari 
marsallja, Paul von Liechtenstein útján a Fuggerekkel, hogy újabb köl- 
csönökről tárgyaljanak. Amikor a kereskedők a biztosítékok iránt ér- 
deklődtek, a marsall azokra az angol segélypénzekre utalt, amelyek a 
királynak állítólag még a Franciaország ellen viselt háborúból járnak. 

A fivérek hűvösen válaszolták: a birtokukban lévő információk sze- 
rint Angliából semmi sem várható. Zálogként már csak az utolsó, még 
állami tulajdonban lévő rattenbergi ezüstbányák maradtak. Miksa 


"A német parasztság titkos szervezete a parasztháborúk idején. Jelentése: 
bocskor. 

azonban éppen ezeket nem akarta semmiképpen sem odaadni, hogy 
legalább némi kis befolyása maradjon a tiroli pénzverésre. Órákon át 
tartó tárgyalások után udvari marsallja közölte vele, hogy vagy a sür- 
gősen szükséges pénzről, vagy az ércről mond le. 

Ahogy a Fuggerek várták, Miksa a pénz mellett döntött, és 1506. má- 
jus 15-én 60 ezer guldenről szóló kölcsönszerződést írtak alá. Jakob 
nem volt hajlandó többet adni a rattenbergi bányák három évre szóló 
bérletéért. A király tehát megszerezte a római úthoz szükséges összeg 
felét. Jóllehet ezzel megsértette az érvényben lévő monopóliumelle- 
nes törvényt, és a tiroli érc korlátlan kiaknázását átengedte a Fug- 
gereknek. Az természetesen csak utólag derült ki, hogy a teljes összeg 
mégsem fordítható a római terv megvalósítására, mert jelentős részé- 
ből régi adósságokat kell törleszteni. 

Amikor a birodalmi gyűlés júniusban, izzó hőségben összeült, ki- 
derült, hogy a rendek annál is fukarabbak, mint ahogy azt a király fel- 
tételezte. Magával ragadó beszédben indokolta meg szándékát, ám ez 
sem hatotta meg őket, és a szükséges összegnek csupán egyharma- 
dát, 40 ezer guldent voltak hajlandók Miksa rendelkezésére bocsáta- 
ni. Úgy látszott, ezzel végérvényesen szertefoszlik a császári koroná- 
zásról szőtt álom; a küldöttek némelyike már derült is az uralkodón, 
akit ily módon meggátoltak imperátori terveinek valóra váltásában. 


ARANNYAL MEGRAKOTT KOCSIK 


Július 3-án azonban váratlanul felmorajlott a város. Tűzvészként ter- 
jedt el a hír, hogy a gazdag Jakob Fugger arannyal megrakott kocsik- 
kal futott be a király megsegítésére. Tökéletes szenzáció volt: az euró- 
pai kormányok diplomáciai képviselői, közöttük a velencei Vincenzo 
Ouerini, azonnal különfutárt menesztettek országukba. 

Valószínűleg nem lett volna szükség rá, hogy a pénzt Konstanzba 

. szállítsa, Jakob azonban anyagi erejének fitogtatásával teljes győzel- 
met remélt tiroli ellenlábasai felett. Ha ugyanis ennyire nyilvánvaló a 
magas politika és az augsburgi kereskedőház kapcsolata, senki sem 
mer vele többé kicsinyes elvi vitákba bonyolódni. 

Nyolcvanezer forintot fuvaroztatott tehát Konstanzba, és mindenki 
azon törte a fejét, vajon hogyan tudott a király ennyi pénzt szerezni. 
Miksa, aki alig néhány napja még a rendek kegyeiért esdekelt, hirte- 
len a Függerek aranyában fürdött. Gazdagon megajándékozták a ki- 
rály legfontosabb tanácsadóit és a magas tisztségviselőket is. Jakob 

azonban a királynét, Bianca Maria Sforzát halmozta el a legtöbb jóval, 
aki a neki juttatott havi 200 gulden tűpénzzel meglehetősen szűkösen 
volt ellátva. 

A különben oly óvatos kereskedő hirtelen nagyvonalúságának 
okát a közvélemény - azaz: a nemesség és a feltörekedett polgárság - 
csak néhány hét múlván tudta meg: a polgári származású Jakob Fug- 
ger nemesi ranggal fizettette meg magának anyagi hozzájárulását a 
császári korona megszerzéséhez. A király parancsára grófi címet és ki- 
terjedt hűbérbirtokot kapott Ulm szabad birodalmi város kapui köze- 
lében. 

Összesen 50 ezer gulden hitel ellenében a király 1507. július 27-én 
Jakob Fuggerre és örököseire" íratta az Iller menti kirchbergi kastélyt 
és grófságot, továbbá a wullenstetteni, pfaffenhofeni, illerzelli, wiblin- 
geni, weissenhorni, marstetteni és buchi uradalmakat. A kiterjedt tu- 
lajdonhoz számos kastély, templom, falu tartozott, sőt Weilsenhorn 
városa is, amely Ulm után Dél-Németország barhentszövő iparának 
második központja volt. 

A Fuüggerek a birtokokkal járó valamennyi felségjogot is meg- 
kapták: ahűbéruralom, a törvénykezés és a vadászat előjogát is, amit a 
király egyébként általában magának tartott fenn. A kereskedőből 
egyik napról a másikra egyeduralkodó fejedelem lett. A szerződés 
záradéka szerint a kölcsön törlesztése és a vételár visszafizetése után 
a király ugyan ismét birtokába veheti az uradalmakat, de Jakob, aki 
jól ismerte Miksa állandó pénzínségét, csak elméleti jelentőséget 
tulajdonított a passzusnak, annál is inkább, mivel Kirchberg grófságát 
húsz évre a nevére írták. A weisenhorni uradalomhoz egyébként 
nagy parasztgazdaság is tartozott a szomszédos Babenhausen 
faluban, ahonnan a Fugger-dinasztia ma is élő két ágának egyike a 
nevét származtatja. 

Miként korábban a firenzei Medici család, kereskedői talentumuk- 
nak köszönhetően most már az augsburgi Fuggerek is bejutottak a ne- 
messég vékony rétegébe. Jakobot mindazonáltal nem csak társadalmi 
tekintélye növelésének a gondolata késztette a meglepő üzletre. Bár 
az elöző években a vállalat elsősorban a fémüzleten keresett jelentős 
összegeket, további bányászati beruházások aligha fizetődtek volna 
ki, mivel a működő bányák termelése fedezte a szükségletet. A bank- 
üzletnek, a textil- és fűszer-kereskedelemnek sem volt szüksége sür- 
gős , tőkeinjekcióra". Jakob úgy vélte, az a legcélszerűbb, ha a fölösle- 
get válságbiztos befektetésre fordítja. És a legbiztosabb tőkeberuhá- 
zásnak mindigis a földbirtok bizonyult. 

Ezzel két legyet ütött egy csapásra: kedvező áron hatalmas terület 
birtokosa lett, és ráadásul az eddiginél is jobban lekötelezte a Német 
Birodalom jövendő császárát. Miksának is kettős érdeke fűződött 
az üzlethez: eltekint a sürgős kölcsön megszerzésétől, a Fuggerek 
Augsburg és Ulm közötti tartós letelepítésével politikai lépéselőnyre 
tett szert bajor vetélytársával, a Wittelsbach-házzal szemben. 

Az oberkirchbergi kastély ugyanis György bajor fejedelem birtoká- 
ból származott; az 1504. évi landshuti örökösödési háborúban vesz- 
tette el a Iabsburgok javára. A Wittelsbach fejedelem eredetileg 1481- 
ben vette meg a kastélyt 31 ezer forintért Wilhelmtől, Kirchberg gróf- 
jától. Miksa először a grófnak akarta visszaadni, majd mégis inkább a 
Fuggereknek ajánlotta fel zálogul a kölcsönre. 

A király alaposan tévedett, ha azt hitte, hogy a kalmár örömében 
táncra perdül a grófi rang kilátásba helyezésétől. Jakob a legcseké- 
lyebb sietséget sem mutatta, hogy gróf legyen. Ha már egyszer kiter- 
jedt terület birtokába juthat - tudatta -, célszerű lenne, ha ez a birtok 
Augsburg közvetlen közelében terülne el. Az efféle kikötésektől egy- 
szerűen tátva maradt a szája a királyi megbízott uraknak, akik amúgy 
is vegyes érzelmekkel szemlélték, hogy az augsburgi polgár soraikba 
emelkedik. 

Taktikázásával Jakob mindenesetre elérte, hogy a király csak 25 
ezer guldent számított fel neki Kirchbergért, holott a birtok már 28 év- 
vel azelőtt is 31 ezerbe került. A Weissenhorn feletti uralmat is valóság- 
gal rá kellett tukmálni, mivel eleve számolt az addigi hűbérúr, Adam 
von Frundsbegrg ellenállásával. 

Egyértelműen a király volt a kedvezőtlenebb tárgyalási pozícióban, 
mivel római útja már erősen sürgette, Jakob Fugger így inkább büszke 
tartózkodással, mint túláradó örömmel fogadta a magas kitüntetést. 
A homályos visszavásárlási záradékot is nyilván csak azért csatolták a 
szerződéshez, hogy Miksa az arisztokraták előtt kedvezőbb látszatot 
kölcsönözhessen az üzletnek. 

Más, kevésbé kemény kereskedőt bizonyára buzgó hálálkodásra 
késztette volna az, amit Jakob Fugger csupán a tömör , egyetértek" 
szóval nyugtázott a királyi okmány szövegében: , A hosszú és hűséges 
szolgálatért, melyet Ausztria Uralkodója iránt tanúsított, legmagasabb 
jóindulatának jeléül, Őfelsége abban a megtiszteltetésben is kegyes- 
kedik részesíteni a Fugger nevet, hogy grófságot és uradalmakat bir- 
tokoljon, kormányozzon és a vele járó címnek is viselője legyen." 
Jakob tehát ettől kezdve gróf volt, míg bátyja és rangidős üzlettársa, 
Ulrich továbbra is egyszerű polgár maradt. 

FELLÁZADNAK A PARASZTOK 


Mielőtt még Jakob Fugger frissen szerzett jogait gyakorolhatta és te- 
kintélyes tulajdonát birtokba vehette volna, nagy zűrzavar támadt. 
Amikor Adam von Frundsberg őfelsége parancsára megjelent Weis- 
senhornban és a környező falvakban, hogy elbocsássa azispánokat és 
tisztviselőket, váratlan incidensek történtek. Addig ugyanis gondosan 
titkolták a király és Jakob Fugger között létrejött üzletet. 

A királyra felesküdött parasztok úgy érezték, hogy becsapták és el- 
árulták őket, amikor meghallották, hogy az új uraságot Jakob Fug- 
gernek hívják. A weissenhorni barhentszövők addig meglehetősen 
szabadok voltak; a korábbi hűbérurak nem értettek a textilüzlethez, 
őket csak a térség mezőgazdasági hasznosítása érdekelte. Most azon- 
ban az a veszély fenyegette a takácsokat, hogy a legnagyobb hatalmú 
német textilkereskedő hűbéresei lesznek, aki kénye-kedvére diktál- 
hatja nekik, hogy mennyiért dolgozzanak. 

, Mi az augsburgi káptalan és az ulmi ispotály alattvalói vagyunk, 
ezért nem esküdhetünk fel a Fuggerekre" - ellenkeztek a király köve- 
tével. Hacsak nem akarták a makrancoskodókat erőszakkal engedel- 
mességre kényszeríteni, be kellett nekik bizonyítani, hogy sem 
Ulmhoz, sem Augsburghoz nem tartoznak, hanem a királynak, illetve 
az új tulajdonosnak, Jakob Fuggernek a hűbéresei. 

Követeket küldtek hát a landshuti udvarba a szükséges okmányok 
előteremtésére és a jogviszonyok tisztázására. Ez természetesen eltar- 
tott néhány hónapig, mialatt is ama bizonyos Adam von Frundberg 
többször is megpróbálkozott a felindult takácsok és parasztok lecsil- 
lapításával. Miután ezek a kísérletek kudarcba fulladtak, Jakob Fugger 
sváb nemesemberekbóől álló küldöttséget menesztett Weissenhornba 
- közöttük volt Artzt, Augsburg volt polgármestere, a Fuggerek roko- 
na is -, hogy nyilvános kihallgatáson igyekezzen áthangolni a jöven- 
dő alattvalókat. Végül valódi - bár nincs kizárva, hogy hamisított - ok- 
mányok segítségével sikerült bebizonyítani a tulajdonváltozás jogsze- 
rűségét, és lecsillapítani a Fuggerek legkeményebb ellenfelét, a wib- 
lingeni ispánt is. 

A birtokba vett területek minden lakója köteles volt 1508 első 
napjaiban esküt tenni: , Fogadom és esküszöm, hogy a tiszteletre 
méltó és birtokba helyezett Jakob Fugger úrnak mint jog szerinti 
uramnak és örököseinek, nemkülönben ispánjainak, számvevőinek 
és mindenkinek, aki helyette rendelkezik, engedelmesen, hűségesen 
és készséggel szolgálatára állok, átadom, beszolgáltatom és megfi- 

zetem a járandóságokat, adókat, földhaszonbérletet és más egye- 
beket, jámborul mindig csak hasznára cselekszem, elhárítom ká- 
rát, óvom a bajtól, megteszem, amit minden alattvaló az ő igazi urá- 
nak köteles és tartozik megtenni, ha ő elrendelni kegyeskedik, 
ilyeténképpen illendően, hűségesen és engedelmesen tartom 
magam annak az adásvételi szerződésnek a tartalmához is, melyet 
nevezett Jakob Fugger úr a Római Királyi Felségtől, az én legkegye- 
sebb uramtól kapott." 

A kereskedő ezzel gyakorlatilag korlátlan úr lett alattvalói élete és 
halála, minden vagyona és jószága felett. Figyelmet érdemel, hogy 
személy szerint őrá kellett felesküdni. Ulrich neve sehol sem szerepel 
a birtoklevéllel kapcsolatos okmányokban, amiből az következik, 
hogy Jakob abban az időben már teljesen kiszorította őt az üzletveze- 
tésből. 

Kirchbergben még bonyolultabb volt a jogi helyzet, mint Weis- 
senhornban. Hamarosan kiderült ugyanis, hogy a király kissé elha- 
markodva adta el. A birtok 1504. szeptember 25. óta Eitel Friedrich 
von Zollern gróf birtokában volt, akinek a király egy 20 ezer forintos 
kölcsönért adta zálogba. A gróf ezért csak a kölcsön visszafizetése és 
költségtérítés címén, háromezer forint ellenében volt hajlandó Kirch- 
berget odaadni. 

Jakob Fuggernek azonban nem volt kedve kétszer is fizetni 
Kirchbergért, a királyt pedig, aki az egész kalamajkát előidézte, ter- 
mészetesen nem lehetett felelősségre vonni. Ekkor közbelépett a 
véletlen, és elegáns, bár elítélendő megoldást kínált. Jakobnak ép- 
pen tekintélyes összeget kellett volna átutalnia Rómába egy magas 
rangú egyházi személy számára, amikor az illető váratlanul meghalt. 
A véletlen úgy hozta, hogy éppen von Zollern gróf is akkor jelentette 
be igényét az összegre. Jakob hajlandónak mutatkozott a követelés 
tudomásulvételére, ha a gróf ellenszolgáltatásként odaadja Kirchen- 
berget. 

Mivel az üzlet jogilag támadható volt, az ügyben a konstanzi püs- 
pöknek kellett döntenie, más egyházi méltóságokkal együtt. Több- 
szöri halasztás után, 1508. január 25-én, Ulmban végre lefolytatták a 
tárgyalást. Az eredmény: Kirchberg lakosainak is hűséget kellett es- 
küdniük először a királynak, azután Fuggernek, mielőtt átadták volna 
neki a kulcsokat és a leltárjegyzéket. 

A ZSÁKMÁNY: EGY ERDŐFELÜGYELŐ 


Mint okos kereskedő, Jakob nem kérkedett grófi címével. Valószínű- 
leg hivatalosan soha nem is használta. Ennek ellenére korlátlan 
egyeduralkodónak érezhette magát latifundiumain. Tataroztatta az 
épületeket, tapasztalt, odaadó hűséggel szolgáló jószágkormányzó- 
kat alkalmazott, és felvirágoztatta a tönkrement gazdaságokat. Még- 
sem lelte zavartalan örömét abban, hogy nagybirtokos lett. 

Amikor lovasoktól kísért, tizenkét fogatú kocsijával áthajtott 
a falvakon, hogy a kastélydombra tartson, a parasztok nemegy- 
szer öklükkel fenyegették. A király rendelete értelmében hűbér- 
adóra kötelezett alsóbbrendű nemesség sem akart belenyugodni 
a polgári származású kereskedő uralmába. Miksának a grófság terü- 
letén többször is közbe kellett lépnie Fugger jogainak érvényesítése 
érdekében. 

Kiváltképpen Jörg Rott, a burgai vadászfelügyelő vonakodott ma- 
kacsul, hogy a vadászatok legfőbb urának tekintse a ,kalmárt", akinek 
kezében még sohasem volt puska. A roggenburgi apát is állandóan 
nehézségeket támasztott; egy nap a Roth vizét is elvezettette Gan- 
nertshofennél, úgyhogy Weissenhorn városa víz nélkül maradt. Ezzel 
azonban nemcsak Fuggert haragította magára, hanem a város ipa- 
rosait is. Fugger tiszttartójával együtt indultak útnak, hogy a roggen- 
burgi kerülethez tartozó Ingstettenben, az országos vásáron mindent 
ízzé-porrá zúzzanak, az apát nyakára kötelet hurkoljanak, vízművét 
lerombolják. 

Állandó viszály dúlt a szomszédos Ulm birodalmi várossal is, mert 
az úgy látta, a Fuggerek a hegemóniáját fenyegetik a barhentpiacon. 
Amikor megtudták, hogy Jakob Fugger önálló vásári kirakodóhelyet 
akar létesíteni Weissenhornban, az ulmiak harcba szálltak. Bezáratták 
az unterkichbergi vámot, de egy rajtaütés alkalmával mindössze egy 
császári erdőfelügyelőt ,zsákmányoltak". 


A KIRÁLY ADÓKIVETÉSRE KÉSZÜL 


Miközben Jakob Fugger minden ellenállást leküzdve elérte célját, és 
immár Dél-Németország nagybirtokosai közé tartozott, a királynak jó- 
val több fáradságába került szándékának megvalósítása. Még egy lé- 
pést sem tett Róma felé, s a Fuggerektől és a birodalmi rendektől ösz- 
szeszedett pénz máris nyomtalanul elszivárgott az államapparátus 

ezernyi résén át. Részben régi adósságok kifizetésére fordították, 
részben maga a király adta ki minden lehető és lehetetlen célra a hirte- 
len támadt gazdagság boldog tudatában; nem lebecsülendő részét 
pedig az udvar számtalan ingyenélője kaparintotta meg. 

S a régi játék elölről kezdődhetett. A király - kissé bosszúsan - el- 
határozta, hogy végre valami , okosat? tesz, és francia mintára - biro- 
dalmának merően más viszonyait figyelembe sem véve - bevezeti 
a kényszerkölcsön egy formáját. Dél-Németország gazdag keres- 
kedelmi társaságait, természetesen a Fuggerekkel az élükön, ismét a 
kasszához kérték volna, hogy a császári trónra segítsék őfelségét. 
Miksa ravasz tanácsadói azzal érveltek, hogy ez ideig a vállalkozók 
csak mint magánszemélyek fizettek adót a városoknak, míg a cégek, 
mint testületek, adómentesek maradtak. Ezért jogos és helyes lenne, 
ha pótolnák mulasztásukat, és kiadós kölcsönt adnának a királynak. 
Ha ellenkeznek, fenyegetőzött a király, gondoskodni fog , megszű- 
nésükről". 

Nem is volt olyan helytelen elképzelés, mint ahogy első pillantásra 
tűnik, mert a nagy vállalatok valóban csak minimális adót fizettek. Né- 
metország leggazdagabb embere, Jakob Fugger például, évente alig 
ezer forintot fizetett be a kincstárnak. Csupán egyről feledkezett meg 
őfelsége: sem a hatalma, sem a képessége nem volt meg a nagy keres- 
kedelmi társaságok szerteágazó üzleti tevékenységének pontos felbe- 
csüléséhez és adójuk megállapításához. Így az uralkodónak ez a két- 
ségkívül helyes elhatározása, mint annyi más szándéka is, kudarcba 
fulladt. A Függerek vezetésével az egyébként egymással oly hevesen 
vetélkedő társaságok közösen szervezték meg az ellenállást. Amilyen 
agyafúrtak voltak, nem maguk léptek fel a király adótervei ellen, ha- 
nem inkább a birodalmi rendeket és a baráti körükhöz tartozó neme- 
seket, például Eitel Friederich von Zollern grófot küldték a , csatába". 
Jakob ösztönzésére újra bevették Konrad Peutinger publicisztikai 
, sodafegyverét" is. 

Annak idején még nem léteztek mai értelemben vett gazdasági 
egyesülések, de a Fuggerek által megszervezett ipari lobbi legalább 
olyan ütőképes volt, mint ma a BDI." Mi sem érzékelteti jobban a XVI. 
század remek üzleti érzékkel megáldott gazdasági irányítóinak men- 
talitását, mint a Fuggerek hivatalos állásfoglalása a tervezett testületi 
adóról: , Ha körültekintünk, milyen vagyonhoz juttatott, juttat napon- 
ta és a jövőben is a kereskedelem sok országot és egyént - ami olyan 

nyilvánvaló, hogy nem is igényel magyarázatot -, akkor azt látjuk, 
hogy azemberek minden fajtája és rendje nem méltánytalanul értéke- 
li, kedveli és tartja becsben a tisztességes kereskedőembert, sőt kelle- 
mes kiváltságokkal és szabadságjogokkal is felruházza, ahogyan az 
sok más országban történik." Ki ne ismerné fel a rokonságot a mai 
munkáltatói egyesülések és szakszervezetek nyelvezetével? 

A királyt és tanácsosait esetleg meggyőzhette az effajta érvelés, 
de a nép haragját bizonyosan nem csillapíthatta le a mindjobban 
gazdagodó , kufárok" ellen, mert elsősorban őket hibáztatta az elmúlt 
évek példátlan áremelkedéseiért. Kiváltképpen a fűszerek - főként 
a sáfrány - drágultak meg annyira, hogy használatuk fényűzését 
már csak az uralkodó réteg engedhette meg magának. A Fuggerek 
a nép haragját ügyesen a távoli Portugália királya ellen fordították 
azzal, hogy a drágulást egyedül ő okozta a kelet-indiai Calicut fű- 
szerváros ellen indított háborújával, amely ezért kevés árut szállított 
Európának. 

A selyem- és ezüstár emelkedésének okát is külföldi szállítókra há- 
rították a Fuggerek. Ha ,tehát honunkban hiány mutatkozik 
selyemköntösben, ami által az ára is emelkedett valamicskét", ezért vi- 
lágért sem a tisztes kereskedők a felelősek, hanem a távoli genovaiak, 
velenceiek és milánóiak, vagy talán maga a török szultán tehet róla, 
amiért háborúban áll a Velencei Köztársasággal. 

Habár a kereskedőknek sikerült a tervezett adót megtorpedózni, és 
nagyjából elhárítani fejük fölül a nép haragját, lassanként szoronga- 
tott helyzetbe kerültek - kiváltképpen a Fuggerek. Első ízben érezték 
a maguk kovácsolta aranylánc fájdalmas szorítását, amellyel sorsukat 
az uralkodóházhoz kötötték. A királynak hitelezett hatalmas összeget 
elfecsérelték, a császári korona pedig elérhetetlenebbnek látszott, 
mint valaha. 

Belenyugodhatott-e Jakob Fugger, hogy egyszerűen feladjon egy 
nagyszabású tervet, amelynek megvalósításáért személyi tekintélyét 
is latba vetette? Persze arra sem lett volna hajlandó, hogy másnak en- 
gedje át a vállalkozás pénzelését. Ha azt akarja, hogy egész eddigi po- 
litikája ne vesszen kárba, akkor neki, Jakob Fuggernek kell a királyt a 
császári koronához segítenie, különben minden hiábavaló volt. De 
nem fenyegeti-e az a veszély, hogy addig tölti a pénzt a feneketlen ró- 
mai hordóba, amíg cége is tönkremegy? 

A kereskedő hűvösen latolgatta a pénzszerzés minden lehetőségét, 
majd mégis a kockázatvállalás mellett döntött. Egyedül képtelen lett 
volna előteremteni a szükséges összegeket, ezért a brixeni hercegsé- 

gekhez fordult további betétekért. 1505 tele óta Melchior von Meckau 
jelentős summákat fektetett az augsburgi cégbe. Jakob ajánlatára 
most újabb 25 ezer gulden értékű beruházásra nyílt alkalma. A Fug- 
gereknél elhelyezett titkos betéteinek összege ezzel 150 ezer 
guldenre emelkedett. 

Egy Jakob Fugger formátumú kereskedő bizonyára tisztában volt 
az ilyen magas arányú idegen tőkerészesedés veszélyeivel, Ha a her- 
cegérsek máról holnapra kivonja a pénzét, végzetes szerencsétlen- 
ségbe döntheti a céget. A Fuggereknek csupán ezért is elemi érdekük 
volt, hogy Melchior von Meckau részesedésének arányát titokban 
tartsák. 


MAGAS LÁTOGATÓ RÓMÁBÓL 


Itáliában hamarosan híre terjedt, hogy a királynak állítólag hihetetle- 
nül nagy összegek állnak rendelkezésére. Amikor Habsburg Miksa, 
akitől a következő hónapokban Európa jövendő sorsának fordulatát 
várták, többnapos látogatást tett a Fuggereknél Augsburgban, az eu- 
rópai fejedelmi udvarokban elkezdődött a találgatás. Genovában Nic- 
colö Machiavelli államfilozófus is olyan értesüléseket kapott, hogy a 
Fuüggerek óriási összegeket adnának a császárkoronázásra. 

Vincenzo OCuerini velencei követ, akit Miksa eltávolíttatott 
a konstanzi birodalmi gyűlésről, látogatást tett az augsburgi Rin- 
dermarkton, hogy valami közelebbit is megtudjon. A dózse ugyanis 
nem volt hajlandó átengedni felségterületén a király Rómába tartó 
menetét. Ismét ellenséges viszonyban volt a pápával, és ezzel auto- 
matikusan Miksa ellenfelének számított mindaddig, amíg II. Gyula 
annak az oldalán áll. A Fuggerek semmiképpen sem akarták elron- 
tani viszonyukat Velencével, mert rézvagyonuk nagy részét az 
ottani fémtőzsdén értékesítették. Ha a küldöttnek az volt a szán- 
déka, hogy Jakob Fugger zsarolása révén akadályozza meg Miksa 
császárterveit, csalódnia kellett. Augsburgban érzékeny vereséget 
szenvedett, hisz a Fuggerek régóta számoltak azzal, hogy a helyzet így 
alakulhat, s kitűnően felkészültek rá. Amennyiben Velence bezárná 
piacait a tiroli és a magyarországi réz előtt, akkor a teljes mennyiséget 
északra irányítják, és a Hanza Szövetség Dalti-tengeri kikötőin át 
értékesítik. 

Alig távozott el a sértődött Ouerini, amikor 1507 karácsonyán újabb 
látogató ereszkedett le a Lech-völgyi Alpok lejtőin. II. Gyula pápa már 
másodízben küldte Augsburgba Bernardino Caravajal bíborost, hogy 

kipuhatolja Miksa római útjának esélyeit és időpontját. Jakob sietve 
felhasználta az alkalmat Róma, Habsburg Miksa és Augsburg , szent- 
háromságának" demonstrálására. 

A bíboros tiszteletére adott ünnepi bankettről még évek múltán is 
beszéltek Augsburgban. Legalább tizenkét fogást hordtak fel, és min- 
denki hivatalos volt, aki csak számított valamit a városban. A rinder- 
markti házban befejezésül zenészek muzsikáltak a táncolóknak, mi- 
után az egyházi férfiú megáldotta és feloldozta minden bűn és vétek 
alól a jelenlévőket. 

A legfontosabb beszédtéma az asztalnál azonban mégsem a bíbo- 
ros missziója, hanem egy fiatal, csinos leány, név szerint Anna Lanenit 
volt, aki állítólag csak a mindennap magához vett szent ostyán 
élt; azon kívül nem evett egy falatot sem. A városban vendégeskedett, 
a Fuggerek egyik vetélytársánál, Welsernél lakott. Anton Welser, 
Konrad Peutinger veje szentnek tartotta Annát, és halálosan bele- 
szeretett. 

Később kiderült, hogy Lanenit kisasszony közönséges csaló. 1514- 
ben kiutasították Augsburgból, majd rövidesen vízbe fojtás általi ha- 
lálra ítélték a svájci Freiburgban. Jakob Fugger asztalánál a művelt 
vendégek természetesen már akkor sem hittek az efféle csodákban, 
és pompásan szórakoztak Anton Welser ostobaságán, aki, mint hír- 
lett, Lanenit kisasszony gyermekének természetes atyja volt. A törté- 
net kapóra jött Jakob Fuggernek, hogy a pápai küldöttnél aláaknázza 
riválisa tekintélyét. 

De ez nem térítette el Jakob figyelmét a fő dologról: a császárkoro- 
názásról. A vállalkozás anyagi kockázatának csökkentésére új, , költ- 
ségkímélő" koronázási tervet terjesztett a pápai legátus elé. E szerint 
Miksa nem vonulna nagy sereggel Velence ellenséges területén át Ró- 
mába, hanem a pápa a birodalom határán, Dél-Tirolban koronázná 
meg, mivel II. Gyula könnyebben jut el Rómából északra, mint Miksa 
Rómába. 

Caravajal természetesen leintette: a szentatyának nem áll szándéká- 
ban elhagyni Rómát. Most légy okos, Fugger! A kereskedő minden 
szentimentalizmus nélkül, az anyagi lehetőségeket hidegen mérlegel- 
ve a király számára megalázó következtetésre jutott: ha Miksa nem tud 
eljutni Rómába, és a pápa se hajlandó északra jönni, akkor a királynak 
vagy magát kell császárrá kikiáltania, vagy a pápa képviselőjétől kell 
átvennie a címet. A bíboros aggódva ingatta fejét, de azután úgy vélte, 
ez a megoldás is jobb a semminél. 

NEVETSÉGES CEREMÓNIA 


Az augsburgi Rindermarkton folyó tárgyalások közben a király még 
mindig a római tömjénfüstben celebrálandó császárkoronázásról áb- 
rándozott. Habár tanácsadói, mindenekelőtt Paul von Liechtenstein, 
félreérthetetlenül tudtára adták a vállalkozás kilátástalanságát, 1508 ja- 
nuárjában, meglehetősen gyenge kísérettel, mégis elindult Rómába. 
A király megbízottainak, akik a Sváb Szövetségtől, a birodalmi váro- 
soktól és az egyházfejedelmektől fáradhatatlanul gyűjtötték a pénzt 
és toborozták a katonákat, csak nagy nehezen sikerült néhány ezer 
embert összeszedniük. A király teljes hadereje mindössze tízezer 
zsoldosból állt. Nagyjából ugyanakkor, amikor Jakob Fugger Ulmban 
kifizette Kirchberg vételárát, és birtokba vette uradalmait, Miksa meg- 
érkezett a szép felső-itáliai városba, Trentóba. Itt kellett eldöntenie, 
hogy kockáztatja-e a háborút Velencével, és továbbvonul-e Róma felé. 
De hiába volt a szándék - ahhoz, hogy továbbindulhasson, először le 
kell győznie Velencét. 

Dühösen és csalódottan vonult vissza Miksa a zord hideg- 
ben Buonconsiglie komor, barátságtalan várába; se előre, se hátra - 
nem tudta, mitévő legyen. A hadipénztárban alig maradt több mint 
száz gulden, a katonák zúgolódni kezdtek, tanácsadói az azonnali 
visszafordulást sürgették. Miksát azonban nem olyan fából faragták, 
hogy szó nélkül feladja tervét. Inkább hajlandó lett volna belebukni 
a velencei háborúba, és dicstelenül elpusztulni, mint megalázva ha- 
zatérni. 

Egyik diplomatájának végül mentő ötlete támadt: a király halassza 
el római útját, egy magas egyházi méltóság azonnal nyilvánítsa csá- 
szárrá Irentóban, s utána megerősített csapatokkal támadja meg Ve- 
lencét. Miksa teljes huszonnégy órán át gondolkodott, majd egy felté- 
tellel beleegyezett: ne a Bolzanóban székelő pápai legátus, Caravajal, 
hanem Mattháus Lang, Salzburg érseke és Gurk bíborosa koronázza 
császárrá. 

A különös színjátékot így írja le Götz von Pölnitz: , Méltóságteljes 
menetben, a nemesi hagyományok megőrzésén fáradozva vonult 
Miksa 1508. február 4-ének délutánján a régi szokás szerint felmuta- 
tott szentségek kíséretében a trentói székesegyházhoz. De semmi 
nem történt meg abból, amit a tömeg nagy része várt. 

Ellenben fölemelkedett Lang, Gurk hercegérseke, hogy a világ tud- 
tára adja Miksa elhatározását, miszerint a jövőben többé már nem ki- 
rály, hanem a Választott Római Császár címét viseli. Lovagi ceremó- 

niák és kinevezések következtek, amelyek csak igen szerény keretek 
között utánozták a császárkoronázás színjátékát." 

Melchior von Meckau és Mattháus Lang azonnal továbbutaztak 
Rómába, hogy a pápát megnyugtassák, és megakadályozzák, 
hogy a trentói bohózatból elsőrangú világpolitikai botrány kere- 
kedjék. Biztosították II. Gyulát, mindez csupán ideiglenes állapotnak 
tekintendő, a tényleges császárkoronázás később lesz majd az Örök 
Városban. 


13. FEJEZET 
, Pillanatnyi pénzzavar" 


Nem volt véletlen, hogy a proklamáció igazi szervezői kitűnő kapcso- 
latokat tartottak fenn Jakob Fuggerrel. Melchior von Meckau, 
Mattháus Lang és Paul von Liechtenstein még megszerezték maguk- 
nak az augsburgi kereskedő hozzájárulását, amely nélkül valószínű- 
leg még az a hitvány pótceremónia sem jöhetett volna létre. Jakob 
Fugger először érezhette magát , császárcsinálónak", habár sokkal szí- 
vesebben vette volna, ha Miksa lemond a költséges vállalkozásról. 

Míg az általa megvetett ,közönséges népség" reménykedve tódult a 
templomokba, hogy az új német császárért imádkozzék, az , arany Író- 
szobá"-ban a kereskedőnek csupán egy gondja volt: miként óvhatná 
meg Miksát további hasonló tervektől. Most már a saját bőrén is érez- 
te, milyen hihetetlen szívóhatást gyakorol a nagypolitika cégének 
kasszáira, és milyen nehéz csábításainak ellenállni. 

Miksának politikai okokból meg kellett kockáztatnia a fegyveres 
konfliktust Velencével, a Fuggereknek azonban feltétlenül szükségük 
volta Rialto-híd melletti piacra, hogy eladhassák réz- és ezüstszállítmá- 
nyaikat. A gazdaság és a politika összefonódása tehát nemcsak elő- 
nyökkel járt, hanem halálos veszélyt is zúdíthatott a cégre. Az európai 
nagyhatalmak bonyolult politikai játszmáiban csak olyan vállalkozó 
állhatta meg a helyét, akit a sors kérlelhetetlen akarattal és igen éles el- 
mével ruházott fel. 

A különfutárok mindig újabb és sürgősebb pénzköveteléseket köz- 
vetítettek Felső-Itáliából Augsburgba, Jakob Fugger azonban húzta az 
időt. Csak amikor híre jött, hogy a császár hadserege legyőzte a velen- 
cei sereg egy részét, ekkor engedélyezte innsbrucki faktorának, Wen- 
del Iphofernek, hogy első részletként négyezer guldent küldessen 
délre. 

Hamarosan azonban már csak rossz hírek érkeztek a Brenneren 
túlról, mert a császár kelletlen zsoldosai egyik vereséget a másik után 
szenvedték Cadoréban, és csapatostul megszöktek. A velenceiek 
északon egészen a tiroli határig nyomultak előre. Egy elitcsapat to- 
vábbmasírozott, és meglepetésszerűen megtámadta Fuggerau hadi- 
gyárait. 

Az ipari komplexum ugyan meg volt erősítve, de a rajtaütés olyan 
hirtelen jött, hogy a dózse katonái minden különösebb nehézség nél- 
kül ejthették zsákmányul a csipkés várfalak ágyúit is. Jól kiszámított 
csapás volt, mert a Fuggerek üzeméből származott az a kétezer puska, 
amellyel Miksa februárban a gyalogságot fölszerelte. 

Jakob a támadást a dózse figyelmeztetésének tekintette: ne kötelez- 
ze el magát mértéken felül Habsburg Miksa mellett. Noha az a veszély 
nem fenyegetett, hogy a Fuggerek támaszpontját a Rialto-híd mellett 
bezárják, azzal azonban számolni kellett, hogy a Signoria beviteli tilal- 
mat rendel el a cég fémszállítmányaira. A biztonság kedvéért Jakob 
mindenesetre leállította a dél felé irányuló exportot. 

Miközben a Fuggerek raktárai a mennyezetig megteltek réz- és 
ezüsttömbökkel, a császár elhagyta zendülő csapatait, hátha mégis si- 
kerül némi pénzt kicsikarnia a Sváb Szövetségtől és a birodalmi ren- 
dektől. A Habsburg-táborban ekkor már nagy volt a zűrzavar, senki 
sem tudta, mi lesz. Paul von Liechtenstein sürgős írásbeli üzenetet kül- 
dött Augsburgba: , Úgy segítse meg Isten Etschlandet," hogy valóban 
nem bírjuk tovább!" 

Ha Miksa teljes vereséget szenved, annak csak hátrányos következ- 
ményei lehettek a Fuggerekre nézve. Jakob ezért 20 ezer guldent vere- 
tett az innsbrucki pénzverdében és átadatta a császár udvari főszabá- 
szának, aki - ne feledjük, Ausztriában vagyunk! - átmenetileg az ural- 
kodó ügyeit intézte. Őfelségének azonban köteleznie kellett magát ar- 
ra, hogy nem vesz fel több hitelt a Fuggerek üzleti ellenfeleitől: 
Welsertől, Höchstettertől, Imhoftól és Baumgartnertől. Ezenkívül 
Jakob Fugger kifejezte sürgős kívánságát, hogy a lehető leggyorsab- 
ban köttessék meg a béke délen. 


SZAKADÉK SZÉLÉN A CÉG 


És az ellenségeskedő hatalmak 1508. június 6-án, Santa Maria di Gra- 
ziában, valóban fegyverszünetet kötöttek. A velenceiek elégedettek 
voltak, mert megvédték függetlenségüket, Miksának pedig időre volt 
szüksége, hogy új hadsereget és új szövetségest nyerjen meg. És ő, aki 
pénzügyekben tehetségtelen, de a politikában született tehetség volt, 
decemberben valóban létrehozta a Cambrai-i Ligát, a Velence elleni új 
szövetséget, Franciaország, Róma és Magyarország részvételével. 


" Az Adige folyó vidéke. 

Már csak pénzre volt szükség, hogy Felső-Itáliában újrakezdődjék 
minden. 

Veresége szégyenének enyhítésére Miksa nem válogatott az eszkö- 
zökben. 1508 októberében, a pénzügyi kamara elkeseredett tiltakozá- 
sa ellenére, 300 ezer guldenért zálogba adta a Fuggereknek legértéke- 
sebb felségjogát, a tiroli bányaregálét. Az augsburgi kereskedők ezzel 
felhatalmazást kaptak arra, hogy Európa ércben leggazdagabb or- 
szágának valamennyi természeti kincsét - saját számlájukra - ki- 
aknázzák. 

Mivel Jakob túlságosan is jól ismerte a büszke tiroliakat ahhoz, 
hogy segítőkészségükre számítson, megfenyegette a császár megbí- 
zottait, hogy a szerződés egyetlen pontjához sem tartja magát, ha fel- 
ségjogát a legcsekélyebb mértékben is megsértik. Miközben a kor- 
mánytól követelte, hogy a szerződést hűségesen tartsa be, neki esze 
ágában sem volt túl komolyan venni a császár iránti hűséget. Alig pe- 
csételték meg az üzletet, titkos küldetésben futárokat menesztett érté- 
kes ajándékokkal Velencébe az ottani üzleti légkör javítására. 

A Rialto-híd mellett kiépített támaszpont sokkal fontosabb volt ne- 
ki, semhogy feláldozza a császár rövidlátó háborús terveiért. Jakob 
Fugger ellenállhatatlan logikája végül Miksával is megértette a zavar- 
talan fémeladás előnyeit. Az uralkodó, jóllehet éppen azon volt, hogy 
kitaszítsa az Adria menti köztársaságot a birodalom jogközösségéből, 
kizárólagos jogot adott Jakobnak a Velencével folytatandó kereskede- 
lemre. Minden más vállalatnak, büntetés terhe mellett, tilos volt árut 
szállítani Velencének. 

A Fuggerek a XVI. század elején kétségkívül nagy hatalomra tettek 
szert Európában. Néhány jó szemű politikus fel is tette magának a kér- 
dést, vajon a kereskedőház szolgálja-e a Habsburg Monarchiát, vagy a 
valóságban talán már régóta Jakob Fugger a hatalom igazi birtokosa, 
és Miksa császár csupán segédkezik neki akaratának beteljesítésében. 
Míg az egész világ a Fuggerek politikai ügyességét és mérhetetlen gaz- 
cdagságát csodálta, valójában a cég szörnyű szakadék szélén állt. Egye- 
dül Jakob Fugger volt tisztában gazdasági hatalmának törékenységé- 
vel, gazdagságának múlékonyságával. 

A céget az a veszély fenyegette, hogy belefúl saját sikereibe. Habár 
Jakob közismerten sohasem kockáztatott a megfelelő nyereség remé- 
nye nélkül, a bevételek távolról sem voltak elegendők, hogy a vállalat 
viharos terjeszkedéséhez anyagi fedezetet nyújtsanak. A cég saját tő- 
kéje 1509-ben mindössze 200 ezer gulden volt, forgalma ezzel szem- 
ben legalább ennek a tízszeresét tette ki. Ekkora aránytalanság ma is 

nyugtalanítana minden előrelátó vállalkozót, annak idején azonban, 
amikor a pénzügyi fedezet előteremtésének módja és a biztosítási 
technika még roppant kezdetleges volt, egyenesen életveszélyes 
lehetett. 

Jakob Fugger már hosszú idő óta dolgozott idegen tőkével, mégpe- 
dig főként fekete pénzekkel. Ahogy ma diktátorok, olajsejkek és maf- 
fiavezérek svájci bankok széfjeiben és titkos számláin helyezik el 
zsákmányukat, akkoriban sok olyan ember, akinek titkolnivalója volt, 
a Fuggerekre bízta garasait. Szép számmal akadtak közöttük magas 
egyházi méltóságok, holott az egyházjogi kamattilalom szigorúan til- 
tott minden tőkevagyonból származó nyereséget. 

Az augsburgi cég annak idején legalább olyan diszkrét volt, mint 
ma a nagy zürichi és genfi bankok. Kinek lett volna még csak sejtelme 
is azokról az óriási összegekről, melyek ilyen módon kerültek - a leg- 
nagyobb titoktartás mellett - a Fuggerek kasszájába. Akit ez érdekelt, 
érdekes nyomra bukkanhatott: amióta Jakob a szorgos Johannes 
Zinkre bízta a római Fugger-fiók vezetését, a Rione di Ponte-i kiren- 
deltség, pápai megbízásból, sokkal nagyobb összegeket utalt át a Vati- 
kánnak, mint amennyit a központtól vagy más faktoriáktól kapott. Te- 
hát valamilyen úton-módon bőven táplálták pénzzel. 

A Szentszék pénzügyi főtisztviselői azonban figyelemreméltóan 
kevés érdeklődést mutattak az efféle információk iránt; közülük nem 
is kevesen pontosan tudták, honnan származnak a Fuggerek titkos 
számláin átvezetett összegek. A befolyásos római bíboros, Alessand- 
rino például legalább 22 ezer dukát eredetét ismerte, mivel az össze- 
get, a legnagyobb titokban, maga fizette be. Az egyház pénzügyi 
főigazgatója, Fazio Santorio pápai datar is a Függerek csendestársai 
közé tartozott. 

A legnagyobb hitelező azonban Melchior von Meckau, brixeni her- 
cegérsek volt. Évtizedeken át szipolyozta dél-tiroli egyházmegyéjét, 
és a híveiből, papjaiból, kolostoraiból, egyházközségeiből és bányái- 
ból kipréselt guldeneket a dinamikus augsburgi cégbe fektette. Sehol 
sem kínáltak neki kedvezőbb jövedelmet, és titkos vagyona nagy biz- 
tonságban volt, nem kellett tartania a lelepleződéstől. 

A Fuggerek nemcsak a kamatait írták pontosan jóvá, hanem min- 
den tekintetben a szolgálatára álltak. Amikor például a Borgia pápa, 
VI. Sándor 1503. március 31-én, röviddel halála előtt egy sor , érde- 
mes" egyházi méltóságot nevezett ki bíborossá, a németek közül 
egyedül Melchior von Meckau tehette fejére a hőn áhított bíborosi 
kalapot. A címet természetesen nem adták ingyen: a szokásos ára 

20 ezer gulden volt. Johannes Zinknek, a Fuggerek faktorának diplo- 
máciai ügyessége nélkül az alpesi ország főpapja aligha törhette vol- 
na át az itáliaiak bíborvörös falanxát. 

A Fuggereknek köszönhette, hogy vidéki püspök létére betekintést 
nyerhetett a nemzetközi nagytőke üzleteibe és a politika, a gazdaság 
és az egyház összefonódásába. Habár mindkét fél igyekezett titokban 
tartani üzleti kapcsolatainak módját és kiterjedtségét, a püspök és a 
kereskedő egymás kezére játszott mind Rómában, mind Miksa udva- 
rában. Így részesült Melchior von Meckau - jóllehet csak helyettes- 
ként - abban a megtiszteltetésben, hogy német császárrá nyilvánít- 
hassa Habsburg Miksát. A dél-tiroli főpap kedvét lelte a nemzetközi 
politikában való vendégszereplésben. Egyre gyakrabban utazott a 
Teveréhez, hogy a nagy hatalmú II. Gyula környezetében a Habsbur- 
gok és a Fuggerek érdekeit képviselje. 

És valahányszor csak összecsomagoltatta a málháját, morgolódni 
kezdtek a kanonokok Brixenben. Nem maradhatott titokban előttük, 
hogy a gazdag egyházmegye kasszái, érthetetlen módon, üresen 
tátonganak. Amikor a kardinális ismét útra készülődött, követelték, 
hogy , az értékek, a készpénz és minden egyéb, ami az Alapítványé, itt 
maradjon, mivelhogy nyíltan és hihetően rebesgetik, miszerint Őfen- 
sége a herceg mindent, ami csak a kastélyban fellelhető, az utolsó da- 
rabig összeszedett, azzal aszándékkal, hogy magával vigye". Melchior 
a tervezettnél hamarabb elutazott, és hogy megszabaduljon aláren- 
deltjeinek kellemetlen kíváncsiskodásától, úgy döntött, hogy a máso- 
dik székhelye Róma lesz. 


MECKAU HALÁLA 


Kiváltképpen a Szentlélek Német Nemzeti Zarándokszállás szerzete- 
sei örültek elhatározásának. Régi számlájukat akarták kiegyenlíteni a 
tiroli hercegséggel, mert ő akadályozta meg, hogy hozzájussanak 
a Viterbóban elhunyt Peraudi bíboros hagyatékához. A pápai legátus a 
nemzeti zarándokszállásra hagyta a búcsúpénzekből járó részesedé- 
sének egyharmadát, ám a barátok egyetlen guldent sem láttak az 
örökségből. A Peraudi-hagyaték oroszlánrészét - a brixeni hercegér- 
sek hathatós támogatásával - köztudomásúan a Fuggerek szerezték 
meg maguknak. Ami megmaradt, azt rövid úton beszedte őszentsége 
II. Gyula pápa. A Szentlélek zarándokszállás szerzetesei abban re- 
ménykedtek, hogy egyszer majd csorbítatlanul hozzájuthatnak Meckau 

örökéhez, aki 1472 óta az ő rendjükhöz tartozott, és annak leg- 
magasabb rangú tagja volt. Természetesen soha sejtelmük sem volt 
a hagyaték nagyságáról. 

A bíboroson kívül ezt valószínűleg csak Jakob Fugger ismerte a tá- 
voli Augsburgban. Neki azonban minden oka megvolt rá, hogy hosz- 
szú életet kívánjon a bíborosnak, Meckau betétje ugyanis többet tett 
ki a Fugger testvérek saját tőkéjénél: összesen 300 ezer guldent. Ami- 
kor azután egy napon verejtékező különfutár érkezett Itáliából a hír- 
rel: Melchior halálos betegen fekszik Rómában, Jakobnak nyilván 
egész valóját megrázta az üzenet. Veszélyben a cég! 

Ha az örökösök a Meckau-tőke azonnali kifizetését követelnék, az 
gyakorlatilag csődöt jelentene; ekkora érvágás egyenlő a halállal. 
Eleinte abban reménykedett, hogy amíg lehetőség van az esetleg léte- 
ző, terhelő papírok eltüntetésére, semmi sem tudódik ki a hercegér- 
sek betétjeiről. De már két nappal a bíboros halála után az a hír járta 
Rómában, hogy köntösének ujjában nyugtákat találtak a Fuggereknél 
állítólag ötszázalékos kamatra elhelyezett 200 ezer dukátot kitevő be- 
tétekről. A botrányt többé semmi sem tartóztathatta fel. 

Létezett ugyan egy végrendelet, amelyet a hercegérsek március 
2-án, halálos betegen írt alá, és amelyen a Szentlélek zarándokszál- 
lást tette meg általános örökösévé. De mit számít egy darab papír, 
ha ekkora összegek forognak kockán! II. Gyula pápa, akit Cecil Grav- 
son oxfordi történészprofesszor a , reneszánsz legdinamikusabb 
alakjá"-nak nevez, azonnal bejelentette igényét bíborosa teljes hagya- 
tékára. Ezért a holttestet, amelyet eredetileg Rómában, a németek 
templomában akartak örök nyugovóra helyezni, átvitette egy másik 
templomba. 

Kemény csapást jelentett ez a Fuggereknek, mert nagy hatalmú el- 
lenféllel kerültek szembe, aki nyilván nem hagyja magát oly könnyen 
kijátszani, mint a Nemzeti zarándokszállás. Johannes Zink utasítást 
kapott Augsburgból: húzza az időt, és semmilyen követelést ne ismer- 
jen el a céggel szemben. A minden hájjal megkent Fugger-faktor 
újabb bizonyítékát adta rátermettségének. Tervszerűen a legvadabb 
híreket terjesztette az elhunyt hagyatékáról, állítólagos további vég- 
rendeletekről és örökösi igényekről. 

Jakob közben mindenáron igyekezett leplezni a cég pénzügyi ne- 
hézségeit. Minden addiginál nagyvonalúbban tett eleget hitelkéré- 
seknek, egyenlített ki számlákat és hivalkodott gazdagságával. Azon- 
ban nagyon jól tudta, hogy mindez nem elegendő. Erős szövetségesre 
volt szüksége a pápa ellen, és az természetszerűleg csak a német csá- 

szár lehetett. Miután a brixeni érsekség vitán felül Miksa felségterüle- 
téhez tartozott, ez a tény is módot adott bizonyos örökösödési 
igények konstruálására. És örökségről lévén szó, a császár lett volna az 
utolsó, aki sokáig hagyja magát kéretni. 

De hogy az udvart meggyőzze a helyzet komolyságáról, bevallotta, 
hogy , pillanatnyi pénzzavarral küzd". Ezek után logikus volt, hogy 
Paul von Liechtenstein néhány nap múlva hivatalosan megtiltotta a 
Fuggereknek, hogy Meckau részesedéséből kifizetéseket eszkö- 
zöljenek. Időközben azonban II. Gyula már cselekedett, és a pápai 
datar útján egyre nagyobb összegeket vett fel a római fióktól. Feltehe- 
tően a Meckau-hagyatékból akarta fedezni hozzájárulását a cambrai-i 
ligához. 

Csakhogy a makacs svábnak az , arany írószobá"-ban esze ágában 
sem volt, hogy akár a pápának is odaadja azt, amit egyszer már zsebre 
vágott. Jakob sugalmazására a császár kérvényezte azoknak a búcsú- 
pénzeknek a felszabadítását, amelyeket német egyházfejedelmek 
megbízásából a Fuggerek utalnának át Rómába. Az összeg egy részét 
a Fuggereknek mélységesen lekötelezett Mattháus Lang bíborosnak 
fizették ki Wellenburg várának a renoválására, mely néhány évtized 
múlva a Fuggerek tulajdonába ment át. 


A CSÁSZÁRRAL GYŐZI LE A PÁPÁT 


A császár bevonásával Jakobnak átmenetileg sikerült megakadályoz- 
nia Meckau tőkéjének az elszivárgását. A válságot ennek ellenére sem 
tudta végképp legyőzni, akkor sem, ha ezt maga Luther Márton állítot- 
ta. A reformátor így mondja el az Asztali beszélgetések-ben a római tar- 
tózkodása alatt hallottakat: , Meghalt Rómában Brixen püspöke, aki 
bíboros is vala és nagyon gazdag - s midőn már halott volt, pénzt nem 
találtak nála, csupán a köntöse alá rejtve egy ujjnyi cédulácskát. Ami- 
kor Gyula pápa megkapta a cédulát, rögtön gondolta, hogy csak 
nyugta lehet, küldött is azon nyomban a Fugger-faktorért és kérdezte 
őt, ismeri-e az írást. S ő szólt: igen, ez lenne az adósság, amellyel a Fug- 
ger és az ő társasága tartozik a bíborosnak, és háromszor százezer fo- 
rintot tesz ki. A pápa megkérdezte: Tudna-é adni neki ennyi pénzt? S a 
Fugger szolgája válaszolt: Bármely órában. A pápa ekkor magához 
rendeli Franciaország és Anglia bíborosát, és kérdi: Vajon a ti királyo- 
tok is oda tudna adni egy órán belül három tonna aranyat? S ők vála- 

szolták: Nem. S mondá a pápa: Egy augsburgi polgár képes rá. És Gyu- 
la pápa megkapta a pénzt." 

Nos, a pápa természetesen nem kapta meg. Először is azért 
sem, mert nyomtalanul eltűnt von Meckau végrendeletéből. Azután 
hirtelen felbukkant egy másolat, amelyet bizonyos Bernhad von Scul- 
teti készített. Ebből kiderült, hogy a Szentlélek zarándokszállás 
barátai mindössze 1500 dukátot örökölnek. Egyébként is csak 
viszonylag kis összegekről van szó benne, végül alig ötezer dukátot 
osztottak szét. 

Természetesen ezt a végrendeletet is megtámadták, és a Fuggerek 
ismét időt nyertek. Arra pedig igen nagy szükségük volt ahhoz, hogy 
kimászhassanak a csávából. Jakob rendkívül kockázatos kettős straté- 
giát követett: egyrészt együtt kellett tartania a pénzt, másrészt nem 
volt szabad azt a benyomást keltenie, hogy valóban csődbe jutott. 
Szűkmarkúnak mutatkozott Miksa követeivel, Jakob Villingerrel és 
Paul von Liechtensteinnel szemben, akik állandóan újabb kölcsönö- 
kért ostromolták a Velence ellen indítandó háborúhoz. Ugyanakkor 
azonban azt is meg kellett akadályoznia, hogy augsburgi vetélytársai 
üzleti kapcsolatba lépjenek a császárral. 

Jakob ezért, közvetlenül vagy , strómanok?" útján, annyi pénzt sze- 
dett össze más kereskedelmi társaságoktól, amennyit csak kapni tu- 
dott, mégpedig mielőtt még rájönnének, milyen lehetőség hullott az 
ölükbe Meckau halálával. Így már könnyebben tudott eleget tenni Ró- 
mában a pápa pénzköveteléseinek, s egyúttal saját gazdagságáról is 
bizonyságot tehetett. Rómában Johannes Zinknek az az ötlete támadt, 
hogy a szentatya követeléseit talán mérsékelni lehet, ha készpénzben 
csinos kis összeget fizetnek ki neki, nyugták és egyéb írásbeli bizonyí- 
tékok nélkül. A Rovere pápa 1509-ben valóban 36 680 guldent kapott 
a Fuggerektől tetszés szerinti, személyi felhasználásra. A Meckau- 
örökség pedig maradt a cégnél. 


JACOPO LOVAG" 
A bizalmatlanná lett ügyfelek megnyugtatására Jakob látványos költe- 
kezésre határozta el magát. Miközben megtagadott kölcsöneivel meg- 
akadályozta Miksát, a Weisskunig"-ot," hogy végre hadra keljen Ve- 


lence ellen, a kereskedő 1509. április 7-én az augsburgi Szent Anna- 


" Miksa titkárával közösen életrajzi művet írt Weisskunig (z bölcs király) címmel. 

templomban, a karmeliták 1490-ben újjáépített templomában ünne- 
pélyesen elhelyezte a Fuggerek családi kriptájának alapkövét. 

Kis idő múltán híre terjedt, hogy a gazdag kereskedő és nagybirto- 
kos szemet vetett az Augsburg és Landsberg közötti nagy kiterjedésű 
schmiecheni uradalomra. Soha oly sűrűn nem láthatták a svábok kivá- 
ló polgártársukat, mint éppen azokban a napokban, amikor kon- 
szernjének sorsa egy hajszálon függött. 

Pompás öltözékben kocsikázott Jacopo lovag" huszonöt lovas fo- 
gatán keresztül-kasul a vidéken. Bőkezűen osztogatta az ajándékokat 
parasztoknak és szolgálólányoknak. Ki gondolt volna arra, hogy ez a 
nagy úr , pillanatnyi pénzzavarral" küzd? Az 1509-es válságos eszten- 
dőben a kereskedő valószínűleg pályafutása legnagyobb tettét vitte 
végbe, amikor megóvta a pusztulástól a családi vállalatot. 

Kölcsönzött pénzből teremtette elő a schmiecheni kastély és a hoz- 
zá tartozó birtok vételárát, nyolcezer guldent. Aprólékos gonddal je- 
gyezték be 1509. július 17-i kelettel az augsburgi főirodán a Jacopo lo- 
vag schmiecheni útja" feliratú rubrikába: , Két gulden a parasztoknak, 
három gulden az intézőnek, két gulden az asszonyoknak, húsz kraj- 
cár szolgálóknak és szolgáknak, tizenöt krajcár a fullajtárnak és két 
krajcár az istállószolgának." 

A földek vételárát az innsbrucki udvar kapta, mert Schmiechen is a 
landshuti örökösödési háborúból származó Habsburg-zsákmány ré- 
sze volt. Miksa 1507-ben eladta a nürnbergi HKolzschucher kereskedő- 
dinasztiának, de fenntartotta magának a visszavásárlás jogát. Kipró- 
bált közvetítői útján Jakob Fuüggernek nem volt nehéz rábeszélni őfel- 
ségét opciójának érvényesítésére és a birtok azonnali újraeladására, 
mivel az udvar jó kétezer guldent keresett az üzleten. 

A császári tisztviselők mindazonáltal kissé elcsodálkozhattak azon, 
hogy Fugger a birtokait gyarapítja, miközben azt állítja, hogy nincs 
pénze. A császár Felső-Itáliában tartózkodott, hogy ha kissé késve is, 
de végre meginduljon Velence ellen. Kezdetben úgy látszott, az Ost- 
romlott Signoria megegyezik a pápával, hogy kitörjön a cambrati-i liga 
szorításából, de amikor azzal fenyegetőzött, hogy a török szultánt 
hívja segítségül, II. Gyula pápának elment a kedve a békekötéstől. 

Miközben franciák és svájciak elégedetten vonultak hazafelé az 
agnadellói csatában aratott győzelmük után, és a spanyolok is hátraar- 
cot csináltak, a pápán kívül már csak a német császár hadakozott. 
Gyula pápa úgy gondolta, valamivel ösztönözni kell szövetségesét, 
ezért elhatározta, lemond a javára az állítólagos - 100 ezer guldenre 
becsült - Meckau-hagyatékról. A Fuggerek erre ismét bedobták a 

játszmába a brixeni örökösöket, hogy kibúvójuk legyen a császárral 
szemben. 1509 augusztusában, Innsbruckban, hárman ültek tárgyaló- 
asztalhoz: Jakob Fugger, a császár képviseletében Paul von Liechten- 
stein és az új brixeni hercegérsek, Christoph von Schrofenstein. És mit 
tesz a csodás véletlen: a brixeni püspök Liechtenstein sógora volt. 
Jakobnak így nem sok fáradságába került, hogy az eredetileg 94 670 
forintos adósságot drasztikusan csökkentse és több részletre bontsa. 

A császár csengő érmék helyett nagyobb tétel gyapjútakarót kapott 
a katonáinak. Azzal vigasztalták, hogy a pápa állítólag máris túl sokat 
kapott, így még ő tartozik 26 200 dukáttal, ami a Habsburg-kincstárat 
fogja gyarapítani. Az új brixeni hercegérseknek csinos kis összeget fi- 
zettek ki, de köteleznie kellett magát, hogy a Meckau-vagyon nagyobb 
részét továbbra is a Fugger-cégnél hagyja betétként. És a Fuggerek él- 
tek a kedvező alkalommal, hogy a vagyon értékét nyomban kissé lefe- 
lé kerekítsék. 


14. FEJEZET 
Kereskedőből - gazdasági diktátor 


Amikor a komor 1509-es esztendő véget ért, Jakob elégedetten állapí- 
totta meg, hogy túl van a nehezén. Az elmúlt hónapok alaposan meg- 
rongálták a Fugger fivérek idegeit, és ez kiváltképpen a legidősebb 
testvéren látszott meg. Ulrichot fölemésztette a vállalat miatti aggoda- 
lom, miközben Jakob szemmel láthatóan hidegen és szenvtelenül irá- 
nyította az elhárító hadműveletet. Hálából, hogy a cég csodával hatá- 
ros módon megmenekült a csődtől, a hatvannyolc éves seniorfőnök 
az augsburgi dominikánusoknak ajándékozott harmincnyolc értékes 
könyvet, a híres Fugger-könyvgyűjtemények alapállományát. A meg- 
tört nemzetségfő, akit az életrevaló Jakob régóta háttérbe szorított, 
nem tudta kiheverni a válságos hónapok izgalmait. 1510. április 19-én, 
az augsburgi birodalmi gyűléssel egy időben, amelyen Jakob már az 
újabb vállalati offenzíva terveit kovácsolta, eltávozott az élők sorából. 
A rindermarkti házban haldokló aggastyán még hallhatta az asszo- 
nyok kívülről beszűrődő kacagását, a tornászok lármáját és a nép 
örömujjongását. 

Jakob mindent megtett annak érdekében, hogy a birodalmi gyűlést 
Fugger-parádévá varázsolja. És mivel a császár mindennél jobban sze- 
rette az ősi lovagi játékokat, hát szikrázott a fém, törtek alándzsák, csat- 
togtak a kardok. Az ünnepségek csúcspontja - melynek nem csak Mik- 
sa szentelt nagyobb figyelmet a birodalmi rendekkel folyó vitáknál - a 
császár és Bölcs Frigyes szász választófejedelem lándzsaviadala volt. 

A küzdő felek a Fugger-házban öltöztek át, majd a bajvívótérre vág- 
tattak, és kivont lándzsával rontottak egymásnak. Már az első össze- 
csapásnál mindkét lovag elvesztette pajzsát, de nyeregben maradt. 
A legjobban valószínűleg Jakob örült ennek, hogy a bajvívás így vég- 
ződött. A császártól, akinek augsburgi tartózkodására összesen 
háromezer guldent költött, további zsíros kölcsönüzleteket remélt. 
A szász választófejedelemtől várta viszont hohenkircheni kohómű- 
vének a védelmét és azt, hogy fémszállítmányai szabadon elvonulhas- 
sanak a Balti-tenger irányába. 

Azokban a napokban a török szultán kivételével Európa minden 
jelentős uralkodójának a diplomatái egymásnak adták a kilincset 

Fuggeréknál - bár előfordult, hogy titokban a hátsó bejáratot ré- 
szesítették előnyben. A birodalmi gyűlés után Jakob nyomban 
tabula rasát csinált a saját háza táján. A hét fivér közül az utolsó 
életben maradottként, a maga javára érvényesítette az egyeduralom 
jogát. 

Az 1511. február 14-i mérleg szerint a társaság összvagyona mintegy 
negyedmillió, pontosan 245 463 gulden volt. A fuggeri vállalati filozó- 
fiának megfelelően alaposan lenyomták a valóságos értéket. Jakob ja- 
vaslatára 1502-től sommásan 15 százalékban jelölték meg az évi nyere- 
séget, jóllehet egészen biztosan sokkal magasabb volt. A Közös Ma- 
gyar Üzletből származó nyereségeket óvatosságból figyelembe sem 
vették, az ingatlanokat és egyéb beruházási vagyontárgyakat pedig a 
lehető legalacsonyabbra értékelték. 

Ulrich és Georg örököseinek, magától értetődően, vagyonuk dön- 
tő részét bent kellett hagyniuk a cégben. Összesen csak körülbelül 60 
ezer guldent fizettek ki, s a kifizetés után alig 200 ezer gulden társasá- 
gi tőke maradt, a következő megoszlásban: 


Jakob 80 999 gulden 
ifjabb Ulrich és Hieronymus 69 659 gulden 
Raymund és Anton 57 257 gulden 


A részletes feljegyzésekből kitűnik például, hogy a három fivér közül 
Jakob volt messze a legtakarékosabb. Nőtlensége idején, 1497-ig, ha- 
vonta átlag csupán 19 guldent emelt le a számlájáról a megélhetésre. 
Házasságkötése után havonta 54 guldent, 1501-től nagyjából 87 
guldent és 1505-től megközelítőleg 225 guldent vett ki. A későbbi 
években valószínűleg a növekvő reprezentációs kötelezettségek, na 
meg az elkényeztetett Sybille igényei késztették őt arra, hogy nagyobb 
összegeket vegyen fel magánkiadásokra. 

Az örökség elosztása után tehát Jakob rendelkezett a legtöbb társa- 
sági tőkével és a társasági szerződés értelmében kizárólagos döntési 
joggal. S élt is vele, a többi családtagot teljesen elnyomva egy rene- 
szánsz zsarnok zordságával. 


MEGALÁZOTT TRÓNÖRÖKÖSÖK 


Unokaöccseinek az evangéliumra tett esküvel kellett magukat mara- 
déktalan engedelmességre kötelezniük. Csodálkozott is a Fuggerek 

kutatója, Strieder: ,Ritkán alázott meg oly mélyen uralkodó trónörö- 
köst, mint ahogyan a pénz birodalmának ez a királya tette unokaöcs- 
cseivel és azok utódaival. Az egyeduralom szinonimáinak mily soka- 
ságát vonultatta fel az okmányokban az üzletben való mindenhatósá- 
gának a kifejezésére! 

De még ennél rosszabb is történt. A hatalomra törő pénzügyi stra- 
téga jogilag még egyértelműbben akarta törvényesíteni vezetési igé- 
nyét. Ezért 1512. február 14-én ismét összehívatta a családot. Újra mér- 
leget készítettek, majd utasítást adott, hogy valamennyi résztulajdo- 
nost - a családtagokat és az egyház köreiből származó csendestársa- 
kat is beleértve - ki kell fizetni. Csupán unokaöccsei, Ulrich és Ray- 
mund szerepelhettek mint , igazgatók és segítőtársak". Szavuk azon- 
ban nekik sem volt. 

Természetesen emiatt óriási viták támadtak a családban. Hónapo- 
kig dúlt a viszály. 1512. december 30-án Jakob rövid úton feloszlatta az 
Ulrichhal és Georggal közös üzletet. Egyidejűleg , önállóan új céget 
alapított" (mondja a Fugger-krónika), és a szöveg állítása szerint, saját 
kérésükre, hatéves időtartamra bevette cégébe unokaöccseit, Ulri- 
chot, Hieronymust, Raymundot és Antont. A céget ezután , Jakob Fug- 
ger és Fivéreinek Fiai" néven jegyezték. 

Drága árat fizettek az unokaöcsök ezért a függelékért. Az édesap- 
juktól örökölt teljes tőkéjük, beleértve a nyereséget is, a cégben ma- 
radt a ,kormányzó" egyedüli rendelkezésére. Jakob kénye-kedve sze- 
rint oszlathatta fel a céget, fizethette ki unokaöccseit, hozhatott bármi- 
féle döntést az ő megkérdezésük nélkül. Az egykori polgári kereske- 
delmi társaság abszolutista pénzbirodalommá alakult át: , Az unoka- 
öcsök számos kötelességgel, ám annál kevesebb joggal felruházott, 
feltétel nélküli engedelmességgel tartozó megbízottai voltak a Fug- 
ger-cég teljhatalmú vezetőjének" - állapította meg Jakob Strieder. 
, Cégjegyzési joguk nincs. Az általuk okozott üzleti kárért maguk felel- 
nek, ezzel szemben Jakob minden lépését közösen fedezik. Jakob 
minden tekintetben a vállalat legfőbb ura, kormányzója." E szerződé- 
sekből nem a kereskedőnek, szegény falusi takácsok utódjának a sza- 
va szól, hanem a diktátoré. 

Jakob egyeduralma, magától értetődően, a mindjobban növekedő 
földtulajdonra is vonatkozott. Tetszése szerint vásárolhatott és aclha- 
tott el, amennyit csak akart, anélkül hogy bármikor is ki kellett volna 
kérnie valamelyik családtag véleményét. Ritkán fordult elő, hogy egy 
kereskedő ily nyilvánvalóan zsarnoki jogokat rögzített volna okirat- 
ban, mint ez az addig oly józan, gyakorlatias sváb. Jakob parancshoz 

és engedelmességhez szokott kortársaiban is óhatatlanul felmerült a 
kérdés, vajon nem esett-e hirtelen nagyzási hóbortba. 

Jakob Fuggertől azonban távol állt, hogy a ,kedves" rokonság ellen 
táplált kicsinyes bosszúvágy vagy kisebbrendűségi érzés miatt érez- 
tesse fölényét. Cselekedeteit kizárólag a hatalom öröme és a többiek 
fogyatékosságainak az ismerete vezérelte. Ma már könnyű ilyen ítélet- 
re jutni, mivel az elkövetkező tizenöt esztendőben maga Jakob Fugger 
szolgáltatta hozzá a bizonyítékokat. A dinasztia igazi fénykora ugyan- 
is csak akkor vette kezdetét, amikor immár kedvére rendelkezhetett, 
amikor már sem testvéreire, sem a részestársakra nem kellett tekintet- 
tel lennie. 


AZ ELSŐ MULTINACIONÁLIS 
KONSZERN 


A gazdasági diktátor szívósan folytatta tovább az , arany írószobá"-ból 
vállalatának kiterjesztését. Jakob álma egy világot átfogó kereskedel- 
mi szervezet volt, éppoly, mint amilyet az egyház napnyugaton a val- 
lás területén kiépített. A nemzeti határokat és a szétforgácsolódott Eu- 
rópa számtalan fejedelmének felségjogait ő csupán a kereskedelem 
terhes akadályainak tekintette, és leküzdésükre minden erejét, észbe- 
li adottságát latba vetette. Jakob Fugger nem tervezett sem többet, 
sem kevesebbet, mint hogy létrehozza a gazdaságtörténet első multi- 
nacionális konszernjét. 

Lépésről lépésre kirendeltségeket állított fel minden stratégiailag 
fontos helyen, hogy haladéktalanul bevonja őket cégének szerteága- 
zó közlekedési és kereskedelmi hálózatába. A Fuggerek 1510 körül 
fióktelepekkel vagy kohóművekkel rendelkeztek Nürnbergben, 
Frankfurtban, Kölnben, Antwerpenben, Hohenkirchenben, Lipcsé- 
ben, Boroszlóban, Bécsben, Fuggerauban (Karintia), Budán, Beszter- 
cebányán, Schwazban, Hallban, Bolzanóban, Velencében, Rómában, 
Lyonban és Madridban - hogy csak néhány fontos helyet említsünk. 

Gyakorlatilag mindennel kereskedtek, ami nyereséget hozott. Fug- 
ger-fuvarosok szállítottak fűszereket Lisszabonból Augsburgba, sely- 
met Velencéből Antwerpenbe és rezet Magyarországról Londonba. 
Az árukereskedelemnél is fontosabb volt azonban a bányászat és a köl- 
csönüzlet; Jakob zseniális szervezőkészsége révén művészein értett a 
kettő összehangolásához és kombinálásához. Így például a német 
császárnak a Meckau-hagyatékra bejelentett igényét végső soron 

olyan gyapjútakarókkal és egyenruhaposztóval elégítette ki, amit 
évekkel korábban igen olcsón vásárolt meg Lyonban és Londonban. 

Habár csupán az augsburgi központ ismert pontosan minden üzle- 
tet, a kirendeltségek faktorainak messzemenő döntési joguk volt. Már 
csak azért is, mivel a közlekedés és a hírösszeköttetés rosszul műkö- 
dött, egy-egy sürgős üzletet a maguk felelősségére kellett megkockáz- 
tatniuk vagy lemondaniuk. 

Jakob tervszerűen építette ki a támaszpontjait. Amikor például 
Johannes Zink praktikái Rómában kezdtek áttekinthetetlenek lenni, a 
főnök a nürnbergi Engelhard Schauer személyében munkatársat és 
felügyelőt állított mellé. Mindazonáltal, nem telt bele néhány év, és a 
becsületes frank is igencsak levantei manírokat vett fel a római kör- 
nyezetben. Hamarosan többet dolgozott a saját zsebére, mint a Fug- 
gerek javára. 

Még a családtagok sem tudtak ellenállni Róma csábításainak: pél- 
dául a korán elhunyt Markus Fugger, aki pedig Zink után az egyik leg- 
eredményesebb javadalomvadásznak bizonyult. És habár a puritán- 
sváb Augsburgban furcsán hatottak a mediterrán szokások, Jakob el- 
tűrte őket, csak pénzt hozzanak a konyhára. És a kasszát illetően nem 
volt ok panaszra, kiváltképpen, amióta a pápai pénzverde 1508-tól is- 
mét a cég kezében volt. 

Róma után, az abban az időben még Antorfnak nevezett Antwer- 
pen lett a vállalat legfontosabb telephelye. Itt volt al lanza-városokkal, 
Angliával, Spanyolországgal és Portugáliával folytatott kereskedelem 
legfontosabb átrakodóhelye. Jakob korán felismerte az első európai 
tőzsdének a jelentőségét, és ügyes ,menedzsereket" küldött a 
Scheldéhez. 


VERSENYFUTÁS LISSZABONÉRT 


Az egyház, a császár és a királyok közötti bonyolult tranzakciók köze- 
pette sem kerülték el Jakob Fugger figyelmét azok az új lehetőségek, 
amelyeket a tengeri utazók fölfedezései és az új műszaki találmányok 
kínáltak. Amióta a nürnbergi Martin Behaim 1485-ben Diego Cao por- 
tugál utazóval a Kongónál járt, az augsburgi központ állandóan tájé- 
kozódott a felfedezések új eredményeiről. 

A Rindermarkton lévő igazgatóságon azon a véleményen voltak, 
hogy az idegen országokkal háromféleképpen lehet keresni: először 
is áruimporttal, mindenekelőtt fűszerek behozatalával, másodszor ol- 
csó munkaerővel, tehát rabszolga-kereskedelemmel, harmadszor 

árukivitellel, főként fémexporttal. Egyelőre azonban a ,hagyomá- 
nyos" üzletek oly kiterjedtek és jövedelmezőek voltak, hogy az új le- 
hetőségeknek csak a jövőre nézve tulajdonítottak jelentőséget. 

Ezért bombaként hatott a hír, miszerint a Welser-cég egyik legráter- 
mettebb emberét, Lukas Remet állandó faktorként Lisszabonba küld- 
te, hogy bekapcsolódjon az indiai fűszer-kereskedelembe. Jakob tüs- 
tént elrendelte, keressenek alkalmazottai közül valakit, aki beszél por- 
tugálul, és elég éles eszűnek látszik ahhoz, hogy megállja a helyét a 
Tejo partján Lukas Remmel szemben. 

A Fuggerek megbízásából végül bizonyos Markus Zimmermann 
utazott Lisszabonba, de nagy dicsőség nem jutott osztályrészéül. 
Jakob küldötte jobban kitűnt afférjaival és , méltatlan, a nemzetre ká- 
ros magatartásával" (Pölnitz), mint üzleti rátermettségével. Főnöke 
1511-ben Hans von Schürennel és Georg Herwarttal váltatta fel. 

Mindenesetre a Fuggerek tőkéje is benne volt, amikor a portugálok 
nagy flottája 1505-ben tengerre szállt a molokkai expedíció lebonyolí- 
tására. A San Hieronymo, a Raffael és a Lionardo nevű hajók útját kizá- 
rólag külföldi kereskedők pénze tette lehetővé. Firenzei és genovai 
bankárok 29 400 cruzadót adtak, a német pénzemberek ennél is töb- 
bet, 36 ezret. A legnagyobb összeggel (20 ezer cruzado) a Welserek já- 
rultak hozzá, míg a Fuggerek és a Höchstetterek egyenként csupán 
négyezer cruzadót adtak. Részt vett még - fejenként háromezer 
cruzadóval - az augsburgi Imhof és Gossembrot, és a nürnbergi 
Hirschvogel-cég kétezer cruzadóval. 

Bármily csábítóak voltak is a fűszer-kereskedelem hatalmas nyere- 
ségei, Jakob Fugger világosan látta a kalandos üzlet kockázatait is. 
Ezért, a Welserekkel ellentétben, ettől kezdve minden felfedezőútnál 
és gyarmati tervnél feltűnően tartózkodó volt. Okosabbnak tartotta 
megvárni, mit hoznak haza a hajók, hogy azután az egész fűszerrako- 
mányt felvásárolja az antwerpeni börzén. Borsért, fahéjért és szegfű- 
szegért fantasztikus árakat lehetett elérni annak idején. 

A Fuggerek mindig ugyanazzal a módszerrel törtek be új üzletágak- 
ba és idegen városokba: először felkutattak egy őshonos üzletem- 
bert, aki éppen pénzszűkében volt, majd csendestársi viszony ellené- 
ben nagyszabású hiteleket kínáltak neki, hogy mindent megtudjanak 
az üzletről, amit tudni érdemes. Amint azután úgy vélték, hogy egye- 
dül is kézbe vehetik az ügyet, kifizették az üzlettársat, vagy hagyták, 
hogy csődbe jusson. Ezek után már csak egy ügyes faktorra volt szük- 
ség, és gurulhatott a gulden. 

Ezt a taktikát alkalmazta Jakob Antwerpenben is. ,Strómanja" a te- 
kintélyes nagykereskedő, Nicol van Rechterghem, akinek szép háza 
volt a Steenhouervesten. Alig jött létre a kapcsolat, amikor a németal- 
földi - Antwerpenben elsőként - portugál fűszereket vásárolt fel, 
hogy Dél-Németországba exportálja. A Függerek rájöttek, hogy a bors 
hamisított vagy erősen kevert volt. 

E fölfedezés birtokában nem került nagy fáradságukba, hogy a köl- 
csönt ráerőltessék a kereskedőre, mert a fűszerhamisításért akkori- 
ban súlyos büntetés járt. 

Nagyjából négy évig tartott, amíg a Fuggerek megvásárolták Nicol 
van Rechterghem pompás házát, és első faktorként Antwerpenbe 
küldték Onofrius Varnbühlt. Amikor később egyszer Albrecht Dürer 
eljutott a Schelde partjára, oly mély benyomást tett rá a Fugger-ház, 
hogy ekképpen lelkendezett: ,egyenesen pompás különleges tornyá- 
val, tágas, szép kertjével". Az Antwerpenben alkalmazott módszerrel 
vetették meg lábukat Kilian Auer segítségével Boroszlóban, kaparin- 
tották meg a Mattstedt-céget Lipcsében, a Prechterekét Strassburgban 
és a Jungenek kereskedőházát Frankfurtban. 

A Welserek, miután megnyerték az első versenyfutást Portugáliá- 
ért, sokkal többet fektettek a gyarmati üzletbe, mint az elővigyázatos 
Fuggerek. Egyedüli esélyt láttak benne, hogy a mindenható Jakobbal 
folytatott versengésben előnyhöz jussanak. 1497-ben közös társasá- 
got alapítottak a nemmingeni Vöhlin-bankházzal, és azóta elegendő 
tőkéjük volt ahhoz, hogy kiépítsék pénzüzleteiket a Vatikánnal, és 
egyidejűleg a spanyol és portugál tengerészek útjainak anyagi támo- 
gatásában is részt vállaljanak. 

A világméretű fölfedezéseket korántsem a puszta tudásszomj, sok- 
kal inkább a haszonvágy vezérelte. Kolumbusz, Vasco da Gama és 
Magellán vakmerő vállalkozásai mögött mindenekelőtt spanyol, por- 
tugál, itáliai és német kereskedők érdekeit kell keresnünk. 

Csak a halála után derült ki, milyen jó szimata volt Jakob Fug- 
gernek, amikor kétkedve figyelte a versenyfutást Indiáért, amely vé- 
gül is Amerika fölfedezéséhez vezetett. Eleinte úgy látszott, mintha a 
két Welser testvér, Anton és Christoph járt volna jól tengerentúli elkö- 
telezettségével. Lelkendezve írta a tudós Peutinger: , Nagy dicsőség 
nékünk, augsburgiaknak, hogy németek közül elsőként kutatunk In- 
dia után." 

HARC A HANZA ELLEN 


Jakob jobban kedvelte a kevésbé látványos, de biztos és mégis 
jövedelmező vállalkozásokat. Nem spekulált szupernyereségekre; 
nem volt játékos típus, hanem pontos számításokat végző kereskedő. 
Mialatt mások a csillagok után kapkodtak, és közben megégették 
az ujjukat, a takácsivadék lassan, kitartóan és céltudatosan szövöget- 
te az egész európai gazdaságra kivetett hálóját. És ha akadt olyan 
versenytársa, aki sehogy sem engedte befogni magát, szenvtelenül 
tönkretette. 

A délnémet monopolistáknak szinte természetes ellenfele volt az 
északnémet Hanza. A német Hanza városai évszázadokon át uralták 
az északi- és balti-tengeri német partok teljes tengeri forgalmát. Jakob 
Fuggernek azonban - a magyarországi réz miatt - feltétlenül szüksé- 
ge volt arra, hogy szabad kijárata legyen a világtengerekre, nem be- 
szélve arról, hogy az augsburginak sehogy sem tetszett az a fölényes 
modor, amellyel az északnémetek az ő faktorait és fuvarosait kezelték. 

A Hanza-városokkal már 1491 óta kapcsolata volt; a Fuggerek alkal- 
mazottai ekkor kínálták először portékájukat - főként barhentet és 
más kelméket - a poseni vásáron. 1497-ben Johann Woltze kanonok a 
Fuggerek érdekeit képviselte Lübeckben, amikor a városi tanács előtt 
egy váltót peresített. A Hanza-beliek eleinte észre sem vették, ki fura- 
kodott is közéjük, mert a Hanza térségében kezdetben a Fuggerek 
minden üzlete a fedőcímek jól bevált módszere szerint jött létre. , Stró- 
manként" tekintélyes lübecki polgárok ügyködltek, közöttük is min- 
denekelőtt Godert Wiggeringk. 

Stettinben Paul Goldbeke nagykereskedő, a pomerániai Stolpban 
pedig a gazdag kereskedővárosból, Thornból származó Wolf 
Rupprecht volt a Fuggerek titkos ügynöke. A Hanza című könyvében 
Dieter Zimmerling így írja le a Fuggerek stratégiáját: , Az álcázás töké- 
letes volt. Észrevétlenül rendezkedtek be Lübeckben ugyanúgy, mint 
másutt. Sohasem léptek színre személyesen, üzleteiket mindig stró- 
man intézte. A Fuggerek nem haboztak, hogy taktikai okokból akár 
egy jövedelmező üzlet megkötéséről is lemondjanak, hogy a gyanút 
elhárítsák magukról. Lübeck szemfüles kereskedőtársadalma, amely- 
nek egyébként érzékeny csápjai voltak a fenyegető veszedelem kita- 
pogatására, nem vette észre a falai közé betolt trójai falovat. Elsősor- 
ban a pápa bankárainak tartották a Fuggereket, egyéb vonatkozásban 
pedig viszonylag ártalmatlannak. Végzetesen tévedtek." A konfliktus 
elkerülhetetlen volt: amikor a Fuggerek rézzel megrakott első dereg- 

lyéi leereszkedtek az Oderán és a Visztulán, hogy Danzigban és Stet- 
tinben kirakodjanak, a Hanza kémei egy pillanatra sem tévesztették 
őket többé szem elől. 

A sváb mágnás ugyan előrelátóan kereskedelmi megállapodást kö- 
tött apomerániai fejedelemmel és a maguk útját járó danzigi kereske- 
dőkkel, de az öntudatos Hanza-tagok számára mégsem lehetett kö- 
zömbös, ha Dél-Németország leghatalmasabb kereskedője az ő fel- 
ségterületükön szövögeti szálait. Joggal tartottak tőle, hogy a szerte- 
ágazó kapcsolatokkal rendelkező Fugger megtörheti egyeduralmu- 
kat a balti-tengeri kikötőben. Mindamellett kiszivárgott, hogy az augs- 
burgiak a pápa megbízásából nagyszabású pénzüzleteket bonyolítot- 
tak le Dániával és Svédországgal, és a messzi Novgorodban is megje- 
lentek Fugger megbízottai, hogy nagyobb tétel szőrmét vásároljanak. 

A Fuggerek elleni támadáshoz szükséges ürügyet a Dániával kirob- 
bant tengeri háború szolgáltatta a Hanza-városoknak; közülük Lü- 
beck volt a hangadó. Az 1510-es esztendő egy ködös novemberi nap- 
ján a Hela-félsziget előtt elfogtak egy holland kereskedelmi hajókból 
álló flottát, mely 200 tonna Fugger-rezet is szállított. Jakob ugyan 
könnyen kiheverte a veszteséget, de a kalóztámadást a Hanza-városok 
hadüzenetének tekintette, az ellen pedig tenni kellett valamit. 

Bizonyára megengedhette volna magának, hogy egy flottát felsze- 
reljen a tengeri városok megtámadására. Csakhogy az efféle hadijáté- 
kot túl drága mulatságnak és végső soron hatástalannak tekintette. Az 
ő hadműveleti bázisa az iroda volt, csatatere pedig a kereskedelem és 
a politika. Jakob először Johannes Zink útján a pápához fordult, mivel 
őt közvetlenül érintette a pénz- és áruforgalom megszakadása Skandi- 
náviával. Ám a makacs Hanza-belieket a távoli Rómából érkező, még- 
oly fenyegető figyelmeztetés sem késztethette a réz visszaadására. Eb- 
be az ügybe - gondolta Jakob - magának a császárnak kell beavatkoz- 
nia! Jakob Villinger útján a Fuggernek valóban sikerült kieszközölnie 
őfelségétől egy dekrétumot, amely kimondta, hogy a császár minden 
Hanza-beli árut lefoglaltat a birodalomcan, ha Lübeck továbbra is vo- 
nakodik, hogy a zsákmányolt rézrakormányt visszaszolgáltassa. De ez 
a fenyegetés sem hatott, mert a Hanza-városok pontosan tudták, hogy 
a birodalom rájuk van utalva. Engedelmeskedés helyett szemrehá- 
nyóan replikáztak: az augsburgi a legátkozottabb fajtából való mono- 
polista, és csak az jár az eszében, hogy a kisebb cégeket tönkretegye. 

Ez kétségkívül ügyes sakkhúzás volt tőlük, mert így a maguk oldalá- 
ra kényszerítették a nagy konszerneken már régóta felbőszült közép- 
vállalatokat. Fugger ezzel egy csapásra kárvallottból a rontás szelle- 

mévé változott. De végül is minek fizet az ember olyanokat, mint Paul 
von Liechtenstein és Jakob Villinger - gondolhatta magában az augs- 
burgi pénzmágnás, és közvetítői útján haladéktalanul hátfedezetet 
kért a császári udvartól az északról jövő pimasz támadás ellen. 

A császár válasza tökéletesen megfelelt Jakob óhajának. Az uralko- 
dó visszautasította a monopolizmus vádját, és teljes bizalommal állí- 
totta, hogy Fugger , ezeken a bányákon kívül senkivel a világon nem 
kereskedik". Ha itt-ott mégis néha fuggeri kereskedelemről beszél- 
nek, csupán arról lehet szó, hogy összetévesztik Jakob unokaöccsei- 
nek az üzleteivel. A császár kétségkívül kissé túllőtt a célon! De a foly- 
tatás még szebb volt: Mivel a család - hangzott - kizárólag saját 
vagyonával dolgozik, üzleteit a császár , Istennek tetszőnek, megen- 
gedhetőnek és becsületesnek, nem pedig monopóliumra törekvő- 
nek" tartja. A Meckau-válság után alig két esztendővel a beavatottak 
merő gúnynak tarthatták az efféle érveket. 


BIZTOS A GYŐZELEM 


Jakob nem ámította magát azzal, hogy a monopólium vádja veszélyte- 
len. Tudta, hogy több az ellensége, mint a barátja, és hogy a nyílt vita a 
monopóliumról csak árthat neki. A rafinált Hanza-beliek Nürnbergbe 
is eljuttatták panaszukat, ahol már jóval a harcias suszter, Hans Sachs 
előtt is sok kisebb és közepes üzletember bosszankodott a nagy kon- 
szernek miatt. A kölni birodalmi gyűlésen is a monopoltársaságok el- 
len fordult a hangulat, mert elsősorban őket okolták a hallatlan ár- 
emelkedésekért és az árukínálat módszeres csökkentéséért. 

Jakob ezért beadta a derekát. Hogy mentse, ami menthető, a csá- 
szár nyomására kiegyezett, és végül nyolcezer guldenért visszavásá- 
rolta a rézszállítmányokat. Sértett hiúságból vagy személyes bosszú- 
vágyból fakadó spontán cselekedetet amúgy sem igen vártak ettől a 
hideg számítótól, de hogy ilyen könnyen megemésztette a lübeckiek 
támadását, az még a Fuggerek ismerőseit is meglepte. 

A következő évek azonban bebizonyították Jakob stratégiájának és 
üzleti koncepciójának elsöprő fölényét a Hanza-városokkal szemben. 
Kitartó munkával, módszeresen aláásta a kikötővárosok legerősebb 
bástyáit, előrenyomult Novgorodig és Moszkváig, becsempészte köz- 
vetítőit Hamburgba, és észrevétlenül, de annál hatékonyabb eszkö- 
zökkel biztosította magának az akadálytalan tengeri forgalmat 
Danzig és Amszterdam között. 

A németalföldi kikötővárosban egyik legtehetségesebb faktora, 
Pompejus Occo működött, aki egyúttal a dán királynak is a megbízott- 
ja volt. Jakob később Koppenhágába rendelte, ahol az északi üzletek 
zavartalan lebonyolításával foglalkozott. Miután Danzig már az augs- 
burgiak oldalán állt, Occo és még néhány faktor kitartó diplomáciai 
munkával fokozatosan más Hanza-városokat is meggyőzött arról, 
hogy a Fuggerek üzletei számukra is előnyösek pénzügyileg. 

Dieter Zimmerlingnek, a Hanza-szakértőnek szilárd meggyőződé- 
se: a Hanza-városok hanyatlásának egyik döntő oka volt, hogy a Fug- 
gerek szinte észrevétlenül benyomultak az északnémet kereskede- 
lembe. , Európa potentátjai mindenütt ajánlólevelekkel látták el a 
nagy hatalmú augsburgi férfiút, aki a bank- és áruügyletek sűrű háló- 
ját szőtte Rómától Koppenhágáig, Londontól, Lisszabontól egészen 
Oroszországig. A Hanza jóformán tehetetlenül állt szemben ezzel a je- 
lenséggel. Mi mással magyarázhatnánk, hogy még a rendelkezésére 
álló kevés lehetőséget sem használta ki arra, hogy megálljt parancsol- 
jon a ravasz svábnak. Fugger lerohanta a Hanzát." 

A harcias lübeckiek hamarosan felismerték, hogy minden oldalról 
bekerítették őket. Ősi ellenségük, Dánia már régen lepaktált a délné- 
metekkel, Oroszországnak elemi érdeke volt az árucsere az augsbur- 
giakkal, a lengyel király már jó ideje a Fuggerek oldalán állt, a litvánok 
szélesre tárták előttük kapuikat. Róma utasítására a Német Lovagrend 
nagymestere is az augsburgiak mellé állt - és végül maguk a Hanza-vá- 
rosok is belátták a Fugger-ellenes blokád értelmetlenségét. 

Legalábbis Riga, Reval és Dorpat már 1513-ban elismerte a kereske- 
delmi háború eredménytelenségét, és néhány év múltán már a ham- 
burgi kikötőben is Fugger-árut rakodtak át: a szívós sváb vitathatatla- 
nul győzedelmeskedett a tengeri városokon. 


INKASSZÁLJÁK A FÉLELEM BÉRÉT 


Természetesen politikai okok is közrejátszottak abban, hogy a csá- 
szárral és a pápával az élen mindenki igyekezett az augsburgi kereske- 
dő legcsekélyebb kívánságainak is eleget tenni. Európa két legna- 
gyobb hatalmú férfiúja egyaránt a maga oldalára akarta állítani Fug- 
gert. A császár és a pápa közötti egyetértés észrevehetően megrom- 
lott az 1508. évi sikertelen koronázási kísérlet óta. Amikor II. Gyula rá- 
adásul a Miksával háborúskodó Velencével is békét kötött, nyílt törés- 
re került sor Róma és Innsbruck között. 

Az augsburgi kereskedők az addiginál is ügyesebb hintapolitikára 
kényszerültek, mert egyikükkel sem akarták elrontani a viszonyukat. 
A két város közül azonban Rómában kellett jobban álcázni tevékeny- 
ségüket, mert a hirtelen haragúnak ismert Rovere pápa valószínűleg 
egy percig sem habozott volna, hogy a pokolba kergesse a svábot - ha 
éppen úgy hozza a kedve. Miksa részéről ilyen veszély nem fenyege- 
tett, mivel neki nagyobb szüksége volt a Fuggerekre, mint fordítva. 

A rindermarkti igazgatóság rendelési könyvei világosan jelezték, 
hogy az európai nagyhatalmak közötti viszály újból drámaian kiéle- 
ződött. Ritkán volt ilyen keresett a hadianyag, és a Fuggerek mindent 
szállítottak: csatabárdot (darabját 24 krajcárért), továbbá különféle ka- 
liberű kézi puskákat és ágyúkat. Fegyverkezett Ausztria, Franciaor- 
szág és Itália. A pápa is elhagyta az Angyalvárat, és hatalmas sereggel 
vonult északra, hogy kiűzze a franciákat az országból. 

Ezek után magától értetődött, hogy Miksa és XII. Lajos francia ki- 
rály 1510 novemberének második felében Blois-ban megújította szö- 
vetségét. Sűrűn követték egymást a konferenciák és hivatalos állami 
látogatások. Magyarországról királyi küldöttség érkezett Augsburgba, 
a császár segítségét kérve a török ellen. Hat pompásan fölszerszámo- 
zott fajmént hoztak magukkal Jakob Fuggernek és Thurzó György- 
nek. A gazdag kereskedő erre olyan fogadást rendezett vendégei tisz- 
teletére, hogy mellette a királyé is elhalványodott, és távozásukkor 
huszonöt lovassal Regensburgig kísértette a magyarokat. 

Néhány hónap múlva, 1511 márciusában az egymással ellenséges- 
kedő európai uralkodók Mantuában találkoztak, hogy tárgyalások út- 
ján hárítsák el a háború veszélyét. Jakob ifjú unokaöccsét, Raymundot 
küldte el a Gonzaga-kastélyban tartott megbeszélésekre. Az államfér- 
fiak találkozója, mint oly sokszor már, kudarccal végződött. A háború 
elkerülhetetlennek látszott. 

Kissé túl feltűnően kereste mind a Habsburg császár, mind a Rovere 
pápa a sváb pénzember kegyeit. Miksa 1511. május 8-án nemesi levelet 
adományozott Jakobnak, melyre már Kirchberg és Weissenhorn 
megvétele óta igényt tarthatott. Habár a nagykereskedő sohasem vi- 
selte címét, mégis szüksége volt rá sváb hűbéreseivel szemben, akik 
minduntalan kétségbe vonták uralmát. Kiváltképpen a lázongó Jörg 
Rott okozott komoly nehézségeket, ezért a császár személyesen ren- 
delte át Augsburgba, hogy engedelmességet fogadjon a Fug- 
gereknek. 

Továbbá Weissenhornba küldte hívét, Fuchs von Fuchsberget, 
hogy véget vessen a lakosság függelemsértésének és rendezze a ha- 

tárviszályokat Ulm birodalmi várossal. A császár a szerződésbe foglalt 
visszavásárlási jogáról is lemondott, és egyelőre 1517-ig, hitelezőjének 
adta Weissenhorn városát. 

Ennyi császári kegy láttán a pápa sem akart lemaradni, ezért meg- 
bízta a Fugger céget a Szent Péter-templom építésére szánt búcsúpén- 
zek behajtásával, amin természetesen megint szépen lehetett keresni. 
Sziléziában, Magyarországon és Lengyelországban Fugger-alkalma- 
zottak kísérték a búcsúprédikátorokat kolduló körútjaikon, és ők 
őrizték a kulcsát a vasládáknak, amelyekbe a hívők obulusaikat dob- 
ták, hogy néhány esztendőcskével kevesebbet kelljen a tisztítótűzben 
pörkölődniük. Jó banktisztviselők módjára hűvösen és üzletszerűen 
gyűjtötték a ,Fugger-népek?" a félelem bérét, és vitték Augsburgba. 
A Fuggerek barátja, von Plönitz is beismeri: , Nagyon is elképzelhető, 
hogy eközben olyan incidensek történtek, amelyek az alárendelt szer- 
vek kissé túl fejlett üzleti érzékéből eredően sértették a hívők vallásos 
érzületét." Hogy ez az , üzleti érzék" rövidesen a reformáció egyik ki- 
váltója lesz, azt sem Jakob, sem a császár nem sejtette. Mindketten sok- 
kal távolabb kerültek a lakosság gondjaitól-bajaitól, semhogy a legcse- 
kélyebb mértékben is érzékelhették volna, milyen robbanékony 
üzletbe fogtak. Tipikus reneszánsz uralkodóként - és ebben nagyon 
hasonlított római ellenfeléhez, a pápához - Habsburg Miksa az egy- 
házban mindenekelőtt használható szervezetet, a hitben pedig kitű- 
nő hatalmi eszközt látott. 


15. FEJEZET 
Otthon, idegenként 


Amikor Miksa diplomatái 1511 nyarán hírül adták, hogy II. Gyula halá- 
los beteg és már nincs sok ideje hátra, a császárban villámgyorsan 
megfogant pályafutása legvakmerőbb terve: önmagát koronáztatja 
meg pápának! Róma birtokában egész Itália felett megszerezhetné az 
uralmat a Habsburgoknak, és unokáia, az ifjú Carlos egy nap egész 
Európa imperátora lehetne. Már csak ezzel is biztosíthatná magának a 
spanyol bíborosok szavazatát - gondolta magában a nyughatatlan ter- 
vezgető. 

Sürgősen magához hívatta kipróbált közvetítőjét, Jakob Villingert, 
alias Mattháus Langot. A salzburgi érsek utasítást kapott, utazzon hala- 
déktalanul Rómába és készítse elő a Habsburg pápává történő meg- 
választását. Megbízása úgy szólt, hogy még II. Gyula életében érje el, 
hogy Miksát koadjutorrá kinevezzék. 

Nos, így gondolkozott a császár, most már csupán egyvalami hiány- 
zik a tiarához: a pénz. Tanácsadói számításai szerint a konklávé meg- 
vesztegetése nagyjából 200-300 ezer dukátba kerülne. Tehát ismét 
Augsburgba küldték Paul von Liechtensteint, hogy elmagyarázza 
Jakob Fuüggernek őfelsége zseniális ötletét. 

Elképzelhetjük a csodálkozó, enyhén derűs kifejezést a nagynevű 
kereskedő barázdált arcán, amikor a császári tanácsos kifejti neki a 
tervet. Igencsak mulatságosnak találhatta, hogy legjobb ügyfele pénzt 
kért tőle ahhoz, hogy második legjobb ügyfelénél, nevezetesen a ró- 
mai egyháznál ,bevásároljon". 

Bármily dilettánsnak találta is Miksa elképzelését, Jakob Fugger azt 
is azonnal felismerte, veszélyes játékba bocsátkozna, ha egyértelmű- 
en elhatárolná magát a császár tervétől. A császár ezt nyilván komo- 
lyan gondolta: hisz haladéktalanul tízezer gulden útiköltséget kívánt 
Paul von Liechtenstein számára, hogy Rómában előkészíthesse a ta- 
lajt. A kért hatalmas összegért zálogba felkínálta , négy legértékesebb 
ládánkat klenódiumainkkal, uralkodói palástunkkal egyetemben". Ez 
azt jelentette, hogy a jövőben a pápai ornátust fogja viselni. 

Amikor Jakob aggodalmának adott hangot - hiszen a burgundi 
kincs esetében tapasztalhatta, mily nehezen tehetők pénzzé az efféle 

drága ékszerek -, az udvarnagy biztosította róla, hogy a felkínált drá- 
gaságokat 100 ezer dukátért visszavásárolják. Mindezen felül, a teljes 
adósság fejében, a Fuggerek kapják meg az örökös Habsburg-tarto- 
mányok minden adóbevételét, a spanyol subsidiumokat, segélypén- 
zeketis beleértve. 

Mivel a kereskedő jól tudta, mily gyéren csordogálnak a birodalom 
kincstárába az adókból befolyó pénzek, csak legyintett. Miksa megbí- 
zója erre nyomban megígérte, hogy a koronázás után a pápa Fugger 
pártfogoltját teszi meg majd az egyházi kincsek kezelőjének. Paul von 
Liechtenstein nem volt irigyelésre méltó helyzetben, mert urától azt a 
megbízást kapta, hogy semmi esetre se engedjen, és győzze meg a ke- 
reskedőt: ,Ne késlekedj, ne légy lomha, mint ahogy Mi is bizalommal 
vagyunk irántad, miként azt a sürgető idő és a szükség megköveteli." 


A MEDICIK MEGHÓDÍTJÁK A VATIKÁNT 


A sváb kereskedő csalhatatlan valóságérzékét bizonyítja, hogy az 
ajánlatot nem vette komolyan, bármily csábítóan és sürgetően hang- 
zott is. A probléma magától megoldódott, amikor néhány nap elmúl- 
tával újabb hírek érkeztek az Örök Városból. A Rovere pápa, hála erő- 
teljes alkatának, ismét a gyógyulás útján volt. A pápa heves vérmérsék- 
letét ismerve, mily végzetes kimenetelű lehetett volna a Fuggerekre 
nézve egyetlen elsietett lépés is! 

Jakob Fugger csalhatatlan ösztönnel megérezte, hogy a beteg, kor- 
rupt és korrumpáló egyház még mindig elég életerős az efféle táma- 
dások átvészeléséhez. Éppen ezért, régi bizalmasa, Caravajal volt pá- 
pai legátus érdekében sem mozdította a kisujját sem, amikor az idő- 
közben ellenpápává kiáltotta ki magát, és ,vándor-zsinat"-jával egész 
Európát bejárta. 

II. Gyulának, aki 1511 októberében elhatárolta magát a Cambrai-i 
Ligától, hogy Katolikus Ferdinánddal, Spanyolország királyával és a 
Velencei Köztársasággal szövetkezzék Franciaország ellen - II. Gyulá- 
nak tehát minden oka megvolt rá, hogy elégedett legyen sváb üzleti 
partnerével. A Róma és Augsburg közötti egyetértés mindazonáltal 
csupán másfél évig tartott. 

1513 januárjában II. Gyula ismét megbetegedett, és ezúttal nem volt 
sok remény a felépülésére. Németországban elsőnek természetesen 
Jakob Fugger értesült erről. Így már január 30-án délután tájékoztat- 
hatta Paul von Liechtensteint a pápa várható elhalálozásáról. A Rovere 

pápa, akit a történészek a Hatalmasnak neveznek, csak február 21-én 
reggel távozott az élők sorából. 

A Fuggerek különfutára azon nyomban vitte a hírt Rómából Vero- 
nába, a császári helytartónak. Az innsbrucki udvar azonban csak né- 
hány nappal később értesült róla - ez is a fuggeri és a császári hírszol- 
gálat közötti minőségi különbség újabb bizonyítéka. 

Miksa kalandos pápaterve rég feledésbe merült, a történelem is 
túlhaladta, amikor Rómában összeült a konklávé. A mindössze har- 
minchét éves Giovanni de" Medicit választotta meg pápának, X. Leó 
néven. Lorenzo (il Magnifico) másodszülött fia már egész fiatalon, ti- 
zenkilenc éves korában bíboros lett, és megválasztásáig inkább költ- 
séges kedvteléseivel és a szép lányok iránti vonzódásával tűnt ki, mint 
túlzott jámborságával. 

Jakob Fugger más okokból szemlélte vegyes érzelmekkel az új ka- 
tolikus főpásztort. Tartott tőle ugyanis, hogy az olasz nagytőkével ro- 
konság útján összefonódott Medici család az idegen svábok helyett 
ismét saját honfitársaira fogja bízni az egyház pénzügyeit. Zink ezért 
utasítást kapott, hogy azonnal a lehető legjobb viszonyt alakítsa ki 
a fiatal pápával, és minél pontosabban puhatolja ki pénzügyi terveit. 

Amikor a pompakedvelő X. Leó április 11-én elindult diadalmene- 
tére a Vatikánból a Lateráni-palotába, egyetlen épületet sem díszítettek 
fel szebben Rómában, mint a Fugger-bankházat. , A reneszánsz leg- 
gazdagabb ünnepi menete" - ahogyan Aloys Schulte művészettör- 
ténész írja - megállt a diadalkapu előtt, amelyet Zink emeltetett az új 
pápa tiszteletére. Ebben , az egyház processziós művészetének színe- 
java forrt egybe az antik műemlékek újrafölfedezett fényűzésével". 


AUGSBURGBAN A DERÉKSZÖG DOMINÁL 


Az itáliai reneszánsz életszeretetével és építőkedvével szöges ellentét- 
ben állt a svábföldi központ józan, csupán a tartozik és követel ol- 
dalakra figyelő szerzési vágya. Míg az Alpoktól délre festők, szob- 
rászok és építészek addig példátlan forma- és színgazdagságban 
tobzódtak, Augsburgban az egyszerű derékszög dominált. A ren- 
dermarkti központ már rég szűknek bizonyult a mind kiterjedtebb 
üzletek lebonyolítására. A szerény, favázas homlokzat mögött senki 
sem gyanította volna a világot átfogó konszern központját. Leg- 
idősebb fivérének halála után Jakob is úgy vélte, itt az ideje, hogy 
a cég a jelentőségének megfelelő székhelyet kapjon. Alapját 1511. ja- 

nuár 21-én rakta le, amikor anyósától, Sybille Sultzer-Artzttól megvette 
a Weinmarkton azt a házat, amelyben eddig is lakott a feleségével. Ki- 
lenc hónap múlva 2400 guldenért megszerezte Thomas Ehingertől a 
szomszédos házat, majd két év elteltével újabb, a hátsó traktussal hatá- 
ros épületeket vásárolt. 

A kiterjedt háztömböt azután teljesen újjáépíttette az augsburgi 
Jakob Zwitzel mesterrel és más neves építészekkel. A családi króniká- 
ban ez áll: Jakob Fugger , elsőnek a Fugger-házat szerezte meg magá- 
nak a Weinmarkton sógorától, Wilhelm Arczetintől, majd vásárolt 
hozzá egy vendégházat, amelyet felségesen újjáépíttetett, oly módon, 
hogy a két házból egy lett. Pompázatos belső berendezéséről minden- 
ki tud, aki csak járt benne." 

A nagykereskedőnek feltűnően jó érzéke volt az optikai hatások 
iránt; ezt Clemens Sender városi jegyző és krónikás is megerősíti: 
,... pompás otthon, de nem egyedül a maga élvezetére, hanem azon 
szegény emberek befogadására és hasznára, akik ott végzik munkáju- 
kat és kapják táplálékukat." 

A Fuggerek barátja bizonyára alaposan túlzott, amikor ennyire 
hangsúlyozta az új ház emberbaráti rendeltetését. Pedig az távolról 
sem volt hajléktalanok fényűző melegedője, hanem a napnyugat leg- 
jelentősebb vállalatának irányítóközpontja. Ugyanazon a helyen, ma 
is állnak a híres Fugger-házak és a Három Szerecsenhez címzett szállo- 
da, mégpedig szinte változatlanul ugyanabban a formában, ahogy 
Jakob négyszázötven évvel ezelőtt megépíttette. 

Főként a Damenhóf, az asszonyok lakosztálya tesz ránk mély be- 
nyomást harmonikus architektúrájával; ezt valószínűleg Sybille, a hit- 
ves óhajára építették. Az első reneszánsz épületek egyike német föl- 
dön. A későbbi Fugger-nemzedékek jelentősen bővítették és tovább- 
építették a főúri nagyvonalúsággal tervezett épületegyüttest. 

Jakob semmit sem sajnált tőle, amit az is bizonyít, hogy új házainak 
tetőzetéhez 400 mázsa rezet hozatott a magyar bányákból. Antonio de 
Beatis olasz építész, aki 1517-ben járt Augsburgban, így írja le útinap- 
lójában benyomásait az utcai fronton 68 méter hosszú épületegyüt- 
tesről: , A palota a legszebbek közé tartozik Németországban. Színes 
márványlapokkal díszítették. Az utcai homlokzat sok arannyal és tö- 
kéletes színekkel festett történelmi képeket mutat. A tető teljes egésze 
rézből van. A német módra berendezett helyiségeken kívül láthatunk 
néhány itáliai ízlés szerint valót is, amelyeket szépen és jó érzékkel ala- 
kítottak ki." 

Norbert Lieb művészettörténész így vélekedik a Damenhofról: , Az 
épületszárny Itáliát idéző, művészi-életvidám összhangulata a freskó- 
kon a német Miksa-korszak öntudatos életérzésével párosul, a pezsgő 
jelent és a történelmi múltat elegyítve. Jakob Fugger házának eredeti 
atmoszférájából a Damenhof sejteti meg a legtöbbet." 


A BARÁT MINT SZERETŐ 


A Fuggerek lakó- és irodahelyiségeiben azonban korántsem folyt 
mindig oly vidáman és elegánsan az élet, ahogyan azt a boltíves belső 
udvar sejtetné. Mély szakadék tátongott a családban, amely csupán a 
nemzedéki konfliktussal nem magyarázható. Jakob talán a saját gyer- 
mektelensége miatt érzett keserűségében úgy bánt fivéreinek fiaival, 
mint szolgákkal, s nem mint rokonokkal. Az unokaöcsöknek minden 
füttyentésre engedelmeskedniük kellett, mert a patriarchális nagybá- 
csi nem tűrt ellentmondást. 

Ulrich Fugger nem is bírta tovább, és visszavonult a tiroli 
Schwazba, hogy kikerüljön a családi zsarnok bűvköréből. Testvére, 
Hieronymus, akinek üzleti érzékét Jakob semmire sem tartotta, Köln- 
be ment. Csak Georg két fia, Raymund és Anton maradt. Hosszú időn 
át Raymund számított a keményebbnek: egyedül ő mert alkalman- 
ként ellentmondani a nagybácsinak. Anton, a fiatalabb, rendkívül in- 
telligens, de sokkal engedékenyebb volt, amiért a nagybátyja puhány- 
nak tekintette. 

Jakob kereskedői zsenialitása és üzleti sikerei bizonyára imponál- 
tak nekik, ami mégiscsak elősegítette a megértést nagybácsi és uno- 
kaöcsök között. Annál kevésbé tudták viszont megbocsátani Sybille 
nagynénjük olykor egészen minősíthetetlen hangú, fölényes rendre- 
utasításait. Az elkényeztetett, szenvedélyes asszony mindig egy sereg 
hódolót gyűjtött maga köré a Weinmarkton lévő házban. Inkább a tár- 
sadalmi rang, mint a szellemi igény ösztönözte őket, hogy az itáliai 
művészetről és humanista filozófiáról vitatkozzanak. Jakob Fugger 
közönséges pénzkereseti módja legfeljebb gúnyos vállrándításra 
késztette a társaság tagjait. 

Ennek a körnek úgy megerősödött a befolyása Jakobra, hogy az 
1512. december 30-án kelt, döntő jelentőségű társasági szerződést ta- 
núként kizárólag felesége barátaival íratta alá. Hozzájuk tartozott, töb- 
bek között, Ulrich Sultzer - akit Jakob mentett meg a hóhértól Inns- 
bruckban, mert állítólag 200 guldent lopott -, valamint Konrad 

Rehlinger, akit Jakob is a barátai között tartott számon, továbbá 
Matthüus Langenmantel és a dúsgazdag Öhem család néhány tagja. 
Jakob jóakarói, például Clemens Sender szerzetes és városi jegyző, 
hamar észrevették, hogy ,Konrad Rehlinger titokban Fuggerné 
asszony körül legyeskedett, pedig Jakob Fugger úr teljes bizoda- 
lommal volt iránta, barátságával tüntette ki, és állandóan vendégül 
látta asztalánál". 

Kiváltképpen a temperamentumos, szókimondó Raymundot bot- 
ránkoztatta meg titokban csodált nagybátyja feleségének ledér élet- 
módja. A Langenmantel-krónika azt is tudni véli, hogy Raymund , erő- 
szakkal, kezében fegyverrel bírta le szolgái által és kényszerítette öle- 
lésre őket, mely ölelés oly kárára vala az asszonynak, hogy 20 ezer 
guldent veszített általa". Jakob halála után kiderült, hogy ez nem lég- 
ből kapott állítás volt, de erről majd később. 

Raymund valószínűleg Sybille engesztelhetetlen gyűlöletének kö- 
szönhette, hogy nagybátyja félreállította a cégben. Kezdetben még 
kapott fontosabb megbízásokat, például a mantuai kongresszus meg- 
figyelőjeként, de Jakob később egyre inkább háttérbe szorította. 
A végérvényes kidobástól egyedül az mentette meg, hogy Thurzó Ka- 
talin volt a felesége. Anton ezzel szemben ügyesebben leplezte érzel- 
meit, és idejében rendezte viszonyát a nem kedvelt nagynénivel. 

Sybille Artzt gyakorlatilag az egész augsburgi előkelő világgal atya- 
fiságban állt. Egyik unokanővére - a híres gurki kardinális, Mattháus 
Lang lánytestvére - György bajor herceg szeretője volt. Az Artztok, 
Sultzerek és Öhemek klánjában sok volt a polgármester, üzletember, 
lovag és nagybirtokos. Az ősi patríciuscsaládok köreiben Jakob 
Fugger továbbra is csupán ügyes, de nem túl előkelő újgazdagnak 
számított. 

Minden vállalkozói és politikai kifinomultság mellett lelke mélyén 
a pénzmágnás valóban egyszerű sváb maradt. Ez a cinikus hatalom- 
politikus ragaszkodott a hagyományos értékekhez, hitt Istenben, 
bűnben és feloldozásban, rettegett a pokol kínjaitól, és tudatában volt 
annak, hogy minden mulandó, ami földi. Gyermektelensége és magá- 
ra maradása saját családjában valószínűleg csak táplálta vallásosságát. 


FOLYÓSZÁMLA A SZENTEKNEK 


Az a férfiú, aki ha céljai úgy kívánták, szemrebbenés nélkül küldte a 
halálba katonák ezreit és hidegvérrel semmisítette meg üzleti ellen- 

feleit, legalább napjában egyszer térdre ereszkedett a komor Szent 
Anna-kápolnában, hogy alázatosan könyörögjön Urához áldásért. Re- 
mekül értett az üzleti érdek és a felebaráti szeretet összekapcsolásá- 
hoz. A 993-ban szentté avatott Szent Ulrich nevére nyitott folyószám- 
lán apránként 15 ezer guldent halmozott fel, egyrészt azért, hogy ne 
tehesse rá a kezét se az adóhivatal, se a császár, másrészt azért is, hogy 
időnként jótékonysági célokra fordítsa. 

Nyilván hasznot hozó , jövőbeni beruházás"-nak tekintette azokat a 
kiadásait is, amelyeket imádságokért és misékért egy szomszédos ko- 
lostor apácáinak fizetett. Míg más gazdag hívők , ereklyéket" halmoz- 
tak fel házukban, hogy kegyelmet nyerjenek a túlvilágon, a kereskedő 
módon gondolkodó Fugger az elszámolás útját választotta: miként a 
felvásárolt váltókat és adósleveleket, , imaköveteléseit" is a mérleg ak- 
tív oldalán szerepeltette , mennyei vagyon"-ként. Eközben az apáca- 
kolostorban csendben gyülekeztek a község szegényei, hogy áldozati 
gyertyák fénye mellett gyászmiséken könyörögjenek a gazdag keres- 
kedő alamizsnájáért. Georg özvegye, Regina Fugger-Imhof is miseru- 
hákat, szentségtartóhoz való gyöngyöket, oltárterítőket, zászlókat, 
füstölőedényeket és egyéb kegyszereket ajándékozott az augsburgi 
Perlachon álló Szent Péter-templomnak, Rómában elhunyt Markus fia 
emlékére, hogy az életében gátlástalan javadalomvadászként ismert 
Zink-tanítvány megmeneküljön a tisztítótűztől. 


16. FEJEZET 
Üzlet a hittel 


Az üzletnek és a hitnek a középkorra jellemző összekapcsolódása, 
történetének legsúlyosabb válságába döntötte az egyházat, majd vé- 
gül a reformációhoz és az egyház kettészakadásához vezetett. A lezül- 
lesztett vallásos hit tudathasadása senkinél sem jelentkezett olyan éle- 
sen, mint éppen Jakob Fuggernél, aki pénze és politikai kapcsolatai 
révén, a pápai impérium legerősebb bástyája lett az Alpoktól északra. 
Az a kereskedő, aki minden napnyugati versenytársánál többet kere- 
sett a vallás üzletté züllesztésén, ahagyományos gondolkodásmód 
rabja volt. 

Miközben faktora, Zink Rómában mind kétesebb üzleteket haj- 
szolt, és a Fuggerek tökéletesen működő kereskedelmi gépezete az 
utolsó garasokat is kihúzta a hívek zsebéből, az a férfiú, aki mindezt 
kezdeményezte és a legtöbb hasznot húzta belőle, lelke mélyén szen- 
tül hitt a búcsú feloldozó hatásában. Négy búcsúévet vásárolt maga 
és felesége, Sybille számára, sőt felvételüket kérte a Szent Ulrich szer- 
zetesrendbe is, hogy ,az imádság, az ének, az olvasás, a böjtölés 
és egyéb jócselekedetek" kegyelmében részesülhessenek ,a Min- 
denható Isten és a Mennyei Seregek tetteinek szolgálásával és ma- 
gasztalásával". 

Jakob Fugger mintha a biztosítótársaság egy válfajának tekintette 
volna az egyházat, ahova az ember pénz vagy imádságok formájában 
befizeti a biztosítási díjat, hogy halála után, ha komoly baj fenyegetné, 
legalább részben megtérüljön a kára. E józan, üzletszerű elképzelés 
sem ellensúlyozhatta azonban a nagyjából az 1509-es válságév után el- 
hatalmasodó halálfélelmét. Csakis ezzel magyarázható, hogy szünte- 
lenül vallási kérdésekkel foglalkozott, és hogy korán gondoskodott 
sírhelyéről a dominikánusok Szent Anna-templomában. 

A hit kérdéseivel vívott harca, természetének megfelelően, nem el- 
méleti, hanem nagyon is gyakorlati síkon folyt. Legjobb példa erre 
mai szemmel nézve - és valószínűleg legtöbb kortársa megítélése sze- 
rint is - megmagyarázhatatlan viszálya plébániája, a Szent Móric- 
templom papjaival. Az ügy évekig elhúzódott, és csak bosszúságot 
okozott neki. A háttérben lassan kibontakozó reformáció fényében 

érthető csak meg az a szenvedélyes hév, amellyel a pénzmágnás nagy- 
szabású üzletei mellett az olyan, viszonylag jelentéktelen kérdésekkel 
foglalkozott, hogy miként lehetne javítani az augsburgi templom val- 
lási szolgáltatásain. 

A vita azzal kezdődött, hogy a templomba járó hívek - közöttük elő- 
kelő augsburgi polgárok is - elégedetlenek voltak a papokkal. Hogy 
okkal vagy ok nélkül, ezt ma már nem állapíthatjuk meg. A hívők pa- 
naszkodtak, mert állítólag nem tartották meg az évfordulókat, túl ke- 
vés volt a mise, és silány gyertyákat égettek. Jakob a sikeres vállalkozó 
magabiztosságával állt a tiltakozó mozgalom élére, és a kanonokok 
engedélye nélkül, egy napon sekrestyési lakást rendeztetett be a 
templom sekrestyéje mellett. Ha egyszer a papok képtelenek gondos- 
kodni a vallási rendezvények szabályos lefolyásáról, majd a polgárok 
maguk veszik kézbe az ügyet. 

Mivel az egyházi státusszimbólumok annak idején minden világi 
pompánál többet számítottak, bízvást feltételezhetjük, hogy Jakob be- 
avatkozásában is volt némi szerepe a felfuvalkodottságnak. Saját sek- 
restyés a Szent Móric-templom szolgálatában - ez már beszéd, ebben 
volt valami, ami a polgártársakat is ámulattal és irigységgel töltötte el. 
Jakob még az oltárt is lezáratta ministránsaival; a papok nem tehettek 
mást, a kóruson celebrálták az évfordulók megünneplését. 

Panaszt emelt a Szent Móric-templom papjai ellen, mert véleménye 
szerint együgyűek voltak a prédikációik. Követelte, hogy olyan valaki- 
nek adjanak javadalmat, aki a hittudományok magisztere vagy a jogtu- 
dományok doktora, és aki őt illő színvonalon meg tudja , leckéztetni". 
A látszólag lényegtelen, a valóságban azonban sok hívő elégedetlen- 
ségét tükröző viszály addig éleződött, amíg római fiókjának útján köz- 
benjárt X. Leó pápánál, hogy a legközelebb felszabaduló kanonoki 
helyet az ő választása szerint töltesse be. 

Óhajának természetesen eleget tettek, habár a Vatikánban nem sok 
jelentőséget tulajdonítottak az ügynek. Különben is, Jakob nagyvona- 
lúan vállalta a felmerülő költségek fedezését. Ám a nem kevésbé nya- 
kas augsburgi kanonokok semmibe vették a Rómából érkező utasí- 
tást, és a kereskedő szemére vetették, hogy megkérdezésük nélkül be- 
leavatkozik az egyház ügyeibe. Jakob Fugger azonban úgy érezte, 
hogy toronymagasan áll e papok fölött, és ezt nem is titkolta. 

Aragóniai Lajos kardinálisnak nyilván dicsekedett, hogy , vala- 
mennyi német püspöki hely betöltésében, egyesítésében kétszer-há- 
romszor is közreműködött, megkapván érte jutalmát", az ,önkényes- 

kedő, háborúságnak és bajnak örvendező papoknak" meg szemére 
vetette, hogy bűnösen elhanyagolják kötelességeiket. 

A Szent Móric-templom plébánosáról így írt egyik levelében: , Nem 
alkalmas sem prédikálásra, sem gyóntatásra, nehézkes, kelletlen em- 
ber, aki csak a saját hasznát nézi." De a levél éppen Johannes Zinknek 
szólt, és ez Jakob panaszát minden hitelétől megfosztja. 

Visszatetszést keltett benne az egyház morális züllése, amit saját 
környezetében tapasztalt, ám amihez ő is nagymértékben hozzájá- 
rult. Bartholomüus Riedler, a Szent Móric-templom esperes-plébáno- 
sa is felbőszítette: , Most majd utánanéz, hogy garázda papjai ellássák 
parókiájukat... Azt hiszem, az ördög garázdálkodik valamennyiben." 
Végül még olyan képzetei is támadtak, hogy , gyilkosság és szeren- 
csétlenség" fenyeget, ha hamarosan nem segítenek a bajon. 

A kereskedő nem nyugodott és nem sajnálta a fáradságot, amíg egy 
bizalmi emberét nem láthatta a Szent Móric-templom szószékén. Mi- 
vel a pápai rendelkezés sem segített, a bajor fejedelemhez, sőt végül a 
német császárhoz fordult akaratának érvényesítéséért. Időközben 
azonban pártfogoltja, Johannes Speiser megelégelte a huzavonát, 
ezért azt kívánta, hogy helyette Johannes Eck professzort nevezzék ki 
a Szent Móric-templomba, aki az ingolstadti egyetemen tanított, és a 
kor egyik legkörmönfontabb teológusának számított. 

A ragyogó szónokot azonban nem nélkülözhették. Különleges fel- 
adat várt rá: neki kellett visszavernie a humanistáknak a mono- 
polvállalatok és az uzsoraadók elleni támadásait. Végül mégis 
Johannes Speiser foglalhatta el a Szent Móric-templom esperes-plé- 
bánosi posztját. A sors iróniájaként ez a pap, akinek kinevezésébe 
Jakob annyi időt, pénzt és energiát fektetett, hamarosan átállt a luthe- 
ránusokhoz. 


AHHOZIS LUSTA, HOGY VÉTKEZZÉK 


Bár Jakob 1520-ig elhúzódó privát vallásháborúja végső soron ered- 
ménytelen maradt, annál nagyobb sikereket könyvelhetett el az egy- 
házzal kialakult tisztán üzleti kapcsolataiban. Eleinte úgy látszott, 
hogy a Medici-sarj pápasága alatt az augsburgi cég nemigen őrizheti 
meg egyeduralmát a Szentszék pénzügyeiben. Leó nemcsak hogy 
visszavonta elődjének összes búcsúengedélyét, hanem hatályon kí- 
vül helyezte a Fuggereknek a pápai pénzverdére szóló tizenöt éves 
bérleti szerződését is. 

Intézkedését a pápa elődje, II. Gyula halálával és a Fugger cég új- 
jáalakulásával magyarázta, mondván, hogy a cég már más, mint an- 
nak idején, a szerződés megkötésekor volt. Noha Zink hivatkozott 
arra is, hogy tekintélyes, új házat építtetett, kizárólag a pénzverde 
céljaira, Leó firenzei bankárokra ruházta a jövedelmező pénzverési 
jogot. A Függerek csak 1518. március 3-án jutottak újra pénzverde- 
bérlethez. 

Kedvezőbben alakult ugyanakkor a búcsúüzlet, mivel a Medici pá- 
pa nem tudott ellenállni a búcsúengedélyekből származó, kényelme- 
sen feltárható és bőven buzgó jövedelemforrásoknak. Hamarosan is- 
mét érvényesnek nyilvánította a Szent Péter-bazilika építésére szánt 
búcsúcédulákat, és fokozatosan újra engedélyezte a nem is olyan ré- 
gen még visszavont búcsúk többségét. A Fuggerek azonnal megértet- 
ték, hogy fordult a kocka, és egyetlen alkalmat sem mulasztottak el, 
hogy újabb lehetőséget keressenek - vagy teremtsenek - búcsúcédu- 
lák kibocsátására. 

Amikor például 1511 őszén tűzvész pusztította el a konstanzi szé- 
kesegyház egy részét, Zink kapva kapott az alkalmon, hogy újra perse- 
lyezhessen. A konstanzi, churi, augsburgi, strassburgi, mainzi, bam- 
bergi, salzburgi, passaui és würzburgi püspökségekre kiterjesztve, ki- 
járta az úgynevezett , konstanzi dóm-búcsút". Az erre vonatkozó pá- 
pai bulla, jellemző módon, elsőnek Augsburgba jutott el, és Jakob 
csak akkor volt hajlandó kiadni a kezéből, ha a kanonokok a várható 
bevételeknek legalább a felét a Fuggereknek engedik át. 

Mivel így jóval kevesebb folyt volna be a dómépítők kasszáiba, 
megszületett a döntés: Zink útján el kell érni Rómában, hogy a dóm- 
búcsút a magdeburgi püspökségre is terjesszék ki. Ezt azonnal enge- 
délyezték is, úgyhogy a dómbúcsú végül a Német Birodalom nagy ré- 
szét érintette. Látva, hogy minden milyen simán ment, no meg hogy 
pótolják a pénzverési szerződés felbontása miatt kieső nyereséget, 
Johannes Zink és helyettese, Engelhard Schauer teljes gőzzel nekilá- 
tott a búcsúüzlet föllendítésének. Rómában mindig újabb és újabb 
bullák kibocsátását érték el, hogy ispotályokat, templomokat és ko- 
lostorokat építhessenek Wittenbergben, Strassburgban, Nürnberg- 
ben, Bécsben, Annabergben, Trierben, Ingolstadtban és sok más he- 
lyen. A hívők rettegése a tisztítótűztől megnyitotta az erszényeket az 
Etschtől a Beltig és a Maastól a Memelig. Ezek után már csak arra a bi- 
zonyos cseppre volt szükség, amelytől betelik a pohár. 

A reformációt kiváltó és a másfél évezredes egyház szétszakadását 
előidéző végzetes üzlet előkészítése 1513. augusztus 30-án kezdődött. 

Ezen a csodaszép nyári napon választották Magdeburg érsekévé a 
mindössze 23 éves Hohenzollern-sarjat, Brandenburgi Albrechtet, 
Joachim, brandenburgi választófejedelem testvérét. Alig egy héttel ké- 
sőbb ráadásul a szász halberstadti püspökség adminisztrátorává is ki- 
neveztették. 

Csakhogy a pápának is meg kellett erősítenie a Hohenzollernek 
egyértelmű ,pontozásos" győzelmét, amelyet a szász Wettin hercegi 
házzal folytatott hatalmi harcban arattak. És ezúttal nem csupán for- 
maságról volt szó, mert először is a két püspökség összevonását kel- 
lett megindokolni, másodszor pedig bebizonyítani, hogy az új, két- 
szeres püspök fiatal kora ellenére alkalmas a tisztségre. A Hohen- 
zollernek ezért magas méltóságokból verbuvált bizottságot állítottak 
fel, amelynek az volt a feladata, hogy találkozzon Rómában a Német 
Lovagrend prokurátorával, Johann Blankenfeld doktorral, majd kér- 
jen kihallgatást a pápánál. 

Johann Blankenfeld rendkívül agyafúrt jogász hírében állott, és ki- 
tűnő kapcsolatai voltak a Vatikánban. Ezenkívül távoli rokonságban 
állt a Fuggerekkel. Testvére, Elisabeth ugyanis 1499-ben nőül ment az 
őzcímert viselő Siegmund Fuggerhez, aki annak idején a Höchenstet- 
terek faktoraként dolgozott Hoachimsthalban. Ez a kapcsolat igen 
fontos volt Brandenburgi Albrecht küldötteinek, mert csak a Fug- 
gerek támogatásával remélhették, hogy érdekeiket érvényesíthetik 
a pápai udvar hatalmi játszmáinak útvesztőiben. 

És valóban sikerült is sok-sok szóval fokozatosan kicsikarni a hoz- 
zájárulást az ifjú Albrecht szokatlan tisztséghalmozásához X. Leó pá- 
pától, akiről az egyik római követ azt állította, hogy , túl kövér és lusta 
ahhoz, hogy maga vétkezzék, ezért a színpadon játszatja el magának a 
vétkeket". A Fuggerek nevében Zink rendezte az anyagiakat: 1079 du- 
kátot fizetett ki készpénzben a pápai kamarásnak. Az üzlet, ha nem is 
volt egészen kóser, azért az akkori erkölcs(telenség) határain belül 
bonyolódott le. 

A küldöttek - őszentsége szokásos áldásaival ellátva - éppen úton 
voltak hazafelé, Németországba, amikor a véletlen újabb lehetőséget 
játszott az ifjú érsek kezére, hogy felségterületét tovább bővítse. Feb- 
ruár 9-én ugyanis elhunyt a mainzi érsek, hatalmas terület ura. Ez a 
tény egészen új távlatokat nyitott, hiszen ha sikerül elegendő pénzt 
felhajtani, Albrechtnek reális esélye van a legpompásabb német egy- 
háztartomány bekebelezésére is. 

A püspöki pásztorbot már 1508-ban is takaros összegbe, 21 ezer fo- 
rintjába került a most elhunyt érseknek, s ezt természetesen a hívők- 

nek kellett megtéríteniük. A jámbor keresztényeket alaposan megko- 
pasztották az utolsó tíz esztendőben, mert a püspöki gyűrű éppen há- 
romszor cserélt gazdát ezen idő alatt. A terjeszkedni vágyó Branden- 
burgi Albrechtnek tehát abból kellett kiindulnia, hogy a nyakig eladó- 
sodott , Arany Mainz"-ból aligha préselhet ki elegendő pénzt a hőn 
áhított cím megszerzésére. Ennek ellenére egyetlen alkalmat sem sza- 
lasztott el, hogy versenytársát, Lajos pfalzi választófejedelem egyik fi- 
vérét befeketítse a császárnál és a kanonoknál. Jelszava az volt: mégis 
az enyém lesz! Mire a káptalan március 9-én összeült a püspökvá- 
lasztásra, már el is dőlt a verseny. Albrecht megígérte, hogy a szük- 
séges palliumokat saját zsebéből kifizeti, továbbá kiváltja a Hessen- 
nek elzálogosított Germsheim városát, és saját költségén minden 
külső ellenség ellen megvédelmezi az érsekséget. Egyhangúlag meg 
is választották. 

Albrechtnek most már csupán azt a csekélységet kellett megolda- 
nia, hogy hozza a pápa tudomására választási sikerét. Azzal tisztában 
volt, hogy csak a Fuggerek segíthetnek rajta. Bátyja, Joachim választó- 
fejedelem, ezért levelet küldött Augsburgba: sürgősen továbbítsák a 
mellékelt ajánlóleveleket Rómába doktor Blankenfeldnek, és készül- 
jenek fel, hogy nagyobb összeget kell kifizetniük az Örök Városban. 


UDVARIAS KIFEJEZÉS 
A MEGVESZTEGETÉSRE 


Olyan simán azért természetesen nem ment a dolog, mint ahogy azt a 
választófejedelem elképzelte. , Németországban még sohasem for- 
dult elő, hogy két ennyire jelentős érsekség egy kézbe, méghozzá egy 
huszonöt éves férfi kezébe kerüljön; mind a császárnak, mind a pápá- 
nak rendkívül elnézőnek kellett lennie ahhoz, hogy ezt eltűrje, sőt en- 
gedélyezze" - kommentálja az eseményt Aloys Schulte Fugger-kutató. 

Valóban: jóllehet Jakob Fugger május 15-étől - Albrecht adóslevele 
ellenében - készenlétbe helyezett 29 ezer guldent római fiókjánál, a 
fiatal érsek nem is álmodott akadályba ütközött a Szentszéknél. Befo- 
lyásos egyházfejedelmek, közöttük a pompás palotájáról híres Raf- 
faele Riario kardinális és Silvius de Passerinis pápai datar értésére ad- 
ták, hogy őszentségét nem szabad terhelni ezzel a képtelen históriá- 
val. Később kiszivárgott, hogy Mattháus Lang gurki kardinális ti- 
tokban intrikált a porosz Brandenburgi ellen, mert az elhunyt mainzi 
érsek állítólag neki ígérte oda a püspökség területének valamennyi 

prelátusi körzetét és egyházi javadalmát, valamint tudni vélték, hogy 
Miksa császár sem látna szívesen ennyi hivatalt ilyen fiatal ember 
kezében. 

Igencsak rosszul állt Brandenburgi Albrecht szénája, amikor egy ti- 
tokzatos ismeretlen kapcsolódott az ügybe, akinek személyazonossá- 
gát minden beavatott gondosan titkolta. A küldöttség vezetője, 
Johannes Blankenfeld azt írta július 3-án érsekének, hogy , útközben 
(találkozott) valakivel, afféle derék, szavahihető személlyel, aki azt 
mondotta, ha szándékunk szerint óhajtjuk az ügyet elrendezni, úgy 
állapodjunk meg a pápával egy tízezer dukátos kompozícióban". 
Hogy ez a kompozíció" nem volt más, mint a megvesztegetésre szánt 
összeg szépítő megnevezése, azt a levélíró néhány sorral lejjebb ma- 
ga igazolja: ,Szíven üt bennünket, ám mégsem ijedünk meg oly na- 
gyon attól, hogy ügyünknek és szándékunknak pénzzel szerezzünk 
érvényt, inkább abban reménykedünk, hogy kevesebbel is beéri és 
mégsem taszíttatunk le egészen a mennyei lajtorjáról." 

Ha azonban a Hohenzollern küldöttei azt hitték, hogy tárgyalni 
tudnak a nagy ismeretlennel a ,kompozícióról", alaposan tévedtek. 
Megpróbáltak ugyan lépéseket tenni a pápa közeli rokona, a nagy ha- 
talmú Giulio de" Medici bíboros (a későbbi VII. Kelemen pápa) révén, 
de a Medici válasza elárulta, hogy a Hohenzollerneket kontároknak 
tekintik Rómában. Hűvösen közölte a büszke itáliai: , Nem lenne a pá- 
pa kedvére való pénzt elfogadni egy efféle megerősítésért." 

Sokba, mondhatni nagyon is sokba került a jó tanács, mert az isme- 
retlen hajthatatlan maradt. És úgy látszott, egyedül ő rendelkezik a 
szükséges eszközökkel és lehetőségekkel, hogy a hallatlan hivatalhal- 
mozásra a pápa jóváhagyó áldását megszerezhessék. Amikor a kül- 
döttek siránkozni kezdtek, hogy uruk pénzesládája korántsem kime- 
ríthetetlen, a névtelen sakkjátékos szárazon megjegyezte, hogy a tíz- 
ezer dukát csupán előleg, és különben is, az apostolok is tizenketten 
voltak, és nem tízen. Uso von Alvensleben, a delegáció tagja talpra- 
esetten válaszolta: a fő bűnökből viszont csupán hét van. Az ismeret- 
len mosolyogva megígérte, hogy pártfogásába veszi az ügyet. 


, ÖRVENDEZZÉK HÁT HERCEGSÉGED" 


Teljes bizonyossággal sohasem sikerült megállapítani, ki lehetett ez a 
különös javadalomkufár, aki a jelek szerint rendkívüli hatalommal 
rendelkezett Rómában. Sok minden szól azonban amellett, hogy 

Johannes Zinkről lehetett szó, a Fuggerek faktoráról. A Fuggerek kez- 
dettől fogva be voltak avatva Brandenburgi Albrechtnek a javadalmak 
megszerzéséért folytatott hajtóvadászatába. Magas rangú szentszéki 
tisztviselőknek vagy befolyásos bíborosoknak talán szintén módjuk- 
ban állt volna pénzért megszerezni Albrechtnek a püspökségeket, de 
bizonyára nem ismerték pontosan a német egyháztartományok anya- 
gi lehetőségeit, pedig arra elengedhetetlenül szükség volt a terv to- 
vábbi lebonyolításához. 

Az ismeretlen ugyanis, mint aki pókerezik, módszeresen felverte az 
árat. Először azt rebesgették, hogy a pápa ismét ki akarja emelni a hal- 
berstadti püspökséget Albrecht javadalomcsomagjából. Azután arról 
értesültek a küldöttek, hogy X. Leó az érseknek csupán a semmitmon- 
dó gondnoki címet óhajtja adományozni Halberstadtban. A gondnok 
csak újabb anyagi engedmények után emelkedhet Halberstadt admi- 
nisztrátorának tiszteletre méltó rangjára. Az alkudozás egész július- 
ban folyt, s X. Leó csak augusztus 18-án nevezte ki a konzisztórium 
ülésén Brandenburgi Albrechtet Mainz és Magdeburg érsekévé és a 
halberstadti apátság adminisztrátorává. Megkönnyebbülve írhatta ha- 
za Blankenfeld: , Örvendezzék hát, Hercegséged, az Úrban." 

Miközben Brandenburgi Albrecht november 6-án ünnepélyesen 
bevonult Mainzba, és kegyesen tűrte, hogy a hívők ezrei ünnepeljék, 
Jakob Fugger mérleget készített az augsburgi főirodában. A vállal- 
kozás - kenőpénzekkel, futárdíjakkal, egyéb költségekkel és ka- 
matokkal együtt - óriási összeget, 48 236 guldent nyelt el. A pénz nagy 
része már ki volt fizetve, most azon kellett mesterkedni, hogy meg is 
térüljön. 

Természetesen mindenről jó előre gondoskodtak, és már az üzlet 
nyélbe ütése előtt pontos tervet főztek ki a pénz visszaszerzésére. 
A kiszipolyozott püspökségekből ekkora összeget nem lehetett kipré- 
selni; ezt eleve tudták. Legalább ilyen gyenge lábon állt a Branden- 
burg-ház fizetőképessége is; ekkora summát onnan sem lehetett vár- 
ni. Az anyagi fedezetet tehát csakis olyan nagy bank vállalhatta, mint a 
Fuggereké. Ám ahhoz, hogy a pénz megtérüljön és még keresni is le- 
hessen jócskán az ügyön, ki kellett agyalni valamit. Szerencsére 
Johannes Zink sohasem jött zavarba, ha efféle ötletekre volt szükség. 
Ő már a kezdet kezdetén egy másik üzlethez kötötte a javadalomüzle- 
tet: ahárom püspökségért csak abban az esetben lehet magas árat el- 
érni - tudatta a Szentszék vagyonkezelőivel -, ha a pápa nagyszabású 
búcsút engedélyez. Mivel a búcsú az egyháznak csupán Leó aláírásá- 
ba került, ugyanakkor pedig jelentős bevételekkel kecsegtetett, a tár- 

gyalások mindkét fél számára örvendetesen haladtak. A Fugger-faktor 
legalább olyan ügyesen alkudozott a Vatikánban a tervezett búcsú tér- 
beli kiterjesztéséről és időtartamáról, mint amilyen ravaszul felverte 
az árat a titokzatos idegen Albrecht követeinél. 

A huzavona egész őszön át tartott, mivel Albrecht megbízottai csak 
december 2-án érkeztek ismét Mainzba. A kicsinyes egyezkedés ered- 
ményét először szigorúan titokban tartották, mert még a legedzet- 
tebb szentszéki tisztviselők is hallatlannak találták. X. Leó ugyanis a 
Német Birodalomnak majdnem a felét kitevő területen ruházta fel 
Brandenburgi Albrechtet azzal a joggal, hogy nyolc éven át szipolyoz- 
za a hívőket. Aloys Schulte egyháztörténész megpróbált a szokatlan 
üzlet mélyére hatolni: , A Szentszék elzárkózhatott volna azzal, hogy 
egyszerre három püspökség túlzott követelés, de vajon milyen érdeke 
fűződhetett ahhoz, hogy így fölemelje a Brandenburgit? Bizonyára 
az, hogy ha már egyszer enged az óhajnak, és ilyen magas jövedelem- 
hez juttat egy ifjú német herceget, miért ne növelné a dataria egyben a 
pápai bevételeket is? A német követek pedig azzal áltatták magukat, 
hogy a datar háza amúgy is olyan, mint a piac, és hogy a kívánt ár meg- 
adása nélkül nem lehet célhoz jutni." 

Hamarosan hírhedt búcsúprédikátorok járták a német földet, hogy 
a hívőket a tisztítótűzzel ijesztgessék. Hivatalosan ,a római Szent Pé- 
ter-templom építésére hirdetett szentévi búcsú"-nak nyilvánították az 
akciót, a valóságban azonban a bevételnek az volt a rendeltetése, 
hogy a Brandenburgi Albrechttel kötött kétes javadalomüzlet fedeze- 
tét előteremtse. 

Az üzlet aprólékosan kidolgozott részletei mesterre vallanak. A bú- 
csú kezdetét például ravaszul 1514. augusztus 1-jére, arra a napra he- 
lyezték, amelyen a pápa a híres Raffaello Santit kinevezte a nagyszabá- 
sú mű építészének. Aloys Schulte felháborodottan írja: , Sokszor lát- 
hattuk már, hogy a búcsú nem követte pontosan azt a célt, amelyet az 
indítványozó kitűzött. De hogy egy búcsút Szent Péter nevében hir- 
dessenek meg, csupán azért, hogy egy egyházfejedelemnek meg- 
könnyítsék a szimóniához" szükséges pénzek megszerzését és a püs- 
pökségek halmozását, erre még nem volt példa. Mindenki becstelen, 
aki részt vett ennek a búcsúnak a megszervezésében." 

A valóságban sokkal több volt becstelenségnél; ez volt az a csepp, 
amelytől betelt az elégedetlenség pohara. Ezzel a ,szuper-búcsúval" 


" Lelkiekkel, egyházi tisztségekkel vagy javakkal való kereskedés (az újtestamentu- 
mi Simon mágus nevéről). 

a pápa monopóliumot adott a Fuggereknek, hogy hasznot húzzanak 
a német hívők szorongásaiból. Amint életbe lépett ugyanis, az érintett 
területeken automatikusan érvényét vesztette minden más búcsú. 
A különös szentévi búcsúból csupán azok a vidékek maradtak ki, ahol a 
Fuggerek már korábban rendkívüli búcsúpénzeket szedtek be, példá- 
ul a konstanzi székesegyház vagy az augsburgi dominikánus kolostor 
építésére. 

Azoknak az egyházfejedelmeknek, akik a Fuggerek közreműködé- 
se nélkül szereztek maguknak búcsúkat, mostle kellett mondaniuk a 
megszokott bevételekről. , Albrecht - írja Schulte - ezzel a bullával ma- 
gának szerezte meg a pénzt, elragadva mindenkitől, aki a maga bullá- 
ja által remélt adományokat és bevételeket. És nehogy bármi keresz- 
tezhesse terveiket, Zink Rómában minden visszavonási kísérlet ellen 
bebiztosította a pápai dekrétumot: a búcsút nyolc éven belül semmi- 
lyen körülmények között nem lehetett felmondani." 

A serény dr. Johann Blankenfeld, Zink segítségével, egy rendkívüli 
búcsú jogát is megszerezte Skandináviára és Litvániára, és ráadásul ki- 
neveztette magát az ügyben illetékes biztosnak is. A rászedett egyház- 
fejedelmek és itáliai nagybankárok nem győzték törni a fejüket, ho- 
gyan sikerülhetett a Fuggereknek és brandenburgi megbízóiknak 
gyakorlatilag egész Közép- és Észak-Európát ,gondjaikba venni". 
A rejtély megoldása igen egyszerű: természetesen pénzzel. Johannes 
Zink az általános szokástól eltérően, a búcsúbevételeknek nem egy- 
harmadát, hanem felét ígérte oda. [ 


AMIKOR A PÉNZ A PERSELYBEN CSÖRREN... 


Mivel azonban a mindig pénzéhes Miksa is részesedni akart a bevéte- 
lekből, és ezért még várt a császári engedély kiadásával, a gondosan 
kitervelt vállalkozás egyre kockázatosabb üzletnek látszott, hiszen ki 
tudta volna kiszámítani, vajon a hívők mennyit hajlandók áldozni 
lelki üdvükért. Az ifjú , dupla érsek" tehát nem sokat teketóriázott, és 
hivatalának átvétele után azonnal elrendelte, hogy minden temp- 
lomtól, kolostortól és paptól különadóként szedjék be jövedelmeik 
négytizedét. 

Ez talán elegendő lesz a ,normális" évdíjak kiegyenlítésére, a pápai 
jóváhagyást ellenben a búcsúból származó betétekből kell fizetni. Mi- 
előtt azonban megindulhatott volna a tánc az aranyborjú körül, elő- 
ször természetesen ki kellett elégíteni az érintett fejedelmeket, akik 

ugyancsak részesülni kívántak a várható aranyeső áldásaiból. Csupán 
kevesen álltak ellen a kísértésnek, megtiltván felségterületükön a tisz- 
títótűzzel űzött kétes játékot. Egyikük, György szász fejedelem, így írt 
április 1-jén a lipcsei dominikánusoknak: ,Tudomásunkra hozták, 
hogy Tetzel úr és néhány követője Kegyelmetek kolostorában kegye- 
lemleveleket merészel kiadni, és prédikációikban valósággal kény- 
szerítik alattvalóinkat azok megváltására, holott Mi, a Császári Felség 
parancsára, mind ez ideig nem engedélyeztük országunkban az effé- 
le és más kegyelmek árusítását." 

A számos búcsúprédikátor közül, akiket Brandenburgi Albrecht 
szétküldött az országban, kétségkívül Johann Tetzel, a pirnai domini- 
kánus volt a leghangosabb. Egy biztosítási ügynök ékesszólásával és 
fortélyaival csalogatta a hívőket a három pánttal lelakatolt ládához: 
, Amikor a pénz a perselyben csörren, a lélek tüstént a mennybe röp- 
pen." Miközben a jámbor templomjárók az utolsó krajcárjaikat is Ösz- 
szekaparták, hogy néhány nappal vagy héttel lerövidítsék a purgató- 
rium rettegett kínjait, a művelt fők között megmozdultak a szégyen- 
telen üzlet első kritikusai. 

Néhányan, például Ulrich von Hutter lovag és Bernhardt Adelmann 
von Adelsmannsfelden augsburgi kanonok, mélységesen felháborod- 
tak a gyűjtés , harácsoló célP-ján. Az egyház túl fejlett üzleti érzéke miatt 
támadt általános elégedetlenség azonban csak akkor alakult át céltuda- 
tos tömegmozgalommá, amikor Luther Márton, a harmincnégy éves 
teológus, 1517. október 31-én kiszögezte a wittenbergi vártemplom ajta- 
jára latin nyelven írt kilencvenöt tézisét a búcsú lényegéről. 

A könyvnyomtatásnak hála, Luther téziseiből hamar , bestseller" 
lett. Első sikerén felbátorodva a szász teológiai doktor négy hónap 
múlva terjeszteni kezdte a nép között A búcsúról és a kegyelemről cí- 
mű, első német nyelvű írását. Luther ebben védelmébe vette a pápát a 
búcsúprédikátorokkal és kufárokkal szemben, hiszen eredetileg nem 
akart új egyházat alapítani, szándéka csupán az volt, hogy a régi egy- 
házat megszabadítsa a torz kinövésektől. 

Jakob Fugger Augsburgban eleinte ügyet sem vetett rá, amikor 
Andreas Mattstedttól, lipcsei faktorától, először hallott Luther lázadó 
nézeteiről és arról, hogy milyen visszhangot keltettek a nép körében. 
Fontosabb dolga volt annál, semhogy behatóan foglalkozzék egy je- 
lentéktelen szerzetes teológiai szőrszálhasogatásával. Jakobot jobban 
érdekelte, hogy a búcsú kevesebbet hoz a konyhára, mint ahogy azt az 
érsek pénzügyi tanácsadói feltételezték, miközben az üzlet megszer- 
vezése a számításoknál lényegesen többe került. 

A tapasztaltabb búcsúprédikátorok, közöttük a hírhedt Tetzel 
ugyanakkor havi 300 guldent is megkerestek; egyébként is, mindenki 
részesülni akart a látszólag kevés fáradsággal járó üzletből, pedig a 
személyi költségek igen jelentősek voltak. Minden prédikátor nyomá- 
ban megbízható Fugger-alkalmazottak jártak, hogy ellenőrizzék és el- 
könyveljék a befizetéseket. Állandóan tartani kellett attól, hogy a ko- 
misszárok vagy helyetteseik a járandóságuknál többet vágnak zsebre. 

Még javában folyt a hittel való kufárkodás, amikor 1518 szeptembe- 
rében mérleget készítettek. A teljes bevétel 42 043 gulden volt, ponto- 
san 6192 guldennel kevesebb a kiadásoknál. A hiányzó összeggel 
Brandenburgi Albrecht számláját terhelték meg, aki valóban ki is 
egyenlítette tartozását. Ha a Fuggerek valóban csak a könyveikben ki- 
mutatott öt százalék kamatot keresik, számukra a búcsú rossz üzlet- 
nek bizonyult volna, de nyugodtan feltételezhetjük, hogy nem min- 
den tételt könyveltek el abból, ami a pénztárba befolyt. És abban is 
biztosak lehetünk, hogy a Rómának lerótt adón is takaros kis summát 
kerestek. Mindent egybevetve azonban egy vallásháborút mégsem 
ért meg az üzlet. 


17. FEJEZET 


A Fuggerei 


Jakob Fugger azokban az években csupán annyi időt szentelt a súlyos 
következményekkel járó búcsúüzletnek - melynek valláspolitikai je- 
lentőségét egyébként teljesen félreismerte -, amennyi a hasznával 
arányos volt. Fontosabbak, mert jövedelmezőbbek voltak számára a 
császárral és királyokkal kötött kölcsönüzletek, valamint a mind kiter- 
jedtebbé váló ércbányászat. Amikor legbecsesebb szövetségese, a ti- 
roli Paul von Liechtenstein marsall 1513 nyarán rövid, súlyos betegség 
után Augsburgban meghalt, Jakob veszélyben látta hegemóniáját az 
innsbrucki udvarnál, mert a császár főkincstárnoka, Jakob Villinger 
röviddel azelőtt adta férjhez a lányát Philipp Adlerhez, a Fuggerek 
egyik legádázabb ellenfelének a fiához. 

A Jakobtól sokat szenvedett kufsteini Hans Baumgartner is úgy 
érezte, hogy immár felvirrad neki, és ismét a sváb monopolista ellen 
uszította a tiroli bányatulajdonosokat. A Fuggerek üzleti könyvei hir- 
telen valóban a tiroli üzletek jelentős visszaesését jelezték. De Jakob 
sem ment a szomszédba a gyors válaszért. Azonnal utasítást adott, 
hogy Velencébe tartó hatalmas rézszállítmányai ne haladjanak át Tiro- 
lon, kerüljék meg az alpesi tartományt. Az innsbrucki tanács urai ez- 
zel naponta jelentős vámbevételektől estek el. Veszteségeik tovább 
növekedtek, amikor Jakob rábeszélte régi üzleti vetélytársát, Ambro- 
sius Höchstettert, az egykori szabót, hogy rezüket közösen és így ol- 
csóbban szállítsák Velencébe. 

Nem sok időbe tellett, s amindenható kereskedővel szemben tanú- 
sított tiroli ellenállás összeomlott. S ennek fő oka volt, hogy a császár 
nem engedhette, hogy legkiadósabb pénzforrása beduguljon. Ami- 
kor Miksa megbízottai ismét hitelért folyamodtak, Jakob érthető mó- 
don begombolkozott. Hiszen a zsebében volt már csaknem minden 
zálog, amivel Miksa rendelkezett, és holmi homályos ígérgetésekre 
Fugger még sohasem adott pénzt. A császár már csak egyvalamit kí- 
nálhatott neki: földbirtokot. De Jakob ebben is igen válogatós volt: ki- 
zárólag olyan terület jöhetett szóba, amely Augsburg közelében van, 
vagy Kirchberggel és Weisenhornnal határos. Végül is Biberach kasté- 
lya és vidéke mellett döntött. A kiterjedt birtokhoz, amely a XIII. szá- 


A FUGGEREK 1.73 


zadtól a von Pappenheim nemesi família tulajdonában volt, egy sor 
falu tartozott. 

Az üzlet a következőképpen bonyolódott le: Miksa megvette a Pap- 
penheimektől Biberachot, de a vételárat 34 ezerről lealkudta 32 ezer 
guldenre. Azután továbbadta az uradalmat Jakob Fuggernek, aki 20 
ezer guldent készpénzben kifizetett neki, a maradékot pedig hitel- 
ként számolta el, évi 600 gulden kamatra. Nem egészen világos, hogy 
a császárnak milyen előnye származott a különös üzletből, Valószínű- 
leg a vételár egy részével adós maradt a Pappenheimeknek, mivel 
azoknak nemigen volt lehetőségük rá, hogy tartozásáért felelősségre 
vonják a német császárt. Mindenesetre Jakob Fugger olcsón jutott 
újabb , felségterülethez". 

Miksa makacsul folytatta kereskedelmi háborúját az engedetlen 
Velencei Köztársaság ellen, és szükségszerűen egyre jobban eladóso- 
dott. Így jutott Jakob Fugger szinte észrevétlenül a megtisztelő császá- 
ri tanácsosi, sőt 1514. július 17-én a birodalmi grófi címhez. Az uralko- 
dó ügyetlensége és az udvar bűnös hanyagsága valósággal rákény- 
szerítette őfelsége legfőbb hitelezőjét, hogy átvegye a császári pénz- 
ügyek gondozójának a szerepét. 

A császár bevételeinek és kiadásainak a zöme a Fuggerek könyvein 
ment át, és Jakob - többnyire akarata ellenére - mindjobban belebo- 
nyolódott az azokkal összefüggő üzletekbe. Egyszer Nürnberg biro- 
dalmi várost kellett hozzásegítenie tulajdonának bővítéséhez, más- 
szor a Sváb Szövetség számára kellett katonákról gondoskodnia. 
A császári pénzügyek állapota minden elképzelést felülmúlt. Odáig 
fajultak a dolgok, hogy Miksa kénytelen volt saját részét drága áron 
visszavásárolni a Fuggerek riválisától, Höchstettertől, hogy eladásá- 
ból kifizethesse éppen esedékes tartozását Jakobnak. A császárnak 
olykor személyesen kellett megjelennie a kereskedőnél lejáró váltói- 
nak meghosszabbításáért. A német császár megaláztatása 1515 nyarán, 
az első bécsi kongresszuson érte el tetőpontját. A Duna menti metro- 
polis már kereken háromszáz esztendővel Metternich herceg emléke- 
zetes egyensúlyozó mutatványa előtt is fényes fejedelmi találkozó 
színhelye volt. A kezdeményezés az augsburgi kereskedőtől eredt, 
hogy politikailag biztosítsa kelet-európai vállalatait. Jakob óriási ösz- 
szegeket fektetett a magyar bányászatba. Közvetítők útján, a leg- 
nagyobb titokban, újabb bányákat és lelőhelyeket vásároltatott fel, 
kohóműveket létesített, utakat és raktártereket építtetett. Megállítha- 
tatlanul növelte befolyási övezetét, mit sem törődve a Magyarország, 

Csehország, Lengyelország, Szászország és a birodalom többi része 
között húzódó országhatárokkal. 

1514. október 17-én például unokaöccse, Anton, a cég nevében át- 
adta Hans Süss faktornak a Szudéta-vidéki Freiwaldau városát, a hoz- 
zá tartozó kastéllyal. Nyilvánvalóan azzal a céllal, hogy Süss stróman- 
ként működjék, és a Reichenstein-hegységtől délre elterülő értékes 
aranybánya közelében felépítse a második Fuggeraut. A reichensteini 
aranybányászatba, a jól bevált módszerrel, Jakob már beszivárgott 
strómanjai révén, akik később, nagy összegű hitelek ellenében foko- 
zatosan átadták neki bányarészvényeiket. Az előző tulajdonosok a 
Fuggereknél alaposan eladósodott Münsterberg-Öls hercegek, vala- 
mint Russwurm, Starzedel, Högner, Feldner és Langer bányarészvé- 
nyesek voltak. Valószínűleg közéjük tartozott Veit Stoss, nürnbergi 
szobrász és fafaragó is, akinek 1503-ban, okirat-hamisításért, a hóhér 
mindkét orcáját tüzes vassal átfúrta. 


i , KÁR, GYALÁZAT 
ÉS GÚNY" A KORONA OSZTÁLYRÉSZE 


Kiváltképpen Magyarországon nőtt a gyűlölet a mindenütt jelen levő 
kereskedelmi társaság ellen, amelynek szemmel láthatóan minden- 
ben benne volt a keze. Számlájára írták amegdöbbentő áremelkedé- 
seket és a pénz értékének gyors romlását is. Jakob eleinte diplomáciai 
csatornák útján építette fel védekezését. Johannes Zink segítségével 
azt is elérte, hogy Róma felhívást intézzen a magyar klérushoz: ne szít- 
sanak gyűlöletet a hívők soraiban a sváb cég ellen. A magyar nemessé- 
get azonban nem volt könnyű lecsillapítani. Arra kényszerítette a 
gyenge Ulászló királyt, hogy nyilvános büntető vizsgálatot indítson 
a pénzromlás okainak kiderítésére és a Fugger-vállalkozások mono- 
pol jellegének felfedésére. A budai Venczeszlai Zsigmond köré tömö- 
rülő befolyásos tőkéscsoport azt követelte, hogy a Fuggerek pénz- 
verési bérletét azonnal mondják fel. 

Habár az augsburgi lobbi - élén a kincstárnoki rangra emelt 
Thurzó Elekkel - az uralkodópárnak és legbefolyásosabb udvaron- 
cainak juttatott nagyvonalú ajándékaival megállította a támadást, 
az augsburgi Weinmarkton székelő stratéga ezt nem tartotta ele- 
gendő biztosítéknak. Jakob nagy összefüggésekben és távlatokban 
gondolkodott, ezért a magyarországi probléma tartós megoldására 
törekedett. 

Jacob Fugger (1459 - 1525) 
Lorenzo Lotto festménye. 


Fugger Jacob II. (a gazdag) Augsburgi (1459 - 1525) 
Albrecht Dürer, 1518 

Anton Fugger (1493 - 1560) 
Hans Maler festménye, 


1525 


Georg Fugger (1453 - 1506) 
tagja a Fuggerek Augsburgi kereskedői háznak 
Giovanni Bellini, 1475 


V. lna német-római császár és sen lárály (1500 - 1558) 
Anton Fugger elégeti V. Károly tunéziai hadjáratai miat keletkezett 
tartozásinak d sk 180 hd Car) Becket; 1866 


V. TKárolyn német-r római császár és tárt király (1500 - 1558) 
Anton Fugger elégeti V. Károly tunéziai hadjáratai miat keletkezett 
tartozásinak papirjait. Wilhelm Koller, 1871 


II. Fülöp spanyol király által, 
Marcos Fuggernek adományozott 
kiváltság levél, 1577 

Fugger von Gloett, Joseph Ernst herceg 

A legcélszerűbbnek azt tartotta, ha az önálló királyság teljes egészé- 
ben a Habsburgok hatalmi övezetébe kerül, hogy egyszer és minden- 
korra nyugalom legyen. A pénzfejedelem minden bizonnyal magán- 
vállalatának tekintette az egész Német Birodalmat. Az a terv, hogy Ma- 
gyarországot a Habsburg Monarchia bekebelezze, nem volt ugyan új, 
de Miksa eddig csak félszívvel helyeselte. Jakob ezért 1515 tavaszán a 
német-magyar tárgyalások újrafelvételétől tette függővé az újabb köl- 
csönöket. 

Az volt a célja, hogy a császár egyik unokáját összeházasítsa a ma- 
gyar királylánnyal, és így az agg Ulászló halála után Szent István koro- 
nája végérvényesen a Habsburgokra szálljon. Mivel a magyar király a 
lengyel Zsigmond király testvére volt, és a császár, akárcsak Fugger, 
nyugalmat óhajtott északkeleten, szinte kínálkozott a hármas csúcsta- 
lálkozó gondolata. De mielőtt még erre sor kerülhetett volna, Miksá- 
nak először meg kellett nyugtatnia tanácsosait Innsbruckban, akik 
,igen megrémültek", amikor uralkodójuk és a Fugger-cég legújabb 
megállapodásáról értesültek. 

Miksa ugyanis teljes lelki nyugalommal zálogosított el egy kohó- 
művet, amelyet már Ambrosius Höchstetter nevére írtak. A hivatalno- 
kok könyörögtek a császárnak, azonnal hatálytalanítsa a szerződést, 
mivel attól tartottak, hogy ,kár, gyalázat és gúny" lesz a Korona osz- 
tályrésze. Jakob azonban ragaszkodott a szerződéshez, és összecsa- 
pásra kényszerítette a császárt és Höchstettert. A segélykiáltás, melyet 
Miksa saját hivatalnokaihoz intézett, szinte már komikusan hangzott: 
,Ne hagyjatok el Minket ily nagy bajban, hisz jó sorsunk forog 
kockán." 


A KIRÁLYTALÁLKOZÓN MINDEN 
ELRENDEZŐDIK 


A királytalálkozó a napnál is fényesebben bebizonyította, hogy a csá- 
szár jó sorsa mily nagy mértékben függött a Függerektől. A koldussze- 
gény uralkodó, aki kétszer-háromszor is elzálogosította már legutolsó 
javait, olyan pompát fejtett ki drága köntöseivel, asztali ezüstneműjé- 
vel és ékszereivel, hogy a Jagelló királyoknak elállt szemük-szájuk a 
bámulattól. A sok csillogó-villogó holmit természetesen csak kölcsön- 
kérte. Jakob kinyitotta a kincsesládáit, ,hogy a Császár Őfelsége meg- 
mutathassa a királyoknak, de az ifjú királynénak és más méltóságos 
fejedelmeknek és uraknak is az ő gazdagságát és vagyonát". 

A találkozó befejeztével a kereskedő azonnal gondosan begyűjtöt- 
te és elzárta kincseit. A tárgyalások alatt, amelyeket Jakob Villinger 
rendezett, Jakob Fugger maga is a Duna menti nagyvárosban tartóz- 
kodott, és nem csak nagyvonalú ajándékai tanúsították, hogy ő Euró- 
pa tulajdonképpeni ura. Von Pölnitz csodálattal jegyzi fel: , Magas állá- 
sú urak fogadtak el rubinnal, gyémánttal, zafírral, türkizzel és egyéb 
drágakövekkel ékes aranygyűrűket tőle. Az asszonyok nyakékeket 
vagy láncokat, gyöngyöket, selyemköntösöket, bársonyt, damasztot, 
brokátot és értékes szőrméket kaptak. A lengyel király lánya sem von- 
ta ki magát az efféle befolyás alól." 

Jakob elégedett lehetett a hármas találkozó politikai eredményei- 
vel; a Habsburg házassági stratégia ezúttal is mozgásba lendült. A lát- 
szat kedvéért Miksa adoptálta Lajos magyar trónörököst," hogy ké- 
sőbb esélye legyen a római császári koronára. Az örökbefogadással 
valójában igazolni kívánta a Habsburgok igényét a magyar koronára. 
Az volt a cél, hogy a korona legkésőbb Lajos halála után Miksa unoká- 
jára, Ferdinánd főhercegre szálljon. Az uralkodó egyidejűleg összehá- 
zasította a főherceget a mindössze tizenkét esztendős Anna herceg- 
nővel, hogy a szerződést kétszeresen is biztosítsa."" Fugger azonban 
nem volt hajlandó csupán ilyen kétes házasodási politikára hagyat- 
kozni, és még a találkozó alatt szoros üzleti kapcsolatra lépett a nagy 
hatalmú esztergomi érsekkel. A gazdag magyar egyházfejedelem, 
akárcsak korábban a brixeni érsek, Melchior von Meckau, tekintélyes 
summát fektetett a cégbe kamatozó betétként. Jakob Fugger így bizo- 
nyos lehetett a befolyásos egyházi vezető politikai támogatásában. 

Jakob hatalma tetőpontján állott, amikor elhatározta a Fuggerei lét- 
rehozását, amely minden más vállalkozásnál hatékonyabban emelte 
dinasztiája tekintélyét. Jakob végrendeletéből kiderült, hogy a terve- 
zet már testvérei, Ulrich és Georg életében elkészült, de csak akkor va- 
lósult meg, amikor Jakob elérkezettnek látta az időt az úgynevezett 
közvélemény megnyerésére. 

Kevés gazdasági vállalkozó dicsekedhet ilyen zseniális teljesít- 
ménnyel a public relation vonatkozásában. Közvetlen kiváltó oka az 
volt, hogy több tudós, pap és politikus mind élesebben szólt az augs- 
burgi kereskedő túltengő gazdasági és pénzügyi hatalma ellen. Né- 
melyek, például Ulrich von Hutten lovag, Bernhard Adelmann von 


" Helyesbítésül: Miksa nem adoptálta Lajost, csak Ulászló őtés Zsigmond lengyel 
királyt nevezte ki fia gyámjául. (A szerk.) 
":" Lajos Ferdinánd húgát, Máriát vette feleségül. (A szerk.) 

Adelmannsfelden vagy Christoph Scheurl, a humanista Fugger leple- 
zetlen gazdagságát elviselhetetlennek tartották, olyan időszakban, 
amikor a birodalom lakosságának nagy része éhezett. 

A lakosság jelentős hányada kétségkívül koldusszegény volt, és 
még a kiváltságokat élvező nemesek közül is csak igen kevesek dús- 
káltak a javakban. Annál titokzatosabbnak tűnhetett fel a kortársak- 
nak Jakob gazdagsága, amelyet képtelenek voltak maguknak megma- 
gyarázni, hiszen jóformán semmit sem értettek a gazdasági összefüg- 
gésekből. A nyílt vitát így csak olyan, indulatokat kiváltó jelszavak szí- 
tották, mint , uzsorás", ,kamat" és , nonopólium". A kereskedő meg- 
szimatolta a veszélyt, ezért a leggyakorlottabb szónokokat küldte szó- 
csatába a , baloldali" népfelvilágosítók ellen. 

Tudós védőügyvédeket vásárolt meg magának, többek között Kon- 
rad Peutingert és Sebastian Ilsungot. A szabad vállalkozás és a , méltá- 
nyos kamat" legmozgékonyabb harcosának azonban Eck ingolstadti 
professzor bizonyult, aki Augsburgban és Bolognában , vívott" a Fug- 
gerekért. Johann Faberrel, a dominikánusok priorjával és annak sze- 
kundánsával, Johann Dobeneck-Cochlaeusszal elegáns, de a lénye- 
gen átsikló látszatdialógusokat folytatott a lehető legnagyobb haszon 
elvének igazolására. 

Az a hitvány ár, amelyért a nagy hírű értelmiségiek véleményét 
megvásárolhatta, csak fokozta Jakob megvetését a literátorok és teore- 
tikusok iránt. Végeredményben ő tudta a legjobban, mily igazságta- 
lan is a fennálló gazdasági rend; csalhatatlan valóságérzékét retorikai 
,rohamosztagának" látszateredményei sem téveszthették meg. A szép 
szavakat tetteknek kellett követniük, különben semmi sem állhatta út- 
ját az irigyek és sikertelenek rohamának. 

A sváb kereskedő szeme előtt a mecenatúra új, hasznos válfaja lebe- 
gett. A Krőzus, aki a világ legdrágább ékszereivel kényeztette felesé- 
gét, nem sokra tartotta a Strozzi, a Medici vagy a Grimaldi család , mű- 
pártolói" stílusát. Csontja velejéig polgár és kereskedő volt, értelmet- 
lennek tartotta, hogy a haszontalan szépségre pazarolja pénzét. Vala- 
mi kézzelfoghatót, mások számára hasznosat akart létrehozni. 


JAKOB FUGGER , AKARATA ÉS SZÁNDÉKA" 


A mód és a stílus, ahogy szándékát megvalósította, rá vall: a Fuggerei 
végül az újkori történelem első szociális lakótelepe lett. Úgy kezdő- 
dött, hogy Jakob 1514. február 26-án Hieronymus Welser polgármes- 

ter özvegyétől, Anna Streusslintól 900 guldenért megvett Augsburg 
elővárosában , négy házat, udvart, minden élő és holt tartozékával", 
majd további vásárlásokkal tekintélyes területté bővítette a több ház- 
ból álló együttest. 

Amikor június 6-án a városi tanáccsal megállapodást kötött e házak 
megadóztatásáról, a létesítmény célját is meghatározta: Jakob Fugger 
, akarata és szándéka szerint... a tartós boldogság elősegítésére" alapít- 
ványt tesz, hogy Augsburg némely szegény sorsú lakosa és polgára... 
kézművesek, napszámosok és mások, ne kényszerüljenek nyilvános 
alamizsnakéregetésre... ezért hát vétessék le vállukról a házbérfizetés 
terhének egy része" és ,nyugalomra, kényelmes otthonra leljenek..." 

A gazdag Fugger tehát otthont akart teremteni az önhibájukon kí- 
vül bajba jutott polgártársainak. Az első házak építését már 1516-ban 
megkezdték, és minden évben újabbak készültek el. Az egységes épí- 
tési tervet Thomas Krebs kőművesmester dolgozta ki, Jakob Fugger 
személyes közreműködésével. 

1523-ig 106 háromszobás lakás készült el 53 tiszta, az akkori körül- 
ményekhez képest rendkívül kényelmes sorházban. Az alapítvány 
nemeslelkűségét bizonyítja, hogy mindent kerültek, amit a meg- 
ajándékozottak alamizsnának tekinthettek volna. Ne legyen az az 
érzésük, hogy egy gazdag polgár bőkezűségének cégéreként szol- 
gálnak. Jakob a Fuggerei lakóitól jelképesen csupán egy aranygulden 
évi bért kért. 

Az alapítvány szabályzata szerint csak , jó szándékú, szorgalmas és 
becsületes" emberként ismert augsburgi polgárok vétethettek fel a la- 
kói közé. A szociális létesítményt kezdetben abból a 15 ezer gulden- 
ből finanszírozták, amit Jakob előrelátóan Szent Ulrich számlájára fi- 
zetett be. A cégfőnök később újabb tízezer guldent tett hozzá, tehát a 
Fuggerei mindössze 25 ezer guldenbe került. 

Kétségtelen, hogy mind közül ez volt Jakob Fugger legmaradan- 
dóbb beruházása. A kereskedő, aki nagyjából ugyanebben az időben 
ugyanennyit adott a kairói szultán meseszép homlokgyémántjáért, 
ezzel az építészetileg is harmonikus elővárosi településsel mindörök- 
re beírta nevét a nemzet történelem- és olvasókönyveibe. A Fuggerei 
karitatív eszméje kedvező fényt vetett a dinasztiára, és jó hírét ma ís 
neki köszönheti, míg a nemegyszer kíméletlen tranzakciók, amelyek 
a lakótelep létrehozását elősegítették, már rég a feledés és megbocsá- 
tás jótékony homályába merültek. 

A Fuggerei 142 lakásának , bérlői" ma is egy rajnai guldent fizetnek, 
amit Jakob 450 évvel ezelőtt megállapított. Tulajdonképpen a bér 

még ennél is alacsonyabb, mert a Fugger-alapítvány gondnok- 
ságának befizetendő 1,72 márka az 1870-es átszámítási árfolyamnak 
felel meg. 

A Fuggerei főbejárata felett ez áll latinul, kőbe vésve: , 1519. Az augs- 
burgi édes testvérek, Ulrich, Georg és Jakob Fugger szilárdan meg- 
győződve arról, hogy a város javára születtek, és hogy tekintélyes va- 
gyonukat mindenekelőtt a Magasságos és Jóságos Úristennek kö- 
szönhetik, jámborságból és a különleges adakozókedv példájaként, 
106 lakást minden tartozékával és berendezésével egyetemben aján- 
dékoztak, általadtak és szenteltek azon polgártársaiknak, akik jó szán- 
dékúak, de szegénységtől sújtottak." 


MATTHÁUS SCHWARZ FŐKÖNYVELŐ 


A Fuggerei alapításának ötlete az akkori időkben legalább olyan szo- 
katlan volt, mint üzleteinek és vállalatvezetési módszereinek túlnyo- 
mó többsége. Amikor például a rézkitermelés növekedése miatt az 
árak meredeken zuhantak, Jakob néhány hónap alatt óriási mennyi- 
séget, 300 ezer mázsát halmozott fel, hogy ismét felhajtsa a réz árát. 
Európa legfontosabb fémpiacát egyetlen ember sohasem uralta ilyen 
korlátlanul, mint ez a mindig szűkszavú sváb, aki jóformán csak a 
munkát ismerte. A mind kiterjedtebb vállalkozások, amelyeket gyak- 
ran a legapróbb részletekig maga dolgozott ki és maga ellenőrzött, 
korán megöregítették. Ötvenöt évesen úgy nézett ki, mint egy hetven- 
öt esztendős agg: a magas homlokon keletkezett mély barázdák, 
amelyek folytatása az orrcimpától a szájzugig húzódott, keménnyé, 
idegenné és elutasítóvá tették arcát. 

Habár a természet jó egészséggel áldotta meg, érezte, hogy fizikai 
ereje fokozatosan gyengül. Már nehezen bírta a tizenhat órás mun- 
kanap óriási terheit. Vezérigazgató után nézett tehát, aki legalább 
a rutinmunkát átvenné tőle. Választása végül is a fiatal Mattháus 
Schwarzra, egy augsburgi borkereskedő fiára esett, aki annak az 
Ulrich Schwarz polgármesternek az unokaöccse volt, akit 1477-ben 
felakasztottak a külkereskedelmi társaságok ellen irányuló politikája 
miatt. 

Az 1497-ben született, jó külsejű kereskedőfiú eredetileg festő és 
szobrász akart lenni, később azonban mégis úgy döntött, hogy keres- 
kedőnek tanul Itáliában: Velencében, Antonio Mariasiornál sajátította 
el a könyvelés tudományát. 1516 őszén lépett be könyvelőként - elő- 

ször próbaidőre - a Fugger-céghez. Jakobnak tetszett a fürge észjárá- 
sú fiatalember, aki intelligenciában, fellépésben és jártasságban 
messze túlszárnyalta a kollégáit. 1517. január 5-én véglegesítette, és ha- 
marosan kinevezte főkönyvelőjének. Bár Mattháus Schwarz, amíg a 
cég szolgálatában állt, ezt a címet használta, hatásköre rövidesen jóval 
nagyobb lett, gyakorlatilag ő volt a főnök helyettese. 

A mindig elegáns menedzser - aki maga is ,ruhabolond"-nak titu- 
lálta magát, és 1514-ben egy igen csodált kosztümalbum rajzolásába 
fogott - szívesen gúnyolta kevésbé képzett üzleti ellenfeleit: , Néhány 
lusta és hanyag kereskedők mindent a fejükben akarnak tartani, túlsá- 
gosan megbíznak magukban, üzleteiket hiányos emlékeztetők alakjá- 
ban cetlikre firkálják, falra ragasztják, és az ablakdeszkán végzik szá- 
mításaikat. Szorgalom, fáradozás és serény munka helyett dolgukat 
félvállról veszik, és később már nem tudják rendbe tenni ügyeiket, vé- 
gül az üzletet is elszalasztják, mindent elrontanak, és azt sem tudják, 
hányadán állnak és hogyan is történhetett ez meg velük." 

Az Itáliában tanult főkönyvelőtől természetesen távol állt az effajta 
gondatlanság. Ez a tudományos képzettségű üzletember oly mérték- 
ben különbözött a XVI. század többi kereskedőjétől, mint egy mai 
multinacionális konszern pénzügyi főnöke egy virslisbódé tulajdo- 
nosától. Az augsburgi igazgatóságon dolgozó munkatársainak gyak- 
ran tartott előadást a tartozik és követel magasiskolájáról: , A könyve- 
lés a kikötőben folyó munkához hasonlít. S igazi művészet; finom, 
tisztességes, jóravaló, szórakoztató, szép és elmés." A ravasz sváb ter- 
mészetesen nagyon is tisztában volt azzal, hogy ez a művészet igen- 
csak reális célt követ. Tőle származik a tréfás mondás, hogy a kamat 
, Udvariasan kicsikart" és , udvariasan lopott" nyereség. 

De bármilyen jól ismerte is az intelligens főkönyvelő a vállalati gaz- 
dálkodás titkait, Jakob Fuggerben azért emberére talált. Amikor Itáliá- 
ból jövet abban a hitben ringatta magát, hogy jóravaló honfitársait 
könnyen zsebre vághatja, a Fuggerek igazgatóságán már néhány hét 
után észrevette, hogy csupán , egy szemernyivel tudott többet a sem- 
minél". A borkereskedő fia, aki igen nagyra tartotta magát, csodálkoz- 
va állapította meg, hogy a legjobb vállalatvezetési módszereket nem a 
régebbi itáliai cégeknél, hanem a Fugger-konszernnél dolgozták ki és 
alkalmazták. Mattháus Schwarz így ír naplójában: , Szívből sajnálom, 
és önmagam előtt szégyellem, hogy oly messzire mentem könyvelést 
tanulni, mennyivel jobb lett volna, ha Augsburgban maradok." 

A Fugger-cég központjában látottakat , Könyvelési mintá"-jában 
foglalta össze. Ez az egyik első módszertani kereskedelmi tankönyv, 

amely évszázadokon át alapműnek számított a képzett kereskedők 
körében. Schwarz 1520-ban megjelent , Kosztüm-biográfiá"-jából való 
az a híres, sok történelem- és tankönyvből ismert kép, amely a főköny- 
velőtJakob Fuggerrel együtt ábrázolja az irodában. 

A Fuggerek mérhetetlen gazdagságának, a rangidős főnök hallat- 
lan hatalmának és az üzleteit jellemző magas intellektuális színvona- 
lának a következményeként, az augsburgi Weinmarkt irodáiban kifej- 
lődött az az elittudat, ami gyakran nehezen elviselhető arroganciában 
fejeződött ki. Sybille Fugger már régen átvette az arisztokrácia legfel- 
sőbb rétegének az életstílusát, és jóllehet csupán diplomáciai okok- 
ból, Jakob is szívesen mutogatta gazdagságát és hatalmát. Az európai 
nagyhatalmak politikusait, közöttük hercegeket, bíborosokat és kirá- 
lyokat, az egyenrangú fél könnyed eleganciájával fogadta augsburgi 
házában. 

Amit a Fugger-házak pompázatos termeiben kiterveltek, azzal 
nemegyszer a világpolitikát és vele Európa népeinek a sorsát befolyá- 
solták. Amikor például VIII. Henrik király követei, Robert Wingfield 
és Richard Pace jelentették be magukat Jakobnál, nem kevesebbről 
volt szó, mint hogy Anglia milyen összeggel támogassa a német csá- 
szárt Franciaország ellenében. Hogy a legalább annyira hataloméhes, 
mint házasodó kedvű Tudort megnyerje szövetségesének, a rezignált 
Habsburg még utódlását is felajánlotta neki a német-római császári 
trónon. VIII. Henrik azonban átlátott a szitán, és nem sok érdeklődést 
mutatott. 

A betegeskedő uralkodó utódlása körüli vita csak ekkor lángolt fel 
igazán. Természetesen Jakob Fuggert is már régóta aggasztotta, vajon 
Miksa halála után ki fizeti vissza adósságait. Amikor Cyprian von Sern- 
tein kancellár 1515-ben és 1516-ban több ízben is nagyobb summákat 
követelt a Velence elleni háborúhoz, hiszen a köztársaság meghódíf- 
totta Veronát és már a birodalom déli szárnyát fenyegette, Jakob Fug- 
ger attól tartott, hogy , Őfelsége utódját alaposan megtévesztik és a fi- 
zetésben megakadályozzák". A Habsburg-ház mégiscsak kereken 350 
ezer guldennel tartozott Augsburgnak. 


18. FEJEZET 
A császárcsináló 


A Német-római Szent Birodalom császári koronája legesélyesebb vá- 
rományosának először a Valois-házból való I. Ferenc francia király lát- 
szott. XII. Lajos veje és utóda az ország erős központosításának és 
igen fejlett adórendszerének köszönhetően jelentős jövedelmekkel 
rendelkezett. Miksa után ő volt a kontinens legerősebb politikai és ka- 
tonai hatalmassága. Évi jövedelmét a szakértők hárommillió livre-re 
becsülték, és kiszivárgott hírek szerint ennek legalább a felét , válasz- 
tási harcá"-ra akarja fordítani. 

Habsburg Miksának nemigen volt mit szembeállítania ezzel. Miksa 
unokái túl fiatalok és tapasztalatlanok voltak ahhoz, hogy többek le- 
gyenek mások által mozgatott sakkfiguráknál. Károly, aki 1516-ban 
Németalföldről Spanyolországba költözött, hogy nagyapját, Katoli- 
kus Ferdinándot kövesse a királyi trónon, még tizenhét éves sem volt, 
öccse, Ferdinánd éppen betöltötte a tizennégyet. És az uralkodóház 
betegségektől gyötört feje oly koldusszegény volt, hogy a Fuggerek 
támogatása nélkül szó szerint , nem lett volna mit ennie". 

Ha a Habsburgok végső soron ennek ellenére is megvédhették, sőt 
megszilárdíthatták európai uralkodó helyzetüket, azt elsősorban a 
sváb kereskedőnek köszönhették. Richard Ehrenberg gazdaságtörté- 
nész tárgyilagosan állapítja meg: , panyolországi Károly római király- 
lyá választása kétségkívül azon eseménye a kornak, amely a legjob- 
ban kifejezésre juttatta a pénz akkori hatalmát, olyan esemény, amely 
önmagában is alkalmas sa Fuggerek kora elnevezés igazolására." 

A színpadra illő hatalmi harc, amely az európai vezető szerepért 
folyt, 1517 augusztusában kezdődött, amikor Károly, Szép Fülöp kicsi 
gyermekkora óta uralkodásra nevelt, büszke fia bejelentette, hogy je- 
lölteti magát a császárválasztáson. A zárkózott, okos ifjú immár egy 
éve Spanyolország királya volt, mégsem látszott elég esélyesnek arra, 
hogy kiüsse a nyeregből a korát és politikai súlyát tekintve fölényben 
lévő francia királyt. A döntő szavazattal bíró német választófejedel- 
mek ugyanis nem voltak túl nagy véleménnyel a Habsburg-ház fizető- 
képességéről. 


A FUGGEREK 185 


Anyagi erejének bizonyítására Károly összesen 100 ezer guldenre 
szóló váltókkal Innsbruckba küldte kamarását. Tirol székvárosában 
azonban jobban ismerték a választófejedelmek igényeit, amiért is a 
kincstárnok közölte a spanyol követtel, hogy ez az összeg távolról sem 
lesz elegendő. A kamarás csak a kincstárnok hosszas, kínos unszolá- 
sára vallotta be, hogy szükség esetén a dupláját is ígérheti, amit azon- 
ban csak a választás után szabad kifizetnie, mert ura semmi esetre sem 
akarja megvásárolni a császári koronát. 

Amikor Jakob Fugger augsburgi irodájában ezt meghallotta, való- 
színűleg enyhe mosoly jelent meg arcán. A kereskedő a spanyol ki- 
rálynál sokkal jobban ismerte az évszázad igazi mozgatórugóit. Bár 
személy szerint nem sokat tudott kezdeni a királyi trónra került idea- 
lista fiúval, szenvtelenül latolgatta német-római császárrá való megvá- 
lasztásának előnyeit és hátrányait. Sokáig nem tudta eldönteni, hogy a 
két jelölt közül melyik nyújthatna nagyobb politikai biztonságot és 
gazdasági fellendülést -a spanyol Károly vagy a francia Ferenc. 

A biztonság kedvéért mindkettőjükkel kiépítette az összeköttetés 
aranyfonalát. Károlyhoz antwerpeni faktora, Wolf Haller volt az össze- 
kötő kapocs, aki még németalföldi tanulmányai idejéből ismerte az if- 
jú uralkodót. Az is jelzi, hogy a spanyolok hűvös királya mily nagyra 
becsülte a kellemes társalgónak és éles eszű üzletembernek ismert 
Fugger-faktort, hogy még évek múltán is , a mi ifjúkori tanácsadónk"- 
nak nevezte. Jakob személyesen is gondoskodott a spanyol udvarral 
való jó kapcsolatokról, amennyiben káprázatos ünnepségekkel, tánc- 
cal és vízijátékokkal, uralkodó fejedelmeknek kijáró pompával fogad- 
ta Aragóniai Lajos bíborost, holott a spanyol főpapot azzal gyanúsítot- 
ták, hogy a X. Leó elleni - sikertelen - merénylet egyik szervezője volt. 
Egyébként Jakob a saját bőrén is tapasztalhatta a Borgiák köreiben 
oly kedvelt méregkeverés nemes művészetének a hatását. Egyik láto- 
gatása alkalmával Dillingenben, a nagy hatalmú Christoph von Sta- 
dion hercegérsek házában - akivel az előző hónapokban viszonya 
némileg megromlott - , Jakobot és kísérőjét váratlanul heves hastáji 
fájdalmak lepték meg. A kereskedő valószínűleg életveszélyben for- 
gott, amikor emberei nagy sietve visszavitték Augsburgba. A legjobb 
orvosok sürgölődtek a cégfőnök betegágya körül, aki hamarosan va- 
lóban talpra is állt. Legtöbb barátja előtt azonban a napnál is világo- 
sabb volt, hogy a hirtelen, rejtélyes megbetegedést csakis alattomos 
mérgezési kísérlet okozhatta. 

A spanyol kardinálistól azonban nem kellett Jakobnak tartania. Fe- 
jedelmi módon megvendégelte, és közben többször utalt cégének 

teljesítőóképességére. Tízezerre tehető a neki dolgozó bányászok szá- 
ma, jelentette ki csak úgy mellékesen az ünnepi lakoma alatt, és egyik 
napról a másikra könnyedén kifizethet akár 500 ezer guldent is. Nem 
volt kétséges, mire célzott az egyébként oly tartózkodó kereskedő: ér- 
tesse meg a kardinális királyával, hogy a Függereken kívül senki sem 
garantálhatja német-római császárrá való megválasztását. 

Nem működtek ilyen nyíltan az Augsburgból Lyonon át Párizsba 
vezető csatornák. Mint a Habsburgok házibankárai, a Fuggerek nem 
engedhették meg maguknak, hogy nyíltan tegyenek a francia kár- 
tyalapra, mégis sok jel mutat arra, hogy Jakob a Rajna túlsó partján 
elterülő birodalomban is kötött titokban nagyszabású üzleteket. 
Csakhogy ott mindig gyanún felül álló strtómanokkal dolgozott, akár 
tetemes kölcsönökről, akár egyszerű áruüzletekről volt szó. Csupán 
annyi bizonyos, hogy a Fuggerek jelentős szerepet játszottak a francia 
javadalmak adásvételében, és különböző ügynöki cégek útján a lyoni 
selyembörzén is képviseltették magukat. 


, MINDEGYRE PÉNZÉRT RIMÁNKODTAK" 


A Habsburg Károly és Valois Ferenc közötti párviadalnak az 1518 kora 
tavaszára tervezett augsburgi birodalmi gyűlésen kellett volna eldől- 
nie. De miközben a két uralkodó ügynökei a német választófejedel- 
mek szavazataiért küzdöttek, és ezzel kölcsönösen , rontották" az ára- 
kat, még nem volt biztos, hogy a birodalmi gyűlést egyáltalán össze le- 
het-e hívni. Erre ugyanis megint csak nem volt pénze az öregedő csá- 
szárnak, holott végeredményben az ő utódlásáról volt szó. Mindenki- 
től, aki csak kihallgatásra jelentkezett az innsbrucki udvarnál, , mind- 
egyre pénzért rimánkodtak, mégpedig nemcsak napjában egyszer, 
hanem egyszerűen minden órában". A császár tanácsosai tudomásá- 
ra hozta, hogy egy , árva petákja sincs". Büszke főkincstárnokának te- 
hát ismét fel kellett kerekednie, hogy újabb koldulóútra induljon 
Augsburgba. 

Jakob természetesen kérlelhetetlen következetességgel használta 
ki az alkalmat. Mivel a császárnak már nem volt mit elzálogosítania, 
Jakob Villingernek a saját vagyonával kellett kezeskednie őfelsége tar- 
tozásaiért. A bankár egyúttal azt is elvárta, hogy végre hallgattassák el 
az ő állítólagos monopolhelyzete miatt lármázókat Innsbruckban és 
másutt. Jakob csak kis összegekkel volt hajlandó kirukkolni, s így a 
császár pénzügyi tisztviselőinek mindig újabb és újabb kívánságok 

előtt kellett meghajolniuk. Gyakran nem is pénzzel, hanem - zömé- 
ben értéktelen vagy egyenesen törvénytelen úton szerzett - árukkal 
küldte vissza őket, és a megbízottak örültek, hogy nem egészen üres 
kézzel térnek haza. Amikor azután a birodalmi gyűlés, a Fuggereknek 
hála, mégis megnyílt, hamarosan kiderült, hogy a választófejedelmek 
többsége a francia királyt támogatja. A Köln és Trier közötti rajnai tar- 
tományok hagyományosan nyugati orientációjúak voltak, de a bran- 
denburgiak is szemmel láthatóan jobban bíztak a francia jelölt fizető- 
képességében. A birodalmi gyűlés kulisszái mögött szívós alkudozás 
folyt a pénzért és szavazatokért. 

Az európai történelemben alig volt még példa arra, hogy a kereske- 
dői érdeknek és a leplezetlen nyereségvágynak olyan történelemfor- 
máló ereje legyen, mint annak az imperátornak a megkoronázását 
megelőző hónapokban, aki a Római Birodalom bukása óta a legna- 
gyobb hatalommal rendelkezett. A szavazásra egyedül jogosult válasz- 
tófejedelmek és hercegérsekek a lehető legdrágábban fizettették meg 
szavazatukat. És mivel ezúttal két, nagyjából egyformán erős vetély- 
társ küzdött a koronáért, végső soron minden kizárólag a pénzügyi 
tartalékokon múlt. 

A Valois-házból származó legkeresztényibb király őfelségének két- 
ségkívül óriási vagyona volt, de - és ez halálos bűnnek számított a vá- 
lasztófejedelmek szemében - csak kevés folyósítható készpénze. 
Ezért hát Ferenc a császárválasztók legpénzéhesebbjének, Joachim 
brandenburgi választófejedelemnek egy gazdag francia hercegnőt 
ígért menyül, ha rá szavaz. Mielőtt azonban az üzletet nyélbe ütötték 
volna, a nemes hölgy a savoyai herceg karjába menekült, hogy a kirá- 
lyi kerítőtől megszabaduljon. 

Több sem kellett a spanyol királynak. Azonnal felajánlotta a bran- 
denburginak testvére, Katalin infánsnő kezét, ékszerben és készpénz- 
ben állítólag 300 ezer gulden értékű hozománnyal egyetemben. 
Károly megbízottai siettek megpecsételni az üzletet és rávenni Jakob 
Fuggert, hogy az első, 100 ezer gulden részletet fizesse ki a branden- 
burginak. Jakob azonban oly könnyen nem adta ki kezéből a pénzt; 
túl sok volt a kockázat: még nem jött létre érvényes házassági szerző- 
dés, a császárválasztás kimenetele sem dőlt el, sőt az időpontját sem 
határozták meg véglegesen. 

1518. augusztus 22-ére virradóra Miksa főkincstárnoka mégis meg- 
próbálta rábeszélni Fuggert, hogy bocsássa Miksa rendelkezésére a 
hatalmas összeget. A kereskedő végül is engedett, azzal a feltétellel, 
hogy a választásnak legkésőbb 1519. március 1-jéig meg kell történnie. 

Ha mégsem választanának addig, ígérete semmisnek tekintendő. 
Miksának és Károly kamarásának, de Courteville-nek a felmerülő 
költségek megtérítésére is köteleznie kellett magát. Másnap valóban 
végbement Joachim von Hohenzollern brandenburgi választófejede- 
lem és a spanyol infánsnő ideiglenes esküvője. 

Három napon át ünnepelték a két nagy uralkodóház, a Habsburg 
és a Hohenzollern egyesülését. Az esküvőn a kor leghíresebb német 
művésze: Albrecht Dürer megörökítette a császárt, a választófejedel- 
met és Jakob Fuggert. Akkor készített vázlatai alapján festette meg 
azután híres képét a kereskedőfejedelemről. A feudális násznépet 
Jakob meghívta a Weinmarkton levő házába, és káprázatos bált ren- 
dezett a mátkapár tiszteletére. Miksa nem lett volna az , utolsó lovag", 
ha másnap nem vesz részt az ősi szokások szerint rendezett lovagi tor- 
nán, amely négy órán át tartott, és hagyományaival sehogy sem illett 
az augsburgi kulisszák mögött lebonyolított rideg üzlethez. 

A pompás ünnepség sem feledtethette a kiábrándító valóságot: a 
Habsburgok kasszájában még mindig kevés volt a pénz a választófeje- 
delmek szavazatának megvásárlásához. Károly kénytelen-kelletlen 
újabb 200 ezer guldenre szóló váltót utalványoztatott Madridból. A fe- 
lét Jakob Fuggernek, a másik felét Anton Welsernek kellett volna kifi- 
zetnie. A választófejedelmek távolról sem voltak elragadtatva a hír hal- 
latán. A sváb kereskedők kézzelfogható zálogait ugyanis sokkal több- 
re értékelték a távoli uralkodó homályos ígéreteinél. 

Az öreg császár végérvényesen rendezni akarta a kátyúba jutott 
ügyet, ezért augusztus 27-én rendkívüli találkozóra hívta a mainzi és a 
kölni érseket, a brandenburgi és a pfalzi választófejedelmet, valamint 
a lengyel- és a csehországi küldötteket. A megbeszélésen Jakob Fug- 
ger is részt vett. A férfimulatság eredményét négy nap után írásba fog- 
lalták és megpecsételték: hat német választófejedelem írásban köte- 
lezte magát, hogy német-római császárrá választja Károly őfelségét, 
Spanyolország katolikus királyát. Amint a birodalmi gyűlés befejezi 
munkáját, a császár és a választófejedelmek haladéktalanul Frankfurt- 
ba vonulnak, hogy a hagyományoknak megfelelően ott ejtsék meg a 
választást. 

Jakobnak a megállapodás azt jelentette, hogy a lehető leggyorsab- 
ban tetemes összegeket kellett rendelkezésre bocsátania. Erős fegyve- 
res kísérettel karavánokat indított útnak arannyal tömött, lepecsételt 
vászonzsákokkal a Majna partjára, ahol Frankfurt város tanácsánál he- 
lyezték letétbe a rakományt. Miután nem tudta, mennyit is tesznek ki 
majd végérvényesen kötelezettségei, az elővigyázatos kereskedő ide- 

jében további pénzforrások után nézett, mert esze ágában sem volt a 
még mindig bizonytalan kimenetelű császárválasztásnak feláldozni 
cége anyagi biztonságát. Titokban tárgyalásokat kezdett az egyik leg- 
gazdagabb német arisztokratával, a Wettin-házból való György szász 
fejedelemmel egy kamatozó betétről. Jó alapot kínált ehhez az a 200 
ezer gulden, amellyel a Habsburg-ház tartozott a szásznak. György 
herceg elég józan volt ahhoz, hogy felmérje, Jakob Fugger támogatá- 
sa nélkül aligha kaphatja vissza a pénzét. 


A JÁTÉK NEVE: , MINDENT VAGY SEMMIT!" 


Habár Jakob, mint láthatjuk, szilárdan meg volt győződve arról, hogy 
lényegében vállalni tudja a választás költségeit, eleinte egyáltalán 
nem így festett a helyzet. A fiatal jelölt ugyanis, ott a távoli Spanyolor- 
szágban, még mindig nem volt valami nagy véleménnyel a sváb pénz- 
fejedelemről. Talán csupán a nagyapja és a Jakob Fugger közötti fi- 
nanciális szövetség nem túl előnyös következményei lebegtek szeme 
előtt, amikor elhatározta, hogy a firenzei Filippo Gualterotti bankárt, 
Anton Welsert, a Fuggerek augsburgi vetélytársát, valamint néhány 
genovai bankházat bíz meg azzal, hogy a császárválasztás költségeit 
előteremtsék. Így a legerősebb pénzhatalmasságok között ugyan- 
olyan - bár kissé diszkrétebb formában vívott - harc bontakozott ki, 
mint Spanyolország és Franciaország királya között. 

Jakob Fugger nyersen visszautasította az együttműködést más ban- 
kokkal, mivel úgy érezte, hogy toronymagasan áll fölöttük. Jelszava ez 
volt: mindent vagy semmit". És a legalább annyira büszke spanyol 
eleinte mintha tökéletesen egyetértett volna az utóbbival. Jakob kidol- 
goztatta a részletes pénzügyi tervet, amelyet közvetítője, a leuveni 
prépost személyesen adott át a spanyol királynak, de hiába várt jel- 
adásra a Pireneusokon túlról. A jelölt kötelező ígérete nélkül pedig 
Jakob egyetlen lépést sem szándékozott tenni. 

A francia diplomaták előtt természetesen nem maradtt rejtve a spa- 
nyol udvar és Augsburg közötti üzenetváltási szünet, igaz, Jakob nem 
is igyekezett titkolni. A Valois-házból való I. Ferenc jó alkalmat szima- 
tolt, és a Medici rokonok útján felvette a kapcsolatot Rómában a Fug- 
gerekkel. A Tevere menti fiókban egy idő óta Georg három fiának 
egyike, a fiatal Anton Fugger irányította a diplomáciai ügyeket, mivel 
a vén Zink köszvényben szenvedett, és kétes híre miatt amúgy is egyre 
nagyobb tehertételt jelentett a cégnek. És az ifjú unokaöcs Zink kiváló 

tanítványának bizonyult: habár a Medici pápa meglehetősen nyíltan 
támogatta a francia király jelöltségét, a kereskedő és a Szentszék kö- 
zötti összjátékot ez a csekélység sem zavarhatta meg. Annyira nem, 
hogy Antont fiatal kora ellenére pápai lovaggá és lateráni palotagróffá 
nevezték ki. 

A konszernfőnök az , arany írószobá"-ban, a teljes zűrzavar és Di- 
zonytalanság hónapjaiban sem tévesztette szem elől a vállalat jövőbe- 
ni politikai érdekeit. Miután a számára oly idegen spanyol visszahúzó- 
dott, szívesen vette, hogy a francia körüludvarolja. Valószínűleg legkö- 
zelebbi munkatársai sem tudták, vajon komolyan gondol-e frontvál- 
toztatásra. Az öreg császár egyébként mindent megtett , a kereskedők 
jó hangulatáért", legalábbis addig, amíg ,a választás végre megtörté- 
nik". Miksa jobban tudta, mint tapasztalatlan unokája, hogy a Habs- 
burg-háznak egyedül a nagyvállalatok fizetési készsége biztosíthatja a 
császári koronát. 

A kulisszák előtt és mögött folyó lázas tárgyalások közben - ame- 
lyeken úgy alkudoztak Európa sorsán, mint egy csomó hónapos re- 
tekre a hetipiacon - Augsburgban, mintegy mellékesen, eldőlt a refor- 
máció sorsa. Az augsburgi birodalmi gyűléssel egyidejűleg Rómában 
perbe fogták Luther Mártont, akit Johann Eck, a Függerek bértollnoka 
a , huszita és eretnek" jelzőkkel gyalázott. 

Az Ágoston-rendi barát igen okosan Németországban maradt, ahol 
urának, Bölcs Frigyes szász választófejedelemnek a védelmét élvezte. 
Luthert ennek ellenére is ki kellett volna szolgáltatni az inkvizíciós bí- 
róságnak. Miksa császár minden további nélkül kész volt erre, csak- 
hogy a küszöbönálló választáson mindkét félnek szüksége volt a vá- 
lasztófejedelem szavazatára. A , Luther-ügy" óvatos kezelésével a Me- 
dici pápa is remélt egy szavazatot I. Ferenc számára. Így azzal az utasí- 
tással küldte Augsburgba Cajetan bíborost, hogy alaposan, de ne túl 
keményen hallgassa ki a lázadó barátot. 

A pápai legátus nagy kísérettel vonult be Augsburgba. Jakob Fug- 
ger fejedelemként üdvözölte, és udvartartásával együtt a weinmatrkti 
Fugger-házban szállásolta el ott-tartózkodása egész idejére. Valamivel 
később és sokkal szerényebb körülmények között érkezett meg Wit- 
tenbergből a vádlott. A Szent Anna-kolostor karmelita szerzeteseinél 
szállt meg. Barátainak, például Johann von Staupitz szásztüringiai 
püspöki helynöknek és Martin Bucer strassburgi prédikátornak, a 
nagy hamburgi kiadó, Gerd Bucrius egyik ősének a tanácsára Luther 
Márton konokul megtagadta, hogy visszavonja téziseit. Az éjszaka 
leple alatt szökött ki Augsburgból, hogy elkerülje a tárgyalást. 

Jakob Fugger nem sok figyelmet szentelt a teológusok viszályának. 
Még mindig csupán jelentéktelen eretneknek tartotta Luthert, aki 
sem rá, sem az egyházra nézve nem válhat veszélyessé. Sokkal fonto- 
sabbnak tartotta, hogy Cajetan útján megszilárdítsa kapcsolatát a pá- 
pával, és érdekeinek megfelelően egyengesse tovább a császárválasz- 
tás útját. Az ügy mind sürgetőbbé vált, erre abból következtetett, 
hogy az innsbrucki udvarnak szóló napi elszámolásokban egyre 
gyakrabban szerepeltek orvosoknak és gyaloghintóvivőknek kifize- 
tett összegek. 

A Jakob Fuggerrel hónapra egyidős császár nem tudott többé már 
paripán vágtatni, mint korábban, rossz egészségi állapota miatt gya- 
loghintón kellett vitetnie magát. Nyomasztotta őt a monarchia sorsá- 
nak bizonytalansága és unokájának számára érthetetlen politikája. 
Nyomatékosan bizonyítani akarta a Habsburgok igényét a császári 
koronára, ezért az 1518-as esztendő utolsó napjaiban vakmerő tervet 
kovácsolt: a pápa annak rendje és módja szerint koronázza meg őt 
Trentóban. Azonban X. Leó, a Valois-ház régi lekötelezettje, ezt vissza- 
utasította. 


MEGHALT A CSÁSZÁR, ÉLJEN A CSÁSZÁR! 


A császár élete különös módon kapcsolódott össze házibankárjának 
életével. Ugyanabban a hónapban születtek, és csak hajszálon múlt, 
hogy nem egy időben haltak meg. 1518 karácsonyának éjszakáján, az 
éjféli mise után, Jakob Fugger olyan súlyosan megfázott, hogy he- 
teken át nyomta az ágyat. Miközben az orvosok még javában ag- 
gódtak az életéért, a császár haldoklott. Miksa, alig hatvanévesen, 
1519. január 12-én hajnali három és négy óra között Welsben örökre 
lehunyta szemét. 

Ezzel érvénytelenné váltak a birodalmi gyűléssel kötött megállapo- 
dások, és újrakezdődött az utódlásért folyó huzavona. A következő 
játszmát Jakob Fugger még betegágyából nyitotta meg. Hírszolgálata 
útján sietve tájékoztatta a francia királyt Miksa haláláról. Most már 
Károlynak is tudomására hozhatta visszanyert függetlenségét, és a 
büszke spanyol megértette az üzenetet. Követe rövidesen meg is érke- 
zett Augsburgba 300 ezer guldenre szóló váltókkal. Hamarosan ki- 
derült azonban, hogy a harc még távolról sem dőlt el a Fuggerek ja- 
vára. Az utasítás úgy szólt, hogy Jakob fizesse ki a pénzt, ám a váltók 
csak olasz bankokban és a Welsereknél érvényesíthetők. A konku- 
rencia nyilvánvalóan nem hagyta magát egykönnyen kiszorítani. 

Csakhogy az , arany írószobá"-ban ekkor már megszületett a kereske- 
dő végleges döntése. Miksa halála után a IHabsburgoknak kell ha- 
talmon maradniuk, különben adósleveleik annyit sem érnek, mint 
a papír, amelyre írták őket. Jakobnak tartania kellett attól is, hogy a 
Miksával kötött hosszú lejáratú tiroli ércszerződéseket is felmondják. 
Mivel nem kockáztathatta meg, hogy mindkét kézizálogosát elve- 
szítse, minden energiáját latba vetette, hogy egyedül ő lehessen 
a ,császárcsináló". 

Ha egyszer az ifjú uralkodó nem tett lépéseket, hogy őrá bízza a 
megválasztásához szükséges pénz előteremtését, akkor a választófe- 
jedelmeket kell mozgósítani. Röviddel ezután Brandenburgi 
Joachim, aki köztudomásúan Jakob Fuggernek köszönhette a zsíros 
búcsúüzletet, megtudakolta Augsburgban, vajon befizették-e már 
végre a spanyol megválasztására szánt pénzt. Jakob természetesen 
azonnal értesítette erről a spanyol király követét. Károly bizalmasa 
csak ekkor volt hajlandó átadni a váltókat a Fuggereknek. A választó- 
fejedelmek egyre jobban követelőztek. Brandenburgi Joachim pél- 
dául nem is leplezte óhaját, hogy Jakob Fugger vállaljon kezességet 
egyelőre csak ideiglenesen hozzáadott hitvese, Katalin infánsnő 
hozományáért. 

A mainzi érsek és más választásra jogosult méltóságok is garanciát 
követeltek Jakobtól. A Fuggerektől és nem a leendő császártól akarták 
megkapni szavazatuk árát. Óvatosan érdeklődtek, nem vállalhatna-e 
Jakob arra az esetre is garanciát, ha a francia királyt választanák meg? 
Károly, aki eddig nem tartotta érdemesnek, hogy Németországba 
utazzék, csak most kezdte megérteni, milyen hatalmuk van a Fug- 
gereknek. 

Miközben az itáliai bankárok és a Welserek hiába próbálták kiszorí- 
tani a Fuggereket az üzletből, az ifjú király nagynénje, Margit főher- 
cegnő, váratlanul felcsapott az augsburgi kereskedők szószólójának. 
Végül Károly legbizalmasabb tanácsadóját, Zevenbergent is meg- 
győzte, aki így írt haza Fuggerről: ,Kívánságunkra naponta annyi 
szívességet és szolgálatot tesz a királynak a választófejedelmek és 
mindenki más rovására, hogy a király kötelessége lesz egy napon elis- 
merésének tanújelét adni." 

Minél tovább tartott az alkudozás, annál magasabbra szökött a vá- 
lasztófejedelmek szavazatának ára. A mainzi érsek például a sajátját 
220 ezer guldenre akarta megduplázni, és a többi fejedelem is egyre 
többet kért. Míg március elején még csak mintegy 500 ezer guldenre 
taksálták a császári korona árát, Károly követe néhány héttel később 

már kénytelen volt jelenteni, hogy az összeg időközben 720 ezer 
guldenre emelkedett. 

További tetemes kiadást jelentett a , vürttembergi háború", amely- 
ben a Habsburgok, a Fuggerek révén, a Sváb Szövetség oldalán vettek 
részt. Ulrich, Württemberg hercege, akinek kíméletlen adópolitikája 
már 1514-ben kirobbantotta a , Szegény Konrád" néven ismert pa- 
rasztlázadást, később megtámadta Rautlingen szabad birodalmi vá- 
rost. Ezzel alkalmat adott a Habsburgoknak, hogy tiszta helyzetet te- 
remtsenek a birodalom délnyugati részén, azaz meghódítsák azt a tér- 
séget, amely a már birtokukban lévő Tiroltól Vorarlbergig és a Rajnáig 
terjedt. A Sváb Szövetség büntető hadjárata, mely végül is a herceg el- 
űzéséhez vezetett, összesen 300 ezer guldenbe került, és ezt is nagy- 
részt a Fuggerek állták. Jakob nagy gondosan ezt az összeget is a jö- 
vendő császár számlájára írta. A választófejedelmek szavazatáért való 
alkudozás a választás napjáig, 1519. május 28-ig tartott. Brandenburgi 
Joachim, valamennyi közül a legkapzsibb, Károly rendkívüli ígéretei- 
vel sem törődve, az utolsó pillanatban átállt a franciák táborába. 
A Habsburg vesztegetési gépezet, amelyet Jakob Fugger szüntelenül 
pénzelt, ennek ellenére jó munkát végzett. A frankfurti kápolnában 
megejtett szavazás a spanyol királynak kedvezett, aki ettől kezdve 
V. Károly császárnak nevezte magát. Olyan birodalom ura lett, amely- 
ben sohasem nyugodott le a Nap". 

Már a következő napon lovas futár vitte a győzelmi jelentést Augs- 
burgba. A hír még Jakob Fuggert is kizökkentette szokásos nyugalmá- 
ból. Utasítást adott alkalmazottainak, azonnal gyújtsanak örömtüzet 
és rendezzenek nagyszabású tűzijátékot. Az előkelő augsburgi városi 
tanácsosok sem akartak elmaradni leggazdagabb polgártársuk mö- 
gött, és - szokásuktól eltérően - magukra vállalták az ünnepségek 
költségeit. Idézet Clemens Sender, városi jegyző beszámolójából: 
,Sok rejtett puska pukkant a tűzben; takarosan rendezték meg, és sok 
pénzbe került." 

A Fuggerek irodájában persze a könyvelők a feltételezettnél is 
sokkal nagyobb összegeket könyveltek el. Egy piszkozati fogal- 
mazványban , Mibe került V. Carolus császár római királyválasztása" 
címszó alatt, kínos pontossággal jegyeztek fel minden egyes tételt. 
A választófejedelmeknek kifizetett összegeken kívül, sok egyéb 
kiadás között, szerepeltek adományok a birodalmi városoknak, 
a főtörvényszék hivatalnokainak, a spanyol komisszároknak stb. 
A Fuggerek végleges elszámolása szerint összesen 851 918 guldent 
adtak ki. Ebből 543 585 gulden Jakob Fugger zsebéből, 143 ezer 

gulden a Welserektől és további 165 ezer gulden genovai és firenzei 
. bankároktól származott. 


, HISPÁNIÁBAN BAJ VAN" 


Jakob Fugger mindenki másnál elégedettebb lehetett. Az egész világ 
előtt bebizonyította pénze hatalmát: a spanyol királynak megvásárol- 
ta a német-római császári koronát; és ezzel Európa urává tette. A nap- 
nyugat történelmében kereskedő ilyen mértékben még sohasem be- 
folyásolta a politika menetét. Képzeljük el: egy konszern, például a 
Daimler-Benz vagy a Siemens szövetségi kancellárt , vásárol" magá- 
nak! A történelemben V. Károly a korszak legnagyobb hatalmú ural- 
kodójának számított, s közben nem volt más, mint csupán , a Fug- 
gerek kegyelméből való" császár. 

Ám az ifjú spanyolt mindennek lehetett nevezni, csak éppen báb- 
nak nem. Sokkal öntudatosabb volt nagyapjánál, Miksánál, és eleinte 
minden eszközzel megpróbálta lerázni a terhes augsburgi igát. Mint 
adós előnyben volt a hitelezőjével szemben, mert hogyan is vonhatta 
volna felelősségre a császárt egy kereskedő, még ha Jakob Fuggernek 
hívták is? Ezért az augsburgi számára, aki gyakran tette fel magának 
ezt a kérdést, csak a győzelem után kezdődtek az igazi nehézségek. 

Bár a pénzügyi erőmutatvány Európa titkos urává tette, mégis a ha- 
talom csúcsáról minden út egy irányba vezetett: lefelé. Dinasztiájának 
sorsa ettől kezdve visszavonhatatlanul a Habsburgokéhoz kötődött. 
Egyelőre még Jakob vasakarata határozta meg az események mene- 
tét, de csupán idő kérdése volt, hogy a gyengébb utódok menthetetle- 
nül elmerüljenek az európai nagyhatalmi politika örvényében. A tör- 
ténelem első multinacionális konszernjének a hanyatlása máris meg- 
kezdődött, amikor pedig a közvélemény széles rétegei még csodálat- 
tal nyugtázták fölemelkedését. Az állam és a gazdaság összefonódása 
ugyanis, amelynek létezését oly hatásosan bizonyítják az állammono- 
polista kapitalizmus jelenkori késő marxista teóriái, már a modern ka- 
pitalizmus kezdetén is veszedelmes kísérletnek bizonyult. Az államot 
csődbe juttatta egy magánvállalkozótól való függősége, a vállalkozó 
pedig vagyona tetemes részével fizetett az állam pénzügyei feletti 
uralmáért. Ez a ,politikai-gazdasági komplexum" már annak idején is 
csupán egyvalamiben volt eredményes: megakadályozta a régóta ese- 
dékes szociális reformokat. 

Károly, aki a választási harc alatt sem titkolta, hogy a Fuggerek az ő 
szemében csupán közönséges üzletemberek, a választás után is a füg- 
getlenségét hangsúlyozta. Habár a birodalomban sóvárogva várták jö- 
vetelét, otthon maradt, Spanyolországban. Az I. Ferenc fölötti és nehe- 
zen megvásárolt győzelemnek ugyanis két igen súlyos következmé- 
nye volt: a francia király halálos ellensége lett, és a spanyol grandok 
fellázadtak ellene. 1521 és 1544 között összesen négy háborút kellett 
viselnie I. Ferenccel a burgundiai és itáliai uralomért. A spanyol neme- 
sekkel azért gyűlt meg a baja, mert azoknak semmi kedvük sem volt, 
hogy viseljék az ő német császárrá választásának a költségeit. 

Amikor Károly 1520 májusában mégis fölkerekedett, hogy északon 
fejére tétesse a császári koronát, Madridban és más nagyvárosokban 
azonnal véres zavargások törtek ki. Fugger hírszerzői aggódva jelen- 
tették Augsburgba: , Hispániában baj van." Az , arany írószobá"-ban va- 
lamennyi német fejedelmi kastélynál pontosabban és hamarabb érte- 
sültek a spanyol udvar eseményeiről. Wolf Haller faktor a császár 
egyik legközelebbi tanácsadójaként szolgált, de számos más ügynök 
is folyamatosan tájékoztatta Augsburgot. Jakob Fugger arra használta 
fel információs előnyét, hogy barátokat szerezzen. Nyomtatott távirat- 
ok - a később oly híressé vált ,Fugger-újságok" - útján tudósította 
üzletfeleit fontos újdonságokról, például arról, hogy a császár kara- 
vánja éppen elérte Németalföldet. 

Károlyt nagy pompa közepette Aachenben, a régi császárvárosban 
koronázták meg, ugyanazon a helyen, ahol Nagy Károlyt. Jakob távol 
maradt a látványosságtól, és csak unokaöccsét, Ulrichot küldte 
Aachenbe. Azt remélte, hogy becses ügyfelét legkésőbb 1521 tava- 
szán, az Augsburgban tervezett legközelebbi birodalmi gyűlésen sze- 
mélyesen is megismeri. A császár és néhány fejedelem kívánságára 
azonban Augsburg helyett Wormsban tartották meg a gyűlést, és így 
történt, hogy Jakob Fugger sohasem találkozott azzal a férfiúval, akit ő 
segített a német-római császári koronához. 

A hatvankét esztendős kereskedő úgy gondolta, ha az öreg Miksa 
császár is mindig eljött hozzá, miért ő tegye most tiszteletét a fiatal 
Károlynál? Nem érte meg neki a fáradságot megszokott augsburgi 
környezetének az elhagyása csupán azért, hogy az ifjú uralkodót tar- 
tozásainak megfizetésére emlékeztesse. Károly kezdettől fogva hűvö- 
sebbnek és tartózkodóbbnak mutatkozott nagyapjánál. Közte és a ná- 
la két nemzedékkel idősebb kereskedő között sohasem jött létre az a 
jellembeli különbségek ellenére is személyes, majdhogynem szívé- 
lyes viszony, ami Miksát és Jakobot összekötötte. 

Károly mindenkor , csak" a kereskedőt látta Fuggerben, aki csupán 
eszköz - olykor meglehetősen terhes eszköz - a magasabb politikai 
célok eléréséhez. Fugger azonban nem zavartatta magát, és megbí- 
zottai útján egyre makacsabbul sürgette kinnlevőségeinek kiegyenlí- 
tését. Végül is 1521. május 4-én jött létre az első szerződés a Habsburg- 
adósság törlesztéséről. Összesen 600 ezer guldent tett ki, a császár 
mindazonáltal csupán 355 ezret akart , tulajdonképpeni adósság- 
ként" elismerni. Végül azonban ,különös kegye jeleként" és az elma- 
radt kamatok, valamint a késedelmes visszafizetés kárpótlásaként, 
szívós tárgyalások után 400 ezer guldent ismert el. 

Az összeg törlesztésére Jakob Fugger adósleveleket kapott a halli 
sóbányákra, továbbá réz- és ezüstvásárlásokra. A fennmaradó 200 
ezer guldent sem ajándékozta természetesen a császárnak. Jakob az 
összeg fejében a maga nevére íratta a rattenbergi kohóműveket, egész 
készletükkel és az olvasztás jogával egyetemben. Ezenkívül a császár- 
nak tudomásul kellett vennie, hogy a kamat ettől kezdve három száza- 
lékkal, azaz összesen nyolc százalékra emelkedik. 

Végső kihatásában a megállapodás Tirol még keményebb kizsák- 
mányolásához vezetett, mint amilyen Miksa alatt a legkegyetlenebb 
időszakban volt. Jakob Fugger Wormsban, úgy mellékesen, az augs- 
burgi könyvnyomtatás felügyelőjévé és ezzel gyakorlatilag minden 
nyomtatott betű cenzorává neveztette ki magát. A kinevezés birtoká- 
ban elrendelhette, hogy a könyvnyomdászok , ezentúl egy erényes 
személy tudta nélkül és akarata ellenére ne nyomtathassák ki papok- 
nak és doktoroknak a szentírás dolgában fennálló tévelygéseit, ha- 
sonlóképpen a becsület ügyét érintő gyalázkodásokat és sértéseket". 


ÉHSÉG, BETEGSÉG ÉS HALÁL 


Miután létrejött a császárral az első megegyezés, Jakob már nem zár- 
kózott el Károly újabb hitelkéréseitől. A császárnak pénzre volt szük- 
sége a Franciaország ellen közvetlenül küszöbönálló háborúhoz, lá- 
zacdó nemeseinek leveréséhez és a birodalmát fenyegető törökök elle- 
ni védekezéshez. Hamarosan ismét több százezer guldenes összeggel 
terhelte meg számláját, és Jakob ismét sürgetni kezdte pénzének visz- 
szafizetését. 

Az ifjú császár kezdettől fogva még nagyobb pénzügyi nehézsé- 
gekkel küzdött, mint nagyapja. Gigantikus méretűek voltak a politikai 
. problémák is az óriásbirodalomban, amelyet a mindössze húszéves 

fiatalember kormányozott. Tapasztaltabb koronás fő sem lett volna 
képes arra, hogy a helyzetet valamennyi fronton uralja. Közép- és Dél- 
Amerikában spanyol konkvisztádorok meghódították az első gyar- 
matokat, Felső-Itáliában tombolt a háború Franciaországgal, keleten 
az Oszmán Birodalom szultánja újra fegyverkezett Magyarország és 
Ausztria ellen. Hogyan is találhatott volna magának időt Károly arra, 
hogy a sajátos német ügyekkel foglalkozzék? 

A csak spanyolul és franciául beszélő császár egész életében ide- 
gennek és kissé kellemetlennek is találta teuton alattvalóit. Nagyapjá- 
val ellentétben, aki sok nyelven: olaszul, franciául, csehül, latinul és 
németül beszélt, sohasem találta meg az utat a német lélekhez. A biro- 
dalomban gyakorlatilag mindenki azt csinált, amit akart. Az uralkodó 
fejedelmeknek csak az járt az eszükben, hogy örökbirtokukat 
bővítsék és meggazdagodjanak alattvalóik terhére. Az egyedül üd- 
vözítő egyházzal és a nagy kereskedőtársaságokkal közösen uralták 
az országot. 

Az ,egyszerű" nép, 16 millió ember, keservesen szenvedett. Pestis- 
járványok dúltak, éhínségek ragadtak el egész családokat - hol volt 
akkor társadalombiztosítás, betegpénztár?! Megszokott, mindenna- 
pos dolog volt a szenvedés, sorvadás és halál. A legtöbb német számá- 
ra a hit jelentette az egyedüli fényűzést; mást nem engedhetett meg 
magának. Annál hevesebben keltek ki a római katolikus egyház cini- 
kus üzleti tevékenysége és gátlástalan hatalmi politikája ellen. 

Luther Márton merész wormsi fellépése tömegmozgalommá vál- 
toztatta az igaz hitről folytatott, addig inkább akadémikus vitát. Ami- 
kor a császár - Alexander pápai nuncius unszolására - a birodalmi 
jogközösségből való kitaszítással és könyvei elégetésével akarta vég- 
érvényesen elhallgattatni a reformátort, a birodalmi gyűlés küldöttei 
óva intették: a nép ezt nem fogja eltűrni, és fellázad. Alexander rémül- 
ten jelentette Rómának: , Németország kilenctizede hallatja a csata- 
kiáltást: LLutherd" 

A wittenbergi barát 1521. április 17-én szemtől szemben állt az ifjú 
császárral a wormsi püspöki rezidencia alacsony fogadószobájában. 
Nem ijedt meg a római diplomaták mesterien elhelyezett csapdáitól, 
hanem köntörfalazás nélkül szólt: , Mivel felséged és nagyságotok 
egyszerű választ óhajtanak, íme megadom), szarva, foga nincs. Hacsak 
nem győznek meg az Írás igéivel vagy tiszta észokokkal - mert önma- 
gában sem a pápának, sem a zsinatoknak nem hiszek, mivel a napnál 
is világosabb, hogy több ízben tévedtek és ellentmondásba kevered- 
tek -, úgy továbbra is a szentírás általam idézett sorainak meggyőző- 

céses híve és lelkiismeretemben Isten szavának foglya maradok. Nem 
tudok és nem akarok semmit sem visszavonni, mert a lelkiismeret el- 
len cselekedni nehéz, nem tanácsos és veszedelmes. Isten engem úgy 
segéljen, ámen." 

A császár máris eleget hallott: ez a nyakas fickó a legmegátalkodot- 
tabb fajtából való eretnek, akivel a lehető leggyorsabban kell végezni. 
Luthernek három hete volt rá, hogy biztonságba helyezze magát, 
amíg a birodalmi gyűlés tart. És kezdetét vette a reformáció. 


19. FEJEZET 
Konszernek a pellengéren 


Az egyház elleni felkelést a lakosság széles köreit érintő, égbekiáltó 
társadalmi igazságtalanságok okozta mélységes kétségbeesés táplál- 
ta. A németek háromnegyed része agyongyötört, rabigába hajtott és 
kizsákmányolt paraszt volt. 1476 óta, amikor Hans Böheim, a , Furu- 
lyás Jankó"-nak nevezett birkapásztor az első parasztfelkelést meg- 
szervezte, az elnyomott nép körében megindult az erjedés. Az uralko- 
dók nem tudták enyhíteni a szenvedést, helyette a kényelmesebb utat, 
a kegyetlen elnyomást választották. 

Az alattvalóikból kipréselt vagy szükség esetén a kereskedőktől, 
példáulJakob Fuggertől kölcsönzött pénzen zsoldoscsapatokat tobo- 
roztak, hogy a legkisebb népmegmozdulást is vérbe fojtsák. 1502. áp- 
rilis 22-én a Bruchsal melletti Untergrombachból való Joss Fritz pa- 
rasztvezér hétezer embert gyűjtött maga köré, hogy véget vessenek a 
speyeri és a strassburgi püspökök rémuralmának. Zászlójukra bocs- 
kort varrtak, az egyszerű emberek hagyományos lábbelijét. 

Egy paraszt a gyóntatószékben véletlenül elárulta a vállalkozást, és 
a püspökök rettenetes bosszút álltak. A titkos szövetség száz tagját el- 
fogták, és bestiálisan megkínozták, tízet lefejeztek. Joss Fritz elkerülte 
a büntetést, majd jó tíz év múlva ismét a kizsákmányolók fellegvárai- 
nak megrohamozására készült, de a második Bundschuh-felkelést is 
árulás hiúsította meg 1513-ban. 

A püspökök szolgáinak sikerült elfogniuk Hans Manzot, a paraszt- 
vezér egyik legközelebbi bizalmasát. Kínvallatás közben elárulta a fel- 
vonulási tervet. A püspökök zsoldosai azonnal megrohanták a falva- 
kat, és hajtóvadászatot indítottak a Bundschuh-tagok után. Akit nem 
fogtak el, az megpróbált a ,semleges" Svájcba menekülni. A svájciak a 
maguk módján oldották meg a terhes menekültkérdést: Bázelban és 
Schaffhausenben tucatjával akasztották fel a lerongyolódott emigrán- 
sokat. Jakob Hauser és Kilian Mayer alvezéreket - különös nagylelkű- 
ségük jeleként - lefejezték. Az első számú közellenségként keresett 
Joss Fritz azonban ismét egérutat nyert üldözői elől. 

1517-ben tervezte meg a harmadik Bundschuh-felkelést. Ez is a má- 
sik kettőhöz hasonlóan végződött, csupán azzal akülönbséggel, hogy 

az árulás ezúttal nem kínvallatás hatására következett be, hanem pén- 
zért történt. A parasztok nyilvánvalóan nem értettek a katonáskodás- 
hoz, sejtelmük sem volt fegyelemről és politikai sakkhúzásokról. Joss 
Fritznek, a személyes vonzerővel és karizmatikus vonásokkal megál- 
dott egykori zsoldoskatonának kevés fegyvere, pénze és iskolázott 
segítőtársa volt ahhoz, hogy bárdolatlan parasztjaiból ütőképes 
csapatokat kovácsoljon. 

Hasonló okokból hiúsult meg a , Szegény Konrád" néven ismert, 
sváb parasztokból rekrutálódott titkos szövetség is, mely 1514-ben 
kelt fel Ulrich württembergi fejedelem ellen, hogy a falusi lakosságot 
megszabadítsa a nyomasztó adótehertől. A lázadást vérbe fojtották, 
ám az ifjú herceg nem sokáig örülhetett győzelmének, mivel a Sváb 
Szövetség Fugger-pénzen fizetett csapatai négy év múlva kiűzték az 
országból. Nagyjából a parasztokkal egy időben kezdett a lovagok és 
az írástudók gondolkodó rétege is elégedetlenkedni a társadalmi vi- 
szonyokkal. A bátorságukért egykor olyannyira csodált , lovagok" kö- 
zül sokan nyomorogtak, mert amióta a háborúkat a gyalogság nyerte 
meg, és a katonák zsoldja feleslegessé tette a hűségesküt, a lőfegyve- 
rek pedig egyre érzékenyebb veszteségeket okoztak a lovasságnak, a 
büszke várurakra nem volt többé szükség. 

Sokuk tehát ezentúl mint rablólovag, erőszakkal szerezte meg ma- 
gának mindazt, amit a fejedelmek, a kereskedők és a parasztok megta- 
gadtak tőle. Aki azonban nem akart bűnöző lenni, annak gyakorlati- 
lag két lehetősége maradt: zsoldosvezérként harcias kedvű fejedel- 
mek szolgálatába állt, mint azt Georg von Frundsberg, Georg Iruch- 
sess von Waldburg és olykor Götz von Berlichingen is tette, vagy pe- 
dig felkeléssel próbálkozott, hogy megváltoztassa a társadalmi feltéte- 
leket. A lovagoknak - nem úgy, mint a parasztoknak - voltak ugyan 
katonai erényeik, de kevesen támogatták őket a nép köréből, és szá- 
muk messze elmaradt a fejedelmek zsoldos hadseregeinek létszámá- 
tól. A forradalom csak akkor győzhetett volna, ha a zendülő lovagok 
összefognak a parasztokkal. 


ÖSSZEOMLIK A RÉGI REND 


Két embernek állt volna módjában, hogy a történelem szemétdomb- 
jára vesse a gyűlölt régi rendszert. Az egyik Luther Márton teológus, a 
másik Franz von Sickingen birodalmi lovag volt, de alapjában véve 
mindketten sokkal konzervatívabbak és finnyásabbak voltak annál, 

hogy a parasztokkal közösködjenek. Franz von Sickingen a birodalmi 
lovag szinte jelképes figurája, harcolt ugyan a Rajna-vidéki fejedel- 
mek önkényuralma ellen, de inkább a régi lovagi uralom visszaállítá- 
sáról álmodott, mintsem olyan államról, amelyben mindenki egyenlő 
jogokat élvez. 

A birtokaihoz tartozó Landstuhl és Ebernburg várában a nagy erc- 
jű, szenvedélyes igazságérzettől fűtött lovag a nemzet legokosabb ko- 
ponyáit gyűjtötte maga köré. Barátai közé tartozott Johannes Reuch- 
lin, a jelentékeny humanista, Martin Bucer reformista prédikátor és a 
forrófejű író: Ulrich von Hutten. A lovag, ahol csak alkalma nyílt rá, né- 
met Robin Hoodként harcolt az elnyomottak jogaiért. 

Háborúzott a gazdag Worms városával, mert igazságtalanságot kö- 
vetett el titkára, Balthasar Schlör ellen, harcolt Lotaringia hercegével 
és Metz város patríciusaival. A császárválasztás bohózata után és a hit- 
újítás hatása alatt - barátja, Hutten támogatásával - a politikailag és er- 
kölcsileg lezüllött Német Birodalom gyökeres megreformálását 
tervezte. Ott akart hozzáfogni, ahol politika, egyház és kereskedelem 
a legszorosabb szövetségre lépett egymással: a trieri érsekség te- 
rületén. 

Miután levélben szabályosan hadat üzent Greiffenklau érsekének, 
1522 szeptemberében 5000 főnyi gyalogsággal és 1500 lovassal bevo- 
nult a rajnai egyházkerületbe. Néhány várat és kisebb várost sikerült 
ugyan bevennie, de Trier jól megerősített falai ellenálltak támadásá- 
nak. Az érsek segítségül hívta barátait, és Sickingennek fel kellett 
hagynia az ostrommal. Visszavonult Landstuhlba, és október 8-án ott 
értesült arról, hogy a császár kitaszította őt a birodalom jogközösségé- 
ből. Az a férfi, akiről barátja, Ulrich von Hutten így írt: , Nála nagyobb 
lélek valóban nincs egész Németországban", ezzel bűnöző lett, sza- 
bad préda, akit bármikor puskacső elé állíthattak. A Sváb Szövetség 
hadserege, amelyet túlnyomórészt Jakob Fugger pénzelt, és a parasz- 
tok réme, a kíméletet nem ismerő Georg Truchsess von Waldburg ve- 
zetett, hajtóvaclászatot indított a zendülő birodalmi lovag után. A feje- 
cdelmek haderői áprilisban egyesültek Landstuhl erődje alatt, hogy rö- 
viddel utána tüzet nyissanak rá. Egy ágyúgolyó repesztette gerenda 
szilánkjai szétroncsolták Sickingen lábát. Hét gyötrelmes nap után, 
1523. május 7-én halt meg. 

Sickingen barátai - mint Ulrich Hutten is - Svájcba menekültek, 
vagy csüggedten visszavonultak váraikba. A nemesség felkelése ösz- 
szeomlott a lovag halálával, akit ellenségei , korcs császár"-nak gúnyol- 
tak. Csak a parasztok zendülése folytatódott. Az , arany írószoba" elő- 

kelő csendjébe nem hatolt be a megkínzottak kiáltása, az ágyúk 
dörgése és a haldoklók hörgése. Ám itt is hangtalan, elkeseredett 
harc folyt. Jakob egyszerre csak minden oldalról fenyegetve érezte 
magát, mintha megbolondult volna a világ. A régi rend, amely lehe- 
tővé tette, hogy családja a Lech-parti Graben parasztviskójából a világ- 
gazdaság élére emelkedjen, úgy omlott össze a pusztító társadalmi, 
politikai, vallási és gazdasági villámcsapások alatt, mint egy korhadt 
szentélyszék. 

A kereskedő, aki nem is olyan régen még annak tudatában sütké- 
rezhetett, hogy ő , csinálta meg? a világ urát, egyszerre csak azon vette 

szre magát, hogy mindenütt gazembernek, kizsákmányolónak és 
uzsorásnak nevezik és szidalmazzák. Maga a császár is, aki a koronát 
köszönhette neki, megpróbálta őt egy ügyes húzással kijátszani. Még 
a wormsi birodalmi gyűlés alatt ugyanis testvérének, Ferdinánd fő- 
hercegnek adományozta német felségterületeit, beleértve a herceg- 
séggé előléptetett tiroli grófságot is. Jakob Fuüggernek szembe kellett 
néznie azzal a ténnyel, hogy követeléseinek kiegyenlítése váratlanul 
egy olyan fejedelemre hárult, akit alig ismert, és aki személyesen sem- 
mivel sem tartozik neki. 

A császár egyébként már régen ismét nyugaton tartózkodott, hogy 
szervezze a Franciaország elleni háborút. Közben az innsbrucki ta- 
nács urai lemondással fenyegetőztek, mert kilátástalannak tartották, 
hogy a hajdan oly gazdag Tirolt meg lehessen menteni a csődtől. 
A tartomány valamennyi jelentős természeti kincse évekre el volt Zá- 
logosítva Jakob Fuggernek, és az ekkor már egymillió guldent kitevő 
adósság csak növekedett. 

Augsburgban is érezhetően hűvösebbé vált a légkör a Fuggerek 
körül. Luther gondolatai termékeny talajra találtak; egy nap a szé- 
kesegyház lelkésze, Urbanus Rhegius is átállt a reformátorok olda- 
lára. Hamarosan a Szent Anna-kolostor karmelita szerzetesei is kö- 
vették példáját. Jakob a sors fintorának tekintette, hogy két házi 
temploma, a Szent Móric és a Szent Anna lett az augsburgi reformáció 
melegágya. 

A konszern feje továbbra is lebecsülte az egyházellenes mozgalom 
jelentőségét és Luther Márton erkölcsi erejét. Hasonlóképpen nem is- 
merte fel a reformáció társadalom- és szociálpolitikai mozgatórugóit 
sem. A fejedelmek bűnösen rossz gazdálkodása, a nagy kereskedő- 
társaságok okozta áremelkedések, éhínségek, pestisjárványok, és a 
szegények és gazdagok közötti kirívó vagyoni különbségek nélkül az 
egyházi forradalom bizonyára meghiúsult volna. 


Cd 

Így azonban Luther Márton az emberek szívéből szólott, amikor 
A kalmárkodásról és uzsoráról című vitairatában a gazdasági bajok 
tulajdonképpeni okozóiként leplezte le a kereskedelmi társaságokat. 
A gazdasági ügyekhez nem sokat értő Luther ,a német nemzet legna- 
gyobb szerencsétlenségének", sőt ,az ördög ötletének?" tartotta a 
pénz- és kamatügyleteket. A szerzetes képtelen volt megérteni, ,ho- 
gyan lehet egy évben 100 guldennel még húszat szerezni, egyik 
guldent a másik után, és mindezt nem a földből vagy a jószágból". 

A Fuggerek gazdagságáról így panaszkodott Luther: 

, Isten és a jog ellen való, hogy egy emberélet alatt valakinél ennyi 
királyi tulajdon halmozódjon fel. Ezért - mennydörgött a reformátor 
- Fuüuggernek és a hasonló társaságoknak valóban zablát kell tenni a 
szájára." Azt azonban a prédikátor sem tudta megmondani, hogyan 
nézzen ki ez a zabla, és ki rakja fel a gazdasági Molochra. 

Ennél is világosabban fejezte ki magát Ulrich von Hutten, a heves 
vérmérsékletű birodalmi lovag, humanista és költő, aki utazásai során 
némi fogalmat alkotott magának az augsburgi kereskedők hatalmá- 
ról. Franz von Sickingen barátja és Luther Márton lelkes híve 1521 ta- 
vaszán tette közzé A rablók című szatirikus dialógusát. A kétes főhő- 
sök természetesen nem voltak mások, mint a gazdag nagykereske- 
dők. Hutten zsákmányra éhes bűnözőknek ábrázolta őket, akik ki- 
fosztják Németországot, aranyukkal megrontják az erkölcsöket, tönk- 
retesznek komoly üzletembereket, felhajtják az árakat, lezüllesztik az 
egyházat és a leginkább felelősek a nép nyomoráért. 

Az ékesszóló lovag szemére veti Jakob Fuggernek, a polgári 
származású birodalmi grófnak, hogy a nemesi levelet nem kiharcolta, 
hanem megvásárolta magának, amiért inkább kereszt, mint lovagi 
cím járna neki. A római Fugger-fiók kétes üzleteire célozva a ,kurti- 
zánok fejedelmé"-nek nevezte az augsburgi kereskedőket. Bulla- 
gyilkosok című pamfletjében a literátor egyenesen azt állította, hogy 
a Fuggerek meg akarták őt vesztegetni. , Még a Fuggerek pénzéért 
sem fogok hallgatni - fogadkozott von Hutten -, ha a német szabad- 
ságról van szó." 

A publicisztikai támadások - bár néha övön aluliak voltak - befo- 
lyásolták a közvéleményt. Ahogy ma néhány multinacionális kon- 
szern, például az ITT, az Exxon és a General Motors a bírálat kereszttü- 
zében áll, már annak idején is a nagy kereskedelmi társaságokat tették 
felelőssé a gazdaság helytelen irányú fejlődéséért. Jakob Fuggerről 
egyszerűen minden rosszat feltételeztek. 

Mindenhonnan csak rossz hírek érkeztek. 1521 tavaszán meghalt 
Augsburgban az öreg Thurzó két fia közül a tehetségesebbik, György. 
Fivére, Elek nem látszott alkalmasnak arra, hogy vele az üzlettársi vi- 
szonyt fenntartsák, és hogy szavatolja a magyar beruházások bizton- 
ságát. Panaszkodott is Jakob faktorának, Jörg Högelnek a Thurzó 
nemzetség utódlairól: , A fiaralurak mindenbe belekaptak, ügyetlenül 
bánnak a pénzzel - sok pénzzel tartoznak nekem és az üzletnek." 
Óvatosságból zároltatta Elek számláját, és előkészítette a közös cég 
későbbi feloszlatását. A következő halálhírt Rómából kapja: 1521. de- 
cember 1-jén meghalt X. Leó pápa, 14 970 dukát adósságot hagyva 
hátra a Fuggerek könyveiben. A német kereskedők szerencséjére - és 
valószínűleg közbenjárására - a konklávé V. Károly császár volt neve- 
lőjét, Adriaan Floriszoon Dedelt választotta meg utódjául. A kardináli- 
sok egy holland hajóács puritán, szigorú erkölcsű fiában vélték meg- 
lelni azt az embert, aki véget vet a Medici pápa esztelen pazarlásának. 

Az új pápa - az utolsó, aki nem itáliai származású volt - VI. Hadrián- 
nak nevezte magát, és azzal a feltett szándékkal kezdte meg munkáját, 
hogy személyes példájával fog megálljt parancsolni az egyház erköl- 
csi hanyatlásának. A nyers, a világi szórakozásokat megvető , barbár" 
mindvégig idegen maradt az eleven egyházi metropolisban. Az ola- 
szokkal rendkívül bizalmatlan volt, ezért három honfitársát tette meg 
legközelebbi bizalmasává: Wilhelm Enckenvoir, aki már régóta üzleti 
összeköttetésben állt a Fuggerekkel, pápai datar lett; Theodericus 
Hezius a pápa titkárává lépett elő, Johannes Ingenwinkel pedig a leg- 
befolyásosabb német szentszéki tisztviselőként vált ismertté. 

Jakob Fugger római helytartói eleinte attól tartottak, hogy a német- 
alföldi erkölcscsősz majd megakadályozza jövedelmező egyházi üzle- 
teiket, de hamarosan meggyőződhettek róla, hogy minden ilyen irá- 
nyú félelmük alaptalannak bizonyult. Hála az új datarhoz fűződő jó 
kapcsolatoknak és a honfitársi összetartozás gyakori emlegetésének, 
Antonnak sikerült 15 évre bérbe vennie a pápai pénzverdét, a Zeccát, 
és a pápai érme felhasználását Róma városán túl is jelentősen kiter- 
jesztenie. A hatvanhárom éves pápa hamar felismerte, hogy reform- 
törekvései kudarcra vannak ítélve: , A beteg test már nem veszi be az 
orvosságot", panaszkodott mind gyakrabban bíborosainak. 

A csüggedő pápával majdnem egyidős Jakob Fugger ellenben ép- 
pen a legkomorabb hangulatában írta alá az Albrecht Dürer tervez- 
te és Adolf Daucher által pompás szobrokkal díszített Szent Anna- 

templombeli Fugger-kápolna, valamint a Fuggerei és a Szent Móric- 
templomban emelendő szószák alapítólevelét. 

A halálsejtelmektől gyötört konszernfőnök azokban a sötét hóna- 
pokban készítette el első végrendeletét is, s ebben négy unokaöccsét 
tette meg fő örökösévé, feleségét, Sybillét pedig nagy összeggel kárta- 
lanította. Egyidejűleg lelkéről is gondoskodott: az volt az óhaja, hogy 
a Szent Anna-templom karmelitái - akik befogadták Luther Mártont, 
amikor Cajetan pápai legátus kihallgatta őt, majd maguk is a refor- 
máció oldalára álltak - mondjanak érte naponta misét. Jutalom- 
képpen évente , egy hordó neckari bort" ígért nekik. 

Pontosan meghatározta, hogy halála után mely napokon, mely apá- 
cák és szerzetesek, hány éneket énekeljenek, és hány imát mondjanak 
érte. A gyászünnepségen megjelenő szegények kapjanak pénzt. Halá- 
la után egy hónapon át emlékezzenek meg róla Augsburg minden 
templomában és kolostorában, aminek fejében bőven bocsát rendel- 
kezésre pénzt egyházi építkezésekhez. A gyógyíthatatlan betegek 
menhelyeinek és a járványkórházaknak a lakói is kötelesek a pénzfe- 
jedelem bűneinek bocsánatáért imádkozni, ha élvezni akarják ado- 
mányait. Mint az üzleti életben, Jakob Fugger halála után sem akart 
semmit sem a véletlenre bízni. 


A MONOPÓLIUMELLENES ELJÁRÁS 


Az, hogy kínos pontossággal jó előre gondoskodott túlvilági üdvös- 
ségéről, ismét erőt és önbizalmat adott a kimerült vállalkozónak. 
Miután a leglényegesebbeket elrendezte, úgy gondolta, jöjjön, ami- 
nek jönnie kell. Mint mindig, az idős úr körültekintően és tetterősen 
folytatta a harcot életművének fennmaradásáért. Annak a szenvtelen 
férfinak higgadt fölényével viszonozta a tanácsokat, aki tulajdonkép- 
pen már leszámolt az élettel, és nem akar mást, csak nyerni, ,ameddig 
lehet". 

Utolsó nagy játszmáját 1521. május 12-én, egy ünnepi fogadással 
nyitotta meg, amelyet Ferdinánd főhercegnek, a császár fivérének a 
tiszteletére rendezett, akit Wormsban a német felségterületek igazga- 
tásával bíztak meg. A dús ünnepi lakoma során, melyen nem keve- 
sebb mint húsz fogást hordtak fel, a kereskedő kis leckét adott a Habs- 
burg főhercegnek nemzetgazdaságból. Alig egy év múlva már öröm- 
mel állapíthatta meg, hogy megnyerte magának a főherceget, aki pe- 
dig korábban nem sokra becsülte az augsburgi kereskedőfejedelmet. 

Ahogy egykor szövetségesévé tette Paul von Liechtensteint, úgy ud- 
varolta körül most Ferdinánd pénzügyi tanácsadóját, Gabriel von 
Salamanca-Ortenburgot, hogy mindent elérjen az udvarnál, amit csak 
akar. Habár az innsbrucki tanácsosok óva intették új urukat, hogy ha a 
Fuggerekkel paktál, összeomlik az egész gazdaság, neki magának pe- 
dig hamarosan , nem lesz több jövedelme", Ferdinánd sem tudott el- 
lenállni a látszólag könnyedén megindítható augsburgi pénzáradat 
csábításainak. 

A kereskedő úgy számított, hogy a tiroli természeti kincsek további 
kiaknázását csak akkor biztosíthatja, ha az új uralkodót is az elődjéhez 
hasonló függő helyzetbe hozza. Így azután, amikor Blasius Höltzl csá- 
szári tanácsos az uralkodóház újabb kölcsönigényeivel jelentkezett 
Augsburgban, biztos lehetett benne, hogy küldetését siker koronázza. 
Kérkedve írta haza, hogy a pénzemberek, közöttük Philipp Adler, 
Fugger vetélytársa szerint is , leleményes pénzügyér vagyok, mivel- 
hogy úton-útfélen megfejem őket". Hogy a kereskedők mindig csak 
akkor hagyják , megfejni" magukat, ha helyettük az állam tejel, az - 
úgy látszik - elkerülte a főherceg buzgó ügynökének a figyelmét. 

Mivel Tirolban jobban alakultak a dolgai, mint várta - a rattenbergi 
kohót megállapodás szerint átadta faktorának, Hans Stöcklnek, és a 
jövedelmező halli sófőző nagyobb része is az ő kezében volt -, Jakob 
Fugger elérkezettnek látta az időt, hogy a császárral is nyíltan beszél- 
jen. A választásból eredő adósságok törlesztése még nem kezdődött 
meg, és a Károly által felajánlott spanyol biztosítékok értékéről adós 
és hitelező véleménye jelentősen különbözött. 

A császár szemmel láthatóan pénzzavarban volt, mert Jakob Fug- 
gerrel egyidejűleg Szászország hercege, a mainzi és pfalzi választófe- 
jedelem, valamint Frigyes bajor herceg is tetemes összegeket követel- 
tek vissza. A Franciaország elleni háború óriási összegeket nyelt el, ke- 
leten pedig elkerülhetetlen volt az összecsapás a törökökkel. Az 1520-ban 
elhunytI. Szelim szultán halála után a terjeszkedő kedvű II. Szulejmán 
vette át a hatalmat az Oszmán Birodalomban, aki később , a dicső- 
séges" melléknevet kapta, és aki már többször meghirdette az előre- 
törést nyugat felé. 

A császár szorongató pénzínsége igencsak kapóra jött Jakob Fug- 
gernek, amikor a nürnbergi birodalmi gyűlés 1522 márciusában a né- 
met nagy konszernek üzleti praktikáival kezdett foglalkozni. Amit a 
két vizsgálóbizottság tagjai a gyűlés elé terjesztettek, az egy ifjú szo- 
cialista titkár szótárába is beillenék. A középkori tanácsuraknak a 
nagy kereskedelmi társaságok ellen felhozott vádjai a legapróbb rész- 

letekig megegyeznek a mai trösztellenes eljárásokban felsorakozta- 
tott érvekkel. A nürnbergi kis vizsgálóbizottság egyik tagja például 
kertelés nélkül kimondta: ha így megy tovább, a nagy cégek több kárt 
fognak okozni a gazdaságnak, ,mint valamennyi útonálló és tolvaj 
együttesen" - amiből bízvást következtethetünk a modern gazdasági 
bűnözés eredetére. 

A derék vizsgálóbírák szerint a nagyszabású vállalkozások bűnös 
voltát bizonyítja - nincs új a nap alatt! - a jólét egyenlőtlen megoszlá- 
sa, ami , gazdagok és kiszolgálóik ékességében, pompájában és mér- 
téktelen gazdagságában leplezetlenül megmutatkozik". Egyébként a 
Rehm-ügy óta azt is bizonyítottnak vették, hogy a kereskedők nem is 
mindig tiszta eszközökkel gyarapítják vagyonukat. Az ismert augsbur- 
gi vállalkozói dinasztiából származó Bartholomáus Rehm ugyanis né- 
hány hónappal azelőtt megtámadta üzleti ellenfelének, Ambrosius 
Höchstetternek a szállítmányát. A Wormsban lecsukott Rehm meg- 
vesztegetett őrök segítségével kereket oldott ugyan, ám üldözői rövi- 
desen ismét kézre kerítették. 

Az eset egész Németországban nagy feltűnést keltett, és az embe- 
rek azt a következtetést vonták le belőle, hogy lám, így ,keresik" a ke- 
reskedők a pénzt. A feszült társadalompolitikai légkör enyhítésére az 
érintett augsburgiak felröppentették a hírt, hogy Bartholomáus Rehm 
elmeháborodott. A nürnbergi vizsgálóbírókat azonban az orvosi lele- 
teknél is jobban érdekelte, vajon hogyan tudott az ifjú Rehm néhány 
év alatt nyolcszáz guldenből 33 ezer guldent csinálni. Ennyije volt 
ugyanis az eszközeiben nem nagyon válogatós kereskedőnek letar- 
tóztatásakor. 

A nagy konszernek, állították a nürnbergi vádlók, , mindenütt ma- 
guknak szerzik meg a magot, és a többieknek hagyják a pelyvát". 
Ezért egyszer és mindenkorra véget kell vetni a tiltott monopolüzle- 
teknek, mert csak , sok eladó biztosít jó vételt és jutányos árut". Az 
Egyesült Államokban a századfordulón a John D. Rockefeller Stan- 
dard Oilja ellen indított trösztellenes eljárás során is nagyjából hason- 
ló érvek hangzottak el; a berlini Szövetségi Kartellhivatal olykor még 
ma is alkalmazza őket. 

Akárcsak a vád, a nagy konszernek védelme is meglepően ismerős- 
nek tűnik. Jakob Fugger megint csak tudós , házi ideológusát", Kon- 
rad Peutingert küldte a frontra. Amit a híres humanista előadott, akár 
az Esso, a Shell vagy a BP vezérigazgatójának beszédéből is lehetne 
idézet: csakis a magas árak, például a rézé, teszik lehetővé a vállalat- 
nak a természeti kincsek kiaknázását. Peutinger a fémekről: , Minél 

drágábban adják el őket, és minél magasabban tartják árukat, annál 
megfelelőbben lehet karbantartani a bányaműveket, amelyek Isten 
nagy és egyedülvaló ajándékai." Ezért ,a gazdag társaságokat inkább 
dicséret, mint vád illeti". 


,ISTENTELENSÉG ÉS UZSORA" 


A néhány nagyvállalat monopoluralmának megszüntetésére a nürn- 
bergi kis vizsgálóbizottság a következőket követelte: egyetlen társa- 
ságnak selehessen 50 ezer guldennél több tőke és háromnál több kül- 
földi raktár a tulajdonában (az áruhalmozás korlátozása érdekében). 
A kamatra adott hitel lényegénél fogva , istentelenség és uzsora". Az 
élelmiszerárak mellett kiváltképpen a telekárak emelkedtek robba- 
násszerűen, ezért az infláció leküzdésére rendeljenek el általános ár- 
stopot. A távolsági kereskedelmet folytató társaságok manipulációi- 
nak kategorikus kereskedelmi zárlattal akartak gátat szabni, a mai ál- 
lamok kormányaihoz hasonlóan, amelyek igyekeznek ellenőrzésük 
alá vonni a multinacionális konszerneket. 

Jakob Fugger távol maradt a Nürnbergi Törvényszéktől, csupán 
unokaöccsét, Raymundot küldte el megfigyelőként. Nem mintha le- 
becsülte volna a veszélyt, amit a támadások jelentettek, hanem inkább 
kényelemből. Irodájából irányította az elhárító hadműveletet. A kon- 
szern feje tisztában volt azzal, hogy Konrad Peutinger retorikai záró- 
tüzét konkrét politikai intézkedésekkel kell kiegészíteni. 

Ebből kiindulva lekötelezettjeit: a nagy birodalmi városokat és a 
császárt használta fel védelmére. Nürnberg városa, akárcsak Köln, 
Frankfurt és a többi nagy kereskedelmi központ, a társaságok szétzú- 
zása és felszámolása ellen szavazott. A kulisszák mögött pedig a Habs- 
burg-ház diplomatái gondoskodtak róla, hogy a birodalmi gyűlés 
megelégedjék a szóbeli támadásokkal. 

Jakob egyszerű, de hatásos érvet talált a császár sakkban tartására: a 
nagyvállalatok csak akkor hajlandók ellátni fegyverekkel és élelmi- 
szerrel a keleti határokon a törökök ellen felvonuló négyezer főnyi 
hadsereget, ha végre megszűnnek az ellenük felhozott indokolatlan 
vádak. Hogy óhaja nyitott fülekre találjon az udvarnál, Jakob németal- 
földi mesterektől származó, értékes szőnyegeket küldött a hírvivővel. 
Augsburgi ellenfeleivel is megértette, hogy e nehéz időkben minden- 
fajta személyi és üzleti rivalizálást háttérbe kell szorítani. A gazdaság 
ellenségei fölött csak közösen lehet diadalmaskodni. 

A nürnbergi birodalmi gyűlés valóban nem járt különösen komoly 
következményekkel a konszernekre nézve. A birodalmi városok és az 
uralkodóház beavatkozásának köszönhetően nem születtek súlyos 
határozatok. A nagyvállalatok ellenfelei azonban nem adták meg oly 
könnyen magukat, mivel maguk mögött tudták a nép többségét. Egy 
évvel később ugyanazon a helyen ismét szőnyegre került a kérdés. 
A birodalmi rendek ezúttal ravaszabbul jártak el. Mivel a társaságok 
elleni támadások nem hoztak eredményt, most tulajdonosaik elleni 
jogi szankciókkal próbálkoztak. 

Caspar Marth birodalmi fiskális személyre szóló idézést küldött a 
Fugger-, a Welser-, a Höchstetter-, a Herwart- és a Rehm-cég főnöké- 
nek. Roppant kínos volt, hogy az idézést nemcsak a vádlottaknak kéz- 
besítették, hanem az augsburgi városházán is kifüggesztették. Jakob 
Fugger tajtékzott. Ő, akinek a császár a koronáját köszönhette, mint 
valami közönséges bűnöző álljon a közvélemény nyilvánossága előtt! 
Ezt semmiképpen sem tűrhette el. 

A személyes kihívás mélységes haragra gerjesztette: már nem tu- 
dott olyan szenvtelenül tárgyilagos maradni, mint a korábbi nürnber- 
gi csatározás idején. A császárhoz intézett dühös figyelmeztető levele 
a gazdaságtörténet egyik legmeglepőbb dokumentuma. Az augsbur- 
gi polgár minden köntörfalazás nélkül követelte benne a föld legha- 
talmasabb férfiújától azt, ami véleménye szerint őt megilleti: 


Legfelségesebb, Leghatalmasabb Római Császár, Legkegyelmesebb Úr! 


Császári Felséged bizonyára jó emlékezetében tartja, hogy én és 
unokaöcséim ez ideig mindig alattvalói hűséggel és készséggel szol- 
gáltuk az Osztrák Ház jólétét és felemelkedését. Ezért kötelezttik el ma- 
gunkat alattvalói hűséggel Császári Felséged ősének, a néhai Miksa 
császárnak is, ca római korona megszerzésére Császári Felséged szá- 
mára némely fejedelmek ellenében, akik sem irántam, és talán mások 
iránt sem viseltettek hittel és bizodalommal. A Császári Felséged által 
kirendelt megbízottaknak a fent említett ügyben folytatott tárgyalá- 
saihoz jelentős summa pénzt is adtunk, amit nemcsak én és unoka- 
öcséim teremtettünk elő nagy üggyel-bajjal, hanem jó barátaim is, 
csak azért, hogy e dicséretes adakozás Császári Felségedet nagy dicső- 
séghez és jóléthez segítse. 

Az is ismert és napnál világosabb tény, hogy Császári Felséged nél- 
ktütlem sohasem tudta volna megszerezni a római koronát, amit 
Császári Felséged megbízottainak saját keze írásával tudok igazolni. 

Ezúttal sem tekintettem a magam hasznát. Mert ha elfordulok az 
Osztrák Háztól, hogy Franciaország ügyét segítsem elő, sok jószágra 
és pénzre tehettem volna szert, amint azt felkínálták nekem. Hogy eb- 
ből milyen hálránya származott volna Császári Felségednek és az 
Osztrák Háznak, azt Felséged megértő mérlegelésére bízom. 
Mindezek után azzal az alattvalói kéréssel fordulok Császári Felsé- 
gedhez, hogy az én hűséges alattvalói szolgálataimat, amelyek Felsé- 
gedet oly nagy jóléthez segítették, kegyeskedjék figyelembe venni és el- 
rendelni, hogy a nekem járó összeget kamatostul és minden további 
halogatás nélkül leróják és megfizessék. Továbbra is alattvalói hűség- 
gel kívánom szolgálni Császári Felségedet, és kijelentem, hogy min- 
denkor alattvalói hűséggel állok Császári Felséged rendelkezésére. 


Császári Felséged leghűségesebb alattvalója, 
. Jakob Fugger 


Ilyen hangot ez ideig Németországban még nem használt kereskedő 
legfőbb urával szemben. Habár az udvarnál pimasznak találták a leve- 
let, amennyire ismeretes, korántsem ártott feladójának. Éppen ellenke- 
zőleg: Fugger riválisai is örvendeztek, hogy végre egyszer valaki lelep- 
lezte az uralkodóház pénzügyi züllöttségét. Jakob Strieder történész 
véleménye szerint: , Azóta rendkívüli módon megnőtt a kereskedők 
között nemzetközi tekintélye... Élete utolsó öt esztendejében Jakob 
Fugger üzleti hírneve egyedülálló volt. Szinte korlátlan hitelt élvezett." 

A konszernfőnök azonban pontosan tudta, meddig feszítheti a 
húrt anélkül, hogy elpattanna. A császári adósságok gyors törlesztésé- 
re amúgy sem lehetett gondolni, mivel az állampénztár üres volt. A le- 
vél tehát csupán figyelmeztető volt V. Károlynak, törődjék kissé töb- 
bet legfontosabb pénzemberének védelmével. 

A jól bevált , mézesmadzag és korbács" taktika alapján Jakob egy- 
idejűleg a császár értésére adta, hogy továbbra is érdekli az üzlet. Így 
aztán kereken tízezer dukátot invesztált a nyolc hajóból álló második 
spanyol molokai flotta felfegyverzésébe. Ellenszolgáltatásképpen, 
Liego de Haro spanyol nemessel együtt, Jakob Fugger lett az irányító- 
ja annak a sokat ígérő fejlesztési tervnek, amelynek segítségével a 
spanyolok azt remélték, hogy megtörik a portugálok fűszer-kereske- 
delmi monopóliumát. Károly legfontosabb pénzügyi tanácsadója, 
Gabriel von Salamanca-Ortengburg is a kereskedő lekötelezettje volt. 
Eberstein grófnővel kötött házassága után Jakob Fugger 1523 júliu- 
sában neki adományozta az osztrák Ehrenberg uradalmat. Ezer már- 

ka ezüstöt is ajándékozott neki, miután röviddel előtte Salamanca tö- 
rölte a császári bankárok névsorából Philipp Adlert, a Fuggerek ve- 
télytársát. 


,KI SALAMANCÁT KÉZRE KAPJA, 
ÉS JAKOB FUGGERT FELLÓGATJA" 


A császári kegy jelei nem sokáig várattak magukra. Szeptember köze- 
pén V. Károly harcias levelet intézett Burgosból a birodalmi ügyész- 
hez, amelyben így írt: némely jeles és alapos okból, korántsem 
(óhajtja) látni és megengedni, hogy a fent nevezett kereskedők ellen 
tárgyalást folytassanak és pert indítsanak". Caspar Marth további in- 
tézkedésig parancsot kapott, hogy szüntesse be a konszernek elleni 
vizsgálatokat, és valamennyi peres aktát azonnal küldje el a spanyol 
udvarnak. Ha már a bizonyítékok a birodalmi gyűlés hatósugarán kí- 
vül kerültek, évekig tarthatott, amíg az eljárás újra megindul. Jakob 
Fugger azonban még ezzel sem elégedett meg. Nem tágított, míg 
Károly fivérénél, Ferdinánd főhercegnél el nem érte, hogy egyetlen 
bírósági fórum se hozhasson ítéletet cége ellen. 

Az idős cégfőnök életében számtalanszor tapasztalta, hogy min- 
denki megvásárolható, csak ismerni kell az árát. Ezért nem hitt abban, 
hogy a nagyvállalatokkal szemben tanúsított ellenállást eszmei vagy 
társadalmi indítékok táplálják. Az egészet csupán üzleti ellenfelei cél- 
tudatosan irányított hadjáratának tekintette; főként a Hanza-városok- 
ban gyanította ellenségeit. Azt sem fogta fel, hogy a könyvnyomtatás 
feltalálásának eredményeként a közvélemény első ízben vált politikai 
tényezővé. 

Csak a nyomtatott irodalomnak, Luther Márton, Ulrich von Hutten 
és más humanisták írásainak révén jöhetett létre szövetség lovagok, 
polgárok, tollforgatók és papok között a nagytőke ellen. Ez a , balol- 
dali" ellenzék természetesen még túlságosan gyenge volt ahhoz, 
hogy harcba szálljon a császárral és Jakob Fuggerrel. A lakosság fel- 
gyülemlő dühe könnyen tört ki ártalmatlan gúnyversekben, hatékony 
politikai manőverekre azonban alig-alig futotta belőle. A főherceg 
egy nap a következőket olvashatta várának falán: 


Ki Salamancát kézre kapja, 

És Jakob Fuggert fellógatja, 

Az megtöri a nagy Hanzának erejét -— 

S Ferdinánd is magasabban hordhatja a fejét. 

Nürnbergben ezalatt megkezdődött Jakob Fugger és Károly császár 
közösen kitervelt komédiája. Miközben a birodalmi rendek küldöttei 
azon törték a fejüket, miként lehetne a hazai gazdaságot a legjobban 
és a legigazságosabban megszervezni, Jean Hannart császári megbí- 
zott a háttérben e szándék meghiúsításán mesterkedett. Ifjabb Ulrich 
Fugger, nagybátyja megbízásából, gazdagon megajándékozta a csá- 
szári tanácsost, aki végül is különös üzletet ajánlott a birodalmi gyű- 
lésnek: ha a megvádolt vállalatok a birodalmi gyűlés és a törvényszék 
minden kiadását és költségét vállalják - amit nagyvonalúan 18 ezer fo- 
rintra becsült -, akkor nevezett fórumok álljanak el minden további 
intézkedéstől. 

világos, hogy a cégek habozás nélkül lefizették obulusaikat. 
Az is világos, hogy a császár ezzel megtakarította azt az összeget, 
amellyel hozzá kellett volna járulnia a birodalmi gyűlés költségeihez. 
Már csak az az elhanyagolható probléma várt megoldásra, miként 
őrizhetik meg tekintélyüket a birodalmi rendek. Kifelé tehát ismétel- 
ten elnapolták a tárgyalást, maguk között azonban úgy rendezték el 
az ügyet, ahogyan Hannart javasolta. Ezen még a Fuggerek iránt 
egyébként jóindulatú történész, von Pölnitz is ironizál: , Azzal senki 
sem törődött, hogy a német igazságszolgáltatásnak és a birodalom 
tekintélyének milyen erkölcsi kárt okozott az efféle eljárás és az a 
felelőtlenség, ahogyan a Korona államgazdasági problémákat 
arra használt fel, hogy kényszerintézkedéseket alkalmazzon és 
magánüzleteket kössön." 

A német vállalatok ellen az első nagy monopóliumper tehát eleve 
kudarcra volt ítélve, Jakob előtt pedig újabb nagy sikerek körvonalai 
rajzolódtak ki. Először is György szász herceggel szövetségben sike- 
rült megtorpedóznia a tőkemenekítés és a pénzrontás megakadályo- 
zására tervezett törvényeket. Mivel a pénzt egyre gyakrabban verték 
olcsó fémekből, a Neckar menti Esslingenbe áthelyezett birodalmi 
gyűlés szigorú kiviteli tilalmat akart elrendelni az ezüstre. Ez termé- 
szetesen éppen úgy nem illett bele az országhatáron innen és túl tevé- 
kenykedő kereskedő terveibe, mint a szász hercegébe, aki szintén 
gazdag ezüstlelőhelyekkel rendelkezett. 

Mit érdekelte a gazdag Fuggert a német államgazdaság romlása, ha 
ő tömérdek pénzt kereshet rajta és az egész világgal tovább keresked- 
het! A Habsburg fivérek állandó pénzínségének hála a következő hó- 
napokban jelentősen kiterjeszthette üzleti tevékenységének határait. 
1524-ben 25 ezer guldent és 20 ezer dukátot kölcsönzött a főherceg- 
nek. Mivel egész Tirolban nem akadt alkalmas zálog, amelyre Jakob 

Fugger már ne tette volna rá a kezét, Ferdinánd az 1503 óta a spanyol 
koronához tartozó Nápolyi Királyság bizonyos jövedelmeit ajánlotta 
fel biztosítékként. Jakob hamarosan Nápolyban is kiépíthette támasz- 
pontját, mivel a főherceg fokozódó eladósodása következtében dél- 
itáliai bevételei is gyorsan növekedtek. 


A NAGY HIGANYÜZLET 


Sokkal nagyobb összegekről volt szó a császárral folytatott pénzüzle- 
tekben. Megkoronázása óta V. Károly állandóan hadat viselt. Seregei 
váltakozó szerencsével küzdöttek Felső-Itáliában és Dél-Franciaor- 
szágban a francia király hadereje ellen. 1524 első hónapjaiban már 
úgy látszott, hogy a császár pénztelensége miatt hamarosan befejező- 
dik a háború. Senki sem akadt már Európában, aki kölcsönt adott 
volna neki. 

Nyár elején azonban katonái váratlanul ismét megkapták a zsoldju- 
kat. Újra fegyvereket vásároltak, egyenruhákat rendeltek és zsoldoso- 
kat toboroztak. A pénz, mely csakis Augsburgból jöhetett, augusztus 
végére természetesen már elfogyott, és a császár katonái megint csak 
az éhkoppot nyelték Marseille előtt. VIII. Henrik, Anglia Kékszakáll- 
nak is nevezett királya ugyan ismét tetemes segélypénzeket ígért, 
mert borsot akart törni francia szomszédjának orra alá, de mint haj- 
dan az öreg Miksának, V. Károlynak is tapasztalnia kellett, hogy Tudor 
Henrik ígéreteit fenntartással kell fogadni. A várva várt angol fontok 
nem érkeztek meg. A Valois-házból való I. Ferenc kihasználta a kínál- 
kozó lehetőséget, és kitörést kockáztatott meg Felső-Itália irányába, 
Milánó meghódítására. A Pó mellett állomásozó császári csapatok 
igen nehéz helyzetben voltak. Az emberek már három hónapja nem 
kaptak zsoldot, hiány volt élelmiszerben, és a lovaknak sem jutott ab- 
rak. Leginkább azonban a legfelsőbb hadúr egyértelmű parancsai 
hiányoztak. Kétségbeesett helyzetében Ferrante Pescara császári had- 
vezér úgy döntött, hogy mindent egy lapra tesz fel. Katonái halálmeg- 
vető bátorsággal támadták meg 1525 februárjában Paviánál a francia 
hadsereget - és győztek. I. Ferencet foglyul ejtették: V. Károly, anélkül 
hogy a kisujját mozdította volna, Európa ura lett. Ekkor váratlanul 
özönleni kezdtek a brit segélypénzek is, jött a pénz a Genovai és a Ve- 
lencei Köztársaságból, és maga a pápa, valamint Milánó hercege is 
megadta a pénzügyben kifejezett tiszteletet a győztesnek. 

Ezt a győzelmet V. Károly persze elsősorban hadvezére bátor dön- 
tésének köszönhette, de komoly része volt benne Jakob Fugger pénz- 
injekcióinak is. Az Augsburgból kapott összeg nélkül Károlynak már 
sokkal korábban félbe kellett volna szakítania a hadjáratot. Nem csak 
francia ellenfelei tették fel maguknak a kérdést: vajon most mit zálo- 
gosított el az adósságban amúgy is nyakig úszó császár? Azt ugyanis 
mindenki kizártnak tartotta, hogy Jakob Fugger elsőrendű garanciák 
nélkül hajlandó a zsebébe nyúlni. 

És a válságos 1524-es esztendőben valóban létrejött a Fugger-cég 
történetének egyik legjelentősebb üzlete. Elindítója Károly egykori 
nevelője, VI. Hadrián pápa volt, aki a Habsburgok mellett és Francia- 
ország ellen foglalt állást. Támogatása jeléül a császárnak engedte át 
az uralmat Santiago, Alcantara és Calatrava spanyol lovagrendek fö- 
lött, amelyek nemcsak hogy kiterjedt birtokokkal rendelkeztek egész 
Spanyolországban, hanem az almadéni értékes higanybányák és a 
guadalcanali ezüstlelőhelyek urai is voltak. Ezzel V. Károly ismét 
olyan zálogokat kapott kézbe, amelyek után Európa minden bankára 
sóvárgott. . 

Akinek joga volt az almadéni bányák kiaknázásához, gyakorlatilag 
a magáénak mondhatta a spanyol higanymonopóliumot. Csupán a 
krajnai Idriában - Laibach és Udine között - volt hozzá hasonlóan 
gazdag lelőhely. Az almadéni bányajogok, az úgynevezett maes- 
trazgók" bérlője 1516 óta Alfonso Gutierrez spanyol nagykereskedő 
volt, de az ő szerződése 1524 végén lejárt. 

A jól megkent Gabriel von Salamanca-Ortenburg gondoskodott 
róla, hogy Jakob Fugger mint Károly legnagyobb hitelezője is 
hozzáférjen a ,zsírosbödönhöz". 1524 végén megkötötték a bér- 
leti szerződést. Három évre szólt, és hatalmas summába, 400 ezer 
dukátba került Jakob Fuggernek. Mindenesetre a felét azonnal 
levonták Károly még kifizetetlen választási adósságainak a tör- 
lesztésére, úgyhogy a kereskedőnek már csak 200 ezer dukátot 
kellett leszurkolnia, amivel Károly azonnal feltöltötte háborús kasz- 
száját. 

Jakob néhány ,top-menedzsert" küldött Spanyolországba, hogy 
a drága beruházás minél gyorsabban megtérüljön. Wolf Haller 
vezetésével fokozzák a bányák hozamát, és így sváb alapossággal 
fogtak hozzá a lovagrendek kiterjedt birtokainak a ráncba szedé- 


" A spanyolországi katonai lovagrend vezetőjét, illetve egykor azt a területet jelöl- 
te, amely törvénykezése alá tartozott. 

séhez. A higany- és ezüstbányák hozamának növelésére techni- 
kusokat, mérnököket és bányászokat kértek Tirolból és Magyar- 
országról. A Fuggerek fémbányászatban járatos vezető szakembe- 
reinek, a magas bérleti díj ellenére, valóban sikerült az első három 
esztendőben 2,2 millió maravédit, kereken húszezer gulden nyeresé- 
get termelni. 

Habár a bevétel a Fuggerek mércéjével mérve korántsem volt rend- 
kívüli, a spanyol jövedelmek a következő évtizedekben a dinasztia 
legkiadósabb és legbiztosabb bevételi forrásaivá fejlődtek. A higanyt 
cinóberércből nyerték pörköléssel, és nagy szükség volt rá a sokféle 
fém kiválasztásához, valamint az aranykitermeléshez. 


MENLEVÉL A JÖVŐRE 


A császár és a kereskedő azonban az eddiginél is jobban egymásra 
volt utalva. A Fuggerek új bérleti objektumai Károly közvetlen befo- 
lyási övezetében terültek el. Tetszése szerint bármikor rendkívüli nye- 
reséghez segíthette őket, vagy a legnagyobb nehézségeket támaszt- 
hatta ott nekik. Végső soron azonban igen nagy szüksége volt a Fug- 
gerek pénzügyi támogatására, ezért Jakob a jövőben is számíthatott 
az uralkodó segítségére valamennyi belpolitikai ellenfelével szem- 
ben. De még egyik sem bízott meg teljesen a másikban, mert az egy- 
mástól származó hasznon kívül semmi sem kötötte össze a két merő- 
ben ellentétes embert. 

Jakob úgy érezte, a császárral szemben táplált bizalmatlanságát iga- 
zolja az a hír, hogy a maestrazgo-szerződés megkötésével egy időben 
legádázabb ellenfele, Ambrosius Höchstetter megkapta az idriai hi- 
ganybányák bérletét. Annak, hogy a folyékony fém piacán váratlanul 
megjelent akonkurencia, mégis megvolt a jó oldala is. A nonopólium 
ellenzőinek vitorlájából így ismét kifogták a szelet - egyébként pedig 
biztosan meg lehet egyezni az ugyancsak nem jótékonykodásra szüle- 
tett Ambrosiusszal. 

Legfőbb jövedelmi forrásuk továbbra is a bányászat maradt, ennek 
köszönhették, hogy Európa legnagyobb pénzügyi hatalmává 
emelkedtek. Az az energia és szervezőtehetség, amellyel Jakob a 
természeti kincseket kiaknáztatta, már az újkor kezdetén a német 
népgazdaság egyik legfontosabb ágává tette a fém-, ipart". Büszkén 
írta a cégfőnöke György szász hercegnek, hogy ,néhány tízezer 
embert" foglalkoztat a bányászatban. Egyúttal arról is panaszko- 

dott, hogy a birodalmi kormányzat mily kevésre becsüli a bányabá- 
rókat: , Olybá tűnik, mintha a birodalmi kormányzat nem sok fi- 
gyelmet szentelne a bányaműveknek, mely bányaművekből egy 
évben a saját számításaimnál is több fémet, aranyat, ezüstöt, rezet, ónt, 
ólmot, higanyt stb. termelnek ki húsz-huszonötször százezer gulden 
értékben." 

Jakob Fugger tehát mintegy évi 2,5 millió guldenre becsülte a 
német bányaipar hozamát. Egy átlag német paraszt- vagy kézműves- 
család legfeljebb száz guldent keresett egy évben ebben az időben. 
A bányászat hozamából tehát 25 ezer családot lehetett volna táp- 
lálni - többet, mint ahány lakosa volt az akkor legnagyobb városnak, 
Kölnnek. 

Jakob Fuggernek jó oka volt rá, hogy bányakincsét megvédje 
a birodalmi kormányzat és más , forradalmaskodók?" ellen. A császár 
minden erejével segített neki ebben: ugyanazon a napon, ame- 
lyen Madridban értesült a Pavia melletti győzelemről, az alig huszonöt 
esztendős uralkodó aláírta a , Monopólium-ediktum"-ot, amely 
dicsérettel említi a nagy bányatársaságokat, és szentesíti ármanipu- 
lációikat. 

Ezzel a legmagasabb hely törvényesítette a émmonopóliumot, 
amely a birodalmi kormányzat nézete szerint az infláció és a gazdasá- 
gi válság egyik legfőbb okozója volt. Stílusát tekintve akár Jakob tollá- 
ból is származhatott volna a rendelet. Aloys Schulte és Jakob Strieder 
történészek ellenben azt gyanítják, hogy tulajdonképpeni megfogal- 
mazója Jakob Fugger barátja, Konrad Peutinger volt, akinek a legfon- 
tosabb passzusokat valószínűleg a konszern feje diktálta. 

A monopolista konszernek érdekében tartott védőbeszédet olyan 
ügyesen fogalmazták, hogy azzal gyakorlatilag az állam áldását adta a 
Fuggerek minden üzletére. , Ezzel Jakob Fugger megkapta mindazt, 
amire szüksége volt, hogy legalábbis jogilag tisztán álljon a birodalmi 
ügyész, a kormányzat és a birodalmi gyűlés előtt: megkapta az egyér- 
telmű amnesztiát korábbi üzleteire és a biztos menlevelet a jövőre" - 
állapítja meg Götz von Pölnitz. 

A császár végérvényesen a , big business" mellett és saját birodalmi 
kormányzata ellen foglalt állást. És hogy ezt mindenki megtudja, Wolf 
Haller - Fugger nevében - ragaszkodott ahhoz, hogy a rendeletet 
nyilvánosságra hozzák. Valószínűleg még barátai és munkatársai is el- 
csodálkoztak azon, hogy a hatalom-politikus Fugger milyen súlyt fek- 
tet az efféle formális jogi aktusokra. A kor előrehaladtával mind nyaka- 
sabbá váló cégfőnöknek egyre nagyobb szüksége volt arra, hogy hi- 

vatalosan megerősítsék: ő nem bűnöző, hanem becsületes ember. 
Ugyanezen okból egy még különösebb dokumentumot állíttatott ki 
adósával: védelmül a számára biztosan teljesen veszélytelen wormsi 
ediktum" ellen, V. Károly 1525. március 18-i kelettel igazolta, hogy a 
Fugger család , tisztességes, becsületesen keresztény és istenfélő 
életet" folytat, és ,nem híve a lutheri eretnekségnek, szektának és 
tévelygésnek". 


" Luther kiátkozása a birodalom jogközösségéből és az egyházból. 


20. FEJEZET 
Vér- és könnytenger 


Az óvatos kereskedő talán már akkor számolt a reformerek elleni fé- 
lelmetes ítélettel, talán tudott a császár terveiről, hogy fegyveres erő- 
vel állítja helyre az egyház egységét. E különös menlevélre ugyanis 
csak ez adhatna magyarázatot. 

Egyelőre azonban Jakob Fugger még a saját bőrén érezhette Luther 
Márton eszméinek a hatalmát. Mivel az augsburgi Johann Schilling 
páter prédikációiban túl nagy rokonszenvet vélt fölfedezni az eretnek 
gondolataival, Jakob a lázadó barát feltűnésmentes áthelyezésére kér- 
te a Mezitlábas Szerzetesrend apátját. Indiszkréció folytán azonban 
idő előtt fény derült a tervre, és 1524 augusztusában egy nap 1800 
felháborodott augsburgi tüntetett a városháza előtt a liberális barát 
mellett és Fugger ellen. 

A tüntetők tizenkét tagú küldöttsége, élén Christoph Herwart patrí- 
cius ifjúval, azzal a kéréssel fordult a városházán összegyűlt tanács- 
urakhoz, hogy - Jakob Fugger följegyzése szerint - , hadd maradjon a 
barát, külön dicsérettel, amiért oly szép evangéliumi prédikációt tart". 
Miután egyik fél sem volt hajlandó engedni, a következő napokban 
annyira kiéleződött a helyzet, hogy a büszke kereskedő jobbnak látta, 
ha titokban elhagyja a várost, és a kellően megerősített biberachi kas- 
télyban várja meg a dolgok alakulását. 

Németország első (gulden-) milliomosa csak akkor tért vissza a 
Weinmarktra, a cég központjába, amikor a nagykereskedők marká- 
ban tartott városi tanács már kivégeztette a tüntetők vezetőit. A legna- 
gyobb veszteségeket egyházi ügyleteiben különös módon éppen 
azokban a hónapokban kellett elszenvednie, amikor oly bátran kiállt 
az egyházért. VI. Hadrián pápa, alig egy esztendei uralom után, 1523 
szeptemberében meghalt. Utódja, Giulio de" Medici idején, aki VII. 
Kelemen néven lépett a pápai trónra, érezhetően visszaestek a római 
Fugger-fiók üzletei. A Medici pápa megint csak a firenzei bankembe- 
reknek kedvezett, olyannyira, hogy 1524 szeptemberében a pápai 
pénzverde bérleti szerződését is felmondta, amelyet elődje kötött a 
Fuggerekkel tizenöt évre. 

A Tevere menti üzletek ugyan még mindig jövedelmezőek voltak, 
de a Fuggerek már nem voltak a helyzet urai, mint Johannes Zink ide- 
jében. A korrupció nagymesterét gyakorlatilag , hidegre tette" az ifjú 
Anton Fugger; betegen, megkeseredve és eladósodva tért vissza 
Augsburgba. Elismert ravaszsága ellenére magánüzleteiben ugyanis 
kevés szerencséje volt a hírhedt javadalomvadásznak. Jelentős össze- 
geket veszített merész spekulációkon, és még 800 forinttal tartozott 
a cégnek. 

Jakob Fugger könyörtelenül ragaszkodott ahhoz, hogy adós- 
ságát visszafizesse. Sőt egy napon zálogként lefoglalta érdemdús 
faktorának még az augsburgi Szent Móric-templomtól járó kano- 
noki s gyászszertartási javadalmait is. A kereskedő szikrányi rész- 
vétet sem érzett halálosan beteg alkalmazottja iránt, aki egykor 
Róma legdörzsöltebb üzletfelhajtójának számított. Johannes 
Zink még a halálos ágyán is csellel próbált megszabadulni adós- 
ságaitól. Főnöke egyik látogatása alkalmával rá akarta hagyni 
, testét és jószágát", mert ha Fuggeré a teste, akkor ennek a test- 
nek az adósságai is őt terhelik. Jakob azonnal felismerte a kelepcét, 
és udvariasan visszautasította a ház kulcsát, amelyet faktora átnyúj- 
tott neki. 

Olyan udvariasan viselkedett, hogy Zink és utódai azt hitték, Fug- 
ger mégis beleegyezik az üzletbe. Természetesen tévedés volt, amint 
az néhány nappal a faktor halála után kiderült. Ügyvédjei útján a cég 
szigorúan megkövetelte az adósságok visszafizetését. Noha Zink nő- 
vére a püspöki hivatalhoz fordult jogorvoslatért, végül is el kellett is- 
mernie Fugger követeléseit és átengedni a tulajdonképpen az ő fiait 
illető javadalmakat. Jakob azt vallotta: aki üzletbe bocsátkozik, annak 
a kockázatotis vállalnia kell. 

Miközben papokkal, művészekkel és más laikusokkal - ha megfe- 
lelő tiszteletet tanúsítottak iránta - olykor nagyvonalú is tudott lenni, 
üzletpartnerei sohasem remélhettek tőle kíméletet. Volt valami em- 
bertelenség kínos korrektségében, s mindig azok húzták nála a rövi- 
debbet, akik nem voltak egészen tisztában saját üzleteik kihatásával. 
Mivel ő mindig eleget tett kötelezettségeinek, a legnagyobb természe- 
tességgel várta el mindenki mástól ugyanazt, akkor is, ha helyzetük 
ezt éppen nem tette lehetővé. Ez az ember sohasem volt igazán go- 
nosz, mint ahogy igazán jó sem tudott lenni - minden törekvése arra 
irányult, hogy a csupán tehernek tekintett érzelmi megnyilvánuláso- 
kon úrrá legyen, és egyedül a tartozik-követel tiszta logikájának enge- 
delmeskedjék. 

CSIGAHÁZAKKAL KEZDŐDÖTT 


Bármily törvénytisztelőnek mutatta is magát, az , arany írószoba" 
Olümposzán trónoló hideg fejű számító, ezzel sem tudta megakadá- 
lyozni, hogy életműve szálka legyen mások szemében. Hiába álcázta 
oly gondosan üzleteit és kötelezte a legszigorúbb titoktartásra mun- 
katársait, ami iratszekrényeinek sötét titkaiból néha kiszivárgott, már 
az is elegendő volt a legvadabb spekulációk táplálására. A legendás 
Fuggerről nagyon kevés megbízható tényt ismert a közvélemény, s ta- 
lán ez is az egyik oka annak, hogy a fantázia gyűlölt alakot gyúrt belő- 
le, hogy a fejedelemség negatív jelképe lett. ,Fuggern" annyit jelentett 
a nép nyelvén, mint csalni, a ,Fuggerer" pedig a zsebtolvaj, a fösvény 
és a rablólovag egyfajta keveréke volt." 

A parasztok felkelése, amely az addig legjelentősebb társadalmi 
megmozdulás volt német földön, elsősorban a fejedelmek elnyomó 
politikája és a kizsákmányolás ellen irányult. De kitörésében része 
volt az árfelhajtásnak, a mesterségesen előidézett áruhiánynak és a 
nagy kereskedelmi társaságok monopoltörekvéseinek is. Naivságuk- 
ban a parasztvezérek nem látták, hogy a császár és a konszernek titok- 
ban összejátszanak ellenük. A fejedelmek önkényuralma ellen harcol- 
tak, de az uralkodó igazságosságában szilárdan hittek. 

Több bocskorosfelkelés meghiúsulása után a nagy parasztháború 
1524 nyarán kezdődött a kis Stühlingen grófságban, a svájci határ kö- 
zelében. Amikor a grófné az aratás kellős közepén azt követelte a pa- 
rasztoktól, hogy azonnal hagyják ott földjeiket és menjenek az erdőbe 
csigaházakat keresni, az évtizedek óta kizsákmányolt, utolsó ingüktől 
is megfosztott alattvalók számára betelt a pohár. A falvakban gyüle- 
keztek, és a jobbágyság azonnali megszüntetését követelték. 

Valószínűleg ez a , sztrájk" is visszhang nélkül marad, ha a stühlin- 
geni parasztok nem találnak a bulgenbachi Hans Müllerben lelkes és 
lelkesítő vezérre. Az írni-olvasni tudó egykori zsoldos következetes 
programba foglalta a parasztok követeléseit. Szövetkezett a közeli 
Waldshut város elégedetlen polgáraival, akiknek a többsége a refor- 
máció oldalára állt. A polgárok és parasztok összefogásának hamar hí- 
re terjedt a környező falvakban; egyre több paraszt hagyta el a földjét 
és csatlakozott Hans Müllerhez. Magukkal hozott kaszáikat, fejszéiket 
és cséphadaróikat ütő- és szúrófegyverekké alakították át. Hans 
Müller csapata, a fekete-erdőbeli sereg hatezer főt számlált, viszony- 


" A magyar , fukar" szó is a Fugger névből ered. (A szerk.) 


A FUGGEREK za 


lag tekintélyes erőt képviselt, és kellő rettegésben tartotta a stühlin- 
geni tartománygrófot. 

Szinte ezzel egy időben, mintegy titkos parancsra, Dél-Németor- 
szág sok vidékén gyülekeztek a parasztok. Ulm mellett sorakozott fel 
a kilencezer főt számláló baltringeni csapategység, Ulrich Schmid 
patkolókovács parancsnoksága alatt; az Alpok elővidékén két augáuli 
sereg, a Boden-tó mellett a tó menti sereg, a Duna mentén a leipheimi, 
Rothenburgnál pedig a Tauber-völgyi csapat gyülekezett. Bármeny- 
. nyire hasonlítottak is egymásra a helyi parasztfelkelések, mégis hiány- 
zott a közös irányítás és az a politikai program, amely mindannyiukat 
kötelezi. Az okosabb parasztvezérek tisztában voltak ezzel, ezért a ve- 
zérek és minden parasztseregből négy választott küldött tanácskozást 
tartott 1525. február 27-én a felső-svábföldi Memmingen városában, 
hogy meghatározza a felkelés céljait. A tizenkét memmingeni cikkely- 
ben mindenekelőtt a jobbágyság megszüntetését, felszabadítást a 
mindenkori fejedelem által követelt szigorú szolgálati kötelezettsé- 
gek alól, szabad vadászatot és halászatot, az adók és az egyházi illeté- 
kek csökkentését vagy megszüntetését követelték, valamint azt, hogy 
a községek szabadon választhassák meg papjukat. 

A tizenkettedik és utolsó cikkelyben azonban a parasztgyűlés , a 
Fuggerek, Welserek és Höchstetterek eltávolítását" és a vállalatok üz- 
leti tőkéjének korlátozását is követelte. A parasztok ezzel alapjában 
véve megismételték a rendeknek a nürnbergi birodalmi gyűlésen el- 
hangzott követeléseit. 

Luther Márton egyházi harca kétségkívül bátorította a parasztokat, 
de ők inkább társadalmi, mint vallási mozgalomnak tekintették a re- 
formációt. Nem egy parasztseregben szakadár papok voltak a szószó- 
lók. Teljes bizalommal küldték el Memmingenből a tizenkét cikkelyt 
annak, akitől morális fölhatalmazást reméltek a rebbelióhoz. Kezdet- 
ben Luther Márton láthatólag rokonszenvezett is a felkelő néppel, de 
Intés békére című írásában csillapító hangú választ adott a parasztok 
tizenkét cikkelyére. 

A futótűzként terjedő parasztlázadástól meglepett fejedelmek 
időnyeréssel próbálkoztak. Látszólag belementek a parasztok tár- 
gyalási ajánlataiba, de közben teljes csöndben fegyverkeztek. Georg 
Truchsess von Waldburg, a minden hájjal megkent taktikus és kí- 
méletlen kardforgató vezetésével és Jakob Fugger pénzén, a Sváb 
Szövetség tekintélyes haderőt állított fel, hogy engedelmességre 
tanítsa a parasztokat. 

A parasztvezérek közül különösen kitűnt a Neckar-völgyi és oden- 
waldi csapatok vezére, Georg Metzler, volt fogadós és a ,kancellár", 
Wendel Hipler, valamint a híres verekedőnek ismert sváb Jácklein 
Rohrbach és szeretője, a , fekete jobbágynő". A népi haderő fő straté- 
gája Florian Geyer volt, a harmincöt esztendős lovag és kastélytulaj- 
donos, aki , fekete seregével" merő idealizmusból és igazságérzetből 
csatlakozott a parasztokhoz. 

Mivel Margarete Renner, a , fekete jobbágynő", aki Heilbronn 
Böckingen nevű elővárosából származott, féktelenül gyűlölte szülő- 
városának polgárait, először a Jácklein Rohrbach vezette Neckar-völ- 
gyi sereg indult meg. Áprilisban nyolcezren rohamozták meg a 
neuensteini kastélyt, amelyben két fivér, Albrecht és Georg von 
Hohenlohe lakott. A grófok, hogy mentsék az életüket, megadták ma- 
gukat, amiért mint Albrecht és Georg , testvér" csatlakozhattak a pa- 
raszthadsereghez. Győzelemittasan menetelt tovább a sereg. Kolosto- 
rokat, városokat és kastélyokat fosztott ki, mígnem húsvét vasárnap- 
ján elérték a Heilbronn közelében lévő weinsbergi várat. De mielőtt 
még a parasztok támadásba lendülhettek volna, az öregtornyon máris 
ott lengedeztek saját lobogóik. Florian Geyer ugyanis egy elit csapat- 
tal hátulról beszivárgott, és rohammal bevette a várat. Noha ő és 
Georg Metzler mindent elkövettek, hogy a vérontást megakadályoz- 
zák, a zsákmányra éhes parasztokat nem lehetett visszatartani. A kas- 
télylakók gőgös viselkedésétől feltüzelve, a , fekete jobbágynő" buzdí- 
tására, vesszőfutásra ítélték a foglyokat, pedig a fiatal Helfenstein 
grófné, az elhunyt Miksa császár egyik leánya, térdre hullott Jácklein 
Rohrbach előtt, és úgy könyörgött férje életéért. Csak a grófné és fia 
maradt életben. A parasztok levetkőztették, szemeteskocsira hají- 
tották őket, és ezt bömbölték: , Aranyos hintón érkeztél, szemetes- 
kocsin távozol! 


, MOST MINDENKINEK KARDOT KELL RAGADNIA" 


A weinsbergi túlkapások kedvező alkalmat kínáltak a fejedelmeknek 
az ellentámadásra. A városokban a polgárok nyugtalanok voltak, és 
maga Luther Márton is, akiben pedig a parasztok annyira bíztak, vég- 
érvényesen elfordult tőlük. A parasztok rabló és gyilkos hordái ellen 
című, dühödt röpiratában, a fejedelmek legnagyobb örömére, így há- 
borgott: ,...most mindenkinek kardot kell ragadnia a halál prófétái- 
nak, a gyilkosság szellemeinek lekaszabolására! Inkább száz halált 

haljon a jámbor keresztény, semhogy a parasztokkal paktáljon! Ne 
ismerjen kegyelmet a felsőbbség! Eljött a kardnak és a haragnak 
az ideje!" 

És valóban elérkezett. Az, ami a parasztoktól csupán olyan , kisik- 
lás" volt, melyet vezetőik nem helyeseltek, módszeres hadmesterség- 
gé vált Georg von Waldburg, a ,paraszthóhér" rémuralma alatt: zsol- 
dosai kíméletlenül terelték össze a falvak lakóit. Tucatjával akasztották 
fel azendülőkkel való rokonszenvezés gyanújában álló parasztokat, 
brutális kínzásokkal csikartak ki vallomásokat, tanyákat gyújtottak 
fel, feldúlták a földeket, s drcrákói kényszeradókkal sújtották az életben 
hagyottakat. 

Habár Jakob Fugger igen jól ismerte a fejedelmek garázdálkodását, 
a legkisebb megértést sem tanúsította az engedetlen parasztok iránt. 
Az egykori Lech-völgyi gazdák kései utóda munkakerülő és önké- 
nyeskedő csőcseléknek tartotta a lázadókat, akiknek csak az volt a cél- 
juk, hogy tőle és a hozzá hasonlóktól elvegyék fáradságosan szerzett 
vagyonukat. Cinikusan így kommentálta a memmingeni parasztgyű- 
lést: , Mindjobban megerősödik bennem a hit, hogy az aljas csőcselék 
szívesen meggazdagodna, de dolgozni nem akar. A parasztok örö- 
mest szabadulnának az adótól." 

Saját ,csőcseléke" is efféle, jámbornak nem mondható kívánságok- 
nak adott hangot. Amióta a leipheimi plébános átállt a lutheránusok- 
hoz, egyre több polgár és paraszt követelt vallásszabadságot a Fug- 
gerek svábföldi területein. A weissenhorni polgárok egy nap küldött- 
séget menesztettek Walther von Hirnheim birodalmi kapitányhoz, 
akit Jakob uradalma intézőjének tett meg. A küldöttek beleszólási jo- 
got követeltek a városi tanácsosok kiválasztásába, később pedig a pa- 
rasztok azt kívánták, hogy szüntessék meg a jobbágyságot. A nemesi 
rangra emelt kereskedő, óvatosságból, 300 katonát küldött a barhent- 
szövő városba, ám a weissenhorni polgárok csak többórás tárgyalás 
után nyitották meg a városkaput Fugger zsoldosai előtt. A levegő pus- 
kaporszagú volt, és az , arany írószoba" lakójának nem voltak illúziói a 
várható összecsapásokat illetően. Ezért az éj leple alatt, titokban min- 
den pénzét és a legértékesebb árukészletét kicsempésztette Augs- 
burgból, majd szétosztotta a kevésbé veszélyeztetett faktoriák között. 

Nemsokára valóban nagyobb sereg indult meg Leipheimből Weis- 
senhorn irányába. A parasztok parlamentereket küldtek előre, és a 
300 Fugger-katona azonnali visszavonását követelték, ellenkező eset- 
ben ostrommal veszik be a várost. Jakob a látszat kedvéért visszaren- 
delt ugyan néhány zsoldost, hogy a Sváb Szövetség hadseregéhez 

küldje őket, a valóságban azonban éppen a legharcosabb katonákat 
hagyta a városban, sőt titokban fegyvert és lőszert is küldetett nekik. 
A látszólagos sikeren örvendező parasztoknak eszük ágában sem volt 
csendben elvonulni. Követelték, hogy nyissák meg a városkapukat, és 
hogy a weissenhorni polgárok csatlakozzanak hozzájuk. Ezenkívül 
adják ki nekik a legalább annyira gyűlölt, mint amennyire gazdag 
roggenburgi apát vagyonát, aki Weissenhorn falai mögé menekült. 

Jakob katonai előrelátásának köszönhetően alattvalói elég erősnek 
érezték magukat ahhoz, hogy felvegyék a harcot a gyengén fölfegy- 
verzett parasztokkal. Az ostobán előkészített támadást valóban lever- 
ték. A roggenburgi kolostorban azonban veszteségek nélkül tartották 
magukat a parasztok. Jakob tudta, csupán idő kérdése, amíg a Sváb 
Szövetség serege odaér, és véget vet a kísértetjárásnak. De addig is el- 
len kell állni azendülőknek. Georg Truchsess von Waldburg bosszúja 
rettenetes volt. Jól kiképzett és felfegyverzett zsoldosai rendet terem- 
tettek a parasztok között. Rövid időn belül visszafoglalták alázadóktól 
megszállt Leipheimet és Günzburgot. ,Bandavezéreiket" - közöttük 
Leipheim lutheránus plébánosát - felakasztották, és több tanyát fel- 
gyújtottak. A továbbra is jobbágysorban hagyott, Truchsess csapatai- 
tól alaposan megtizedelt parasztoknak ráadásul magas, úgynevezett 
tűzkár-adót kellett fizetniük gazdag augsburgi földesuruknak. Az új il- 
leték lerovásától vonakodó falvakat vagy tanyákat kíméletlenül fel- 
gyújtották. 


A BÁNYÁSZOK FÖLKELÉSE 


A délnémet parasztok leverésével azonban még távolról sem ért véget 
a népfölkelés. A szabadság és az igazság eszméi gyújtó hatásúak vol- 
tak mindenütt, ahol általános volt az elnyomás és a kizsákmányolás, 
elsősorban a világ legnagyobb fémkonszernjének sötét bányáiban és 
aknáiban. A Fuggerek bányáiban, a spanyolországi Almadén és a ka- 
rintiai Villach között, több tízezer rosszul fizetett munkás, az újkori 
történelem első proletariátusa robotolt. Jóval a , manchesteri kapita- 
lizmus" előtt, amelyet Marx Károly pellengérre állított, itt vette kezde- 
tét az osztályharc. 

A parasztforradalom kezdeti sikerein felbuzdulva elsőnek a 
Bautzen és Görlitz közötti bányavidék bányászai lázadtak fel. 
A hochkirchi Fugger-kohómű előtti téren néhány száz bányamunkás 
gyülekezett, hogy jobb munkakörülményekért és magasabb bérekért 
tüntessen. Mattháus Lachenbeck faktor ügyes taktikázással és min- 

denféle ígérgetéssel megakadályozta, hogy a felbőszült proletárok 
megszállják a bányákat. De a német földön kibontakozott első mun- 
kásmegmozdulást nem lehetett többé feltartóztatni. Mindenütt, ahol 
csak vájárok és bányászok dolgoztak a Fuggereknek, sztrájkokra, tün- 
tetésekre és véres összecsapásokra került sor. 

Amikor a Rauris és Scladming közötti salzburgi bányákban dolgo- 
zó ércfejtők több bért követeltek, a Fugger-barát Mattháus Lang érsek 
zsoldosai visszakergették őket az aknába. Bárhol lázadtak is a bányá- 
szok - Hallban, Schwazban, Rattenbergben, Gossensassban, Sterzing- 
ben, Kalusenben, Kitzbühelben, Lienzben és Fuggerauban -, az augs- 
burgi társaság hosszú karja mindenütt utolérte őket. . 

A bányászokat mindennek lehetett nevezni, csak dühtől elvakult lá- 
zadóknak nem. Nekik a munkafeltételek javítása volt a fontos. Szószó- 
lójuk, Michael Gaismaier, egy sterzingi bányatulajdonos fia volt. Az 
egykori vámhivatalnok és a brixeni érsek titkára sokfelé járt, és jól is- 
merte a Fuggerek kiterjedt fémüzleteit. Vallással vegyített államszocia- 
lizmust prédikált, amint néhány száz kilométerrel északra Thomas 
Münzer szász lelkipásztor is. Több beleszólási és vagyonképzési jo- 
got a munkavállalóknak, amit manapság a szakszervezetek követel- 
nek, ezt akarta ez a tiroli néptribun is kiharcolni a bányászoknak, 
a XVI. század kezdetén. 

Noha Jakob Fugger magánhírszolgálata hamarosan a Velencei Köz- 
társaság fizetett ügynökének titulálta és feljelentette Gaismaiert, sőt 
azt is megpróbálta rábizonyítani, hogy kapcsolatban áll velencei köz- 
vetítőkkel, 1532-ben történt meggyilkolásáig a tiroli munkások és pa- 
rasztok elismert szószólója maradt. Gaismaier vezetésével a bánya- 
munkások megrohanták a Fuggerek halli házát, elállták a dél felé ve- 
zető kereskedelmi utakat, és ezzel gyakorlatilag megbénították a bá- 
nyászatot. 

Mint várható volt, nem telt bele sok idő, s a Sváb Szövetség zsoldo- 
sai, Georg von Frundsberg zsoldosvezér parancsnoksága alatt, brutá- 
lis erővel ismét gondoskodtak a régi jogtalanság és rend helyreállítá- 
sáról. A bányászfelkelés mindazonáltal a polgárokat is felbátorította a 
sváb pénzbáró gyűlölt, idegen uralmának a lerázására. A birodalmi 
rendek viszonyaikhoz képest hatalmas összeget, 138 ezer guldent 
ajánlottak fel Ferdinánd főhercegnek, hogy fizesse vissza adósságait, 
és ne függjön többé Jakob Fuggertől. 

Más módon, de ugyanazt fejezték ki tehát, amit a parasztok és bá- 
nyászok a Meranban megfogalmazott 106 cikkellyel meghirdettek: 
, Fuggernek el kell tűnnie!" A Habsburgokat és Augsburgot összekötő 

sok szálból font kötelék azonban már oly szoros és erős volt, hogy ezt 
a megterhelést is kibírta. 138 ezer gulden egyszerűen túl kevés volt a 
főherceg szabadságának megvásárlásához, aki sokkal magasabb ösz- 
szegekkel tartozott Fuggernek. Ezenkívül hosszú lejáratú szerződé- 
sek kötötték a céghez, nem is szólva arról, hogy a császárnak érdeké- 
ben állt a szövetség fennmaradása. 

A munkások harca, ugyanúgy, mint előzőleg a parasztfelkelés, ten- 
gernyi vérbe és könnybe fúlt. Jakob Fugger becslése szerint a népföl- 
kelésben ötvenezer lázadó paraszt, polgár és munkás vesztette életét. 
Habár a gyakorlatias gondolkodású cégfőnök bizonyára nem ezt 
akarta - a háborút a javak és a munkaerő értelmetlen megsemmisíté- 
sének tartotta -, mégis nagyrészt őt terhelte a felelősség a fölkelésért 
és brutális leveréséért. 

Egy gyönge órájában még ezt a magabiztos gazdasági cézártis két- 
ség fogta el, vajon elkerülhetetlen volt-e mindaz, ami történt: , Nem tu- 
dom, mi lesz még ebből", írta csüggedten 1525. október 16-án Krakkó- 
ba faktorának, Jörg Högelnek. Az egész felfordulás okozójának azon- 
ban mindenképpen Luther Mártont tartotta. E nélkül a reformátor 
nélkül, panaszkodott több ízben is munkatársainak, a parasztok soha- 
sem mertek volna fellázadni. Luther híveit egyszerűen , gazfickók"- 
nak és , botor népek"-nek, népfelbujtóknak és uszítóknak, egyszóval 
- mai meghatározás szerint - kommunistáknak tartotta: , Íme, ezt cse- 
lekszik az új prédikátorok, akik azt prédikálják, hogy nem kell tiszte- 
letben tartani az emberi parancsolatot. Ezt tették a parasztok is, nem 
voltak hajlandók többé tiszteletben tartani uraikat", mérgelődött 
Jakob leveleiben. A császár, az egyház és a tőke, a kor áldatlan szenthá- 
romságának a bűnét nem ismerte fel. 


EGY MENEDZSER, AKI ENGED 


Ezért okozott nagy meglepetést Fuggernek a magyar bányászok fel- 
kelése, akiket még bizonyosan nem fertőzött meg a reformgondola- 
tok mételye. A keleten kitört rebellió, mely Jakob utolsó csatája lett, a 
német parasztháború kellős közepén kezdődött. A besztercebányai 
Fugger-bányák munkásai 1525 januárjában letették csákányukat. Ad- 
dig akartak sztrájkolni, míg magasabb bért nem kapnak. 

A követelések, ezt Hans Ploss faktornak is be kellett látnia, nem vol- 
tak jogosulatlanok, hiszen az utóbbi években a pénz gyorsan veszített 
értékéből. Az aranygulden aligha érdemelte meg már nevét, és a pfen- 

nigekbenis több volt a vas, mint az ezüst. Korábban 120 pfennig tett ki 
egy aranyguldent, hamarosan 150, végül már 240 pfennig. Ez azt jelen- 
tette: a gulden értéke a felére csökkent. Logikus volt tehát, hogy a bá- 
nyamunkások dupla bért követeltek, vagy pedig azt, hogy a régi jó 
pénzben fizessék ki őket. 

A Fugger-faktor csak akkor indult el lóháton egy bírákból és közsé- 
gi tanácsosokból álló csapat kíséretében munkásainak barakktáborá- 
ba a bértárgyalások megkezdésére, amikor a bányászok már a kohó- 
művek kifosztásával és a bányák elárasztásával fenyegettek. Mindkét 
fél legalább olyan szívósan harcolt, mint napjaink bértárgyalásain te- 
szik. Egyhetes vita után ,egyezséget" kötöttek, ami a gyakorlatban azt 
jelentette, hogy az üzletvezetés teljes mértékben elfogadta a munká- 
sok követeléseit. Hans Ploss jól tette, amit tett - másnap a bányászok 
megmutatták hatalmukat: 500 fegyverrel, tompa dobpergés közepet- 
te, győzelmi felvonulást rendeztek a városban. 

A magyar gazdasági nehézségeknek s az ezt követő politikai válság- 
nak fő okozója - mint Európában mindenütt - az uralkodó fejedel- 
mek felelőtlen pénzgazdálkodása volt. Habár a trónon II. Lajos, a Ja- 
gellók gyenge sarja ült, a legerősebb politikai hatalom mégis Sza- 
polyai János erdélyi vajda kezében összpontosult. Ő állott a nemzeti 
párt élén, amely le akarta rázni a Habsburgok és Fuggerek idegen 
uralmát, amelyet a király megtűrt. Neki kapóra jött a nép felzúdulása a 
pénzromlás és az áruhiány miatt, mert a szepességi grófok nemzetsé- 
géből származó, becsvágyó nemes a , csőcselék" segítségével akarta a 
trónról letaszítani a Jagellókat. 

Az 1525 májusában, a Rákos mezején tartott országgyűlésen gyújtó 
hangú beszédben ostorozta az udvar korrupcióját és az ország pénz- 
ügyeinek állapotát. Szalkai László érseket bűnbaknak kiáltották ki és 
lemondatták, annak ellenére, hogy Szapolyai híve volt. Vele bukott 
egy sor más magas méltóság is, akik a Habsburg-barát királyi politika 
híveinek számítottak. Az új kincstárnokot le is tartóztatták, és két hé- 
ten át fogva tartották. 

Szapolyai hívei június 22. és 24. között megszervezték a fölkelést. 
A ,közönséges csőcselék" egy csoportja bevonult a főváros előkelő 
negyedébe, hogy kifossza a letartóztatott pénzrontó palotáját. Mialatt 
a tömeg az utcára hajigálta az értékes bútorokat, műkincseket és 
selyemköntösöket, Szapolyai szolgájának a vezetésével egy másik 
csoport behatolt a megbuktatott érsek közeli palotájába, és apompás 
épületből nemsokára lángok csaptak ki. 

Az érseki palotát csupán három ház választotta el a Fugger-faktor 
rezidenciájától, és bizony félő volt, hogy az egész negyedet kifosztják. 
A környező házak lakói nagy sietve felfegyverezték magukat, egyesek 
még ágyúkat is felállítottak. Ekkor Szapolyai János és fivére, György, 
szepesi gróf, beavatkozott az eseményekbe. Hogy a vérontást meg- 
akadályozzák, rábeszélték a tüntetőket, térjenek haza. Megígérték ne- 
kik, gondjuk lesz rá, hogy a viszonyok gyorsan megváltozzanak. 

A fosztogatás utáni harmadik napon a Münchenből származó Fug- 
ger-faktort fegyveres csapat kísérte a budai várba. Ahelyett hogy szö- 
kést kísérelt volna meg, Jakob megfélemlített helytartója engedelmes- 
kedett - és soha többé nem tért vissza. A Fuggerek helyzete súlyossá 
vált, hiszen az egész magyar fémüzlet forgott kockán. Azt munkatársai 
is jól tudták, hogy Hans Alber nem volt túlságosan állhatatos. Most 
minden felelősség a helyettesére, egy Hans Riedmüller nevű svábra 
nehezedett, aki Dernschwammnak nevezte magát. 


SZÖKÉS A HÁTSÓ AJTÓN ÁT 


Mialatt a fosztogatók az utcákat járták, körültekintően megszervezte a 
faktoria védelmét, lőporról gondoskodott, és muskétás őrszemeket 
állított fel. Titokban összecsomagoltatta a budai faktoria minden érté- 
két, és az éj leple alatt Besztercebányára szállíttatta, mialatt a fogoly 
Hans Alber a budai várban éppen aláírta a körmöcbányai arany- és 
ezüstbányák önkéntes átadásáról szóló okmányt. A megfélemlített 
faktor nem tudott ellenállni üldözői nyomásának, és hamarosan, 
Jakob Fugger nevében, a besztercebányai kitermelésről is lemondott. 

Helyettese eközben nagy sietve lebonyolította az utolsó üzleteket. 
Az egész készpénzt, 33 ezer guldent és ötezer aranydukátot, nyugta el- 
lenében átadatta a pápai nunciusnak: nála nagyobb biztonságban volt, 
mint valamiféle lovas kocsin, melyről nem lehetett tudni, hogy valaha 
is megérkezik-e Besztercebányára. A faktoria homlokzati frontját állan- 
dó megfigyelés alatt tartották Szapolyai emberei. Küldöncök és teher- 
szállító kocsik csak a sötétség beállta után hagyhatták el a hátsó kijára- 
ton át a Fugger-házat. Az egyik alkalmazott, Hans Reitcshuh, aki külö- 
nösen jó lovasnak számított, parancsot kapott: gondoskodjék róla, 
hogy a besztercebányai faktor, Hans Ploss, a teljes készpénzt és áru- 
készletet azonnal juttassa át a lengyel határon, Krakkóba. Végül az éj- 
szaka folyamán utolsó hűséges embereivel Dernschwamm is elmene- 
kült az ostromlott faktoriából, amelyet a következő napon kifosztottak. 

Alber tehát aláírta az okmányt, amely felhatalmazta Bernhard 
Behaim pénzverőmestert, hogy a magyar király megbízásából vegye 
át a Fuggerek bányaműveit. Hans Dernschwamm azonban idejében 
intézkedett, és a legjobb embereit már régen áthelyezte Lengyelor- 
szágba vagy Szászországba. A megmaradt bányamunkásoknak 
elmondta, milyen nyomorúságos körülmények között kell majd robo- 
tolniuk ezentúl, és milyen kevés bért várhatnak Behaimtól. Az utolsó 
lehetőséget, nevezetesen a bányák elárasztását, azonban elvetette, 
mert arra számított, hogy a Fuggerek belátható időn belül újra átve- 
szik az , ő" bányáikat. 


21. FEJEZET 
Az utolsó csata 


Nem kellett csalódnia. Az augsburgi központban a halállal eljegyzett 
cégfőnök július 6-án felkészült utolsó csatájára. Amint a Fuggerek csa- 
ládi krónikája följegyezte, Jakobnak egy idő óta , köldök alatt felpuf- 
fadt a teste". Háziorvosa, Adolf Occo feltétlenül el akarta távolítani a 
daganatot, a beteg azonban elutasította, mert Ulrich fivére hólyagmű- 
tét után halt meg. Hogy Jakob viszonylag ártalmatlan prosztatadaga- 
natban vagy esetleg rákban szenvedett-e, azt Occo valószínűleg épp- 
oly kevéssé tudta, mint a mai történetírás. 

Közeli halálának biztos tudatában Jakob Fugger még egyszer meg- 
csillogtatta vállalkozói és politikai intelligenciájának teljes repertoár- 
ját, hogy megnyerje a keleti fronton dúló hidegháborút. Mint a Hanza- 
városokkal folytatott viszályában, most is latba vetette nemzetközi 
kapcsolatait. Az idős ember ott, az ,arany írószobá"-ban, teljes keres- 
kedelmi bojkottot tervezett a Magyar Királyság ellen. Csak így kény- 
szeríthette a királyt, de ellenfelét, Szapolyait is, hogy lefoglalt tulajdo- 
nát visszaadja, és az okozott kárt megtérítse. 

A kereskedő ismét megmutatta, hogy többre képes, mint Európa 
legtöbb nagyhatalma. Először György szász herceget mozgósította, 
aki a német fejedelmek között legfőbb bizalmasa volt. Hosszú levél- 
ben vázolta a magyarországi viszonyokat, természetesen a maga 
módján: üzletileg merő ráfizetés a besztercebányai ércbányákkal kap- 
csolatosan vállalt kötelezettség. Őt csupán emberbaráti okok vezérel- 
ték. Természetesen folyamatosan pénzelte a magyar királyt, és nyil- 
ván azért került sor a hitvány fosztogatásra, mivel a király még 50 ezer 
guldennel tartozott neki. A pénzrontásban és a gazdaság vigasztalan 
állapotában semmi része sincs. A pénzmágnás, aki mások számításai 
szerint legalább másfél millió guldent keresett a közös magyar üzle- 
ten, szó szerint ezt írta: , A jó Isten tudja, ki nyert ezen." 

A szász herceg után a Habsburgokhoz fordult segítségért. Ferdi- 
nánd főhercegtől azt követelte, hogy a Sváb Szövetség szükség esetén 
fegyveres erővel támogassa Őt. Ulrich Artzt, birodalmi kapitány, a Fug- 
gerek rokona, nem sokkal később valóban éles hangú levelet írt II. La- 
jos magyar királynak, és követelte, hogy a sváb kereskedők minden 

tulajdonát azonnal adják vissza. Hamarosan a pfalzi választófejede- 
lem és a bajor hercegek is Budához fordultak a Fugger-cég érdeké- 
ben. Még Lajos nagybátyja, Zsigmond lengyel király is nyomatékosan 
síkraszállt a sváb konszernért. 

Végül V. Károly császár is állást foglalt. Október 24-én levelet írt vala- 
mennyi birodalmi rendnek, lépjenek fel nyíltan a Fuggerek magyar- 
országi érdekeinek védelmében. II. Lajos, akit a kínos ügy világpoliíti- 
kai következményei rendkívül megleptek, két hét múlva levelet ka- 
pott Rómából. VII. Kelemen pápa a Fuggereket mint derék, jóravaló 
kereskedőket ajánlotta figyelmébe. Az a gyűrű, amelyet a halálos be- 
teg idős ember az , arany írószobá"-ban kovácsolt, egyre szorosabbá 
vált a Magyar Királyság körül. Jakob Fugger azt akarta, hogy senki se 
vásárolhasson többé magyar rezet és ezüstöt. Fejedelmekből álló lob- 
bija segítségével birodalmi törvényt készíttetett elő, mely minden 
németnek megtiltaná magyar fém vásárlását. 

II. Lajos király kormányzata szorult helyzetbe került, mivel az a terv, 
hogy Bernhard Behaim vegye át a Fuggerek bányaműveit, hatalmas anya- 
gi csődöt jelentett. Megfelelő vezető hiányában a pénzverőmester nem 
boldogult a nyakas bányászokkal és a bonyolult bányatechnikával. A re- 
mélt többletbevétel helyett csak veszteségek keletkeztek. A megmaradt 
Fugger-alkalmazottak mindent elkövettek, hogy az üzleteket szabotálják. 
Miközben látszatra megfogadták Behaim utasításait, titokban Hans Dern- 
schwamm Krakkóból érkező parancsainak engedelmeskedtek. 

A fogva tartott Hans Alberrel és két másik Fugger-faktorral a budai 
vár urai különös szerződést írattak alá augusztus végén, hogy a közvé- 
lemény előtt igazolják a Fugger-vagyon kisajátítását. Ebben a lefogla- 
lást jogilag érvényesnek ismerik el, és kijelentik, hogy a királyi pár 
minden adósságát visszafizette a Fuggereknek. Ezenfelül a Fuggerek 
kötelesek még 200 ezer forintot fizetni a koronát ért veszteségek kár- 
pótlására. Az egyéb, még meglévő értékeket azonban, az ércbányák 
és a hozzájuk tartozó gépek kivételével, vissza kell adni nekik. 

Lajos király közölte, csak akkor hajlandó a céggel új szerződést köt- 
ni, ha Jakob Fugger elfogadja ezeket a feltételeket. A cégfőnök válasza 
rövid és egyértelmű volt: , Haszontalan és meddő levél." 


, AZ ELEK ÚRNAK, BIZONY, VAN JÓVÁTENNIVALÓJA" 


Szövetségesei, az uralkodók minden fogadkozása ellenére, Jakob lel- 
ke mélyén kételkedett benne, hogy közülük akár egy is hajlandó len- 

ne-e komolyan kiállni érte. Ezért ismét kettős stratégiához folyamo- 
dott: miközben fokozta a Magyarországra nehezedő külpolitikai nyo- 
mást, egyidejűleg megpróbált közreműködni az ország belpolitikai 
problémáinak megoldásában. Értékes gyémántgyűrűt küldött Sza- 
polyai Jánosnak, és udvariasan érdeklődött a vajda hitvesének és leá- 
nyának kívánságai iránt. A magyar királlyal is igyekezett ismét közvet- 
len kapcsolatra lépni, hogy tárgyalás útján elfogadható egyezségre 
juthassanak. Annak jeleként, hogy elfogadná a királyt tárgyalópart- 
nernek, minden felelősséget Thurzó Elekre hárított: , Elek úrnak, aki 
mindenért maga hibás, bizony van jóvátennivalója." 

November 25-én kihallgatást kértek Budán a német császár, a pápa, 
a pfalzi választófejedelem és a bajor hercegek képviselői. A magyar ki- 
rály válasza azonban, ahogy Jakob Fugger keserűen megállapította, 
,Dárgyú" volt. Lajos ragaszkodott ahhoz, hogy a Fugger-faktorok által 
aláírt szerződések jogszerűek. 

Ekkor Jakob is megmakacsolta magát. Nyersen visszautasította az 
osztrák diplomaták minden további megegyezési javaslatát, akik - 
érthető okokból - maguk is érdekeltek voltak abban, hogy a Függerek 
magyarországi bevételi forrásai ne apadjanak el. Így azután eredmény 
nélkül zárult a tartományi gyűlés is, amelyet Ferdinánd főherceg, 
csakis Jakob megbetegedése miatt, Augsburgban hívott össze. 

Az ereje fogytán lévő cégfőnök mélységesen csalódott volt, hogy a 
tárgyalások meghiúsultak. Egyszerűen nem volt kedve már további 
engedményeket tenni, mivel sejtette, hogy ellenfelei csak az időt húz- 
zák. Neki pedig, és nap nap után jobban érezte, már nem sok ideje 
volt hátra. Ezért okosabbnak tartotta, hogy dolgait rendezze, sem- 
hogy hátralevő napjait haszontalan viszályra tékozolja. Utolsó levelé- 
ben, amelyet 1525. december 18-án írt György szász hercegnek, a ma- 
gyar király , gyalázatos" javaslatán keseregve, még egyszer szabadjára 
engedte haragját az eredménytelen tárgyalások miatt. 

Másnap a főherceg fényes kísérettel belovagolt Augsburgba. Vele 
volt Mattháus Lang bíboros is. Részben azért jött, hogy elnököljön a 
tartományi gyűlésen, részben pedig azért, hogy még egyszer utoljára, 
pénzt szerezzen a halálán lévő Fuggertől. Amikor a csapat, nagy lár- 
mával és csinnadrattával közeledett a Weinmarkton lévő Fugger-há- 
zakhoz, Ferdinánd parancsot adott kürtöseinek és dobosainak, 
tegyék le hangszereiket. Augsburg város krónikájában ez áll erről: 
,Mert megértette, hogy valaki itt halálos beteg, és nem akart neki 
alkalmatlanságot okozni, ezért egész kíséretével a legnagyobb csend- 
ben vonult el mellette." 

KI LESZ AZ ÚJ ,KORMÁNYZÓ"? 


Jakob Fugger már ahhoz is gyenge volt, hogy elhagyja az ágyat. A hat- 
vanhét éves, csontig lesoványodott testnek már nem volt ellenálló ere- 
je, de értelme változatlanul tiszta maradt. Három kérdés várt még 
megoldásra - a magyar üzlet, az utódlás, valamint a végső pihenés he- 
lye -, és ő mindegyiket nagy akaraterővel rendezte el. Fölkelni már 
nem tudott, ezért unokaöccseinek, munkatársainak, közjegyzőinek, 
diplomatáinak és írnokainak kellett őt felkeresniük betegágyánál. 
Onnan diktálta utolsó rendelkezéseit. 

Elsősorban a magyarországi helyzet aggasztotta. Ki akarta jelölni 
örököseinek azt az utat, amely megoldást hozhat. Kérlelhetetlenül ra- 
gaszkodott lefoglalt tulajdonának a visszaadásához. Amennyiben el- 
fogadják ezt a követelést - tudatta budai képviselőivel -, a Fuggerek 
hajlandók tárgyalni a bányaművek újbóli bérbevételének a feltételei- 
ről. A bosszantó magyar probléma úgy kimerítette az aggastyánt, 
hogy szenteste előtt két nappal, reggel pontosan kilenc órakor, az iro- 
dából az épületegyüttes hátsó traktusában vitette magát egy olyan 
helyiségbe, amelyet a házi kápolna mellett külön e célra rendeztek be. 
A két fő örökösnek kijelölt unokaöcs, Raymund és Anton, valamint 
számos tanú és barát jelenlétében ott olvasta fel a két közjegyző Jakob 
második végrendeletét. 

A kétmillió guldenre duzzadt, hatalmas vagyonból halála után ösz- 
szesen 100 ezer gulden fizettessék ki a hátramaradottaknak, valamint 
néhány templomnak, alapítványnak, alkalmazottnak és barátnak. Ez 
az Összeg is majdnem a másfélszerese volt Augsburg város teljes adó- 
bevételének. Feleségére, akitől az utolsó években mindjobban elide- 
genedett, és aki ezekben a napokban sem volt mellette, értékes ékszere- 
ken és ezüst asztalneműn kívül évi kétezer gulden járadékot hagyott. 

Az a férfi, aki az élettől szinte mindent megkapott, amit akart, most 
érezte csak igazán annak a súlyát, hogy nincs gyermeke. Ezért juthat- 
tak unokaöccsei ahhoz a lehetőséghez, hogy a világ legnagyobb ma- 
gánvagyonát és legjelentősebb konszernjét igazgathassák. Triumvirá- 
tus azonban nem alakulhatott ki, mert a három junior közül Jakob csu- 
pán egyet tartott képesnek arra, hogy mint ,kormányzó" az örökébe 
lépjen. 

Egyikük még résztulajdonosként sem jöhetett számításba: , Tekin- 
tettel arra, hogy rokonom, Hieronymus Fugger ez ideig nemigen volt 
használható az üzletben és kereskedni sem nagyon tanult meg", és mi- 
vel gyanítható volt, , hogy ez a jövőben sem lesz másképp", a millio- 


234 GÜNTER OGGER 


mos úgy rendelkezett, hogy a , félresikerült" rokont pénzben kártala- 
nítsák. Hamarosan kiderült, hogy mennyire igaza volt. Az első német 
gazdasági cézár halála után tíz hónappal Hieronymus Fugger durva 
tréfát engedett meg magának egy augsburgi polgári lakodalomban. 
A léha Fugger-sarj holtrészegen, mindenki szeme láttára, levágta a 
gazdag Christoph Herwart házvezetőnőjének a haját, majd kezében 
a copffal, , mérhetetlen jókedvvel" ropta a táncot Herwart leányával. 
Tetemes pénzbüntetésre ítélték. 

Fivéreit más fából faragták. Jakob fő örököseinek tette meg a , két 
rokont: Raymundust és Antoniust mint olyanokat, akik eddig is nagy 
segítségemre voltak az üzletben, ezért hát a jövőben is... rájuk hárul a 
teher, a munka, a fáradság". Hosszú időn át az idősebb, Raymund szá- 
mított a kedvencnek. Ám Georg Fugger fiát - akit heves vérmérsékle- 
te miatt rettegtek, és műgyűjtőként nagyra becsültek - gyakrabban 
öntötte el a pulykaméreg, mint ahogyan az a hűvös cégfőnöknek 
ínyére lett volna. Nagybátyja megítélése szerint Raymundból hiány- 
zott az élesen boncolgató értelem, a szenvedélymentes agyafúrtság 
és az erős idegrendszer, amire feltétlen szükség van a konszern élén. 
Ezért ő a hűbérjogokat kapta meg, és velük az úémat a Fuggerek ha- 

talmas birtokai felett. 

A konszernt tehát Anton Fugger, az a csöndes, fekete fürtös, nagy, 
álmodozó szemű ifjú vezesse, akit eddig a külvilág alig ismert. Augs- 
burgban született, 1493. június 10-én. Egyebek között a boroszlói és 
római telephelyeken bizonyította be, hogy önállóan gondolkodó ko- 
ponya, leleményes vállalkozó és ügyes diplomata, így fokozatosan el- 
nyerte a cég főnökének bizalmát. A végrendelet felnyitása előtti na- 
pokban Jakob órákig tartó négyszemközti beszélgetéseken vezette 
be Antont a magyarországi üzlet rejtelmeibe, hogy előkészítse a főnö- 
ki poszt átvételére. Habár hosszú időn át túlságosan puhának és naiv- 
nak tartotta unokaöccsét, aki inkább olasz tenoristához, mint sváb 
vállalkozóhoz hasonlított, most minden aggály nélkül bízta rá az ak- 
kori világgazdaság valószínűleg legnehezebb feladatát. Anton értett 
hozzá, hogy pártfogókat találjon magának. Jakob befolyásos barátai 
között Dr. Othmar Nachtigall, a Szent Móric-templom plébánosa 
ugyanúgy szót emelt érte, mint Georg Hörmann faktor és - nem utol- 
sósorban - Sybille Fugger. 

A haldokló diktátor végrendeletében tehát ez állt: , Halálom után az 
általam és unokaöcséim által folytatott tevékenységet, mesterséget, 
kereskedést és üzletet Antonius unokaöcsém egyedül, de testvérei- 
nek, Raymundnak és Hieronymusnak a tanácsát kikérve folytassa, 

igazgassa és gyakorolja, minden ehhez szükséges rendelkezés és in- 
tézkedés egyedül az ő tetszése és belátása szerint történjék, övé min- 
den hatalom és rendelkezési jog, amiképpen az én életemben is egye- 
dül engem illetett meg minden hatalom és rendelkezési jog, amit min- 
dig gyakorolni óhajtok, amíg Isten élettel ajándékoz meg." 

Miután az utódlás kérdését rendezte, a haldoklónak csupán egy 
tennivalója maradt, annak a helynek a meghatározása, ahol utolsó ál- 
mát fogja aludni. Miközben az egész világ azon törte a fejét, milyen ki- 
hatása lesz a nagy hatalmú kereskedő halálának a Habsburg Biroda- 
lomra és vele egész Európára, Jakob Fugger sírhelyének kijelölésével 
foglalkozott. 

Már évekkel korábban a Szent Anna-templomban lévő, pompás 
Fugger-kápolnát szemelte ki nyugvóhelyéül, ám a lázadó karmelita 
barátok keresztülhúzták számítását. Örököseinek lelkére kötötte, 
hogy semmiképpen se temessék el , a lutheránusoknál". Unokaöccse- 
inek egyéb gondjuk is volt, de kötelességtudóan megnyugtatták: 
a Szent Anna-templom biztosan megmarad az igaz hit mellett - külön- 
ben a makacs öreg még képes és nem hunyja le a szemét. 

Bámulatos volt, hogy milyen világos értelem és acélos akarat lakozott 
még a kiaszott testben, amely napok óta nem vette be már a táplálékot. 
Csak akkor mutatkoztak rajta a végső kimerültség jelei, amikor megbi- 
zonyosodhatott róla, hogy holtteste nem kerül a reformáltak kezébe, és 
a környéken minden igaz hiten lévő imádkozik érte a halála után. 


A HALÁL MÁR CSUPÁN FORMASÁG VOLT 


December 28-a volt Jakob utolsó munkanapja. Halálos ágyához Ferdi- 
nánd főherceg elküldte pénzügyi tanácsosát, Johann Löblét, hogy 
még utoljára kölcsönt szerezzen. 

Miután ismételten kifejtette Löblének a magyar kérdésben elfoglalt 
álláspontját, Jakob Fugger beleegyezett a hitelkérésbe. Ez volt utolsó 
hivatalos ténykedése. Két nap múlva, 1525. december 30-án, hajnali 
négy órakor örökre lehunyta szemét. Csak Othmar Nachtigall plébá- 
nos és egy ápolónő volt mellette. A nagy férfiú úgy halt meg, ahogy 
élt: magányosan. Clemens Sender városi jegyző a következő nekroló- 
got szentelte az eltávozottnak: Jakob Fuggernek és a fivérei fiainak 
a neve ismert volt minden királyi birodalomban és országban, még a 
pogányság körében is. Császárok, királyok, fejedelmek és más nagy- 
urak küldtek hozzá követeket, a pápa kedves fiaként üdvözölte és 

ölelte át, a bíborosok felálltak előtte. A világ minden kereskedője tisz- 
tán látó férfiúnak nevezte, és a pogányok is csodálták. Az egész német 
birodalom ékessége volt." 

A Fuggereknek, ennek a kemény és életrevaló kereskedőnemzet- 
ségnek azonban már csak rég várt formaságot jelentett legsikeresebb 
családtagjuknak a halála. A legtöbb családtag megkönnyebbülést ér- 
zett, hogy megszabadult a nem szeretett, ám csodált és irigyelt ember 
uralmától. Halála lehetőséget kínált másoknak a fölemelkedésre. 
Most, hogy a törzs kidőlt, új hajtások sarjadhattak. Raymund már ré- 
gen elutazott, hogy szemügyre vegye birtokait, Anton ezzel szemben 
éjszakákon át görnyedt az üzleti könyvek felett, vagy szüntelenül érte- 
kezett Mattháus Schwarzcal és más menedzserekkel. Az özvegy 
Sybille, meg sem várva az első gyászhónap végét, elhagyta a Wein- 
markton lévő házat, amelyben sohasem volt igazán boldog, és régi 
szeretőjéhez, Konrad Rehlingerhez költözött. 


SYBILLE GONDOSKODIK A FELTŰNÉSRŐL 


A katolicizmusuk miatt Augsburgban amúgy is sokat szidalmazott 
Fuggerek helyzetét súlyosbította, hogy a gazdag Jakob özvegye most 
már nyíltan is hitet tett a protestantizmus mellett. 1526. február 18-án, 
hét héttel férjének halála után, az evangélikus egyház szertartása sze- 
rint kötött házasságot. Tajtékozott is Jakob csodáló híve, Clemens 
Sender, mert - úgymond - a szép Sybillét , titokban egy nyolcgyerme- 
kes öreg apóka, Konrad Rehlinger vette nőül, és... csupán egy szolgá- 
lólánnyal távozott titokban megboldogult urának, Jakob Fugger úr- 
nak a házából Konrad Rehlinger házába. Még ugyanazon a napon 
megtartotta vele esküvőjét lutheránus módon; ám utána nem feledke- 
zett meg értékes klenódiumairól sem. E klenődiumért, ezüst asztalne- 
műért és készpénzért Konrad Rehlinger feleségére, született Sybille 
Artztra és az örököseire hagyta mindenét, 18 ezer guldent, ha nem 
születik közös gyermekük." 

Ha Jakob tudott is feleségének viszonyáról, annak soha semmi jelét 
nem adta. Konrad Rehlinger, egy virágzó kereskedelmi társaság rész- 
tulajdonosa, szívesen látott vendég volt házában, sőt egyik tanúként ő 
írta alá december 22-én Jakob második végrendeletét. Bernhard 
Stricgel, augsburgi festő portréja ékesen bizonyítja, hogy távolról sem 
volt holmi jelentéktelen, , öreg apóka". Jelentéktelen ember bizonyá- 
ra nem élvezhette volna Jakob Fugger bizalmát. 


A FÜGGEREK 201 


A felszarvazott kereskedő tételesen a következőket hagyta özvegyé- 
re: 40 ezer guldent, melynek betétként a cégben kell maradnia, és 
amelyből az évi kétezer gulden járadék fizetendő; visszakapta a há- 
zasságba hozott ötezer gulden hozományt, s hozzá megkapta a Wein- 
markton a Fugger-palotával határos házat , minden illő és szükséges 
tartozékával". 

Miután Sybille újra férjnez ment, Jakob unokaöccsei nem akarták 
kiadni az özvegy örökségét. Anton azonban gyorsan felismerte, hogy 
a családi viszály a céget az irigyek gúnyolódásának céltáblájává teszi. 
A szemben álló felek ezért 1526. augusztus 1-jén megegyeztek. Addig- 
ra jóformán meg is feledkeztek már a nagy halottról. Halála után min- 
denki úgy tett, mintha soha nem is létezett volna az a férfi, aki úgy ural- 
takörnyezetét, mint senki más. Mintha a túlélők gondolni sem mertek 
volna a nagy halottra, annyira tartottak az ő mércéjétől. A sok ezer le- 
vélből, amelyet Jakob életében írt, szinte egy sem maradt meg. Üzleti 
könyvei, számlái, váltói és működésének egyéb írásos bizonyítékai jó- 
formán nyomtalanul tűntek el a történelem viharában. 

Még a holtteste sem maradt meg. Máig sem tisztázott, hogy a Szent 
Anna-templom alatti sírboltban nyugvó három csontváz egyike való- 
ban az ő földi maradványa-e. Történészek mindazonáltal valószínű- 
nek tartják, hogy a sírbolt bal oldalán lévő koporsóban az ő csontjai 
nyugszanak, mivel azokból 1,73 m magas termetre lehet következtet- 
ni. Úgy tűnik, mintha az idő fáradhatatlan vasfoga szándékosan akar- 
ta volna megsemmisíteni mindazt, amit ez az élet egykor páratlanul - 
sok tekintetben nemzetségének, rendjének, városának és népének, a 
kereskedők és üzletemberek világának mintaképeként - oly példa- 
mutatóan alkotott" - fájlalja Götz von Pölnitz. 

Jakob Fugger minden bizonnyal nem volt különösképpen szeretet- 
re méltó ember. Aki személyes kapcsolatban állt vele, többnyire meg- 
lehetősen kényelmetlenül érezhette magát. Sokan a kapzsiság, a mo- 
hó tulajdon- és hatalomvágy megtestesítőjének tartották. Csak keve- 
sen sejtettek meg valamit annak a felelősségnek a súlyából, amit ma- 
gára vállalt. 

Barátai aligha lehettek. Senkivel sem tudta megértetni, miért szem- 
léli oly kiábrándultan az embereket, cselekedeteik indítékait és maga- 
tartásukat. Az a kevés elismerés, ami azoktól jutott neki, akiknek a 
kedvéért talán hozzákezdett a vagyongyűjtéshez, öregkorában bizo- 
nyára már csak gúnyos mosolyra késztette. Abban egészen biztos volt 
ez a vallásos érzületű cinikus, hogy halála után senki sem fog érte 
könnyet ejteni. 


ÍV. KÖNYV 


ANTON ÉS A TÖBBIEK 


22. FEJEZET 
A nagybácsi árnyékában 


A karcsú és sápadt Anton Fugger ott állott harminckét évesen a jósze- 
rivel megoldhatatlan feladat előtt: kilépni a hatalmas halott mindent 
beborító árnyékából. Okos volt, becsvágyó és rendkívül fegyelmezett. 
Éveken át hang nélkül tűrte Jakob zsarnoki lényét, és mégsem lett be- 
lőle anyámasszony katonája. Tudta, hogy minden döntését azonnal 
a nagy öreghez fogják mérni. Talán azt is sejtette, nincs nagy remény 
arra, hogy három eredményes Fugger-nemzedék után a negyediknek 
is szerencséje legyen. 

Alaposan megtépázott önbizalma ellenére leküzdött minden két- 
séget. Az események sodrában különben sem volt sok ideje a töpren- 
gésre. Anton jól felkészült új feladatára, noha Jakob életében sohasem 
játszhatta a trónörökös szerepét. Az öreg mindig azon a véleményen 
volt, hogy a jövendőbeni örökösök szíveskedjenek a saját könyökük 
segítségével előrejutni, ha helyet akarnak foglalni a legfelső vezetés- 
ben. Az augsburgi központban azonban amolyan , védett növények" 
voltak, és sohasem tanultak meg önállóan dönteni. Anton Fugger ta- 
nulóévei ezért vándorévek voltak. 

Közönséges alkalmazottként szolgált a nürnbergi, boroszlói, krak- 
kói, bécsi és budai faktoriákban, mielőtt a főnök utasítására Rómába 
helyezték. Amikor 1514 őszén azt írta Boroszlóból Augsburgba, hogy 
politikai okokból jónak látná, ha Freiwaldau kastélyát és városát elad- 
nák látszatra Hans Süss faktornak, Jakob nem adott neki közvetlen 
utasítást. És Anton úgy döntött, hogy eladja. Huszonegy éves volt, ami- 
kor Budán fölfedezte, hogy a faktorok és alkalmazottak a saját zsebük- 
re dolgoznak. Habozás nélkül leleplezte a tetteseket, és gondosko- 
dott róla, hogy azonnal kidobják őket. Az , arany írószobá"-ban a fő- 
nök ezt is jóindulattal figyelte, anélkül azonban, hogy különösebben 
megdicsérte volna unokaöccsét. 

Anton fölfelé vezető útján Róma lett a döntő állomás. Mint már évti- 
zedekkel korábban Jakobot, Antont is lenyűgözte a Tevere-parti világ- 
város pompája és gazdagsága, kifinomult rafinériája és fáradhatatlan 
nyüzsgése. Az elegáns római , playboyok" láttán ráébredt, hogy Augs- 
burg mégsem a világ közepe, és hogy bizonyos dolgok, melyeknek 

a Weinmarkton talán nagy jelentőséget tulajdonítanak, a legcseké- 
lyebb érdeklődést sem keltik a Tevere partján. 

Az ifjú sváb, alig szabadult a Fugger-irodák dohos levegőjéből, fe- 
jest ugrott a római , édes életbe". Augsburg messze volt, és innen a 
nagybácsi is csak egyszerű öregembernek látszott. Az, hogy Anton mi 
mindent művelt római , Sturm und Drang" korszakában - tartott-e 
drága barátnőket, játszott vagy esetleg sötét üzleteket kötött a saját 
számlájára -, sohasem jutott a nagybátyja fülébe. Csupán annyi bizo- 
nyos, hogy a fiatalúrnak hamarosan 700 dukát - mai pénzben mint- 
egy negyedmillió márka - magánadóssága volt. 

Szorult helyzetében Anton, mivel Jakobnak semmi áron sem volt 
szabad erről tudomást szereznie, sógorához, az ifjabb Hans Baum- 
gartnerhez fordult. Neki egyszer már kiöntötte a szívét, mennyire 
bosszantja a nagybácsi konoksága, és hogy mennyi csalódást okozott 
az öreg neki, és Baumgartner hallgatott. Ezúttal is jó barátnak bizo- 
nyult. Mivel egy jól menő kereskedelmi társaság társtulajdonosa volt, 
fölhajtotta a pénzt - ami bizonyára nem ment könnyen -, és megbíz- 
ható közvetítő útján Rómába küldte. Baumgartner - természetesen 
hiába - azt is felajánlotta Antonnak, hogy jöjjön Augsburgba, és lép- 
jen be társtulajdonosként az ő cégébe. Levelezésében a két , összees- 
küvő" gondosan került minden utalást a titkos üzletre. , Nem alkalma- 
tos írni" - figyelmeztette Anton a barátját. 

Ettől kezdve Anton többet törődött az üzlettel, mint a római 
éjszakai élettel. A Rione di Ponte-i fiók főnöke névleg még mindig 
az öreg Zink volt, de a folyamatban lévő üzleteket a nürnbergi 
születésű Engelhard Schauer és augsburgi patrícius sarj, Christoph 
Muelich faktorok intézték. Ettől fogva azonban, és ez iránt Jakob 
unokaöccse nem hagyott kétséget, már csak egyvalaki szava lesz 
a döntő: az Övé. 

Hogy jóvátegye anyagi kilengéseit, az ifjú főnök olyan szigorú lett, 
hogy alkalmazottai nem akartak hinni a szemüknek. Felszólítására 
Zink és a másik két faktor beavatta őt a vatikáni diplomácia rejtelmei- 
be, és Anton Fugger szinte ösztönösen, máris megértette a pápai ke- 
rengőkön és titkos szobákban a pénzért és hatalomért folytatott bo- 
nyolult játszmákat. Természetes intelligenciája és az előző hónapok- 
ban tökéletesített érintkezési formái révén hamarosan sikerült kap- 
csolatot teremtenie jelentős egyházfejedelmekhez, kúriai tisztvise- 
lőkhöz, diplomatákhoz és pénzemberekhez. 

Miközben éber figyelemmel igyekezett ellesni a vatikáni diplomá- 
cia művészetének titkait, mind gyakrabban kapott figyelmeztető leve- 

leket Augsburgból, melyekben az idős cégfőnök sürgette, hogy nyer- 
je el apápa támogatását a Szent Móric-templom plébániáért vívott, 
számára láthatóan fontos küzdelemhez. Anton alig tudta elrejteni mo- 
solyát. A nagy Jakob Fugger hónapokon át vitázott egy jelentéktelen 
plébánossal, és úgy vélte, a maga kis vidéki ügyeivel feltétlenül a pá- 
pát kell terhelnie. Valószínűleg ez volt az a pillanat, amelyben az uno- 
kaöcs megszabadult attól a szellemi függőségtől, amely addig a cso- 
dált nagybácsihoz láncolta. 

Mintha hályog hullt volna le a szeméről, felfedezhette, hogy a zse- 
niális Jakob is csak ember, a maga gyengéivel és hiúságával. Szinte 
már sértő hidegséggel válaszolta nagybátyjának: , Amit egyébként, 
Kegyelmed, in causa praedicaturae ír, az nem igényel választ. Ezzel 
Istennek ajánlom." 

A szokatlan hang feldühítette az öreget. Azonnal harcias levelet dik- 
tált Rómába címezve, amelyen több szorgalomra intette unokaöccsét. 
Anton megértette, hogy túl messzire ment, ezért, miután az öreg nem 
hagyott neki nyugtot, kénytelen-kelletlen utánajárt a szentatyák áldá- 
sának. Ebben az időben már annyira kiismerte magát a római bürok- 
rácia dzsungelének titkos ösvényein, hogy valóban eljutott X. Leóig, 
és Giulio de? Medici bíboros, a pápa rokona, a későbbi VII. Kelemen 
pápa segítségével kieszközölte a címet Jakob kedveltje, Johann Eck 
számára. 

Olyan kitűnő kapcsolata volt a Mediciekkel, hogy V. Károly megvá- 
lasztásához is elnyerte a pápa hozzájárulását, és az itáliai bankárokat 
lépésről lépésre ki tudta szorítani az egyházzal folytatott nagy hitelüz- 
letekből. Mivel a cégfőnök unokaöccse ilyen erélyesen magához ra- 
gadta a római üzletek irányítását, a köszvényben szenvedő Johannes 
Zinknek nem sok dolga maradt. Anton nagy következetességgel ké- 
szítette elő Zink , kilövését". , Hans Zink úr érdekében" - írta haza, jó 
lenne, ha Jakob , tisztázná vele számadását, mert öreg, és mindennap 
gyengébb lesz". Feltehetően az a szentimentálisnak éppenséggel 
nem nevezhető mód, ahogyan Anton Rómában akaratát érvényesítet- 
te, az döntötte el az öreg lelkében, hogy őt tegye meg utódjává. 


AZ ELSŐ EDZŐ PRÓBA 
Egy Anton Fuggernél kevésbé okos örökös valószínűleg kísértést ér- 


zett volna, hogy azonnal feltűnést keltő döntésekkel mutassa meg ere- 
jét. O azonban eleinte mindent meghagyott a régiben, azaz: a folya- 

matban lévő tranzakciókat a legjobb tudása szerint, a korábbi útmuta- 
tásoknak megfelelően igyekezett lebonyolítani. j 

Körülbelül négy héttel hivatalba lépése után teljes figyelmével a 
megoldatlan magyarországi kérdés felé fordult. 1526. február 10-én 
maga utazott Bécsbe a megfeneklett tárgyalások újrafelvételére. Kö- 
vetei útján tudatta a magyar MéT ályi párral, hogy mint fiatalabbat, egye- 
dül a tisztelet indította a kényelmetlen utazás vállalására, és , hogy 
nem azért utazott le, mintha oly nagy szüksége lenne a bányára és az 
üzletre". 

Magyar ellenfelei azonban sejtették, hogy a fiatal Fugger gyors 
eredményt akar elérni, ezért késleltették a tárgyalásokat. Amikor há- 
rom hét múltán sem volt kilátás a megegyezésre, a sokak által puhá- 
nak vélt Anton kimutatta a foga fehérét. Azzal fenyegetőzött, hogy el- 
utazik; hatására a királyné maga kérte őt a tárgyalási határidő meg- 
hosszabbítására. Röviddel ezután mégis azt hallotta, hogy a királyi pár 
megbízásából Bernhard Behaim a Fuggerek nürnbergi riválisainál ér- 
deklődik a besztercebányai bányák átvétele iránt. Anton értelmetlen- 
nek tartotta az efféle kettős játékot, mivel Szulejmán, a török szultán 
hatalmas hadseregével közelebb húzódott a magyar határhoz, és 
vele Lajos király egyedül, segítség nélkül, aligha vehette fel a harcot. 
A Bécsben folyó idegháborúnak tehát előbb vagy utóbb véget kellett 
érnie. 

Az ifjú kereskedő első edző próbája ezek után, természetesen, tel- 
jes győzelmével végződött. A magyar királyi pár április elején rendkí- 
vüli felhatalmazással Bécsbe küldte megbízottját, Thurzó Eleket. 
Anton megbosszulta a hosszú várakozási időt, és minden követelését 
keresztülvitte. Április 4-én előszerződést kötöttek, hogy a Fuggerek a 
magyar bányákat újból bérbe veszik. Tíz nap múlva Lajos király és a ki- 
rályné Esztergomban visszavont minden vádat a Fugger-konszern el- 
len, sőt ígéretet tett arra, hogy a keletkezett veszteségeket megtéríti. 

A teljes rehabilitáció ára egy 50 ezer dukátos kölcsön volt, amelyet 
Anton csapatok toborzására folyósított. Azt Anton Fugger nagyon jól 
tudta, hogy ez az összeg korántsem elegendő a törökökével azonos 
értékű hadsereg felállítására. Nagy Szulejmán augusztus 29-én a mo- 
hácsi csatában döntő csapást mért a magyarok bátor, de kicsiny seregé- 
re. II. Lajos, Magyarország és Csehország királya életét vesztette a csa- 
tában, és Anton Fugger elég agyafúrt volt ahhoz, hogy ezt azonnal ki is 
használja a maga céljaira. A Fuggerek faktorai angol diplomaták érté- 
sére adták, hogy a törökök feltartóztatásához 50 ezer helyett 150 ezer 

dukátra lett volna szükség - aki azonban eljátssza Anton Fuggernél a 
hitelét, azon nem lehet segíteni. 

Amikor azonban a szultán lovas hadserege előrenyomult Budáig, 
az augsburgi Weinmatrkt irodáiban székelő ifjú úrnak is volt oka a 
reszketésre. Mi haszna lehet értékes bányáiból, amelyeket Hans Dern- 
schwamm fáradságos munkával ismét üzembe helyezett, ha egész 
Magyarország felett a félholdas lobogó leng? 

Az ifjú ,kormányzó" észrevétlenül konfliktusba bonyolódott gaz- 
dasági impériumának minden frontján: Magyarországon a Jagelló ki- 
rály halála után az volt a kérdés, ki kapja meg Szent István elárvult ko- 
ronáját, és ki állhatná útját a török előrenyomulásának. Itáliában ismét 
fellángolt aháború Franciaország és a Német-római Szent Birodalom 
között. Rómában a pápa pártfogoltjai, az itáliai pénzemberek megin- 
dították támadásukat a Fuggerek ellen. Tirolból ismét az elégedetlen 
bányamunkások sztrájkjairól, tüntetéseiről és túlkapásairól érkezett 
hír. A sváb üzleti ellenfelek, a Welserek, Höchstetterek, Baumgartne- 
rek és Pimmelek Innsbruckban is megpróbálták aláásni a Fuggerek 
egyeduralmát. 

Fennállt annak a veszélye, hogy az új cégfőnök beleveti magát a sok 
probléma egyikébe, és közben szem elől téveszti a többit. Anton első 
ízben érezte a hatalom birtokosának magányosságát. Neki kellett el- 
döntenie, hogy a cég milyen magatartást tanúsítson a szinte egyidejű- 
leg jelentkező bonyolult kérdések megoldása érdekében. Habár erős 
volt a kísértés, hogy ügyes hintapolitikával kihasználja a fejedelmek 
rivalizálását, Anton a Jakob által megadott irányvonalhoz tartotta 
magát: a Habsburgokat támogatja, anélkül hogy függő viszonyba 
kerülne velük. 

Ferdinánd főherceg II. Lajos halála után azonnal magának követel- 
te István koronáját, amely Miksa 1515-ben kötött szerződése értelmé- 
ben jogilag őt illette meg. A Szapolyai János és IV. Vilmos bajor fejede- 
lem körül csoportosuló nemzeti érzelmű magyarok ellenállását nem 
vette figyelembe, és testvérének, Máriának, a magyar király özvegyé- 
nek támogatásával azonnal ki is kiáltotta magát Magyarország és 
Csehország királyának. Szapolyai János erdélyi vajdát ez úgy felbő- 
szítette, hogy - bár nem volt erős hadereje - fölkerekedett, hogy 
Habsburg Ferdinándot elűzze. Hamarosan vereséget is szenvedett a 
boráról híres Tokaj közelében. Szapolyai sértetlenül került ki a csatá- 
ból, és november 10-én, Székesfehérváron a magyar mágnásokkal el- 
lenkirállyá koronáztatta magát. Magyarország ezzel két gyenge királyt 
és - a török szultán személyében - erős megszálló hatalmat kapott. 

Hasonlóan zűrzavaros volt a helyzet Itáliában. A győztes paviai csata 
után Károly császár Madridba vitette a fogságba ejtett francia királyt. 
Nem akarta azonban megöletni, magas váltságdíj ellenében hajlandó 
volt szabadon engedni. Hosszadalmas, kitartó tárgyalások után 1526. 
január 14-én a madridi békében végül is megállapodtak az árban: 
I. Ferenc lemond Milánóról, Genováról, Nápolyról, Flandriáról, vala- 
mint Artois-ról és elismeri a császár uralmát a Burgund Hercegség fö- 
lött. Ezenkívül megígérte, hogy 200 ezer aranykoronával fogja támo- 
gatni a török elleni hadjáratot. 

Természetesen valamennyi fél tisztában volt azzal, hogy az efféle 
ígéretek azonnal elveszítik értéküket, mihelyt a király visszanyeri sza- 
badságát. A jövőbeni , barátságot" ezért sietve megpecsételték: Ferenc 
feleségül vette Károly idősebb nővérét, Eleonóra özvegy portugál ki- 
rálynét. A bizalmatlan Habsburg azonban még ezzel sem elégedett 
meg. Azt kívánta, hagyja Ferenc túszként mindkét fiát Madridban 
mindaddig, amíg feltételeit nem teljesítik. A ravasz francia király ebbe 
is belement, mert reménykedett abban, hogy a német császár nem fog 
meggyilkoltatni két ártatlan gyermeket. 

Szabadságának visszanyerése után I. Ferenc azonnal semmisnek 
nyilvánította erőszakkal kicsikart ígéreteit, és ismét fegyverkezni kez- 
dett a gyűlölt Habsburg ellen. I. Ferenc édesanyja, Lujza királyné 
ugyan jól kezében tartotta a francia államháztartást, de egyedül nem 
támadhatta meg Károly óriási birodalmát. Ferenc tehát alkalmas szö- 
vetségesek után nézett - és ilyeneket nem volt nehéz találni. 

Az itáliai fejedelmeknek, akik közül egy sem volt elég erős az 
ország egyesítésére, egyvalamiben egyezett az érdekük, hogy meg- 
akadályozzák az erőfölényben lévő Habsburg átvonulását az orszá- 
gon. Egyenként képtelenek lettek volna ellenállást tanúsítani a német 
és spanyol csapatokkal szemben, de Franciaországgal együtt sikerül- 
hetett. A Charente menti, borpárlatáról híres francia városban, 1526. 
május 22-én, szövetségre lépett VII. Kelemen pápa, Francesco Sforza 
milánói herceg és a Velencei Köztársaság, hogy I. Ferenccel megala- 
kítsa a Cognaci Szent Ligát, és így megakadályozza a Habsburgok elő- 
retörését. Az olaszokban azonban hamarosan felébredt az ősi bizal- 
matlanság a franciák iránt, akiktől különösen a milánói herceg nem 
sok jót remélt. 

Ha a szövetségesek egyetlen nagy hadseregben egyesítették volna 
haderőiket, bizonyára sikerült volna kiűzniük Lombardiából a császár 

rosszul fölszerelt, gyengén táplált és lerongyolódott csapatait. Így 
azonban Bourbon Károly, a Habsburgok hadvezére könnyűszerrel ki- 
tartott a liga egyenként és rendetlenül támadó alakulatai ellen mind- 
addig, amíg a Ferdinánd által küldött és a Fuggerek pénzéből fizetett 
Georg von Frundsberg zsoldosvezér kétezer német katonájával átkelt 
a behavazott Alpokon. 

Mivel a feldúlt Felső-Itáliában már nem volt mit fosztogatni, zsold- 
nak meg se híre, se hamva sem volt, a császári csapatok lázongani 
kezdtek. Katonáinak csillapítgatása közben a , zsoldosok atyjá"-t guta- 
ütés érte. A hadseregkígyó Bourbon Károly főparancsnoksága alatt 
dél felé tekeredett a római és nápolyi gazdag zsákmány reményében. 

1527. május 5-ének estéjén a marcona zsoldossereg ott állt a temp- 
lomok városának hatalmas falai előtt. Bourbon Károly csak nagy ügy- 
gyel-bajjal tudta katonáit visszatartani, hogy ne rohanják meg azonnal 
a hét dombra épült város kapuit és tornyait, amelyek mögött mérhe- 
tetlen kincseket gyanítottak. 

A támadás másnap reggel kezdődött: a Hannibál óta háborút nem 
látott városnak szinte semmi reménye sem volt rá, hogy az északról le- 
zúduló, vad germán harcosok támadását visszaverje. Bourbon Károly 
elesett a rohamban, ám Róma estére már csapatai kezén volt. A hadve- 
zér nélkül maradt zsoldosok természeti csapásként sújtottak le a világ 
leggazdagabb városára. Fosztogatva vonultak végig az utcákon. Kira- 
bolták a gazdagok palotáit, és meggyalázták asszonyaikat. Az önként 
meg nem nyíló ajtókat bezúzták, a megadásra nem hajlandó férfiakat 
felakasztották. A sacco di Roma, Róma kifosztása felháborította az 
egész világot, és szörnyű véget vetett az itáliai reneszánsznak, az em- 
beri történelem művészetileg egyik legtermékenyebb korszakának. 

A barbárok rémtetteiben utat tört magának a társadalmi igazságta- 
lanságok és a katolikus egyház cinikus hatalmi politikája ellen régóta 
felgyülemlett gyűlölet is. Spanyol zsoldosok meztelenül hurcolták vé- 
gig az utcákon a kilencvenéves Ponzeti kardinálist, a Vatikán egyik 
legkorruptabb főpapját. 

Cristoforo da Forli bíborossal, a délkelet-európai búcsúk főmegbí- 
zottjával hitvány játékot űztek. Ravatalra fektették, mintha halott vol- 
na, és körmenetben vitték végig Róma utcáin. Az egyik templomban 
halotti beszédet tartottak fölötte, majd betörtek lakhelyére is és a föl- 
szentelt misekellékekkel orgiát ültek. A németbarát Enckenvoirt bíbo- 
rosnak is meg kellett nyitnia a fosztogatók előtt válogatott műkincsek- 
kel teli palotáját. 

Csak a hírhedt Armellini bíboros tudott az utolsó pillanatban a pá- 
pai Angyalvárba menekülni: kosárban húzatta fel magát a falon. A ko- 
rábban szinte teljhatalmú Pucci bíborost, mielőtt szolgái kiszabadít- 
hatták volna, brutálisan összeverték a palotája előtti hídon. Félholtan 
húzták fel az Angyalvárba egy ablakon kéresztül. 


A FUGGER-BANK KEZELI A KURTIZÁNOK 
BEVÉTELEIT 


A pápai menedéken kívül, amely négyheti ostrom után szintén kény- 
telen volt megadni magát, a zűrzavaros helyzetben egész Rómában 
csupán egy biztos hely volt: a Fugger-ház. Míg abanknegyedben min- 
denütt fosztogatók dúltak és minden fellelhető dukátot magukkal vit- 
tek, a sváb kereskedőház előkelő fiókja teljesen sértetlen maradt. 

A rivális augsburgi Welser-cég faktora is a Fugger-házban keresett 
menedéket augusztus 8-án önmaga, a munkatársai, sok értékes ezüst- 
nemű és egy ritka dsyágakőgyűjtemény számára, mivel telephelyét 
már nem tartotta biztonságosnak. Előtte még számos kereskedő éle- 
tét mentette meg, saját pénzén szabadította ki őket a megszállók bör- 
töneiből. 

Valószínűleg örök titok marad, hogy Christoph Muelich és Engel- 
hard Schauer Fugger-faktorok hogyan érték el, hogy a fosztogatók 
megkímélték őket, noha cégük a többinél sokkal erőteljesebben vett 
részt az egyház korrumpálásában. Mindenesetre a Rione di Ponte-i 
fiók a megszállás kezdetétől fogva több zsoldosvezér személyes vé- 
delmét élvezte. 

A német fosztogatók közül sokan a Fuüggereken keresztül utaltatták 
át zsákmányukat szülőhazájukba. Csupán az ifjú háborús hős, Sebas- 
tian Schertlin von Burtenbach 15 ezer guldent, értékes selyemkön- 
tösöket és ékszereket küldött a Fugger-bank segítségével Németor- 
szágba. Frundsberg egykori hadnagya, Konrad von Bemmelberg is 
feliratkozott az ügyfelek listájára. A bankház összesen 24 ezer gulden 
értékben utalt át hadizsákmányt északi hazájába. 

A katonák szeretői is kitettek magukért. Elisabeth von Günzburg és 
Christina Puecherin markotányosnők összesen 675 dukátot utaltattak 
át. Engelhard Schauer, látván, hogy a zavaros időkben milyen gyorsan 
és könnyen lehet pénzt keresni, elhatározta, hogy jól kihasználja az al- 
kalmat. Megbarátkozott néhány katonával, és segítségükkel értékes 

ezüsttárgyakat szerzett a Vatikánból és a templomokból, majd beol- 
vasztotta és saját számlájára pénzt veretett belőle. 

Amikor Anton Fugger Augsburgban értesült erről, azonnali hatály- 
lyal elbocsátotta, és a rivális Welser-cég faktorát tette meg utódjának. 
Engelhard Schauer Itáliában maradt, és a nürnbergi Imhof kereskedő- 
vel szövetkezve mindennel üzletelt, ami gyors nyereséget hozott. A ró- 
maiak előtt nem maradt titokban, hogy a Fugger-bankház jó viszony- 
ban állt a gyűlölt megszállókkal. Mivel VII. Kelemen pápa megfogad- 
ta, hogy a jövőben távol tartja magát a Habsburgok és Franciaország 
viszályától, alighogy kivonultak a zsoldosok, a római fiók forgalma 
egy csapásra visszaesett: 1527 végén az augsburgi központ mindössze 
ezer dukátra becsülte, ,pedig mennyivel többe került nekünk". 

Mivel Anton sejtette, hogy a Tevere menti aranykor napjai meg van- 
nak számlálva, minden érzelgősség nélkül elrendelte annak a fióknak 
a bezárását, amelyben egykor a banküzlet egyszeregyét tanulta. Jakob 
Fugger, a mindent beárnyékoló mintakép halála után két évvel az ifjú 
sváb már régen a saját elképzelései szerint vezette a céget. A nagy 
öreg árnyéka még mindig ránehezedett ugyan, de lépésről lépésre 
bebizonyította növekvő függetlenségét. 

Tapasztalt menedzserek tanácsai alapján, kevésbé patriarkálisan, 
de legalább olyan körültekintően irányította az óriáskonszernt, mint 
Jakob. Anton nem volt vállalkozói zseni, mint nagybátyja, de jobban 
megértette a kor szellemi áramlatait; üzletfelei és munkatársai enge- 
dékenyebbnek találták, habár végül többnyire saját akaratát érvé- 
nyesítette. Jobban hasonlított egy nagy konszern diplomáciai kér- 
désekben iskolázott ügyvezető elnökére, mint egy feltűrt ingujjú 
selfmade man-re. 


29: FEJEZET 


Új partok felé 


Miután Anton az első évben nagyobb balesetek nélkül kormányozta a 
vállalat hajóját, elérkezettnek látta az időt, hogy hátat fordítson az agg- 
legényéletnek. Nem volt sok időre szüksége, hogy menyasszonyt ke- 
ressen, mert már régen választott. 1527. március 4-én , nagy pompa kö- 
zepette és tisztességgel" az augsburgi dóm oltára elé vezette a 
Rehlinger nemzetségből való Anna hajadont. 

Anton már évek óta ismerte a csinos lányt, mégpedig Sybille Fug- 
ger és annak második férje, Konrad Rehlinger révén. Anna édesapja, 
Hans, városi tanácsos, egyik közeli rokona pedig polgármester volt; a 
szerteágazó famíliához több sikeres üzletember is tartozott. A me- 
nyegző természetesen rangos társadalmi esemény volt; fejedelmek, 
püspökök, grófok és lovagok érkeztek Augsburgba egész Németor- 
szágból. Az esküvői vendégek közül a legelegánsabb jelenség azon- 
ban kétségkívül ismét Mattháus Schwarz főkönyvelő volt: selyemroj- 
tokkal díszített, élénksárga bársony-, atlasz- és taftköntösben feszített, 
oldalán hatalmas karddal. 

A fiatal vőlegény a több napig tartó ünnepség alatt csak ritkán mu- 
tatkozott, és akkor is többnyire igen komoly és tartózkodó maradt. 
Más gondok gyötörték. Itt voltak például a Höchstetter nemzetséghez 
tartozó, mind agresszívebben fellépő konkurensek. Az öreg Ambro- 
sius, akit fivérei, fiai, vejei, valamint ezernyi idegen tőkéstárs támoga- 
tott, a Fuggerek és a Welserek után a birodalom harmadik legnagyobb 
kereskedelmi és bankkonszernjét fejlesztette ki. Bizonyos tekintet- 
ben ravaszabbul működött, és a hagyományokhoz is kevésbé ragasz- 
kodott, mint a másik két régi, nagy augsburgi cég. Elsőnek vonzott 
magához tetemes mennyiségű idegen tőkét, elsőnek ismerte fel a mo- 
nopólium előnyeit, és megint csak elsőnek nyitott fiókot Antwerpen- 
ben, a feltörekvő németalföldi kereskedővárosban. 

Még csak 1505-öt írtak, amikor a kelet-indiai üzletbe is betársult, és 
rövidesen kiterjedt fűszer-kereskedelmet épített ki Lisszabon és Ant- 
werpen között. Üzleti módszereiben nem volt túl finnyás, legendás 
hírű terjeszkedési vágyáról pedig így számolt be Clemens Sender: , Fe- 
jedelmek, grófok, nemesemberek, polgárok, parasztok, szolgák és 

szolgálók hordták Ambrosiushoz minden pénzüket, és ő százra ötöt 
fizetett nekik. Sok béres, akinek nem volt többje tíz forintnál, az ő tár- 
saságának adta, úgy vélekedvén, hogy jó kezekben van. Egy ideig állí- 
tólag egymillió forint után fizetett kamatot. De azt is mondták, hogy 
szívesen hazudott. Senki fia nem tudhatta biztosan, hogy mennyi 
pénz után fizetett kamatot. Jó keresztény volt, teljes szívvel a 
lutherkodás ellen. Kereskedői tevékenységével azonban gyakran 
nyomorította meg a szegény embert, nemcsak idegen országokból 
származó cikkekkel, hanem közönséges árufélékkel is. Így például, ha 
az utak járhatók voltak, felvásárolta a kőrisfát, és akkor vitte piacra, 
amikor az utak már járhatatlanok voltak, s ugyanezt cselekedte borral 
és búzával. Gyakran egy áruból az egész készletet egyszerre és drá- 
gábban vásárolta fel, mint amennyit ért, hogy tetszése szerint ártson 
más kereskedőknek, akik erre nem voltak képesek. Azután minde- 
nütt emelte az árat, és úgy adta el, ahogy akarta." 


HÖCHSTETTERT KICSELEZIK 


Jakob halála óta, akit egyetlen egyenrangú riválisának tartott, az öreg 
Höchstetter minden vágya az volt, hogy a Fuggereket túlszárnyalja. 
Anton számára ez nem volt kellemes. A Ferdinánd főherceggel folyta- 
tott együttműködés már régóta kárát látta ennek, hisz valahányszor 
túl sokáig habozott egy-egy újabb kölcsön folyósítása előtt - sokszor 
azért, hogy jobb feltételeket érjen el -, mindig kéznél volt egy Höch- 
stetter a kívánt összeggel. 

A kellemetlen ellenfél például 17 ezer gulden értékű bevételt íratott 
a nevére a halli állami sólepárlóból, amelyre Anton Fugger is pályá- 
zott. Hasonló arcátlansággal avatkozott be Höchstetter a cseh réz- és a 
tiroli ezüstüzletbe. Az , arany írószobá"-ban székelő fiatal úrnál azon- 
ban végképp betelt a pohár, amikor arról értesült, hogy legveszedel- 
mesebb ellenfele - hiszen a Welserekkel valahogy mindig meg lehe- 
tett egyezni - módszeresen nekilátott, hogy higanymonopóliumot 
hozzon létre. 

A Fuggerek háta mögött Höchstetter a saját nevére íratta Ferdi- 
nánddal az idriai bányák kiaknázási jogát, és a vetélytárs tudomása 
nélkül szindikátusi szerződést kötött Wigkell cseh higanykitermelő- 
vel. A szerződés lényege az volt, hogy a cseh termelést korlátozzák, és 
a teljes értékesítést a Höchstetterekre bízzák. Höchstetter világmono- 

póliumának most már csak az almadéni spanyol bányákból származó 
higany állt útjában, amelyet a Fuggerek termeltek ki. 

Anton erőteljesen felgyorsította a spanyol termelést, hogy Höch- 
stetter terveit keresztülhúzza, és a kinyert fémet, részben genovai ke- 
reskedőházak útján, a velencei piacra dobatta. Ambrosius ettől sem 
jött zavarba. 1527 augusztusában, röviddel a Fuggerek maestrazgo- 
bérletének lejárta előtt, ügynökei titokban már új bérleti szerződésről 
tárgyaltak Martin de Salinas császári követtel. Anton azonban kerülő 
úton értesült a találkozóról, és utasítására spanyolországi képviselője, 
Wolf Haller máris megjelent a császár előszobájában, hogy kihallga- 
tást kérjen. Bár tartott egy elkeseredett árharc kockázatától is Anton, 
hogy Höchstettert kicselezze, a Welsereket is bevonta azokba a tár- 
gyalásokba, amelyek révén a maestrazgo-bérletet további négy évre 
meg akarta hosszabbítani. 

Ambrosius Höchstetter végül mégiscsak kénytelen volt kapitulálni 
két augsburgi ellenfelének túlereje előtt. Ha ebben a fordulóban vere- 
séget szenvedett is, esze ágában sem volt végleg feladni a higanymo- 
nopóliumért vívott harcot. Hatalmas összeget, 200 ezer forintot in- 
vesztált az ügybe. S most ott állt óriási fémkészletével, amelyen az 
Anton Fugger irányításával kirobbantott árharc miatt csak veszteség- 
gel tudott túladni. 

Látván, hogy a spanyol udvarnál nem boldogul, Ferdinánd főher- 
cegnél próbálkozott. A főherceg eleinte egyáltalán nem zárkózott el, 
részben hogy minél drágábban fizettesse meg segítségét, részben pe- 
dig azért, hogy egy kis borsot törjön a már túlságosan öntudatos Fug- 
gerek orra alá. Miután azonban Európa két legnagyobb hatalmú 
bankháza Madrid tudomására hozta, hogy ha a maestrazgo-bérletet 
átadja Höchstetternek, annak hátrányos következményei lesznek a 
császári pénzügyekre, Ferdinánd nem merte megkockáztatni a be- 
avatkozást a higanyháborúba. És ebben a patthelyzetben váratlanul 
különös hírek kezdtek keringeni Höchstetter fizetőképességéről, 
holott az angol király egyik antwerpeni ügynöke 1527 szeptemberé- 
ben még ugyanolyan gazdagnak ítélte, mint a Welsereket. A nürnber- 
gi Tucher-kereskedőház egyik faktora például azt jelentette Lyonból 
1528 márciusában, hogy Franciaországban már senki sem hajlandó 
pénzt adni a Höchstetterek váltójára. A hír alapja állítólag az augsburgi 
Manlich-cég egyik alkalmazottjának a kijelentése volt. 

Kis idő múltán a Höchstetterek lyoni faktora kénytelen volt egész 
áruraktárát, benne jelentős higanykészletét is elkótyavetyélni, hogy 
eleget tudjon tenni a váratlanul minden oldalról jelentkező követelé- 

seknek. Ez idő tájt Höchstetter fia, Joachim és Richard Gresham brit 
nagykereskedő, a híres Sir Thomas egyik rokona, nagyszabású üzlet- 
kötésre készült. 

Az angol kereskedőkön kívül csupán az augsburgi kapott jogot ar- 
ra, hogy a szigetről árukat kivigyen, illetőleg odaszállítson. Meg is ra- 
katott Hollandiában hat hajót gabonával, hogy Londonba szállítsa. 
A Richard és John Gresham cégnek adta el a magot, amelyért cserébe 
finom angol vásznat akart szállítani. Az üzlet azonban nem jött létre, 
mert mielőtt a hajók kifuthattak volna a tengerre, lefoglalták a rako- 
mányukat. 

Höchstetter korábbi üzleti partnerei és a kikötői hatóságok jelentős 
követelésekkel álltak elő. Az augsburgi alaposan benne volt a pácban. 
Nem tudta teljesíteni a Greshammel kötött szerződést, és nagy meny- 
nyiségű higanyt kellett piacra dobnia Németalföldön, hogy beválthas- 
sa a benyújtott váltókat. A londoni Greshamek nem győzték szidni üz- 
letfelüket, akit fizetésképtelenséggel és csalással vádoltak. Júliusban 
Joachim Höchstetter személyesen utazott Angliába, hogy kiköszörül- 
je a cégén esett csorbát. Bizonyítékokkal szolgált arról, hogy vállalata 
fizetőképes, és kártérítést követelt a Greshamektől. De a lavinát már 
nem lehetett feltartóztatni. 

Az öreg Ambrosius, látványos gesztusként, megpróbált még egy- 
szer teljes fordulatot tenni a kormánykerékkel. 1528 augusztusában a 
brüsszeli udvarban 200 ezer Károly-aranyat ajánlott fel Margit 
főhercegnőnek a gelderni császári hadsereg költségeinek fedezésé- 
re. A kölcsön természetesen nem készpénzben, hanem áruban tör- 
tént. A németalföldi kormány át is vett Höchstettertől 350 700 font 
higanyt és 60 760 font cinóbert, hogy saját számlájára eladja. Az üzlet- 
tel a nürnbergi születésű Lazarus Tucher kereskedőt bízták meg, aki 
Antwerpen egyik legdörzsöltebb spekulánsának számított. 

Sajnos, közölte Tucher a megbízóival, az áru a kedvezőtlen piaci 
helyzet miatt nehezen értékesíthető. A tervezett 200 ezer helyett csak 
126 ezer Károly-aranyat tudott elérni. Ezenfelül a vételárat csak több- 
havi részletben fizetik ki. A németalföldi kormány tehát 74 ezer 
guldennel kevesebbet kapott, mint amennyit Höchstetter ígért, 
s ezért alaposan megharagudott hitelezőjére. 

Különös módon ez a kereskedői balszerencse is azonnal szóbe- 
széd tárgya lett Európa-szerte. Höchstetter hitele tovább romlott, mi- 
közben Lazarus Tuchernek abban a kétes örömben volt része, hogy 
jól rászedte az agyafúrt Ambrosiust: , Nagyon jól áll most anyagilag, de 
a háta mögött sok mindent beszélnek. Neki hasznára volt, míg máso- 

kat tönkretett az udvarral kötött hitelüzlet" - jelentette haza a Tucher- 
konszern németalföldi faktora, aki nem akart közösködni a saját 
számlára dolgozó Lazarusszal. A Höchstetterekről ugyanakkor így be- 
széltek Antwerpenben: , Rossz hírbe kerültek, senki sincs itt tőlük, 
csupán két szolga; sokan aggódnak, hogy a legközelebbi vásári hely- 
pénzfizetéskor végleg fölszedik a sátorfájukat." 


FURFANGOS ADÓSSTRATÉGIA 


Aki még mindig kételkedett volna benne, hogy a különös híresztelé- 
seket, hamis jelentéseket és pénzügyi műveleteket valaki tudatosan 
irányítja, annak legkésőbb 1528 nyarán ki kellett hogy nyíljon a sze- 
me. A szerteágazó Höchstetter-konszern valamennyi szállítója, hitele- 
zője és társtulajdonosa, mintegy parancsszóra, váratlanul visszaköve- 
telte pénzét. A legtürelmetlenebbek: Thurzó, Artzt, Rehlinger, Grander, 
Manlich, Welser, Langenmantel és Adler - valamennyien a Fuggerek 
köréhez tartoztak. 

Bizonyára nem a véletlen műve volt, hogy mindannyian nagy han- 
gon és egyszerre követelték a semleges könyvvizsgálót, aki végre tisz- 
tázza a Höchstetterek tényleges vagyoni viszonyait. Ezek után az sem 
volt meglepő, hogy éppen Anton Fuggert kívánták megtenni , semle- 
ges" ellenőrnek. 

A lesújtott Ambrosius valóban átadott ifjú riválisának egy vagyonki- 
mutatást, amely szerint még 167 ezer gulden értékű áruval rendelke- 
zik, míg adósságállománya csupán 105 ezer gulden lenne. Tehát úgy 
találjuk, hogy semmiképpen sem mi tartozunk, hanem nekünk tar- 
toznak" - hangoztatta Ambrosius. Antont természetesen mindez nem 
hatotta meg, és a szakértő aprólékosságával szedte ízekre a számsze- 
rű kimutatást. , Azt hiszem, hogy ennél sokkal súlyosabb adósság ter- 
heli" - vonta le a következtetést a hitelezők gyűlésén. 

Anton kérlelhetetlen következetességgel készült arra, hogy a nagy 
versenytársat leterítse. Ambrosius Höchstetternek, az öreg rókának 
vaknak kellett lennie, ha nem vette észre, hogy a fiatal Fugger, látszó- 
lag az ő megsegítésére, hogyan vásárolja meg a legtürelmetlenebb hi- 
telezőktől követeléseiket. Miközben a Höchstetterek még javában re- 
ménykedtek augsburgi szomszédjuk további segítségében, az , arany 
írószobá"-ban Anton már megindította a hajtóvadászatot a megvert el- 
lenség ellen. Az első lövést, nem minden ok nélkül, a minden gyanú 
felett álló Welserek adták le: októberben kikényszerítették Innsbruck- 

ban, hogy a Höchstetterektől megvonják valamennyi ezüst jogukat. 
Nagyjából ezzel egy időben, Konrad Mair antwerpeni Fugger-faktor, 
Anton parancsára, Brüsszelben megszerezte a Höchstetterek vala- 
mennyi kötelezvényét, amit csak fel tudott hajtani. Közöttük volt ter- 
mészetesen a brüsszeli kormánynak tett legutóbbi hitelígéret is, 200 
ezer Károly-aranyról. Az összesen 400 ezer gulden értéket képviselő 
papírokat, amelyek strómanok, például a hírhedt Lazarus Tucher út- 
ján, természetesen áron alul kaphatók voltak, kisebb tételekben vásá- 
rolták fel, nehogy Ambrosius idő előtt gyanút fogjon. 

1528 őszére Anton gyakorlatilag átvette az ellenőrzést a Höchstet- 
ter-konszern felett. Közvetítőkön keresztül még 30 ezer dukátot Szi- 
vattyúzott a halódó cégbe, hogy az a legsürgősebb számlákat ki- 
egyenlíthesse, hogy a többi hitelező ne vegye észre, miféle játék folyik 
itt. Eljárásának oka tulajdonképpen az volt, hogy Anton az utolsó fo- 
rintig ki akarta rabolni a rivális céget, mielőtt a csődeljárás megindul 
ellene. Az egykori hatalmas ellenfelet Jakob Fugger sem semmisíthet- 
te volna meg nagyobb hidegvérrel, mint a fiatal, álmodozó tekintetű 
, Antoni úr", aki mindig úgy festett, mintha éppen most állt volna fel a 
gyóntatószékből. A Höchstetter-cég családján végül a minden hájjal 
megkent Lazarus Tucher is veszített 1400 flamand fontot, ami alkusz- 
díjként járt volna neki, s ráadásul még azzal a híreszteléssel is meg kel- 
lett küzdenie, hogy tulajdonképpen egyedül az ő bűne a konszern 
összeomlása. 


A SZOMORÚ BEFEJEZÉSIG 


Anton Fugger akkor sem könyörült, amikor az ellenfél már a porban 
hevert. Noha Ambrosius távoli rokonságban is állt Antonnal - felesé- 
ge szintén Rehlinger lány volt, és ugyanazt a keresztnevet viselte, mint 
Anna Fugger -, a győztes kisujját sem mozdította, amikor a legyőzött 
Höchstetter családja bajba került. Hiába könyörgött ifjabb Ambrosius: 
,a kedves atyafi" szíveskedne , segíteni a nyomorúságban", hogy a csa- 
lád ,becsületben kerülhessen ki belőle". A megtört vetélytárs fia csu- 
pán némi készpénzt akart a még meglévő higany utolsó maradékáért. 
,A Mindenható Isten szerelméért, remélem, nem fosztasz meg minket 
ettől - siránkozott Höchstetter -, mert Te nem tudod elképzelni, mit 
jelent az, ha már nincsenek hittel és bizalommal az ember iránt... Pa- 
naszolni- és sírnivaló." 

Clemens Sender - nem mindig egészen megbízható - beszámolói 
szerint a Höchstetterek állítólag megkísérelték, hogy utolsó értékei- 

ket idegen márkajelzéssel ellátott bálákba csomagolva kicsempész- 
szék a városból. Nem tudjuk, így volt-e vagy sem, Anton mindenesetre 
nem engedett a negyvennyolcból. Az öreg, elkeseredett Ambrosius is 
hiába ragadott tollat: , A Mindenható Isten oly nagyon lesújtott rám és 
szerencsétlenségbe döntött, Isten tudja, hogyan történt, én pedig 
öreg, gyenge és vak vagyok, szinte már gondolkodni sem igen tudok." 
Anton még csak válaszra sem méltatta a segélykiáltását. 

Könyörtelenül a maga nevére íratta a Höchstetterek minden va- 
gyontárgyát, közöttük értékes tiroli olvasztó- és kohóműveket, miköz- 
ben a többi hitelező nagyrészt üres kézzel távozott. Mindenekelőtt 
azonban az Augsburg melletti pompás burgwaldeni kastélyt és lovagi 
birtokot szemelte ki magának, amely Anna és Ambrosius Höchstetter 
magántulajdona volt. 1529. március 2-án valóban át kellett engedniük 
legmakacsabb hitelezőjüknek. 

A délnémet kereskedők egykori nagymesterének, akit ravaszsága 
miatt annyira csodáltak, fenékig kellett ürítenie a kelyhet. Az a mint- 
egy háromszáz hitelező, akit Anton Fugger még a csődvagyonból is 
kijátszott, végül augusztusban a Höchstetterek letartóztatását is elérte. 
Csak fia, Joachim tudott megszökni. Angliába került, ahol szép kar- 
riert csinált. VIII. Henrik király kinevezése alapján , Principal surveyor 
and master of alla mines Angland and Ireland", a brit bányák főfel- 
ügyelője lett. 

A délnémet vállalkozók annak idején a világ legjobb fémszakértői- 
nek számítottak, míg az angol bányászat még csak gyermekcipőben 
járt. Tirolból és Szászországból hozatott bányászok segítségével 
Joachim Höchstetter valóban jelentősen növelte a királyi bányák ter- 
melését. A Höchstetter nemzetség többi tagja azonban soha többé 
nem heverte ki azt a csapást, amit Anton Fugger mért rájuk. Ambro- 
sius Höchstetter, aki a kortársak leírása szerint , magas, tekintélyes, 
szép férfi volt", lábán és kezén megbilincselve, 1534 őszén halt meg az 
augsburgi adósok tornyában. 

A Höchstetterekkel folytatott, három éven át húzódó harc alatt a 
Fugger-cég, ha nem is rohamosan, de folyamatosan fejlődött, és 
amikor Anton 1527 végén mérleget vont, mindent egybevetve elé- 
gedett lehetett. Az aktívumok összesen 3 millió guldent tettek ki, a tu- 
lajdonképpeni üzleti tőke, az alaptőke pedig 1,6 millió gulden volt. 
Egyedül a kinnlevőségek gyors növekedése adhatott okot aggoda- 
lomra, amely végső soron a Habsburgok jelentős eladósodásának kö- 
vetkezménye volt. , A kinnlevőségek összege aggasztóan magas volt, 
de az értük kapott biztosítékok jók voltak, és a ház üzleti helyzete 

összességében egészséges volt" - vélekedik Richard Ehrenberg mér- 
legszakértő. 


PÉNZ A GYILKOSNAK 


Persze olykor kevésbé volt egészséges az a cél, amelyre a Fuggerek 
pénzt fordítottak. Így például 1528 tavaszán bizonyos gróf Gerhard 
von Arco ezer dukátot vett fel Anton legközelebbi bizalmasától, 
Georg Hörmanntól. Az összeget annak szánták, aki hajlandó örökre 
elhallgattatni a bányamunkások kellemetlen szószólóját, Michael 
Gaismaiert. Nem kisebb személyiség, mint maga őfelsége Ferdinánd, 
Magyarország és Csehország frissen megkoronázott királya adott 
parancsot a gyilkosságra, mivel csak ettől remélte, hogy úrrá lehet az 
alpesi ércbányákban minduntalan fellángoló munkásmegmozdu- 
lásokon. 

Egy tiroli honfitársa, Mantua postamestere ajánlkozott, hogy , ha 
biztos a pénz, megvan a mód az illető Gaismaier megölésére". Ferdi- 
nánd 1527. március 14-én levelet intézett Prágából innsbrucki kincs- 
tárnokának, hogy a szükséges ezer forintot őrizzék von Arco grófnál 
vagy más biztos helyen, és addig ne fizessék ki, amíg Gaismaiert el 
nem fogják, ,vagy biztos és igaz üzenet (nem érkezik), hogy kivégez- 
ték és meggyilkolták". 

A postamester azonban még egyszer átgondolta a dolgot, amiért is 
a ,terrorista" Gaismaier kegyelmi haladékot kapott. A tiroli nép 
hőse, egy megdöbbentően modern , tartományrend"" szerzője, itáliai 
fejedelmek védelme alá helyezte magát, amióta a Fugger-pénzen fi- 
zetett Georg von Frundsberg zsoldosvezér hajtóvadászatot indított 
utána. Először a Velencei Köztársaság szolgálatába állt, azután a fi- 
renzei Strozzi bankárdinasztia alkalmazta , katonai tanácsadó"-ként 
a Mediciek elleni háborúban. Jó anyagi helyzetében Gaismaier 1528 
augusztusában nagy falusi birtokot vásárolt magának 20 lóval, 50 
tehénnel, valamint 300 juhval és kecskével, nem messze Abano 
gyógyfürdőtól. 

A Habsburgok és a Fuggerek ügynökei azonban hamarosan a nyo- 
mára bukkantak. Amikor azután Velence 1529-ben ismét békét kötött 
a Habsburgokkal, Gaismaier tudta, hogy állandó életveszélyben van. 
Sohasem lovagolt ki fegyveres kísérők nélkül, és mindig az övébe du- 
gott egy ezüsttőrt. Mégis, három év sem telt bele, s a Fuggerek irodá- 


" Gaismaier 1526-ban kidolgozta Tirol új tartományrendjét. 

jába megérkezett az , igaz üzenet": két volt nápolyi zsoldos Padovában 
leszúrta Gaismaiert. 

A takarékos innsbrucki tanácsosok szerették volna a vérdíjat 
más hasznosabb célra fordítani. Ferdinánd azonban ragaszkodott 
a banditák kifizetéséhez, mert ellenkező esetben újabb konfliktu- 
soktól tartott. 


ÁLOM AZ INKÁK ARANYÁRÓL 


Az üzleteit jellemző realizmus ellenére Anton Fugger is engedett egy 
álom csábításának. Nemzedékének álma volt ez - az inkák aranyáról. 
, Gazdag" Jakob sem akart lemaradni, amikor megkezdődött a ver- 
senyfutás Indiáért. De túl öreg és kétkedő volt már ahhoz, hogy zseb- 
pénznyi összegnél többet fektessen a tengeri hajósok kiszámíthatat- 
lan kalandjaiba. Mielőtt nagyobb summát kockáztatott volna, látni 
akarta, van-e ráció az üzletben. 

Kezdetben Anton sem hajlott rá - mivel természeténél fogva nem 
volt hazardőr -, hogy valahol a messzi távolban, rejtett kincsek után 
kutattasson. És ha nem élt volna szomszédságában bizonyos 
Bartholomáus Welser, bizonyára fölötte is nyomtalanul múlt volna el 
a gyarmati láz, amely annak idején az üzletembereket megfertőzte. 
Így azonban minduntalan hallania kellett a mesés kincsekről, amelye- 
ket Welser megbízottai valahol a végtelen tenger túlsó partján véltek 
fölfedezni. Az augsburgi Welserek feje - a család egy másik ága Nürn- 
bergben élt - kezdettől fogva nagy érdeklődéssel követte a híreket a 
spanyol és portugál hajók sikereiről. Nyilván azért, mert mint az euró- 
pai finánctőke rangban második vezetője, a gyarmati üzlettől remélte 
a cége és a Weinmarkton berendezkedett, sikeresebb vetélytárs kö- 
zötti távolság csökkentését. 

Anton Fuggernek ezzel szemben semmi szüksége sem volt rá, 
hogy effajta ködös üzletekbe bocsátkozzék, mert sokkal kézzelfogha- 
tóbb vállalkozásokon amúgy is a kelleténél többet keresett. Ám az idő 
múlásával egyre megbízhatóbb hírek érkeztek az augsburgi Wein- 
marktra Sevilla nyüzsgő kikötővárosából. A Welserek már elkönyvel- 
hették első nyereségeiket azokból a cukornádültetvényekből, amelye- 
ket a Kanári-szigeteken létesítettek az Amerikába tartó hajósok nyo- 
mát követve. 

Amikor az angol szolgálatban álló, itáliai Sebastiano Caboto 1527- 
ben Madrid jóváhagyásával egy magánerőből pénzelt amerikai expe- 
díciót állított össze, és a kereskedőkhöz fordult támogatásért, a szer- 

vezésben Sebastian Kruz Fugger-faktor segédkezett neki. A konszern 
megbízásából az egyik alkalmazott, Hans Prunberger vett részt az ex- 
pedícióban. Caboto, kinek édesapja még Kolumbusz előtt fedezte fel 
Labrador partjait, körülbelül a Rio de la Plata magasságában közelítet- 
te meg Dél-Amerikát. Idegenszerű növényeken és ismeretlen állato- 
kon kívül azonban nem sok elvinnivaló akadt. Aranyról még sohasem 
hallottak a félénk indiánok - a spanyolok számára tehát kudarccal 
végződött az expedíció. 

Mivel Hans Prunberger üres kézzel tért vissza a kettős kontinens- 
ről, három év múlva Sebastian Kurz észak felé indult. Yucatán mexikói 
félszigeten kötött ki, ahol a hírhedt konkvisztádor, Hernando Cortez 
gazdag zsákmányra lelt az aztékoknál. A spanyolok azonban már 
olyan alaposan kifosztották ezt a vidéket, hogy a Fuggerek nem tartot- 
ták tanácsosnak, hogy nagyobb beruházásokat vállaljanak. Anton iga- 
zolva látta kételyeit, és ezért vonakodott attól, hogy a spanyolok har- 
madik, Christobal de Haro általa tervezett Molokka-expedíciójának 
költségeit fedezze. Miután Augsburgból nem jött meg a pénz, le kel- 
lett fújni a vállalkozást. 

Eközben a Welserek már régen azon voltak, hogy kiaknázzák a 
még mindig , Indiá"-nak nevezett távoli kontinens adottságait. Kikül- 
dötteik egy hatalmas folyó torkolatánál telepedtek le; a folyó később 
az Orinoco nevet kapta. Az elvakult spanyoloktól eltérően nemcsak a 
mesés inka arany után kutattak, hanem más módon is igyekeztek 
hasznot húzni a végtelen kiterjedésű földdarabból. 

Először is olcsó munkaerőre volt szükség, mert az indiánok meg- 
közelíthetetlenek voltak és alkalmatlanok az európai értelemben vett 
rendszeres munkára. Kézenfekvő volt az ötlet, hogy Afrikából kell 
hozni a robotra erőteljes, a trópusi klímához szokott néger rabszolgá- 
kat. És mivel ez párhuzamosan egy másik jó üzletet is kínált, a 
Welserek gyorsan megszervezték a kereskedelmet az ,ember" nevű 
áruval. 

1528. február 12-én megállapodást kötöttek a spanyol udvarral - V. Ká- 
roly nem mint német császár, hanem kizárólag mint spanyol király 
folytatta gyarmatosító politikáját. E megállapodás értelmében jogot 
nyertek arra, hogy négy éven belül négyezer néger rabszolgát szállít- 
sanak Spanyolország gyarmatai és 50 német bányamunkást Santo 
Domingo, a mai Haiti számára. A dél-amerikai rabszolga-kereskede- 
lemben kapott monopóliumért Bartholomáus Welser köteles volt a 
spanyol királynak bizonyos licencdíjat fizetni, összesen 20 ezer duká- 
tot, tehát rabszolgánként öt dukátot. A tranzakción azonban valószí- 


260 GÜNTER OGGER 


nűleg ennek a többszörösét nyerte. Amikor V. Károly 1528 márciusá- 
ban nagy összegű kölcsönért, összesen 100 ezer guldenért folyamo- 
dott a délnémet kereskedőkhöz, a Fuggerek augsburgi riválisa végre 
esélyt látott arra, hogy nagystílűen beszálljon a gyarmati üzletbe. Fug- 
ger és Welser 6:4 arányban vállalta a tekintélyes összeget. Annak a 
hadseregnek a felállítására szánták, amellyel az ifjabb Welf Henrik 
herceg avatkozik majd be a császár oldalán a Franciaország ellen Fel- 
ső-Itáliában folyó háborúba. Habár a pénz nagyobb részét Anton ad- 
ta, viszonylag szerényebb zálogokkal is megelégedett. A Svábföldön 
levő mickauseni kastélyt, falut és uradalmat íratta a nevére, míg 
Bartholomáus Welser megkapta az uralmat egész Venezuela felett. 

A gyarmatosítóknak csak homályos földrajzi elképzeléseik voltak 
az új kontinensről. Még mindig abban reménykedtek, hogy végre ter- 
mészetes átjáróra bukkannak a nagy tenger túlsó partján északról dél- 
re húzódó hatalmas földek átszelésére. A Földet körülvitorlázó portu- 
gál Magellán ugyan már 1520-ban fölfedezte délen a Csendes-óceán- 
hoz vezető, róla elnevezett tengerszorost, ám az új kontinens , visszá- 
já"-nak gazdasági feltárásához amolyan Panama-csatornaszerű átjáró- 
ra lett volna szükség. 

Ebben reménykedett Ambrosius Ehinger is, amikor Bartholomáus 
Welser megbízásából 1529 februárjában megérkezett az Orinoco tor- 
kolatához, hogy birtokba vegye a hatalmas területet, amelyet a császár 
az ő urának engedett át. Lovon, egy csapat jól felfegyverzett katona kí- 
séretében járta be a sváb a hatalmas folyam mentén elterülő őserdő- 
ket és Guayana hegyvidékét. Végső soron ő is azt kereste, amit előtte 
már a kontinens másik oldalán partot ért két spanyol, Pizarro és Alma- 
gro: a legendás aranyországot, Kolumbiát. 

Ezt a sikert ugyan megtagadta tőle a sors, de amit hazajelentett, az is 
elegendő volt ahhoz, hogy a sváb kereskedők szemében kigyúljon a 
kapzsiság lángja. Ezenfelül ő vitte haza Augsburgba az első olyan vi- 
lágatlaszt, amelyet a spanyol Diego Riberio rajzolt, és amely - az új 
kontinenstis feltüntette. A sváb kereskedővárosban futótűzként terje- 
dő hírek az ,arany írószoba" ifjú főnökére is megtették hatásukat. Ha 
Bartholomáus Welser, akit agyafúrt ellenfélnek tartott, energiájának 
és tőkéjének jó részét a tengerentúli beruházásba fektette, abban len- 
nie kell valaminek - akkor is, ha csak a fele igaz mindannak, amit a tá- 
voli kontinens csodás kincseiről mesélnek. 

Az aranyon és rabszolgákon kívül a gyöngyök, festékanyagok, 
például az indigó, a nemes fák, kábítószerek és gyógyszerek voltak 
a korai dél-amerikai kereskedelemben a legjövedelmezőbb cikkek. 

A Welserek karavellái hozták magukkal, például a coco-diót, amely- 
nek bódító hatását a spanyol Monardes fedezte fel, vagy az ánizst, 
amivel a skorbutot gyógyították a hajókon. Felfedezték a kínafát is, és 
ezzel a kinint, mint a láz ellenszerét, és a dohánytól is mindenféle 
gyógyhatást reméltek. 

Mindenesetre a guajakfából sláger lett. Spanyol orvosok megálla- 
pítása szerint eredményesen enyhítette egy rettenetes betegségnek a 
tüneteit. A bajt azok a katonák és matrózok kapták meg, akik indián lá- 
nyokkal szeretkeztek. A fertőzés ugyanolyan gyorsan terjedt egész 
Európában, mint a pestis, és később a szifilisz nevet kapta. Habár Pa- 
racelsus, a híres orvos óva intett a guajakfától, és helyette a higanyt 
ajánlotta, a kereslet mégis állandóan nőtt, a Fuggerek később majd tö- 
méntelen pénzt fognak keresni ezen a dél-amerikai gyógyszer-külön- 
legességen. 

Egy Fugger azonban soha és sehol sem hajlandó alárendelt szerep- 
pel megelégedni - s Anton semmiképpen sem akart rácáfolni erre a 
hitre. A gyarmati üzletben is ő lesz az első - vagy felhagy vele. Először 
tehát elsőrendű szakembert keresett, akinek megfelelő tapasztalata 
volt a gyarmati üzletben, és hatékonyan tudta képviselni a Fuggerek 
érdekeit a spanyol udvarnál. 

Végül is Veit Hörlben találta meg ezt a szakembert, aki a Herwart 
cég tengerentúli kereskedelmét szervezte Lisszabonban, és ügyes 
közvetítő hírében állt. Tehetséges emberekre pedig nagy szükség 
volt, mivel a Concejo de Indias, a gyarmati ügyekben illetékes testület 
nem kedvelte az idegeneket, és mindig spanyol cégeknek kedvezett. 
A nemzeti érzületű senorok azonban mégsem akadályozhatták meg a 
Fugger-cég részvételét az üzletben, mert tudták, hogy királyuk rá van 
utalva asváb pénzmágnásra. 


DÉL-AMERIKA FELE FUGGER-KÉZBEN 


Amikor V. Károlynak az addigiaknál is égetőbb szüksége volt a pénz- 
re, hogy hadikasszáját feltöltse, mert egyrészt a franciák, másrészt a tö- 
rökök fenyegették uralmát, Anton elérkezettnek látta az időt arra, 
hogy gyarmati manőverét megkezdje. Kárpótlásul azért a veszélyért, 
amely keleti tulajdonainak elvesztésével fenyegette és biztosítékul, 
hogy hozzájárul ahhoz a másfél millió gulden kölcsönhöz, amelyet a 
császár a Fuggerektől és a Welserektől kívánt felvenni, Anton a legna- 
gyobb falatot követelte magának a dél-amerikai kalácsból. 

Vein Hörl 1530 decemberében a Concejo elé terjesztette elképze- 
léseit, majd egy hónap múlva, az ellenjavaslattal együtt, megküldte 
Károlynak Brüsszelbe. Jónak találtam", hangzott az uralkodó válasza. 
A spanyol jog szerint egyedül a király vehette birtokba az alattvalói 
által fölfedezett és meghódított területeket, felségjogait azonban bár- 
mikor bérbe adhatta magánembereknek. 

Anton Fugger végső soron szemérmetlenül sokat kívánt: nevezete- 
sen: Dél-Amerika egész csendes-óceáni partvidékét a perui Chincha 
Altától egészen a Tűzföldig kétszáz mérföldnyi szélességben, gyakor- 
latilag a partoktól a Cordillerákig terjedő területet. Pizarro 1527-ben 
fedezte fel az inkák aranybirodalmát, és azóta az új kontinens csen- 
des-óceáni partvidéke számított a jövedelmezőbbnek. Anton azon- 
ban nem érte be a szárazfölddel, hanem azokat a szigeteket is akarta, 
amelyek mellett Magellán elhaladt a Csendes-óceánon, amikor körül- 
vitorlázta a Földet. 

A Concejo de Indiasszal folytatott hosszadalmas tárgyalásokon 
a Fuggerek dél-amerikai tulajdonának legapróbb részleteiben is meg- 
állapodtak. Antonnak köteleznie kellett magát arra, hogy legalább há- 
rom flottát fölszerel, összesen ötszáz főnyi legénységgel. Az első há- 
rom karavellának egy esztendőn belül kellett kifutnia a tengerre. En- 
nek az elővéd-csapatnak a sikerétől tették függővé a gyarmatosítás to- 
vábbi állomásait. 

Ha a cég az előírt próbaidő alatt nem folytatja útjait Amerikába, 
a spanyol királynak joga van másként intézkedni a területekről. A gyar- 
mati jogokat három nemzedék életére, kereken százévi időtartamra 
ruházták a Fuüggerekre. A pontosan körülhatárolt területen őket illette 
meg minden katonai, gazdasági és igazgatási jog, mégpedig mint a ki- 
rály helytartóit és főkapitányait. Két szárazföldi és két kikötői erődí- 
tést, valamint számos katonai támaszpontot építhettek, és gyakorlati- 
lag tetszésük szerint bánhattak a bennszülöttekkel. Az augsburgiak 
még a bennszülött-sírok kifosztásának a jogát is magukra íratták, mert 
értékes kincseket sejtettek bennük. 

Anton ezenfelül magának követelte magántulajdonaként az egész 
gyarmati terület egynyolcadát és hozzá legalább egy kikötőt, valamint 
a korlátlan bíráskodás jogát gyarmati birodalmában. A végérvényes 
szerződés 1531 nyarán jött létre; egy csapásra a Föld legnagyobb ma- 
gán gyarmati hatalmává tette a Függereket, egyidejűleg azonban hihe- 
tetlen kockázatot és terheket is rótt rájuk, ha valamennyire is ki akar- 
ták használni a kínálkozó lehetőségeket. Mint szárazföldi lakosoknak, 
szokatlan volt számukra, hogy hajókat kellett ácsoltatni, flottákat fel- 

szerelni és kapitányokat toborozni. Pizarro ravaszságával és kemény- 
ségével vetekedő konkvisztádorokra, katonákra és gyarmatosítókra, 
bürokratákra és technikusokra, mezőgazdasági szakértőkre és pa- 
pokra volt szükség. 

A , Dél-Amerika vállalkozás" bizonyára igénybe vette a Fugger-kon- 
szern teljes erejét. Anton számára azonban inkább olyasmi volt, mint 
egy izgató, de nem túlságosan jelentős, jövőbeli beruházás. Ahogy a 
mai konszernek fejlesztési és kutatási osztályokat szerveznek, olyan 
magától értetődően állította fel Anton Fugger a cég dél-amerikai osz- 
tályát. A konszern feje és legközelebbi munkatársai sohasem jártak a 
távoli tartományban, és Anton soha nem tekintette a legsürgetőbb- 
nek Veit Hörl beruházási terveit. Hamarosan maga a sevillai faktor is 
többet törődött a közeli Almadén higanybányáival, mint azzal a nagy 
kiterjedésű területtel a távoli , Indiában". 


PIZARRO AGYAFÚRTABB 


Az augsburgi Weinmarkton levő központ látóköréből hamarosan el- 
tűnt a túlságosan nagyszabású, s ezért utópisztikusnak tűnő gyarma- 
tosítási terv. Más, kézzelfoghatóbb üzletek állandó és osztatlan figyel- 
met követeltek. Hogy Dél-Amerika körül egyre nagyobb lett a csönd, 
annak oka részben a nem megfelelő vezetésben, részben azonban a 
versenytársak sikereiben is rejlett. A becsvágyó és kíméletlen hódító, 
Francisco Pizarro ugyanis, miközben a Fuggerek még a Concejóval, 
az India-tanáccsal tárgyaltak, jelentősen gyarapította az általa elfoglalt 
területet. 

A bennszülöttek ellen folytatott megsemmisítő háborúja után, 
melynek az utolsó inka uralkodó, Atahualpa is áldozatul esett, Pizarro 
és társa, Diego de Almagro mélyen benyomultak déli irányban a Fug- 
gerek felségterületére. Anton nem táplált illúziókat arról, milyen esé- 
lyei lehetnek tapasztalatlan alkalmazottainak a rutinos hódítóval 
szemben. A Welserek helytartói azonban újabb sikerekről küldtek je- 
lentéseket Augsburgba. 

Ambrosius Ehinger, Venezuela első kormányzója 1533 nyarán el- 
esett a bennszülöttekkel vívott harcban, de a sváb kereskedők uralma 
az Orinoco menti indiánok felett töretlen maradt. Ehinger utódjának, 
Nikolaus Federmann-nak iszonyatos terheket és veszélyeket kellett 
vállalnia, de fáradságának jutalma gazdag zsákmány volt: arany, 

gyöngy és drágakő. A Fuggereknek ezzel szemben hosszú időn át 
csak bosszúság jutott. 

Az Atlanti-óceánon 1532-ben egy következményeiben igen súlyos 
hajószerencsétlenség történt, de részleteiről, presztízsokokból maka- 
csul hallgattak a cégnél. Az egyik flotta, Alcazaba tengernagy parancs- 
noksága alatt, viharba került, és több karavella odaveszett. Az India- 
tanács sevillai fő levéltárában őrzött s egy túlélőtől származó beszá- 
moló tanúsága szerint a katasztrófa során iszonyatos jelenetek 
játszódtak le: a kevés mentőcsónak minden egyes helyéért elkese- 
redett harc folyt, és a csónakok közül legalább egy elsüllyedt. A hajók- 
kal együtt értékes följegyzések is odavesztek az alighogy fölfedezett 
kontinensről. 

Ezek az események és a Welserek, valamint a gyarmatosító spanyol 
hódítók, a konkvisztádorok nyilvánvaló sikerein érzett csalódottság 
megérlelték Antonban a felismerést, hogy az Újvilágban mégiscsak 
túl bizonytalan talajon mozogna. Vetélytársai előtt leplezve, elhatá- 
rozta, hogy visszavonul Dél-Amerikából. A sikerektől elkényeztetett 
örökösnek első ízben kellett tapasztalnia, hogy még egy Fuggernek 
sem teljesülhet minden álma. Gondolkodásmódja megváltozásának 
döntő oka nyilván az a hír volt, miszerint V. Károly Pizarrót nevezte ki 
Peru kormányzójának. Fugger-ügynökök arról értesültek a spanyol 
udvarnál, hogy a konkvisztádor bátyja útján folyamatosan értékes 
ajándékokkal halmozta el a császárt, amiért a legmagasabb kegyet él- 
vezte. Így meglehetősen kilátástalannak tűnt fel, hogy jogi eszközök- 
kel harcoljon a háborús hős terjeszkedési törekvései ellen. 

Hódításban és fosztogatásban a spanyolok messze túlszárnyalták a 
svábokat. A Fuüggerek felségjogaival mit sem törődve, Diego de Alma- 
gro 1535-ben előnyomult dél felé. Az Almagro és Pizarro között fenn- 
álló gyilkos vetélkedés ügyes játékosoknak talán még lehetőséget kí- 
nált volna arra, hogy döntő szerephez jussanak Dél-Amerika gyarma- 
tosításában. De Anton már kedvét vesztette, és leírta hatalmas tenge- 
rentúli földtulajdonát - természetesen csak azután, hogy a császár 
ígéretet tett neki vesztesége pótlására. 


24. FEJEZET 
Túl gazdag, túl hatalmas 


A dél-amerikai kalanddal azonban a földbirtok korántsem veszítette 
el a Fuggerekre gyakorolt vonzerejét. Éppen ellenkezőleg: miközben 
Anton könnyű szívvel vált meg Dél-Amerika jelentős részétől, igen 
erélyesen törekedett a közeli dél-németországi és délkelet-európai la- 
tiftundiumok bővítésére. A kereskedőfejedelem nemcsak Höchstetter 
csődbe jutása óta tudta, mily mulandó is egy üzletember gazdagsága. 
Már az öreg Jakob is az agyába véste: mindig biztosra menj, és lehető- 
leg örökre tartsd meg magadnak azt, amid van. A legbiztosabb pénz- 
befektetésnek már annak idején is az ingatlan bizonyult. Öröklakás- 
házak és szabadidőközpontok ugyan nem léteztek még, ellenben 
egész falvakat és városokat lehetett megvásárolni, ha volt a ládafiában 
egy kis pénz. 

Ezért Anton , kormányzati idejének" kezdete óta a nyereség nagy 
részét folyamatosan földbirtokba fektette. 1527 áprilisában például 
13 200 guldenért megvette Augsburgtól északra a gablingeni uradal- 
mat. Nem sokkal később az övé lett a birodalmi várostól délnyugatra 
fekvő Mickhausen falu. Ezzel szemben meghiúsultak a tárgyalások a 
jelentős kereskedőváros, Mindelheim megvételéről, noha Anton 100 
ezer guldent adott volna érte. 

1530 novemberében derült ki, hogy valójában mi volt a célja a birto- 
kok látszólag tervszerűtlen vásárlásával. Ekkor a főherceg grófi címet 
adományozott a három Fugger unokaöcsnek. A nemesi levél még 
többet tartalmazott, mint Jakob idejében: a szokásos felségjogokon 
kívül gyakorlatilag teljes védettséget biztosított nekik az igazságszol- 
gáltatással szemben. Ettől kezdve csak császári bíróság vonhatta fe- 
lelősségre a Fuggereket. Ezenfelül az uralkodó számos, közvetlenül 
neki alárendelt birodalmi várost arra kötelezett, hogy különleges olta- 
lomban részesítse három, nagy becsben tartott alattvalóját. 

Antont, Raymundot és unokafivérüket, Hieronymust ezután gya- 
korlatilag senki sem foghatta pörbe, bármit követtek is el. A törvény 
előtt jóformán egyenrangúak voltak az uralkodó fejedelmekkel - és 
nyilvánvalóan ez volt a célja földbirtokaival a konszern fejének is. 
Anton azt akarta elérni, amit már Jakob is fontolgatott, hogy saját feje- 

delemséget szervezzen. Mint Burgau őrgrófja, a közvetlen környék 
minden eladó uradalmát megvásárolta és birtokba vette, hogy ké- 
sőbb a Sváb Hercegség vagy Fejedelemség magvát alkossák. Ezt a vak- 
merő célt szolgálta az is, amikor Wellenburgot megvásárolta az el- 
hunyt salzburgi érsek, Mattháus Lang örököseitől, valamint megsze- 
rezte a glötti uradalmat és a Donauwörth mellett fekvő, stratégiailag 
fontos Obendorf községet is. 

A nagybátyjától szerzett birtokokkal, Schmiechennel, Biberachhal, 
Weissenhornnal és Oberkirchberggel együtt, Anton 1535 körül hatal- 
mas, habár még nem összefüggő földtulajdonnal rendelkezett, mely 
adott esetben független országrész csíráját képezhette volna. A ké- 
sőbbi nemzedékek szerencséjére a szándék mégsem valósult meg, 
mert egy Fugger-fejedelemség valószínűleg kevésbé vészelhette vol- 
na át a történelem viharait, mint a család - politikailag kevésbé veszé- 
lyeztetett - magánbirtoka. 

Anton azzal bizonyította be, hogy mennyire komolyan gondolja 
uralkodói terveit, hogy átköltözött Weissenhornba. 1533 közepe táján 
a konszern központját áthelyezte a vallási viszályoktól dúlt Augsburg- 
ból a régi barhentszövő városba, ahol nem kellett ellentétektől tarta- 
nia. A negyedik nemzedékhez tartozó Fugger, alig negyvenévesen, 
már rég túlnőtt minden polgári és kereskedői hagyományon. Abszo- 
lút uralkodóként gondolkozott, tervezett és cselekedett. 

Képzettebb és műveltebb volt, mint Jakob, életmódja veszedelme- 
sen közelített a feudális urakéhoz, akik nem utolsósorban éppen köl- 
tekezésük miatt szerepeltek üzleti könyveinek a követel oldalán. Mint 
egy uralkodó fejedelem, a várak, kastélyok és erődítések egész sorát 
vette birtokba. Nehéz tárgyalások után, Szapolyai János hozzájárulá- 
sával megvette Árva várát a magyar-lengyel határon, hogy magyaror- 
szági bányáit és az északra vezető kereskedelmi utakat jobban meg- 
védhesse. 


, MAGAMHOZ VETTEM 
A KISBICSKÁMAT" 


Feudális életmódjuk lassanként annyira elidegenítette a Fuggereket 
sváb környezetüktől, hogy szinte már meg sem értették őket. Mint 
, Gazdag" Jakob a maga idejében, Anton és Raymund is minduntalan 
kicsinyes vitákba bonyolódott a másképpen gondolkodó szomszé- 
dokkal. Anton, aki egykor úgy megmosolyogta nagybátyját a Szent 

Móric-plébánia körüli viszály miatt, hamarosan maga is vallási konf- 
liktusok középpontjában állt. 

A főként csak a franciák ellen viselt háborúival törődő császár hosz- 
szú távolléte miatt a reformáció egész Németországban terjedt. Minél 
kevesebbet törődött Károly német alattvalóival, annál nagyobb befo- 
lyásra tettek szert a fejedelmek. Hamarosan azt is ők határozták meg, 
hogy hol húzódik a front a katolikus és a protestáns hit között. A refor- 
mációbarát fejedelmek szószólója Fülöp hesseni tartománygerőf lett, 
aki Luther barátjának, Philipp Melanchthonnak a befolyása alatt állt. 
A konzervatív vallási nézetek védelmezői természetesen a Habsburgok 
voltak. 

A hitvita újabb változatát jelentette Huldrych (Ulrich) Zwingli sváj- 
ci reformátor fellépése, kinek racionális alapokon nyugvó tanai kivált- 
képpen Dél-Németországban hullottak termékeny talajra. Zwingli ta- 
naiból hamarosan radikális mozgalom fejlődött ki. Két egykori küz- 
dőtársa, a zürichi Felix Manz és Konrad Grebel a ,kényszer-egyház" 
minden formáját elutasította, és azt hirdette: minden embernek egye- 
dül kell megtalálnia az istenhez vezető utat. A szentek közösségébe 
való felvétel jelképeként bevezették a felnőttkeresztelést. Ellenfeleik 
azonnal elnevezték őket , újrakeresztelők"-nek, noha ők egyértel- 
műen elutasították a szellemileg kiskorú csecsemő megkeresztelését. 

A felnőttkeresztelés Dél-Németországban szétrajzó hívei éppen 
Augsburgban találtak a legerősebb visszhangra. A sváb nagyvárosban 
különös erővel csaptak össze a vallási és társadalmi ellentétek. Az ős- 
konzervatív uralkodó réteg kérlelhetetlenül ragaszkodott ahhoz, 
hogy kiváltságait elismerjék. A polgári tömegek számára a vallási né- 
zeteltérések szelepet jelentettek, hogy a kirívó vagyoni különbségek 
miatti feszültséget levezessék. 

Hamarosan azonban az uralkodó réteg köreiben is jóformán sikk- 
nek számított a régi egyház megtagadása. Fugger házipapja, dr. Oth- 
mar Nachtigall tűzbe jött: , Ha nem teszünk valamit, egymást fogjuk 
agyonverni. Én mindenesetre magamhoz vettem a kisbicskámat." 
A Weinmarkton álló Fugger-ház, a konzervativizmus fellegvára előtt, 
heves vita robbant ki a reformációhoz csatlakozott volt prédikátor, 
Urbanus Rhegius, adlátusa, Matthias Kretz, valamint a Fugger-bDarát 
katolikus Johannes Eck és Othmar Nachtigall között; több százan vet- 
tek részt benne, többségükben protestáns augsburgiak. 

A városi tanács azt ajánlotta Antonnak, hogy , a doktort távolítsa el", 
vagyis a túlbuzgó hitvitázókat vonja ki a forgalomból. A konszern 
feje vonakodva ugyan, de végül is engedett. Alig ült el az izgalom 

a teológusok szócsatája után, az újrakeresztelők gondoskodtak az 
újabb puskaporos hordóról. Bárhol léptek is fel, mindenütt üldözés- 
ben volt részük. A fejedelmek álcázott forradalmároknak tekintették 
őket, az ősi egyház szemében magát az ördögöt testesítették meg, 
a lutheránusoknak pedig kellemetlen konkurenciát jelentettek. 

Csodálatosképpen, az üldözés ellenére sem fogyott a számuk, ha- 
nem - mint a keresztények a régi Rómában - inkább sokasodni lát- 
szottak. Augsburgban az egyik legjelesebb hívük az Európa-szerte is- 
mert híres képfaragó, Adolf Dachauer volt, aki a Fuggereknek is dol- 
gozott. 1528 húsvétján az újrakeresztelők a képfaragó házában gyüle- 
keztek közös istentiszteletre, de elárulták, és azonnal letartóztatták 
őket. Az augsburgi tanács, amely ekkor már erősen a reformációhoz 
húzott, enyhe büntetéssel is megelégedett: az újrakeresztelőknek csu- 
pán meg kellett ígérniük, hogy elhagyják a várost. 


EGY VÉGZETES HALÁLOS ÍTÉLET 


A katolikus hatalmi apparátus, amely egyszer és mindenkorra le akart 
számolni a kellemetlen szektásokkal, jeladásnak tekintette az ese- 
ményt. Egyelőre még kisebbségben vannak, veszély nélkül lehet pél- 
dát statuálni, gondolták. Majd meglátják a lutheránusok, milyen sors 
vár itt a másképp gondolkodókra! Hogy az újrakeresztelőkre zavarta- 
lanul folyhasson a vadászat, Ferdinánd főherceg a Fuggerek városát, 
Weissenhornt jelölte ki , büntetőhely"-nek, és figyelmeztette a polgár- 
mestert, semmi által se engedje magát akadályoztatni" a szektások ül- 
dözésében és elítélésében. 

Az újrakeresztelő mozgalom híveit, akiket a Sváb Szövetség katonái 
a falvakban és Augsburg, valamint Ulm környékén fogtak el, valóban 
Weissenhornban gyűjtötték össze és zárták börtönbe. A Fuggerek al- 
kalmazottjának, a halli faktoria egykori munkatársának, Hans Heel- 
nek a felügyelete alatt, példátlan kegyetlenséggel megkínozták, majd 
miután ,bűneiket" bevallották, felakasztották őket. 

Valószínűleg senki sem törődött volna a szerencsétlenek sorsával, 
ha nincs közöttük egy patrícius is, Eitel Hans Langenmantel, aki Augs- 
burg egyik legelőkelőbb családjából származott. Apja a Sváb Szövet- 
ség kapitánya és a birodalmi város polgármestere, bátyja magas ran- 
gú tiszt volt. Eitel Hans barátja, Hans Dachser, egykori karmelita szer- 
zetes révén találta meg az utat az újrakeresztelőkhöz. Az augsburgi 
börtönből történt szabadon bocsátása után először egy hittestvérénél 

rejtőzött el Göggingen elővárosában. Amikor ott is veszély fenyegette, 
egy időre barátjának, Mattháus Öhemnek langenneufnachi vidéki há- 
zában talált menedékre. Ismét menekülésre kényszerülve végül is 
Diepold von Stein kapitány fogta el Leitershofenben, nem messze a 
Fuggerek wellenburgi birtokától, és innen vitte Weissenhornba. 

Habár a patríciusfiú befolyásos barátai mindent megmozgattak, 
hogy elkerülje hittestvéreinek a sorsát, őt is megkínozták, és halálra 
ítélték. Raymund Fugger mint Weissenhorn ura és az igazságszolgál- 
tatás legfelső instanciája, csupán abban a ,kegyelemben" részesítette, 
hogy kötél helyett a hóhér kardjától haljon meg. 

Az a kérdés, hogy olyan okos koponya, mint Anton Fugger, miért 
tűrte a weissenhorni túlkapásokat, nemcsak a kortársakat foglalkoz- 
tatta, hanem néhány, a Fugger-imázsért aggódó történészt is. A cég fe- 
je valószínűleg azt akarta az augsburgi uralkodó réteg tudomására 
hozni, hogy elérkezett az idő: dönteni kell vagy az egyház, vagy a tőke 
mellett. 

A weissenhorni vérfürdő természetesen tovább élezte a feszültsé- 
get a vallási táborok között. Ezenfelül a Fugger fivérek halálos ellensé- 
gükké tettek vele több rendjük-béli urat. Közülük is a leghevesebb 
Marx Öhem volt, Langenmantel özvegyének egyik unokaöccse, aki 
Zwingli hívének vallotta magát. 1533 egyik hideg februári napján 
Öhem és hittestvérei megszállták a Fuggerek védnöksége alatti Szent 
Móric-templomot, hogy eltávolítsák a misézéshez használt kegy- 
tárgyakat. A behatolóknak az volt a céljuk, hogy megakadályozzák 
a hagyományos istentiszteletet, és helyette bevezessék Zwingli szer- 
tartását. 

Anton azonnal pótoltatta az elrabolt tárgyakat, hithű papokról és 
sekrestyésekről gondoskodott a templom számára, akik csak katoli- 
kusokat engedtek be. Krisztus mennybemenetelére ünnepi misét 
rendezett, hogy mindenkinek bebizonyítsa a városban: még mindig a 
régi egyház a leghatalmasabb. Marx Öhem idejében értesült a dolog- 
ról, és meglepetésszerű csapással próbálta meghiúsítani Anton hatal- 
mi demonstrációját. A mennybemenetel előtti napon néhány hívével 
felmászott a Szent Móric-templom tetejére, hogy nehéz gerendákkal 
és vasrudakkal elreteszelje a nyílást, amelyen jelképesen felvonták 
volna Krisztus alakját. 

Másnap a templom már zsúfolásig megtelt, amikor Anton és Rgy- 
mund Fugger nagy kísérettel bevonult. A cégfőnök észrevette a zárt 
nyílást, és azonnal megparancsolta néhány alkalmazottjának, menje- 

nek fel a toronyba, szabadítsák ki a nyílást, és - ha a mise ahhoz a pont- 
hoz érkezik - húzzák fel a Krisztus-szobrot. 

Az utána történteket így írta le Raymund, rokonához, Georg Hör- 
mann faktorhoz intézett levelében: , És akkor jött Öhem, végigszágul- 
dott atemplomon, mintha maga az ördög lenne." Ezt kiáltotta: , Félre a 
gazfickóval!" - a Krisztus-szobrot értve ezen. Utána állítólag Öhem, 
Antont is karon ragadta, és ráordított: Jól vigyázz magadra! Meg fo- 
god kapni, amit megérdemelsz!" Ezután a két fivér és kísérete minden 
valószínűség szerint elhagyta a templomot, miközben Öhem emberei 
elvágták az ég felé tartó Krisztus köteleit, és a szobor a földre zuhanva 
darabokra tört. A sürgősen riasztott várnagy hazaküldte mind a katoli- 
kusokat, mind a zwingliánusokat, és bezáratta a templomot. Anton 
tartott tőle, hogy az eset veszélyezteti tekintélyét, ezért a várnagy hatá- 
rozott parancsa ellenére még azon a napon vecsernyét tartatott. A ha- 
tósági rendelkezés nyilvánvaló megsértése módot adott a városi ta- 
nácsnak arra, hogy a lakosság körében egyrészt megközelíthetetlen- 
sége, másrészt a gazdagsága és bigott katolicizmusa miatt gyűlölt Fug- 
gert megidézze. 


BÖRTÖNBEN A CÉGFŐNÖK 


Antonnak május 24-én kellett nyilvánosan számot adnia a mennybe- 
menetel napján a Szent Móric-templomban történtekről. Noha ko- 
moly vétket nem lehetett a terhére róni, a tanács ragaszkodott ahhoz, 
hogy elítélje. Az augsburgi tanácsurak többsége ekkor már valószínű- 
leg a reformáció oldalán állt. Az is lehet azonban, hogy az őshonos 
patríciusok csupán Eitel Hans Langenmantel halálát akarták megto- 
rolni, amikor nyolcnapi elzárásra ítélték Anton Fuggert. 

A tanács azonban, a jelek szerint, korántsem volt meggyőződve ar- 
ról, hogy lehetséges és helyes a világ legnagyobb konszernjének urát, 
aki ráadásul a császár oltalma alatt áll, ily módon felelősségre vonni. 
A nyolc napból, közölték a delikvenssel, csupán hármat kell leülnie, és 
a fennmaradó öt nap mindegyikéért öt-öt guldent fizessen be a város 
alamizsnapénztárába. 

A ravasz taktikus azonnal megpróbálta a háromnapi börtönbünte- 
tést is pénzbüntetéssé változtatni, sőt - közölte bíráival - hajlandó a 
kiszabott összeg háromszorosát is fizetni. A tanácsurak először elbi- 
zonytalanodtak, végül azonban mégsem voltak hajlandók a - leg- 
alább jelképes - börtönbüntetéstől eltekinteni. Anton, kapcsolatai és 

a császári menlevél segítségével, bizonyára talált volna utat és módot 
a végrehajtás elkerülésére. Jakob feltehetően így is tett volna. A politi- 
kailag kifinomultabb érzésű unokaöcs azonban tüntetően engedel- 
meskedett a városi tanácsosok ítéletének. 

Május 30-án este, két szolgától kísérve, megjelent a göggingeni vá- 
roskapu tornya előtt; annak tömlöce szolgált börtönéül. Az a férfi, aki- 
nek hatalma messzebbre nyúlt, mint a legtöbb fejedelemé, élete első 
éjszakáját töltötte rácsok mögött. Másnap délelőtt tíz óra felé megje- 
lent Martin Haid városi jegyző a börtönben. És Anton följegyezte: 
, Egy tanácsos, az általam tanúsított engedelmesség láttán, szívesség- 
ből a másik két napot is el akarta nekem engedni. Azt kívánta, hagy- 
jam el a tornyot, menjek haza és fizessek be tetszésem szerint az ala- 
mizsna-pénztárba." 


AKIT KATONÁK ÜLDÖZNEK 


A gazdag Fugger unokaöcsök és sváb polgártársaik közötti feszültsé- 
gek éleződését nem utolsósorban a reformációs korszak viszonylag 
liberális politikai légköre is magyarázza, Luther és Zwingli rebellis hí- 
vei sok mindent nem voltak hajlandók tudomásul venni, amit a jám- 
bor alattvalók húsz évvel korábban még eltűrtek Jakob Fuggertóől. 

Anton jobban megértette ezt, mint lobbanékonyabb fivére, Ray- 
mund: ő már saját bőrén tapasztalhatta a göggingeni várostorony 
tömlöcének kényelmetlenségeit. Raymund gyűlölete Sybille Rehlin- 
ger iránt kiterjedt annak baráti körére, így az Öhemekre is. Amikor 
egy napon arról értesült, hogy Mattháus Öhem a birtokán - állítólag 
jogtalanul - bezárva tart egy parasztot, nyomban úgy érezte, itt az al- 
kalom a bosszúra. 1529 egyik langyos augusztusi éjszakáján Raymund 
néhány ivócimborájával és fölfegyverzett szolgájával megtámadta 
a patrícius langenneufnachi udvarházát, hogy kiszabadítsa a parasz- 
tot, kinek sorsa egyébként nyilván hidegen hagyta. Mivel minden 
pompásan sikerült, Öhem jószágigazgatóját is magukkal vitték 
a mickhauseni kastélyba, és csak másnap engedték szabadon. 

A tett híre gyorsan elterjedt Augsburgban, és a városi tanács kényte- 
len volt tenni valamit Raymund Fugger ellen. A befolyásos Öhem 
nemzetség sürgetésére 250 fegyveres katonát és két ágyút küldött a 
féktelenkedő Fugger-sarj elfogására. Raymund felesége, született 
Thurzó Katalin azonban egy barátnője révén idejében értesült a ter- 

vezett katonai akcióról, úgyhogy az augsburgi aranyifjú elrejtőzhetett 
egyik kastélyában. 

Nem sokkal később azonban, egy csapat hűséges hívével együtt, 
önként visszatért Augsburgba, hogy megvédje magát a tanács előtt. Itt 
az Öhemek ellen, mámoros hangulatban fogant csínyt politikai jelen- 
tőségű felszabadítási akciónak állította be. Antonnak, aki testvérét a 
visszatérésre rábeszélte és a tárgyalásra is elkísérte, ellenére volt az ef- 
féle fellengzős fecsegés. Röviden és velősen emlékeztette a tanács- 
urakat arra, hogy Augsburg nagymértékben a Fuggereknek köszön- 
heti jólétét. 

Raymund fivére meggyőző fellépésének köszönhette, hogy az egé- 
szet megúszta háromnapi áristommal. Ezenkívül egy rakomány téglát 
kellett felajánlania a városnak egy szegényház felépítéséhez. 


25. FEJEZET 
Kétkulacsos játék 


Amikor V. Károly császár 1528 elején még mindig Itáliában harcolt az 
európai egyeduralomért, megint csak a délnémet kereskedők pénzé- 
hez folyamodott. A Fuggerek legfőbb célja az volt, hogy megerősítsék 
vezető pozíciójukat az európai bankházak között. A Höchstetteren 
aratott teljes győzelem után ugyanis Antonnak már csak az itáliai ban- 
károktól kellett tartania. Kiváltképpen a genovai pénzmágnások pró- 
bálták szívósan megkaparintani az európai uralkodóházakkal köthe- 
tő legjövedelmezőbb üzleteket. Merész tranzakcióktól sem riadtak 
vissza, hogy patinás firenzei és augsburgi vetélytársaikat kiszorítsák. 

A bankárok között kemény verseny sokszor igen kedvező tárgyalá- 
si pozícióba juttatta a kölcsönre szorulókat - a Habsburgoktól a legki- 
sebb választófejedelemig. Az augsburgi Weinmarkton ezért igen 
nagy megkönnyebbüléssel nyugtázták 1528 márciusában a genovai 
pénzügyi botrányról érkező híreket. A Saulibank, a kikötőváros legré- 
gibb és legtekintélyesebb pénzintézete, csődbe jutott; természetesen 
néhány más bankot is azonnal magával rántott. Tomaso Fornarinak, a 
leggazdagabb genovai polgár, Agostino Centurioni sógorának is fize- 
tési nehézségei támadtak. Úgy hírlett, még a hatalmas Grimaldi csa- 
ládnak is üres a kasszája. Itt volt hát az alkalom, hogy a Fuggerek újra 
erőteljesebben bekapcsolódjanak a hatalomért folyó játszmába. 

Az egyik oldalon a Habsburgok, a másikon Franciaország és a pápa 
között folyó itáliai háború kulcsfigurája a genovai Andrea Doria ad- 
mirális volt. Hol egyik, hol másik oldalon harcolt, de a leginkább csak 
ott, ahol több nyereséget remélt. Miután a Pescara tábornok vezette 
császári csapatok 1522-ben meghódították és három nap alatt kifosz- 
tották Genovát, az ügyes taktikázása miatt csodált admirális, tekinté- 
lyes flottájával együtt, a francia király vizeire evezett. Legnagyobb bá- 
natára azonban hamarosan tapasztalnia kellett, hogy I. Ferenc vagy 
nem tudta, vagy nem akarta őt kellően megjutalmazni. Négy év múlva 
kitűnően fölszerelt gályáival a tehetős pápa szolgálatába szegődött, 
aki azonban a sacco di Roma után maga sem volt abban a helyzetben, 
hogy kellően honorálja a háborús hős szolgálatait. [Időközben I. Fe- 
renc, a VIII. Henrik angol királlyal kötött egyezmény révén, megint 

valamivel jobban állt pénz dolgában. A Kékszakállnak el kellett nyer- 
nie a pápa beleegyezését ahhoz, hogy elválhasson Aragóniai Katalin- 
tól, V. Károly nagynénjétől, és Boleyn Annával házasságot köthessen, 
ezért bőven ontotta a segélypénzeket a pápa szövetségesének. 

A franciák tehát ismét aranyhegyeket ígértek Andrea Doriának, és a 
zsoldos megindult Genova felé, amelyet a császári csapatok tartottak 
megszállva. Az egyesített tengeri és szárazföldi erők bevették ugyan a 
gazdag kereskedő- és kikötővárost, de a zsákmányt illetően az admirá- 
list újabb csalódás érte. Ugyanis I. Ferencnek hatalmas összegre volt 
szüksége Madridban fogva tartott fiai kiváltásához. Ezért még az 
V. Károly foglyul ejtett katonáinak , eladásából" származó hasznot 
sem engedte át a tenger hősének. 

Amikor azután Doria szülővárosát is nagyobb kényszerkölcsön fi- 
zetésére akarták kötelezni, úgy érezte, betelt a pohár. Az addig ellen- 
séges felek lokálpatriotizmusát kihasználva széles körű mozgalmat 
indított Genovában, hogy a francia megszállókat kiűzzék a köztársa- 
ságból. Látván, hogy a lakosság mögötte áll, titokban tárgyalásba kez- 
dett V. Károly ügynökeivel arról, hogy átáll a császári táborba. Habs- 
burg Károly a Valois-nál nyilvánvalóan többre értékelte az itáliai opti- 
matákat," ahogy a gazdag genovaiak magukat nevezték. Noha hadi- 
pénztára üres volt, és a csapatok lázadással fenyegettek az elmaradt 
zsold miatt, a császár elfogadta Doria valamennyi követelését. 

V. Károly tisztában volt azzal, hogy sürgősen új kölcsönökre van 
szüksége, ha teljesíteni akarja az admirális követeléseit. És elérkezett 
a pillanat, amely ismét fontos szerepet juttatott a Fuggereknek a vi- 
lágpolitikában. Ha pénzt adnak a császárnak, azzal talán eldönthetik 
az itáliai háború sorsát. Természetesen azzal is számolni kellett, hogy 
V. Károly a kapott kölcsön ellenére is veszít, és soha többé nem fizeti 
vissza adósságait. 

Végső fokon nápolyi birtokainak megmentése indította Antont ar- 
ra, hogy gyorsan cselekedjék, és a Welserekkel együtt összesen 90 
ezer dukátot bocsásson a császár rendelkezésére. A Nápolyi Királyság 
1503 óta, amikor Aragóniai Ferdinánd meghódította, a császár legér- 
tékesebb birtokai közé tartozott. Ha egy genovai vagy egy augsburgi 
bankár biztosítékokat követelt kölcsöneiért, mindig nápolyi földeket 
vagy bányaművelési jogokat kínáltak fel neki. A Nápolyi Királyságban 
elterülő Fugger-birtokot, amelynek értékét a szakemberek 100 ezer 


" Az ókori római köztársaságban a nemesek és vagyonos polgárok maradi pártja 
(szemben a néppárttal). 

dukátra becsülték, rendkívüli veszély fenyegette, amikor az Orániai 
Fülöp gróf vezette császári csapatokat Itália déli részén elvágták a töb- 
bitől. Úgy látszott már csak idő kérdése, hogy megadják magukat a 
franciáknak, mivel a tenger felől sem várhattak utánpótlást. 

Andrea Doria flottája ura volt a Földközi-tenger nyugati medencé- 
jének. Nápolyt már csak az ő támogatásával lehetett volna megtartani 
a Habsburgok és ezzel Augsburg számára is. És az itáliai háborúban a 
döntő fordulatot valóban Doria frontváltoztatása hozta meg: Nápolyt 
felszabadították, és V. Károly friss csapatokat hozathatott hajón Spa- 
nyolországból Genovába. Hadvezére, Antonio de Leyva 1529. június 
21-én Landrianónál megverte a franciák főerejét, és V. Károly világbi- 
rodalma megint nagyobb lett valamivel. Alig egy hét múlva a császár 
Barcelonában békét kötött a pápával, akinek már semmit sem ért a 
szövetség Franciaországgal. 

A harcias kedvű európai uralkodókat egy ősi ellenség arra kény- 
szerítette, hogy átmenetileg félbeszakítsák hatalmi harcaikat: Szulej- 
mán, a ,nagy", Bécs felé nyomult, és mint hajdanában a hun Attila, 
keletről tört Európa meghódítására. Franciák, spanyolok, itáliaiak és 
németek jó időre megfeledkeztek hagyományos ellentéteikről. A vi- 
szálykodó harci kakasokat, jellemző módon, két okos asszony térítet- 
te észre. Habsburg Margit, Miksa császár negyvenkilenc éves lánya, 
Németalföld helytartója 1529. augusztus 3-án az észak-franciaországi 
Cambrai városában találkozott a francia király anyjával, Savoyai Lujzá- 
val, hogy véget vessenek a vérontásnak. 

A cambrai-i hölgybékét hasonló feltételekkel kötötték meg, mint 
másfél évvel korábban a madridi szerződést. Franciaország bejelen- 
tette, hogy lemond Flandriáról és Artois-ról, valamint minden itáliai 
igényéről, de a Burgund Hercegséget megtarthatta. 


, ELSŐZOTT" ÜZLETEK ERDÉLYBEN 


V. Károly számára ezzel szabad lett az út Itáliába. Újonnan nyert ha- 
talmának jeleként 1530 februárjában, Bolognában, volt ellenfelével, 
VII. Kelemennel, a Medici pápával fejére tétette a Római Szent Biroda- 
lom császári koronáját. A német választófejedelmek, akiktől egykor a 
Fuggerek pénzén vásárolta meg szavazatukat, ezúttal nem voltak je- 
len. V. Károly most inkább Spanyolországra és Itáliára helyezte hatal- 
mának súlypontját, mint világbirodalmának északi részére, amelynek 
kormányzását teljesen átengedte fivérének, Ferdinándnak. 

A magyar-cseh király ettől kezdve üzletet is gyakrabban kötött a 
Fuggerekkel, mint a császár. Előretolt posztján neki kellett elsőnek fel- 
tartóztatnia a törököket. Folyamatos kötelezettségeinek csak a délné- 
met kereskedők segítségével tudott eleget tenni, akiknek cserébe 
kénytelen volt természeti kincseket és bányajogokat zálogba adni. 
Nem volt más választása, a Fuggerek követelését is el kellett ismernie, 
hogy kártalanítsa őket magyarországi veszteségeikért. 

1530. február 28-án Esztergomban , mint becsületes és igazságos fe- 
jedelem" tudomásul vette, hogy Anton Fugger jogosan tart igényt 
206 741 guldenra. Természetesen eszében sem volt, hogy készpénz- 
ben fizesse vissza neki az óriási összeget, melyet maga sohasem tu- 
dott volna előteremteni. Ehelyett az erdélyi sóbányák jövedelmével 
kártalanította a Fuggereket, akik boldogtalan sógora, I. Lajos uralko- 
dása alatt váltak magyarországi fosztogatások , áldozatává". Ez kétség- 
kívül ravasz sakkhúzás volt, mert először is támogatásra kötelezte a 
Fuggereket a törökök ellen, másodszor szorosabb szálakkal kötötte 
őket Magyarországhoz, harmadszor pedig az egykor jövedelmező só- 
bányák katasztrofális állapotban voltak. 

Az augsburgi központnak eleinte valószínűleg sejtelme sem volt 
minderről, mivel Konrad Mair faktor, akit Anton a tárgyalásokkal meg- 
bízott, mintegy évi 100 ezer gulden , derekas jövedelmet" remélt ma- 
gának Erdélyből. Hamarosan kiderült, hogy az egyébként oly ráter- 
mett , menedzser", akárcsak Georg Hörmann is, többet törődött a sa- 
ját üzleteivel, mint a cégével. Anton ezért elhatározta, hogy keresztül- 
húzza Mair üzleti számításait, és a kipróbált Hans Dernschwammot 
küldi Erdélybe. 

Ami ott a megmentőre várt, bizonyára a legsötétebb elképzeléseit 
is felülmúlta. ,A bányák mind üresek, és csak baj és gond van velük" - 
írta haza leverten. A bányák elhanyagoltak voltak, az akanákban úgy 
állt a víz, , mint egy kútban", a készletek a szabad ég alatt hevertek, 
nagyrészt használhatatlanná váltak. Még rosszabbul állt a helyzet a 
személyzettel. Mivel a sóvágók szerint az állami gondnok, Max Pemf- 
linger rosszul bánt velük és alacsony bért fizetett, gyakoriak voltak a 
sztrájkok és a tiltakozó tüntetések, melyeket sokszor csak fegyveres 
erővel sikerült leverni. 

Dernschwamm megpróbált kedvet csinálni a bányászoknak: a ko- 
lozsvári faktoria révén textilneműket hozatott, és ingyen szétosztotta. 
Ha majd a munkások tisztességes öltözékben járnak, gondolta az új 
főnök, nyilván jobban fognak dolgozni. Elődjével ellentétben a bá- 

nyászok két megbízottját is elfogadta tárgyalópartnernek, és jól kivilá- 
gította az aknákat faggyúgyertyákkal. 

Bármennyire igyekezett is azonban Dernschwanim, a végén min- 
den fáradsága hiábavalónak bizonyult. Mire ugyanis rendbe hozta az 
összesen tíz sókamrát, megfelelően biztosította a szállítmányokat és 
megszervezte a kellő hasznot hajtó üzletet a havasalföldi kereskedők- 
kel, a politikusok elsózták a menedzser levesét. 

Ferdinánd felvigyázója, Max Pemflinger, ahol csak lehetett, gátolta 
Dernschwamm építő munkáját, mert őfelsége újabb kölcsön kedvé- 
ért nyomást óhajtott gyakorolni a Fuggerekre. Szapolyai Jánosnak, a 
Habsburgok régi magyarországi ellenségének sem állt érdekében, 
hogy a Fuggerek felvirágoztassák üzletüket. És végül ott volt a félelme- 
tes Szulejmán is, aki bármelyik nap harci riadót fújhatott a támadásra. 


FÉLELEM A SZULTÁNTÓL 


Eközben a fenyegetett európai fejedelmek lázas diplomáciai tevé- 
kenységet folytattak. V. Károly ugyan ismételten kijelentette, hogy 
minden eszközzel megkísérli a napnyugat megvédését, de haderőit 
még lefoglalták a felső-itáliai hadműveletek. Egyedül a délnémet 
nagykereskedők rendelkeztek a kellő létszámú új csapatok toborzá- 
sához és felfegyverzéséhez szükséges tőkével. Csakhogy ezekben a 
kritikus hetekben mind a Fuggerek, mind a Welserek szűkmarkúbb- 
nak mutatkoztak, mint valaha. Tekintettel a Firenzéért vívott tartós és 
heves harcokra és a Habsburg uralkodó veszteségeire a Franciaország 
ellen viselt háborúkban, túl kockázatosnak találták, hogy mindent 
egy lapra tegyenek fel. 

A szultán seregéről Augsburgba érkező hírek csak fokozták a hitele- 
zők kétségeit. Szulejmán látszólag könnyedén vonult be Ausztriába. 
1529 késő őszén már Bécs alatt állt, és tartani lehetett tőle, hogy az 
osztrák örökös tartományok, hosszabb vagy rövidebb időre, az osz- 
mán világbirodalom peremvidékei lesznek. De amint az Buda ostro- 
mánál is történt, az óvatos török ismét meghátrált. Bizonyára nem 
érezte magát még elég erősnek ahhoz, hogy döntő csapást mérjen a 
Habsburg nagyhatalomra. Bécs meglepően heves ellenállásának ha- 
tására a szultán hátraarcot vezényelt. 

A Fuggerek számára ekkor az volt a fontos, hogy magyarországi ér- 
dekeltségeiket bebiztosítsák a törökök támadása ellen. Ebben csupán 
egyvalaki segíthetett nekik: Szapolyai János, a Habsburgok ősi ellen- 

sége. Anton Fugger nem volt tekintettel Károly és fivére, Ferdinánd 
politikájára, és lengyel közvetítők útján titkos kapcsolatot létesített a 
magyar ellenkirállyal. 

A magyarokkal megértették, hogy gazdag természeti kincseiket a 
legkedvezőbben csakis a Fuggerek segítségével aknázhatják ki. Ha 
Szapolyai meghosszabbítja a bérleti szerződéseket, közölték Anton 
megbízottai Laski Jeromos lovaggal, ő is megfelelő mértékben része- 
sülhetne a bizonyára bőséges nyereségből. A király, aki ugyanúgy 
pénzhiányban szenvedett, mint Habsburg ellenfele, elfogadta az aján- 
latot. 1529. novembere 1-jén meghosszabbította a Fuggerek bérleti 
szerződéseit a rézbányákra. 

Anton tökéletesen tisztában volt azzal, milyen veszélyes politikai 
szempontból a kétkulacsos játék. Ezt az is bizonyítja, hogy a tárgyalá- 
sok a legnagyobb titokban folytak. Az elkerülhetetlenül szükséges le- 
vélváltásban Szapolyai a , Hans mester" fedőnevet kapta. 


A CSÁSZÁR AUGSBURGBAN 


A kelet-európai beruházásaiért aggódó cégfőnök akkor változtatott 
irányvonalán, amikor a császár személyesen indult el Augsburgba. 
V. Károly Bolognábáól jött a Brenneren át. A hágó legmagasabb pont- 
ján fivére köszöntötte, majd a két Habsburg hatalmas kísérettel vonult 
be a vallási torzsalkodásoktól dúlt birodalomba. Ez ideig egyetlen 
Fugger sem találkozott személyesen azzal a férfiúval, akit egykor pén- 
zükkel a császári koronához segítettek, és aki most hatalma csúcsán 
állt. Anton azonban most sem mutatott különösebb sietséget, hogy 
személyesen üdvözölje legbecsesebb ügyfelét. 

Károlynak, aki betért a schwazi Fugger-házba, hogy a tiroli bányá- 
szatról tájékozódjék, be kellett érnie az ott alkalmazott faktorokkal. 
A három Fugger unokaöcs közül egyik sem tartotta szükségesnek, 
hogy az uralkodó elé lovagoljon, ami súlyos sértés volt őfelségére néz- 
ve. A Fuggerek akkor is távol maradtak, amikor a büszke spanyol 1530. 
június 15-én belovagolt Augsburgba. Az előző éjszakát a közeli 
Früstenfeldbruckban töltötte, hogy megnyissa a birodalmi gyűlést. 
A Fugger-palota egyik ablakából Mária, a magyar király özvegye 
figyelte az ünnepi menetet, de a birodalmi gyűlés alatt mégsem jött 
létre ugyanolyan bizalmas kapcsolat a pénzfejedelmek és uralkodó- 
juk között, mint Jakob és Miksa napjaiban. 

Antont bemutatták a császárnak, és választékos udvariassággal 
bántak vele, de Károly megmaradt fenséges uralkodónak, Fugger pe- 
dig öntudatos kereskedőnek. Mindenki észrevette, hogy egymásra 
utalt üzletfelek és nem barátok találkoznak. 

A birodalmi gyűlés egész nyáron át tartott és különféle ünnep- 
ségek, lovagi tornák és felvonulások tarkították; e kulisszák mö- 
gött azonban kemény hiteltárgyalások kezdődtek. Miközben a sok 
hivatalos gyűlésen mindenekelőtt a reformáció sorsát vitatták meg 
- Philipp Melanchthon előterjesztette úgynevezett ágostai hitvallását -, 
az , arany írószobá"-ban Ferdinánd római királlyá választásának pénz- 
ügyi fedezetéről tárgyaltak. 

A császár fivére már régen sürgette, hogy István koronája mellett, 
amely viszonylag jelentéktelen volt, a Német Nemzet Szent Római 
Birodalma királyának a címét is viselhesse. V. Károly, aki egyre inkább 
a világ császárának érezte magát, nem ellenezte ezt. Végeredmény- 
ben ezáltal csak tovább szilárdulna a Habsburgok hatalma. A korona 
költségeit Ferdinánd pénzügyi szakértői 600 ezer guldenre becsülték 
1530 augusztusában. Anton összesen 365 845 guldent ígért október 
15-ig. A három Fugger fivér másnap megkapta a már említett nemesi 
levelet és Burgau grófságát. A Fuggerek pénzén legalább öt választó- 
fejedelem szavazatát kellett megvásárolni. Ferdinánd tartozása ezzel 
egymillió guldenre növekedett. 


A BOMLÁS JELEI 


Bármennyire hangsúlyozta is Anton függetlenségét, és bármily ügye- 
sen játszotta is kétkulacsos diplomáciai játékát, a kölcsönzött hatal- 
mas összeg vállalatának boldogulását elválaszthatatlanul összekap- 
csolta a Habsburgok sorsával. És ez előttük sem maradhatott titok. 
Amikor a német választófejedelmek 1531 januárjában Kölnben össze- 
gyűltek, hogy megválasszák királyukat, Ferdinándon kívül nem volt 
komolyan vehető jelölt. Így aztán Veit Hörlnek, akit Anton a , válasz- 
tás" pénzügyi lebonyolításával bízott meg, kevesebbet kellett fáradoz- 
nia, mint tizenkét évvel korábban Wolf Hallernek Károly megválasztá- 
sakor. Az Aachenben megtartott koronázási ünnepség fényére árnyé- 
kot borított Margit, németalföldi helytartó halála, aki mindig hűséges 
szószólója volt a Fuggereknek. Utódjának a császár Mária özvegy ma- 
gyar királynét tette meg, és vele - mint attól tartani kellett - nem lehe- 
tett oly kellemesen egy tálból cseresznyézni. 

A választási segély feltételeiről folytatott tárgyalásokon Anton leg- 
alább olyan szívósnak és makacsnak mutatkozott, mint elhunyt nagy- 
bátyja. Ferdinándnak tíz százalék kamatot kellett fizetnie a kölcsön 
után, azon felül különleges , megtiszteltetés és ajándék" címén még 
40 ezer guldent. Anton azzal indokolta meg a külön jutalékot, hogy 
kénytelen volt , ilyen nehéz időkben maga is kamatra kölcsönvenni a 
pénzt. 

Felületesen szemlélve nagyon is elégedett lehetett az üzlettel. Ha 
azonban közelebbről szemügyre vesszük, kiderül, hogy a biztosíté- 
kok, amelyeket a Habsburg-ház a mindjobban felgyülemlő hitelekért 
kínált, korántsem voltak már olyan megbízhatóak és jövedelmezők, 
mint Jakob idejében. Korábban még bányaművek és pénzverési jo- 
gok jelentették a zálogot, most főként keveset jövedelmező ingatla- 
nok és címek. Nem csoda, ha a Fuggerek vagyona ezekben az évek- 
ben már nem növekedett olyan rohamosan. 

Míg Jakob hosszú időn át évente 50 százalék nyereségre tett szert, 
1527 és 1536 között csupán 120 ezer guldennel, azaz alig évi 2,2 száza- 
lékkal növekedett az üzleti tőke. Ennek sok oka volt: V. Károly császár 
spanyolországi erőforrásai és katonai sikerei miatt nem volt annyira 
befolyásolható, mint nagyapja, Miksa. Ezenkívül jelentősen kiélező- 
dött a nagykereskedők között a verseny, mivel Jakob Fugger üzleti 
módszerei iskolát teremtettek, és mindenütt követőkre találtak. 

Anton , kormányzói" pozíciója azonban sohasem forgott veszély- 
ben. 1532. szeptember 14-én a három Fugger unokaöcs új társasági 
szerződést kötött, amely gyakorlatilag ugyanolyan jogokat biztosított 
Antonnak, mint amilyeneket Jakob követelt magának annak idején. 

Raymund és Hieronymus, az unokafivér nyomatékosan elismerte 
Antont , közös kereskedelmi társaságuk legfőbb kezelőjének és kor- 
mányzójának". Egyidejűleg megváltoztatták a cég nevét, ettől kezdve 
így hangzott: ,Raymundus, Antonius és Hieronymus Fugger, fivérek 
és rokonok". 

A társasági szerződés aláírásakor Anton még negyvenéves sem 
volt. A fuggeri kereskedelmi monarchia kifelé ugyanolyan képet mu- 
tatott, mint Jakob életében. Korának messze legnagyobb cége és a 
Habsburg világbirodalom legfontosabb pénzforrása volt. Befolyási 
övezete még jelentősen nőtt is a megelőző években: Dél-Amerika 
csendes-óceáni partjaitól a cári birodalomig és Svédországtól Nápo- 
lyig terjedt. 

, Főben és tagokban" látszólag makkegészségesen terjeszkedett 
mind jobban és jobban a sokkarú gazdasági szörny. Úgy tetszett, sen- 

ki sem tudja feltartóztatni a sváb óriást. De miközben az augsburgi 
Fugger-palota faburkolatú irodáiban a könyvelők újabb és újabb re- 
kordszámokat jegyeztek be, már sokasodtak a fenyegető bomlás jelei. 
És senki sem érezte ezt olyan világosan, mint Anton Fugger. 

Már régen nem volt az a becsvágytól megszállott fiatalember, aki 
egykor Jakob örökébe lépett. Most, miután már a konszern minden 
titkát ismerte és kiélvezte a hatalom és a gazdagság minden varázsát, 
egyre gyakrabban kínozták kételyek: mi értelme van a cégnek és a sa- 
ját életének. 

A lázas tevékenység időszakait, amikor mindenki másnál kemé- 
nyebben, kitartóbban és hatékonyabban tudott dolgozni, egyre sű- 
rűbben váltották fel a mélabú napjai. A cég főnöke ilyenkor kedvetle- 
nül és érdeklődés nélkül figyelte alkalmazottainak hangyaszerű 
nyüzsgését. Olykor néhány napra nyomtalanul el is tűnt Augsburgbáól, 
hogy valahol vidéken pihenjen és elmélkedjen. 

Anton nem volt olyan töretlenül rugalmas, mint nagybátyja, néha 
egyenesen kényszerítenie kellett magát, hogy a kellő figyelmet szen- 
telje a cég ezernyi problémájának. Ehhez sokban hozzájárult viszony- 
lag gyenge fizikuma is. A keskeny vállú, szikár és törékeny férfinak nem- 
egyszer nagy erőfeszítésébe került, hogy fizikailag győzze a szünte- 
len stresszt. Szinte páni félelem alakult ki benne a betegségektől. 

Elég volt néhány hír a halálozási arányszám feltűnő növekedéséről, 
s máris hanyatt-homlok menekült Augsburgból. Egyszerre több orvos 
is őrködött egészségi állapotán. Ha attól tartott, hogy nem eléggé ér- 
tik a mesterségüket, nem sajnálta a pénzt, és a legnevesebb tudorokat 
hozatta Augsburgba. A kényelmével mindig igen sokat törődő cégfő- 
nök egy ízben nem sajnálta a fáradságot, hogy átkeljen az Alpokon, és 
Bolognában, ottani specialistákkal vizsgáltassa meg magát. 


NÖVEKSZIK A FÜGGŐSÉG 


Antont időnként roppant leverte az a felismerés, hogy minél jobban 
nőtt a konszern politikai jelentősége, annál inkább csökkent az ő cse- 
lekvési szabadsága. Ezekben az években vitathatatlanul a politika 
uralkodott a gazdaság felett. Míg egykor Jakob uralta Miksa császárt, 
most a hasonlíthatatlanul erősebb Károly volt az, aki előírta a kereske- 
dőknek, mi a teendőjük. 

Melyik bankár merészelte volna megtagadni a császártól a kért köl- 
csönt, ha attól a napnyugat sorsa függött? Mit számítottak egy sváb 

szatócsféle aggályai és félelmei, ha arról volt szó, hogy Európát meg 
kell menteni a töröktől, és a keresztény hitet meg kell védeni az egyhá- 
zi reformációra törő eretnekektől? Azelőtt Jakob Fuggert a legpon- 
tosabban tájékoztatták a felséges urak szándékairól, amikre nem is 
egyszer, döntő befolyást gyakorolt. Most azonban unokaöccse sok- 
szor hiába fáradozott, hogy kellő időben kipuhatolja a Habsburgok 
terveit és szándékait. A Fuggerek anyagi ereje olyan jelentékeny volt, 
hogy sem V. Károly, sem testvére, Ferdinánd nem mondhatott le róla, 
csakhogy mind az egyik, mind a másik, egyre gátlástalanabbul vette 
igénybe. 

Míg Miksa császári tanácsosainak még napokon át kellett tárgyal- 
niuk Jakob Fuggerrel húszezer guldenről, a büszke spanyol most 
nyersen követelt annál tízszer vagy hússzor is nagyobb összegeket. 
Anton nemigen zárkózhatott el az állandó anyagi kívánságok elől. 
A császár minden komoly ellenállást azonnal megtört azzal, hogy igen 
kedvező feltételekkel, jelentős pénzügyi terveket bízott a Fuggerek 
itáliai vetélytársaira. 

Az időközben Európa legfontosabb pénzpiacának rangjára emel- 
kedett Antwerpenben például az itáliai Gaspare Ducci és Agostino 
Chigi számítottak a legagyafúrtabb és legsikeresebb bankároknak, 
míg a Fugger-cégnek az volt a híre, hogy anyagi ereje hanyatlik, és túl- 
zottan konzervatív üzleti elveket követ. Anton válaszút előtt állott: 
vagy eltűri, hogy a konszern egyre inkább függ a Habsburg-háztól, 
vagy pedig lemond a nemzetközi finánctőkében betöltött örökölt ve- 
zető szerepéről. 

Az érzékeny, önmaga ellentmondásait tisztán látó kereskedő nem 
akarta sem az egyiket, sem a másikat. Intelligenciájának és konszernje 
hihetetlen gazdasági hatalmának hála, meglepően hosszú időn át si- 
került is megmaradnia a pénzügyi világ élén anélkül, hogy komoly 
veszteségeket szenvedett volna a számos politikai válságban. Hosszú 
távra persze - és e tekintetben Anton Fugger bizonyára nem táplált il- 
lúziókat -, ez az irányzat tarthatatlan volt. 


,... MERT KEVESEKBEN LEHET MEGBÍZNI" 


A ,külpolitikai" viharoknál is jobban nyugtalanították Antont a bom- 
lás jelei a konszernen és a családon belül. Minél jobban megszilárdí- 
totta egyeduralmát, annál közönyösebbé váltak a családtagok. Ray- 
mund sokkal szívesebben foglalkozott vadászattal és értékes régiség- 

gyűjteményeivel - régi írások egyik legjobb ismerőjének számított -, 
mint a kiterjedt birtok igazgatásával. Indulatossága ellenére alapjában 
véve jobb szívű és emberségesebb volt, mint Anton. Nagyon ragasz- 
kodott tizenhárom gyermekéhez és feleségéhez, Katalinhoz, akit egy- 
kor Jakob parancsára vett feleségül, hogy szorosabbra fűzzék az üzleti 
köteléket a Thurzókkal. 

Raymund hirtelen haragú volt, és dühében olykor goromba is tu- 
dott lenni, de utána megbánt minden rossz szót. Nem volt meg benne 
bátyjának hideg hatalmi ösztöne, gyűlölte az intrikát, sokszor fejjel 
ment a falnak. Amikor felesége 1534-ben meghalt, a széles vállú, nyers, 
szinte paraszti arcú földesúr letargiába zuhant. Alig egy esztendő múl- 
va, mindössze negyvenhat évesen, ő is eltávozott az élők sorából. 

Jakob, unokaöccseinek szövetségében a harmadik, még ennyi évet 
sem ért meg. Az augsburgi Weinmarkton csak csélcsap úrfinak neve- 
zett Hieronymus kifelé a gondtalan , playboy" életét élte. Albrecht Dü- 
rer is dicsérőleg emlékezett meg vendégszeretetéről, és a humanista 
értelmiségiek körében a gazdag kereskedősarj kellemes szórakozta- 
tónak számított. Otthon azonban nem volt szava. 1537. október 1-jén, 
már a halál árnyékában, a maga, valamint törvényes és törvénytelen 
örökösei nevében, önként lemondott a család , közös üzlet"-ének őt 
megillető részéről. Cserébe Antonnal kifizettetett magának 110 ezer 
guldent készpénzben, és összesen 90 ezer gulden értékű ingatlant 
írattatott a nevére. Jó egy év múlva, 1538. november 26-án Hierony- 
mus örökre lehunyta szemét. 

Szinte a sors iróniájaként, Raymund halála után ugyanolyan helyzet 
állt elő, mint annak idején, amikor Jakob arra kényszerítette unoka- 
öccseit, hogy mondjanak le örökölt jogaikról. Az egyeduralkodó 
Anton, aki a maga idején éppen eleget szenvedett nyakas nagybátyjá- 
nak uralmától, most ugyanolyan szigorúan járt el testvérének elárvult 
gyermekeivel. Engedelmeskedniük és hallgatniuk kellett, és ezzel 
punktum. Aki a cégben valamely helyre áhítozott, annak azt teljesít- 
ménnyel kellett kiharcolnia és engedelmességgel megszolgálnia. 

Raymund öt fia közül a legidősebb mutatkozott a legbecsvágyóbb- 
nak. Az édesapja halálakor tizenkilenc éves Johann Jakob Fugger 
minduntalan vitába szállt a mindenható nagybácsival, aki először 
Schwazba, majd Itáliába száműzte. Szerencséjére Georg Hör- 
mannban pártfogóra talált, aki az unokaöcs tevékenységéről szóló 
kedvezőtlen jelentéseket visszatartotta, és Anton elnézését kérte. 

A cégfőnök legközelebbi bizalmasaként Hörmann egyébként is sa- 
játságos szerepet játszhatott. A Fuggerek Kaufbeurenben született ro- 

kona nyíltan rokonszenvezett a protestáns eszmékkel, anélkül hogy 
eljátszotta volna a bigottan katolikus ,kormányzó" bizalmát. Aki el 
akart érni valamit Antonnál, annak feltétlenül jó viszonyban kellett 
lennie Hörmann-nal. A konszern berkeiben arról ismerték, hogy nyíl- 
tan lehetett vele beszélni, anélkül hogy bárkit is kiszolgáltatott volna. 
Sok elégedetlen faktor ezért őhozzá fordult a gondjaival, ha Anton szi- 
gorától tartott. 

A főnöknek ugyanakkor minden oka megvolt rá, hogy ne bízzon 
meg minden menedzserében. Míg az egységes kék-sárga uniformis- 
ba öltöztetett alkalmazottak a központban mindig szigorú felügyelet 
alatt álltak, a telephelyeken dolgozó faktoroknak némi jövedelmező 
privát üzletre is alkalmuk nyílt. Így aztán egyes Fugger-alkalmazottak 
gazdagabbak voltak a helybeli vállalkozók többségénél. Nem is egy 
faktor költséges városi házat építtetett, kastélyban lakott, fellengzős cí- 
meket viselt, sőt saját címere is volt. 

Különösen arcátlanul ügyködött Lorenz Fleischer, a jelentős bécsi 
faktoria vezetője. Meglehetősen szép summákat keresett hamis pén- 
zekkel, csalárd manipulációkkal, sikkasztásokkal és feketepiaci üzle- 
tekkel, mígnem azután könyvelője felhívta rá a központ figyelmét. 
A rajtakapott faktor azzal próbálta megakadályozni a vizsgálatot, 
hogy értékes szőrméket ajándékozott Georg Hörmann-nak. Őt azon- 
ban ez sem befolyásolhatta, és könyvvizsgálót küldött Bécsbe. Hete- 
kig tartott, amíg a revizor az egész ügyet felgöngyölítette, mert nyilván 
a bécsi faktoria legtöbb alkalmazottja részt vett a galádságokban. 
, Még nem látom tisztán, hogyan is állnak az ügyek, mert kevesekben 
lehet megbízni" - jelentette az ellenőr Augsburgnak. 


A SZŰZ, AKI NEMIS VOLT AZ 


A Fuggerek mérhetetlen gazdagsága szinte ösztönözte alkalmazot- 
taik nagy részét, hogy csapják be a céget. Egyes faktoriákban olyan 
régi, kipróbált , menedzserek?" is az aranyláz áldozatául estek, mint 
Konrad Mair vagy Jörg Högl. Mások - közöttük Christoph Vogel bá- 
nyászati szakértő, akiről később még szó lesz - egyáltalán nem váltot- 
ták be a cég hozzájuk fűzött reményeit. A faktorok megbízhatósága 
általában fordított arányban állt működési helyüknek az augsburgi 
központtól való távolságával. 

A Függerek lojális alkalmazottai közül egyesek fájdalmas sóhajjal 
gondoltak Jakob idejére, amikor mindenkit, aki hűtlenséget követett 

el a cég ellen, azonnal és kérlelhetetlenül megfenyítettek. Szinte úgy 
látszott, mintha Anton hallgatólag eltűrné a visszásságokat, mert lelke 
idegenkedett a személyes összeesküvésektől. Így például unokahú- 
ga, Sybille különös ügyében is meglepő határozatlanságot mutatott. 

Raymund csinos lánya az illő jegyességi idő után a származásához 
illő pompával férjhez ment Wilhelm von Kuenring báróhoz. De alig 
teljesült be annak rendje és módja szerint a házasság, a vő ,szennyel, 
szégyennel és gúnnyal" árasztotta el a kereskedődinasztiát, amikor 
röviddel az esküvő után válást követelt. Az újdonsült férj rájött, 
hogy menyasszonya nem volt már szűz, és Antonnak mint korrekt 
kereskedőnek el kellett fogadnia, hogy az ,árunak nincs meg minden 
kelléke". 

A báró megtarthatta a hozományba kapott húszezer guldent, 
Sybille , hajadon" pedig visszatért a család kebelébe. A nyilvános bot- 
rány miatt érzett dühét a cégfőnök unokahúgának korábbi szeretőjén 
töltötte ki, akit - a sors iróniája - Marx Rehlingernek hívtak. 


26. FEJEZET 
A világpolitika sodrában 


Rokonságában csalódva, alkalmazottaitól becsapva és bizalmasaitól 
cserbenhagyva, Anton az évek múlásával mind gyanakvóbb és magá- 
nyosabb lett. Olyan messzire ment ebben, hogy különösen merész 
tranzakciókhoz közvetítő kereskedőket iktatott be, nehogy szándéka 
idő előtt kiderüljön. 

Időnként úgy érezte, hogy üldözik és kémkednek utána. Ilyenkor 
mindenféle elterelő és megtévesztő hadművelet segítségével csak éj- 
szaka hagyta el a konszern központját. Mint később kiderült, félelmei 
nem voltak egészen alaptalanok, mert Hesseni Fülöp, a protestánsok 
szószólója valóban megbízást adott Gedeon Sailer augsburgi orvos- 
nak arra, hogy a pénzembert, aki katolikus ellenfeleit pénzeli, folya- 
matosan figyelje. 

Anton elkeseredését fokozta szegényebb polgártársainak gyűlöle- 
te is, amit jóformán naponta éreznie kellett. Amikor például Raymund 
öccsének halála után pénzt és ruhaneműt akart szétosztani a rászoruló 
augsburgiak között, a tanács megtiltotta, merthogy a Fuggerek nem- 
kívánatos propagandafogását látta benne. Németország leggazda- 
gabb embere nem engedhette meg magának, hogy öccsét rangjához 
illően eltemettesse, mivel olyan tüntetésekkel kellett számolnia, 
amelyek erőszakba torkollhattak. Csak Raymund halála után három 
héttel vitette Anton a holttestet nyolc szolgával, titokban, a Szent 
Anna-templom sírboltjába. Ide jutottak hát a Fuggerek: abban a város- 
ban, amelyet egykor uraltak és ,bearanyoztak", még haláluk után sem 
találtak nyugalmat. 

Noha az emberek többségének anyagilag most sem ment jobban, 
mint ötven vagy hatvan évvel korábban - 1533-1534 szigorú telén 
Augsburgban több százan haltak éhen -, mégis szívesebben foglal- 
koztak vallási, mint gazdasági kérdésekkel. A pénz mellékesnek tűnt 
fel, ha a lélekről volt szó. A hívők közönyössége a földi javak iránt, 
amit az egyház évszázadokon át szorgalmazott, a nagykereskedők 
egy kis csoportjának alaposan megkönnyítette a gyengébbek kímé- 
letlen kizsákmányolását. 


A FUGGEREK 287 


Noha korántsem csak a Fuggerek éltek gátlástalanul a lehetőséggel, 
Jakob vállalkozói tehetsége és leplezetlen gazdagsága miatt mégis ők 
lettek a korai kapitalizmus negatív jelképei. És Anton, aki kifinomult 
érzékkel reagált a kor szellemi áramlataira, nem alaptalanul töpren- 
gett állandóan mohó profitszerzési vágyának értelmén. De már túl 
mélyen beépült a rendszerbe ahhoz, hogy szabadon dönthetett volna 
tevékenységének céljairól. Már csak egy választása volt: lassabban 
vagy kissé gyorsabban engedje, hogy a konszern hajója az állam pén- 
zelésének halálos örvénye felé sodródjon. 

Ahányszor csak a Habsburgok kardot rántottak, Antonnak alapo- 
san bele kellett nyúlnia a kasszába. És miután V. Károly az egész vilá- 
got akarta uralni, a háborúk közötti időszakok egyre rövidebbek let- 
tek. Alig sikerült megint megfélemlíteni a franciákat, a svájciak vették 
maguknak a bátorságot, hogy az eretnek Zwinglit kövessék. De sze- 
rencsére, mélyen a hegyekben, ott voltak az állhatatos ősi kantonok, 
Uri, Schwyz és Unterwalden, valamint Luzern és Zug városok, ame- 
lyekből kellő támogatással katolikus védőgátat lehetett építeni a pro- 
testáns áradat ellen. 

Amikor az első csatában, anno 1529, a ,programtól teljesen elté- 
rően" a reformerek győztek, Anton Fugger természetesen nem zár- 
kózhatott el a katolikusok fegyver- és pénzkérelmei elől. A császárhoz 
és apápához hű hegyilakóknak, Fugger segítségével, valóban sikerült 
is a Kappel melletti csatában, 1531. október 11-én megállítani a más 
hiten lévők győzelmi menetét. A legfőbb eretnek, Huldrych Zwingli 
olyan súlyosan megsebesült, hogy még azon a napon meghalt. 

Az augsburgi konszerntől kapott támogatást a Habsburgok az évek 
folyamán olyan magától értetődőnek találták, hogy egyre kevesebb 
fáradságot fordítottak a kapcsolat ápolására. Kiváltképpen a szeren- 
csésen kivívott győzelmek után lanyhultak feltűnően a császári kegy 
kézzelfogható jelei. Anton ezért elhatározta, hogy a legközelebbi alka- 
lommal leszállni kényszeríti a magas lóról gőgös üzletfelét. Erre akkor 
nyílt alkalma, amikor Hesseni Fülöp felkarolta Ulrich württembergi 
herceg ügyét, akit a Habsburgok elűztek, és jól felszerelt seregével be- 
vonult Svábföldre. 

Az osztrák csapatok által megszállt hercegség védelme Ferdinánd 
királyra tartozott, aki kincstárnokát, Johann Löblét sürgősen Augs- 
burgba küldte, hogy a hadipénztárt feltöltse. A várakozás ellenére 
Anton nem sok érdeklődést mutatott, noha Fülöp tartománygróf köz- 
vetve az ő birtokait is fenyegette. Csak hosszas vonakodás után, ami- 
kor már majdnem késő volt, szíveskedett a kereskedőfejedelem 50 

ezer guldennel kirukkolni. Cserébe a királynak asztali ezüstneműt és 
ékszert kellett zálogba adnia és bizonyos jövedelmeket kellett áten- 
gednie a halli, schwazi és joachimsthali ércbányákból. 

Fugger pénze azonban nem volt elegendő arra, hogy Fülöpéhez 
mérhető sereget állítsanak fel sürgősen. Egy keservesen hideg tél 
után a hesseni 1534. május 13-án, a Neckar menti Lauffennél döntő ve- 
reséget mért a Habsburg-csapatokra. Anton Fuggert azonban ez nem 
keserítette el, mivel hamarosan meggyőződhetett róla, hogy a hesseni 
csupán a württembergi herceg visszatérését akarta elérni. Mielőtt 
még Ferdinánd a kaadeni békében lemondott volna Württembergről, 
Fugger-faktorok sejteni engedték brit diplomatáknak, hogy a háborút 
minden további nélkül megnyerhették volna, ha Anton 50 ezer helyett 
150 ezer guldent kölcsönzött volna a királynak. 

Ismét sikerült egy Függernek a pénz hatalmát demonstrálnia, 
de az efeletti öröm nem sokáig tartott Augsburgban. Bár váratlanul 
V. Károly is nagyvonalúnak mutatkozott; tízévi időtartamra a 
Fuggerekre ruházta a császári pénzverés kiváltságát, de az újabb köl- 
csönkérelmek sem várattak magukra sokáig, még jobban az uralko- 
dóházhoz láncolva a konszernt. 


HOGYAN KELL PÁPÁT CSINÁLNI? 


1534. szeptember 24-én VII. Kelemen pápa személyében a császár ré- 
gi ellensége hunyt el. A Habsburgok tervei szerint eljött az idő, hogy 
bizalmi emberüket ültessék Szent Péter trónjára. Miközben a Medici 
pápa haláltusáját vívta, Ferdinánd király már megtette az előkészüle- 
teket hűséges híve, Bernhard von Clues trentói bíboros megválasztá- 
sára. Természetesen tisztában volt azzal, hogy ez pénzkérdés. , Pénz- 
ügyminisztere", Johannes Zott tehát útnak indult Augsburgba. 

A Fuggerek számára is kétségtelen előnyökkel járt volna, ha né- 
metbarát pápát választanak. Róma kíméletlen kifosztása óta ugyanis 
nem sikerült ismét fellendíteni az egyházi üzletet. Anton ezért gon- 
dolkodás nélkül megígért 100 ezer dukátot. Csakhogy, mint már 
annyiszor, ha Ferdinánd tervezett valamit, a kivitelezés akadozott. 
Mielőtt még a kenőpénz megérkezett volna Rómába, hogy kellően 
megdolgozzák a harmincöt bíborost, 1534. október 11-én már össze- 
ült a konklávé. 

A ravasz római klerikusok bizonyára számítottak a Habsburgok 
manőverére, és - szokásuktól eltérően - ezúttal nagyobb sebességre 

kapcsoltak. A konklávé a Szent Kollégium dékánját, a francia tábor je- 
löltjét, Alessandro Farnesét választotta meg. A hatvanéves itáliai bíbo- 
ros viszonylag reformbarátnak és politikailag semlegesnek számított. 
Habár ezúttal sem sikerült döntően befolyásolni a pápaválasztást, 
Anton nagyvonalú hitele arra utal, hogy ő sem volt túlságosan finnyás, 
ha az egyház és a hit volt az üzlet tétje. 

A kudarc után csak egyvalami gyötörte üzleti partnerét: hogyan 
lehetne elintézni, törte fejét Ferdinánd király, hogy az a 100 ezer 
dukát, amit a pápaválasztásra a Fuggerektől kapott, az ő zsebébe ván- 
doroljon? Végül sikerült megkaparintania a pénzt, miután szavatolta 
Antonnak, hogy zálogként tíz éven át és kizárólagos joggal a 
Fuggerek kapják a Tirolban kitermelt teljes réz- és ezüstmennyiséget. 
Végre Anton is elérte azt, ami rövid időre már Jakobnak is sikerült: 
megszerezte az udvar pénzelésének monopóliumát. Ez persze csak 
Ferdinánd udvarára vonatkozott; a császár nem engedte magát 
oly könnyen a kereskedők szekere elé fogni. Éppen ellenkezőleg: ér- 
tett hozzá, hogyan kell a Fuggereket újra és újra engedelmességre bír- 
ni, és - sokszor saját akaratuk ellenére - az ő céljai szolgálatába állíta- 
ni. A császár és a kereskedő közötti földrajzi és emberi távolság önma- 
gában is megnehezítette a megértést. Károly egy szót sem beszélt né- 
metül, Anton pedig sváb büszkeségből nem volt hajlandó latinul tár- 
salogni. A spanyol körül mindig a megközelíthetetlenség aurája lebe- 
gett; elmúltak azok az idők, amikor egy Fugger kellemes vidéki lako- 
mára hívhatta meg a császárt. Most a szigorú spanyol protokoll volt az 
úr. A felség tanácsadóival és vazallusaival sem lehetett a megszokott, 
régi stílusban érintkezni. Amikor például V. Károly pénzügyi szakér- 
tője és legbefolyásosabb udvari tisztviselője, Nicolas Perrenot de 
Granvella Augsburgban látogatást tett, Hans Jakob Fugger az augsbur- 
gi polgármesterrel és huszonegy főnyi kísérettel elébe lovagolt 
Schongauig. Raymund legidősebb fia francia nyelven üdvözölte, 
majd egy pénzzel színültig töltött ezüstserleget nyújtott át neki. Nagy 
volt a derék svábok csodálkozása, amikor a büszke spanyol a serleget 
elfogadta, tartalmát azonban visszaadta azzal a megjegyzéssel, hogy 
amióta a császár szolgálatában áll, még sohasem fogadott el arany- és 
pénzadományt. A Fuggerek üdvözlésnek szánt ajándéka 500 
aranygulden volt. 

A Fuggerek másik fontos tárgyalópartnere a császári udvarnál 
Francisco de Erasso pénzügyi államtitkár volt, de vele sem tudtak 
. egykönnyen zöld ágra vergődni. Anton dühében így írt Mattháus 
Örtel antwerpeni faktorhoz intézett levelében: , Ami Erassót illeti, 

olyan fából faragták, hogy még tárgyalni sem óhajtok vele, és biztos 
vagyok benne, hogy rossz szolgálatot tesz urának, de hát az - úgy lát- 
szik - ezt akarja." A pénzügyi államtitkár azonban a császár érde- 
kében valójában rendkívül ügyesen végezte dolgát, amikor a sváb 
kereskedőkkel ugyanolyan pimaszul járt el, mint egykor azok az inns- 
brucki pénzügyi kamara tehetetlen hivatalnokaival. Anton másik fak- 
tora, Konrad Mair viszont kissé összezavarodva panaszolta, hogy 
Erasso minden jel szerint megvesztegethető, de utána mégis azt teszi, 
amit akar. Az augsburgi kereskedőn lassan az az érzés lett úrrá, hogy 
nem ő irányít, hanem őt irányítják. 


FERDINÁND KIRÁLY CSAL A JÁTÉKBAN 


Az 1536 és 1546 közötti évtizedben a cég a korábbiaknál is sokkal 
gyorsabban fejlődött, ám terjeszkedéséért függetlenségének elvesz- 
tésével fizetett. Anton mind nagyobb méretű üzletekbe bocsátkozott, 
a nyereség azonban soha többé, megközelítőleg sem érte el azt, amit 
Jakob ,egészséges mérték"-nek nevezett. A Fuggereknek sokkal több 
idegen tőkét kellett felvenniük, mint korábban, hogy a Habsburg ural- 
kodók óriási kölcsönigényeit kielégíthessék, és tovább uralhassák a 
pénzpiacokat. 

A pénzt augsburgi vetélytársaiktól vagy - többnyire álcázva, közve- 
títők, például Lazarus Tucher vagy Gaspare Ducci útján - az antwer- 
peni tőzsdén szerezték. A deponált összegekért természetesen ma- 
gas kamatokat kellett fizetniük a nyereség rovására. Amellett a köl- 
csönüzletek távolról sem voltak már olyan jövedelmezőek, mint azok- 
ban az időkben, amikor Jakob Fugger meghódította a tiroli bányásza- 
tot. A most követelt hatalmas kölcsönökre az évtizedek óta eladóso- 
dott tiroli réz- és ezüstbányák hozama már nem jelentett elegendő 
biztosítékot. Továbbra is jövedelmező maradt ezzel szemben az 
almadéni higanykitermelés: a magas, évi 150 ezer dukát bérleti díj el- 
lenére még mindig 55 százalék tiszta nyereséget hozott. Amikor köl- 
csönöket folyósítottak, a Fuggereknek mind gyakrabban be kellett ér- 
niük a spanyol adóbevételekkel, nápolyi járadékokkal és dél-amerikai 
ezüstrakományokkal. 

A nemesfém nagy része a bolíviai fennsík legendás ezüsthegyének 
lábánál elterülő Potosi bányavárosból származott. Ily módon a dél- 
amerikai kincs jelentős része, jóllehet saját gyarmatosítási terveiket 
már régen feladták, még mindig a Fuggerek kasszáját gazdagította. 

Csakhogy az ezüstfolyamot kizárólag a spanyolok szabályozták és el- 
lenőrizték. Míg korábban a Fuggerek saját költségükre üzemeltették a 
bányászatot, és nyereségeiket gyakorlatilag tetszésük szerint maguk 
állapították meg, most már csak a mindenkori piaci helyzet szabta ka- 
matot kapták kölcsöneik után. 

A császár fivére sem volt különösebben kellemes üzleti partner. 
A Károlynál gyengébb akaratú Ferdinánd király csellel próbálta elke- 
rülni az augsburgi pénzügyi maffia csapdáit, mivel hiányzott belőle a 
nyílt ellenálláshoz szükséges bátorság és állhatatosság. Anton Fugger 
sohasem lehetett egészen biztos magas rangú adósában, mert Ferdi- 
nánd minden alkalmat megragadott, hogy a bankárokat és kereske- 
dőket egymás ellen kijátssza. 

Állandó pénzzavarában a király bárkivel üzleti tárgyalásokba bo- 
csátkozott, lett légyen az a protestáns vagy akár a francia tábor híve. 
Egy napon az az ötlete támadt, hogy ősi velencei ellenségeinek 200 
ezer dukátért elad egy értékes tengeri kikötőt. 

1538 kora tavaszán újabb bizonyítékát adta szeszélyes üzletpoliti- 
kájának. Mivel Anton visszautasította kölcsönkérelmét, rövid úton a 
Fuggerekkel évek óta viszálykodó protestáns Ulm birodalmi város- 
hoz fordult. Georg Besserer, a tehetős ulmi polgármester kölcsön is 
adott neki húszezer guldent; biztosítékul pedig nevére íratta a még 
Jakob Fuggernek elzálogosított kirchbergi, weissenhorni, illerzelli, 
wullenstetteni, pfaffenhofeni, marstetteni és buchi uradalmakat. 

Ferdinánd azt remélte, hogy mégiscsak megnyitja Anton pén- 
zesládáját az a fenyegetés, hogy a Fuggerek latifundiumait a bérleti 
szerződés lejárta után az ulmiaknak engedi át. 

A kereskedő gyorsan és elszántan reagált. 1538. július 11-én félreért- 
hetetlen levelet írt a királynak, nyomatékosan kérve Ferdinándot, , ke- 
gyeskedjék helyesbíteni érzületét és akaratát". Egy hónap múlva Fer- 
dinánd valóban visszavonta eladási szándékát. Cserébe a Fuggerek 
részt vettek a török veszély elhárítására szervezett gyűjtésben. 

Antonnak és Ferdinándnak, ameddig csak üzleti kapcsolatban áll- 
tak, sok bajuk volt egymással. Kölcsönösen egymásra voltak utalva, 
de egyik sem bízott meg szemernyit sem a másikban. A király úgy 
próbálta visszanyerni önállóságát, hogy többször igénybe vette más 
tekintélyes augsburgi kereskedők, például Hieronymus Seiler, Sebas- 
tian Nedihart, Melchior Manlich, Anton Haug és a Pimmel testvérek 
szolgálatait - annak ellenére, hogy együttesen is alig feleannyi tőké- 
jük volt, mint Anton Fuggernek. 

A cég feje világosan felismerte Ferdinánd fokozódó eladósodásá- 
nak a veszélyeit. Kétségbeesett függetlenségi harcának azonban szük- 
ségszerűen vereséggel kellett végződnie, ha nem tudta elszánni ma- 
gát, hogy a világpolitika színpadát elhagyja. 


CSALÓDÁSOK ÉS KUDARCOK 


Mivel a Koronával folytatott bonyolult pénzügyletek Anton egész fi- 
gyelmét és tőkéjének nagyobb részét igényelték, többi vállalkozása 
óhatatlanul megsínylette ezt. Így például hiába próbálkozott Skandi- 
náviában és Dél-Itáliában új bányászati beruházásokkal. Északra a ki- 
próbált diplomatát, Sylvester Raidet küldte azzal az utasítással, hogy 
derítse fel Norvégiában és Svédországban a vas- és rézkitermelés le- 
hetőségeit. Délen faktora, Christoph Vogel próbálkozott egy marok- 
nyi nagy tudású szakértő bevonásával, hogy elhagyott calabriai ezüst- 
bányákat újra üzembe helyezzen. 

Sylvester Raid azonban keveset értett a fémüzlethez. Politikai csel- 
szövésekbe bocsátkozott, később átállt a protestánsokhoz, és Fugger 
egyik legveszedelmesebb ellenfele lett. Christoph Vogel is nagy mel- 
léfogásnak bizonyult: lakkozott jelentéseket küldözgetett, miközben 
a cosenzai bányákat már régen kiaknázták. Szerencsésebbnek lát- 
szott egy másik kísérlet, amelynek az volt a célja, hogy a barhentkeres- 
kedelmet Antwerpenen át az északi országokra is kiterjessze, vala- 
mint néhány más cikk kereskedelmét fellendítse. Egyidejűleg Anton 
hozzáfogott, hogy tőkéje jelentős részét megmentse a kapzsi Habs- 
burgok elől: pénzét további földbirtokvásárlásokba fektette. 

Hatalmas területet vett meg 105 ezer guldenért a felső-magyaror- 
szági Vöröskő körül, és minden alkalmat megragadott svábföldi birto- 
kainak gyarapítására is. A társaság családi résztulajdonosainak sokkal 
nagyobb összegeket fizettek ki ezekben az években, mint Jakob idejé- 
ben. A szétosztott nyereséget a családtagok főként tartós értékekbe, 
házakba, ékszerekbe, drágakövekbe és műkincsekbe fektették. 

Ennél is jelentősebb érvágást hajtott végre Anton a társasági tőkén 
azzal, hogy kölcsönt nyújtott Anglia fizetőképes királyának, VIII. Hen- 
riknek. A Tudor-házból származó uralkodó néhány év alatt nem keve- 
sebb mint 1,5 millió forint kölcsönt vett fel a Fuggerektől, heves düh- 
kitörésekre késztetve a Habsburgokat. Kasszájuk ugyanis igencsak 
megérezte annak a pénznek a hiányát, amelyet a Kékszakáll szerzett 
meg magának. Anton tehát korántsem vakon botladozott a katasztró- 

fa felé, amely hosszú, eredményes élete végén várt rá. Tisztán látta a 
közelgő veszélyt, de becsvágya és öntudatossága, kitérés helyett, 
szembenézésre késztette. 

Ezeket a veszélyeket, amelyek V. Károly egyeduralkodó törekvésé- 
ből és az egyház erkölcsi-politikai felbomlásából adódtak, nyilván 
Jakob Fugger sem vészelte volna át sértetlenül. Régi, , meghitt" ellen- 
sége, I. Ferenc ellen viselt négy háborújában a császár több pénzt po- 
csékolt el, mint amennyijük a Függereknek hatalmuk tetőpontján 
volt: nagyjából nyolcmillió guldent. 

Az újonnan fölfedezett kontinens, Amerika kincsei nélkül meg sem 
engedhette volna magának a tartós viszálykodást, amelynek követ- 
kezményeit még jó néhány nemzedék nyögte. Mit számítottak azon- 
ban holmi gazdasági szempontok, ha az imperátor uralmáról és di- 
csőségéről van szó! 

Balszerencséjére két hasonló ,pompás" ellenfélre talált a francia ki- 
rály és a török szultán személyében. Míg Károly világméretű keresz- 
tény birodalomról álmodott, Szulejmán az iszlám egyeduralmáért 
harcolt, és többször is mélyen benyomult a Habsburgok hatalmi öve- 
zetébe. Megostromolta Bécset, de ismét visszavonult, mert nem mer- 
te vállalni a döntő csata kockázatát. Az ő birodalma is, amely Tanger- 
től Kairóig, Bagdadtól Budáig terjedt, állandóan forrongott. Noha volt 
olyan időszak, amikor 400 ezer főt tartott fegyverben, a döntő ütközet 
elől minduntalan kitért. Inkább helyi csatározásokat folytatott Ferdi- 
nánd király meglehetősen hiányos felszerelésű csapataival. A gyors 
győzelemnél, amely könnyen vereséggé válhat, fontosabb volt számá- 
ra, hogy a keresztény világot szüntelen rettegésben tartsa. 

Miközben Ferdinánd a Fuggerek és más délnémet kereskedők pén- 
zén inkább rosszul, mint jól védelmezte a Habsburg Birodalom délke- 
leti szárnyát, délnyugaton a császár ellentámadásra készült. 1535. júni- 
us 15-én tekintélyes flottával, melynek Andrea Doria volt a parancsno- 
ka, partra szállt Észak-Afrikában a régi Karthágó helyén, hogy elűzze a 
franciákkal szövetkezett Hajreddin Barbarossa" török pasát és tengeri 
kalózt. 

Sok veszteséggel járó harcban sikerült is meghódítani Tuniszt és La 
Valettát. Ezen felbuzdulva nagyszabású hadjáratot tervezett a szultán 
ellen, ehhez azonban pénzre és szövetségesekre volt szüksége. 
Áthajózott hát a Földközi-tengeren, hogy a pápával, a Velencei Köz- 


. " Horuk és Hajreddin Barbarossa (rőtszakállú) tengeri kalózok, később Algéria fe- 
jedelmei. 

társasággal és fivérével, Ferdinánddal létrehozza a törökök ellen a 
Szent Ligát. 

Alig hagyta el a császár Afrikát, Hajreddin Barbarossa előbújt rejte- 
kéből, és folytatta a tengeri kalózkodás ősi mesterségét. A törökök el- 
leni hadjáratból semmi sem lett. Francesco Sforza herceg halála után 
ugyanis a franciák nyomban betörtek Milánóba, amiért természete- 
sen ,postafordultával" meg kellett büntetni őket, azonkívül a velen- 
ceiek meglepetésszerűen békét kötöttek a törökkel: ráadásul az óriás 
birodalom északi felében az ,eretnekek" is egyre merészebben 
léptek fel. 


LEFEJEZÉS, KERÉKBETÖRÉS 


A protestáns német fejedelmek Fülöp hesseni tartománygróf és János 
Frigyes szász választófejedelem vezetésével 1531 februárjában egy 
türingiai városkában, Schmalkaldenben, harci szövetségbe tömörül- 
tek a katolikus Habsburgok ellen. Mielőtt még azonban V. Károly 
megindíthatta volna a harcot a hitükért küzdő németek ellen, némi el- 
intéznivalója akadt Németalföldön. 

A gazdag flamand kereskedőváros, Gent polgárai már jó ideje meg- 
tagadták az engedelmességet és az adófizetést. Ráadásul az a veszély 
is fenyegetett, hogy a nagy kiterjedésű gelderni hercegség, amely egé- 
szen a Zuider-tóig nyúlt, az öreg uralkodó, Egmond gróf halála után 
protestáns vizekre evez. A gazdag és termékeny országrész rendjei 
1538-ban a franciabarát és a lutheránusokkal rokonszenvező Wilhelm 
von Jülich-Cleve-Berg herceg mellett döntöttek, őt akarták új uralko- 
dónak. Így a Habsburg-ellenes szövetség kialakulásának igen nagy 
volt a veszélye. 

A császár tehát egyelőre nem törődött a törökkel, és hadseregével 
gyors ütemben megindult Felső-Itáliából Gentbe. Móresre akarta ta- 
nítani a Schelde-parti büszke kereskedővárost. 1540. február 14-én 
testvérével, Mária németalföldi helytartóval és a pápai legátusokkal, 
belovagolt a megszállt városba. A császár parancsára kilenc genti pol- 
gárt lefejeztek. Testüket, nagy kocsikerekekre feszítve, közszemlére 
tették, fejüket lándzsára tűzték. A császár a várost nagy összegű pénz- 
bírságra ítélte, és arra, hogy ingyen élelmezze a csapatait. A von Jülich- 
Cleve-Berg herceggel való elkerülhetetlen összecsapás előtt azonban 
a császár a német protestánsok lecsillapítására készült. Az elzászi 
Hagenau városában és Wormsban folytatott sikertelen tárgyalások 
után a Schmalkaldeni Szövetségbe tömörült protestáns vezetők és a 

katolikus fejedelmek 1541. április 5-én találkoztak a regensburgi biro- 
dalmi gyűlésen. 

Ismét nem tudtak egyezségre jutni, némi eredményt azonban még- 
iscsak elért V. Károly. Titkos tárgyalások útján ártalmatlanná tette leg- 
veszedelmesebb protestáns ellenfelét, a hesseni tartománygrófot. 
A bővérű Fülöp, hivatalosan György szász herceg lányának a férje, 
híres volt csapodárságáról. Hogy áttekinthetetlenné vált szerelmi éle- 
tében némi rendet teremtsen, az élveteg gróf 1539 márciusában illegá- 
lisan második házasságot kötött egyik udvarhölgyével. A Schmalkal- 
deni Szövetség politikai vezetőjéért aggódó teológusok, Martin 
Bucer és Melanchthon nem ellenezték ezt, jóllehet tudták, hogy a má- 
sodik házasság uruk fejébe kerülhet. 

Fülöp kettős élete, természetesen, nem sokáig maradhatott titok- 
ban, és V. Károly törvényszék elé idézhette volna. Regensburgban 
azonban a két hitbéli ellenség érdekszövetséget kötött: a császár meg- 
bocsátotta a tartománygrófnak a bigámiát, Fülöp pedig megígérte, 
hogy támogatni fogja Károly igényét a gelderni hercegségre és meg- 
akadályozza Cleve felvételét a Schmalkaldeni Szövetségbe. , Ez az áru- 
lás" - állapítja meg Walther Peter Fuchs történész - , messzemenően 
megbénította a protestáns szövetség ütőképességét és a háborús ese- 
mények kiindulópontja lett." 

Eleinte mintha inkább a protestánsok esélyei nőttek volna. Amikor 
ugyanis a francia király a törökök, a dánok, a svédek és a skótok, vala- 
mint Cleve herceg támogatásával 1542-ben negyedszer is háborút in- 
dított a császár ellen, itt volt a nagy alkalom, hogy a protestánsok vég- 
érvényesen lerázzák Róma és a Habsburgok uralmát. De miközben 
V. Károly birodalmának szinte valamennyi frontján hadat viselt, 
és Loyolai Ignác spanyol grand a jezsuita rend megalapításával hoz- 
zákezdett, hogy az ellenreformációt megszervezze, a protestáns 
német fejedelmek viszonylag jelentéktelen területi követeléseken 
marakodtak. Nem használták ki a kínálkozó alkalmat, hogy megelőző 
csapást mérjenek a császárra, s az ismét megerősödő V. Károly felve- 
hette ellenük a harcot. 

Az állandó háborúk nemcsak az államkincstárat terhelték túl, ha- 
nen a Fuggerek kasszáit is. A császár csak azért tudta összetartani a bi- 
rodalmat, mert egész konvojok érkeztek Cadizba ezüst- és aranyrako- 
mányokkal, és mert úgy facsarta ki az újonnan meghódított területe- 
ket, mint a citromot. 

Anton Fugger, akár akarta, akár nem, egyre mélyebben belebonyo- 
lódott az állami üzletekbe. Az augsburgi Weinmarkton levő irodája 

időnként jobban hasonlított állami kancelláriához, mint egy magán- 
vállalat központjához. A Hajreddin Barbarossa elleni háborúhoz az 
akkori viszonyok között gigantikusnak számító summát, 750 ezer 
guldent kellett folyósítani. Alighogy a pénzt ellődözték, máris ott ter- 
mettek házában Ferdinánd király küldöttei, hogy ismét gyűjtést ren- 
dezzenek a török elleni harcra. 

Mivel a szultán vad lovas hadseregének fenyegetése miatt a magyar 
ércbányák sokat veszítettek vonzerejükből a kereskedő számára, és 
Ferdinándnak amúgy sem volt már sok kínálnivalója, Anton Fugger 
úgyszólván csak zsebpénznyi összeget volt hajlandó áldozni a hitetle- 
nekkel szembeni ellenállásra. A többi augsburgi bankár, a rendkívül 
sikeres Sebastian Neidhart, a Pimmel testvérek vagy például Hans 
Baumgartner is sürgősen bezárta pénzesládáit. Túl gyakran ijesztget- 
ték eddig őket a keletről fenyegető rémmel, semhogy lépre mentek és 
újabb összegeket kölcsönöztek volna. A törökök azonban nemsokára 
valóban elfoglalták a magyar székvárost, úgyhogy az augsburgi 
bányafejedelmeknek minden okuk megvolt rá, hogy reszkessenek 
beruházásaikért. 


ZENDÜLÉS, PÁRTÜTÉS ÉS BUKÁS 


1537-ben Anton már fel akarta adni a magyarországi bányabérletet. 
A legelőnyösebbnek azt tartotta volna, ha az állam saját költségére 
műveli tovább a bányákat, de a kitermelt rezet teljes egészében neki 
engedné át, hogy értékesítse. Így nem kellene több izgalmat kiállnia a 
munkások és a törökök miatt, és kisebb kockázattal kereshetne a réz- 
kereskedelmen. De a király tanácsadói rábeszélték Georg Hörmannt, 
hogy maradjon. Nem akartak lemondani a Fuggerek kitűnően műkö- 
dő szervezetéről, mivel jól tudták, hogy az államigazgatás képtelen el- 
látni ezt a bonyolult feladatot. 

Anton, magától értetődően, különféle kiváltságokat kívánt engedé- 
kenységéért. A magyar üzemeknek nyomban kevesebb adót kellett 
fizetniük, amunkások bérét csökkenthették, a termelést pedig növel- 
hették. Még gyermekek foglalkoztatását is megengedték. Noha a ho- 
zamok örvendetesen növekedtek, Anton mégsem örülhetett tartósan 
a magyar bányáknak. 

A bányákban olyan tarthatatlanná váltak a viszonyok, hogy a közeli 
városok polgárai is szolidaritást vállaltak a kizsigerelt bányamunká- 
sokkal, és egy nap meg is szállták a bányákat. Anton úgy vélte, a király- 

nak kötelessége a , zendülés, pártütés és bukás" megakadályozása, 
ezért előrelátóan egy csapat jól felfegyverzett katonát küldött Beszter- 
cebányára, akik puskával kényszerítették a munkásokat az aknákba. 
Az ellenállás leverése után hajlandónak mutatkozott, hogy a bérleti 
szerződést további öt évre meghosszabbítsa. 

Ferdinánd természetesen sietett elismerni, hogy legnagyobb hite- 
lezője jogosan intézkedett, és eljárást indíttatott a rebellis beszterce- 
bányai polgárok ellen. A királynak ugyanis szüksége volt a Fug- 
gerekre a Szapolyai János özvegyével folytatott örökösödési vitában. 
A magyar király 1540 júliusában halt meg, és a régi megállapodások 
szerint a korona már II. Lajos halála után Ferdinándot illette volna 
meg. Röviddel Szapolyai János halála előtt azonban felesége, Izabella, 
fiúgyermeknek adott életet, és őt akarta örökösnek megtenni. 

Miután Ferdinánd ragaszkodott a követeléséhez, Izabella segítsé- 
gül hívta a szultánt. Ferdinánd abban reménykedett, hogy Fugger 
pénzének és befolyásának segítségével végre megszerezheti a törvé- 
nyes egyeduralmat Magyarország felett. Addig csupán az úgynevezett 
királyi Magyarországot kormányozta. Ez viszonylag keskeny sáv volt, 
amely Horvátország egy részét, a Balatonig terjedő területet és észak- 
keleten a Szepességet foglalta magában. 

A diplomáciai ármánykodás végül is hiábavalónak bizonyult, mert 
Magyarország maradék része az Oszmán Birodalom tartománya, úgy- 
nevezett pasalik lett, de az augsburgi konszern urainak ez a viszály is 
sok pénzébe és energiájába került. 


TÚL NAGY A KONSZERN 


Tevékenységének csúcspontján Anton Fuggernek ugyanaz okozott 
gondot, mint a császárnak: a hatalom koncentrációja. A konszern túl 
naggyá fejlődött ahhoz, hogy az akkori idők elégtelen hírközlési esz- 
közeivel csupán egyetlen ember irányítsa. A ,kormányzó"-ra háruló 
feladatok évről évre sokasodtak. 

Az állami üzletek, amelyekbe vagyonának nagyobb részét fektette, 
máris mértéktelenül sokat követeltek Antontól. Egyszer a reformáció 
elleni donauwörthi harci szövetség szervezése és költségeinek fede- 
zése volt a feladat, máskor a dán királlyal kellett hosszadalmas tárgya- 
lásokat folytatni, hogy a Fuggerek hajói végre veszélytelenül kelhes- 
senek át az Oresund- és a Nagy-Belt-tengerszoroson. Mellesleg neki 

kellett törődnie a birodalom dél-itáliai pénzügyeivel is, mert Ferdi- 
nánd, kényelemszeretetből, őt nevezte ki Calabria adóbeszedőjének. 

1541-ben kapta a hiób-hírt, hogy V. Károly Észak-Afrikában, a 
Hajreddin Barbarossa elleni második háborújában óriási vereséget 
szenvedett; elvesztette 25 ezer főnyi hadseregének nagy részét. Ma- 
gyarországi faktorai hamarosan jelentős török csapatösszevonások- 
ról adtak hírt: közeli támadással kellett számolni. Eközben Franciaor- 
szág fáradhatatlan királya, I. Ferenc szövetkezett a szultánnal a császár 
ellen. S mintha nem lett volna elég a baj, a gond, Ausztriából, Magyar- 
országról és a rajnai tartományokból pusztító járványokról érkezett 
hír, amelyeknek állítólag máris több mint húszezer ember esett áldo- 
zatul. Hogy ráadásul Rómában csődbe jutott a hírneves de Venturi 
bankház, szinte már meg sem rendítette a kereskedőt. 

Anton ekkor már teljes erővel a speyeri birodalmi gyűlésre kon- 
centrált, amely többek között a levitézlett fejedelmek és az újgazdag 
polgárok robbanékony viszonyával kívánt foglalkozni. A nemesség 
már régóta ferde szemmel nézte a polgári származású kereskedők tár- 
sadalmi felemelkedését. Most pedig - minő merészség - a birodalmi 
rendek nyíltan javasolni akarták, hogy a nemesi kiváltságokat szün- 
tessék meg, és a kékvérűeket, svájci mintára, , tegyék egyenlővé a pol- 
gárokkal és a közönséges emberekkel". Mint a leggazdagabb polgár- 
nak, Anton Fuggernek tulajdonképpen támogatnia kellett volna az in- 
dítványt, de mint gróf, hűbérúr és az uralkodók üzleti partnere, termé- 
szetesen készségesen visszautasította. És ezzel már el is dőlt a polgári 
tiltakozó mozgalom sorsa. 

A cég fejének magas érdeket szolgáló, hivatalos kötelességei miatt 
a napi problémák egy része háttérbe szorult. Jóllehet mindig kitűnő 
munkatársi gárdára támaszkodhatott, de ha vérre ment a dolog, a fő- 
nök volt az, aki hatalmi szóval döntött. 

Georg Hörmann például éveken át küszködött Kitzbühelben, a mai 
síparadicsomban, Virgil és Christoph Fröschlmoser helyi bányatulaj- 
donosokkal, akik éppen a Fuggerek hatalmi övezetében akartak új 
ércbányákat feltárni. És Spanyolországban a Valladolidi Pedro Gonza- 
les de Leonnak, ha csupán néhány évre is, de sikerült elragadnia a Fug- 
gerektől az értékes maestrazgo-bérletet. Ezek után ki csodálkozott 
még azon, ha Antwerpenben a könnyelműnek ismert Gaspare Ducci 
folyósította a legnagyobb kölcsönöket a negyedik franciaellenes há- 
borúhoz, és a Fuggereknek legföljebb mellékszerepet engedett? 

Fivérének, Raymundnak halála óta, Anton behatóan foglalkozott a 
család kiterjedt birtokaival. Már nem csak a cég egyik takarékperselyét 

láttabennük, hanem - és az évek múlásával egyre inkább - dinasztiájá- 
nak jövőjét is. Minél bonyolultabbak lettek az üzletek és minél jobban 
növekedett a cég, a nagy Jakob unokaöccse annál világosabban látta, 
hogy a konszern hatalmas gépezete fölemészti majd a család erejét. 

Egyre gyakrabban gondolt éjszakánként arra, hogy a Fuggereknek 
ki kell vonulniuk a nemzetközi pénzvilágból, és belátta, hogy ez csak- 
is a családi vagyon fokozatos átalakításával történhet. A vállalat kocká- 
zati tőkéjét módszeresen át kell alakítani hosszú távra biztosított beru- 
házási vagyonná. Az ötlet még Jakobtól származott, de csak Anton va- 
lósította meg nagy következetességgel. 

Egyre jelentősebb összegeket fektetett birtokokba, kastélyokba, vá- 
rakba és egész falvakba. Így vásárolta meg 1537 tavaszán 23 ezer 
guldenért Ulrich várgróftól Glöttöt a hozzá tartozó kastéllyal a Duna 
menti Dillingennél. Egy esztendő múlva Babenhausen és Branden- 
burg következett a környező kiterjedt birtokokkal, amelyeket Anton 
összesen 36 ezer guldenért vett meg von Rechberg gróf és Ulrich 
württembergi herceg tulajdonából. Ma már nem bizonyítható, vajon 
Anton kései éveiben is ragaszkodott-e tervéhez, hogy egy nap vala- 
mennyi svábföldi birtokát önálló fejedelemségben egyesítse. Valószí- 
nűleg olyan erősnek ítélte az ősi uralkodóházak politikai ellenállását, 
hogy a következő nemzedéknek engedte át e távoli cél megvalósítá- 
sát. Az előrelátó kereskedő ugyanis már nemcsak a Svábföldre össz- 
pontosította a birtokvásárlásait, hanem a távoli vidéken is megvetette 
a lábát. 

1941-ben 36 ezer Károly-guldenért megvette Elzászban Wilhelm 
von Roggendorftól Condé városát és a kastélyt. A Németország és 
Franciaország közötti határvidéken Altkirchhel, Pfirsttel és Isenheim- 
mel később még jelentősen gyarapodott a Fuggerek tulajdona. Kele- 
ten Pozsony közelében Anton már 1536 óta a magáénak mondhatta a 
tekintélyes vöröskői kastélyt, amelyet Thurzó Elektől vett át 105 401 
gulden értékű adósság fejében. És amióta a császár a törvénykezés jo- 
gát is ráruházta valamennyi uradalmában, a roppant elfoglalt cégfő- 
nöknek alattvalói apró-cseprő peres ügyeivel is foglalkoznia kellett. 


VÉGRE A , PATRÍCIUSTEREMBEN" 


Antonnak nem sok ideje maradt családi gondjainak megoldására. 
, Makrancos" unokaöccse, Hans Jakob például a nagybácsi egyed- 
uralma felett érzett bosszúságában visszavonult a cégtől, hogy min- 

den idejét csak a helyi politikának és humanista érdeklődésének 
szentelje. 

Augsburgban a Fuggerek 1438 óta a vezető réteghez tartozónak 
számítottak. Amit Jakobtól egész életében megtagadtak, azt Anton- 
nak végre sikerült elérnie: bevonulhatott a Lech partján elterülő biro- 
dalmi város , patríciustermébe". Ezt természetesen nem csak saját ere- 
jéből érte el: a régi augsburgi patríciusok az utolsó percig harcoltak az 
ellen, hogy a még mindig újgazdagnak számító Fuggert felvegyék kö- 
reikbe. Az ötvenegy patríciuscsaládból, amelyek az első Fugger be- 
vándorlása idején Augsburgot uralták, 1538 őszén már csupán nyolc, 
összesen 122 tagot számláló nemzetség élt. V. Károly császár valószí- 
nűleg Anton Fugger sürgetésére hozott rendeletet 1538. december 
12-én, hogy további harminchat augsburgi család is a patríciusok 
rendjébe tartozzék. Mivel közöttük mindössze két család viselte a 
Fugger nevet - Anton és Raymund ága -, senki sem állíthatta, hogy az 
egész színjátékot csupán a kereskedődinasztia kedvéért rendezték. 

Begyepesedett agyú polgártársaival is sok baja volt Antonnak. Ha- 
bár az augsburgiak kifelé szívesen büszkélkedtek a Fuggerek mesés 
gazdagságával, egymás között meglehetősen tiszteletlenül emlegették 
a kiváló kereskedőt. Egész világot átfogó üzletei, amelyekről kósza hí- 
rekből értesültek, gyanúsnak tűntek fel, Anton leplezetlenül közszem- 
lére tett gazdagsága irigységet és visszatetszést keltett. S az egészet 
betetőzte az írástudók, a protestánsok és a kis üzletemberek gyűlölete 
az egyház és a tőke , ősi" kettős hatalmának jelképes figurája iránt. 

Amikor például kitudódott, hogy Habsburg-ügynökök veszte- 
getéssel próbálták a katolikus táborba csábítani Martin Bucert és 
Melanchthont, azonnal Anton Fuggert gyanúsították a terv kiagyalá- 
sával és pénzelésével. 


A TÁJÉKOZOTTSÁG MINDENNEL FELÉR 


A konszern diktatórikus szervezete szinte rákényszerítette Antont, 
hogy személyesen törődjön minden fontosabb kérdéssel. Jól szerve- 
zett ,spiclirendszert" épített ki, hogy ügyeit kellően áttekinthesse és 
ellenőrizhesse. Már Jakob is felismerte a tájékoztató szervezet jelentő- 
ségét, és megteremtette saját hírszolgálatát, amely folyamatosan fon- 
tos közlésekkel látta el a nagypolitika döntéseiről. Anton nélkülözhe- 
tetlen hatalmi eszközzé fejlesztette ezt az információs rendszert, ame- 
lyet vetélytársai, üzletfelei és munkatársai ellen is felhasznált. 

626 név szerepelt titkos nyilvántartásában, amely a magánlakcíme- 
ken vagy levélcímeken kívül bizalmas, szükség esetén az érintett ellen 
felhasználható adatokat is tartalmazott. Európa-szerte működő híva- 
talos képviselőin kívül álcázott ügynökök is szállítottak neki informá- 
ciókat, akikről senki sem tételezte volna fel, hogy összeköttetésben 
állnak a Fuggerekkel. Előszeretettel használta fel besúgóként az egész 
kontinensen ide-oda vándorló cigány nagycsaládokat. 

Segítségükkel a kereskedő kétségkívül korának egyik legjobban tá- 
jékozott embere volt. Anton nemcsak politikailag vagy gazdaságilag 
értékesíthető híreket gyűjtött, hanem a tudományos és műszaki ered- 
ményekről is állandóan tájékozódott. Az ilyen találmányok hasznos- 
ságát - például a magyar bányászatban - már Jakob is értékelni tudta. 

Az akkori időkhöz viszonyítva kitűnően működő hírszolgálati 
rendszer olykor jelentős előnyökhöz juttatta a konszernt. Sebastian 
Kruz Fugger-faktor például az 1543-ban tartott regensburgi birodalmi 
gyűlésen, személyesen nyújthatta át a császárnak bizonyos Nikolausz 
Kopernikusz De Revolutionibus Orbium Coelestium" című művének 
hat kötetét, amely a feje tetejére állított mindent, amit a Földről és a 
kozmoszról addig tudtak. A csillagász eretnek eszméit természetesen 
titokban kellett tartani a köznép előtt. De ugyanolyan természetes volt 
az is, hogy sem Fuggerre, sem a császárra nem vonatkoztak az inkvizí- 
ció tilalmai. 

V. Károly, a lelkes amatőr csillagász, arra is megkérte a faktort, bízza 
meg a híres Peter Appiant, hogy készítsen olyan műszert, amely a 
Föld szélességi fokainak mérésére alkalmas. Az egyeduralkodó ezzel 
félreérthetetlenül bebizonyította, hogy őmaga már régen nem hisz 
abban, amiben alattvalóinak az ő parancsára hinniük kellett. 


, ANTONI ÚR GYENGESÉGE..." 


Sokoldalú tevékenysége mellett Antonnak alig maradt ideje a család- 
jára. Felesége, aki az esküvő idején éppen csak tizenhat esztendős 
volt, szemmel láthatóan igen visszavonult életet élt. Gyermekeket 
szült és fölnevelte őket; más feladata nem volt. Legföljebb ünnepi al- 
kalmakkor jelent meg a királyi kalmár oldalán, mint egy drága ruhák- 
ba öltözött, de jelentéktelen mellékszereplő. 


" A világhírű lengyel csillagász eredeti neve Mikotaj Kopernik. Az idézett mű címe 
magyarul: Az égi pályák körforgásairól. 

Soha meg sem kísérelte - mint egykor Jakob felesége -, hogy saját 
elképzelése szerint rendezze be az életét. A csinos, halk szavú s egy 
Fugger-feleségnek talán túl érzékeny asszony, istenítette férjét, aki 
azonban nem sok helyet juttatott neki az életében. Az ő dolga csupán 
az volt, hogy gondoskodjék az utánpótlásról. Anton mindent megtett, 
hogy kiköszörülje a csorbát, amelyet a gyermektelen nagybácsi ejtett 
a nemzetség családfáján. 

Anna rövid időközökben négy fiút (Markus, Johannes, Hierony- 
mus és Jakob), valamint öt lányt (Katharina, Regine, Susanna, Maria és 
Veronika) szült neki. A tizedik gyermek születésénél azután elhagyta 
az erő a törékeny asszonyt. Gyermekágyban halt meg, alig harminc- 
hét évesen, 1548. március 11-én. A csecsemő, egy kislány, kezdettől 
fogva gyenge és betegeskedő volt. 1549 elején követte édesanyját a ha- 
lálba, és őt is ababenhauseni várkápolna sírboltjába temették. 

Anton fiai természetesen a lehető legjobb képzésben részesültek. 
Ám édesapjuktól eltérően úgyszólván üvegházban nevelkedtek: szol- 
gákkal, szobalányokkal, magántanítókkal körülvéve, semmi közvet- 
len kapcsolatuk nem volt a velük egykorúakkal. Anton személyesen 
alig törődött a nevelésükkel. Tudomásul vette azonban különféle ér- 
deklődésüket, és hagyta, hogy - természetesen Itáliában - azt tanulja- 
nak, amit akarnak. 

Mint felvilágosodott nagypolgár azon az állásponton volt, hogy 
mindegyik a hajlamának megfelelő foglalkozást válassza, és egyiket 
sem szabad neki nem tetsző tevékenységre kényszeríteni. Nagyon ha- 
mar kiderült, hogy a három elsőnek született Fugger-sarj egyikének 
sincs tehetsége és kedve ahhoz, hogy később egyszer , igazi sáfár" vál- 
jék belőle. Pénz volt, minek törődtek volna vele, hogy honnan szár- 
mazik? Anton ezért nagy reményeket fűzött a legfiatalabbhoz, aki 
1542-ben jött a világra, és akinek, nem véletlenül, a Jakob nevet adták. 

Antonnak sürgős volt, hogy saját gyermekei s fivérei utódai között 
üzleti tehetségeket fedezzen fel. Alaposan megcsappant ugyanis a 
kedve a kormányzáshoz. Az ezernyi terv és probléma, melyekkel na- 
ponta meg kellett küzdenie, a kelleténél jobban fárasztotta, de ezt 
nem akarta tudomásul venni. Ez persze munkatársai előtt sem maradt 
titok. Aggódva írta Jörg Högel faktor Krakkóból Georg Hörmann-nak: 
, Lassanként Antoni úrnak is túl sok lesz ez már." 

És a cégfőnök 1941 tavaszán, a Wiener Neustadtban a magyar bá- 
nyabérletek meghosszabbításáról folytatott végtelen tárgyalások 
után, súlyos ideg-összeroppanást kapott. , Antoni úr gyengeségét szív- 
ből fájlalom" - fejezte ki együttérzését Wolf Ronner faktor. - , Adassék 

urunknak gyakrabban jó kedély, amit mint bátor szívű, Isten-félő és 
követő férfiú vidám érzületben megérdemel. Akkor majd ismét álom 
jő szemére, tud enni és inni az egészséges ember jeleként, kinek sem- 
mire sincs panasza. Gyönyörködhessék még szép és finom gyerme- 
keiben, kiknek ő és sok jámbor lélek áll szolgálatára, segítsen és te- 
gyen jót és hosszú ideig éljen... Mert a melankólia a legnagyobb 
méreg... Mert annak, aki olyan sovány és aszott, mint Antoni úr, újra 
vissza kellene nyernie az egészségét." Jakob idejében egy alkalmazott 
bizonyára nem vetett volna ilyesmit papírra. 

Depressziós időszakaiban a legyengült ,kormányzó" a leginkább 
még Hans Jakobra, Raymund legidősebb fiára hagyatkozhatott, aki 
Ursula von Harrachhal kötött házassága után ismét több érdeklődést 
mutatott a cég iránt. Az elkötelezett városi politikus, később a titkos ta- 
nács tagja, sőt Augsburg választott polgármestere, elegáns stílusáról 
volt híres. ,Ha Philippus Melanchthon írja, neki sem kellett volna 
szégyenkeznie érte" - vélekedett Jörg Högel. 

A művelt junior szemére vetette nagybátyjának, hogy , tétovázó és 
habozó", nem tartja elég szilárdan kézben az üzleteket. Habár ezzel a 
kijelentésével igazságtalanul ítélte meg Anton teljesítményét, időn- 
ként mégis úgy látszott, mintha a szemrehányás nagyon is helyénvaló 
lenne. A XVI. század negyvenes éveinek elején ugyanis a cég valóban 
elvesztette korábbi dinamizmusát. , Business as usual" " hangzott a jel- 
szó a kereskedőimpérium minden tartományában, de hiányzott a 
gyújtószikra, a meghatározó erő, mely rányomta volna bélyegét az ese- 
ményekre. A konszern ehelyett császárok és királyok játékszere lett. 


" Kereskedni, mint mindig. (angol) 


27. FEJEZET 
Hábortú a hitért 


Amikor V. Károly a franciák elleni negyedik hadjáratára készült, a pro- 
testáns német fejedelmeknek átmenetileg esélyük lett volna a refor- 
máció győzelemre segítésére és a hagyományos katolikus hatalom el- 
söprésére. Gyakorlatilag már egész Észak-Németország lutheránus 
volt, és György herceg 1539-ben bekövetkezett halála után új fejedel- 
mének, Móricnak, Fülöp hesseni tartománygróf vejének az uralma 
alatt, Szászország is elszakadt a katolikus egyháztól. A német katoliciz- 
mus egykori támaszai, a pfalzi választófejedelemség és a mainzi érsek- 
ség is rokonszenvezni kezdtek a reformáltakkal. Hogy mégsem lett 
egész Németország protestáns, annak egyrészt a választófejedelmek 
kicsinyes torzsalkodása, másrészt a hesseni tartománygróf árulása 
volt az oka, aki gondoskodott róla, hogy a Schmalkaldeni Szövet- 
ség semmit se tegyen, mialatt a császár Franciaország ellen harcol. 
A speyeri birodalmi gyűlésen a császárnak még pénzt, fegyvert és 
katonákat is sikerült ,kikunyerálnia" a protestáns fejedelmektől az 
I. Ferenc elleni háborúhoz. 

V. Károly 1544 nyarán 40 ezer emberrel sietve előrenyomult a 
Marne-ig. Seregeinek éle már Párizst fenyegette, amikor I. Ferenc bé- 
ketárgyalásokra határozta el magát. A császárnak két választása volt: 
vagy hosszadalmas csatározásokba bocsátkozik a francia fővárosért, 
alkalmat adva a német fejedelmeknek a fölkelésre, vagy gyorsan bé- 
két köt, és minden erejét a német ügynek szenteli. 

Az ellenséges uralkodók szeptember 19-én találkoztak Crépy-en- 
Valois-ban, Senlis közelében. Ferenc kötelezte magát, hogy visszaad 
minden meghódított területet, és tízezer embert a császár rendelkezé- 
sére bocsát a török elleni harcban. V. Károly végre nekiláthatott a , né- 
met ügy" megoldásának. 

A háború sok pénzbe került, nagy része Anglia és Portugália kirá- 
lyának pénztárából származott. VIII. Henrik szívesen áldozott a veszé- 
lyes szárazföldi szomszéd megszelídítésére, a tengerentúli kereske- 
delemben oly ügyes portugálok pedig csinos kis tűpénzt adhattak in- 
fánsnőjüknek, Máriának, amikor férjhez ment a császár mindössze ti- 
zenhat éves fiához, Fülöphöz. Csakhogy a kincstár ismét kiürült, és 

Károlynak sürgősen pénzre volt szüksége, hogy a régi rendet helyre- 
állítsa a birodalomban. 

Anton Fuggert, aki lepecsételt vaskazettákban folyamatosan kül- 
dözgette a pénzt a császárnak a francia csataterekre, hosszú időn át 
nem tájékoztatták az uralkodó valódi szándékairól. Arra persze min- 
denképpen fel kellett volna figyelnie, hogy Károly 1545 novemberé- 
ben egy évre szóló fegyverszünetet kötött a török szultánnal, A kon- 
szernfejedelem azonban még mindig hitt abban, hogy a protestánsok 
és a katolikusok között lehetséges a megegyezés. 

A császár 1546 áprilisában Dél-Németországba érkezett, hogy a 
regensburgi birodalmi gyűlésen , engesztelő beszélgetést" folytasson 
az eretnekekkel, jóllehet titokban már szilárdan elhatározta, hogy 
karddal intézi el az ügyet. Útban Regensburg felé megállott Donau- 
wörthben. A Fuggerek ottani házában találkozott Antonnal, aki egy 
augsburgi küldöttséggel érkezett, hogy megismerje őfelsége további 
pénzügyi terveit. 

Habár a császárnak sürgősen pénzre volt szüksége, legjelentéke- 
nyebb hitelezője előtt is elhallgatta valódi szándékait. Röviddel ez- 
után levelet intézett Fülöp fiához, Spanyolországba: teremtse elő a kü- 
szöbönálló háborúhoz szükséges pénzt. A Fuggerektől vagy a 
Welserektől, rendelkezett V. Károly, szerezzen - a lehető legala- 
csonyabb kamat mellett - 150-200 ezer dukátot, mégpedig azzal az 
ürüggyel, hogy az összeg a császári udvartartás költségeinek fedezé- 
sére kell. 

További 150 ezer dukátot genovai bankoktól kell kölcsönözni a 
maestrazgók, a spanyol lovagi rendektől származó jövőbeni bevéte- 
lek fejében. Végül 200 ezer dukátot az antwerpeni tőkepiacon kell fel- 
hajtani rövid lejáratú kölcsönök alakjában. Az egész bonyolult műve- 
letnek: vagyis hogy a pénzt különböző, egymástól távol eső helyekről 
szedték össze, az volt a célja, hogy a protestáns ellenfelek gyanúját el- 
altassák. 

A gondosan kiagyalt tervnek csupán egy hibája volt: nem lehetett 
megvalósítani. Sem Spanyolországból, sem Genovából, de Antwer- 
penből nem folyt be annyi pénz, mint amennyire a császárnak szük- 
sége volt. Maradt hát a pápától remélt támogatás, aki összesen 
700 ezer dukátot és 12 500 katonát ígért a császárnak a német protes- 
tánsok leveréséhez. De mielőtt még a háború elkezdődött volna, 
III. Pál meggondolta magát, attól tartott, hogy győzelem esetén a csá- 
szár túlságosan megerősödik. V. Károly tehát ismét csupán a dél- 
német bankházak fizetési hajlandóságára volt utalva. 

Protestáns polgármesterének, Jakob Herbrotnak a kormányzása alatt, 
Augsburg hivatalosan a Schmalkaldeni Szövetség táborához tartozott. 
A semleges irányzat híve volt azonban a középosztály polgári pártja, 
amelyet az ugyancsak protestáns Hans Welser polgármester irányí- 
tott, aki a dinasztia nürnbergi ágából származott. A patríciusok és a 
nagykereskedők vezető rétege azonban, hagyományos módon, az 
egyház és a császár oldalán állt. 

A nagy tanács 1545 augusztusában hadgyakorlatot hirdetett, melyre 
3596-an jelentkeztek, közöttük a Fugger-cég főkönyvelője, Mattháus 
Schwarz is, divatos fekete mellvértben. A cég feje, mint nélkülözhetet- 
len polgár, fel volt mentve a katonai szolgálat alól. Ma már nehéz len- 
ne eldönteni, hogy Anton mikor ismerte fel, hogy a háború elkerülhe- 
tetlen. Valószínűleg csak 1546 kora nyarán adta meg magát a sorsnak. 
Június elején az augsburgi központból minden üzleti papírt és érték- 
tárgyat Odendorfba, Schmiechenbe és Ingolstadtba vitetett, hogy ott 
biztonságban legyenek. Két hét múlva maga is eltűnt a városból. Hogy 
az augsburgiak ne akadályozzák meg elvonulását, 863 véka zabot és 
rozsot ígért a polgármesternek a lakosság számára. 

Június 19-én átadta Saurzapf faktornak az augsburgi központ ve- 
zetését, és attól kezdve nem látták többé Anton Fuggert. Howard 
Hughes, az amerikai fantom előfutáraként eltűnt a mélyben, hogy hol 
itt, hol ott meglepetésszerűen felbukkanjon. Alkalmazottai nem tud- 
hatták, hogy a főnök mikor és hol fog megjelenni, és így sem barát, 
sem ellenség nem kaphatta el. Gyakran jelent meg a császári főhadi- 
szálláson, néhány héten át Tirolban, a Schwaz melletti tratzbergi kas- 
télyban tartózkodott, majd ismét a schmiecheni kastélyból érkeztek 
az utasítások a Fugger-alkalmazottaknak. 

Unokaöccse, Hans Jakob Fugger és Sebastian Kurz faktor a regens- 
burgi birodalmi gyűlésen közben tanúja lehetett, miként tesz szert 
ügyes taktikázással a császár egyre több pontelőnyre. A Wittelsbach- 
házból származó Albrecht főhercegnek odaígérte Ferdinánd király 
idősebb lányának, Annának a kezét, s ezzel a maga oldalára állította 
Bajorországot. Móric szász herceget azzal csábította, hogy kilátásba 
helyezte neki a szász választófejedelmi méltóságot, és védnöki hata- 
lommal ruházta fel Magdeburg és Halberstadt felett. 

Ennek ellenére a schmalkaldeniek katonailag egyelőre még fö- 
lényben érezték magukat, mert az Augsburgból származó, tapasztalt 
hadvezér, Sebastian Schertlin von Burtenbach parancsnoksága alatt 

57 ezer katona állt harcra készen, míg a császár csapatait Itáliából és 
Németalföldről kellett gyorsmenetben odarendelni. Ahelyett hogy 
Regensburgot azonnal megtámadták és a császárt elfogták volna, a 
protestáns fejedelmek megvárták, amíg Károly ragadja magához a 
kezdeményezést. 

V. Károly csak akkor lendült támadásba, amikor már biztos volt 
benne, hogy különböző helyeken állomásozó haderőit ütőképes 
hadsereggé tudja egyesíteni. Első intézkedése az volt, hogy kitaszítot- 
ta a birodalmi jogközösségből Hessent és Szászországot, mivel meg- 
támadták Braunschweiget, amelyet a Welfek cserbenhagytak. A hábo- 
rús döntés július 1-jén született meg, de a harcok csak három nap múl- 
va kezdődtek el. Az Augsburg segítségével felállított polgári védelmi 
erők július 4-ről 5-re virradó éjszaka indultak meg dél felé, hogy 
megtámadják Allgáuban a Füssen és Nesselwang mellett lévő császári 
sorozóhelyeket. 


BARÁTOK MINDKÉT OLDALON 


A háború kimenetelében a Fuggerek, úgy látszik, egy pillanatig sem 
kételkedtek. Hans Jakob Fugger még ugyanazon a napon teljes lelki 
nyugalommal, 15 ezer guldenért megvásárolta Mattháus Öhemtől, 
családja egykori esküdt ellenségétől, az Augsburg melletti Langen- 
neufnach falut. 

Anton is megnyitotta a pénztárcáját. Ferdinánd király 110 ezer 
gulden hitelt kapott, a császárnak pedig egy nemrégiben kibocsátott 
hadikölcsön legjelentősebb jegyzőjeként, egyelőre 155 ezer dukátot 
adott. Nem sokkal később még 200 ezret tett hozzá. Tehát ismét Fug- 
ger állt az élen, amikor a régi rend megvédése volt a feladat. Logikus 
volt hát, hogy a német protestánsok, akiket a francia király nyomorú- 
ságos 100 ezer guldennel támogatott, a kereskedők teli pénzesládáit 
vették célba. 

Anton természetesen pontosan tudta, hogy háborús időkben mi- 
lyen sebezhető a vállalata. Ezért egyik féllel sem ronthatta el viszo- 
nyát. A hintapolitika azonban beláthatatlan veszélyeket rejtett magá- 
ban, mert könnyen rajta lehetett veszteni. Anton ezekben a bizonyta- 
lan időkben - habár testileg leromolva - mesteri tudásról tett tanúbi- 
zonyságot a két front közötti diplomáciai játékban. 

Míg hivatalosan rendíthetetlenül császárhűnek számított és a kato- 
likus tábor legfontosabb pillére lett, sohasem szakította meg titkos 

kapcsolatait a schmalkaldeniekkel. Hadvezérük például a sacco di Ro- 
ma óta a cég kitűnő ügyfele volt, és néhány protestáns fejedelem is 
kötött már jó üzleteket a Fuggerekkel. Ezért, amikor Sebastian 
Schertlin von Burtenbach hadvezér württembergi csapataival elfog- 
lalta Weissenhornt, Anton biztos lehetett benne, hogy túl nagy szemé- 
lyi és anyagi károk nem keletkeznek. Augsburgban pedig a titkos 
tanács és annak tagja, Hans Jakob Fugger gondoskodott róla, hogy 
a család házai és birtokai érintetlenül maradjanak. A heveny pénz- 
hiányban szenvedő schmalkaldeniek azonban mind makacsabbul 
követelőztek. Hírszerző szolgálatuknak egy nap olyan Fugger-le- 
veleket sikerült elfognia, amelyből kiderült, hogy az angol király nem- 
régiben 60 ezer guldent fizetett vissza a Füuggereknek és a Welserek- 
nek. Nyomban az összeg kiadását követelték. Amennyiben a ke- 
reskedők vonakodnának, kénytelenek lesznek őket ellenségként 
kezelni , mint az egyedülieket, akik a császárt kölcsöneikkel és váltóik- 
kal ebbe a háborúba sodorták, melyet különben aligha lehetett volna 
megindítani". 

Fülöp hesseni tartománygróf azzal fenyegetőzött, hogy lerombolja 
a Fuggerek kúriáit és ingatlanait. Az augsburgi tanács, leggazdagabb 
polgára miatt aggódva, felajánlotta, hogy megvédi Anton érdekeit. 
A konszern feje azonban azt írta a tratzbergi kastélyból, hogy nincs 
készpénze, amit kölcsönözni tudna a schmalkaldenieknek. Az angol 
király által visszafizetett összeget, amely korántsem olyan nagy, mint 
ahogyan állítják, adósságainak törlesztésére kell fordítania. Ilyen sze- 
génynek mutatta magát egy Fugger, ha mások akarták fizetésre bírni. 

Amikor az Augsburgi Tanács nyíltan fellépett a kereskedők védel- 
mében, János Frigyes protestáns szász választófejedelem így csodál- 
kozott: , Hogy van az, hogy azok ott Augsburgban nem hajlandók a 
Fuggerek véknyába marni, amikor nem is olyan régen Raymund Fug- 
gert, aki csak megsértett egy szerencsétlen flótást, bebörtönözték?" 
Neki egyébként minden oka megvolt az aggodalomra, mert a schmal- 
kaldeni háború kimenetele az ő területén dőlt el. 

Az ellenséges seregkígyók eleinte csak lopva kerülgették egymást, 
mert egyikük sem vállalta a döntő csata kockázatát. Sebastian 
Schertlin von Burtenbachot kötötték a haditanács többségi szava- 
zatai, és különben sem volt elegendő utánpótlása. A császár viszont 
tartott az ellenfél számbeli fölényétől és aggódott, hogy délvidéki 
csapatai hogyan vészelik át a kemény bajor telet. 

A vallásháború küzdő felei végül is keményen megerősített állások 
mögé sáncolták el magukat a Duna mindkét oldalán Ingolstadt köze- 

lében. A megmerevedett frontot csak a császár ügyes diplomáciája 
hozta ismét mozgásba. Mivel mind Móric szász hercegnek, mind fi- 
vérének, Ferdinándnak kilátásba helyezte a szász választófejedelem- 
séget, a két rivális nagy hirtelen fölszedte sátorfáját, hogy , mindegyik 
a maga számára" - birtokba vegye János Frigyes védelem nélkül ma- 
radt fejedelemségét. A protestáns táborban harcoló szászok azonnal 
útnak indultak hazájuk megvédésére, s így a császárnak gyerekjáték 
volt meghódítani a délnémet territóriumokat, amelyek közül kivált- 
képpen a birodalmi városokra pályázott. 

A Fuggerek, és velük együtt sok tízezer egyszerű polgár számára is 
szükségesnek látszott, hogy az új megszállókkal megegyezzenek. 
A németalföldi és az itáliai zsoldosok ugyanis roppant tehetséges 
fosztogatók hírében álltak. És mint már annyiszor, amikor a késede- 
lem komoly veszéllyel járt, Anton most is bebizonyította fürgeségét. 

Miután hírek érkeztek a császári katonák első túlkapásairól, a cég- 
főnök haladéktalanul megszervezte az elhárítást. Sebastian Kurz, a 
császár hadvezére értékes ajándékokkal halmozta el Donauwörth- 
ben Alba herceget, hogy a birodalmi közigazgatásban ne legyen fenn- 
akadás. Anton kérésére V. Károly menleveleket, úgynevezett salva 
guardiá-kat állított ki a Fuggerek birtokában lévő hatvannyolc hely- 
ség számára, ahol azokat nyilvánosan kifüggesztették. Amikor Weis- 
senhornban az olvasni nem tudó zsoldosok erről nem vettek tudo- 
mást, a Fuggerek intézője, Anton parancsára, rövid úton felakasztott 
harminc fosztogatót. Sebastian Kurz fölfegyverezte a többi Fugger-fa- 
lut, továbbá nagy sietve toborzott zsoldosokkal is őriztette őket, s így 
nagyobb károk nem is keletkeztek. 


ANTON FEL AKARJA OSZLATNI A CÉGET 


A háború megpróbáltatásai a főnöknek inkább az idegeit, mint a va- 
gyonát kezdték ki. A futárai, áruszállítmányai és birtokai ellen irányu- 
ló többszöri támadások hatására Anton mély letargiába süppedt. Vég 
nélküli viták után dühösen írta a magyar rézmegállapodásokról: , Mi- 
vel immár elkedvetlenedtem, és naponta várom testem felbomlását, 
és mivelhogy unokaöcséim is szívesebben fogyasztják a megszerzett 
javakat, mintsem hogy dolgozzanak - ezért elhatároztam, hogy nyu- 
galomba vonulok." És korának legsikeresebb kereskedője valóban 
nem tágított szándékától, hogy végérvényesen visszavonul az üzlettől 
és felszámolja a céget. 

Anton szándékának komolyságát mi sem bizonyítja jobban, mint 
az a tény, hogy a háború kellős közepén kínosan pontos leltárfelvételt 
rendelt el a teljes vagyonról. A Függerek történetének ez a történelmi- 
leg kétségkívül legjelentősebb mérlege több mint ötmillió gulden va- 
gyont mutat. Pénzügyileg még egészséges volt a cég, jóllehet a spa- 
nyol (2,2 millió guldenes) és az antwerpeni (1,5 millió guldenes) üzle- 
tek rendkívül erősen visszaestek az előző elszámoláshoz képest. 

A Habsburgok adósságai, amelyeket bölcsen számtalan apró tétel- 
re bontottak és helyenként semmitmondó megjelölések mögé rejtet- 
tek, legalább 3,5 millió guldent tettek ki. Csupán a császár kétmillió fo- 
rinttal tartozott a Fuggereknek; ehhez járultak még az antwerpeni 
fiók kinnlevőségei, összesen 790 ezer gulden értékben. Károly adós- 
sága a Fuggereknél 1539 óta ezzel majdnem a kétszeresére emelke- 
dett. A cég , udvari főkönyv"-ének követel rovatában már 443 ezer 
gulden szerepelt Ferdinánd király neve alatt. , Az Anton Fugger és 
Testvéreinek Fiai cég annak idején kereken ötmillió gulden üzleti 
tőkével rendelkezett, a legtöbbel, amennyije valaha is volt, és kétség- 
kívül a legnagyobb összeggel is, amennyit abban az időben egy keres- 
kedőház a magáénak mondhatott" - állapítja meg Ehrenberg. 


, HA TÚL AKARSZ JÁRNI VALAKINEK 
AZ ESZÉN..." 


Számba véve, amit elért, élete alkonyán Anton békére és nyugalomra 
vágyott. Ezért felajánlotta szülővárosának, hogy közvetít a császár és a 
Schmalkaldeni Szövetség között. Mivel az Augsburgi Tanács meg- 
védte őt a protestánsok túlkapásaitól, most ő szerette volna megóvni 
a birodalmi várost a túlságosan szigorú büntetéstől. 

Amikor 1547. január 3-án megérkezett Augsburgba, először egy má- 
sik, viszonylag jelentéktelen problémával kellett foglalkoznia. Unoka- 
öccse, Christoph Fugger egy becsvágyó nápolyi faktor befolyása alatt, 
saját számlájára 11 ezer dukátért járadekkötvényt jegyzett, de a pénzt 
titokban az üzleti tőkéből vette el. ,A kormányzó"-t a cég vastörvé- 
nyének megszegésénél is jobban felbőszítette, hogy unokaöccse 
milyen ügyetlenül próbálta őt becsapni: , Ha már túl akarsz járni vala- 
kinek az eszén, keress mást magadnak. Kissé fiatal vagy ahhoz, hogy 
az orromnál fogva vezethess... Továbbá jól jegyezd meg, hogy kiké- 
rem magamnak az efféle hitvány magatartást... és hogy én vagyok 
a cég ura. Én rendelkezem és parancsolok." 


A FUGGEREK 311 


AUGSBURG KAPITULÁL 


Ha már belelendült, Anton azt sem volt hajlandó többé eltűrni, hogy 
augsburgi ellenfelei elvegyék tőle a maga vállalta közvetítő szerepet. 
Amikor például olyan hírek kaptak szárnyra, hogy Fugger drágán 
akarja eladni Augsburgot a császárnak, Anton jól irányzott indiszk- 
récióval leplezte le ellenlábasainak üzleti kapcsolatait, és azzal gya- 
núsította Sebastian Neidhartot, hogy ő a szószólójuk. A birodalmi vá- 
ros kis és nagy tanácsa azonban csak akkor ruházta fel teljhatalommal 
a kereskedőt, hogy a megadási tárgyalásokat vezesse, amikor a csá- 
szári rohamcsapatok Heilbronnból jövet, a Sváb-Alb hegységen és 
a Filstalon át már Augsburg irányába nyomultak. 

Az első megbeszéléseket Anton a Neckar menti Esslingenben, a 
császári főhadiszálláson folytatta Alba hercegével, akinek csapatai 
már Göppingen alatt álltak. A gazdag kereskedő nagy értékű arany 
ivókészletet hozott magával ajándékba, hogy barátságos tárgyalási 
légkört teremtsen. Ez a , kis figyelmesség" ugyan nem tévesztette el 
hatását, de a megbeszélések sokkal vontatottabban folytak, mint aho- 
gyan azt a császár pénzembere elképzelte. 

V. Károly ragaszkodott ahhoz, hogy a birodalmi város feltétel nél- 
kül adja meg magát, 300 ezer gulden hadisarcot fizessen és adja ki 
minden olyan polgárát, aki nyíltan elkötelezte magát az ellenséges ol- 
dalnak. Főként a protestáns hadvezért szemelte ki magának. Tartóz- 
tassák le Sebastian Schertlin von Burtenbachot, és kobozzák el a va- 
gyonát. Ezt viszont Anton mindenáron meg akarta akadályozni, mivel 
lekötelezettje volt az augsburgi zsoldosvezérnek. Miközben a császár 
hidegen kihasználta helyzeti előnyét, az augsburgiak teljes biztonság- 
ban érezték magukat. A tanács arra számított, hogy semmi baj sem tör- 
ténhet, ha egy Fugger vezeti a tárgyalásokat. Anton nem volt irigylésre 
méltó helyzetben. A kompromisszum, amelyet végül is elért, tárgyila- 
gosan nézve korántsem volt rossz: Augsburg mindössze 150 ezer 
guldent fizessen ,vezeklésképpen", cserébe Károly csapatai megkí- 
mélik. Sebastian Schertlin von Burtenbachot futni engedik, javait 
nem kobozzák el. Augsburg megszállása nem tart sokáig, polgárait és 
tulajdonukat megkímélik. 

A városatyák azonban egyáltalán nem örültek ennek, hanem még 
jobb feltételeket akartak elérni. A császár végül elvesztette a türelmét. 
Ostrommal fenyegette Augsburgot, amennyiben a város negyven 
órán belül nem egyezik bele követeléseibe. Csalódottan hagyta el 
Anton a Geislingen an der Steige-i császári tábort 1547. január 24-én. 

Ulmba lovagolt, ahol V. Károly a következő napokban tábort akart ver- 
ni. A kereskedő olyan kimerültnek érezte magát, hogy azt sem tudta, 
, fiú-e vagy lány" - írta haza. 

Csak az ultimátum után kezdett derengeni a nyakas sváboknak, 
hogy a spanyol felség fenyegetéseit komolyan kell venni. V. Károly 
most már kérlelhetetlenül ragaszkodott a teljes megadáshoz. Az volt a 
kívánsága, hogy a birodalmi város néhány tekintélyes polgára, behó- 
dolása jeléül jöjjön Ulmba és hajtson térdet a császár előtt. A város elő- 
kelő családjai erélyesen tiltakoztak az efféle megalázó gesztus ellen, s 
így főként a közrendű polgároknak kellett a patríciusok számára kika- 
parni a gesztenyét a tűzből. Miután Scherlin , generális" harmincöt 
lóval, több tucat ékszerrel és negyvenezer gulden készpénzzel meg- 
tömött bőriszákkal elhagyta szülővárosát, a gyászfeketébe öltözött 
augsburgi küldöttek délután négy órakor indultak el Ulmba, hogy 
a császár színe elé járuljanak. 

Őfelsége Ulrich Ehinger, ulmi patrícius házában rendezkedett be. 
Az Anton Fugger vezette augsburgiak az ebédlő előtti díszteremben 
várakoztak az uralkodóra. Götz von Pölnitz így írja le a jelenetet: , Rövi- 
desen megjelent a díszteremben V. Károly a szobából jövet, sok nagy 
úr és különböző nemzetiségű udvarnép előtt lépdelve. Őfelsége jó 
egészségnek örvendett, alakja tekintélyt parancsoló volt. Spanyol szo- 
kás szerint fekete atlaszzekét viselt. Fejét hasonló színű bársonykalap 
födte, míg lábait, az akkori divatnak megfelelően, fehér spanyol csiz- 
mába bújtatta. A császár aranybrokát baldachin alatt egy bársonnyal 
bevont karosszékre ereszkedett. Ülése körül vastag szőnyeg terült el 
szélesen. Mindkét oldalán és előtte népes kíséret állt." 


EGY FUGGER, AKI TÉRDRE 
ERESZKEDIK 


Elsőnek az ügyes beszédű dr. Claudius Pius Peutinger lépett elő, és le- 
írta, miként , csábították" Augsburgot a háborúba , és tévelyedett el tu- 
datlanságból", majd a , legkegyelmesebb császár és nagy úr" bocsána- 
táért esedezett. V. Károly intett alkancellárjának, Navesnek, és néhány 
latin szót váltott vele. Utána közölte a tárgyalófelekkel, hogy amennyi- 
ben Augsburg a jövőre nézve engedelmességet fogad és megígéri, 
hogy a - részleteiben majd később közlendő - megadási feltételeket 
lelkiismeretesen teljesíti, a császár hajlandó lesz kegyes úrnak bi- 
zonyulni. 


A FUGGEREK 2-1a 


Peutinger megköszönte, s Naves lefordította. A továbbiakról egy 
szemtanú számol be: , Őfelsége erre nyomban felállt székéről, kezét 
nyújtotta Anton Fuggernek, aki a térdeplésből felállva kellő tisztelettel 
adott kezet Őfelségének. A császári felség hasonlóképpen kezét nyúj- 
totta minden küldöttnek, egyiknek a másik után." 

Az augsburgi vezető réteg egyetlen tagjaként Anton Fugger eresz- 
kedett térdre. A kereskedő, aki nélkül a császár bajosan ülhetett volna 
törvényt Augsburg fölött, nem szégyellte ezt a gesztust. Csakhogy 
Anton alaposan tévedett, ha azt hitte, hogy ezzel betemetheti azt a 
mély szakadékot, amely sváb polgártársaitól elválasztotta. 

A drága kiegyezést a császárral azon nyomban megvetően , Fugger- 
béké"-nek titulálták. Nem egy augsburgi vélte úgy, hogy okosabb lett 
volna maradásra bírni Sebastian Schertlin von Burtenbachot, és a 
szép kissummáért egy ütőképes hadsereget felállítani, melynek segít- 
ségével megtáncoltathatták volna az öntelt spanyolt. 

Polgártársainak hálátlansága a minden üzleti rafináltsága mellett 
roppant érzékeny kereskedőt csak megerősítette abban az elhatáro- 
zásában, hogy fokozatosan visszavonul a magánéletbe. Ő, akinek va- 
lóban rég nem volt már szüksége arra, hogy a császár vagy akár augs- 
burgi szomszédjai kegyeit keresse, fáradtnak, meg nem értettnek és 
csalódottnak érezte magát. 

A következő hetek során sokszor kellett még tapasztalnia, hogy 
milyen hálátlan dolog a politika. Augsburg kijelentette, képtelen elő- 
teremteni a követelt 150 ezer guldent, miközben a császári biztosok a 
városkapu kulcsainak haladéktalan kiadását sürgették, és állandóan 
megszálló hadseregükkel fenyegetőztek. Anton Fugger önkritikusan 
elismerte: , Jól tudom, hogy nem úgy intéztem el az ügyet, ahogy sze- 
rettem volna. De aztis hiszem, hogy ha más lett volna a helyemben, az 
sem tudott volna többet intézni. Nem kívánok köszönetet. Elegem 
van, szeretnék a háborgó nyílt tengerről csendesebb vizekre evezni." 


, NEM VAGYOK ERŐS..." 


Diplomáciai missziója alig hagyott időt neki, hogy a konszern ügyei- 
vel törődjön, pedig ezekben a napokban sűrűn követték egymást az 
események. Londonban január 28-án meghalt egyik legjelentősebb 
üzletfele, VIII. Henrik király. Kéthónap múlva követte őt a halálba régi 
ellenfele, I. Ferenc. Mindkét uralkodó biztos kézzel gyakorolta a ha- 
talmat; utódjuk Angliában a tízéves VI. Edward, Franciaországban 

II. Henrik lett, aki legalább úgy gyűlölte a császárt, mint édesapja, 
mivel annak idején ő is a Madridban visszatartott túszok között volt. 

Tridentben a régen esedékes zsinatnak végre újjá kellett fogalmaz- 
nia az egyház dogmáját. A Habsburg-hatalom túlsúlyára féltékeny Far- 
nese pápa azonban a császárhű tridenti Madrutsch bíboros befolyási 
övezetéből Bolognába helyezte át az ülést. Mint már a Hohenstaufok 
idejében, most is az volt a döntő kérdés, ki a kereszténység legfőbb 
vezetője: a római császár vagy a pápa. 

Miközben V. Károly Németországban az egyház ellenségei ellen 
harcolt, Itáliában III. Pál hátba támadta. A pápa fia, Pier Luigi Farnese 
összeesküvést szőtt Genovában barátjával, Giovanni Luigi de Fiescó- 
val Andrea Doria császárhű pártja ellen. Erről írta kétszáz év múlva 
Friedrich Schiller ismert drámáját. 

Mint ismeretes, Fiesco belefulladt a tengerbe a genovai kikötő- 
ben, míg a pápa fia összeesküvés áldozata lett. Milánó császári hely- 
tartóját, Francesco Gonzagát gyanúsították azzal, hogy az összees- 
küvést kiagyalta. Mivel Milánó a Habsburgok oldalára állt, Róma 
még szorosabb szövetségre lépett Franciaországgal. V. Károly tilta- 
kozott a bolognai zsinat ellen, és azzal fenyegetőzött, hogy Rómát 
újból kifosztják. 

A Habsburgok érdeklődésének középpontja azonban - legalábbis 
néhány hónapra - nem a Tevere menti Szent Város, hanem a Lech-par- 
ti profán kereskedőváros volt. A császár pénztárosa 1547. március 2-án 
vette át az ,arany írószobá"-ban az augsburgiak hadisarcának első 
részletét, 100 ezer guldent. A maradék 50 ezer guldent, valamint tizen- 
két ágyút a következő hónapokban kellett átadni. 

Velencei diplomaták titkos jelentései szerint Anton Fugger körül- 
belül ezzel egy időben jegyzett óriási kölcsönt, összesen 500 ezer 
scudo értékben. Az összeget a császár legközelebbi hadjáratára szán- 
ták, melyet a Schmalkaldeni Szövetség ellen kívánt indítani. Két nap- 
pal azután, hogy a pénzt átvette, március 4-én, a császár fölszedte sá- 
torfáját UlImban. Előzőleg azonban Anton még kihasználta a kedvező 
pillanatot, hogy egy kis borsot törjön Ferdinánd király orra alá. 
Mivel az egykor megkísérelte az ulmiaknak átjátszani a Fuggerek 
kirchbergi és weissenhorni birtokait, Anton most Ulmban 30 ezer 
guldenért elintézte a császárnál, hogy hűbérjogait harminc évre meg- 
hosszabbítsák. 

Fugger pénze lehetővé tette a császárnak, hogy a döntő csatát ki- 
kényszerítse. Erre 1547. április 24-én került sor az Elba melletti 
Mühlbergben, Meissen porcelánváros közelében. V. Károly 70 ezer 

gyalogossal és 12 ezer lovassal meglepetésszerűen átkelt a folyón, és 
legyőzte János Frigyes szász választófejedelem csapatait, aki testessé- 
ge miatt a ,pókhasú" csúfnevet viselte. 

Ezzel a császár kezére került a Schmalkaldeni Szövetség két legje- 
lentősebb vezére: János Frigyes választófejedelmet elfogták menekü- 
lés közben, Fülöp hesseni tartománygróf pedig a diplomaták cselszö- 
vésének esett áldozatul. Miután önként térdre hullt a császár előtt, őt 
is letartóztatták, és ,pókhasú" János Frigyessel együtt Németalföldre 
hurcolták. A jól bevált módszerrel, V. Károly a fogva tartott fejedel- 
mekért a lehető legmagasabb váltságdíjat akarta kicsikarni. Annak 
a férfiúnak azonban, akinek eszméi a schmalkaldeni háborút kirob- 
bantották, nem kellett megérnie a protestáns szövetség vereségét: 
Luther Márton már 1546. február 18-án halott volt; szülővárosában, 
Eislebenben hunyt el, hatvanhárom éves korában. 

Katonailag ugyan győzött a császár, de ez még nem volt végér- 
vényes győzelem. Nemcsak a Fuggereket bőszítette fel, hogy Fülöp 
hesseni tartománygrófot elárulták. Móric szász herceget oly mér- 
tékben elkeserítette apósának elfogása, hogy hamarosan újabb össze- 
csapásokkal kellett számolni. Ismét bebizonyosodott, hogy eszmék 
nem győzhetők le fegyverekkel. A Schmalkaldeni Szövetségre ugyan 
csapást mértek, de a német protestantizmus erősebb volt, mint 
valaha. 

A birodalom és a hit egységét a ,páncélos birodalmi gyűlés" volt 
hivatott helyreállítani, amelyet a császár szeptember 1-jére, Augs- 
burgba hívott össze. A győztes, fáradtan és lehangoltan, már július 
végén a birodalmi városba érkezett Mühlbergből. Határozott kíván- 
ságára a Weinmarkton lévő Fugger-házat rendezték be fogadására, és 
alakították át egy időre a Habsburg világbirodalom irányító köz- 
pontjává. 

A nagy megtiszteltetés ellenére a háziúr nem tartotta szükséges- 
nek, hogy személyesen üdvözölje az imperátort, aki iránt időközben 
mélységesen bizalmatlanná vált. Miközben unokaöccse, Hans Jakob 
mesteri fokon gyakorolta a , jelenlét művészeté"-t, Anton dohogva 
írta maga választotta schwazi száműzetéséből: ,Nem vagyok erős, 
rosszul tűröm az udvar jelenlétét, mert úgy kell élnem, mintha kórház- 
ban lennék." 

A MÁSODIK VÉGRENDELET 


V. Károly célja az volt, hogy az ,augsburgi interim"-et, azaz ideiglenes 
állapotot előkészítse, és a német protestánsokat hallgatásra kötelezze 
mindaddig, amíg a zsinat döntést nem hoz, miként kell bánni az eret- 
nekekkel. Ez idő alatt Anton Fugger azon töprengett Schwazban, ho- 
gyan számolja fel a céget és ossza fel vagyonát a társaság tagjai között. 
Nagy óvatosan már hozzákezdett a karintiai és türingiai kohóművek 
felszámolásához, a magyar bányaüzemek elidegenítéséhez és az áru- 
kereskedelem korlátozásához. Csakhogy minduntalan újabb alkal- 
mak kínálkoztak arra, hogy egy ravasz kereskedő gyors pénzkereset- 
hez jusson. És a minden ízében kalmár Anton nem tudott ellenállni a 
kísértésnek. 

Alig jutott túl egy-egy depressziós időszakon, máris új üzleti terve- 
ket forgatott a fejében. Hol az afrikai bennszülöttekkel csábította egy 
jövedelmező üzlet: olcsó limlomot szállított, és helyette értékes ele- 
fántcsontot vagy akár rabszolgákat vett át, hol egy ólommonopólium 
kiépítését tervezte. Egyszer a drágakő-kereskedelem vonzotta, és ak- 
kor a drágakő-, vagy a fűszer- és gabonakereskedelmet fejlesztette 
Spanyolországgal, másszor hirtelen elhatározással rézolvasztó kohót 
építtetett Németalföldön. 

Az ilyen és ehhez hasonló rövid lejáratú akciók azután addig késlel- 
tették a dinasztia visszavonulását az üzleti életből, amíg azt a különfé- 
le politikai kényszerek egy időre teljesen meg nem hiúsították. Ezen 
Anton második végrendelete sem tudott már változtatni, amely 1550- 
ben elrendelte a hatalmas Fugger-vagyon felosztását, és ezzel gyakor- 
latilag beprogramozta" a cég végét: , Hosszadalmas hadi cselekmé- 
nyek miatt olyan kedvezőtlenül alakultak az ügyek, hogy nemcsak ke- 
reskedelmi ügyleteinket nem tudjuk lebonyolítani és adósságainkat 
behajtani, hanem a császár és a király szolgálatában a megengedhető- 
nél többet kölcsönöztünk, s így magunk is pénz felvételére és adós- 
ságra kényszerültünk." 

A nemzetség feje ijesztően élesen látta előre a családot és vagyonát 
fenyegető veszélyeket. De túl gyenge volt ahhoz, hogy szigorú követ- 
kezetességgel megtegye a szükséges ellenintézkedéseket. Testamen- 
tuma végrehajtóinak Georg Hörmannt és Christoph Muelichet tette 
meg. Nekik kell gondoskodniuk arról, hogy a következő nemzedék 
legalább addig összetartson, míg a legfiatalabb, az ő Jakob fia, betölti 
a huszadik életévét. De - rendelkezett Anton -utána is minden rokon 

igyekezzék legalább további tizenkét éven át megőrizni a közös 
örökséget. 

Azt a vagyont azonban, amelyet Anton fivére, Raymund hagyott 
hátra, már rég felosztották annak fiai között. Az üzleti terhek kény- 
szerítették a kormányzót", legalábbis jogilag, hogy az 1548 végén 
kötött új társasági szerződésben feladja egyeduralmát, és bevonja 
a cég felső vezetésébe két legidősebb fiát és unokaöccseit, Hans 
Jakobot és Georgot, jóllehet valójában ő maradt a főnök. 


28. FEJEZET 
Bajban a császár 


Amikor V. Károly császár elfoglalta szállását a Fugger-házban, ugyan- 
olyan rosszul érezte magát, mint a ház ura. Ő is fáradt és lehangolt volt. 
A sok kudarctól elgyötörten ő is azt fontolgatta, hogy lemond. Amikor 
az Itáliából odaérkező Tiziano Vecellio mester a császár két híres port- 
réját festette a Fugger-házban - az egyik magas lovon ábrázolja Ká- 
rolyt, a mühlbergi győztest, a másik mint világuralkodót, bíbor karos- 
székben, V. Károly már utódlásának kérdéseivel foglalkozott. 

Anton Fuggertől eltérően azonban az imperátor nem gondolt arra, 
hogy dinasztiája lemondjon a hatalomról. Spanyolországból sürgő- 
sen Augsburgba hívatta Fülöp fiát, akire először átruházta uralmát 
Milánó, Geldern, Brabant, Luxemburg, Limburg, Flandria és Burgund 
fölött. Ferdinánd király fiáról, Miksáról ellenben, aki a protestánsok- 
kal rokonszenvezett, szűúkmarkúbban gondoskodott. A császár fivére 
ezért dühösen utazott el Augsburgból. 

A császár úgy döntött, hogy a család két ágát a jövőben mestersége- 
sen egyesíteni kell, hogy megmaradjon a Habsburgok uralma Európa 
felett. V. Károly elrendelte, hogy a császári trónon Ferdinánd kövesse 
őt, akinek köteleznie kellett magát, hogy a német választófejedelmek- 
nél eléri Fülöp római királlyá választását. Elrendelte, hogy Fülöp maj- 
dan gondoskodjék arról, hogy Miksa kövesse a császári trónon apját, 
Ferdinándot. 

Mialatt a fáradt uralkodó Augsburgban és a beteg kereskedő 
Schwazban dinasztikus problémái megoldásán törte a fejét, újabb ve- 
szély fenyegetett. A protestáns német fejedelmek elégedetlenek vol- 
tak az ideiglenes állapottal. A csupán harmincéves Móric szász her- 
ceg, aki a legokosabb volt köztük, augsburgi kereskedők és néhány 
protestáns birodalmi város támogatásával, a legnagyobb titokban, új- 
ra összekovácsolta a császárral szembehelyezkedő ellenzéket. 

V. Károly hivatalosan Móric herceget bízta meg Magdeburg kiközö- 
sítésének végrehajtásával, de ő fegyvervásárlásra és katonák tobor- 
zására fordította a császár pénzét. Sőt 1551. október 3-án titkos meg- 
állapodást kötött V. Károly ellen a nála mindössze két évvel idősebb 
II. Henrik francia királlyal. A szász kiszolgáltatta Franciaországnak 

a birodalomhoz tartozó Metz, Toul, Verdun és Cambrai városokat, és 
cserébe pénzt és katonai segítséget kapott egy újabb hadjárathoz 
V. Károly ellen. 

Móric végül 1552 márciusában indította meg a háborút sógorával, 
Vilmos hesseni herceggel és a hadakozó kedvű Albrecht-Alcibiades 
brandenburgi tartománygróffal együtt. A három protestáns feje- 
delem Frankföldön vonta össze csapatait: első céljuk Augsburg volt. 
A császár, akárcsak bankára, Anton Fugger, nem gyanakodott. Már 
októberben elhagyta a birodalmi várost, hogy az innsbrucki várba 
költözzék. 

A Mühlbergnél győzelmes csapatokat régen elbocsátották, és senki 
sem mutatott hajlandóságot arra, hogy a népszerűtlen uralkodót tá- 
mogassa. , Olybá tűnik -panaszkodott a nemrég még oly büszke spa- 
nyol -, mintha a kereskedők megegyeztek volna, hogy többé nem 
szolgálnak engem. Sem Augsburgban, sem másutt nem akad senki, 
aki pénzt kölcsönözne nekem, bármily előnyt kínáljunk is neki." Most 
keservesen megbosszulta magát az a gőg, amellyel jobb időkben pol- 
gári származású pénzembereivel bánt. 

Eleinte Anton Fugger is mentegetőzött: ő már csak magánember, 
és mint ilyen, nem rendelkezhet a cég nevében. Az Innsbruckból 
érkező segélykiáltások annál sürgetőbbé váltak, minél délebbre 
nyomultak előre az ellenséges csapatok. Albrecht-Alcibiades Bam- 
berget támadta meg, Vilmos hesseni tartománygróf pedig a Rajna 
menti St. Goarhoz (Sankt Goarhausen) közeli, stratégiailag jelentős 
szorost foglalta el. A protestáns haderők már Dinkelsbühi előtt álltak, 
és csupán idő kérdése volt, hogy Augsburg az ellenzék kezére 
kerüljön. 

Anton továbbra is hajthatatlan maradt, de antwerpeni faktora, 
Mattháus Örtel végül is megszánta bajában az uralkodóházat, és 195 
ezer dukátot kölcsönzött Mária, egykori magyar királynénak, Német- 
alföld helytartójának. A pénz az angol Korona törlesztéséből szárma- 
zott. Anton utólag jóváhagyta németalföldi képviselőjének önkényes 
döntését, de a faktor magabiztos fellépésének később végzetes követ- 
kezménye lett. Hans Jakob Fugger is zavartalanul haladt a maga útján. 
Liberálisabb volt a protestánsokkal, mint őskonzervatív nagybátyja, 
és végül ő is megzavarta augsburgi tanácsostársai határozatát, misze- 
rint sem a császár mellett, sem ellene nem kötelezik el magukat. 
Időközben megérkezett a hír Donauwörthből, ahová éppen Fugger 
egykori alkalmazottja, Sylvester Raid vonult be a protestáns csapa- 
tok élén. 

V. Károly néhány spanyol udvaronca már nyíltan hangoztatta, hogy 
kétségei vannak az augsburgi bankház hűségét illetően. Az uralkodó 
majdhogynem kétségbeesetten, saját kezűleg írta legmegbízhatóbb 
bankárjának, hogy az Isten szerelmére, szíveskedjék, amilyen gyor- 
san csak lehet, Innsbruckba jönni: ,Ez az, amit most a leginkább 
óhajtanék." 


A FUGGEREK MEGMENTIK 
A VILÁGBIRODALMAT 


Utoljára történt, hogy a Fuggerek meghatározták a világtörténelem 
folyását. Egyedül Antontól függött, kap-e a császár elég pénzt arra, 
hogy a fejedelmek lázadását leverje. V. Károlynak nemigen volt már 
hatalma bankárja felett; a császár reménytelenül elbukik, ha a Fugger 
nem segíti ki a bajból: a Habsburg-ház bukását egy sváb kalmár pecsé- 
telhette volna meg. Ha Anton habozik, Károly fogságba esik, és vele fi- 
vére, Ferdinánd is lemondásra kényszerül. A törököknek új lehetősé- 
gük nyílik arra, hogy Közép-Európa felé előretörjenek. Franciaország 
pedig a kontinens vezető hatalma lesz. S ezzel, legalábbis a következő 
évekre, a római katolikus egyház vezető szerepe is véget ér a német 
színtéren. 

Anton mindezt bizonyára világosan áttekintette, amikor 1552. ápri- 
lis 2-án befogatott, hogy a lehető leggyorsabban Innsbruckba vágtas- 
son. Alig három nap múlva a lázadó protestáns fejedelmek győztes- 
ként bevonultak Augsburgba. Azt valószínűleg csak Anton Fugger 
tudná megmagyarázni, mi indította végső soron arra, hogy ismét a lé- 
nyétől idegen Habsburg császár mellé álljon, és feladja régi tervét, 
hogy visszavonul az üzlettől. 

A megegyezés a protestánsokkal számára már csak vallási okokból 
sem jöhetett számításba. Feltehetően úgy érezte, nem nézheti tétle- 
nül, miként omlik össze körülötte a régi birodalom. Tehát nyilván csak 
a harmadik lehetőség maradt: segítenie kell, ha a birodalom sorsáról 
van szó! 

A pénzügyi megbeszélések azonban, amelyeket az innsbrucki vár- 
ban Anton először a császár pénzügyi államtitkárával, Francisco de 
Erassóval folytatott, sokkal vontatottabban haladtak, mint ahogy azt a 
türelmetlen uralkodó szerette volna. Bizony nem volt túl sok, amit 
a Habsburgok Fuggernek kínálni tudtak. Tirolt már messzemenően 
kiaknázták, arra egyelőre gondolni sem lehetett, hogy a Spanyol- 
országban még megmaradt természeti kincseket ellenséges területen 

szállítsák át, mert Móric szász fejedelem feltartóztathatatlanul nyo- 
mult előre csapataival Innsbruck felé. 

Közben Augsburgban Hans Jakob Fuggernek a családja és Sebastian 
Schertlin között fennálló régi kapcsolat révén sikerült megvédenie a 
birtokokat és az ingatlanokat a protestáns katonák támadásai ellen. 
Innsbruckban Anton folyamatosan fedezte a császár kisebb kiadásait, 
hogy a kormány legalább működőképes maradjon. Nagyobb köl- 
csönre azonban még mindig nem tudta elszánni magát. Amikor 
Észak-Tirolban elesett az ahrenbergi erődítés, végre belátta, hogy to- 
vább nem habozhat. 

Anton a császárral és udvartartásával együtt menekült a fenyegetett 
tiroli székvárosból a karintiai Villachba. Néhány nap múlva, május 23- 
án, Innsbruck az ellenfél kezébe került. Előtte még napokon át folyt az 
alkudozás a feltételekről és a biztosítékokról, most a száműzetésben 
hamar létrejött az üzlet a két öregember között. Anton, sápadtan, sová- 
nyan, arca körül impozáns körszakállal, mesébe illő összeget, 400 ezer 
gulden kölcsönt kínált a beteg, levert császárnak, azzal, hogy 100 ezer 
guldent Németországban, 50 ezer guldent Velencében fizessenek ki, 
a többit közvetlenül Károly kapja kézhez. Az uralkodó abban is re- 
ménykedett, hogy Fugger jótállásával még ugyanennyit tud össze- 
szedni a genovai bankoktól. 

Úgy szólt a megállapodás, hogy a kölcsönt a Korona és az egyház 
spanyolországi bevételeiből, valamint amerikai arany- és ezüstszállít- 
mányokból fizetik vissza. A még mindig éber kereskedő természete- 
sen kihasználta az alkalmat, és különféle vámkedvezményeket és adó- 
kiváltságokat kötött ki magának. 

A május 28-án aláírt szerződés ismét cselekvőképessé tette a csá- 
szárt. V. Károly szemmel láthatóan feléledt: a szárnyaszegett mene- 
kültből, hála a Függerek aranyának, ismét öntudatos hatalmasság lett. 
A passaui béketárgyalásokon, amelyet katolikus részről fivére, Ferdi- 
nánd vezetett, jelentős engedményeket csikart ki a győztes hadvezé- 
rektől. Hesseni Móric például segítséget ígért az ismét mozgolódó tö- 
rök ellen; és elfogadta az indítványt, amely szerint a legközelebbi biro- 
dalmi gyűlés döntse el, hogy a hitvita kérdésében a zsinat vagy biro- 
dalmi határozat hozzon-e ítéletet. 

Csak a fékezhetetlen Albrecht-Alcibiades tartománygrófnak nem 
volt ínyére a béke. A vallási kérdés neki csak ürügy volt arra, hogy ve- 
rekedőkedvét kiélje. Fosztogatva és gyilkolva vonult tovább zsoldos 
csapataival Frankföldön és Elzászon át, míg végül volt szövetségesei is 
megelégelték a dolgot. Ezért a császár, aki a Fuggerek segítségével 

nagy sietve ismét hatalmas sereget állított fel, fegyvertársává tette őt, 
mivel meg kellett erősítenie a birodalom nyugati határát, amelyet 
Franciaország fenyegetett. 

Ám az újabb háború a franciák ellen sokkal többe került, mint ami- 
re Károly és hitelezői számítottak. Metz városa, amelyet jól megerősí- 
tettek, minden támadásnak ellenállt, és a csalódott, egészségében 
megrendült imperátor dolgavégezetlen távozott. Mivel amúgy is tor- 
kig volt már a makrancoskodó németekkel, nyílegyenesen északra, 
Németalföldre lovagolt. 

Szász Móric kihasználta az így keletkezett hatalmi vákuumot, és vé- 
get vetett a tartománygróf véres garázdálkodásainak. A reformáció ko- 
rának legnagyobb véráldozattal járó csatájában, 1553. július 9-én le- 
győzte Albrecht-Alcibiadest, de sikeréért az életével fizetett, holtan 
maradt a csatatéren. Ellenfele ugyan túlélte őt három és fél évvel, de 
politikai szerepe nem volt többé jelentős. Számkivetettként halt meg 
Pforzheimben, 1557. január 8-án. 


AZ UNOKAÖCSÖK LÁZADÁSA 


A császárral kötött szerződés és a Franciaország ellen vívott új háború, 
amely hatalmas összegeket nyelt el, keresztülhúzta Anton Fugger ter- 
veit. Egyszerűen nem adatott meg neki a nyugalomba vonulás lehető- 
sége. Habár filozófiai és vallási kérdések hosszú ideje már jobban ér- 
dekelték, mint az üzlet, a tőke újra és újra bűvkörébe vonta. 

A császárt megmentő 400 ezer gulden végső fokon mindössze sze- 
rény hét százalékot hozott, a császár genovai bankoktól kapott 
kölcsöneiért vállalt kezesség pedig áttekinthetetlen kockázatokat 
rejtett magában. Unokaöccseit csak 1552 júniusában tájékoztatta 
a megállapodás részleteiről. Hans Jakob, aki mind nehezebben vi- 
selte el az öreg stílusát, erőpróbára használta ki az alkalmat. Ő és fi- 
vérei nem hagyták jóvá a cég eddigi egyeduralkodójának Villachban 
kötött szerződését. A Fuggerek történetében példátlan engedet- 
lenség arra kényszerítette Antont, hogy az üzletet saját számlájára 
bonyolítsa le. 3 

Hans Jakob Fugger, aki időközben az ingolstadti egyetem válasz- 
tott rektora lett, megpróbált fellázadni. Okosabbnak és rafináltabb- 
nak tartotta magát a fáradt nagybácsinál, aki mindent csak helytelení- 
tett, és ha végül mégis megkockáztatott egy üzletet, szerény nyereség- 
gel is megelégedett. A Fugger-iroda több , ifjú titán"-ja is egy letűnt 

korszak kövületének tekintette a beesett arcú, rangidős főnököt, aki 
örökké csak zsémbelt és mindent jobban akart tudni. 

Anton nem akart komoly összeütközésbe kerülni a zavaros fejű 
ifjakkal. Még ha vitázott is néha egyikkel vagy másikkal, arra töreke- 
dett, hogy a család széthullását megakadályozza. De azt már amúgy 
sem tudta feltartóztatni. Hans Jakob az örökségen önálló hűbérbirto- 
kokat vásárolt a Rajna, a Boden-tó és Svájc között, míg Georg és 
Christoph Fugger a Matthüus Örtel vezette antwerpeni faktoria mind 
fontosabbá váló üzleteit ragadta magához. 

Míg az öreg megpróbálta összefogni a pénzt, hogy ,ezeknek a 
nagyuraknak hamar elmenjen a kedve a háborútól", az unokaöcsök 
és néhány fiatalabb faktor mindenféle kockázatos üzletbe bocsátko- 
zott. Mattháus Örtel Antwerpenben újra és újra engedett Mária, az Öz- 
vegy királyné hízelgéseinek, fenyegetéseinek és ígérgetéseinek, noha 
Anton arról panaszkodott, , hogy adósságainknak így sohasem lesz 
vége". 

A seniornak sok idegen tőkét kellett felvennie magas kamatra, 
Augsburgban és Nürnbergben, hogy a császár kielégíthetetlen pénz- 
éhségét csillapítsa, és erőszakos genovai ellenfeleit sakkban tartsa. 
Habár , gonosz és ravasz" embereknek tartotta a spanyolokat, még- 
sem akarta megszakítani kapcsolatát az udvarral. A császár túl sokkal 
tartozott ahhoz, hogy egyik napról a másikra be lehetett volna csukni 
a boltot. Ha valaha is viszont akarta látni a kölcsönadott guldeneket, 
akár akarta, akár nem, továbbra is el kellett látnia pénzzel az uralkodó- 
házat. Csak akkor lehetett kilátás arra, hogy a Habsburgok adósságai- 
kat törlesztik, ha hatalmon maradnak. A bankárok zsargonjával szól- 
va, jó pénzt kellett hajítani a ,beteg" pénz után, nehogy teljesen meg- 
romoljon. 

Anton Fugger hamarosan megint nyakig volt az üzletben. A császár- 
nak újabb 300 ezer Károly-aranyat adott tíz százalék kamatra a bra- 
banti és flandriai bevételek után, további 100 ezer guldent pedig a fi- 
renzei Cosimo de Medici hercegnek folyósított a Sienai Köztársaság 
ellen viselt háborújához. Közben az innsbrucki udvar kiadásait is fe- 
dezte. Amikor Anton megtudta, hogy néhány más augsburgi nagyke- 
reskedő a francia királyt pénzeli, megkettőzte V. Károlyért tett erőfe- 
szítéseit. 

Jakob Herbrotot, akivel összerúgta a port, megpróbálta kivetni a 
versenyből: hírszolgálata útján lejáratta. Az , Új Hírek a Fuggereiből", 
amelyet legjelentősebb üzletbarátainak elküldött, egy napon azt je- 
lentette, hogy az egykori augsburgi polgármester eladta magát az ör- 


324 GÜNTER OGGER 


dögnek. Az unokaöcsök időközben, Anton akarata ellenére, új szerző- 
dést kötöttek az almadéni higanybányákról. Spanyol kereskedők hiába 
próbálkoztak azzal, hogy a külföldieket elűzzék. Erre pusztító tüzek 
keletkeztek az aknákban, a tűzvészek csak szabotázsból eredhettek. 
Amikor Guadalcanalnál jelentős érclelőhelyekre bukkantak, Hans 
Jakob és fivérei azt hitték, végre elérkezett számukra a nagy üzlet. Anton 
azonban erélyesen megtiltott minden további beruházást az Ibériai-fél- 
szigeten: ,emmi kedvem az efféle üzlethez. Tehát elég belőle." 

Unokaöccseinek és néhány , menedzserének" önkényeskedésén 
felbőszülve így írt 1553. december 5-én Augsburgból Hans Báchler 
faktornak Spanyolországba: , Tehát mész a Te ostoba fejed után, mind- 
egy, hogy mit ír Neked az ember. Ez azonban semmit sem használ, és 
azt akarom, hogy tégy parancsom és rendelkezésem szerint." Jakob 
vaskeze alatt minden faktornak, aki a főnök utasítása ellenére cseleke- 
dett, számolnia kellett vele, hogy azonnal elbocsátják. Anton azonban 
rá volt utalva szakértőire, mert már maga sem ismerte egész pontosan 
a konszern minden ügyét, és nem volt elegendő embere a fontos kül- 
ső posztokra. Ez természetesen nem maradt rejtve a vállalkozó kedvű, 
gyors sikerekre áhítozó munkatársak előtt se, úgyhogy az augsburgi 
központ fokozatosan elveszítette az ellenőrzést a külföldi fiókok üzle- 
tei felett. 

De a hatvanéves nagykereskedő ösztöne még mindig csalhatatlan 
volt. Faktorainál és rokonainál tisztábban ismerte fel, hogy sok csábí- 
tónak tűnő ajánlat csupán látszatnyereséget ígér. A megelőző évek- 
ben jelentősen nőtt a pénz mennyisége, az árak gyorsabban emelked- 
tek, mint korábban. Ezért kétségkívül okosabb volt a pénzt együtt tar- 
tani és megbízható értékekbe fektetni, mint vakmerő terveket ková- 
csolni. 1553. december 31-én Anton ismét mérleget készített: meg kel- 
lett állapítania, hogy az üzlet meglehetősen jól megy még, de a nyere- 
ség jelentősen csökken. Az utolsó, 1546. december 31-i mérlegkészí- 
tés óta a cég éves átlagban csupán öt és fél százalékos nyereséget ért 
el. A nemzetközi pénzpiacokon ekkor már a szokásos kölcsönkötvé- 
nyek is minden fáradság nélkül tizenkét százalékot hoztak. 


ILLÚZIÓK EGY HÁZASSÁG KÖRÜL 
A legnagyobb gondot azonban kétségtelenül a spanyol beruházások 


okozták. Az ibériai üzletembereknek már régóta szálka volt a szemé- 
ben a Fuggerek pénzpolitikai egyeduralma. A madridi pénzügyi ható- 

ságokkal egyetértésben egyre erélyesebben próbálták magukhoz ra- 
gadni mind az amerikai gyarmatokról, mind a belföldi tartományok- 
ból származó jövedelmeket. A spanyol hatóságok egyetlen guldent 
sem engedtek ki az országból anélkül, hogy vám vagy adó címén ne 
részesüljenek belőle. Nagyon fellendült tehát a devizacsempészés. 

1553 végén a Fuggereknek nagyobb összeget sikerült kihozni Spa- 
nyolországból. Az arany - összesen 200 ezer dukát - a császár hajóin 
szállított gabonazsákokban bújt meg. Fülöp herceg utazott vele észak- 
ra, édesapjához, aki élete utolsó nagy sakkhúzására készült. 

Egy szerencsés véletlen még egyszer lehetőséget adott a Habsbur- 
goknak arra, hogy világbirodalmukat tovább terjesszék. 1553. július 
6-án meghalt VI. Edward, Anglia királya; utódja Mária volt, VIII. Henrik- 
nek Aragóniai Katalinnal kötött első házasságából származó leánya. 
Az ifjú királynő még hajadon volt, amikor a Habsburg-családra oly 
jellemző ötlet megfogant a császár agyában: ha éppen özvegyen ma- 
radt fia, Fülöp feleségül venné Máriát, egy csapásra egész Anglia 
a Habsburg birodalmi és családi szövetséghez tartozna. 

Ez esetben Franciaország be lenne kerítve, és nem vitathatná többé 
a császár vezető szerepét Európában. Ezenkívül lehetőség nyílna arra, 
hogy az anglikán királyságot visszavezessék a római katolikus egyház 
kebelébe, és megvalósulna az egyetemes keresztény birodalom álma 
a Habsburg császár uralma alatt. Mindez attól függött, hogy sikerül-e 
létrehozni a házasságot. A legfontosabb előfeltétel természetesen az 
volt, hogy az anyagi kérdéseket kielégítően rendezzék. A királynőnek 
égető szüksége volt készpénzre. Pénzügyminisztere, Sir Thomas Gre- 
sham Antwerpenbe érkezett, hogy genovai és augsburgi bankároktól 
összesen 300 ezer dukát kölcsönt vegyen fel. A pénzt azonban nem 
Németalföldön fizették ki, hanem a Fuggerek nyomására Spanyolor- 
szágban bocsátották rendelkezésére. Az angol királynő ugyanis, ma- 
gától értetődően, könnyebben kapott engedélyt arra, hogy Fülöppel 
tervezett házasságkötése előtt kivihesse a pénzt Spanyolországból. 

Amikor ez tisztázódott, Anton a teljes összeg egyharmadát fedezte, 
s ezzel pontosan 112 750 dukátot mentett meg a madridi pénzügyi ha- 
tóságok intézkedéseitől. Amikor 1554. július 25-én valóban megtör- 
tént a királyi házasságkötés, soha nem sejtett távlatok nyíltak meg 
mind a Fuggerek, mind a Habsburgok előtt. Hirtelen úgy látszott, 
hogy mégsem mentek veszendőbe azok a milliók, amelyeket a csá- 
szár a háborúiba fektetett. A gazdag Angliával szövetségben a Habs- 
burg Monarchia ismét fizetőképes lett. 


326 GÜNTER OGGER 


A háborúk kora mintha tovatűnt volna, az uralkodóház fölénye egy- 
értelműnek látszott. A fáradt Anton Fuggernek is felcsillant a szeme, 
amikor a Habsburg házasságpolitika sikeréből adódó új pénzpoliti- 
kai lehetőségekre gondolt. Ismét érdemes volt terveket szőni a jövőre. 
Most aztán nem szabad kiadni a kézből a labdát, és meg kell védeni a 
cég első helyét a nemzetközi piacokon. 

Az augsburgi irodákban tapasztalható nyílt optimizmusban volt va- 
lami lázas, majdhogynem beteges vonás. A csüggedés és a lassú ha- 
nyatlás évei után csupán némi ösztönzésre volt szükség, és mi lett vol- 
na erre alkalmasabb, mint az a remény, hogy a hatalmas spanyolorszá- 
gi kinnlevőségeiket visszaszerezhetik. 

Kezdetben minden a legjobb mederben haladt. 1555 februárjában 
Augsburgban összeült a birodalmi gyűlés, hogy végre eltemesse a 
protestánsok és katolikusok közötti hitvitát. A két vallási irányzat 
együttélésének új, békés korszaka volt kibontakozóban. Ha véget ér- 
nek a nagy területi és vallásháborúk - reménykedtek a kereskedők -, 
ismét fellendülhet az üzlet. Akkor majd a királyok is törleszteni tudják 
adósságaikat és gazdaságilag jövedelmezőbb beruházásokat is meg- 
kockáztathatnak. 


29. FEJEZET 


Egy állam csődbe megy 


A valóságban azonban minden másképp történt. A baj akkor kezdő- 
dött, amikor az érdekeltek sejteni kezdték, hogy Fülöp herceg és Má- 
ria királynő házassága gyermektelen marad. Ezzel szertefoszlott a 
Habsburg-világcsászárság álma. Az angol királynő hamarosan inkább 
tehernek, mint támasznak bizonyult az impérium számára. A katoli- 
kus királynő, aki később a , véres" melléknevet kapta, oly kíméletlenül 
üldözte a más hiten lévőket a szigetországban, hogy hatalmának biz- 
tosítására mind újabb és újabb kölcsönökre szorult. 

Amikor a császár rájött, hogy az angol szövetség, a szó igazi ér- 
telmében terméketlennek bizonyult, elvesztette minden remé- 
nyét. Ahhoz sem volt már kedve, hogy Augsburgba utazzon a vallási 
béke helyreállítására. Hagyta, hogy fivére, Ferdinánd, a császári 
trón kijelölt várományosa vezesse Augsburgban a gyűlést. Hossza- 
dalmas és fáradságos tárgyalások után, 1555. szeptember 25-én 
jött létre a híres augsburgi vallásbéke, amely megerősítette a két , hi- 
vatalos" vallás, a római katolikus és az ágostai lutheránus hit egymás 
mellett élését, és az összes más szektát - a zwingliánusokat, a kálvi- 
nistákat és az újrakeresztelőket - törvénytelennek nyilvánította. 
A kereskedők számára nagyobb jelentősége volt azonban az Ang- 
liával kötött sikertelen szövetség katonai és politikai következ- 
ményeinek. Franciaország királya, II. Henrik ugyanis elérkezettnek 
látta az időt, hogy ismét fegyverkezzék. A lyoni tőkepiacon nagy Ösz- 
szegeket vett fel, amelyek főként genovai, augsburgi és nürnbergi 
pénzemberektől származtak. 

Az ,arany írószobá"-ban, a hagyományoknak megfelelően, 
a Habsburg oldalon álltak, és egyúttal ellenálltak a kísértésnek, 
hogy a pénzpolitikában kettős játékot űzzenek. A Habsburgoknak 
ismét nagy szükségük volt a Fuggerek pénzére: részt kellett venniük 
a fegyverkezési versenyben, és ezt csak újabb adósságok árán tehet- 
ték meg. 

És ezzel megkezdődik a Fuggerek történetének legszomorúbb fe- 
jezete. A gyakorlatilag vezetés nélkül maradt cég már nem győzte leg- 
nagyobb adósának új pénzpolitikai manővereit. A császári ,pénzügy- 

miniszternek", Francisco de Erassónak újra és újra sikerült szó 
szerini kifosztania a sváb kereskedőházat. Ez hol fantasztikus ígé- 
retek, hol brutális fenyegetések segítségével történt. És ha egyik sem 
segített, addig ,kenték" - gyakran az általa rendelkezésre bocsátott 
pénzből - Mattháus Örtel antwerpeni faktort, míg végre beadta 
a derekát. És Anton már nem tudott megálljt parancsolni a hitvány 
üzelmeknek. 

Gyakran csak túl későn - néha egyáltalán nem is - értesült arról, 
hogy újabb kölcsönt jegyzett, újabb hitelt engedélyezett. Ez úgy Zaj- 
lott le, hogy Francisco de Erasso Mattháus Örtelhez fordult, és a faktor 
Hans Jakob Fuggernél keresett magának hátfedezetet. Anton unoka- 
öccse büszke volt rá, hogy ilyen fontos tranzakciókban ő mondhatja 
ki az utolsó szót, és többnyire nem ismerte fel a spanyolok trükkjeit, 
vagy átlátszó ígéretekkel is beérte. És ha egyik sem sikerült, Erasso be- 
vetette legerősebb fegyverét: Josefet, a ravasz pénzkereskedőt az 
Arany Hattyúból. A frankfurti gettóban született zsidó még az öreg 
Anton Fuggert is , megfőzte", mindenekelőtt azzal az érvvel, hogy zsi- 
dó kollégái már alig várják, hogy a sváb kereskedők helyébe lépjenek 
a felséges uralkodók hitelezőiként. 


FOROG A KÖLCSÖN-KÖRHINTA 


A kölcsön-körhinta már az 1555. évi antwerpeni húsvéti vásár 
után gyorsabban kezdett forogni. Az újonnan választott pápa is 
nagyot lendített rajta. IV. Pál, alias Gian Pietro Carafa gyökereiben 
akarta megújítani a világi hatalmaktól korrumpált egyházat. Nem 
volt nagy véleménnyel a tridenti zsinat döntéseiről, inkább szétküldte 
inkvizítorait, hogy kínzóeszközeikkel jobb belátásra bírják az eret- 
nekeket. 

V. Károly nagyhatalmi törekvései ugyanúgy taszították, mint az 
augsburgi vallásbéke felemás kompromisszuma. II. Henrik francia ki- 
rálynak így ideális szövetségese akadt a Habsburgok ellen. És minél 
erőteljesebben fegyverkezett a francia király a pápa segítségével, an- 
nál nagyobb összegű kölcsönöket követelt a spanyol felség a Fug- 
gerektől. , Amint megadták rá a jelt, egyik kívánság követte a másikat 
- vélekedik Götz von Pölnitz. - Erasso és Josef az Arany Hattyúból 
egymás kezére dolgozott." 

Hans Jakob tehetetlenül nézte, hogyan hódítanak mindenütt a Fug- 
ger-társaság ellenségei. Az uralkodóház esztelen eladósodása miatt 

végül már a csüggedt császár sem vállalta a felelősséget. Októberben 
átadta a Németalföld kormányzását fiának, Fülöpnek, és 1555 végén 
lassan megérlelődött benne a meggyőződés, hogy politikája és ural- 
ma kudarcot vallott. Elkerülhetetlenné vált, hogy a politikai és a gaz- 
dasági csődöt bejelentse. 

A korszak legjelentősebb uralkodója, aki egykor az egész világot 
akarta kormányozni, 1556. január 6-án, Brüsszelben bejelentette 
lemondását. Spanyolország, Amerika, Németalföld és Burgundia 
Fülöpnek, Ausztria és a császári korona Ferdinándnak jutott. A kudar- 
cot vallott uralkodó elkeseredetten vonult vissza néhány hónap 
múlva Estremadurba, a San Geronimo de Yusta-kolostor magányába, 
s végül ott halt meg 1558. szeptember 21-én, miután elméje fokoza- 
tosan elborult. 

Alig köszönt le a császár, Fülöp király és pénzügyi tanácsadói nem 
ismertek többé kíméletet. 1556. február 1-jén 400 ezer dukátot présel- 
tek ki a Fuggerekből Antwerpenben. Amennyiben nem fizetnek a kal- 
márok - fenyegetőzött Erasso -, tekintsék mindörökre elveszettnek 
spanyolországi beruházásaikat. A királynak katonái zsoldjára kellett a 
pénz, mert lázongtak és sanyargatták a lakosságot. 

Örtel végül is azzal a feltétellel tett eleget akívánságnak, hogy a kirá- 
lyi ház minden eddigi adóssága után tizenkét százalék kamat jár, és az 
újabb hitelt a Korona viszonylag biztos jövedelmeinek zálogba adásá- 
val kell fedezni; visszafizetéséért a legmagasabb rangú németalföldi 
hivatalnokoknak személyesen kellett kezeskedniük. Hans Jakob Fug- 
ger azt a nézetet képviselte nagybátyjával szemben, hogy korábban a 
cég boldog lett volna, ha ilyen kitűnően bebiztosított és magasan ka- 
matozó hitelüzletet köthet. 

Alig kéthónap múlva, megint csak Hans Jakob fedezete alatt, Örtel 
újabb 600 ezer dukátos hitelt adott. Ellenszolgáltatásképpen németal- 
földi számtartói kötelezvényeket kapott. Ezek biztos kamatozású ér- 
tékpapírok voltak, melyekért az egyes németalföldi tartományok 
számtartóinak kellett felelniük. , Ezeket a számtartói kötelezvényeket 
már jó ideje nem tartották túlságosan biztos befektetésnek?" - állapítja 
meg Richard Ehrenberg. Ebben az időben a Fuggerek már nyilván 
nem voltak urai a saját elhatározásaiknak. 

Francisco de Erasso azzal fenyegetőzött, hogy valamennyi korábbi 
adósságot semmissé nyilváníttatja, s ezzel újra és újra engedelmesség- 
re késztette a korábban oly hajthatatlan svábokat. Amikor végül a fe- 
nyegetések már nem hatottak, rövid úton kisajátíttatta a spanyolorszá- 
gi Fugger-üzemeket, és felmondatta a maestrazgo-szerződéseket. 

, Gazdag" Jakob talán megkockáztatta volna, hogy azonnal megszakít 
minden üzleti kapcsolatot a Habsburgokkal, de az öregségére meg- 
gyengült Anton és tapasztalatlan unokaöccsei hagyták, hogy egyre 
több pénzt húzzanak ki a zsebükből. 

1557 elején Örtel újabb 430 ezer dukátot kölcsönzött, amelyet , az 
Indiából érkező első aranyból és ezüstből" kell majd visszafizetni. Ál- 
mélkodik is Richard Ehrenberg: ,S így ment ez tovább: ahelyett, hogy 
a Fuggerek visszakapták volna korábbi előlegeiket, másfél év alatt 
annyi pénzt kellett kölcsönözniük az Ausztriai Háznak, amennyit 
ilyen rövid idő alatt azelőtt sohasem kívántak tőlük. Erasso valósággal 
kiszipolyozta őket. Köszönetet nem kaptak érte sem tőle, sem annak 
urától." 

Sohasem mutatkozott meg olyan egyértelműen, mennyire függ a 
hitelező adósától, mint 1557 első hónapjaiban. Áprilisban így írt Örtel 
faktor Antwerpenből a rangidős főnöknek Augsburgba: , Nem tu- 
dom, hogyan érjem el, hogy barátunkká tegyem Erassót; sohasem ta- 
lálkoztam még hozzá hasonlóval, aki szemtől szemben oly szép szava- 
kat mond az embernek, a háta mögött pedig éppen az ellenkezőjét 
állítja... Mert ő és az övéi mindenkinek elmondják, aki csak kíváncsi rá, 
hogy senkivel sincs annyi bajuk és senkitől sincs oly kevés hasznuk, 
mint belőlünk." Hol vannak már azok az idők, amikor Miksa császár 
pár forintot koldult Gazdag Jakobtól, hogy kifizethesse a szabóját! 


ERASSO TÚLSÁGOSAN 
RAFINÁLT 


A Habsburgok Jakob idejében is el voltak adósodva, de még az övék 
volt a tiroli hegyek mérhetetlen kincse. Most azonban, amikor a dél- 
amerikai ezüstöt értelmetlenül elpocsékolták a csatatereken, és újabb 
természeti kincsek már nem álltak rendelkezésére, Fülöp királynak 
nem maradt más választása, mint hogy bejelentse a fizetésképtelensé- 
get. 1557. júniusában írta alá Valladolidban azt a dekrétumot, amely a 
történelem első hivatalos állami csődjét bejelentette. 

A Korona - összesen hétmillió dukátos - adósságait nem nyilvání- 
tották ugyan semmisnek, de a hitelezőknek azonnali hatállyal le kel- 
lett mondaniuk a korábbi szerződésekben rögzített törlesztési részle- 
tekről. Akiknek az uralkodóház előzőleg adókból, bérletekből vagy 
bányákból származó bevételeket ígért, azoknak most kevesebbet érő 
értékpapírokkal kellett beérniük. Az úgynevezett , jurók" 5-7,5 száza- 

lék kamatot hoztak, de árfolyamuk egyik napról a másikra tizenöt szá- 
zalékot zuhant az antwerpeni tőzsdén. 

A csőd bejelentése előtt röviddel a Fuggerek újabb hiteleket adtak, 
amelyekért 570 ezer dukát értékű amerikai ezüstöt írtak jóvá nekik. 
A kormány kivételesen a fém kivitelét is engedélyezte, amelyet hajó- 
kon Sevillából Németalföldre szállítottak volna. Alig kötöttek ki 
a karavellák az antwerpeni kikötőben, a király katonái megjelentek a 
fedélzeten, és lefoglalták az értékes rakományt. Fülöp dekrétumával 
- közölte Erasso Örtel faktorral - az ezüst kivitele is tárgytalanná vált. 

A Korona legjelentősebb hitelezője ellen elkövetett nyilvánvaló 
csalás híre futótűzként terjedt el Antwerpenben. A juró-árfolyam né- 
hány óra alatt további huszonöt százalékot esett. Amikor Augsburg- 
ban az öreg értesült a dologról, dühöngve rohant végig az irodákon, 
és azzal fenyegetőzött, hogy minden kifizetést azonnal beszüntet a 
Habsburgoknak. Haragja elsősorban az antwerpeni faktor ellen for- 
dult, hiszen az utóbbi hónapokban folyósított hitelek többségéért ő 
volt a felelős. Hiába próbálta Mattháus Örtel megnyugtatni a főnököt 
Egmont gróf győzelmével, amelyet hollandusokból és angolokból ál- 
ló hadseregével aratott augusztusban a franciák felett Saint Ouentin- 
nél. Látva, hogy ez nem sokat segít, a faktor esküdözött, mindent elkö- 
vetett a királynál, hogy kivételes elbánásban részesítsék a Fuggereket, 
de Erasso keresztezte szándékát. II. Fülöp személyesen mondta neki 
kétszer is: ,soha, semmit sem tett ennyire kedve ellenére, de a nagy 
szükség rákényszeríti, nehogy elrontsa a dolgát a katonasággal". Eras- 
so sohasem nézte jó szemmel, hogy a Fuggereknek kifizessék 
Spanyolországban a követeléseiket. Most már azonban késő volt, 
hogy megvesztegessék a feldühödött pénzügyi szakértőt: , Nagyon 
elmérgesedett az ügy." 


, MEGETTE A FENE A KEGYELMED 
FAKTORIÁJÁT! 


Anton nem adott többé faktorának fecsegésére, akinek személyes 
vagyona gyanúsan megnőtt az elmúlt években, míg a cég tőkéje 
alaposan megcsappant. Dühöngve szitkozódott a főnök, akit jól 
megérdemelt nyugalmától fosztottak meg: , Megette a fene Ke- 
gyelmed faktoriáját! Rövid időre még egyszer kezébe vette a 
kormányrudat. Hogy , nyugodtan alhasson", először megvonta a telj- 

hatalmat a , szerencsétlen" faktortól, majd elrendelte, hogy azonnal 
bocsássák el. 

Anton maga akart a Schelde partjára utazni, hogy ismét rendbe 
hozza az üzleteket. Legyengült fizikuma azonban nem bírta ki 
az újabb izgalmakat. Magas lázzal, egész testében reszketve feküdt 
ágyában, miközben a konszern sorsa forgott kockán. Mivel unoka- 
öccseiben nem bízott, huszonhat éves Johannes fiát küldte Antwer- 
penbe a kipróbált Sebastian Kurz faktorral. Nekik kellett menteni a 
még menthetőt, behajtani a kinnlevőségeket, és ha szükségesnek 
látszik, újabb pénzt felvenni, hogy pontosan kiegyenlíthessenek 
minden számlát. 

A cég jó híre volt a tét, a hitelezőket meg kellett nyugtatni, a munka- 
társakkal pedig meg kellett értetni új feladataikat. Az első spanyol ál- 
lamcsőd a cég követeléseinek mintegy 30 százalékába, hozzávetőleg 
egymillió guldenbe került a családnak. A következmények beláthatat- 
lanok voltak, és könnyen katasztrófához vezethettek, ha láncreakció- 
ként valamennyi hitelező visszaköveteli pénzét. , A kreditorok olyan 
sokan vannak - írta Anton rosszat sejtve Antwerpenbe -, hogy az em- 
ber szinte beleborzad." 

És ha a Fuggerek ezúttal különösebb baj nélkül megúszták, azt fur- 
csa módon éppen a francia királynak köszönhették. II. Henrik ugyan- 
is Habsburg riválisának sikerén felbuzdulva szintén csak áltatta hitele- 
zőit. A szokásosan a lyoni és párizsi augusztusi vásárok idején esedé- 
kes kamatokat és törlesztési részleteket egyszerűen nem fizették ki. 
Mint előtte a jurók, a francia királykötvények is mintegy 30 százalékot 
veszítettek értékükből. 

A Fuggerek vetélytársai, a Welserek, a Tucherek és az Imhofok, akik 
nem is olyan régen még örültek az augsburgi , császárcsináló" kudar- 
cainak, hirtelen maguk is óriási veszteségeket szenvedtek. Gazdag 
Jakob utódai tehát mégsem voltak olyan rossz kereskedők, mint aho- 
gyan néhány héttel azelőtt még Augsburgban és Antwerpenben hí- 
resztelték. A cég hitele ismét oly mértékben emelkedett, ahogy riváli- 
saié csökkent, és adósleveleik, amelyekkel nyolc százalék kamatra 
nagy összegeket vettek fel Antwerpenben, azonnal vevőkre találtak. 
, Mindenki Fugger-levelek megszerzésére törekedett" - áll egy kora- 
beli krónikában. 

A pénzveszteségnél nagyobb baj volt, hogy maga a cég egyre gyen- 
gült. Antonnak, akit vállalata, mint arról Götz von Pölnitz beszámol, , a 
világ minden részéről ellátott orvossággal", nem volt már ereje az újra- 
kezdéshez. Fiai és unokaöccsei közül pedig, s ez a válság idején ijesz- 

tően és egyértelműen bebizonyosodott, egyik sem volt elég tehetsé- 
ges ahhoz, hogy a nyomdokaiba lépjen. Egyáltalán nem érdekelte 
őket az üzlet - s ebben Hans Jakob sem különbözött tőlük, aki több- 
nyire diplomáciai küldetésben volt úton a bajor herceg megbízásá- 
ból -, vagy egyszerűen túl lusták és naivak voltak ahhoz, hogy a kon- 
szern vezető posztját betöltsék. 

Némelyik faktor és néhány kisebb beosztású alkalmazott is arra 
használta ki a cég vezetésének gyengeségét, hogy a legkülönfélébb 
magánüzleteket kösse. Egyesek például információkat szolgáltattak 
ki augsburgi és nürnbergi cégek értékes itáliai szállírmányairól a hír- 
hedt Wilhelm von Grombach rablólovagnak. Florian Geyer sógora 
így szinte mérnöki pontossággal tervezhette meg támadásait, és a 
Fuggereket is jelentékeny összegekkel károsította meg. 

Ha azután Anton időnként mégis össze tudta szedni erejét, és egy 
időre ismét átvehette a cég vezetését, az alkalmazottak többnyire csak 
ímmel-ámmal fogadták el elképzeléseit, mindegy, miről volt szó: az af- 
rikai üzlet fellendítéséről vagy toscanai ércbányák kiaknázásában va- 
ló részvételről. Tartani lehetett tőle, hogy a cég ismét elerőtlenedik, és 
gátlástalan vetélytársak védtelen zsákmánya lesz. 

Egyes genovai bankoknak, ahogy azt Tiepolo velencei követ Mad- 
ridból írta haza, már sikerült régi spanyolországi követeléseiket teljes 
egészében behajtaniuk. Igaz, cserébe újabb hiteleket kellett nyújta- 
niuk Fülöp királynak, a Franciaországgal tovább folyó háborúhoz. 
A Fuüggerek ezzel szemben egyetlen guldent sem kaptak vissza, és te- 
hetetlenül kellett nézniük, hogy a felgyülemlő kamatok szédítő össze- 
gekre növelik követeléseiket. A cég spanyol kinnlevőségei 1560 végén 
négymillió guldent tette ki, miközben alaptőkéje már csak kétmillió 
volt. ,A ház rendkívül veszélyes helyzetbe került" - állapítja meg 
Richard Ehrenberg. Mindamellett azt is figyelembe kell venni, hogy a 
társasági tőke akkor már jóval kevesebb volt, mint a család - főként 
földbirtokokba fektetett - magánvagyona. 


A KONSZERNT MEGZSAROLJÁK 


Unokaöccsének, Fülöpnek jövedelmező trükkje adta a német csá- 
szárnak is az ötletet, hogy a Fuggerekkel szemben kártalaníttassa ma- 
gát. Csak azt nem tudta még pontosan, miképpen is hajtsa végre ter- 
vét. Amikor azután egy nap arról tájékoztatták, hogy egy Fugger-alkal- 
mazottat, név szerint Urban Mairt ezüstcsempészésen kaptak rajta 


334 GÜNTER OGGER 


Itáliában, elérkezettnek látta az időt, hogy megfizessen az augsburgi 
cégnek, amiért az - szerinte - éveken át fivérét, V. Károlyt részesítette 
előnyben. 

Amint várható volt, a kínzások hatására a szerencsétlen alkalmazott 
bevallotta, miként játszották ki módszeresen a Fuggerek a vámszabá- 
lyokat. Ez éppen elegendő volt egy pompás kirakatperre a gyűlölt 
konszern ellen. Ferdinánd azonban elsősorban pénzt akart, és nem a 
Fuggerek üzleti jó hírét. Csak akkor hajlandó elállni a cég teljes vagyo- 
nának elkobzásától, ha Anton kész további, több százezer guldenes 
hitelt adni - közölték megbízottai a nagykereskedővel. 

Anton, aki korábban legföljebb jól szórakozott volna az efféle 
ostoba zsarolási kísérleteken, most izgatottan, tehetetlenül reagált. 
Mint már a schmalkaldeni háború idején is, nagy sietve biztonság- 
ba helyeztette az üzleti papírokat, és előkészítette menekülését. 
Csupán néhány idősebb faktor közbelépése miatt nem került sor 
erre a lépésre, amelyet végső fokon a gyengeség jeleként értelmez- 
hettek volna. A császárnak és királyi kalmárának azonban nem 
volt több mondanivalója egymás számára. Ettől kezdve már csak 
, ügyvédjeik útján" érintkeztek. A felszínen vámszabálysértésről volt 
szó, a valóságban azonban az uralkodóház felhalmozódott adóssá- 
gaira ment ki a játék. 

Kényelmetlenné vált hitelezőjének megfékezésére a császár min- 
den hatalmi eszközét, a katonaságot is igénybe vette. Figyeltette 
Antont, elfogatta a leveleit, és rajtaütöttek a futárain. A megöregedett, 
konok kereskedő válaszképpen kitiltotta házából Ferdinánd kül- 
dötteit, és utasítást adott: azonnal szüntessenek be minden kifizetést 
az udvarnak. Amikor az uralkodó azzal fenyegetőzött, hogy kiűzi a 
Fuggereket a tiroli bányákból, Anton így kontrázott: vegye csak el 
a bányákat, majd meglátja, hogyan boldogul velük! Magyarorszá- 
gon már volt rá példa, milyen ez, ha az állam játssza a bányavál- 
lalkozót. Ferdinánd hamar észrevette, hogy a nyakas svábokat nem 
könnyű megtörni, legalábbis addig, amíg az öreg él. Anton véde- 
kezését olvasva, a császár csalódottan zsémbelt: , Tudja ő azt jól, min 
gazdagodnak úgy meg a kalmárok." De hiába tudta; mit segített az raj- 
ta, ha egyszer nem volt abban a helyzetben, hogy maga termelje ki 
Tirol természeti kincseit. 

Mivel azonban a délnémet nagykereskedők többségének, francia 
veszteségeik miatt, meglehetősen üres volt a pénzesládája, Ferdinánd 
nem kockáztathatta meg a végérvényes szakítást a Fuggerekkel. Ezért 
beszüntették az ellenük folytatott vámeljárást, Anton pedig jóindula- 

tának jeleként, 1560 tavaszán újabb 40 ezer gulden kölcsönt folyósí- 
tott a török elleni legközelebbi hadjárat céljaira. A császár azonban 
kénytelen volt elzálogosítani neki a bécsi és az ausseei sóhivatal bevé- 
teleit. Ferdinánd fia, Miksa ezután újabb 30 ezer guldent kapott tíz szá- 
zalék kamatra. 

Az aggastyánt az , arany írószobá"-ban ez idő tájt azonban már 
alig érdekelték az üzleti és a politikai események. , Mire jó mindez?" 
- így töprengett az idős férfi -, aki tulajdonképpen szívesebben 
lett volna filozófus, mint kereskedő -, amikor arról értesült, hogy 
Párizsban elhunyt II. Henrik francia király, és utódjának, II. Ferencnek 
védekeznie kell a Guise hercegek és a rebellis hugenották hatalmi 
törekvései ellen. Közönyösen vette tudomásul azt is, hogy az új 
angol királynő, Erzsébet - , véres" Mária 1558-ban meghalt -, kosarat 
adott nagy adósának, II. Fülöpnek, és éppen azon fáradozik, hogy 
újból bevezesse az anglikán államvallást. Túl sok uralkodót látott 
már jönni és menni az öreg kalmár, hogy mindez még közelről érint- 
hette volna. 

A cég gazdasági érdekeit közvetlenül befolyásoló eseményeket 
sem igen méltatta már figyelemre. Unokaöccsének, Hans Jakobnak 
eredménytelen spanyolországi útja, Erasso aljas kísérletei, hogy fe- 
nyegetésekkel, perekkel és a Fugger-üzemek ellen intézett kegyetlen 
támadásokkal kényszerítse őt további kölcsönökre - mindennek már 
csak csekély jelentősége volt Anton számára. Ideje lejárt. 

Élete utolsó hónapjaiban sokkal behatóbban foglalkozott vallási 
kérdésekkel és azzal, hogy mi jöhet a halál után. Már nem kételkedett 
abban, hogy hamarosan meghal, amióta nehézzé vált a légzése, nem 
ízlett az étel, és egyre hosszabb időre volt szüksége ahhoz, hogy le- 
küzdje fáradtságát. Menedzserek és politikusok helyett papokkal vet- 
te magát körül: közöttük volt Petrus Canisius jezsuita páter, aki 
1559 karácsonya óta a Fugger-házban tartózkodott, és rendjének 
megbízásából a németországi ellenreformáció megszervezésével 
foglalkozott. 

Elmélkedései közepette keserűen vette észre, hogy az eretnekek 
,Ördögi" eszméi saját családjába is behatoltak. Fiai és unokaöccsei kö- 
zül ketten protestáns nőt vettek feleségül. Ulrich unokaöccse maga is 
eretnekként gondolkodott, s a bajor fejedelem ellen fölkelt protes- 
táns nemesség lázadásának titkos irányítója volt. A Fugger család egy 
nő tagja egyszerűen megszökött a kolostorból. Hová is tűntek a régi 
szép idők? 

,... SZÍVESEBBEN ÉLNE 
NYUGALOMBAN" 


De hogy milyenek is lesznek az új idők, azt szinte el sem merte képzel- 
ni a halálra készülődő pátriárka. 1560. július 11-én kiegészítette tíz év- 
vel korábban írt végrendeletét. Ebben kétségbeesett nyíltsággal vázol- 
ta, milyen hiábavaló volt minden próbálkozása, hogy alkalmas utódot 
találjon. Legidősebb unokaöccse, Hans Jakob, akinek a fuggeri ha- 
gyomány szerint a ,kormányzónak" kellett volna lennie, kereken visz- 
szautasította ezt a posztot, mivel éppen elég terhet rótt rá az, hogy a 
helyi politikai életben részt vegyen, és tudományos érdeklődését ki- 
elégítse. 

Hans Jakob bátyja, Georg közölte a főnökkel, ő nem képes ,e mun- 
ka elvégzésére", és ,sokkal szívesebben élne nyugalomban". 
Christophnak sem fűlt a foga hozzá, hogy idejét a cégnek áldozza, vé- 
gül pedig Raymund állandóan betegeskedett, és ezért eleve alkalmat- 
lan volt az idegölő poszt betöltésére. Anton saját fiai ekkor még na- 
gyon fiatalok és tapasztalatlanok voltak. Ki igazgassa tehát a jövőben 
a világnak - mindennek ellenére - legjelentősebb cégét és hatalmas 
vagyonát? 

Az idős férfi végül is arra utasította a sikertől eltelt és elpuhult 
utódokat, hogy kompromisszumos megoldást fogadjanak el: a ter- 
het unokaöccse, Hans Jakob vállalja magára Anton legidősebb 
fiával, Markusszal megosztva. A következő hat évben fokozatosan szá- 
molják fel a céget, de gondosan őrizzék meg az üzleti levelezést és 
könyveket, hogy későbbi, rátermettebb nemzedékeknek legyen alap- 
juk az újrakezdéshez. Az öregúr határozottan megtiltotta utódainak, 
hogy ingatlant eladjanak; így akarta megakadályozni, hogy az alkal- 
matlannak bizonyult örökösök elkótyavetyéljék a vagyont, melyet 
Jakob és ő gyűjtött. 

Miután a cégről gondoskodott, Anton - mint egykor nagybátyja - 
már csak a saját lelki üdvösségével foglalkozott. A szegények őérte is 
, hívő lélekkel forduljanak a Mindenható Istenhez, és kérjék, hogy ré- 
szesítse őt isteni kegyelemben és egészségben". Anton Fugger 1560. 
szeptember 14-én örökre lehunyta szemét. Földi maradványait ólom- 
koporsóban helyezték végső nyugalomra a babenhauseni várkápol- 
nában. 

Hiábavaló kérdés, hogy a két nagy Fugger közül melyik volt 
a jelentékenyebb. Jakob vállalkozói lángész volt, de valószí- 
nűleg Antonra hárult a nehezebb feladat. Rendkívül nyugtalan idők- 

ben kellett kormányoznia az óriásira növekedett konszernt 
a kor kezdetleges kommunikációs és szervezési lehetőségeinek 
segítségével. És a család végső soron az ő előrelátásának kö- 
szönhette, hogy a vagyon nem olvadt el, mint annyi más akkori vál- 
lalaté. 

Az unokaöcs, Hans Jakob, persze, nem volt túl nagy véleménnyel 
kiemelkedő képességű nagybátyjáról. A családról 1546-ban nyitott 
, titkos Emlékkönyv"-ében, amelyben főként önmagát dicsőítette, 
csupán néhány semmitmondó sort szentelt Antonnak. , Mint a legidő- 
sebb, igen buzgón és serényen vezette a fuggeri üzletet, beszédében 
szelíd, a tanácsadásban nagy és gondolkodásban jeles volt" - ítélke- 
zett lekezelően az unokaöcs. 

Az unokaöcsökből bezzeg hiányzott a buzgóság és a jeles gondol- 
kodás! Hans Jakob fennhéjázó közönnyel töltötte be posztját a kon- 
szern élén, mint akinek tulajdonképpen semmi szüksége sincs arra a 
pénzre, és aki értelmi képességeinél fogva toronymagasan az , egy- 
szerű üzletelők" felett áll. 

A ,playboy" és amatőr diplomata, ki csak igen ritkán mutatkozott 
az ,arany írószobá"-ban, olyan könnyelműen zsonglőrködött az örö- 
költ milliókkal, hogy a cég hitele rohamosan romlott. Amíg 1560-ban a 
Fugger-kötvények számítottak Antwerpenben a legbiztosabb tőkebe- 
fektetésnek, két év múlva Sir Thomas Gresham brit pénzügyminiszter 
már ,mélységes aggodalmának" adott kifejezést a cég fizetőképessé- 
ge miatt. 

Hogy az új ,kormányzó" mennyire nem értett az üzlethez, 
arra a legjobb példa, hogy 300 ezer koronás hitelt vett fel Juan 
Curiel della Torre spanyol uzsorástól. Nagybátyja végrendelete elle- 
nére Hans Jakob nemhogy fokozatosan leépítette volna, hanem in- 
kább tovább erőltette az üzletkötéseket. Genovai üzleti ellenfeleinek 
példáját követve továbbra is pénzt küldözgetett Spanyolországba, 
csakhogy velük ellentétben ő nem tudta elérni, hogy törlesszék a régi 
adósságokat. Így azután a Fuggerek, akik néhány évvel azelőtt még a 
Habsburg-világbirodalom vezető pénzemberei voltak, hirtelen kény- 
telenek voltak kétes egyénektől kölcsönöket felvenni. És Hans Jakob 
elfogadta az uzsorás feltételeit, amelyek szinte már csalásszámba 
mentek. 

A 300 ezer koronát ugyan a szokásos tízszázalékos kamatra adták, 
de a Fuggerek távolról sem kapták meg a teljes összeget. Torre ugyan- 
is 100 ezer koronáért spanyol jurókat adott nekik, s azok legföljebb 

a névértékük felét érték. 50 ezer koronát azonnal le kellett írni, ami 
csillagászati magasságokba röpítette a kamatlábat. 

Tekintettel az efféle üzletekre, nem csoda, ha a mérleg 1563 végén 
szomorú képet mutatott. A társasági tőke nagy részét gyakorlatilag el- 
tékozolták, mert az 5,6 millió gulden aktívummal szemben 5,4 millió 
gulden passzívum állott, a kinnlevőségek zömének a sorsa pedig igen 
bizonytalan. 


30. FEJEZET 


A hanyatlás 


Amikor a számok fehéren, feketén előttük állottak, a családi szövetség 
társtulajdonosainak derengeni kezdett, hogy ha ez így megy tovább, 
hamarosan csődbe jutnak. A két egymástól annyira különböző főnök 
között már az utóbbi években állandó volt a viszály, mivel fiatalsága el- 
lenére Markus Fugger volt a jobb kereskedő, és rokonának különös 
üzleteit csakis elhunyt apja utolsó akarata miatt tűrte. Most azonban 
jóvátehetetlenül itt volt a vég. 


HANSJAKOB CSŐDBEJUT 


Markus hajlandó volt vállalni a cég adósságait, de Hans Jakob- 
nak azonnal el kellett hagynia posztját, és egyedül kellett viselnie a fe- 
lelősséget magánüzleteiből eredő kötelezettségeiért. A megbu- 
kott ,kormányzó" rossz idegállapotban menekült el Augsburgból. 
Taufkircheni kastélyában csakis a bajor herceghez fűződő barátsága 
mentette meg őt a hitelezők támadásától. A világfi, a művészetek me- 
cénása 1571-ben értékes könyvgyűjteményét is kénytelen volt eladni 
a hercegnek, hogy felszínen tartsa magát. Ez a több száz kötetet tartal- 
mazó gyűjtemény képezte a későbbi Bajor Állami Könyvtár alapállo- 
mányát. Mindmáig nem tudjuk, vajon Augsburg birodalmi város mi- 
ért éppen neki, a liliomos Fugger-dinasztia egyetlen csődbe ment tag- 
jának állított emlékművet. A sors fintoraként pontosan az Ipari és Ke- 
reskedelmi Kamarával szemben magasodik. A család két ága - Ray- 
mund örökösei és Anton fiai - között a viszály korántsem szűnt meg 
Hans Jakob kiválásával, hanem annál hevesebbé vált, minél erélyeseb- 
ben követelte magának Markus a társaság egyedüli vezetését. Hans 
Jakob három fivére közül Georg és Raymund már 1569-ben meghalt. 
Utolsónak Christoph maradt a cégben, aki sok tekintetben kívülálló- 
nak számított. 

Ő volt nemzedékében az egyetlen Fugger, aki nyíltan a protestan- 
tíizmus hívének vallotta magát. Azonkívül nyilvánvalóan ő örökölte a 
legtöbbet ősei kereskedői tehetségéből. Magánvagyona ugyanis 

azokban az években sokkal gyorsabban gyarapodott, mint a cégé. 
Egy Markusszal történt heves összecsapása után, 1572-ben ő is elhagy- 
ta a vállalatot, és Heidelbergben telepedett le. Hét esztendő múlva be- 
következett halálakor ő számított kora leggazdagabb Fuggerének. 

Spanyolország királya, H. Fülöp - akinek híres admirálisa, Juan 
d Austria a lepantói tengeri csatában megverte a törököket, és aki 
most az európai ellenreformáció élharcosa lett - semmit sem tett, 
hogy tömérdek adósságát visszafizesse. Akkor volt csak hajlandó a ré- 
gi adósságok törlesztéséről beszélni, ha valamelyik hitelezője kész- 
nek mutatkozott, hogy újabb hiteleket nyújtson. 

Markus Fuggert, aki apja taktikáját követte - azt szerette volna, ha 
mielőtt újabb kölcsönt folyósít, visszakap valamennyit a régebben 
nyújtott kölcsönökből -, minduntalan kijátszották fürgébb genovai ri- 
válisai. Hitelpolitikájával csak azt érte el, hogy sem újabb üzletek nem 
jöttek létre, sem a régi adósságokat nem törlesztették. Végül azután 
mégiscsak engedett a spanyol pénzügyi bürokraták állandó fenyege- 
téseinek és zsarolási manővereinek. 

Markus Fugger nagyon jó kereskedő volt, csak éppen apja rafiné- 
riája és , Gazdag" Jakob engedményt nem ismerő keménysége hiány- 
zott belőle. , Spanyolországban ekkor a genovaiak léptek a Fuggerek 
helyébe - foglalja össze a helyzetet Richard Ehrenberg. - Habár 
utóbbiak is mindig újabb és újabb kölcsönökkel álltak a király szolgá- 
latára, a genovaiaktól hasonlíthatatlanul nagyobb összeget kapott. 
A spanyol bankárok is ismét előtérbe kerültek. A királynak természe- 
tesen sokkal keményebb feltételeket kellett elfogadnia tőlük, mint a 
Fuggerektől. De legalább kapott pénzt, míg a Függerek, ha csak mód 
volt rá, inkább elzárkóztak az új üzletek elől. Csupán azzal a fenye- 
getéssel sikerült belőlük mégis mindig valamit kicsikarni, hogy nem 
fizetik vissza régi követeléseiket. Ugyanakkor a Függereknek mind- 
untalan meg kellett vesztegetniük a pénzügyi tisztviselőket, hogy 
valamicske mégis befolyjon az ígért törlesztésekből." 


ÚJABB ÁLLAMCSŐD 


Fülöp háborúi a törökök ellen, a németalföldi protestánsok és az 
angol királynő olyan hatalmas összegekbe kerültek, hogy az ál- 
lamadósságok csökkentésére Amerika minden aranya sem volt ele- 
gendő. Az államadósságok állandóan növekedtek, és 1575-ben 37 
millió dukát rekordmagasságot értek el. A genovai és aspanyol banká- 

rok már régen elvéreztek, és Európában kevesebb volt a készpénz, 
mint valaha. 

II. Fülöp 1575. szeptember 1-jén ismét tollat ragadott, hogy aláírja 
második dekrétumát. Az újabb államcsőd sok itáliai és spanyol bank- 
ház összeomlásához vezetett, míg az utóbbi évek tartózkodó üzletpo- 
litikájának köszönhetően a Fuggerek viszonylag ép bőrrel megúsz- 
ták. Szükség esetén a király már csak tőlük szerezhetett néhány száz- 
ezer dukátot. Érthető, hogy vetélytársaik , majd" megpukkadtak az 
irigységtől", ahogy arról az antwerpeni faktor beszámol. Az államcsőd 
bejelentése utáni napon Christoph Hörmann így írt Augsburgba: , Az 
újabb esemény általánosságban megbénította a kölcsönüzletet, és 
egyetlen nemzettől sem lehet készpénzt kapni, sem letétre, sem váltó 
ellenében." 


MÜLLER FAKTOR NYOMÁS 
ALATT 


A konszern legfontosabb embere ezekben az években nem az augs- 
burgi főnök, hanem Thomas Müller volt, a madridi faktor. Habár a 
spanyol udvari tisztviselők állandóan nyomást gyakoroltak rá, 1575 te- 
le és 1578 tavasza között kereken kétmillió koronát sikerült kihoznia 
Spanyolországból. A pénz részben a maestrazgo-bérletből, részben 
amerikai ezüstszállítmányokból származott. A Fugger-örökösök en- 
nek ellenére is kénytelenek voltak mindig újabb és újabb összegeket 
elvenni magánvagyonukból és betenni a cégbe, mert a Spanyolor- 
szágnak adott új hitelek összege messze túllépte a visszafizetéseket. 
Az, hogy milyen kemény küzdelem folyt a pénzért, világosan kiderül 
Thomas Müller és a központ 1576 őszén folytatott levelezéséből. Egy 
napon magas rangú tiszt jelent meg a madridi faktorián, és azt kíván- 
ta, küldjön a cég azonnal 200 ezer koronát Németalföldre, mert ép- 
pen most érkezett a hír, hogy az ottani spanyol csapatok lázonganak. 
Ha nem kapják meg zsoldjukat, elvesznek a németalföldi tartomá- 
nyok, és ezért egyedül a Fuggerek lesznek felelősek. Ebben a helyzet- 
ben csak a cég segíthet, mert amint a katonák meglátják a Fugger- 
váltókat, megnyugszanak, és megvárják, amíg összeszedik a pénzt. 

A faktor vonakodását látva a tiszt tajtékzó dühvel hagyta el az irodát. 
Az éjszaka kellős közepén újra megjelent. Esküdözött Müllernek, 
hogy most már valóban Spanyolország és egész Európa sorsa forog 
kockán. A király nem fog tétovázni, hogy a dekrétum elfogadására 
kényszerítse a Fuggereket, amennyiben továbbra is vonakodnak leg- 

alább váltókat adni: , A szent feszületre esküszöm, ha Flandria pénz- 
hiány miatt elvész, az egyedül kegyelmetek bűne lesz." 

Alig távozott a tiszt, küldönc érkezett a király személyes levelével. 
II. Fülöp azt írta, hogy a Fuggereken kívül senki sem segítheti ki őt a 
bajból, de ez lesz az utolsó ilyesféle szolgálat, amelyet tőlük kíván. 
Müller azt válaszolta, bármily nagyok is a Fuggerek, , kövekből ők sem 
tudnak pénzt csinálni". Végül azonban, ,nehogy végképp elrontsa a 
dolgot", mégis kénytelen volt 200 ezer koronáról váltókat kiállítani. 

Természetesen már ez sem akadályozhatta meg a németalföldi ka- 
tasztrófát. A rászedett, zsoldjukat hiába váró spanyol csapatok novem- 
ber 4-én kifosztották az akkori világ leggazdagabb városát. A kereske- 
dők és bankárok többsége röviddel előtte elhagyta Antwerpent, már 
csak a Függer-palotában volt élet: Christoph Hörmann őrizte a király 
pénzét, amelyet a katonáknak kellett volna kifizetni. 

Amikor jöttek, hogy erőszakkal elvigyék, a faktornak sikerült egy 
befolyásos kapitányt 11 ezer koronával megvesztegetnie, és ezzel 
megvásárolni csapatainak védelmét. Nem sokkal később azonban 
Hörmann újabb fegyveres látogatót kapott. Ezúttal Carl Fugger lovas- 
sági ezredes érkezett: egy kedves rokon tehát, aki 1573 óta Alba her- 
ceg szolgálatában állt. Carl csekély 50 ezer koronát követelt, mert el- 
lenkező esetben sajnos kénytelen lesz kifosztani a házat. A faktornak 
csak néhány antwerpeni politikus segítségével sikerült megszabadul- 
nia a barátságtalan vendégtől. 


EMBERFEJ NAGYSÁGÚ ARANYRÖGÖK 


A felelősség egész terhét Markus Fuggernek kellett viselnie, mert fivé- 
rei és rokonai hamarosan nagyobb örömüket lelték a pénzköltésben, 
mint a pénzkeresésben. Götz von Pölnitz így ír: , [gen nagyvonalú volt 
annak a nemzedéknek az életmódja, amely már nem tartotta magát 
kereskedőnek. Városi házaik és kastélyaik a világ minden tájáról szár- 
mazó drágaságoktól ragyogtak... egy oyan dinasztia nagyvonalú ven- 
dégszeretete népesítette be a termeket, amely szívesebben élt régi 
dicsőségéből, mint új tetteiből." 

Abban a korban, amikor az utódok gazdagsága már meg sem köze- 
lítette Anton vagy Jakob Fugger egykori vagyonát, ők olyan pompát 
fejtettek ki, amelyet a család addig soha nem ismert. Ünnepségeik és 
tűzijátékaik, tornajátékaik és táncaik, vendégházaik és kertjeik híven 
tükrözték a kor nagyurainak életmódját. 

Fényűzésben egyetlen uralkodó fejedelem sem versenyezhetett 
Anton fiával, Johannes Fuggerrel, aki az augsburgi palota nyugati 
épületegyüttesében lakott, és a világkülönböző tájairól származó drá- 
gaságokkal vette körül magát. A cég kereskedelmi szervezete útján In- 
diából virágmagokat, Itáliából hangszereket, Oroszországból szőr- 
méket, Spanyolországból kardokat, Peruból ékszereket hozatott. Vá- 
rosi palotáját hamarosan kicsinek is találta, ezért 1578-ban hozzákez- 
dett ahhoz, hogy a Mindeo folyó mellett fekvő öreg kirchheimi várat 
hatalmas, pompás kastéllyá építse ki. 

A cég főnöke, Markus, ha lehet, még fivérein is túltett pompában. 
Ünnepségeiről, amelyek rendszerint többórás tűzijátékkal végződ- 
tek, világszerte beszéltek. Egy német hercegnek egyszer megmutatta 
az augsburgi Fugger-palota kincsestornyocskájában az ékszerekből 
és érmékból, valamint emberfej nagyságú aranyrögökből álló, mesés 
értékű gyűjteményt, amelyet családja halmozott fel az évtizedek so- 
rán. Markustól származik ez a mondás is: , Nincs a Földön kelleme- 
sebb egy szép asszonynál és egy szép lónál." 

Olykor-olykor a cégből kivált rokonok is hallattak még magukról. 
Georgnak, a másodszülöttnek az az ötlete támadt, hogy örökségét 
nem okos gazdálkodással, hanem kémiai kísérletekkel fogja gyarapí- 
tani. Különféle nemzetiségű alkimisták ajánlották fel neki szolgálatai- 
kat, és Georg Fugger sok mindent felfedezett, csak éppen a bölcsek 
kövét nem. Tridentben majdnem megkövezték, mert felháborodott 
szomszédai szerint az ördöggel paktált. Mivel a palotájában nyilván- 
valóan kétes dolgok történtek, a tridentiek , balazzo del diavoló"-nak, 
az ördög palotájának keresztelték el az épületet. 

A későbbi nemzedékek ellenben inkább az égi hatalmakkal tartot- 
tak. Augsburgi szalonjaikban egyszerű fekete öltözéket viseltek, ami- 
kor a dúskálás helyett a böjtölés és a tánc helyett ismét az ima volt a 
sikk. Mint Pater Canisiusnak és aszkéta tanítványainak meggyőződé- 
ses hívei, Georg fiai például exorcistákkal űzették ki testükből az ör- 
dögöt. 

Phillipp Eduard és Octavianus Secundus Fugger végül még újjászü- 
letésükben is hittek. 

Az egykori üzleti szellem újjászületése azonban mind a mai napig 
várat magára. Markus 1595-ig kormányozta a céget, amikor is az agy- 
vérzés kiütötte kezéből a kormányrudat. Két év múlva meghalt. Ekkor 
fivére, Johannes, a kirchheimi kastély újjáépítője lett a kormányzó". 
Ám annak türelmetlen fia, ifjabb Markus, már 1597-ben átvette tőle a 
hivatalt. , Ettől kezdve - vélekedik Richard Ehrenberg - viszonylag 

mindegy volt, ki igazgatta az üzletet. A cég mindjobban veszített jelen- 
tőségéből, amely Anton fiainak idejében oly mértékben csökkent, 
hogy nincs is értelme követni a menetét." 

Amint az az 1577. évi mérlegből kitűnik, Markus, az idősebb, min- 
den erejét latba vetette, hogy a vállalat ügyeit rendezze. Keményen 
csökkentette az idegen tőke igen magas arányát, és minden családlta- 
got arra kényszerített, hogy ezt pótolandó magánvagyonával szálljon 
be az üzletbe. Anton fiainak összesen kétmillió guldent kellett beten- 
niük, a szokásos kamatra. Szinte változatlanul magasak maradtak a 
spanyol adósságok: a mérleg szerinti ötmillió guldenből hozzávető- 
leg 1,25 milliót ,bizonytalan"-nak minősítettek. 

A társasági tőke eleinte mindenképpen bölcsnek látszó konszoli- 
dálása azonban hosszú távon végzetesnek bizonyult. Mindaddig 
ugyanis, amíg a spanyol király ötmillió gulden adósságával úgyszól- 
ván rajta tartotta az ujját a gyújtózsinóron, amellyel bármelyik pilla- 
natban felrobbanthatta a Fuggerek pénzesládáját, fennállt az a ve- 
szély, hogy az újonnan befizetett tőke is veszendőbe megy. 

Mindenekelőtt II. Fülöp kockázatos hatalmi politikája veszélyeztet- 
te a helyzetet, ő ugyanis semmit sem tett azért, hogy felgyülem- 
lett adósságait csökkentse, hanem mindig újabb és újabb kölcsö- 
nöket vett fel; egyebek között a 130 hadihajóból álló , legyőzhetetlen 
armada" felfegyverzésére, amellyel 1588-ban megtámadta Angliát. 
A Howard admirális és Francis Drake parancsnoksága alatt álló angol 
flotta néhány nap alatt megsemmisítő csapást mért Calais-nál a spa- 
nyol armadára. Mindössze 76, részben súlyosan rongálódott hajó tért 
vissza Spanyolországba. 

Ettől kezdve Anglia volt a tengerek ura. A Fuggerek kereskedelmi 
hajói sem lehettek többé biztonságban a zseniális kapitány és kalóz, 
Francis Drake csáklyáitól, aki egészen a Gibraltári-szorosig uralta az 
óceánt. A krónikák szerint 1592-ben elfogta a Madre de Dios nevű 
borszállító hajót, amely gazdag fűszerrakományával éppen visszaté- 
rőben volt Kelet-Indiából, és amelyet a Fuggerek és Welserek közösen 
bocsátottak útjára. 


KIHALTAK A FUGGER FORMÁTUMÚ FUGGEREK 


Mindazonáltal a család 1594 és 1600 között még 575 397 gulden nye- 
reséget könyvelhetett el. Utána azonban feltartóztathatatlanul lefelé 
vezetett az út. A harmadik spanyol államcsőd, amely 1607-ben követ- 

kezett be, 3.25 millió dukáttal érintette őket. Akkor ismét kivonták a 
társasági tőkéből magánvagyonuk nagyobb részét, és helyette kétmil- 
lió gulden idegen tőkét vettek fel. Amint várható volt, a hitelezők 
, megrohanták" a céget, és csak III. Fülöp király moratóriuma óvta 
meg őket a legrosszabbtól. 

Hogy eleget tehessenek legsürgetőbb kötelezettségeiknek, a Fug- 
gerek arra kényszerültek, hogy éppen legádázabb vetélytársaiktól, az 
itáliai bankoktól vegyenek fel nagy összegű kölcsönöket. Octavio 
Centurione, Genova bankárfejedelme már 1630-ben bízvást kijelen- 
tette, hogy a Fuggerek állítólagos gazdagsága , merő képzelgés". 

Hét év múlva a vállalat annyira eladósodott, hogy valamennyi spa- 
nyol tulajdona genovai kezelésbe került, jóllehet a cégnek még min- 
dig volt négymillió dukát követelése a Koronától. A madridi uralko- 
dók azonban éppoly kevéssé akartak egyetlen guldent is törleszteni, 
mint az osztrák Habsburgok. A XVII. század közepén a Fuggerek kö- 
vetelése a Habsburgoktól összesen nyolcmillió aranyguldent tett ki. 
Richard Ehrenberg szerint: , Aligha tévedünk, ha feltételezzük, hogy a 
Fuggerek több száz éves munkával megkeresett vagyonának nagy ré- 
sze ily módon ment veszendőbe." 

Ha a család ennek ellenére is megőrizte egykori vagyonának ma- 
radványait, és mind a mai napig egyetlen Fuggernek sem volt szüksé- 
ge arra, hogy a két keze munkájával tartsa el magát, az főként Anton 
okosságának köszönhető, aki földbirtokokba fektette a családi va- 
gyon nagy részét, és vastörvényként hagyta az utódokra, hogy földbir- 
tokot csak férfi leszármazott örökölhet, és abból soha egyetlen rög 
nem adható el. A hajdani gazdagság nyomai csupán azért maradhat- 
tak meg mindmáig, annak ellenére, hogy azóta sem született egyetlen 
Fugger formátumú Fugger sem. 

